
INDLEDNING. 

Jeg  kj  ender  flere,  der  har  havt  den  samme 
Lyst,  som  undertiden  paakommer  mig,  til  netop  at 
vælge  Uveir  at  spadsere  i.  Det  er  mest  Mennesker, 
som  fra  et  Barndomsliv  i  Friluft  paa  Landet  er 
overgaaede  til  Livsvirksomheder,  der  medfører  Stille- 
sidden, og  hvem  Stuen  undertiden  blir  for  trang  og 
beklemt  —  eller  ogsaa  Poeter.  Deres  Erindring  og 
Fantasi  lever,  mere  eller  mindre  hemmeligt  for  dem 
selv,  i  stadig  Længsel  ud  fra  Stueluften  og  By- 
kasemelivet 

Naar  saa  Landet  en  Dag  kommer  ind  til  Staden 
i  Skikkelse  af  en  rigtig  Regnveirsstorm,  der  rusker 
i  Tagstenene  og  af  og  til  kaster  en  efter  Dig,  medens 
Gaderne  blir  til  Kanaler,  Hjørnerne  til  Baghold, 
hvor  Hvirvelvinden  overfalder  Ens  Paraply  og, 
efter  en  mere  eller  mindre  langvarig  og  behændig 
Kamp,  krænger  og  flænger  den,  indtil  man  tilsidst 
staar  med  kun  Stokken  og  Skelettet  igjen  —  saa 
hænder  det  af  og  til,  at  en  stille,  værdig  Embeds- 
eller  Forretningsmand,  istedetfor  efter  Dagens  Slid 
paa  Kontoret  om  Eftermiddagen  som  vanligt  at  sidde 
hjemme  i  sin  koselige  Stue,  siger  til  sin  Hustru, 
at  ban  ,, desværre  maa  ud  i  Byen  en  Stund".  Og 
det,  han  desværre  maa  ud  for,  er  naturligvis  „For- 


retninger".  Thi  lidet  vilde  det  sømme  sig  for  en 
adstadig,  gravitetisk  Mand,  som  kanske  er  Borger- 
mester og  en  af  Byens  Fædre,  at  vedgaa  endog 
kun  for  sig  selv,  at  han  er  barnagtig  nok  til  at  gaa 
om  og  fantasere  i  Uveir,  og  at  han  kun  vil  ned 
paa  Bryggen  for  at  se  Skummet  sprøite  over  Bed- 
dingen og  Skibene  i  Havnen  lege  Havari.  Han 
maa  naturligvis  have  noget  at  bestille  derude,  om 
ikke  andet,  saa  saadan  i  Almindelighed  at  se  til, 
at  ikke  y^qvid  detrimenti  capiat  respublicå";  det 
vil  sige,  at  Byen,  hvis  Velfærd  han  i  en  eller  anden 
Retning  har  at  passe,  ikke  blæser  ned. 

Sagen  er,  at  der  er  Revolution  i  Gaderne  — 
ikke  en  politisk,  Gud  bevare  ham  fra  at  være  med 
paa  saadant  —  men  en  af  den  Sort,  som  nu  en- 
gang er  dragende  for  ham,  fordi  den  revolterer  alle 
hans  gamle  Erindringer,  og  som  han,  skammeligt 
nok,  lister  sig  til  at  være  med  i,  skjønt  den  ogsaa 
paa  sin  Manér  stormer  alle  Politiindreiininger,  knu- 
ser Vinduer,  slukker  Lygter,  river  Tagsten  af  Hu- 
sene, bryder  Brygger  og  Fortøiningsindretninger  og 
jager  Politi  og  Vægtere  ind  i  deres  Huler. 

Det  er  Naturens  stærke  Hærraab  midt  inde  i  den 
civiliserede  Stad  til  alle  hans  Barndomserindringer, 
til  hans  Fantasi  og  Natursans,  som  han  lystrer  lige- 
som en  gammel  Trompeterhest,  der  hører  sin  Ung- 
doms Signal  og  pludselig  sætter  over  Gjerdet. 

Et  Par  Timers  Gang  ude  i  Veiret,  saa  er  den 
Brand  i  Blodet  stillet,  og  hjem  kommer  den  samme 
stille,  gravitetiske  Mand,  der  betænksomt  sætter 
Stok  og  Galoscher  fra  sig  paa  den  vante  Plads  i 
Gangen  og  beklages  af  sin  Hustru,  som  har  været 
bekymret  for  ham  og  nu  skiller  ham  af  med  hans 
vaade  Klæder.  Han  selv  er  underligt  nok,  uagtet 
Gjenvordighederne,  samme  Aften  i  et  ypperligt  Hu- 
mør og  har  saa  overmaade  mange  Ting  at  for- 
tælle om  denne  Storm  —  alt  naturligvis,   som  det 


sig  sømmer,  i  Skikkelse  af  Bekymring  for,  at  Skade 
skal  anrettes  eller  Ildebrand  udbryde  over  Byen 
netop  den  Aften. 

Det  var  i  et  saadant  Uveir,  at  jeg  —  der  er 
praktiserende  Læge  og  som  saadan  baade  for  mig 
selv  og  andre  har  forsvarlig  Grund  til  at  være  ude 
i  Byen  til  alle  Tider  af  Døgnet  —  en  regn-,  taage- 
og  stormfuld  Oktobereftermiddag  var  ude  og  van- 
kede i  Kristianias  Gader  og  fandt  mit  Behag  i  at 
lade  Veiret  pidske  mig  i  Ansigtet,  medens  min  gode 
Regnkappe  forøvrigt  beskyttede  min  Person. 

Mørket  var  efterhaanden  faldt  paa,  og  de 
tændte  Gaslygter  blussede  i  Trækvinden,  saa  jeg 
kom  til  at  tænke  paa  Blinkfyrene  i  en  Taagekvæld 
ude  ved  Kysten.  Af  og  til  slængtes  en  ulukket  Port 
op  og  igjen  med  Skrald  som  et  Nødskud.  Min  stille 
Bemærkning  i  den  Anledning  var,  at  der  dog  endnu 
i  vor  nervøse  Tid  maa  findes  et  forbausende  Antal 
Mennesker  uden  Nerver;  thi  slige  Skrald  dundrer 
gjennem  hele  Huset  lige  op  til  Kvisten,  op  og  igjen, 
igjen  og  op.  Blæsten  fylder  Gangene,  og  Døre  sprin- 
ger op;  alle  har  det  uhyggeligt,  men  ingen  gider 
gfiui  ned  og  stænge  Ondets  Ophav;  Portneren  er  ude 
i  Byen,  og  saa  længe  faar  da  og  Hushyggen  være 
borte. 

Det  var  netop  en  saadan  ulukket,  utrættelig 
skraldende  Port,  som  blev  Indgangen  til,  hvad  jeg 
her  har  at  fortælle. 

Som  jeg  gik  forbi  den,  hørte  jeg  nemlig  en 
Stemme,  som  syntes  mig  saa  vel  bekjendt,  en  gam- 
mel kjær  Røst  —  skjønt  jeg  i  Førstningen  ikke 
vidste,  hvor  jeg  skulde  tage  den  fra  —  raabe  utaal- 
modigt  paa  Portneren. 

Det  var  den  slængende  Port,  det  gjaldt.  Man- 
den var  klarlig  det  eneste  nervøse  Individ  i  det 
Hus;  ialfald  var  Portneren  det  ikke;  thi  han  lod  til 
at  være  lige  ufølsom,  baade  for  sin  Port  og  for  ham^ 

som  tog  sig  af  dens  Sag,  og  som  forgjæves  holdt  paa 
med  en  Portnøgel,  der  ikke  lod  til  at  passe. 

Endelig  kom  Portneren  ud  af  sin  underjordiske 
Hule,  og  under  en  liden  Ordstrid,  som  udspandt  sig 
mellem  den  nu  forsonlige  og  blide,  sin  egen  Irri- 
tabilitet frygtende  Stemme  og  den  brummende 
Portner,  var  det,  at  jeg  med  al  en  vaagnende  Erin- 
drings Magt  gjenkjendte  foran  mig  min  gamle  Ven 
fra  Studentertiden,  David  Holst,  sammen  med  hvem 
jeg  havde  levet  tre  af  mit  Livs  rigeste  Ungdomsaar. 

,,Er  det  Dig,  David,  saa  faar  Du  lade  mig  slippe 
ind,  før  Du  stænger!*'  raabte  jeg,  saadan  som  jeg 
vilde  have  gjort  i  de  gode  gamle  Dage  for  tyve  Aar 
siden. 

Porten  aabnede  sig  helt,  og  et  Haandtryk  fra 
den  udtrædende  dunkle  Skikkelse  sagde  mig,  at  h  a  n 
ikke  havde  behøvet  at  rode  saa  længe  som  jeg  i 
sin  Hukommelses  Kiste,  men  at  han  havde  taget  mig 
frem  af  den  med  engang. 

„Følg  mig!"  var  hans  eneste  Ord,  og  saa  steg 
vi  tause,  han  foran  og  jeg  efter,  op  igjennem  de 
ubelyste  Trapper,  en,  to,  tre  Etager  og  endnu  en 
adskilligt  smalere  Trappe  høiere.  Der  tog  han  mig 
i  Haanden  for  at  lede  mig,  noget,  som  vel  tiltræng- 
tes, da  det,  saavidt  jeg  kunde  skjønne,  bar  ind  over 
et  Mørkloft,  hvor  der  hang  Klædesnorer,  —  han  bad 
mig  ogsaa  bukke  mit  Hoved. 

Paa  Veien  tænkte  jeg  i  mit  stille  Sind  mit. 

Hans  Haand  —  jeg  kom  til  at  huske  paa,  at  han 
i  gamle  Dage  var  noget  forfængelig  af  den  —  var 
klam,  maaske  af  Sindsbevægelse,  og  han  stansede 
undertiden  i  Trapperne,  som  om  han  maatte  trække 
Pusten.  Den  trange  Mørkloftstrappe  hviskede  og- 
saa til  mig,  at  min  Ven  David,  der  i  sin  Tid  dog 
havde  Lov  som  et  godt  Hoved,  nok  ikke  kunde  have 
drevet  det  synderlig  langt  i  jordisk  Forfremmelse. 

Han  lukkede  op  en  Dør  og  bad  mig  træde  først 
ind. 

Paa  et  langagtigt  Bord  stod  en  Lampe,  hvis 
Skjærm  samlede  dens  Lysning  stærkt,  kun  som  en 
halv  Meter  omkring  Lampefoden,  paa  et  Skrlvetøi 
og  nogle  Papirer,  som  laa  der,  saa  at  Yderkanterne 
af  Bordet  i  Begyndelsen  forekom  mig  at  ligge  i 
Mørke.  Bag  det  syntes  jeg,  der  var  ligesom  en  sort 
Grav,  der  dog  lidt  efter,  da  Øiet  blev  vænnet  til 
Lampens  bratte  Lysskjær,  viste  sig  at  være  en  Sofa, 
foran  hvilken  der  stod  et  næsten  tilsvarende  langt, 
malet  Arbeidsbord  med  firkantede  Ender. 

Naar  to  Ungdomsvenner  paa  saadan  Maade 
mødes,  er  der  under  den  ligefremme  Form  ofte 
alligevel  en  hemmelig  Bly  hed  at  vinde  over;  det  er 
et  mangeaarigt  Lag  af  forskjellig  Oplevelse,  som 
skal  ryddes  tilside. 

Efter  en  liden  Pause  gik  min  Ven,  som  med 
en  pludselig  Resolution,  rask  hen  og  tog  Lampe- 
skjærmen  af,  saa  det  blev  lyst  ud  over  Værelset 

„Du  seer,"  sagde  han,  ,,jeg  har  det  akkurat  som 
i  gamle  Dage,  blot  at  der  nu  er  to  Kvistvinduer 
istedetfor  et,  nogle  flere  Hylder  med  Bøger  og  lidt 
bedre  Maanedsgage,  som  jeg  faar  ved  at  slaa  sam- 
men en  Lærerplads  ved  en  af  Almueskolerne  her 
med  en  lidet  vanskelig  Post  i  en  Avis.  Det  er  nu 
alt,  hvad  jeg  behøver,  seer  Du.  Jeg  er  først  flyttet 
herind  ivaar  fra  Bergen  og  skulde  egentlig  have 
hilst  paa  Dig,  men  har  ikke  endnu  kommet  mig  til; 
paa  Gaden  har  Du  altid  seet  mig  formeget  ud,  som 
om  Du  pilede  i  Praksis.  Men  nu,  jeg  har  Dig  paa 
min  Hybel,  skal  vi  ogsaa  tage  os  en  Passiar  om 
gammelt,  og  hvordan  Du  har  det.  Tag  af  Dig,  saa 
skal  jeg  imidlertid  gaa  ned  og  se  til  at  faa  istand 
noget  Toddy." 

Hermed  satte  han  Lampekuppelen  paa  igjen  og 
forsvandt  ud  af  Døren. 

Denne  min  Vens  noget  forcerede  Indlednings- 
tale var  mig  ikke  rigtig  naturlig;  det  var,  som  om 
han  med  sin  flotte  Fortrolighed  mere  rettede  sig 
efter  mit  end  efter  sit  eget  Væsen,  og  det  hele  gav 
mig  Indtryk  af,  at  han  paa  forhaand  vilde  parere 
af  alskens  unødige  Spørgsmaal. 

Vi  havde  igrunden  endnu  ikke  vekslet  saameget 
som  et  Haandtryk,  og  jeg  ialfald  ikke  faaet  sagt  en 
Stavelse,  ja  jeg  havde  egentlig  endnu  ikke  faaet  se 
mere  af  ham  end  det  lille  Glimt  af  hans  Ansigt, 
med  det  samme  han  igjen  vendte  sig  mod  Lampen 
og  satte  Skjærmen  paa. 

J6g  gjenkj endte  dog,  trods  Aldersforskj  ellen,  det 
samme  magre,  fine  blege  Ansigt,  som  i  gamle  Dage 
undertiden  kunde  faa  et  saa  skjønt,  tungsindigt  Ud- 
tryk —  det  var  med  det,  han  for  altid  stod  fotogra- 
feret i  min  Erindring  —  men  Trækkene  havde  nu 
faaet  en  paafaldende  Skarphed,  og  i  det  korte  Øie- 
kast,  jeg  opfangede,  var  der  et  Udtryk,  samtidigt 
lidende  og  speidende,  der  gjorde  mig  saa  ubeskrive- 
lig ondt. 

Jeg  har  seet  syge  sætte  det  samme  Blik  paa  mig, 
naar  de  var  bange  for,  at  Meningen  var  at  operere 
dem,  og  troede  nu  ialfald  at  forstaa  saameget  deraf, 
at  det,  som  det  nok  her  gjaldt  om  at  operere,  var 
min  Vens  gamle  Fortrolighed,  samt  at  hertil  udfor- 
dredes al  min  Behændighed. 

Jeg  var  engang  den  troskyldigste  Fyr  under 
Solen;  men  siden  jeg  blev  Læge  og  fik  se,  hvordan 
Menneskene  egentlig  er,  og  at  der  ikke  findes  det  i 
Verden,  man  ikke  maa  forudsætte  hos  selv  den 
bedste,  naar  man  ikke  vil  gaa  feil  af  Sygdomsaar- 
sagen,  er  jeg  bleven  omvendt  til  et  absolut  Mis- 
tænkelighedsmenneske. 

Jeg  mistænker  alt  og  alle,  endog  de  værdige 
Mænd,  der  spadserer  ude  i  Uveir. 

En   Indianer   lister   sig   ikke   mere   umærket   og 

lydløst  ind  igjennem  en  Urskov  end  jeg,  naar  det 
kniber,  ind  i  min  Patients  Fortrolighed,  og  min  Ven 
David  var  lige  med  ét  bleven  mig  en  Patient  Mig 
skulde  han  nu  neppe  længere  faa  luret  af  med  sit 
Snak:  om  „gammelt''  og  et  Glas  Punsch  paa  sin 
„uforandrede  Studenterhybel". 

Mit  første  Krigspuds  blev  nu  i  en  Hast  at  fort- 
sætte den  Revision  af  Værelset,  som  min  Ven  noget 
vel  flygtigt  havde  ladet  mig  begynde.  Jeg  tog  Lam- 
pen og  gav  mig  til  at  se  mig  om. 

Inde  ved  den  Sofaen  modsatte  Væg,  under  det 
af  Taget  dannede  Skraaloft,  var  hans  Seng  med  et 
lidet  rundt  Bord  foran.  Paa  en  Boghylde,  som  stod 
paa  Gulvet  op  mod  Væggen  i  Hjørnet  ved  Senge- 
foden, gjenkj endte  jeg  Henrik  Wergelands  Buste 
endnu  mere  defekt  paa  Hage  og  Næse  end  i  min 
Tid  og  nu  tillige  blindet  paa  det  ene  Øie;  han  var 
medfaret  næsten  lige  saa  ilde  som  det  gamle  Klods- 
hoved, jeg  røgte  af,  og  som  jeg  ogsaa  havde  kjendt 
igjen,  uagtet  yderligere  flænget  og  hugget  paa  kryds 
og  tvers. 

Min  Ven  havde  nemlig  den  Vane  at  sidde  og 
snitte  sine  Tankestreger  i  det,  medens  han  røg  To- 
bak og  af  og  til  kastede  et  Ord  ind  i  Passiaren  for 
at  vedligeholde  den,  som  man  kaster  Brænde  paa  en 
Ild  —  det  var  ligesom  mere  Stemningen  i  Samtalen 
og  det,  at  der  overhovedet  blev  talt,  end  selve  Tan- 
ken, han  brød  sig  om.  I  den  Stilling  havde  han 
ogsaa  ofte  netop  dette  stille  tungsindige  Udtryk 
over  sig,  som  om  han  smilte  til  noget  skjønt,  vi 
andre  ikke  saa. 

Mellem  Sengen  og  Hylden  opdagede  jeg  nogle 
Flasker,  simple  Bouteiller,  og  med  Lynets  Hurtig- 
hed slog  den  Mistanke  op  i  mit  Sind  —  jeg  er,  som 
sagt,  ikke  af  Naturen,  men  gjennem  Skuffelse,  bleven 
den  inkarnerede  Mistroiskhed  —  at  min  Ven  maaske 
var  bleven  forfalden  til  Drik. 

Jeg  satte  Lampen  fra  mig  paa  Gulvet  I  den 
ene  Flaske  var  Blæk,  i  den  anden  Parafin  og  i  den 
tredie,  mindre,  Medicintran,  som  han  altsaa  tog^ 
sandsynligvis  for  sit  Bryst. 

Jeg  huskede  paa  den  klamme  Haand,  hans 
Stansen  og  tunge  Aandedrag  i  Trappen,  og  følte 
mig  skamfuld  som  et  rigtigt  Skam,  der  havde 
kunnet  tænke  mig  min  Ungdoms  kjære  Ven  og,  jeg 
kan  gjerne  sige.  Ideal  jevngod  med  enhver  anden 
Slubbert  ude  i  det  gemene  Liv,  der  absolut  skal 
mistænkes. 

Han  iik  i  Stilhed  min  angergivne  Afbigt,  medens 
jeg  læste  henover  Rygtitlerne  og  gjenkjendte  en  og 
anden  af  Bøgerne.  Denne  Hylde  lod  til  netop  at 
være  hans  Studenterboghylde.  Jeg  trak  ud  en  tyk 
Bog,  gamle  Saxo  Grammaticus,  som  jeg  erindrede 
engang  at  have  kjøbt  paa  en  Auction  og  foræret 
ham,  men  fik  nu  helt  andet  at  tænke  paa. 

Det  gik  med  mig  som  med  den,  der  trækker  ud 
en  Mursten  og  pludselig  linder  en  hemmelig  Ind- 
gang —  jeg  følte  mig  med  ét  foran  Indgangen  til 
min  Vens  Hemmelighed,  skjønt  endnu  kun  foran  et 
dybt,  mørkt  Rum,  der  nok  kunde  gjennemvandres 
med  Fantasien,  men  hvori  jeg  i  Virkeligheden  ikke 
kunde  se,  medmindre  min  Ven  selv  leverede  mig 
Lygten. 

Det,  som  i  den  Grad  tiltrak  sig  min  Opmærk- 
somhed og  ligesom  naglede  al  min  Sans  og  Erin- 
dring til  Stedet,  var  intet  Hul,  men  et  Hoved  paa 
en  Violin,  der  stak  op  bag  Hylden  med  en  støvet 
Hals  og  et  Sammenfilter  af  Strenge  mellem  Skru- 
erne. 

En  slap  Basstreng  hang  ned;  den  forstrakte, 
sprungne  Diskant  havde  krøllet  sig  opover,  og  un- 
der de  to  hele  Strenge  laa,  hvad  jeg  forvissede  mig 
om  ved  at  føle  efter  og  tage  flere  Bøger  ud  af  Ræk- 
ken,   Stemmehesten  flad.     Jeg  undersøgte  Violinen, 

som  jeg  ikke  godt  kunde  tage  frem,  ligesaa  omhygge- 
ligt, som  om  jeg  havde  fundet  en  Ven  syg  og  ud- 
hungret —  der  var  en  urepareret  Sprække  i  dens 
Bryst.  Jeg  kunde  ikke  hindre,  at  jeg,  fangen  i 
gamle  Erindringer,  hlev  vemodig  stemt,  saa  inder- 
lig vemodig. 

Jeg  lukkede  mit  Murhul  af  Bøger  til,  satte  Lam- 
pen paa  Bordet  igjen  og  mig  selv  i  Sofaen,  hvor 
jeg  ved  det  dcunpende  Klodshoved  —  jeg  saa  deri 
bL  a.  igjen  mine  egne  Navnebogstaver,  indskaarne 
af  mig  selv  —  gav  mig  hen  til  Minder,  som  jeg  her 
vil  meddele,  selv  med  Fare  for,  at  Læseren  skal 
finde,  at  min  Ven  bliver  noget  længe  borte  med 
Punschen.  Gjennem  dem  vil  han  blive  nærværende 
slig,  som  han  stod  for  min  Sjæl  i  Ungdomserindrin- 
gens Lys,  og  slig,  som  Læseren  med  mig  maa  kjende 
ham,  om  han  skal  kunne  forstaa  ham. 

Vort  Studenterbekjendtskab  opkom  naturligt  der- 
ved,  at  vi  var  Nordlændinge  begge  to. 

Han  var  tre,  fire  Aar  ældre  end  jeg,  og  at  han 
var  den  betroede,  skjønt  anonyme  Theateranmelder 
i  H  .  .  .  .  bladet,  gav  ham  desuden  i  mine  Øine  i 
og  for  sig  selv  en  officiel  Overlegenhed,  hvorfor  jeg 
bøiede  mig. 

Men  mere  end  dette  virkede  hans  Væsen  paa 
min  ungdommelige  Indbildningskraft.  Der  var  no- 
get usædvanlig  nobelt  ved  hans  slanke  Figur  og 
hans  fine,  småle,  alvorlige  Ansigt  med  den  høie 
Pande  og  den  svære,  krøllede,  sorte  Haarmasse  om 
Tindingerne.  De  stærke  Øienbryn  og  en  udpræget 
Romemæse  optog  ligesom  Opmærksomheden  fra 
hans  Øine,  der  var  lyseblcui  og  mere  i  Pagt  med 
hans  Bleghed  og  skjægløse  Ansigt  end  med  den 
mere  energiske  Del  af  hans  Træk.  Det  var  dog 
disse  sidste,  som  gav  det  første  Indtryk  af  ham. 
Senere  lærte  jeg  at  læse  Trækkene  anderledes  og  at 
se,  at  der  i  dem  netop  laa  afpræget  Strømbrydnin- 


14 


gen  af  den  Dobbeltnatur,  hvori  hans  Liv  efterhaan- 
den  blev  søndermalet. 

Et  fint  Smil,  naar  han  talte,  og  et  tilbagehol- 
dende Væsen  gav  ham  noget  fornemt,  der  ialfald 
imponerede  mig  storligen. 

Han  var  den  eneste  Student,  jeg  kj endte,  som 
ikke  gik  med  Studenterhue,  —  han  brugte  en  flad, 
blaa  Sjømandshue  med  kort  Skygge,  der  klædte  ham 
meget  godt. 

Naar  han  blev  ivrig,  hvilket  kunde  hænde  ham 
i  en  Disput,  thi  han  var  en  saare  stærk  Logiker, 
noget,  hvori  han  imidlertid  kun  indsatte  sin  Forstand, 
men,  saavidt  jeg  skjønner,  aldrig  egentlig  sit  Hjerte 
og  sine  dybere  Stemninger,  —  strak  hans  Stemme 
ikke  til;  den  blev  overanstrengt  og  skrigende  som 
fra  et  daarligt  Bryst.  Den  Slags  Recontrer  angreb 
ham  ogsaa  altid  og  efterlod  ham  i  irritabel  Uro 
længe  bagefter. 

En  Besynderlighed  hos  ham  var,  at  han  under- 
tiden tog  sig  Fodture  paa  flere  Dage  ud  paa  Landet, 
og  dette  baade  Sommer  og  Vinter.  Noget  Følge- 
skab vilde  han  aldrig  vide  af.  Havde  han  ønsket 
det,  vilde  han  have  anmodet  mig,  det  følte  jeg,  og 
det  kunde  derfor  aldrig  falde  mig  ind  at  paa  trænge 
mig  ham. 

Han  drog  da  af  sted  uden  Randsel;  dette  bemær- 
kede jeg  engang,  jeg  tilfældig  saa  ham  streifende 
over  Marken  et  Par  Mile  fra  Byen,  hvor  jeg  var  i 
Besøg. 

Naar  han  saa  kom  hjem,  var  han  i  Perlehumør, 
medens  han  derimod,  før  han  drog  ud,  altid  var 
ordknap  og  tungsindig,  saa  jeg  næsten  alene  maatte 
staa  for  Passiaren.  Han  havde  det  ligesom  med 
Humørperioder. 

Et  Mærke  paa,  naar  en  saadan  Stemning  havde 
indfundet  sig,  var  mig  netop  den  Violin,  som  jeg  nu 

tyve  Aar  efter  fandt  strengeløs  forstukken  bag  hans 
Boghylde. 

Som  den  laa  der,  blev  den  mig  atter  det  samme 
Mærke,  men  nu  ikke  længer  paa  en  Periode  af  Dage, 
men  af  Aar. 

Denne  Violin  holdt  han  engang  høit  i  Ære,  den 
havde  Hæderspladsen  paa  hems  Væg  med  Buen  ved 
Siden.  Han  havde  faaet  den  efter  en  Ven,  en  gam- 
mel Klokker  i  hans  Hjem  oppe  i  Nordland,  af  hvem 
han  havde  lært  at  spille,  og  som  nok  havde  været 
et  SlcLgs  musikalsk  Geni  af  dem,  der  ikke  kommer 
til  sin  Ret  her  i  Verden. 

David  holdt  meget  af  at  fantasere,  ikke  blot 
paa  denne  Violin  —  han  havde  fint  Gehør  og  havde 
lært  ikke  saa  lidet,  —  men  ogsaa  om  den:  hvorfra 
den  egentlig  skrev  sig,  og  hvor  gammel  den  kunde 
være?  Et  utydeligt  Stempel  inde  i  Bunden  vilde  han 
overmaade  gjeme  tyde  til,  at  den  „muligvis  var  en 
Cremoneser'*;  han  var  lidt  svag  paa  det  Punkt,  og 
dette  Rum  for  Gjetningen  var  aabenbarlig  for  ham 
en  Herlighed  ved  Violinen. 

David  Holst  havde  noget,  som  han  kaldte  klas- 
sisk Musik,  et  Par  længere  Nummere,  som  han  spil- 
lede efter  Noder.  Dette  tiltalte  nu  mig  mindre  og 
forekom  mig  altid  i  Slægt  med  det,  som  var  fremme 
i  hans  Væsen,  naar  han  optraadte  som  Logiker. 
Det  var  mere  som  en  streng  aandelig  Skoleøvelse  — 
og  han  spillede  vist  da  ligesaa  korrekt,  som  han 
ellers  skrev  eller  disputerede  —  end  som  nogen 
Hjertesag. 

De  Tider,  da  den  klassiske  Musik  og  den  kri- 
tiske Passiar  raadede  paa  Hybelen,  var  visselig  de, 
hvori  han  selv  befandt  sig  mest  i  Ligevægt.  Han 
var  da  ogsaa  mindre  hjertelig  i  sit  Væsen,  selv 
mod  mig. 

Men  saa  kom  der  Tider,  hvori  Nodestolen  fik 
staa  i  Krogen. 

Han  kunde  sidde  lange  Stunder  og  stirre  hen 
for  sig,  som  han  faldt  i  Staver,  og  saa  paa  sin  Vio- 
lin give  sin  Stemning  Luft  i  alskens  Fantasier,  der 
helt  anderledes  end  hans  saakaldte  klassiske  Musik 
tiltalte  mit  iøvrigt  lidet  musikalsk  uddannede  Øre. 

Det  var  cdlehaande  Smaastykker,  der  efter- 
haanden  mere  og  mere  droges  ind  i  hans  egen  Mol- 
Mamér  og  undertiden  en  underlig  vemodig  Melodi, 
som  jeg  dog  egentlig  kun  hørte  ham  spille  rent  ud 
nogle  faa  Gange,  og  da  altid  som  i  en  Art  Selvfor- 
glemmelse. 

Jeg  havde  ved  disse  Leiligheder  en  Følelse,  som 
om  han  betroede  mig  noget  deiligt,  han  havde  mi- 
stet i  Livet,  og  hvorover  der  altid  maatte  sørges. 

Længere  ude  i  en  saadan  Periode  blev  han  som 
sagt  mere  uregelmæssig  og  var  sjelden  at  træffe 
hjemme,  kunde  da  ogsaa  undertiden  ironisere  bit- 
tert over  Kammerater,  Professorer  og  Tilstande,  og 
for  den,  som  det  gik  ud  over,  næsten  blodigt 

Jeg  havde  Privilegium  paa  at  tage  Nøglen  og 
gaa  ind  paa  min  Vens  Værelse,  ogsaa  naar  han  ikke 
var  hjemme.  Hang  hans  Violin  ustelt,  vidste  jeg, 
at  det  var  ilde  fat,  og  at  hans  egen  Tilstand  saa 
omtrent  svarede  til  Violinens.  Det  første,  han 
gjorde,  naar  alt  var  vel  igjen,  var  ogsaa  altid  med 
Omhu  at  sætte  den  istcuid. 

Aldrig  havde  jeg  dog  i  hin  Tid  seet  denne  Øie- 
sten  saadan  henslængt  og  behandlet,  som  jeg  nu, 
tyve  Aar  efter,  gjenfandt  den,  støvet  og  sprukken, 
bag  Boghylden. 

At  jeg  fik  mine  vemodige  Tanker  derved  og  af 
den  anede  en  lidet  glædelig  Livshistorie,  vil  Læ- 
seren saaledes  nu  kunne  forstaa  og  dermed  forhaa- 
bentlig  tilgive  mig,  at  jeg  har  ført  ham  med  mig 
fra  David  Holst*s  Værelse,  hvor  jeg  sad  og  ventede 
paa,  at  han  skulde  komme  med  Punschen,  saa  langt 
ud  i  mine  Ungdomsminders  Land. 

I  tre  Åar  havde  vi  saagodtsom  daglig  været 
sammen.  Siden  maatte  David  Holst  ud  som  Hus- 
lærer, og  vore  Veie  skiltes,  som  det  pleier  at  gaa  i 
Livet. 

Her  1  Aften  var  nu  Mødestedet. 

Det  klirrede  ude  paa  Gangen,  og  lidt  efter  aab- 
nede  David  Holst  med  Forsigtighed  Døren  for  en 
Pige,  som  indbar  en  dampende  Mugge  med  tilhø- 
rende Rekvisita,  der  nok  kunde  falde  i  en  Mands 
Smag,  der,  som  jeg  hin  Eftermiddag,  i  flere  Timer 
havde  færdedes  ude  i  Uveir. 

David  fandt  mig  indstalleret  paa  sin  Sofa  med 
sin  Pibe  i  Munden  og  sine  Tøfler  paa  Fødderne, 
aldeles  saadan,  som  Tingen  vilde  være  taget  mellem 
os  i  gamle  Dage  —  og  dette  henregnede  jeg  nu  i 
Stilhed  til  et  af  mine  listige  Kneb;  thi  paa  disse 
Indgangsbilletter,  hans  Pibe  og  Tøfler,  indsatte  jeg 
mig  selv  uden  videre  paa  Forudsætningen  om  vor 
gamle  fortrolige  Fod. 

Jeg  følte  mig  som  en  Feltherre,  der  er  saa  hel- 
dig at  kunne  aabne  Kampen  ved  straks  at  occupere 
en  hel  Provins. 

I  Mangel  af  sin  vanlige  Sofaplads  skød  David 
en  Stol  til  Bordet  og  satte  sig  lige  over  for  mig,  idet 
Punschebrættet  placeredes  imellem  os. 

Vi  sad  nu  begge  igjen  ved  Bredden  af  den 
samme  Glædens  Flod,  hvori  vi  saa  mange  Gange 
havde  boltret  os  i  vor  Ungdom,  men  nu  øste  vi 
begge  forsigtigere. 

I  Samtalens  Løb  heldede  han  sig  oftere  hen 
imod  mig,  som  om  han  lyttede,  og  hans  Hoved  kom 
derved  indenfor  Omraadet  af  Lampens  stærke  Lys- 
skjær. 

Jeg  bemærkede  da,  at  hans  Haar  var  blevet 
meget  tyndt  og  ikke  saa  lidt  graasprængt,  og  at  der 
stod  smaa  Svedperler  paa  hans  ikke  længer  rynkefri 
Pande.     De  graablege,  skarpe  Ansigtstræk  og  et  nyt 

Jonas  Lie:   Sftmjede  Virker.    I.  ^ 

tilkommet  tindrende  Udtryk  i  hans  Øie  sagde  mig, 
at  hans  Væsen  legemligt  eller  aandeligt  gjemte  en 
underjordisk  Ild,  som  neppe  længer  stod  til  at 
slukke. 

Da  jeg  nu  derhos  af  gjentagne  Hosteanfald 
troede  at  forstaa,  at  disse  hans  Bøininger  forover 
mod  mig  ligesaa  gjeme  kunde  have  sin  Grund  i,  at 
han  var  træt  og  søgte  Hvile  mod  Bordkanten,  som  1 
Samtalens  Interesse,  besluttede  jeg  mig  med  engang: 
til  at  gaa  lige  løs  paa  Spørgsmaalet  om  hans  Hel- 
bredstilstand og  saaledes  sætte  mig  i  Besiddelse  af 
nok  et  vigtigt  Udenværk  om  hans  Fortrolighed. 

Jeg  reiste  mig  pludselig  bestemt  og  alvorlig  og 
sagde,  at  jeg  som  erfaren  Læge  desværre  saa,  at 
han  ikke  var  saa  lidet  syg,  som  han  mulig  selv 
troede,  og  at  han,  da  han  øiensynlig  var  afkræftet  og 
mat  —  jeg  paaberaabte  mig  Sveddraabeme  paa  hans 
Pande  —  ialfald  nu  straks  skulde  sætte  sig  hen  i  den 
magelige  Sofa,  som  jeg  hidtil  havde  optaget. 

Han  erkj endte,  at  han  ikke  vel  havde  taalt  at 
gaa  de  to  Gange  i  Trappen,  —  første  Gang  var  han 
kun  gaaet  ned  (or  at  faa  Slut  paa  den  slemme  Træk 
gjennem  Huset  —  og  satte  sig  efter  mit  Ønske  villigt 
i  Sofaen. 

Det  var  Brystet,  sagde  han.  Ved  Hjælp  af  Høre- 
rør og  Percussion  opdagede  jeg  desværre,  at  han 
kun  havde  altfor  megen  Ret. 

Det  var  Brystet,  men  i  en  saadan  Tilstand,  at 
her  kun  var  Tale  om  at  vinde  Tid,  ikke  om  at  frelse; 
thi  den  ene  Lunge  var  helt  borte  og  den  anden  al- 
vorlig angreben. 

Den  sidste  Del  af  Aftenen  følte  baade  han  og 
jeg  os  som  gjenfødte  paa  den  gamle  Fod.  Min  Myn- 
dighed som  Læge  gav  mig  derhos  en  Smule  Over- 
vægt. 

Klokken  ni  erklærede  jeg,  at  han  maatte  i  Seng, 
og  sagde  ham,  at  jeg  næste  Dags  Formiddag  agtede 

at  komme  igjen  og  ordinere  ham  det  fornødne.  Paa 
Almueskolen  skulde  han,  hørte  jeg,  først  læse  den 
Dag  Klokken  elleve  —  til  den  Tid  lovede  han  mig, 
ikke  at  gaa  ud. 

—  Da  jeg  kom  hjem,  fandt  jeg  min  Hustru  i  stor 
Angst  for  mig. 

Hun  kunde  ikke  begrihe,  at  en  fornuftig  Mand 
og  dertil  en  Doktor,  som  gav  andre  saa  forsigtige 
Raad,  kunde  fare  om  mere  end  nødvendigt  i  et  saa- 
dant  Himmelveir;  og  jeg  havde  jo  været  ude  i  det 
hele  Tiden,  næsten  siden  Middag. 

Hertil  var  nu  intet  at  sige,  og  jeg  overtænkte 
kun,  medens  hun  talte,  hvorledes  jeg  bedst  skulde 
vinde  hendes  Stemning  for  den  Sag,  der  nu  laa  mig 
paa  Hjertet. 

Min  Hustru  havde  ikke  Spor  af  Kjendskab  til 
min  dødssyge  Ven,  og  hun  kunde  kanske  endog, 
om  jeg  kjendte  hende  ret,  falde  paa  at  blive  stødt, 
naar  jeg  fortalte  hende,  at  han  paa  en  Maade  havde 
eiet  min  Ungdoms  Kjærlighed  før  hun. 

Det  gik  virkelig  ogsaa,  som  jeg  forudsaa.  Det 
var  først  efter  en  noget  betænkelig  lang  Pause,  at 
hun  med  ét  kom  hen  og  sagde,  at  min  bedste  Ven 
naturligvis  ogsaa  skulde  være  hende  inderlig  kjær. 

Og  fra  det  Øieblik  af  kunde  heller  ingen  være 
ivrigere  end  hun. 

I  hvad  hun  tager  sig  for,  saa  gjør  hun  det  nem- 
lig altid  tilgavns,  og  hun  opgjorde  endnu  samme 
Aften,   hvordan  Sagen  skulde  arrangeres. 

Klokken  ti  den  næste  Formiddag  var  jeg  med 
min  Hustru  oppe  hos  min  Ven  og  forestillede  hende 
for  ham  med  de  Ord,  at  hun  ønskede  sig  betragtet 
som  en  ligesaa  gammel  Veninde  af  ham,  som  jeg 
var  Ven. 

Jeg  fortalte  ham,  saa  trøstig  jeg  kunde,  —  men 
da  jeg  sagde  det,  saa  min  Hustru  bort,  —  at  hans 
Sygdom   absolut  forlangte,   at   han   holdt   sig   inde 

2* 


20 


under  Kur  i  seks  Maaneder,  til  den  varme  Sommer 
kom  og  kunde  fuldende  Helbredelsen,  samt  at  jeg 
haabede,  han  vilde  samtykke  i,  at  jeg  arrangerede 
Sagen  med  Almueskolen  for  ham. 

Han  var  øiensynlig  baade  overrasket  og  rørt. 

Livet  havde  ikke  budt  ham  Venskab,  sagde  han; 
han  var  saa  lidet  vant  til  at  tage  mod  det,  selv  hvor 
det  kom  saa  sandt  og  godt  som  her. 

Efter  en  Del  Parlamenteren  overgav  han  sig  dog 
tilsidst  paa  Naade  og  Unaade  til  min  Kone,  der  ikke 
holder  af  at  tabe. 

Flytte  hen  til  os,  som  jeg  foreslog,  vilde  han 
imidlertid  ikke,  da  han  havde  faaet  dette  Værelse 
kjært,  og  —  som  han  aabent  sagde  —  han  vilde 
ikke  føle  sig  vel  ved  at  blande  økonomiske  Forbindt- 
ligheder, dem  han  desuden  ikke  tiltrængte,  ind  i 
denne  Sag. 

Fra  nu  af  besøgte  jeg  ham  i  Regelen  hver  For- 
middag og  slog  da  som  oftest  tillige  en  lille  Passiar 
af  om  forskjelligt  ude  i  Byen,  som  jeg  kunde  tænke 
mig,    vilde   interessere   eller   ialfald   adsprede   ham. 

Min  Hustru  tog  Sagen  paa  sin  egen  Vis. 

Modsat  af,  hvad  jeg  havde  været  en  Smule  bange 
for,  udførte  hun  ingen  gjennemgribende  Revolution 
i  hans  Husholdning  og  tilvante  Stel.  At  Opvart- 
ningspigen havde  sine  Grunde,  hvorfor  hun  saa  ofte 
saa  op  til  ham,  og  at  hun  hver  Dag  med  Bæven  af- 
ventede min  Hustrus  stille  Mønstring  af,  hvorvidt 
Støvet  var  borte  og  Værelset  i  Orden,  derom  kunde 
han  ikke  have  nogen  Anelse.  Det  eneste,  som  min 
Hustru  aabenlyst  satte  igjennem,  var  alskens  Sen- 
dinger af  styrkende  Sager.  Med  Pigen,  som  bragte 
det,  fulgte  saa  gjerne  et  af  Børnene,  som  han  da 
undertiden  fandt  Fornøielse  i  at  beholde  hos  sig  en 
Stund  og  underholde  sig  med. 

Dette  nye  og  for  ham  uvante  Forhold  lod  ogsaa  til 
at  adsprede  ham;  men  efter  en  Maaneds  Forløb  be- 

gyndte  Humøret  igjen  at  blive  nedtrykt.  Vore  Be- 
søg besværede  ham  øiensynligt,  hvorfor  disse  ogsaa 
blev  indstillede  for  en  Stund.  Han  tilbragte  saa- 
godtsom  hele  Dagen  paa  Sofaen  henne  i  den  mørke 
Del  af  Værelset. 

En  Aften,  fortalte  Pigen,  havde  hun  hørt  det 
ligesom  græde  og  hulke  inde  paa  Værelset;  hun  var 
derfor  ikke  gaaet  ind,  men  var  bleven  staaende 
udenfor.  Lidt  efter  syntes  hun,  det  var,  som  om 
han  bad  saa  inderligt,  men  Ordene  forstod  hun  ikke. 
Aftenen  efter  hørte  hun  ham  spille  en  sagte  Melodi 
ligesom  paa  en  Violin,  der  ikke  rigtig  gav  Lyd. 

Den  følgende  Formiddag,  da  jeg  kom  til  ham, 
var  hems  Sindsstemning  helt  forandret,  og  til  min 
Overraskelse  blev  jeg  vaer,  at  hans  Violin  hang  pud- 
set og  med  paasatte  Strenge,  men  rigtignok  med 
Sprækken  i  Brystet,  paa  Væggen  med  Buen  ved  Si- 
den af.  Henne  paa  Bordet  ved  Sengen  bemærkede 
jeg  ogsaa  en  gammel  Bibel,  som  jeg  aldrig  før  havde 
seet  hos  ham,  formodentlig  fordi  denne  Skat  altid 
havde  været  forvaret  i  hans  Kommode  som  en  Hel- 
ligdom. 

Han  saa  mere  end  sædvanlig  mat  og  medtaget 
ud;  men  hans  Ansigt  havde  et  forklaret  Udtryk  over 
sig,  som  en  Mands,  der  har  stridt  med  sin  Skjæbne 
og  nu  har  vundet  Ro  og  Resignation. 

Om  det  gik  an,  sagde  han,  vilde  han  gjerne 
samme  Formiddag  t€de  med  min  Hustru;  men  med 
mig  ønskede  han  helst  at  tale  nu  straks,  og  jeg 
maatte  derfor  sidde  ned  en  Stund  hos  ham. 

Med  et  Smil  —  det  samme  stille,  hans  egen 
skjønne  Hemmeligheds  Smil,  som  jeg  kj endte  saa 
godt  fra  gamle  Dage,  men  som  nu  ligesom  ikke  læn- 
ger behøvede  at  unddrage  sig  Opmærksomheden  — 
vendte  han  sig  til  mig  og  sagde,  idet  han  lagde  sin 
Haand  paa  min  Skulder  og  saa  mig  ind  i  Ansigtet: 

„Min  kjære,  hjertensgode  Frederikl  Jeg  kan  ikke 

sige  Dig  hvorfor,  men  jeg  veed  bestemt,  at  jeg  ikke 
lever  saa  længe,  at  jeg  faar  se  Vaaren  igjen.  Det, 
som  feiler  mig,  kan  hverken  Du  eller  noget  Men- 
neske give  mig,  kun  Vorherre;  men  af  alle  Menne- 
sker har  Du  staaet  mig  nærmest,  og  dit  Venskab 
har  rakt  did,  hvor  Du  ikke  har  kunnet  ane  det. 
Du  har  en  Ret  til  at  kjende  den,  som  har  været 
din  Ven.  Naar  jeg  er  borte,  —  og  dette  sker  usvige- 
ligt i  denne  Vinter,  kanske  hastigere  end  Du  efter 
min  Sygdoms  Stand  tænker  Dig,  —  saa  vil  Du  finde 
en  Del  Optegnelser  i  min  Kommodeskuffe.  Det  er 
min  tidligste  Ungdoms  Historie,  men,  simpel  som 
den  er,  har  den  for  mig  været  af gj  ørende  for  hele 
Livet.  Den  vil  fortælle  Dig,  at  Verden  har  været 
mig  tung,  saare  tung,  og  at  jeg  var  saa  glad  som 
en  sluppen  Fugl  ved  at  forlade  den." 

,,Der  var  en  Tid,"  føiede  han  til  efter  nogen 
Nølen,  „da  jeg  helst  ønskede  at  begraves  ved  en 
Kirke  oppe  i  Nordland;  nu  tror  jeg  derimod,  at  det 
kan  være  det  samme  med  Stedet,  og  at  der  kan  hvi- 
les ligesaa  fredeligt  hernede." 

Hermed  trykkede  han  min  Haand  og  bad  mig 
gaa  efter  min  Hustru. 

Da  hun  kom,  overraskedes  hun  ved  at  se  ham 
saa  lys  og  let  af  Sind,  som  hun  aldrig  havde  tænkt 
sig,   han  kunde  være. 

Han  vilde,  sagde  han,  af  hendes  Venskab  ud- 
bede sig  en  Tjeneste.  Det  var  en  Grille  af  ham; 
men,  hvis  han  skulde  blive  kaldt  bort,  maatte  hun 
love  ham,  næste  Vaar  at  plante  en  vildt  voksen 
Rose  paa  hans  Grav. 

Hvor  sørgelig  Anmodningen  var,  forstod  min 
Hustru  egentlig  først,  da  jeg  havde  fortalt  hende, 
hvad  der  forud  var  passeret;  thi  David  Holst  havde 
selv  seet  saa  freidig  og  lys  ud,  da  han  talte  med 
hende,   at  det  sørgelige  ligesom  var  kommet  bort. 

Min  Vens  Spaadom  om  sig  selv  viste  sig  des- 
véerre  at  være  altfor  sand.  Skjønt  hans  Humør  sta- 
dig blev  lysere,  undertiden  endog  saa  h^  fik  et 
Skjær  af  Livsglæde,  gik  hans  Sygdom  dog  altid 
den  modsatte  Vel  til  det  værre. 

En  Dag  fandt  jeg  ham  fra  sin  Seng  —  hvor  han 
nu  for  det  meste  tilbragte  hele  Dagen  —  meget  inter- 
esseret ligge  og  betragte,  hvorledes  min  lille  Anton 
havde  gjort  „Dampbaad"  af  hans  gamle  Violinkasse, 
hvis  Laag  var  borte,  og  hvormed  han  nu  paa  Gulvet 
anløb  alskens  fremmede  Havne.  Da  jeg  kom  hen  til 
Sengen,  sagde  han  smilende,  at  han  havde  været 
hjemme  i  Nordland  og  legt  i  Fjæren  igjen. 

Min  Hustru  var  nu  mere  og  mere  bleven  hans 
Sygepleierske.  Hun  var  hos  ham  et  Par  Gange  om 
Dagen,  og  sad  ved  Siden  af  hans  Seng.  Han  holdt 
hende  da  gjeme  i  Haanden,  eller  ogsaa  bad  han 
hende  læse  noget  for  sig  af  hans  gamle  Bibel.  De 
Themaer,  han  opsøgte,  var  helst  de,  hvori  det  gamle 
Testamente  taler  om  Kjærlighed  mellem  Elskende. 
Især  dvælede  han  ved  Historien  om  Jakob  og  Rachel. 

Min  Hustru,  der  nu  havde  faaet  ham  inderlig 
kjær,  betroede  mig  en  Dag,  at  hun  nok  troede  at 
vide,  hvoraf  min  Ven  led;  det  var  visselig  intet 
andet  end  ulykkelig  Kj  ærlighed; 

Saa  rørende  skjøn,  som  han  laa  der  henimod 
Døden,  havde  hun  aldrig  tænkt  sig,  at  et  Menneske 
kunde  blive. 

Naar  han  laa  stille  og  smilte,  var  det,  som  om 
han  tænkte  paa  et  Stevnemøde,  hvortil  han  skulde, 
saasnart  han  var  færdig  med  os  her  paa  Jorden. 

En  Aften  bad  han  min  Hustru  sidde  hos  sig. 

Klokken  ni  fik  jeg  Bud;  men  da  jeg  kom  did  op, 
var  han  ikke  mere. 

Han  havde  bedet  min  Hustru  læse  for  første 
Gang  et  Stykke  af  Høisangen  for  sig  der,  hvor  hun 

fandt  et  gammelt  Mærke  i  hans  Bibel.  Det  var  Idet 
andet  Kapitel,  hvori  baade  Bruden  og  Brudgommen 
taler,  o^  som  begynder  saa: 

,,Jeg  er  en  Rose  i  Saron,  en  Lilje  i  Dalene"  og 
ender  med:  „Indtil  Dagen  bliver  luftig  og  Skyg- 
gerne fly  bort,  gak  omkring,  bliv  lig  en  Raa,  min 
Kjæreste;  eller  som  en  ung  Hind  paa  Bethers 
Bjerge." 

Han  havde  bedet  hende  læse  det  to  Gange,  men 
under  Læsningen  var  han  stille  sovet  hen. 

Og  der  laa  han  deilig  i  Døden,  med  et  stille 
Smil,  som  hilsede  han  nu  en  saadan  Lund  hinsides 
i  Bethers  Bjerge. 

Den  næste  Sommer  st6d  der  et  Trækors  og  en 
blomstrende  vild  Hyben  paa  en  Grav  ude  paa  Byens 
Kirkegaard. 

Der  hviler  min  Ven  David  Holst. 


Til  min  Vens  Livshistorie  fandt  jeg  henlagt  som 
Begyndelse  et  Afsnit,  hvoraf  en  Del  synes  at  være 
tilsat  i  en  modnere  Alder.  Det  viser,  med  hvilke 
stærke  Traade  han  har  været  naturbundet  til  sit 
Hjem,  og  med  hvilken  Kjærlighed  han  har  hængt 
ved  det 

ANDET  AFSNIT. 


DAVID   HOLSTS   OPTEGNELSER. 

NORDLAND  OG  NOBDLÆNDINGEN. 

Forsaavidt  et  Menneske  som  jeg,  der  lever  i  en 
saa  sørgelig  Virkelighed,  tør  tale  om  Illusioner  — 
hvilken  Mængde  og  hvilke  store  Illusioner  har  j^ 
saa  ikke  her  inde  i  Kristiania  faaet  knast  i  de  to — 
tre  Åar,  siden  jeg  forlod  mit  Hjem  i  Nordland  og 
er  bleven  Student;  —  hvor  graa  og  mat  er  ikke 
denne  Verden  hemede,  hvor  smaa  og  smaalige  mod, 
hvad  jeg  har  tænkt  mig  baade  Mennesker  og  For> 
holde! 

Jeg  var  i  Eftermiddag  med  nogle  Venner  ade 
og  fiskede  paa  Fjorden,  og  vi  morede  os  naturli£^is 
allesammen  —  undtagen  jeg,  der  dc^  ypperligt  lod, 
som  jeg  gjorde  det 

Nei,  jeg  morede  mig  ikke! 

Vi  sad  i  en  fladbundet,  bred,  styg  Baad,  som 
de  kaldte  ,,Pram",  en  Indretning,  der  ligner  en 
Vadskerbalje,  og  fiskede  den  ganske  Eftermiddag  i 
noget  grumset  Vand  paa  faa  Alens  Dybde  med  et 
spædt  Snøre  tilsammen  ialt  7,  syv  Hvittinger  —  og 
saa  roede  man  da  tilfreds  iland! 

Jeg  befandt  mig  næsten  vammel;  thi  lig  denne 
Pram  uden  Kjøl,  hvorpaa  den  kan  ligge  en  Kurs, 
uden  Sejl,  der  ikke  engang  anstændigt  kan  tænkes 
sat  paa  den,  uden  Sjøgang,  hvilket  den  ikke  vilde 
taale,  og  lig  denne  cnrumsede,  graa,  bølgeløse  Sjø 
udenfor  Staden  med  nogle  faa  smaa  Hvittinger  i 
—  synes  mig  igrunden  hele  Livet  hemede.  Det  har 
ikke  i  nogen  Henseende  andet  at  byde  end  saadanne 
smaa  Hvittinger. 

Mens  de  andre  snakkede,  sad  jeg  og  tænkte  paa 

en  Fisketur,  hvor  hun  var  med,  ude  mellem  Vette< 
skj ærene  hjemme  i  vor  lille  seksaarings  Baad.  Hvil- 
ken anden  Dag,  hvilken  anden  Baad,  hvilket  andet 
EventyrI 

Ja,  hvor  eventyrløst,  fattigt  og  graat  er  dog  ikke 
Livet  hemede  paa  de  rige,  kombærende  Lerbakker 
og  den  af  Dampbaadsrøg  sodede  Hovedstadsfjord 
eller  herinde  i  selve  Byen  imod  hjemme. 

Men  ymtede  jeg  dette  høit,  vilde  disse  overlegne 
Folk  rigtignok  sætte  store  Øine. 

Man  taler  her  om  Fiskeri  og  mener  derved  nogle 
fattige  Dræt  Torsk  og  Hvittinger. 

En  Nordlænding  forstaar  derved,  som  i  alt  an- 
det, det  tusinddobbelte,  han  mener  Lofotens  og  Fin- 
markens Millioner  og  derhos  en  overstrømmende 
Mangfoldighed  af  Arter,  fra  Hvalerne,  der  sprøite 
gjennem  Sundene,  med  store,  fossende  Fiskestimer 
foran  sig,  ned  til  de  allermindste. 

Den  eneste  bemærkbare  Fisk,  jeg  kj ender  her- 
nede, og  som  jeg  altid  seer  paa,  hvor  jeg  finder  den, 
er  Guld-  og  Sølvfisken,  som  man  holder  i  Glas,  lige- 
som man  har  Kanarif uglen  i  Bur;  men  den  er  igjen 
fra  et  andet  Eventyrlund  i  Syden. 

Ved  Fugl  forestiller  en  Nordlænding  sig  heller- 
ikke, som  hernede,  bare  et  og  andet  Stykke  Mad- 
vildt, men  en  Himmelens  Hob  af  alle  Slags,  bøl- 
gende i  Luften  som  en  hvid  Brænding  om  Fugle- 
bjergene, et  helt  skrigende,  myldrende  Sneveir  over 
Æggeværene. 

Han  mindes  Edderfugl,  Teiste,  And  og  Kjeld 
svømmende  i  Fjord  og  Sund  eller  siddende  rundt 
paa  Skjærene,  Maagerne,  Fiskeørnen  og  Fiskejon 
jagende  i  Luften,  Hubroen  tudende  fælt  om  Natten 
ude  fra  Fjeldskaarene  —  kort  sagt,  han  mener  en 
hel  Verden  af  Fugle  og  har  en  Smule  ondt  ved  at 
indskrænke  Begrebet  til  bare  en  og  anden  enkelt 
stakkels  Tiur,  som  man  har  Hjerte  til  at  overraske 

og  dræbe  midt  i  en  Elskovsleg,  mens  Solen  rinder 
oppe  i  en  Furuiid. 

Istedetfor  Bærmarkerne  iier  har  han  de  mile- 
lange Multemyrer  hjemme.   — 

Istedetfor  den  paa  Søskjæl  temmelig  ensformigt 
fattige  Strand  hemede,  husker  han  en,  der  er  strøet 
med  den  forunderligst  farvede  Mangfoldighed  af 
dem. 

Nordland  eier  overhovedet  alle  Naturforhold  i 
en  intensiv  Grad  og  i  helt  anderledes  kolossalt  mæg- 
tige Modsætninger. 

Det  har  et  endeløst,  stengraat  Øde  som  i  Ur- 
tiden, før  Menneskene  byggede,  men  midt  i  dette 
ogsaa  sine  endeløse  Naturrigdomme.  Det  har  en 
Sol  og  en  Sommerherlighed,  hvis  Dag  ikke  er  kun 
tolv  Timer,  men  varer  uafbrudt  Dag  og  Nat  i  tre 
Maaneder,  da  man  mangesteds  maa  gaa  med  Maske 
for  Myggesværmen. 

Men  til  Modsætning  igjen  en  Nat  med  Mørke  og 
Rædsel,  som  varer  i  ni. 

Der  er  Jetteforholde)  men  uden  de  mere  uan- 
selige Overgange  midtveis  imellem  alle  Yderlig- 
heder, hvorpaa  det  rolige  Liv  her  sydpaa  bygges; 
det  er  med  andre  Ord  Forholde  mere  for  Fantasien, 
Eventyret  og  Hazarden  end  for  den  jevne  Forstand 
og  den  stille,  sikre  Virken. 

En  Nordlænding  kan  derfor  let  i  Begyndelsen 
hemede  føle  sig  ligesom  en  Gulliver,  der  er  kommen 
til  Lilleput,  og  passer  overhovedet  neppe  vel  mellem 
Indvfiianeme,  før  han  har  faaet  skruet  sine  gamle 
tilvænnede  Forestillinger  ned  til  denne  mindre 
Virkeligheds  nøgterne  Maal,  kort  sagt,  før  han  lærer 
sig  til  at  bruge  Forstand  istedetfor  Fantasi. 

Finnen  paa  Ski  med  sine  Rensdyr,  Kvænen,  Rus- 
sen —  ikke  at  nævne  den  stadigt  færdende,  paa 
Land  træge,  men  i  sin  Baad  kvikke  Nordlænding 
selv  —  er  unægtelig  alle  helt  interessantere  Folk  end 


28 


den  graa  Havrebonde,  hvis  Fantasi  neppe  gaar  læn- 
ger bort  fra  hans  egen  Åger  end  til  det  at  undres 
paa,  hvor  oppe  i  Udmarken  mon  Gampen  nu  skal 
hentes. 

Naar  man  taler  om  Uveir  og  Bølger,  saa  mener 
man  her  en  Smule  Storm  og  Sjøgang  op  ad  Kristi- 
aniaf jorden,  der  endog  kan  afstedkomme  lidt ,, Skade 
paa  Havnen",  og  tager  det  saa  overmaade  rystende, 
naar  en  klodset  Baadmand  er  forlist 

For  min  Tanke  kommer  da  noget  helt  andet: 
pludseligt  Nedfaldsveir  ifra  Fjeldet,  som  tager  Huse 
bort  —  hvorfor  man  hjemme  ogsaa  surrer  dem  med 
Touge  — ,  Bølger  ind  fra  Ishavet,  der  begraver  de 
høie  Skjær  og  Holmer  i  Skum  og  „ta'r  Grundbraat" 
paa  mangfoldige  Favne  Vands  Dyb,  saa  at  Fartøiet 
med  ét  kommer  til  at  staa  paa  tør  Bund  og  knuses 
midt  i  Havet.   — 

Skarer  af  kjække  Mænd,  som  seiler  undaf  Veiret 
for  Livet,  og  ikke  blot  for  deres  eget  Liv,  men  med 
en  dyrt  tilkjæmpet  Last  ogsaa  for  deres,  som  hjemme 
sidde,  og  som  endda  midt  i  Dødsfaren  prøver  paa  at 
give  sin  kuldseilede  Kammerat  en  Haandsrækning.  — 
Jeg  tænker  paa  Forlis  af  mangfoldige  Baade  og 
Fartøier  i  Vinterkvælden  mellem  Sjørokket  og  paa 
Bølger  -  ja,  det  kunde  for  en  Gangs  Skyld  være 
værdt  at  &<)  dem  (som  vanligt  tre  i  Følgelag  og  den 
sidste  Bølge  værst)  i  Anmarche  med  Skumkam- 
mene høiere  end  Toldbodtagene.  Og  kanske  en  Jagt, 
der  maa  landsættes,  paa  Nakken,  suse  ind  ad  Kri- 
stiania  fredelige,  smaje  Havn,  kastende  Skibene 
med  sig  op  i  Byen,  og  fulgt  af  tilsvarende  tunge 
Stormstød,  saa  Tagene  løftedes  af.  — 

Kom  de,  veed  jeg  nok,  at  det  var  mig,  de  vilde 
hente,  den  stakkels  inde  i  Byens  Civilisation  for- 
stukne „Fremsynte",  som  de  mener,  hører  sig  til. 
Men  jeg   vilde   kanske   alligevel   et  Øieblik  udover 

Dødsangsten   hilst  dem  som   Venner  fra  Hjemmet, 
skjønt  de  kom  med  Lig  og  Vrag  paa  Skulderen. 

De  vilde  for  en  Gangs  Skyld  vise  alt  dette  civi- 
liserede Smaapirkeri  herinde  det  vældige  Havs 
Rædsel  og  Storhed  og  spæde  en  Smule  havsalt  Døds- 
angst i  al  Flauheden. 

Jeg  gad  nok  seet  en  Hvalfisk  i  Klemme  mellem 
Prindsens-  og  Toldbodgaden,  gloende  ind  til  en  Fa- 
milie i  øverste  Etage,  eller  en  havareret  Havdraug, 
forsøgt  indbragt  paa  Raadstuen  af  de  pene,  guldsno- 
rede Konstabler. 

Jeg  gad  ogsaa  nok  seet  Byens  Theaterkritici, 
der  er  vante  til  to  Gange  i  Ugen  at  se  Haupt-  und 
Staatsaction  i  Vaudeviller,  stcia  med  Lorgnetten  paa 
Næsen  foran  et  sligt  Skuespil,  der  uden  videre  over- 
flonmiede  alle  deres  kritiske  Begreber  og  Blækhuse 
og  viste  dem  Død  og  Rædsel  for  ramme,  knusende 
Alvdr. 

Hvor  vilde  ikke  en  saadan  Recensent  vokse  i 
Evne  til  at  forstaa,  hvad  der  er  imposant  og  mæg- 
tigt i  en  Digtning  og  i  Begjær  derefter,  om  han  bare 
én  Gang  i  sit  Liv  havde  seet  ,, Hestmanden"  paa 
en  Uveirsdag,  sine  1700  Fod  høi  ride  sydover  ud  i 
Havbrændingen,  medens  Kappen  flagrer  mod  Nord 
om  hans  Skulder,  og  man  fuldkommen  illusorisk 
seer,  foruden  Kjæmpen  selv  i  sin  Vælde,  Hestens 
Hoved,  Øren,  Halsen,  Trindsen  og  dens  maiestætiske 
Bryst. 

Der  nordpaa  har  Folkeforestillingen  ogsaa  lige 
fra  Mythens  Tid  lagt  Hjemmet  for  al  Ondskabens 
Hær. 

Der  har  Finnefolket  udøvet  sine  Troldkunster, 
,,sat  G^an",  og  der,  ved  det  mørke,  vintergraa, 
bølgebrydende  Ishav,  staar  ligesom  endnu  Urtidens 
til  Jordens  yderste  Grændser  fordrevne  Guder,  de 
dæmoniske,  forfærdelige,  halvt  formløse  Mørkets 
Magter,  som  Aserne  kjæmpede  med,  men  som  først 

St.  Olaf  med  sit  seirende,  solblanke  Korshjalte  ret 
fik  „sat  i  Stok  og  Sten". 

Det,  som  man,  siddende  paa  den  trygge  Tue 
midt  inde  i  Civilisationen,  saa  letvindt  skyder  fra 
sig  som  Overtro,  —  men  hvilket  dog  som  Naturmag- 
ter i  Folket  endnu  lever  —  arter  sig  overhovedet 
her  syd  i  Folket  ganske  anderledes  dukkemæssigt 
for  Forestillingen. 

Man  har  sig  en  lille  Forskrækkelse  af  Smaanis- 
ser,  godmodige  Huldrefolk,  en  elskovssyg  Nøk  og 
sligt,  som  nord  hos  os  næsten  gaar  imellem  Husene 
som  Overtroens  tamme,  vanlige  Husdyr. 

Man  har  ogsaa  der  godmodige  Underjordiske, 
som  driver  sit  fredsommelige  Baad-  og  Jægtebrug 
us3mligt  ved  Siden  af  Befolkningen. 

Men  saa  skaber  Naturrædselen  derhos  en  hel 
Hær  af  onde  Dæmoner,  der  drager  Menneskene, 
druknede  Mænds  Gjenfærd,  der  savner  kristen  Jord, 
Bergriser,  Havdraugen,  som  ror  i  en  halv  Baad  og 
i  Vinternatten  skriger  fælt  ude  paa  Fjorden.  Man- 
gen, der  virkelig  var  i  Nød,  har  paa  Grund  af  Fryg- 
ten for  ham  maattet  undvære  Bjergningen,  og  de 
,,Fremsynte"  kan  se  ham. 

Men,  ruger  Naturens  Overmægtighed  som  en 
knugende  Tyngde  over  Livet  paa  denne  vintermørke, 
halvfraadende  Grændsekyst,  der  dæmrer  i  ni  Maa- 
neder  og  i  de  tre  af  dem  endog  mister  Solen,  saa 
der  skabes  Mørkerædsel  i  Sindet,  —  saa  eier  Nord- 
land til  den  samme  Yderlighed  ogsaa  den  stik  mod- 
satte Karakter,  sin  solvarme,  luftklare,  duftopfyldte, 
med  Farvernes  uendelige  Rigdom  skjønhedsveks- 
lehde  Sommernatur,  hvori  Afstande  paa  10 — 12  Mile 
henover  Sjøspeilet  nærmer  sig  hinanden  paa  Tale- 
hold, hvori  Fjeldene  klæder  sig  med  brungrønt  Græs 
helt  til  Toppen  —  i  Lofoten  op  til  to  tusinde  Fods 
Høide  — ,  hvori  Smaabjerkeskoven  krandser  sig  oppe 
i  Liderne  og  Fjeldrevnerne  som  en  Leg  af  hvide, 

sekstenaars  Piger,  medens  Aromaen  af  Jord-  og 
Bringebæret,  som  vokser  der,  naar  Du,  i  Skjorte- 
ærmerne for  Varmen,  kommer  forbi,  kj endes  i, Luf- 
ten som  intet  andetsteds,  og  Dagen  er  saa  hed,  at 
Du  faar  Trang  til  at  bade  Dig  i  den  solopfyldte, 
skvulpende,  til  Bunden  forunderlig  klare  Sjø. 

At  alle  Vækster  faar  saa  stærk  Aroma  og  Farve 
deroppe,  har  de  Lærde  forklaret  af  det  stærke  Lys, 
der  fylder  Luften,  fordi  Solen  er  uafbrudt  oppe  hele 
Døgnet.  Derfor  kan  heller  intet  saa  aromatisk  Jord- 
bær eller  Bringebær  eller  en  saa  duftende  Birkegren 
tages  nogetsteds  som  der. 

Har  en  under deilig  Idyl  noget  Hjem,  saa  er  det 
inde  i  Nordlands  Fjorddale  om  Sommeren. 

Det  er  som  om  Solen  da  kysser  Naturen  saa 
meget  desto  inderligere  for  den  korte  Tids  Skyld, 
den  veed,  de  har  at  være  sammen,  og  som  om  de 
begge  den  Stund  søger  at  glemme,  at  de  saa  snart 
igjen  maa  skilles.  Da  springer  Græsbakken  frem 
som  ved  et  pludseligt  Under  og  i  ødsel  Mangfoldig- 
hed Blaaklokken,  Løvetanden,  Smørblomsteret, 
Præstekraven,  Tomerosen,  Bringebæret  og  Jord- 
bæret  ved  hver  Bæk,  om  hver  Tue,  i  hver  Lid;  da 
summer  hundrede  Sorter  Insekter  i  Græsset  som  i 
et  tropisk  Land;  da  drives  Kjør,  Heste  og  Faar  op  i 
Dalene  og  Fjeldsiderne,  medens  Finnen  fra  Højfj æl- 
det kommer  ned  i  Fjorddalen  med  sine  Rener  og 
vander  dem  i  Dalelven;  da  ligger  Multebærmyren 
rødmende  i  Fjerdingmile  indover;  da  er  der  stille 
Solskinsfred  i  hver  Hytte,  hvor  Fiskeren  nu  sidder 
hjemme  hos  sine  og  bøter  paa  Redskabet  til  Vinter- 
fisket;  da  er  der  i  Nordland  Sommer  saa  deilig,  som 
kun  faa  Steder  har  den,  og  en  idyllisk  Naturglæde 
og  Fred  som  kanske  intetsteds. 

Af  denne  Naturens  kjælne  Blødhed  faar  Nord- 
lændingen  ogsaa  et  Drag  i  sin  Karakter;  han  holder 
af,  naar  han  kan  komme  til,  at  leve  og  klæde  sig 

godt  og  bo  lunt;  han  er  med  Hensyn  til  Delikatesser 
en  ren  Lækkermund.  Torsketunger,  Ungryper, 
Rensdyrmarv,  saltet  Uer,  Ørred,  Laks  og  alskens 
Saltvandsfisk  af  første  Slags,  serveret  med  deres 
Tilbehør  af  Lever  og  Rogn,  det  nærende  Rensdyr- 
kjød  og  allehaande  Vildt  er  tilligemed  de  friskt  sma- 
gende  Multer  for  ham   kun   vanlige   Retter. 

Saavel  Finnen  som  den  nordlandske  Almues- 
mand  er  derhos  paa  Barnevis  glad  i  al  Slags  søde 
Slikkerier,  og  hans  „Sirup  paa  Grøden"  er  viden  be- 
kjendt. 

Opdraget  i  en  Natur  saa  rig  paa  Modsætninger 
og  Muligheder  og  paa  det  uventede  i  hele  Klavia- 
turen  af  Nuancer  fra  det  vildest  storartede  til  det 
indtil  Taarer  inderlige,  yndige  og  henrivende,  er 
Nordlændingen  i  Regelen  et  godt  og  kvikt,  ofte  et 
glimrende  og  fantasifuldt  Hoved. 

Stemningsfuld,  som  han  er,  overgiver  han  sig 
let  til  Øieblikket.  Er  der  Solskin  i  dit  Ansigt,  blir 
der  ogsaa  gjerne  Solskin  i  hans. 

Men  man  maa  ikke  tage  feil  af  ham  og  forveksle 
hans  Godmodighed  med  enfoldig  Tryghed  —  og  det 
gjør  man  her  syd  ofte.  Inde  i  hans  Sjæl  vugger  den 
stille  Mistanke,  ham  selv  ubevidst,  altid  som  en  aar- 
vaagen  Sjøfugl,  der  dukker  under,  endnu  medens 
det  glimter  af  Fængkrudtet  og  før  Kuglen  har  faaet 
Tid  til  at  slaa  ned  paa  det  Sted  i  Sjøen,  hvor  den 
netop  laa. 

Det  pludselige,  Muligheden  af  alt  muligt,  har 
han  fra  Barnsben  af  ude  i  Naturen  været  vant  til  at 
tænke  sig  som  et  Sværd,  hængende  over  enhver 
fredelig,  stille  Stund,  og  dette  Instinkt  bærer  han 
som  oftest  med  sig  ind  i  sin  Omgang  med  Menne- 
skene. 

Mens  Du  taler  med  ham,  dukker  han  kanske 
saadan  under  i  sin  Sjæl,   og  det  Gang  paa  Gang, 

uden  at  Du  har  Anelse  om  det,  og  uden  at  Stemnin- 
gen derfor  afbrydes. 

Han  gjør  det,  mens  han  har  Taarer  i  Øinene  i 
den  inderligst  rørte  Stund  —  det  er  saa  hans  Natur, 
hvoraf  han  altid  vil  beholde  en  Snev,  selv  efterat 
han  med  alt  sit  er  flyttet  fra  sit  Naturliv  ind  i  de 
civiliserede  Forholde.  Han  undgaar  Dig,  smyger 
med  sin  Fantasi  og  sin  vare  Mistanke  ind  imellem 
og  rundt  dine  Tanker,  ja  om  en  rigtig  begavet  Nord- 
lænding  —  jeg  er  for  sløv  og  uinteresseret  til  at 
kunne  det  —  tror  jeg,  at  han,  uden  at  Du  aner  det, 
kan  gaa  med  Hænderne  i  Lommen  tvert  igjennem 
din  Sjæl  ind  Panden  og  ud  Baghovedet. 

Som  Opdagelsesbetjent  og  Diplomat  vilde  han 
være  uvurderlig,  dersom  han  blot  havde  havt  mere 
Karakter  og  ligget  mindre  barnagtig  svagt  under 
for  Øieblikkets  Magt;  men  her  er  desværre  hans 
svage  Side. 

Jeg  taler  her  om  det  dybe  Drag  i  Folkeeien- 
dommeligheden,  saaledes  som  den  arter  sig  i  de 
mere  fremtrædende  Nrfturer,  og  vil  ikke  misfor- 
staaes,  som  om  jeg  mente,  at  der  ikke  ogsaa  skulde 
lindes  Mænd  af  Karakter  i  Nordland,  —  de  hærdes 
der  mangengang  maaske  mere  end  andetsteds  op 
til  det  storartede. 

I  en  indfødt  nordlandsk  Slægt  vil  der  som  oftest 
findes  —  det  er  ialfald  min  Tro  —  nogle  Draaber 
Finneblod. 

Det  er  ogsaa  andetsteds  bemærket,  at,  naar  det 
i  Sagaen  heder  om  de  bedste  Bondeætter  paa  Helge- 
land, at  de  nedstammede  fra  Halvtrolde  eller  Berg- 
riser,  betegner  dette  kun  finsk  Afstamning.  Vore 
Kongeætter  havde  finsk  Herkomst,  og  Fin  var  et  Vel- 
klingende Fornavn,  baaret  af  Landets  bedste  Mænd, 
f.  Ex.  Fin  Arnesen. 

Harald  Haarfager  og  Erik  Blodøkse  giftede  sig 
med  Finnepiger. 

Jonas  Lie:    Samlede  Værker.    I.  ^ 

Den  mvstiak«.  sanseligt-dragmde  Ma^.  som 
bar  Tæret  tillag  di$$«.  rar  kon  d«l  erotiske  Udtryk 
for  en  stor  Nationalfort-;ndel?#  op  igi^noem  Tiderne 
mellem  disse  to  fremiiiedarti><ie  F^'^keelementer:  den 
lyshaarede,  blaaoiede.  i  Sindet  siorre  og  roligere 
Nordmand  og  den  mørke,  branøiede.  raptsenkte, 
fantasirige,  af  Naturmystik  ophldte.  men  karakter- 
svagere, undertrykte  Fin.  hvis  Natar  den  Dag  idag 
staar  paa  Ski  og  sj-nger  Moltoner  inde  i  mangen 
Nordmands  Sind,  der  i  sin  Rac«fomemhed  nu  lidet 
aner,  at  han  bar  Sammenhæng  med  det  Folk. 

Der  fremkommer  forovrict  efier  min  Erfaring 
en  stor  Karakterforskjel.  eftersom  Blandingen  er 
sket  med  den  svage  Finlap  eller  med  den  storvoksede, 
stærke,  trodsige  Finne:  Kvænen.  Del  gjør  en  Ge- 
mytsforskjel  som  mellem  Mol  og  Dur  i  et  og  samme 
Fantasi  stykke. 

Finneblandtngen  bar  ræret  en  stor  <^  væsentlig 
Faktor  i  Sammensætningen  af  det  nuværende  norske 
Folks  Aandsegenskaber. 

Kvrenf)  nb]  and  ingen  gir  energiske,  logiske,  trod- 
sige, handlesvangre  Mennesker;  den  har  vist  i  hoi 
Grad  sat  Staal  i  vor  østlandske  og,  trondtijemske 
Races  Natur.  I  Nordland  har  derimod  Lappeblandin- 
gen  været  den  overveiende  og  tildels  ændret  Folke- 
karakteren derefter.  Kvæn-Nordmsnden  beseirer 
Nordlandsnaturen;  Lappe-Nordmanden  ligger  mere 
under  for  den  og  lider  under  dens  Tryk. 

Modsætningerne  i  den  nordlandske  Natur  er  (or 
Btinrkd  OB  >a^rlic.'  til,  :,'  !-.\e  den  Slægts  Sind,  som 
lever  dproppe,  ■-kulil.  \.i  i.  -tferkt  udsat  for  at  tage 
I   Knnk  d<'raf. 

Den  megen  Tunssimi  ni;  Tristbed.  som  Ondes  der 

aa  hos  den   simi'l''   Miiud.  og  som   saa   ofte  ud- 

T  til  SlndsforvirriTi!;  ok-  Selvmord,  har  visselig 
lybfl  Saninienliænp  ol-  Grund  i  disse  Naturfor- 
%  I  dot  lange  Vinteriiniike  med  sine  tunge,  over- 

vældende  Scener,  der  knuger  Sjælen  ned  i  ensom 
Lysforladthed,  og  i  de  stærke  og  pludselige  Indtryk, 
der  saavel  i  den  mørke  som  i  den  lyse  Tid  altfor 
voldsomt  griber  i  Gemyttets  inderste,  fine  Strænge. 

Jeg  har  tænkt  over  disse  Ting  som  knap  nogen 
anden,  tænkt,  medens  jeg  selv  har  lidt  ved  dem,  og 
Jeg  forstaar,  —  skjønt  jeg,  naar  det  kommer  ind 
paa  min  egen  Person,  igjen  aldeles  ikke  forstaar 
det  —  hvorfor  „second  åighV\  „det  andet  Syn", 
„Fremsynethed",  som  det  heder  i  Nordland,  der- 
steds ligesom  paa  Shetlands-  og  Ørkenøeme  kan 
opkomme  og  nedarves  i  Familien.  Jeg  forstaar,  at 
det  er  en  Sjælesot,  som  ingen  Kur,  ingen  Forstand 
eller  Refleksion  kan  kurere. 

Man  er  født  med  et  tredie  Vindu  i  sin  Sjæls  Hus 
foruden  de  to  sunde  Øine,  et  Vindu,  der  vender  ud 
til  en  Verden,  som  andre  kun  aner,  men  som  én  selv 
er  fordømt  til,  naar  Dragningen  kommer,  at  maatte 
gaa  hen  og  se  ud  af:  det  lader  sig  ikke  tilstoppe 
naed  Bøger  eller  af  nogen  forstandig  Refleksion,  ikke 
gjenmure  selv  her  midt  i  den  „oplyste  Hovedstad", 
MBlst  kun  formørke  en  Stund  med  Glemselens 
Gardin. 

Ak,   naar  jeg  erindrer   mig,    hvordan   jeg   der- 
jemnie  i  Nordland  gik  og  forestillede  mig  Kongens 
«enrt^  ^^istiania,  med  Tinder  og  Taam  vældigt  ra- 
den  Q  ^^^'  Staden,  og  Kongens  Mænd  som  en  gyl- 
eij^j.  T^^"^  ^^^  Borggaarden  helt  op  til  Tronsalen, 
jijgj  .^*®rshus  Fæstning,  naar  Kanonerne  tordnende 
Stor^  Kongens  Ankomst,   medens  Luften   som   en 
Ug  ^     ^^r  opfyldt  med  Krigsmusik  og  mægtig  konge- 
torest'i^^'  —  ^^ftr  jeg  tænker  mig,  hvorledes  jeg 
Som      7^®^e  ^^^    ».Lysets    høie    Hal",    Universitetet, 
I?u<fe^  ^tort,    i^^^dt  Kridtbjerg,  altid  med  Solskin  i 
sajei)        '  eJI^^  **vordan  jeg  udmalte  mig  Storthings- 
^Cfejfc/^^^'  ®oni  færdedes  der,  og  hvis  Navne 

i  Fantasiens  Forstørrelse  fortonede  sig  opover  til  os, 
som  om  der  for  hvert  gik  en  mægtig  rungende 
Klokke  i  Luften.  — 

Naar  jeg  sammenligner  det,  som  jeg  i  Nordland 
forestillede  mig  ved  alt  dette,  med  den  ,,for  vore 
sniaa  Forhold  vistnok  respektable  Virkelighed", 
hvori  jeg  nu  lever  og  færdes,  —  saa  er  det,  som  et 
Korthus  af  Illusioner,  høit  som  Snehætten,  falder 
sammen   over  mig. 

Jeg  har  altsaa,  indtil  jeg  blev  nogle  og  tyve  Aar 
gammel,  levet  kun  i  et  nordlandsk  Eventyr  og  er  nu 
først  egentlig  født  frem  til  den  virkelige  Verden;  jeg 
har  været  bjergtagen  i  min  egen  Fantasi. 

Fortalte  jeg  nogen  alt  dette,  vilde  han  —  og  jo 
fornuftigere  Manden  var,  desto  mere  sikkert  vilde 
det  ske  —  visselig  finde  ud,  at  min  udmærkede 
Examen  artium  nok  maa  have  gaaet  til  ved  en 
aabenbar  Feiltagelse.  Kommer  det  imidlertid  an 
paa  theoretisk  Raisonnement  og  Kundskab,  saa  har 
jeg  Gudskelov  ligesaa  gode  Evner  som  de  fleste. 
Jeg  veed  ogsaa,  at  jeg  deri  har  det  Par  elastiske 
Aarer,  hvormed  jeg  saa  langt,  jeg  tiltrænger  det, 
skal  kunne  ro  min  Baad  gjennem  det  praktiske  Liv 
uden  at  støde   an. 

Lasten,  som  jeg  har  i  Baaden,  saa  tung,  saa 
tung,  og  til  sine  Tider  igjen  saa  livsalig  deilig,  faar 
ingen  se. 

Jeg  føler  en  dyb  Trang  til  at  græde  ud  mit  hele 
nordlandske  Eventyr  og  vilde  gjøre  det,  hvis  jeg 
bare  kunde  græde  Livet  ud  med  det  samme.  Men 
hvorfor  ønske  at  miste  alt  det  deilige,  hele  Illusio- 
nen, naar  jeg  saa  alligevel  til  min  Dødsstund  maa 
bære  paa  det  tunge,  som  den  har  lagt  paa  mig! 

Min  lettende-  Graad  skal  være  i  stille  Timer  at 
male  mine  Livserindringer  fra  dette  mit  Hjem,  som 
saa  faa  hernede  forstaar. 

Det  er  en  stakkels,  paa  Sjælen  syg  Mands  For- 
tælling, hvori  der  findes  mere  af  egne  Indtryk  end 
af  ydre  Begivenheder. 


TREDIE  AFSNIT. 


FØRSTE   KAPITEL. 

HJEMMET. 

Min  Fader  var  Landhandler  og  eiede  Ilandels- 
stedet  ...ven  i  Vestlofoten. 

Han  var  egentlig  fra  Trondhjem,  hvorfra  han 
som  ubemidlet  Gut  var  kommen  nordpaa  med  et 
Handelsfartøi  af  dem,  som  derfra  pleier  at  sendes 
til  Lofoten  for  at  handle  i  Fisketiden. 

I  sin  Ungdom  havde  han  havt  meget  at  gaa 
igjennem  og  en  Tid  endog  arbeidet  i  et  Baadlag 
som  simpel  Fisker,  indtil  han  endelig  kom  i  Tje- 
neste som  Krambodsvend  hos  Handelsmand  Erland- 
sen, hvis  Svigersøn  han  blev. 

Min  Fader  var  i  sin  Middelalder  en  smuk  Mand, 
sorthaaret,  mørklet,  med  skarpe  energiske  Ansigts- 
træk og  heller  lav  end  høi.  Han  gik  altid  i  en  brun 
Dyffels  Sjømandsjakke  og  Blankhat.  Af  Væsen  var 
han  barsk  og  lidet  tilgjængelig;  det  hed  ogsaa,  at 
han  var  en  temmelig  haard  Mand,  —  noget,  hvori 
den  Livets  strenge  Skole,  som  han  havde  gjennem- 
gaaet,  kanske  var  Skyld. 

Skaffede  dette  hans  Væsen  ham  end  faa  private 
Venner,  saa  erhvervede  det  ham  paa  den  anden  Side 
nok  desto  større  Tillid  i  Forretninger,  hvori  han 
var  prompte  og  grei,  skjønt  til  det  yderste  paastaa- 

lig  paa,  hvad  lian  troede,  var  sin  Rei     Man  fryg- 
tede ham  og  vilde  nødig  være  hans  Uven. 

Af  hvad  man  oplever  før  sit  ottende  Aar,  har 
man  gjerne  kua  en  glimtvis  Erindring,  men  disse 
Glimt  staar  til  Gjengjæld  for  hele  Livet. 

Og  af  min  stakkels  ulykkelige  Moder  bærer  jeg 
i  min  Sjæl  et  saadant  Billede.  Jeg  kj ender  hende 
deraf  bedre  end  af  alt,  hvad  jeg  siden  fik  høre  om 
hende,  og  hvorefter  hun  blandt  andet  skal  have  havt 
lyst  Haar  og  blaa,  blide  Øine,  været  brystsvag  og 
bleg,  af  Figur  temmelig  høi.  Hun  skal  tillige  have 
været  meget  stille  og  meget  trist  af  sig. 

Hun  var  Erlandsens  eneste  Datter  og  blev  gift 
med  min  Fader,  endnu  medens  han  stod  som  under- 
ordnet i  hans  Tjeneste,  og  det  hed,  at  det  var  gamle 
Erlandsen,  som  fik  istandbragt  denne  Forbindelse, 
da  han  derved  troede  bedst  at  sikre  hendes  Fremtid. 

Det  var  en  varm  Sommerdag.  Slaattefolkene 
stod  i  Skjorteærmerne  og  slog  med  Langljaa  ude 
paa  Engen.  Jeg  fulgte  med  min  Moder^  som  gik 
strikkende  forbi  dem. 

Ovenfor  Gjærdet  laa  en  halvnøgen  Klippehaug, 
bag  hvilken  min  Mor  havde  en  Bænk.  Ovenfor  den 
i  en  Stenrøs  voksede  der  Bringebærbusker,  og  vod 
Siden  af  stod  endel  Smaabirke. 

Medens  jeg  kravlede  om  imellem  Stenene  og  lod 
mig  Bringebærene  smage,  raabte  Far  paa  min 
Mor. 

Da  hun  var  gaaet  bort,  kom  der  fra  den  anden 
Side  hen  til  mig  en  høi,  bleg  Dame,  som  saa  ældre 
ud  end  Mor,  sort  klædt,  med  en  opstaaende  hvid, 
pibet  Halskrave.  Hun  saa  saa  venlig  paa  mig  og 
rakte  ligesom  henimod  mig  en  vild  Tjørnerose,  som 
hun  havde  i  Haanden. 

Jeg  var  slet  ikke  bange,  det  var  heller  ikke,  som 
om  hun  var  fremmed.     Hun  nikkede   dernæst   ve- 

modigt  til  mig  som  til  Afsked  og  gik  bort  den  samme 
Vei,  som  hun  var  kommen. 

Da  Mor  kom  tilbage,  fortalte  jeg  hende,  at  der 
havde  været  en  saa  snil  fremmed  Dame,  men  hun 
var  vist  meget  bedrøvet,  og  nu  var  hun  gaaet. 

Min  Moder  —  jeg  husker  det,  som  om  det  var 
i  dette  Øieblik  —  stod  en  Stund  stille,  hvid  som  et 
Lagen  og  saa  paa  mig  med  en  Angst  i  Øiet,  som  om 
vi  nu  skulde  dø  begge  to,  saa  slog  hun  Armene  sam- 
men over  Hovedet  og  faldt  besvimet  om. 

Jeg  var  for  bange  til  at  skrige,  men  tror  at 
erindre,  at  jeg,  medens  hun  laa  der  livløs  henstrakt 
i  Græsset  ovenfor  Bænken,  kastede  mig  over  hende 
og  raabte:    „Morl" 

Lidt  efter  var  jeg  kommen  springende  hen  til 
Far,  der  stod  i  Skjorteærmer  henne  paa  Engen  og 
slog  Hø  blandt  de  andre,  og  havde  hulkende  sagt, 
at  nu  var  Moder  død. 

Fra  den  Stund  var  min  Moder  sindsforvirret. 

Hun  maatte  i  mange  Aar  stadig  vogtes  paa  sit 
eget  Værelse,  og  min  Fader  havde  vist  mangen  en 
tung  Time. 

Siden  bragtes  hun  til  et  Sindssygeasyl  i  Trond- 
hjem,  hvor  hun  to  Aar  efter  døde  uden  et  Øieblik 
at  være  kommen  til  Besindelse. 

Den,  som  i  den  Tid  tog  sig  af  mig,  var  gamle 
An  Kvæn,^et  koparret,  mandfolkagtigt  Kvindfolk, 
med  smaa  brune  Øine,  stridt,  staalgraat  Haar  og 
næsten  hekseagtigt  markerede  Træk  samt  som  of- 
test en  kort,  sort  Kridtpibe  i  Munden. 

Hun  havde  været  min  Moders  Barnepige  og 
hang  ved  hende  med  hele  sin  Sjæl.  Da  min  Moder 
blev  sindssvag,  forlangte  hun  ivrigt  at  ,,være  Vagt" 
paa  Blacisalen;  men  dette  maatte  opgives,  da  det 
viste  sig,  at  netop  hendes  Nærværelse  mest  ophid- 
sede den  syges  Sind.  Min  Moder  taalte  heller  ikke 
at  se  Fader,  og  mig  turde  de  slet  ikke  vise  hende. 

Gamle  „Anne  Kvæn"  havde  været  min  Moders 
eneste  fortrolige  i  dette  Liv.  Hun  var  yderlig  over- 
troisk og  underlig  af  sig.  For  hendes  Indbildnings- 
kraft holdt  Nissen  og  Draugen  ligesaa  vist  til  nede 
paa  S j  øboden  og  i  Baadhuset,  som  min  Fader  resi- 
derede i  Hovedbygningen,  og  under  Fjeldet  paa  Øst- 
siden af  Havnen  drev  de  ,,  under  jordiske''  lige  saa 
vist  usynligt  deres  Fiskebedrift  og;  Jægtebrug  paa 
Bergen,  som  Fader  havde  et  synligt  inde  i  Bunden 
af  den. 

Hun  har  visselig  opfyldt  min  stakkels  Moders 
Hoved  med  sin  mystiske  Overtro  i  ikke  mindre  Grad, 
end  hun  fyldte  mit.  Der  var  alskens  Mærker  og 
Tegn  at  tage  fra  Morgen  til  Aften,  og  hun  havde 
altid  en  urolig  Mine,  som  om  hun  gik  og  holdt  Vagt. 
Naar  der  kom  en  Baad,  skulde  man  vende  sig  mod 
Sjøen  og  spytte  og  mumle  nogle  Ord  imod  Sjø- 
vætterne.  Hun  saa  hver  Mands  Vardøger  eller 
Fylgje.  For  dets  Skyld  maatte  Døren  ikke  lukkes 
for  hastigt  efter  den,  som  gik  ud,  og  hun  kunde 
altid  høre  det  varsle  forud,  naar  Fader  kom  hjem 
fra  Heise. 

Da  „Anne  Kvæn"  ikke  længer  fik  Tilladelse  til 
at  komme  ind  paa  Blaasalen  til  Moder,  gjorde  hun 
i  Stilhed  en  hel  Mængde  Kunster  udenfor  Døren. 
Jeg  erindrer  saaledes,  at  jeg  engang  stod  i  Trappen 
og  saa  hende  bøie  og  neie  sig  og  derimellem  male 
med  Spyt  paa  Døren  og  mumle,  indtil  jeg  angest 
sprang  min  Vei. 

I  hendes  Besværgelsesformler  forekom  oftere 
Navnet  ,,Jumala",  Navnet  paa  Bjarmernes  gamle 
Gud,  som  der  langt  nord  nok  er  mindre  udryddet, 
end  man  tror,  og  som  den  Dag  i  Dag  ogsaa,  kan 
hænde,  indover  Fjeldvidden  i  Finmarken  endnu  har 
en  eller  anden  Offersten.  Imod  „Finne-Gan"  havde 
hun  ogsaa  sine  Præservativer.  Hun  sammensmel- 
tede øiensynligt  Kvæn-  og  Kristenguden  i  sine  my- 

stiske  Besværgelser  for  at  overvinde  Lappetrold- 
dommen. 

Under  disse  Indtryk  paa  Sindet  voksede  jeg  op. 

Præstegaarden  med  den  hvide  Taarnkirke  ved 
Siden  af  laa  kun  et  kort  Stykke  Ve  i  fra  os  nede  ved 
Sjøen  paa  den  høire  Side  af  Bugten,  naar  man  saa 
udover  fra  vort  Handelssted,  som  laa  inderst  i  den. 

De  havde  der  en  Huslærer,  —  vi  kaldte  ham  altid 
„Studenten''. 

Did  gik  jeg  hver  Dag  i  Skole  sammen  med  Præ- 
stens to  Børn,  en  opvakt  Gut  ved  Navn  Carl,  der  var 
et  Aar  yngre  end  jeg,  nemlig  tolv  Aar,  og  hans  med 
mig  akkurat  jævngamle  Søster  Susanne,  et  blaaøiet, 
viltert  Barn  med  en  Mængde  gult  Haar,  der  altid 
skulde  skydes  fra  Panden,  og  som,  naar  hun  kunde 
komme  til  ubemærket  af  Studenten,  stadig  gjorde 
alskens  Ansigter  og  Grimacer  over  til  os  to  andre 
for  at  faa  os  til  at  le. 

Huslæreren  var  nemlig  saare  streng  og  indgjød 
yderlig  Respekt.  ^  Den  Lattertrang,  som  vi  ved  slige 
Leiligheder  sad  og  pinte  os  med  uden  at  turde  se 
op  paa  hinanden,  for  at  det  ikke  skulde  komme  til 
Udbrud,  var  egentlig  alt  andet  end  morsom,  thi 
hvergang  det  eksploderede,  bekom  det  os  alle  saare 
ilde,  idet  der  som  første  Akt  vankede  Lug  og  Øre- 
figen og  dernæst  lange,  skrevne  Haranger  i  Karakter- 
bøgerne om  vor  Opførsel. 

Susanne  var  heri  ofte  rent  ud  ubarmhjertig.  Det 
var  nemlig  kommet  dertil,  at  hun  bare  med  et  lidet 
Blink  i  den  ene  Øiekrog  kunde  antænde  den  hele 
Febertilstand  hos  os,  saa  vi  sad  sprudrøde  i  Kin- 
derne som  Æbler,  med  de  stive,  stirrende  Blikke 
naglede  i  Bogen,  indtil  det  ikke  bar  længer.  Især 
virkede  hun  paa  mig,  som  hun  dog  vidste  maatte 
bøde  strengt  derfor  hjemme;  thi  Fader  var  en  haard 
Mand,  der  kun  altfor  lidet  forstod  sig  paa  Børn. 

I  vore  Fritider  legede  vi  saa  livligt,  som  vistnok 
faa  Børn  har  leget. 

Imod  det  strenge  og  mørke  Liv  hjemme,  hvor 
Fader  holdt  til  enten  ude  i  sin  Forretning  eller  oppe 
paa  Kontoret,  hvor  der  fra  Blaasalen  af  og  til  hørtes 
Støi  og  Raab  fra  min  stakkels,  vanvittige  Moder,  og 
hvor  Anne  Kvæn  altid  rumsterede  næsten  som  en 
uhyggelig  Aand,  var  Legen  med  Præstebørnene  som 
et  Liv  henne  i  en  anden  glædelig,  solbeskinnet  Side 
af  Verden. 


ANDET   KAPITEL. 

I   FJÆREN. 

Endnu  mere  end  her  sydpaa  i  Norge  er  Fjæren 
i  Nordland  en  dragende  Legeplads  for  Børn.  I  Ebbe- 
tiden ligger  Havbunden  tør  ganske  anderledes  langt 
udover  end  her  syd. 

Den  leragtige  Sandgrund  ligger  da  bar  med  en- 
kelte Pytter  i,  hvor  Fiskeyngelen  svømmer,  medens 
paa  den  yderste  Kant  ude  ved  Sjøen  spadserer  en 
eller  anden  Strandfugl  eller  sidder  en  ensom  Maage 
paa  en  Sten.  Den  bølgetegnede,  fine  Saudiere  er 
fuld  af  Tuer  med  Snirkler  over  efter  den  store, 
eftersøgte  Agnmark,  som  der  snor  sig  ned  i  Jorden. 
Skjulte  indenfor  Stenene  eller  i  Tarreklaserne  ligger 
de  smaa,  rappe,  glasklare,  rægelignende  ,, Mari- 
fluer", der,  naar  de  forfølges,  piler  gjennem  det 
grunde  Vand.  De  bruges  af  Smaagutter  som  Agn 
paa  Knappenaalsangelen  til  at  fiske   Smaamort. 

Paa  den  høie  Græsbakke  overfor  Stranden  mel- 
lem nogle  store  Stene  byggede  vi  tre  Børn  af  flade 
Stenheller  vor  egen  Handelsgaard  med  Sjøbod,  Nøst 
og  Brygge  nedenfor. 

I  Nøstet  eiede  vi  alle  Slags  Baade,  smaa  og  store, 
fra  den  firaaredeKjæks  lige  op  til  Fembøringen,  dels 

af  Træ  og  Bark,  dels  af  de  baadformede  blaa  Kraake- 
skjæl.  Formen  paa  vor  Stolthed,  den  store  Jægt,  — 
et  stort,  repareret  Trug  med  én  Mast  og  ,,  Flage- 
dæk",  der  stadig  udrustedes  til  ,,Bergensstevnet"  — 
var  jo  ikke  den  bedste.  Jeg  husker  endnu,  hvor 
mangen  Gang  jeg  sad  i  Kirken  og  tænkte  mig  det 
Eventyr,  at  vi  eiede  det  herlige,  fuldriggede  Skib 
med  Kanoner,  som  hang  deroppe  under  Hvælvet,  og 
hvorledes  jeg,  medens  Præsten  prækede,  fanta- 
serede op  alskens  Seiladser,  som  Carl,  men  især 
Susanne  skulde  imdre  sig  saare  ved  at  se  paa.  Det 
Skib  var  det  eneste,  jeg  dengang  manglede  i  min 
Lykke. 

Inde  i  Bugten  ved  Faders  Brygge  var  der  i 
Sjøen  en  dyb  ,,Marbakke",  hvor  der  paa  Efter- 
sommeren gik  Stimer  af  Mort  og  anden  Smaaiisk, 
og  der  drev  vi  Gutter  vort  Fiske  hver  med  sin 
Lintraad  med  Knapenaalsangel  i  Enden.  Vi  skar 
Fisken  op,  hang  den  kløvet  over  Hjeldstængerne, 
som  vi  havde  staaende  udover  Marken  henne  ved 
vor  egen  Handelsplads,  og  præparerede  den  til  Tør- 
fisk, medens  vi  lod  Leveren  staa  hen  i  Smaakar  og 
raadne,  til  den  blev  Tran.  Begge  Produkter  stab- 
ledes saa  beliørig  hen  paa  vor  Sjøbod,  for  siden 
med  Jægten  ,,at  gaa  til  Bergen",  og,  det  ved  Gud, 
vi  syslede,  arbeidede  og  trællede  ligesaa  ivrigt  og 
alvorligt  med  vort  som  de  voksne  med  sit,  endda 
vor  eneste,  reelle  Fortjeneste  kun  var  det  Solskin, 
som  vi  fik  over  vore  brunstegte  Ansigter. 

Carl  var  en  spædbygget  Gut,  der  for  det  meste 
i  alt  fulgte  sin  mere  energiske  Søster.  Begge 
Præstebørnene  havde  tæt,  gult  Haar.  Hos  Susanne 
ringede  det  sig  Lok  i  Lok,  saa  det  næsten  blinkede 
om  Hovedet,  hvergang  hun  bevægede  sig  —  noget 
hun,  som  før  fortalt,  stadig  gjorde  med  et  Kast  for 
at  holde  det  borte  fra  Panden.  Begge  var  de  til- 
lige meget  hvide  og  skjære  i  Huden  og  havde  dei- 

lige,  blaa  Øine.  Susanne  var  dengang,  jeg  veed 
ikke,  om  for  sin  Alder  lav  eller  høl  —  jeg  tænkte 
mig  hende  ialfald  allermindst  som  jævnhøi  med 
mig,  skjønt  hun  vist  maa  have  været  et  halvt  Hoved 
mindre;  Resten  af  Maalet  udfyldtes  nok  af  min  Be- 
undring. 

Jeg  husker  hende,  naar  hun  om  Søndagen  skulde 
til  Kirke  sammen  med  sin  Moder  —  en  liden  bleg, 
mørkklædt,  hustravel  Kone,  der  altid,  undtagen  Søn- 
dag Formiddag,  strikkede  paa  en  lang,  trist  Strømpe. 
Hun  gik  pyntet  paa  den  sandstrøede  Kirkevei,  i 
hvid  eller  blaa  Kjole,  med  en  mørk  Schæferhat  paa 
Hovedet,  et  lidet  hvidt  Lommetørklæde  sammen- 
foldet bag  en  meget  stor  gammel  Psalmebog  og 
hvide  Strømper  og  Sko  med  Korsbaand  over  Foden. 
En  skjønnere  Dragt  end  Susannes  Søndagspuds 
troede  jeg  ikke,   der  kunde  findes  i  Verden. 

I  Kirken  sad  Præstefamilien  paa  første  Bænk 
lige  under  Prækestolen  og  vi  —  min  Fader  og  jeg  — 
et  Par  Stole  bagenfor,  og  vi  vekslede  da  mangt  et 
kun  for  os  forstaaeligt  Frimurertegn. 

Engang  krænkede  Susanne  mig  dog  dybt  —  ja 
til  bittre  Taarer.  Det  blev  mig  nemlig  klart,  at  hun 
havde  gjort  ogsaa  min  Fader  til  Skive  for  sine  mun- 
tre Betragtninger. 

Med  sin  gode,  stærke  Røst  sang  han  paa  Land- 
sens naive  Vis  Psalmerne  meget  høit,  men  satte  — 
hvad  jeg  og,  mange  andre  dengang  fandt  meget  til- 
talende —  ved  hver  Udgang  en  egen  Snur  paa  To- 
nen, der  ikke  hørte  Melodien  til,  men  var  af  egen 
Komposition.  Dette  sidste  havde  været  G  jenstand 
for  Snak  i  Præstegaarden,  og  Susannes  lille  Gryde 
havde  da  ogsaa  havt  Øren.  Da  hun  mærkede,  at 
jeg  havde  opdaget  det,  saa  hun  saare  ulykkelig  ud. 

Da  Carl  var  tretten  Aar  gammel,  sendtes  han  til 
Latinskolen  i  Bergen,  og  den  „kostbare"  Huslærer 
reiste  med  sidste  Dampskib  samme  Høst. 

Susanne  hk  fra  nu  af  Undervisning  af  sine  For- 
ældre, og  jeg  maatte  tage  min  Lærdom  hos  Klok- 
keren, en  godmodig  gammel  Mand,  der  selv  lidet 
kunde  udenfor  det  at  spille  Violin,  hvilket  han 
gjorde  med  Lidenskab  og  vistnok  ogsaa  med  en,  om 
end  uryddig,  genial  Sans. 

Da  Klokkeren  havde  udvirket  mig  Tilladelse  hos 
min  Fader  til  at  lære  at  spille,  og  jeg  ligesom  Klok- 
keren syntes  bedre  om  denne  Underholdning  end 
om  Lektierne,  gik  hele  tre  Aar,  eller  Tiden  til  over 
mit  sekstende  Aar,  hen  paa  en  Maade  delt  mellem 
Violinspil  og  Lediggang. 

Havde  min  Aand  i  den  Periode  af  mit  Liv  været 
holdt  tilbørligt  under  Arbeidets  daglige  Tugt,  vilde 
maaske  meget  hos  mig  siden  artet  sig  anderledes. 
Som  det  blev,  gaves  jeg  desværre  helt  mit  eget 
Fantasiliv  i  Vold  og  fik  grundlagt  i  mig  Stemnin- 
ger, der  siden  i  en  fordærvelig  Grad  blev  mit  Livs 
Herrer. 

Den  Delelinie,  som  der  inde  i  Enhvers  Bevidst- 
hed er  draget  mellem  Fantasi  og  Virkelighed,  træn- 
ger visse  Naturer,  der  lever  under  stærke  Fantasi- 
indtryk,  til  alvorligt  og  stadigt  at  faa  opgaaet,  ellers 
slettes  den  let  paa  enkelte  Punkter  ud  og  overgaaer 
til  Sygelighed. 

Uagtet  vi  nu  ikke  længer  havde  den  overflødige 
Leilighed  som  før  til  at  komme  sammen,  var  Su- 
sanne og  jeg  alligevel  gjennem  hele  Opvæksten  sta- 
dig Legekammerater  og  fortrolige. 

Naar  hun  havde  noget  at  betro  mig,  passede 
hun  som  oftest  paa  ved  Grinden,  der  gik  tversover 
Veien  henne  ved  Præstegaardsj ordet,  ved  de  Tider, 
^*  jeg  gik  til  eller  fra  Klokkeren. 

En  Dag,  jeg  kom  gaaende  Veien  hjemover  med 
mine  Bøger  under  Armen,  sad  hun  i  sin  blaarudede 
Bluse  og  Schæferhatten  paa  Overgangs-trappen  ved 
Siden  af  Grinden.     Hun  saa  ud  til  at  være  i  meget 

slet  Humør,  og  jeg  forstod  straks,  at  der  skulde 
vanke  noget. 

Hun  svarede  ikke  paa  min  Hilsen;  men  da  jeg 
hastigere,  end  hun  syntes  om,  søgte  at  slippe  igjen- 
nem  Grinden,  spurgte  hun  mig  i  en  ophidset  Tone, 
om  det  var  sandt,  hvad  de  sagde,  at  jeg  var  saa 
doven,  at  der  ingenting  kunde  blive  af  mig  her- 
hjemme. 

Susanne  havde  ofte  drillet  mig;  men  det,  som 
denne  Gang  krænkede  mig,  var,  at  jeg  skjønnede, 
at  man  i  Præstegaarden  opholdt  sig  over  os  hjemme, 
og  at  Susanne  var  med  paa  det. 

Havde  jeg  vidst,  at  Susanne  den  Dag  sad  der 
som  min  slagne  Forsvarer,  vilde  jeg  visselig  taget 
Sagen  anderledes,  end  jeg  gjorde,  idet  jeg  nu  med 
en  krænket  Mine  gik  min  Vei  uden  at  værdige  hende 
et  Ord. 

Da  jeg  kom  hjem,  fik  jeg  høre,  at  Præsten  og 
min  Fader  var  blevne  uenige  i  Forligelseskommis- 
sionen.  Præsten,  som  var  Forligelseskommissær, 
havde  ytret,  at  han  syntes,  min  Fader  i  en  Sag  fo'r 
for  haardt  frem,  og  min  Fader  havde  givet  ham  et 
braadt  Svar.  Det  var  i  Anledning  heraf,  at  Kritiken 
over  os  nu  var  sluppet  løs  i  Præstegaarden. 

Os  Børn  gav  dette  Forhold  mellem  de  voksne 
en  utryg  Skyhed,  og  jeg  husker,  at  jeg  i  Begyndel- 
sen endog  var  bange  for  at  gaa  forbi  Præstegaar- 
den, da  jeg  mulig  kunde  træffe  Præsten  paa  Veien. 

Susanne  gjorde  imidlertid  adskillige  Tilnær- 
melsesforsøg; men  ved  det  mindste  Glimt  af  hendes 
blaarudede  Kjole  tog  jeg  altid  lange  Omveie  i  Mar- 
ken ovenfor  Veien  eller  ventede  inde  mellem  Træ- 
erne, til  hun  var  borte. 

I  et  Par  Dage  saa  jeg  intet  til  hende;  men,  da 
jeg  en  Dag  kom  gjennem  Grinden,  stod  der  skrevet 
med   Blyant   paa    det    hvide   Navnebræt   i   Mærke- 

stolpen  for  Roden:  ,,Du  er  vred  paa  mig,  men  S. 
er  slettes  ikke  vred  paa  Dig." 

Skriften,  den  klodsede  store,  kj endte  jeg  nok, 
og  jeg  vendte  tilbage  til  Grinden  to,  tre  Gange  den 
samme  Dag  for  at  læse  den  om  igjen  og  om  igjen. 
Det  var  Susanne  i  en  ny  Skikkelse;  jeg  saa  hende 
i  Tankerne  bag  Bogstaverne  som  bagom  et  Ge- 
lænder. 

Jeg  satte  om  Eftermiddagen  under:  ,,Se  bag 
Stolpen!"  Og  der  skrev  jeg:  ,,D.  er  heller  ikke 
vred  paa  S." 

Dagen  efter  stod  Susanne  i  Haven  ved  Ræk- 
værket, da  jeg  gik  forbi,  men  lod,  som  om  hun  ikke 
saa  mig;  hun  angrede  nok,  at  hun  havde  været  for 
snar  til  at  komme  mig  imøde. 

Skjønt  Forholdet  udvortes  var  i  høieste  Grad 
høfligt,  var  dog  min  Faders  Omgang  med  Præstens 
fra  hin  Tid  igrunden  at  anse  som  afbrudt:  de  satte 
aldrig  uden  ved  særegne  Anledninger  og  efter  høi- 
tidelig  Indbydelse  Foden  indenom  hinandens  Døre. 
Dette  gav  igjen  Susannes  og  min  Omgang  et  vist 
stjaalent  Præg.  Skjønt  der  intet  Forbud  laa  paa 
os,  lurede  vi  os  dog  paa  en  Maade  kun  til  at 
mødes. 

Vi  vare  begge  to  ensomme  Børn.  Susanne  sad 
fangen  i  Hverdagskjedsommeligheden  hjemme  under 
Moderens  strenge  Opsigt,  og  i  mit  triste  Hjem  havde 
jeg  altid  en  Følelse,  som  jeg  frøs  og  var  ræd,  og  som 
al  Glæden  var  henne  i  Præstegaarden  hos  Susanne. 
Det  var  derfor  intet  Under,  at  vi  altid  længtes  ud 
til  hinanden. 

Som  vi  blev  ældre,  kom  Leilighedeme  sjeld- 
nere,  men  Længselen  blev  derved  kun  opdæmmet  i 
os,  og  de  Øieblikke,  vi  saa  kunde  være  sammen,  fik 
efterhaanden,  os  selv  ubevidst,  en  anden  Karakter 
end  den  gamle  bamslige.  At  tale  med  hende  var 
nu  blevet  mig  en  Trøst,  og  jeg  sværmede  mangen 

en  Dag  om  Præstegaarden  blot  for  at  se  et  Glimt  af 
hende. 

Jeg  var  henved  seksten  Aar,  da  hun  en  Morgen, 
jeg  kom  forbi  Præstegaardshaven,  vinkede  mig  hen 
og  rakte  mig  en  Blomst  over  Muren.  Hun  sprang 
derpaa  skyndsomt  ind  tvert  over  Gulerodsengene, 
som  om  hun  var  bange  for,  at  nogen  kunde  se  det. 

Det  var  første  Gang,  det  gik  op  for  mig,  at 
hun  var  saa  smuk,  og  jeg  tænkte  længe  paa  hende, 
som  hun  stod  der  i  Haven  mellem  Buskene  med 
Morgensolen  over  sig. 


TREDIE   KAPITEL. 

DRENGESTUEN. 

Den  Spøgelsestemning,  der  gik  igjennem  vort 
Hus,  fik  først  rigtig  Luft  nede  i  Drengestuen,  naar 
Drengene  og  Pigerne  og  de  Færdendes  af  Almuen, 
som  tog  Nattelogis,  om  Kvælden  sad  ved  det  røde 
Skin  fra  Jernovnen  og  fortalte  Historier  om  alskens 
Forlis  og  Spøgeri. 

Paa  Krakken  i  Rummet  mellem  Ovnen  og  Væg- 
gen sad  den  vakre,  stærke  Jens  Dreng  med  sit 
Snedker-  og  Reparationsarbeide  om  sig;  han  havde 
det  egentlig  kun  med  at  gjøre  sit  Arbeide  og  i  Taus- 
hed  lytte  til  de  andre. 

Ved  Ovnen  holdt  ,,Komag-NiIs'*  paa  med  at  trane 
Kornager  eller  Skindtøi  —  sit  Navn  havde  han, 
fordi  han  syede  Komager.  Komag-Nils  var  en  liden 
Fyr  med  en  uredig,  gul  Lug,  der  laa  ham  ned  i 
Panden,  et  Ansigt  rundt  som  en  Maane,  hvori  Næ- 
sen sad  som  en  liden  Knup,  og,  naar  han  lo,  fik 
hans  tyndlæbede,  brede  Mund  med  de  store  Kjæver 

et  Udtryk  næsten  som  et  Dødningegrin.  Hans  smaa 
Melkeblande-Øine  plirede  da  hemmelighedsfuldt  og 
sagde  tillige,  at  han  var  et  kvikt  Hoved.  Det  var 
i  Virkeligheden  ham,  der  kunde  de  fleste  Historier, 
men  endnu  mere  ham,  som  kunde  faa  de  fremmede 
til  at  fortælle,  eftersom  det  faldt  sig,  —  baade  fra 
den  synlige  og  den  usynlige  Verden. 

,En  tredie  af  Drengene  hed  med  et  Øgenavn, 
som  man  dog  ikke  gav  ham,  saa  han  hørte  derpaa, 
Anders  Blyhat,  saa  kaldt,  fordi  han  af  og  til  havde 
slemme  Raptuser,  hvori  han  drak  og  holdt  paa  at 
komme  ud  af  Tjenesten.  Han  var  imidlertid  paa 
sin  Vis  overmaade  dygtig.  Naar  det  rigtig  kneb  — 
i  Uveir  —  steg  han  saaledes  med  engang  til  den 
betroede  Post  at  være  Høvidsmand  i  Baaden; 
thi  om  hans  overlegne  Dygtighed  under  Seiladsen 
var  der  kun  én  Mening.  Naar  Faren  var  over, 
sank  han  saa  igjen  tilbage  til  at  være  den  ringe 
Mand. 

Til  Husets  faste  Drengestuestok  hørte  ogsaa  en 
Pige  paa  tyve  Aar,  som  vi  kaldte  ,, franske  Mar- 
tine". Hun  var  ligesom  af  et  helt  andet  Menneske- 
slag end  det  i  Nordland  vanlige,  var  livlig  og  kvik, 
med  et  vældigt  krøllet  sort  Haar  over  et  brunt  ovalt 
Ansigt  med  paafaldende  regelmæssige  Linier.  Hun 
var  spædbygget  og  af  Middelhøide  og  god  Figur, 
Hendes  Øine  under  de  svære  sorte  Bryn  var  mørke 
som  Kul;  naar  hun  blev  opbragt,  kunde  "de  ligefrem 
gnistre. 

Hun  var  forelsket  i  den  tause  Jens  Dreng  og 
uden  al  Grund  yderlig  skinsyg.  Man  sagde  ogsaa, 
at  der  skulde  blive  et  Par  af  de  to,  naar  han  havde 
faat  gjort  med  et  Par  Fiskereiser  til,  men  officiel 
var  ialfald  ikke  Sagen,  og  som  jeg  tror,  fordi  Jens 
Dreng  i  det  længste  gjorde  sin  passive  Modstand 
og  aldrig  udtrykkelig  friede. 

Franske  Martine  var  af  Herkomst  et  af  de  uægte 

Jonas  Lie-    SamJede  Voxker.    I.  ^ 

Børn  i  Fiske  distrikterne  deroppe,  hvis  Fædre  er 
fremmede  Skippere  eller  Matroser.  Hendes  Fader 
sagdes  at  have  været  en  fransk  Matros. 

At  gaa  i  Drengestuen  om  Aftenen  var  mig  af 
min  Fader  strengeligen  forbudt;  han  vidste  vel, 
at  der  vankede  forskjelligt,  som  ikke  var  for  Børns 
Øren. 

Men  nu  fortaltes  paa  den  anden  Side  netop  der- 
nede det  interessanteste,  jeg  kunde  tænke  mig  paa 
Jorden.  Følgen  blev  da,  at  jeg  hemmelig  sneg  mig 
derned. 

Jeg  erindrer  saaledes,  hvorledes  jeg  en  mørk 
Høstaften,  da  jeg  havde  listet  mig  derned,  lyttede, 
medens  Komag-Nils  —  han  med  det  gule  Ansigt  og 
Dødningegrinet,  naar  han  lo  —  fortalte  en  slem 
Spøgelsehistorie  fra  Erlandsens  Formands  Tid. 

Dengang  stod  der  en  gammel  Sjøbod  et  Stykke 
udenfor  Præstegaarden. 

Og  saa  var  det  en  Juleaften,  at  de  sad  og  drak 
og  julede  inde  paa  Handelspladsen.  Da  Klokken 
blev  elleve,  slap  ØlM  op,  og  saa  blev  Drengen,  som 
hed  Rasmus  og  var  en  stærk  og  modig  Karl,  sendt 
hen  til  Sjøboden,  hvor  Øltønden  laa,  for  at  tappe 
fuldt  et  svært  Krus  med  Sølvbeslag,  som  han  fik 
med. 

Derhenne  satte  Rasnms  Løgten  paa  Tønden  og 
begyndte  at  tappe.  Da  Kruset  var  fuldt,  og  han 
netop  tænkte  paa  at  sætte  det  til  Munden,  saa  han 
over  Øltønden  liggende  med  Kroppen  inde  i  Mørket, 
hvor  alle  Tønderne  stod  i  Rad  og  Række,  en  for- 
færdelig stor,  bred  og  mørk  Skikkelse,  hvoraf  der 
udgik  et  iskoldt  Pust,  som  af  en  Dør,  der  var  oppe. 
Den  blinkede  mod  ham  med  et  Par  svære  Øine  som 
af  en  mat  Hornlogt  og  sagde: 

„Tjuv  i  Juleøllet". 

Men    Rasmus    Dreng    forsømte    sig    ikke.     Han 

slængte  det  tunge  Krus  lige  i  Synet  paa  Drau^en  og 
rendte  saa  afsted  af  al  Magt. 

Udenfor  var  det  Maaneskin  paa  Sneen,  han 
hørte,  hvorledes  det  skreg  og  ulede  nede  i  Fjæren, 
og  mærkede,  at  Draugene  i  større  og  større  Hob  for- 
fulgte ham. 

Da  han  kom  til  Kirkegaardsmuren,  var  de  nær 
ved  ham,  og  han  fandt  da  i  Nøden  paa  det  Raad  at 
raabe  ind  over  den:  „Hjælper  mig  nu  alle  Døde!" 
De  Døde  er  nemlig  Fiender  af  Draugene. 

Da  hørte  han,   hvorledes  de  reiste  sig  derinde, 
og  hvorledes  der  blev  Larm  og  Hyl  som  af  et  Slag. 
Selv  forfulgtes  han  imidlertid  ihærdigt  af  en  ,,Ud- 
baaren",  der  holdt  paa  at  tynge  ham  ned,  netop  som 
han  fik  fat  i  Dørklinken  og  frelst  slap  ind. 
Men  der  besvimede  han  midt  paa  Gulvet. 
Dagen   efter  —  første  Juledag  ~  saa  Kirkefol- 
kene spredte  rundt  om  paa  Gravene  Stykker  af  Lig- 
kistebord   og    derimellem   alskens  gamle  vastrukne 
Aarer   og   Baadplanker   af   den   Slags,    som   synker 
tilbunds  efter  Forlis. 

Det  var  de  Haandvaaben,  som  de  Døde  og  Drau- 
gene havde  brugt,  og  man  kunde  af  mangt  skjønne, 
at  de  Døde  var  blevne  Seirherrer. 

Man  fandt  ogsaa  nede  paa  Sjøboden  baade  Tin- 
kruset og  Løgten  igjen.  Tinkruset  var  slaaet  fladt 
mod  Draugens  Pandebrask,  og  Løgten  havde  Uty- 
sket knust,   da  Drengen  undslap. 

Komag-Nils  kunde  ogsaa  fortælle  en  hel  Del  om 
„Fremsynte"  og  deres  Syner  dels  ind  i  Aande ver- 
denen, dels  i  selve  Virkeligheden,  hvoraf  de  enten 
føler  Forudvarsler  eller  —  som  ved  en  Art  Luftspei- 
ling  for  det  indre  Blik  —  kan  se,  hvad  der  foregaar 
netop  i  Øieblikket  paa  de  fjerneste  Steder. 

De  kan  sidde  i  et  lystigt  Lag  og  saa  med  ét 
blege  og  urolige  stirre  fraværende  hen  i  Luften  foran 

sig.     Hvad   de   ser,    er  mangehaande   Ting,    og   saa 
undslipper  der  dem   undertiden  Udraab   som: 

,,Nu  er  der  Ildløs  i  Bygningerne  hos  Handels- 
mand N.  N.  i  .  .  .  .  vaagen"  eller  ,,Nu  brænder 
Trondhjem". 

Undertiden  ser  de  store  Ligtog  drage  forbi  med 
en  Tydelighed,  saa  at  de  kan  beskrive  hver  Mands 
Plads  og  Udseende  i  det,  Kisten  selv  og  Gaderne, 
hvorigjennem  Toget  passerer. 

De  kan  da  sige:  ,,Nu  begraves  en  stor  Mand 
nede  i  Kristiania." 

Naar  saa  Efterretningen  kommer,  stemmer  det 
altid. 

Paa  Sjøen  kan  det  hænde,  at  en  saadan  Mand 
kan  sige  til  Høvidsmanden,  at  han  nok  gjør  rettest 
i  en  liden  Stund  at  bøie  af  paa  Kursen;  og  dette 
blir  altid  lystret;  thi  man  er  vis  paa,  at  han  da  ser 
det  foran  Baaden,  som  ingen  af  de  andre  skjønner, 
men  som  kan  volde  Ulykke  —  i  Regelen  Draugen  i 
sin  halve  Baad  eller  Gjenfærd. 

En  af  Komag-Nilses  mange  Historier  af  den 
Slags  var  hændt  en  Kjending  af  ham  ude  paa  Vin- 
terfiske. 

Veiret  havde  et  Par  Dage  været  rent  overhæn- 
digt,  men  bedagede  sig  den  tredie  Dag  saavidt,  at 
et  af  de  Baadlag,  som  holdt  til  i  Rorboden,  mente, 
at  det  nok  maatte  gaa  an  den  Dag  at  faa  draget 
Garnene.     De  øvrige  trøstede  sig  derimod  ikke  til. 

Nu  er  det  Skik,  at  Baadlagene  gi'r  hinanden 
Haandsrækning  til  at  sætte  Baaden  ud,  og  saa 
skulde  nu  ogsaa  ske. 

Da  de  kom  ned  til  Fembøringen,  som  var  truk- 
ket et  godt  Stykke  paa  Land,  fandt  de  Aarer  og 
Tofter  vendt  baglænds  i  Baaden,  og  det  var  derhos, 
trods  alle  forenede  Anstrengelser,  ikke  muligt  at 
faa  den  rykket  af  Pletten.  De  prøvede  sig  en,  to, 
tre  Gange  uden  Nytte. 

Men  saa  sagde  én  af  dem,  der  var  kjendt  for 
fremsynt,  at  efter  det,  som  han  saa,  var  det  bedst, 
at  de  idag  ikke  videre  rørte- ved  den  Baaden;  den  var 
tungere  end  Mandsmagt. 

Med  det  ene  af  Baadlagene,  som  holdt  til  i  Ror- 
boden, var  ogsaa  en  kvik  Gut  paa  fjorten  Aar,  der 
bele  Tiden  morede  dem  ved  alle  Slags  Gabestreger 
og  aldrig  var  rolig. 

Han  tog  en  svær  Sten  og  kastede  den  af  al  Magt 
ind  i  Bagskotten  af  Baaden. 

Ud  af  den  fo'r  saa  pludseligt  synlig  for  alle  en 
Draug  i  Sjøklæder  med  en  svær  Tarrevase  istedet- 
for  Hoved.  Den  havde  siddet  baglænds  og  tynget 
Baaden  og  fo'r  nu  ud  i  Sjøen,  saa  Skumsprøiten 
fossede  om  den. 
.    Da  det  var  sket,  gik  Fembøringen  glat  i  Vandet. 

Men  den  Fremsynte  saa  paa  Gutten  og  sagde, 
at  det  skulde  han  ikke  ha*  gjort. 

Gutten  lo  imidlertid  som  før  og  mente,  at  sligt 
noget  troede  han  ikke  paa. 

Da  de  saa  om  Aftenen  var  komne  hjem,  og 
Folkene  laa  og  sov  inde  i  Rorboden,  hørte  de  Klok- 
ken omkring  tolv  om  Natten  Gutten  skrige  om 
Hjælp. 

En  af  dem  syntes  ogsaa,  at  han  ved  Skinnet 
af  den  døsige  Tranlampe  saa  en  svær  Haand 
strække  sig  fra  Døren  indover  op  til  Bænken,  hvor 
Gutten  laa. 

Gutten  var  allerede  under  Skrig  og  Modstand 
draget  hen  til  Døren,  førend  de  andre  sansede  sig 
saa  vidt,  at  de  kunde  slaa  Tag  om  ham  for  at  holde 
ham  fra  at  drages  ud. 

Men  nu  opstod  der  midt  i  Døren  en  haard  Kamp, 
idet  Draugen  trak  ham  i  Benene,  medens  det  hele 
Mandskab  holdt  igjen  i  Arme  og  Overkrop. 

Saaledes  scigedes  han  da  i  Midnatstimen  under 
Jamren  frem  og  tilbage  i  den  hcdvaabne  Dør,  idet 

snart  Folkene,  snart  Draugen  havde  det  meste  af 
ham  hos  sig. 

Med  en  Gang  slap  Draugen  Taget,  saa  hele 
Mandskabet   faldt   over   hverandre    indefter   Gulvet. 

Men  da  var  Gutten  død,  og  de  forstod,  at  Drau- 
gen først  da  havde  sluppet  ham. 

Vinteren  eftefr  hørte  de  det  jamre  om  Natten 
Klokken  tolv  nede  i  Rorboden.  Og  der  blev  først 
Fred,  da  den  blev  flyttet  hen  paa  en  anden  Grund. 

—  Den  samme  Ære,  som  Østlandsbonden  flere 
Steder  kan  sætte  i  at  have  den  bedste  Traverhest, 
sætter  Nordlænd  ingen,  kanske  vel  saa  hidsigt,  i  at 
eie  den  Baad,   som  seiler  hurtigst. 

En  rigtig  udmærket  Baad  spørges  der  nord  i 
ligesaa  mange  Bygder  som  sydpaa  en  rigtig  ,,glup" 
Traver.  Begge  følges  de  af  deres  særegne  Roman- 
tik, der  fylder  Bygderne  med  alskens  Sagn  om  Hur- 
tighed og  vidunderlige  Kapløb. 

At  bygge  en  saadan  Baad  med  de  rette  Vand- 
linier er  en  Genisag,  der  ikke  theoretisk  kan  aflæres; 
det  .beror  nemlig  paa  et  særskilt  Skjøn  hos  Baad- 
byggeren  for  hver  enkelt  Baad.  Det  gaar  simple 
Kopier  her  som  ellers  i  Livet,  at  de  altid  kun  seile 
middels. 

Hvad  det  har  kostet  Nordlændingerne  endelig 
at  udflnde  denne  Baadform,  der  nu  sætter  dem 
istand  til  i  deres  smaa  Baade  næsten  at  flyve  for 
Vinden  undaf  de  vældige  Havsjøer,  der  skummer 
bagefter  dem,  og  som,  om  de  naaede  Baaden,  vilde 
begrave  den  under  sig,  —  hvor  mange  Slægter  der 
har  lidt  og  stridt  og  tænkt  og  rettet  paa  denne  Fa- 
gon,  saa  at  sige  under  Dødsstraf  for  hver  Feilta- 
gelse,  —  kort  Nordlandsbaadens  Historie  fra  den 
Slægts  Dage,  som  først  optog  Kampen  mod  Havet 
deroppe  og  til  idag  —  det  er  en  glemt  Saga,  fuld  af 
den  jevne  Arbeidsmands  Storbedrift. 

—  En  Vinteraften  i  Januar,   lidt  før  Fisket  be- 

gyndte,  hørte  jeg  en  af  Folkene  i  de  store  Baadlag, 
som  da  overnattede  hos  os,  fortælle.  Han  var  ble- 
ven sat  paa  Gled  ved  et  Par  Historier  af  Komag- 
Nils  og  vilde  nok  nu  vise  os,  at  der  ogsaa  der,  hvor 
han  var  fra,  nemlig  nede  paa  Dønø  i  Helgeland  nær 
Ranen,  var  ligesaa  godt  Slag  baade  af  underlige  Hi- 
storier og  af  Baade,  som  oppe  hos  os. 

Fortælleren  var  en  liden  raptunget  Fyr,  som 
hele  Tiden  sad  og  rokkede  og  flyttede  sig  paa  Bæn- 
ken, medens  han  fortalte. 

Med  den  spidse  Næse  og  de  smaa  rødagtige 
runde  Øine  lignede  han  en  eller  anden  urolig  Sjø- 
fugl  paa  et  Skjær.  Af  og  til  afbrød  han  sig  selv  ved 
at  dukke  ned  i  sin  Nistetine,  som  om  han  hver  Gang 
tog  op  af  den  et  nyt  Stykke  af  Fortællingen. 

Historien  lød  saa: 

Paa  Kvalholmen  nede  i  Helgeland  boede  en  fat- 
tig Fisker,  der  hed  Elias,  med  sin  Kone  Karen,  som 
før  havde  tjent  hos  Præsten  over  paa  Alstadhaug. 

De  havde  faaet  sig  op  en  Hytte  der,  og  han 
gjorde  nu  Lofotflske  paa  Dagsror. 

Paa  den  ensomme  Kvalholmen  var  det  nok  ikke 
frit  for,  at  det  spøgte.  Naar  Manden  var  borte, 
hørte  Konen  mangeslags  uhyggelig  Larm  og  Skrig, 
som  ikke  kunde  være  af  det  gode. 

Der  kom  et  Barn  hvert  Aar,  men  de  var  stræb- 
somme begge  to.  Da  syv  Aar  var  gaaet,  var  der 
seks  Børn  i  Stuen;  men  den  samme  Høst  havde  Man- 
den ogsaa  faaet  skrabet  sig  sammen  saameget,  at 
han  mente  nu  selv  at  kunne  raade  sig  til  en  Seks- 
æring  og  herefter  ro  Fiske  i  egen  Baad. 

En  Dag,  som  han  gik  med  en  Kveitepig  i  Haan- 
den  og  grundede  paa  dette,  stødte  han  over  en  Bjerg- 
knart  nede  i  Stranden  uforvarende  paa  en  uhyre 
stor  Kobbe,  som  laa  og  solede  sig  lige  bag  den,  og 
som  nok  var  ligesaa  uforberedt  paa  Manden,  som 
han  paa  den. 

Elias  var  imidlertid  ikke  sen;  han  stødte  oven- 
ifra  Knarten,  hvor  han  stod,  den  lange,  tunge 
Kveitepig  lige  ned  i  Ryggen  paa  den,  tæt  under 
Nakken. 

Men  da  blev  der  et  Spræl!  Kobben  reiste  sig 
med  en  Gang  paa  Halen,  ret  op  i  Veiret,  saa  høi 
som  en  Baadmast,  og  saa  med  et  Par  blodanløbne 
Øine  saa  ondt  og  giftigt  paa  ham,  medens  den  der- 
hos grinende  viste  Tænder,  at  Elias  holdt  paa  at 
gaa  fra  Vettet  af  Forskrækkelse.  Saa  føg  den  med 
ét  paa  Sjøen,  saa  Skumkraven  stod  fuldt  af  Blod 
efter  den. 

Mere  saa  Elias  ikke  til  den;  men  ind  til  Baad- 
støen  i  Kvalviken,  hvor  Huset  hans  stod,  drev 
samme  Eftermiddag  Kveitestangen  med  afbrudt 
Jernpig. 

Elias  tænkte  ikke  længere  paa  dette.  Han  kjøbte 
samme  Høst  sin  Seksæring,  til  hvilken  han  alt  om 
Sommeren  havde  sat  op  et  lidet  Nøst. 

En  Nat,  som  han  laa  og  tænkte  paa  den  nye 
Seksæringen  sin,  faldt  det  ham  ind,  at  han  for  rigtig 
at  bevare  Baaden  kanske  burde  sætte  endnu  en 
Spilre  til  Støtte  under  den  paa  hver  Side. 

Han  var  saa  urimelig  glad  i  Baaden,  at  det  bare 
var  Moro  for  ham  at  staa  op  med  Løgt  og  se  ned 
til  den. 

Som  han  nu  stod  og  lyste  paa  den,  skimtede 
han  pludselig  i  Krogen  henne  paa  en  Garnvase  et 
Ansigt,  der  akkurat  lignede  Kobbens;  det  gren  en 
Stund  sint  imod  ham  og  Lyset. 

Gabet  blev  ligesom  større  og  større,  og  saa  fo'r 
der  en  stor  Mand  ud  gjennem  Nøstdøren,  men  dog 
ikke  fortere,  end  at  Elias  ved  Løgteskinnet  skim- 
tede, at  der  stod  en  lang  Jernpig  ud  af  Ryggen 
paa  ham. 

Og  nu  begyndte  han  nok  at  skjønne  et  og 
andet. 


57 


Men  endda  var  han  mere  ræd  om  Baaden  sin 
end  for  Livet. 

Den  Morgen  i  Januar,  han  drog  ud  paa  Fiske 
med  to  Mand  i  Baaden  sin  foruden  sig  selv,  hørte 
han  i  Mørket  en  Røst  fra  et  Skjær  lige  i  Udløbet  af 
Viken.     Den  lo  haanligt  og  sagde*. 

„Naar  det  blir  Fembøring,  saa  agt  Dig,  Elias!" 

Det  varede  imidlertid  mange  Aar,  før  det  blev 
Fembøring  af  for  Elias,  og  hans  ældste  Søn  Bernt 
var  da  sytten  Aar  gammel. 

Den  Høst,  dette  skete,  reiste  Elias  med  hele  sin 
Familie  i  Bcuiden  ind  i  Ranen  for  at  bytte  bort 
Seksæringen  og  saa  for  Mellemlag  handle  sig  Fem- 
børingen  til.  Hjemme  var  kun  en  netop  konfirmeret 
Finnepige,  som  de  havde  taget  til  sig  for  nogle  Aar 
siden. 

Nu  var  der  en  Baad,  en  liden  halvfemterums 
Fembøring,  som  han  netop  havde  i  Kikkerten,  og 
som  den  bedste  Baadebygger  derinde  havde  faaet 
færdig  og  tjærebredet  den  Høst.  Den  byttede  han 
sig  til  mod  Seksæringen  og  et  Mellemlag  i  Penge. 

Elias  tænkte  nu  paa  at  seile  hjem,  men  var  først 
indom  Handelsstedet  og  forsynede  sig  og  sine  med 
Julekost,  derunder  ogsaa  en  liden  Dunk  Brændevin. 

Glad,  som  han  var  i  Handelen,  tog  nok  baade 
han  og  Konen  hans  sig  den  Dag  en  Taar  over  Tør- 
sten, og  Bernt,  Sønnen,  fik  ogsaa  smage  en  Smule 
med. 

Dermed  seilede  de  nu  den  ny  Baad  hjemover. 

Anden  Ballast  end  han  selv,  Kjærringen  og  Bør- 
nene s€unt  Julekosten  var  der  ikke  i  den. 

Sønnen  Bernt  sad  ved  Halsen,  Konen,  hjulpen 
af  den  næstældste  Søn,  holdt  i  Draget,  og  selv  sad 
Elias  ved  Styret,  medens  de  to  yjigre,  tolv  og  fjorten 
Aar  gamle  Brødre  skulde  skiftes  ved  Øsekarret. 

De  havde  otte  Mil  Havvei  at  seile,  og  da  de  kom 
ud  paa,   viste  det  sig,  at  de  nok  kom  til  at  prøve 

Baaden  den  første  Gang,  den  brugtes.  Der  røg  efter- 
haanden  op  til  Storm,  og  Skumkammene  begyndte 
at  brække  i  den  svære  Havsjø. 

Nu  fik  Elias  da  se,  bvad  Baad  han  havde:  den 
klarede  sig  som  en  Sjøfugl  mellem  Bølgerne  uden 
saa  meget  som  en  Skvæt  i  Baaden,  og  han  dømte 
derhos  paa,  at  han  slap  at  sætte  en  hel  Klo  mod, 
hvad  en  anden  almindelig  Femboring  vilde  været 
nødt  til  i  dette  Veir. 

Ud  paa  Dagen  saa  han  ikke  langt  fra  sig  borte 
paa  Sjøen  en  anden  Fembør ing  med  fuld  Besætning 
og  fire  Klør  i  Seilet  akkurat  som  han. 

Den  laa  samme  Kurs,  og  han  fandt  det  lidt  rart, 
at  han  ikke  havde  set  den  før. 

Den  lod  til  at  ville  kapseile  med  ham,  og,  da 
Elias  skjønnede  det,  kunde  han  ikke  bare  sig  for 
igjen  at  stikke  ud  en  Klo. 

Nu  gik  det  med  strygende  Fart  som  Pilens  forbi 
Næs,  Holme  og  Skjær,  saa  Elias  syntes,  han  aldrig 
havde  været  med  paa  saa  stolt  Seilads  før,  og  nu 
viste  Baaden  sig  ogsaa  for  det,  som  den  var,  nemlig 
den  første  i  Ranen. 

Havet  var  imidlertid  biet  værre,  og  de  havde  alt 
faaet  et  Par  alvorlige  Sjøer  ind  over  sig.  De  brød 
ind  over  Halsen  der  forud,  hvor  Bernt  sad,  og  seile- 
des  ud  igjen  i  Læ  nær  Bagskotten. 

Siden  det  var  blevet  skummelt,  havde  den  an- 
den Baad  holdt  ganske  nær,  og  de  var  nu  ikke 
længer  fra  hinanden,  end  at  de  kunde  kaste  et  Øse- 
kar over   til   hverandre. 

Saa  gik  da  Seiladsen  jevnsides  i  stedse  haardere 
Sjø  udover  Kvelden. 

Den  fjerde  Klo  burde  nu  egentlig  være  sat  igjen, 
men  Elias  vilde  nødig  give  tabt  i  Kapseilingen  og 
tænkte  at  bie  dermed  i  det  længste,  indtil  de  gjorde 
det  over  i  den  anden  Baad,  hvor  det  kunde  tiltræn- 
ges vel  saa  godt. 

Af  og  til  gik  saa  fremdeles  Brændevinsdunken 
om,  da  det  nu  baade  var  Kulde  og  Væde  at  holde 
ude. 

Morilden,  som  spillede  i  den  sorte  Bølge  nær 
Elias's  egen  Baad,  lyste  sælsomt  stærkt  i  Skumran- 
den omkring  den  anden,  der  ligesom  pløiede  og  væl- 
tede en  Ildskavl  om  Siderne. 

Ved  det  lyse  Fosforskjær  kunde  han  endog 
skjelne  Tougendeme  over  i  den.  Han  kunde  ogsaa 
tydeligt  se  Folkene  ombord  med  deres  Sydvester  paa 
Hovedet;  men  da  deres  Luvartside  laa  nærmest, 
vendte  de  alle  Ryggen  til  og  skjultes  mest  af  den 
høit  krængende  Baadrand.  * 

Pludselig  brød  der  en  forfærdelig  Bræksjø,  hvis 
hvide  Kam  Elias  længe  havde  skimtet  gjennem  Mør- 
ket, indover  Halsen,  hvor  Bernt  sad.  Den  stoppede 
ligesom  hele  Baaden  for  et  Øieblik,  Plankerne  skalv 
og  rystede  under  Trykket  af  den  og  strømmede  saa, 
da  Baaden,  der  en  Stund  laa  halvkantret,  reiste  sig 
igjen  og  tog  Fart,  ud  over  Læbord  agter. 

Medens  dette  stod  paa,  syntes  han,  det  skreg  fælt 
over  i  den  anden  Baad. 

Men,  da  det  var  over,  sagde  Konen,  der  sad  ved 
Draget,  med  en  Stemme,  som  skar  ham  ind  i  Sjæ- 
len: ,, Herregud,  Elias,  den  Sjøen  tog  Marthe  og  Nils 
med  sig!" 

Det  var  deres  to  yngste  Børn,  det  første  ni,  det 
andet  syv  Aar  gammelt,  som  havde  siddet  i  Rummet 
nær  Bernt.     Hertil  svarede  Elias  bare: 

,,Slip  ikke  Draget,  Karen,  ellers  vil  Du  miste 
flere!" 

Det  gjaldt  nu  at  faa  taget  ind  den  fjerde  Klo,  og, 
da  det  var  gjort,  fandt  Elias,  at  der  var  Brug  for 
den  femte  med,  thi  Veiret  voksede;  men  for  at  seile 
Baaden  fri  af  de  stedse  værre  Sjøer,  turde  han  paa 
den  anden  Side  heller  ikke  mindske  mere  paa  Sei- 
let,  end  han  haardt  var  nødt  til. 

Det  gik  imidlertid  saa,  at  den  Seilstump,  de 
kunde  føre,  efterhaanden  blev  mindre  og  mindre. 
Sjøen  røg,  saa  det  drev  dem  i  Ansigtet,  og  Bernt 
og  den  næstældste  Broder  Anton,  der  hidtil  havde 
hjulpet  Moderen  henne  ved  Draget,  maatte  tilslut 
holde  i  Raaen,  en  Udvei,  som  man  tyer  til,  naar 
Baaden  ikke  engang  taaler  at  gaa  for  den  sidste  Klo 

—  her  den  femte. 

Kammeratbaaden,  som  imidlertid  havde  været 
borte,  dukkede  nu  pludselig  igjen  op  ved  Siden  med 
akkurat  samme  Seilføring  som  Elias's  Baad.  — 

Men  han  begyndte  nu  ikke  rigtig  at  like  Mand- 
skabet der  ombord. 

De  to,  som  stod  der  og  holdt  i  Raaen,  og  hvis 
blege  Ansigter  han  skimtede  under  Sydvesterne,  syn- 
tes ham  ved  den  underlige  Lysning  af  Skumbryd- 
ningen mere  lige  Dødninger  end  Mennesker,  og  hel- 
ler ikke  talte  de  et  Ord. 

Et  Stykke  til  Luvart  øinede  han  saa  igjen  den 
hvide  høie  Ryg  af  en  ny  Braadsjø,  der  kom  gj  en- 
nem  Mørket,  og  han  beredte  sig  itide  paa  at  tage 
imod  den. 

Baaden  lagdes  med  Stævnen  skjøns  op  imod  den, 
og  Seilet  blev  ført  størst  muligt  for  at  skabe  Fart 
nok  til  at  kløve  den  og  seile  Sjøen  ud  igjen. 

Ind  susede  Braadsjøen  med  et  Brus  som  af  en 
Fos;  atter  laa  de  et  Øieblik  halvkantrede;  men,  da 
det  var  over,  sad  Konen  ikke  længer  ved  Draget, 
heller  ikke  stod  Anton  længer  og  holdt  paa  Raaen 

—  de  var  begge  gaa't  overbord. 

Ogsaa  denne  Gang  syntes  Elias,  at  han  hørte  det 
samme  fæle  Raab  i  Luften;  men  midt  under  det 
hørte  han  tydeligt  sin  Kone  angstfuldt  raabe  sit 
Navn. 

Da  han  begreb,  at  hun  var  skyllet  overbord,  sagde 
han  kun:   ,,I  Jesu  Navn!*'  og  taug  saa. 

Han  var  tilmode,  som  han  helst  vilde  fulgt  efter 

hende,  men  følte  derhos,  at  det  nu  gjaldt  at  berge 
Resten  af  den  Last,  han  havde  ombord,  nemlig 
Bernt  og  sine  to  andre  Sønner,  den  ene  tolv,  den 
anden  fjorten  Aar,  der  en  Stund  havde  staaet  for  Øs- 
ningen,  men  som  siden  havde  faaet  Plads  i  Agter- 
skotten bag  ham. 

Bernt  maatte  nu  passe  Raaen  alene,  og  de  begge, 
saa  godt  det  lod  sig  gjøre,  hjælpes  ad. 

StyrvoUen  turde  Elias  ikke  slippe,  og  fast  om 
den  holdt  han  med  en  Haand  af  Jern,  som  forlængst 
var  følesløs  af  Anstrengelse. 

En  -Stund  efter  dukkede  Kammer atbaaden  atter 
frem;  den  havde  ligesom  før  været  borte  en  Stund. 

Nu  saa  han  ogsaa  mere  af  den  svære  Mand, 
som  sad  agterud  paa  den  samme  Plads  som  han. 
Ud  af  hans  Ryg  nedenfor  Sydvesten,  stod,  da  han 
vendte  sig,  ganske  rigtig  en  kvarterlang  Jernpig, 
som  Elias  nok  mente,  han  skulde  kjende  igjen. 

Men  hermed  var  han  nu  ogsaa  i  sit  stille  Sind 
paa  det  rene  med  to  Ting:  den  ene  var,  at  det  var 
ingen  anden  end  selve  Draugen,  som  styrede  sin 
halve  Baad  der  tæt  ved  Siden  af  ham  og  havde  ført 
ham  i  Fordærvelse,  og  den  anden,  at  det  nok  var  saa 
laget,  at  han  den  Nat  seilede  sin  sidste  Reise. 

Thi  den,  som  ser  Draugen  paa  Sjøen,  er  en  hjem- 
falden Mand. 

Han  nævnte  intet  til  de  andre  for  ikke  at  tage 
Modet  fra  dem,  men  overgav  i  Stilhed  sin  Sjæl  til 
Vorherre. 

I  de  sidste  Timer  havde  han  ud  af  Kursen  maat- 
tet  bære  af  for  Stormen.  Det  blev  tillige  Snetykke, 
og  han  skjønte,  at  han  nok  kom  til  at-  vente  paa 
Landkjending,  til  det  dagedes. 

Seiladsen  gik  imidlertid  for  sig  som  før. 

Af  og  til  klagede  Gutterne  i  Agterskotten  over, 
at  de  frøs,  men  herved  var  der  nu  i  Væden  intet  at 
gjøre,  og  Elias  sad  desuden  i  adskillige  andre 
Tanker. 

Han  havde  faaet  en  saadan  forfærdelig  Lyst  til 
at  hevne  sig,  og  det,  han  nu  vilde  gjort,  om  han  ikke 
havde  havt  sine  tre  øvrige  Børns  Liv  at  forsvare, 
var  med  en  pludselig  Vending  at  prøve  at  seile  isænk 
den  forbandede  Baad,  der  endnu  stedse  som  til  Haan 
holdt  sig  ved  Siden  af  ham,  og  hvis  onde  Ærinde  han 
kun  altfor  godt  skjønnede. 

Kunde  Kveitepiggen  før  ramme  Draugen,  saa 
maatte  sagtens  ogsaa  nu  en  Kniv  eller  Klep  kunne 
gjøre  det,  og  han  følte,  han  vilde  gladelig  give  Livet 
til  for  at  faa  et  rigtigt  Ram  paa  den,  der  saa  ubarm- 
hjertig havde  taget  fra  ham  hans  kjæreste  i  denne 
Verden  og  endda  vilde  have  flere. 

Da  Klokken  var  tre,  fire  om  Natten,  saa  de  sei- 
lende  atter  gjennem  Mørket  en  Skumbrydning  af  en 
saadan  Høide,  at  Elias  i  Førstningen  tænkte  sig,  at 
de  maatte  være  tæt  under  Land  i  Nærheden  af  en 
Brænding. 

Han  erkjendte  det  imidlertid  snart  for,  hvad  det 
var,  nemlig  en  uhyre  Bølge. 

Da  syntes  han  tydelig,  det  lo  over  i  den  anden 
Baad  og  sagde: 

,,Nu  vælt'    Fembøringen   din,    Elias!" 

Denne,  der  forudsaa  Ulykken,  sagde  nu  høit:  ,,I 
Jesu  Navn!"  bad  saa  sine  Sønner  holde  sig  af  al  Magt 
fast  i  Vidjebaandene  ved  Aarekjeiperne,  naar  Baa- 
den  gik  under,  og  ikke  slippe,  før  den  var  over  Van- 
'det  igjen. 

Han  lod  den  ældre  gaa  frem  til  Bernt;  selv  holdt 
han  den  yngste  tæt  ved  Siden  af  sig,  strøg  ham  vel 
og  engang  hemmelig  over  Kinden  og  forvissede  sig 
om,  at  han  holdt  godt  Tag. 

Baaden  begravedes  bogstavelig  under  Skumskav- 
len,  løftedes  efterhaanden  op  med  Forenden  og  gik 
saa  under. 

Da  den  steg  op  igjen  af  Vandet  med  Kjølen  ivei- 
ret,  laa  Elias,  Bernt  og  den  tolv  Aar  gamle  Martin 

og  holdt  sig  i  Vidjebaandene.  Den  tredie  af  Brø- 
drene var  derimod  bleven  borte. 

Nu  gjaldt  det  først  at  faa  Vanterne  paa  den  ene 
Side  overskaarne,  saa  at  Masten  kunde  flyde  op  ved 
Siden  istedetfor  voldsomt  at  uro  Baaden  under,  og 
dernæst  at  komme  op  paa  det  urolige  Hvælv  og  faa 
Noglehullet  indslaaet  for  at  slippe  ud  Luften  indeni, 
som  holdt  Baaden  for  høit  oppe  i  Vandet  til,  at  den 
kunde  ligge  stille. 

Efter  store  Anstrengelser  lykkedes  dette,  og  Elias, 
der  først  var  kommen  op  paa  Hvælvet,  hjalp  nu 
ogsaa  de  andre  to  didop. 

Og  der  sad  de  den  lange,  mørke  Vinternat,  med 
Hænder  og  Knæer  klamrende  sig  krampefast  til 
Hvælvet,  som  overskylledes  af  Bølgerne  den  ene 
Gang  efter   den  anden. 

Allerede  efter  et  Par  Timers  Forløb  døde  Martin, 
hvem  Faderen  hele  Tiden  efter  Evne  havde  støttet, 
af  Udmattelse  og  gled  ned  i  Sjøen. 

De  havde  alt  flere  Gange  prøvet  med  at  raabe 
om  Hjælp,  men  opgav  det  igjen,  fordi  de  skjønte,  at 
det  var  uden  Nytte. 

Medens  de  to  sad  der  alene  igjen  paa  Hvælvet, 
sagde  Elias  til  Bernt,  at  han  ikke  troede  andet,  end 
at  han  selv  ogsaa  kom  til  at  ,,være  med  hu  Mor", 
men  at  han  havde  som  et  fast  Haab  om,  at  Bernt 
nok  alligevel  vilde  blive  bjerget,  naar  han  bare  nu 
holdt  ud  som  en  Kar. 

Saa  fortalte  han  ham  om  Draugen,  som  han 
havde  stukket  nedenfor  Nakken  med  Kveitepiggen, 
og  hvorledes  denne  nu  havde  hevnet  sig  paa  ham  og 
nok  ikke  gav  sig  ,,før  han  var  kvif 

Klokken  var  saa  henimod  ni  om  Morgenen,  da 
det  begyndte  at  graane  af  Dag. 

Da  rakte  Elias  Bernt,  der  sad  ved  Siden,  Sølv- 
uret  sit  med  Messingkjæden,   som   han  havde  slidt 

itu  for  at  faa  det  draget  frem  under  de  tilknappede 
Veste. 

Han  sad  endnu  en  Stund,  men  da  det  blev  lysere, 
saa  Bernt,  at  Faderens  Ansigt  var  dødblegt,  Haaret 
bavde  skilt  sig  paa  forskjellige  Steder  saadan,  som 
det  gjerne  sker  nær  Døden,  og  Huden  var  gnavet  af 
Hænderne  af  at  holde  om  Kjølen. 

Sønnen  forstod  nu,  at  det  led  paa  det  sidste  med 
Faderen,  og  vilde  saa  godt  det  i  Duvningen  lod  sig 
gjøre,  flytte  sig  hen  og  støtte  ham;  men  da  Elias 
mærkede  dette,  sagde  han: 

,,Hold  Dig  nu  bare  trøst  fast,  BerntI  I  Jesu 
Navn,  æ  gaar  til  hu  Mor'\  og  dermed  kastede  han 
sig  bagover  ned  af  Hvælvet. 

Da  Sjøen  havde  faaet  sit,  blev  den,  som  enhver 
veed,  der  har  siddet  paa  Hvælvet,  en  god  Stund  efter 
roligere. 

Det  blev  lettere  for  Bernt  at  holde  sig  fast;  og 
med  den  lysende  Dag  kom  der  ogsaa  mere  Haab. 

Veiret  bedagede  sig,  og,  da  det  blev  rigtig  lyst, 
syntes  han  ogsaa,  han  skulde  kjende  sig  igjen,  og 
at  det  var  uden  for  sit  eget  Hjemsted,  Kvalholmen, 
han  laa  og  drev. 

Han  begyndte  da  atter  med  at  raabe  om  Hjælp, 
men  haabede  mest  paa  en  Strømsætning,  som  han 
vidste  bar  under  Land  paa  et  Sted,  hvor  et  Næs 
paa  Øen  tog  af  for  Bølgegangen,  saa  det  blev 
smult. 

Han  drev  ogsaa  nærmere  og  nærmere  og  kom 
tilslut  saa  nær  det  ene  Skjær,  at  Masten,  der 
flød  ved  Siden  af  Baaden,  strøg  op  og  ned  ad  Skraa- 
berget  efter  Bølgedraget. 

Saa  stiv  han  var  i  Ledene  af  at  sidde  og  holde  sig 
fast,  lykkedes  det  ham  nu  med  stor  Anstrengelse  at 
bjerge  sig  op  paa  Skjæret,  hvor  han  fik  halet  Masten 
op  paa  Land  og  fortøiet  Fembøringen. 

Finnepigen,  som  var  alene  hjemme  i  Huset,  syn- 

tes  et  Par  Timers  Tid,  at  hun  hørte  Nødraab,  og, 
da  de  holdt  ved,  steg  hun  op  paa  Høiden  for  at  se 
efter. 

Der  saa  hun  da  Bernt  paa  Skjæret  og  den  hvæl- 
vede Fembøring  huggende  op  og  ned  mod  det.  Hun 
sprang  straks  ned  i  Baadstøen,  skjød  ud  den  gamle 
Færdingsbaad  og  roede  den  langs  Stranden  rundt 
om  Øen  ud  til  ham. 

Bernt  laa  syg  under  hendes  Pleie  hele  Vinteren 
og  kom  ikke  paa  Fisket  det  Aar. 

Folk  syntes  ogsaa  efter  dette,  at  han  af  og  til 
var  ligesom  en  Smule  underlig  af  sig. 

Paa  Havet  vilde  han  aldrig  mere,  da  han  var 
sjøskræmt. 

Han  giftede  sig  med  Finnepigen  og  flyttede  op 
til  Malangen,  hvor  han  Ak  sig  Rydningsland  og  nu 
lever  og  staar  sig  vel. 


FJERDE   KAPITEL. 

MELLEM  VÆTTESKJÆRENE. 

Det  var  Sommer.  Susanne  og  jeg  gik  nu  i  vort 
syttende  Aar,  og  det  var  bestemt,  at  vi  skulde  kon- 
firmeres  til   Høsten. 

Det  var  i  dette  Aar,  at  min  Fader  indvikledes  i 
sin  ulige  Kamp  med  Autoriteterne,  deriblandt  Fog- 
den og  Præsten,  om  hvorvidt  vor  Handelsplads 
skulde  være  fast  Stoppested  for  Nordlandsdamp- 
skibet. 

For  min  Fader  var  dette  en  Velfærdssag,  og  Stri- 
den herom,  der  iøvrigt  interesserede  hele  Distriktet, 
var  alt  begyndt  at  blive  temmelig  bitter. 

Det  var  nok   ikke  mindst  i  den  Anledning,    at 

Jonas  Lie:    Samlede  Virker.    L  ^ 

Fogden  den  Sommer  var  reist  i  Besøg  til  Præsten, 
der  var  en  meget  indflydelsesrig  Mand. 

Udvortes  var  Forholdet  mellem  min  Fader  og 
Præsten  dog  endnu  ikke  Brud,  og  det  var  vist  for 
yderligere  at  manifestere  dette,  at  min  Fader  i  den 
Tid  endog  et  Par  Gange  blev  inviteret  over  til  Præ- 
sten. 

Følgen  heraf  var  igjen,  at  min  Fader  og  jeg  en 
Dag  blev  budne  med  paa  en  Seiltur  ud  til  Vætte- 
skj ærene,  som  laa  halvanden  Mil  borte. 

Der  skulde  først  en  Stund  fiskes  og  dernæst  spi- 
ses Mælkeringer  i  Land  paa  Gunnarspladsen,  en 
Gaard,  der  laa  som  Bygselgods  under  Præste- 
gaarden. 

Der  fulgte  altid  en  vis  Høitidelighed  med,  naar 
Præstens  hvide  Husbaad  med  fire  Mand  ved  Aarerne 
gled  ud  af  Bugten,  og  der  stod  da  gjerne  adskillige 
paa  Land,  som  saa  paa.  Den  Dag  stod  ogsaa  Fader 
ude  paa  Trappen  med  Kikkerten.  Han  havde  und- 
skyldt sig  for  selv  at  være  med,  men  derimod  af  god 
Takt  ladet  mig  reise. 

Inde  i  Kahytsvængen,  der  var  aaben  for  Hedens 
Skyld,  sad  Præstefruen  og  Fogdens  to  Damer,  og 
udenfor  paa  hver  sin  Side  Præsten  og  Fogden  og  røg 
paa  deres  sølvbeslaaede  Merskumspiber  i  lun  Passiar 
—   de   var   Ungdomsvenner  fra   Universitetsdagene. 

Susanne  og  jeg  samt  den  for  Anledningen  pyn- 
tede Stuepige  fra  Trondhjem  havde  Plads  i  den 
rummelige  Forskot. 

Præstefruen  vilde  idetmindste  have  den  Del  af 
sit  Hus,  som  hun  førte  med  sig  i  en  forfærdelig  svær 
Madkurv,  et  sandt  portativt  Spisekammer,  under 
sine  egne  Øine.  Den  svære  Madkurv  og  den  tynde 
Præstefrue  optog  aldeles  den  ene  Bænk,  medens  de 
to  andre  Damer  med  deres  stivede  Dragter  fuld- 
stændig opfyldte  Resten  af  den  trange  Kahyt. 

Der  rørte  sig  ikke  en  Luftning,   og  Vestfjorden 

gik  i  lange,  blanke  Dønninger.  Den  laa  kjæmpe- 
rolig  og  solede  sig.  Den  vidunderlig  klare  Luft  lod 
Øiet  udover  Fjældrækkeme  se  næsten  ind  i  Evig- 
heden, medens  en  Luftspeiling  —  et  omvendt  Fjeld 
med  et  Hus  under  og  et  Par  sprøitende  Hvaler  — 
opførte  Eventyr  for  os  udover  den  blaa  Havslette. 

Af  og  til  mødte  vi  en  Sjøfugl,  svømmende  i  den 
blanke  Dønning.  I  Kjølvandet  tumlede  en  og  anden 
„Nise". 

En  Stund  før  Middag  naaede  vi  ind  mellem 
Vættéskj ærene  og  lagde  os  nu  til  at  fiske  i  smult 
Vande;  det  hed  nemlig,  uanset  Madkurven,  at  vi 
selv  først  skulde  skaffe  os  Middagen. 

Paa  Udsiden  af  Sk j  ærene  larmede  Brændingen 
i  den  stille  Dag  og  skjød  mægtige,  hvide  Straaler 
med  et  Dragsug  af  mange  Favne,  eftersom  Havet 
trak  sin  regelmæssige,  dybe  Aande. 

Urolig,  som  Susanne  var,  bøiede  hun  sig  ud  over 
Baadripen,  saa  Haarlokkerne  næsten  dyppede  sig  i 
hendes  eget  Billede  i  Vandet,  for  i  den  gjennemsig- 
tige  Sjø  at  se  paa  Fisken,  der  i  femten  til  tyve  Fav- 
nes Dybde  gled  ind  og  ud  af  Tarren  over  den  grøn- 
hvide Bund  og  stimlede  om  Snørerne,  hvormed  de 
voksne  med  deres  dobbelte  Angleredskab  ofte  trak  to 
Fisk  op  ad  Gangen. 

Hun  kaldte  mig  i  sin  Iver  rent  stærblind,  hver- 
gang  jeg  ikke  kunde  se  netop  den  Fisk,  hun  mente. 
Og  nærsynet  var  jeg  jo  vistnok  ogsaa,  men  Susannes 
ringeste  Bevægelse  interesserede  mig  mere  end  hvil- 
kensomhelst  Fisk. 

Naturscenen  var  i  Sandhed  henrivende.  Den 
hvidmalede  Husbaad  vuggede  sig  over  sit  Billede, 
som  den  hang  i  Luft. 

I  Vandet  stod  ogsaa  Gunnarspladsen  neddyppet 
med  Agterflekken  under  og  Bjerkelien  over  og  om- 
kring sig. 

Luften,  der  ud  paa  Dagen  var  bleven  disig  af 

5' 

Heden,  var  fyldt  med  en  Løvduft  saa  stærk,  som 
man  sydpaa  kun  kj ender,  naar  det  har  regnet. 

Efter  en  knap  Times  Forløb  var  Bøtten  fuld  af 
Fisk,  saa  vi  havde  „Kogning'',  og  vi  lagde  nu 
iland. 

Paa  Grønningen  lige  overfor  Husene  havde 
Præstefruen  i  Mellemtiden  faaet  udflyttet  et  Bord, 
hvorpaa  der  paa  den  fine  Damaskes  Dug  var  sat 
fiere  Mælkeringer.  Hun  havde  ogsaa  kogt  Rømme- 
grød  og  desuden,  saavidt  Pladsen  strak  til,  belæsset 
Bordet  med  Retter  fra  Madkurven. 

Vinen  og  de  stærke  Sager  gjorde  imidlertid  nok 
tilslut  Fogden  lidt  ør  i  Hovedet.  Han  fortalte  til 
Præstefruens  store  Forfærdelse,  at  Præsten,  graa- 
sprængt  og  streng  som  han  nu  sad  der,  i  sin  Ung- 
dom havde  været  en  overmaade  lystig  Fyr,  og  at 
de  to  havde  gjort  mangen  en  gal  Streg  sammen. 

Da  han  begreb,  at  han  var  kommen  galt  an, 
udbragte  han  for  at  rette  paa  Sagen  en  alvorlig 
Skaal,  hvori  han  for  Distriktets  Skyld  haabede,  at 
Præsten  vilde  vide  at  beseire  alle  Machinationer 
fra  hans  intrigante  Nabo  —  her  stansedes  han  i 
Talen  ved  et  betydningsfuldt  Blik  af  Præsten  hen 
paa  mig,  som  sad  ved  Bordenden,  —  og  sluttede  saa 
med  nogle  aandsfraværende  Ord,  som  skulde  aflede 
det  hele. 

0 

Jeg  følte  mig  kold  og  klam  og  var  vist  saa  bleg 
som  et  Lig. 

For  min  Faders  Skyld  tænkte  jeg  det  gjaldt  at 
holde  gode  Miner,  men  Maden  voksede  mig  i  Mun- 
den, saa  jeg  ikke  formaaede  at  synke  en  Bid  mere. 

Jeg  saa  over  til  Susanne,  hun  sad  sprudende  rød. 

Der  blev  en  Stunds  Stilhed,  hvori  nok  enhver 
rugede  paa  sine  Tanker  om  det  passerede,  indtil 
Sommerdagens  Søvnighed  fik  Overtaget,  og  Præsten 
og  Fogden,  der  begge  var  vant  til  at  tage  sin  Mid- 

dagslur,  foreslog,  at  man  en  Timestid  skulde  hvile 
Middag  og  hver  søge  sig  sin  Plads  i  Skyggen. 

Efter  det,*  som  var  passeret  ved  Bordet,  følte 
jeg  mig  aldeles  ulykkelig  tilmode.  Man  havde  ladet 
skimte  frem  en  Mening  om  min  Fader  saa  kræn- 
kende, at  det  var  mig  en  ren  Tortur  længere  at 
være  i  Selskabet. 

Et  Stykke  bortenfor  Huset  bøiede  Lien  ind  over 
til  et  trangt  Dalføre  med  Berg  og  Silju  i  Aasen  paa 
begge  Sider,  og  igjennem  den  løb  over  Kiselstenene 
en  speilklar,  blinkende  liden  Bæk,  hvor  en  og  an- 
den Ørret  smat. 

Mens  de  andre  sov,  gik  jeg  op  langs  den  og 
lagde  mig  ned  for  i  Ensomhed  at  ruge  over  min 
Sorg. 

Jeg  veed  ikke,  hvor  længe  jeg  havde  ligget  sli^; 
men  da  jeg  saa  op,  sad  Susanne  der  heftig  be- 
væget. 

Hun  syntes,  de  havde  været  slemme  mod  mig, 
sagde  hun,  og  saa  strøg  hun,  som  hun  ikke  taalte 
at  se  mig  bedrøvet,  i  Taushed  Haaret  atter  og  atter 
bort  fra  min  Pande. 

Der  var  en  Varme  i  den  lille  Haand  og  en  Tale 
i  hendes  med  Graaden  kjæmpende  Ansigt,  som  mit 
til  Kjærlighed  saa  trængende  Sind  ikke  kunde  mod- 
staa. 

Jeg  veed  ikke,  hvordan  det  gik  til,  men  erindrer 
kun,  at  jeg  stod  og  trykkede  hende  heftig  op  til 
mig  med  min  Kind  ind  til  hendes  og  bad  hende 
holde  fiif  mig,  bare  en  Smule,  saa  vilde  jeg  holde  af 
hende  saa  uendeligt  hele  mit  Liv. 

Jeg  husker  ogsaa,  at  hun  svarede  „Ja'\  og  at  vi 
under  dette  begge  to  græd. 

Lidt  efter  stod  vi  smilende  Haand  i  Haand  og 
saa  paa  hinanden. 

Der  opkom  samtidig  en  ny  Tanke  hos  os  begge, 
—  den,  at  vi  altsaa  nu  var  forlovede. 

Susanne  var  den  første,  som  udtalte  den  og 
sagde,  idet  hun  satte  sine  trofaste,  dybe,  blaa  Øine 
forsikrende  paa  mig,  at  jeg  fra  nu  af  bestandig 
maatte  huske  paa,  at  hun  holdt  af  mig,  om  de  andre 
var  aldrig  saa  slemme. 

Vi  hørte  dem  raabe  paa  os,  og  —  hvad  der  før 
paa  Dagen  aldrig  vilde  faldt  os  ind  at  gjøre  — : 
Susanne  skyndte  sig  foran  alene  et  Stykke,  saa  vi 
kom  hver  for  sig  tilbage  til  Selskabet. 


Jeg  havde  alt  Solen  i  Øinene  langt  ud  paa  For- 
middagen den  næste  Dag,  da  Anne  Kvæn,  som  hun 
var  vant  til  fra  jeg  var  Barn,  ruskede  mig  vaagen 
og  fortalte,  at  min  Fader  tidlig  om  Morgenen  var 
reist  til  Tromsø.  Han  havde  været  oppe  paa  Kam- 
meret hos  mig  tidligt,  før  han  reiste,  og  da  han 
kom  ned  igjen,  ytret  om  mig,  at  „han  laa  og  smilte 
i  Søvne  og  saa  saa  lykkelig  ud,  stakkels  Gut!" 

Det  var  saare  sjelden,  at  der  fra  min  Fader 
kom  et  sympathetisk  Ord,  og  derfor  staar  de  i  min 
Erindring. 

Min  Fader  var  nok  selv  dengang  alt  andet  end 
glad. 

Den  omtalte  Dampskibsstrid  laa  ham  tungt  paa 
Hjerte;  han  vilde  nu  forsøge  det  sidste  Middel, 
nemlig  at  faa  Sagen  ordentlig  udredet  igjennem 
Aviserne,  og  det  var  derom  han  personlig  vilde 
henvende  sig  til  en  Prokurator  paa  Tromsø. 

Disse  Husets  Anliggender  laa  imidlertid  udenfor, 
hvad  jeg  vidste. 

FEMTE   KAPITEL. 

KONFIRMATIONEN. 

Under  denne  Scigemes  Stilling  mellem  vore  For- 
ældre foregik  samme  Høst  Susannes  og  min  Kon- 
firmation. 

Da  jeg  først  indmeldtes  sent  ude  i  Konfirmations- 
kursus' et,  blev  det  saa,  at  jeg,  foruden  at  fremmøde 
i  Kirken  hver  Mandag,  skulde  læse  alene  med  Præ- 
sten om  Fredagene. 

Paa  sin  korte  Manér  holdt  min  Fa'r  mig  forud 
en  liden  Privattale,  hvori  han  haabede,  at  jeg  ikke 
vilde  gjøre  hcun  Skam  for  Præsten. 

Læsningen  oppe  paa  Præstens  Studerkammer 
var  for  mig  en  hel  ny  aandelig  Udvikling. 

Den  store,  graahaarede  Mand,  med  det  stærke, 
brede  Ansigt  og  de  massive  Sølvbriller  som  oftest 
skudte  op  i  Panden  over  de  svære  Øienbryn,  sad  i 
Sofaen  med  sin  store  Merskumspibe  i  Munden  og 
forklarede,  medens  jeg  pyntet  og  opmærksom  hørte 
til  i  Stolen  paa  den  modsatte  Side  af  Bordet. 

Det  gik  mere  og  mere  op  for  mig,  at  Præsten 
maatte  være  en  ærlig  og  grundsand  Mand,  men  til- 
lige haard  og  streng;  thi  han  talte  altid  om  Pligterne 
og  om,  at  Naaden  ikke  kunde  tænkes  givet  os  for 
at  vi  skulde  slippe  udaf  disse. 

Undertiden  kunde  han  ogsaa  komme  i  det 
Hjørne  at  anstille  Betragtninger,  der  dog  neppe 
alle  var  bestemte  for  mig;  det  var  gjerne  alskens 
Forsøg  paa  at  bortraisonnere  de  Tvivl,  man  mulig 
kunde  have  i  Troessagerne,  især  om  Miraklerne, 
dem  han  gjerne  vilde  forklare  paa  naturlig  Maade. 
Han  kunde  derunder  blive  overmaade  vittig  i  sine 
Sammenstillinger,  og  jeg  troede  da,  som  i  mangt 
og  meget  i  hans  viljestærke  Ansigtsudtryk,  naar 
han  talte,  at  kjende  Susannes  Natur  igjen. 

De  smaa,  smukke  Hænder  og  sin  fine,  velpro- 
portionerede, skjønt  ikke  netop  høie  Figur  havde 
hun  ogsaa  klarlig  efter  sin  Fader  og  derhos  et  vist 
Kast  med  Hovedet,  naar  Talen  skulde  gjøres  mere 
indtrængende  end  sædvanligt. 

Men  Susanne  havde  tillige  noget  varmt  og 
pludseligt,  næsten  vulkansk  i  sin  Natur,  der  fore- 
kom mig  fremmed  for  det  Udtryk,  som  laa  i  Præ- 
stens kolde,   klare  Forstandsøine. 

Præsten  roste  mig  for  Tænksomhed,  men  gj en- 
tog  til  min  store  indre  Ydmygelse  flere  Gange,  at 
jeg  havde  en  Manér  med  at  slaa  Øinene  undvigende 
ned,  som  jeg  maatte  se  til  at  vænne  mig  af  med. 

Præsten  troede  uden  Tvivl,  at  jeg  var  overdreven 
genert,  kanske  ogsaa  at  jeg  led  under  Bevidstheden 
af  min  Faders  Forhold  til  ham. 

Sagen  var  imidlertid  den,  at  hans  isblaa  eller 
graa  hvasse  Øine  undertiden  stirrede  paa  mig,  som 
om  de  saa  mig  tvertigjennem  og  skar  mig  op  som 
en  Appelsin  lige  ind  til  min  Hemmelighed  med  Su- 
sanne. 

Jeg  følte  mig  som  en  Forræder,  der  sveg  hans 
Tillid,  og  udmalede  mig  pinligt,  hvad  han  engang, 
naar  han  fik  alt  at  vide,  vilde  tænke  om  mig,  som 
under  Beredelsen  i  min  Salighedssag  havde  kunnet 
sidde  saa  usand  og  fræk  foran  ham. 

Det  gik  derhos  under  Læsningen  af  Forklarin- 
gen mere  og  mere  op  for  mig,  at  mit  Forhold  til  Su- 
sanne, saalænge  det  holdtes  hemmeligt  for  hendes 
Forældre,  var  urigtigt,  og  nu  skulde  jeg  endog  med 
denne  vitterlige  Synd  paa  Hjertet  koldblodigt  og 
overlagt  gaa  hen  og  knæle  ved  Guds  Bord. 

Disse  Skrupler  forfulgte  mig  ogsaa  hjemme  og 
blev  mig  tilslut  til  en  sand  Marter.  Al  Synd,  stod 
der  i  Forklaringen,  kunde  tilgives,  undtagen  Synd 
mod  den  Helligaand. 

Jo  stærkere  min  Fantasi  fordybede  sig  i  Gruble- 

neme  over  denne  Slags  hemmelighedsfulde  Forbry- 
delse imod  det  Himmelske,  som  altsaa  stod  uden- 
for Naaden  og  ikke  kunde  tilgives,  desto  høiere  steg 
den  kvælende  Angst  op  i  mit  Indre,  at  netop  den 
Synd,  som  jeg  nu  bevidst  og  med  koldblodigt  Over- 
læg holdt  paa  at  begaa,  kunde  være  af  den  Art. 

Min  Betænkelighed  gjaldt  især  Alterens  Sakra- 
mente, som  jeg  altsaa  nu  uden  Sky  og  med  fuldt 
Forsæt  agtede  at  vanhellige  for  derved  at  skjule,  at 
jeg  bedrog  den  Hacmd,   som  rakte  mig  det. 

Forgjæves  søgte  jeg  at  skyde  disse  Tanker  bort 
eller  ialfald  at  opsætte  med  at  tænke  dem  til  den 
allersidste  Dag  før  Konfirmationen. 

Mit  Sind  blev  for  hver  Dag  kun  mere  uroligt, 
og  i  min  forskræmte  Fantasi  opsteg  Ting,  der  ikke 
længer  beroede  paa  min  egen  Vilje,  men  hvori  jeg 
forfærdet  stod  midt  imellem  alle  Hel  ve  desrædselens 
Muligheder  og  Syner. 

At  berolige  mig  ved  at  prøve  at  faa  Susanne 
i  Tale  om  Sagen,  turde  jeg  ikke;  thi  saalænge  hun 
var  uvidende  om,  at  det,  som  nu  fuldbyrdedes,  var 
Synd,  havde  hun  jo  hellerikke  Skyld,  og  heller  end 
at  styrte  hende  ind  i  en  saadan,  fik  jeg  staa  alene 
med  min  Byrde. 

At  aabenbare  det  hele  i  sidste  Øieblik  for  den 
strenge  Præst  vilde  —  foruden  som  en  Børnefor- 
lovelse at  føre  til  en,  som  jeg  da  tænkte,  uudholde- 
lig Skandale  for  os  begge  —  kun  bevirke,  at  jeg 
mistede  Susanne,  og  dette  sidste  turde  jeg  des- 
uden ikke  gjøre  uden  med  hendes  Samtykke.  Det 
hele  knyttede  sig  saaledes  sammen  for  mig  til  en 
Umulighedens  Bing,  hvori  enhver  Udv9i  var  stængt. 

De  to  sidste  Mandage,  jeg  stod  paa  Kirkegulvet, 
medens  Præsten  overhørte  os,  saa  jeg  ofte  alvorligt 
over  til  Susanne.  Hun  stod  der  frisk,  smilende  og 
uopmærksom;  hun  anede  intet  og  kunde  jo  heller- 
ikke hjælpe. 

I  Dagene  lige  under  Konfirmationen  steg  min 
Tyngsel  til  en  febrilsk  Tilstand,  hvorunder  jeg  flere 
Gange  neppe  var  rigtig  ved  mig  selv,  men  følte  mig 
forfærdelig  ulykkelig. 

Det  forekom  mig  tilslut,  at  jeg  rent  ud  holdt  paa 
at  give  min  Salighed  hen  for  Susannes  Skyld.  Jeg 
skvat  om  Natten  forfærdet  op  af  Drømme,  hvori 
jeg  saa  mig  liggende  paa  Knæ  foran  Alteret  med 
Susanne  ved  Siden  —  hun  saa  da  saa  intet  anende, 
overjordisk  deilig  ud  — ,  medens  Præsten  stod  med 
et  Tordenansigt,  som  om  han  følte,  at  en  Sjæl  nu 
vilde  blive  dræbt,  og  at  han  i  Hostien  netop  holdt 
paa  at  fuldbyrde  Herrens  Hevn. 

En  anden  Nat  vaagnede  jeg  ved,  at  det  ligesom 
lo  haanligt  under  Sengen,  og  med  en  visionagtig 
Forestilling  om,  at  den  Onde  laa  sammenrullet  og 
lurede  under  den  som  en  svær  Slange.  Jeg  holdt 
mig  med  bankende  Hjerte  under  Dynen,  indtil  jeg 
tidlig  om  Morgenen  hørte  Folk  røre  sig  nede  paa 
Gaarden,  da  jeg  vovede  at  flygte  ud  fra  Sovevæ- 
relset.  — 

Det  var  Konfirmationsdagen. 

Jeg  stod  om  Morgenen  før  Kirketid  og  pyntede 
mig  i  min  nye  Dragt  foran  Speilet  paa,,Blaasalen", 
det  Værelse,  hvor  min  Moder  havde  været  holdt 
indespærret  i  de  mange  Aar,  hun  var  syg. 

Jeg  saa  gjennem  de  smaarudede  Vinduer  Baad 
for  Baad  fulde  af  pyntede  Konfirmander  med  de 
festlig  klædte  Forældre  ro  i  den  klare  Høstdag  ind- 
over Bugten  og  lande  dels  ved  vor  Brygge,  dels  i 
Præstegaardstøen. 

Dette  Indtryk  af  Høitid  greb  mig  pludselig  med 
Fortvivlelse.  Jeg  tænkte  paa,  at  alle  disse  kunde 
komme  ind  i  Guds  Riges  Salighed  ligesaa  let,  som 
de  nu  roede  ind  i  den  solklare  Bugt  i  den  rolige 
Søndagsmorgen,  medens  jeg  alene  stod  uden  Salig- 
hedshaab. 

Det  gik  med  ét  op  for  mig,  at  jeg  i  mit  triste, 
aandeligt  mørke  Hjem  lige  fra  Barnsben  af  [grun- 
den altid  havde  havt  en  Følelse  i  mit  Inderste  af, 
at  Lykke  og  Salighed  ikke  var  bestemt  for  mig,  og 
at  al  den  virkelige  Lykke  og  Glæde,  jeg  hidtil  havde 
havt,  egentlig  kun  havde  været  laant  Solskin  fra 
Præstegaarden. 

Susanne  kunde  jeg  med  den  Synd,  jeg  bar  paa, 
ogsaa  kun  faa  tillaans,  indtil  jeg  døde,  da  vi  jo 
maatte  skilles  og  jeg  tilbage  til  de  onde  Ulykkens 
Magter,  der  fra  min  tidligste  Stund  her  i  Hjemmet 
ligesom  havde  taget  mig  til  Eiendom. 

Jeg  vendte  mig  mod  Væggen  og  græd. 

l^A  jeg  igjen  skulde  fortsætte  min  Paaklædning 
og  kastede  Øiet  i  Speilet,  var  det  uden  Forskræk- 
kelse, tvertimod  med  en  vis  Ro,  at  mit  Blik  fæstede 
sig  paa  den  gamle  Vision  fra  min  Barndom:  Damen 
med  Rosen,  som  jeg  saa  staa  bag  mig  i  den  aabne 
Dør  til  Kammeret,  bleg  og  vemodigt  seende  paa  mig, 
indtil   hun   med   ét  blev  borte. 

Kirkeklokkerne  ringede,  og  Almuen  strømmede 
henimod  Kirken.  Den.  Dag  var  ogsaa  Anne  Kvæn 
og  alle  Husets  Folk  i  Kirkefærd.  Fader  fulgte  mig 
og  hUsede  i  Forbigaaende  forbindtlig  paa  Præsten, 
da  de  mødtes  ved  Indgangen. 

Den  Orden,  hvori  vi  Konflrmationsbøm  skulde 
staa  paa  Kirkegulvet,  var  sidste  Mandag  bestemt. 
Jeg  skulde  staa  øverst  paa  Guttesiden,  ligesom 
Susanne  paa  Pigesiden. 

Der  var  alt  sunget  en  Salme,  før  Susanne  kom 
i  Følge  med  sin  Moder,  klædt  som  voksen  i  sort 
Silkekjole  med  Gaze  om  Hals  og  Arme  og  en  Me- 
daillon  paa  Brystet  Hun  blev  siddende  i  Præste- 
gaardsstolen  hos  sin  Moder,  indtil  den  gribende 
Præken  var  forbi 

Jeg  maa  vist  have  set  særdeles  syg  og  med- 
taget ud;  thi,   da  Præsten  oppe  ved  mig  begyndte 

Overhøringen,  holdt  han  inde  midt  i  Spørgsmaalet 
med  en  Mine,  som  om  han  vilde  spørge,  hvad  der 
feilede  mig. 

Jeg  svarede  rigtigt,  og  med  et  Nik  gik  han  saa 
over  til  Susanne,  som  stod  der  med  foldede  Hænder 
og  saa  ned,  forgrædt  og  noget  bleg  af  Spændingen, 
før  Spørgsmaalet  kom. 

Medens  hendes  Fader  spurgte  hende,  saa  hun 
op  paa  ham  med  de  velsignede  blaa  Øine  saa  tro- 
skyldig og  tillidsfuldt,  at  det  var  mere  end  klart,  at 
der  i  denne  Stund  hos  hende  ikke  var  Tanke  af  ond 
Samvittighed. 

Da  det  var  overstaaet  og  hendes  Fader  gik 
videre  nedover  Gulvet,  smilede  hun  lettet  skjønt  al- 
vorligt over  til  mig,  som  om  jeg  var  den  anden  rette 
Vedkommende,  hun  havde  at  holde  sig  til  i  denne 
Stund. 

Jeg  saa,  saameget  jeg  kunde,  ubemærket  over 
paa  hende,  som  hun  stod  der  rank  og  deilig  med 
det  rige,   paa  voksen  Vis  opsatte  Haar. 

Af  og  til  saa  hun  ogsaa  over  til  mig,  men  da 
undgik  jeg  hende. 

For  mig  var  hendes  Blik  nu  kun  en  Synd  mere, 
ligesom  hvert  helligt  Ord,  jeg  hørte,  blot  kunde 
blive  en  Tilvækst  i  min  Syndevægt  —  virke  det  om- 
vendte af  Velsignelse. 

Gudstjenesten  varede  længe,  og  den  nervøse 
Overanstrengelse  bevirkede,  som  den  siden  saa  ofte 
har  gjort  hos  mig,  at  mit  Hoved  susede,  og  at  det 
sortnede  med  mørke  Punkter  for  mine  Øine.  Der 
viste  sig  til  min  Forfærdelse  en  mørk  Plet  overalt, 
hvor  jeg  kastede  Øiet  hen,  og  angstfuld  tænkte  jeg, 
at  dette  maaske  allerede  kunde  være  Begyndelsen 
til  Forbandelsen. 

Jeg  turde  nu  ikke  længer  se  hen  paa  Susanne 
for  ikke  at  sætte  Plet  paa  hende,  og  kunde  tilslut 
ikke  bare  mig  for  at  besigtige  Gulvet,  hvor  jeg  stod. 

om  der  muligvis  skulde  være  brændte  M^srker  under 
mine  Fødder. 

Jeg  tænkte  paa  Havmanden,  som  i  Vaagens 
Kirke  havde  lokket  Præstens  Datter  med  sig,  og  hvis 
Instinkt  havde  drevQt  ham  ud  af  Kirken  under  Vel- 
signelsen, medens  jeg  var  fordømt  til  at  staa. 

Efter  at  Løftet  var  aflagt,  husker  jeg  kun  dun- 
kelt, at  der  atter  blev  holdt  en  Tale  og  sunget 
Salmer. 

Da  jeg  igjen  befandt  mig  gaaende  paa  Hjem- 
veien  med  min  Fader,  som  med  bekymret  Mine 
støttede  mig,  var  min  sidste  Erindring  af  det  hele, 
at  Susanne,  som  formodentlig  havde  opdaget,  at  jeg 
var  syg,  mod  Slutningen  af  Kirketjenesten  havde 
seet  paa  mig  netop  med  det  Udtryk,  som  samme 
Morgen  Damen  med  Rosen  —  stille,  bleg,  vemodigt, 
som  den,  der  saa  gjerne  vilde  hjælpe,  men  ikke  kan. 

Jeg  tror,  at  det,  som  min  Fader  havde  sagt  til 
mig  om  ikke  at  svigte  ham  for  Præsten,  bidrog  ikke 
saa  lidt  til,  at  jeg  lige  til  det  sidste  holdt  mig  opret; 
thi  jeg  besvimede  med  det  samme  vi  kom  ind  i  Stuen 
hjemme,  og  bragtes  tilsengs,  medens  min  Fader,  der 
nu  var  bleven  alvorlig  forskrækket,  øieblikkelig  lod 
afgaa  Ekspres  efter  Doktoren. 

Da  Lægen  den  næste  Dag  kom,  fandt  han  mig  i 
voldsom  Febervildelse. 

Min  Fantasi  flommede  over  som  en  Flod,  hvor- 
fra alle  Dæmninger  var  borte,  med  en  Strøm  af 
de  mest  forvirrede  Forestillinger. 

Det  forekom  mig,  som  der  dansede  og  nikkede 
Helvedesfigurer  rundt  Sengen,  hvoriblandt  en  med  et 
langt  Fordømmelsesbrev  med  Segl  under,  og  at  Anne 
Kvæn  rullede  med  gloende  Øine,  medens  saa  af  og 
til  Susanne  saa  paa  mig  med  en  smertefuld  Mine, 
som  om  det  ikke  stod  i  hendes  Magt  at  hindre  min 
Fortabelse. 

Efter  hvad  jeg  siden  erfarede,  mente  Lægen  i 

Begyndelsen,  at  det  var  Nervefeber,  men  af  visse 
Symptomer  og  Beskaffenheden  af  mine  Fantasier, 
hvorom  Anne  Kvæn,  der  nok  havde  sine  egne  Tan- 
ker om  Sagen,  lod  det  være  sig  magtpaaliggende  at 
underrette  ham,  forandrede  han  helt  sin  Mening. 
Han  havde  behandlet  min  stakkels  Moder  i  hen- 
des Sindssygdom,  og  nu  gjenfandt  han  netop  den 
samme  Forestilling  om  Damen  med  Rosen  og  Ang- 
sten for  de  onde  Magter  hos  mig.  Sønnen. 


Tre  Uger  efter  dette  var  jeg,  skjønt  bleg  og  med- 
taget af  den  langvarige  nervøse  Paroksysme,  igjen 

aldeles  frisk. 

Den  hele  Møllesten  af  Syndetyngde  var  som 
borte  fra  mit  Bryst,  og  jeg  gik  til  Alters  uden  Spor 
af  Skrupler. 

Jeg  følte  mig  ogsaa  som  en  helt  værdig  Person, 
da  jeg  Søndagen  efter  i  min  sorte  Snipkjole  gik  i 
Konflrmationsvisit  til  Præstegaarden. 

Ved  denne  Leilighed  sad  Susanne  —  nok  en 
Smule  paa  Parade  for  mig  —  som  voksen  ved  sit 
eget  Sybord  paa  Forhøiningen  ved  Vinduet.  Da 
hendes  Moder  gik  ud  efter  Ribsvin  og  Kage,  maatte 
jeg  dog  paa  hendes  Vink  i  Hast  bese  hendes  dyre- 
bare Sybord  med  alle  Skufferne,  baade  de  over  og 
de,  som  kom  frem  nedenunder,  naar  hun  skjød  de 
øverste  Skuffer  bort. 

I  en  af  disse  sidste,  som  hun  med  en  noget  skalk- 
agtig Mine  tog  op,  men  lynsnart  igjen  lukkede,  idet- 
samme  Moderen  kom  ind,  laa  den  Messingring  med 
Glasstenen  i,  som  hun  engang  havde  faaet  af  mig, 
og  ved  Siden  af  et  Par  gamle  Brevlapper  fra  Barne- 
aarene,   som  jeg  gjenkj endte. 

Da  jeg  gik,  hoppede  Hjertet  i  Livet  paa  mig;  thi 
jeg  havde   uventet  havt  et   Stevnemøde,    hvori   Su- 

Sannes  trofaste  Hjertensmening  havde  vist  sig  for 
mig  kraftigere  end  al  mundtlig  Forsikring. 

Det  faldt  mig  ind,  at  der  maatte  være  foregaaet 
noget  hjemme  i  den  sidste  Tid;  thi  min  Faders 
korte,  kolde  Maade  at  behandle  mig  paa  var  bleven 
mærkelig  forandret.  Han  forærede  mig  saaledes  et 
dobbeltløbet  Gevær  i  Kobbeskindshylster  og  et  Ur 
og  fandt  af  sig  selv  paa,  at  i  Dagene,  indtil  jeg 
reiste,  skulde  Jens  Dreng  med  Færingsbaaden  være 
til  min  Disposition,  saa  ofte  jeg  vilde  ud  at  skyde 
eller  fiske. 

Hvad  der  var  hændt,  blev  mig  klart,  da  Dok- 
toren en  Dag  indfandt  sig  og  bad  om  at  faa  følge 
mig  op  paa  mit  Værelse. 

Den  skaldede,  bredbyggede  lille  Doktor,  med 
Vadmelsfrakken  og  Staalbrillerne  paa  sin  Stump- 
næse, var  en  af  de  haardbarkede  Læger  i  vore  Fjord- 
egne, som  sætte  en  Ære  i  at  reise  i  al  Slags  Veir. 
Man  saa  ham  altid  i  bedst  Humør,  naar  han  kom 
lige  ind  fra  Uveir. 

Han  var  en  bestemt  og  grei  Mand,  hvis  Besked 
uvilkaarlig  indgjød  Tillid,  og  han  eiede  tillige^  noget 
varmt,  trohjertigt  i  sit  Væsen,  der  gjorde,  at  han, 
naar  han  vilde,  kunde  være  saare  vindende. 

Han  var  Huslæge  baade  hos  os  og  hos  Præsten 
og  en  fortrolig  Ven  af  begge  Familier. 

Da  vi  kom  op  paa  Værelset,  bad  han  mig  sætte 
mig  og  høre  paa  ham,  medens  han  selv,  som  han 
pleiede,  udfandt  sig  en  Rute  paa  Gulvet,  hvor  han 
med  Hænderne  paa  Ryggen  kunde  drive  frem  og  til- 
bage, medens  han  talte. 

Han  havde,  sagde  han,  overveiet  nøie,  enten  han 
skulde  fortie  for  mig,  hvad  han  havde  paa  Hjertet, 
eller  tale,  saaledes  som  han  nu  gjorde,  men  havde 
bestemt  sig  til  det  sidste,  da  min  Helbredelse  be- 
roede paa,  at  jeg  selv  var  fuldkommen  klar  paa, 
hvoraf  det  var,  jeg  led. 

Min  sidste  Sygdom  havde  nemlig  ialfald  tildels 
været  et  Udbrud  af  en  Disposition  til  Sindssygdom, 
som  han  vidste  laa  arvelig  til  min  Familie  paa 
Modersiden  endog  flere  Led  opad.  At  dette  Udbrud 
nu  havde  fundet  Sted  hos  mig,  havde  visselig  kun 
havt  sin  Grund  i,  at  jeg  selv  altfor  stærkt  havde 
hengivet  mig  til  alskens  Fantasiindflydelser  i  For- 
ening med  det  Lediggjængerliv,  som  han  vidste,  at 
jeg  altid  havde  ført  hjemme. 

Det  eneste  sikre  Middel  til  at  stanse  Udviklin- 
gen af  denne  Disposition  var  Arbeide  med  et  fast, 
bestemt  Maal  for  Øie,  f.  Ex.  det  at  studere,  hvilket 
han  troede  laa  for  min  Natur,  og  dertil  forøvrigt  en 
sund  Levemaade,  Spadsereture,  Jagt,  Fiskeri,  Kam- 
merater og  Interesser;  men  intet  Lediggjængeri,  in- 
gen spændende  Romaner,  ingen  usunde  Drømme 
mere.  Han  havde  talt  med  min  Fader  om  Sagen 
og  anbefalet  min  Reiso  til  Seminariet  i  Trondenæs 
som  en  passende  Forberedelse  til  at  studere,  der  til- 
lige vilde  bringe  den  fornødne  Afbrydelse  i  mit  nu- 
værende Liv. 

Da  Doktoren  en  Stund  efter  forlod  mig,  sad 
jeg  igjen  paa  Værelset  med  et  alvorligt,  bevæget 
Hjerte. 

At  jeg  saadan  var  bleven  gjennemsigtig  for  mig 
selv  og  færdig  med  min  egen  Gaade,  var  mig  en 
overordentlig  Lettelse,  ja  jeg  kan  sige,  at  det  var  en 
Episode  i  mit  Liv. 

Følelsen  af  at  befinde  mig  aandeligt  uvel,  der 
som  et  stille  Sindstryk,  en  Ulykkesanelse  altid,  saa- 
længe  jeg  kunde  huske,  havde  ligget  i  Baggrunden 
af  min  Sjæl  —  om  end  fortrængt  i  den  lysere  Som- 
mertid af  min  Qingang  med  Susanne  —  var  altsaa 
ikke  Synd,  ikke  Forbrydelsens  Tyngde,  ikke  en  hem- 
melighedsfuld, mørk  Undtagelse  hos  mig  fra  al  an- 
den Naturens  Orden,  men  kun  en  Sygdom,  simpelt- 

hen  kun  en  Sygdom,  ^6iA  skulde  behandles  med  en 
tilsvarende  naturlig  Kur! 

Jeg  troede  ikke,  nogen  kuiide  sidde  glad  som 
ved  et  Lykkesbudskab  og'høre  paa/at  han  var  gal, 
eller  at  der  ialfald  var  Fare  for,  at  han  kunde  blive 
det;  men  nu  veed  jeg,  at  ogsaa  dette  kan  hænde  1 
Verden. 

Jeg  bad  nu,  som  jeg  syntes  for  første  Gang  i 
mit  Liv,  rigtig  freidigt  og  fortrøstningsfuldt  til  min 
Gud,  til  hvem  jeg  dog  altsaa'  stod  i  samme  For- 
hold som  alle  andre  Mennesker,  og,  om  der  var  no- 
gen Forskjel,  da  kun  saameget  nærmere,  fordi  jeg 
var  en  stakkels  syg. 

Det  var  en  Følelse,  som  Guds  Sol  efter  en  lang 
tung  Regndag  igjen  var  brudt  frem  over  mig.  Jeg 
bad  for  mig  selv,  for  Susanne,  for  min  Far,  og  i 
Nydelsen  al  dette  nye  sikre  Forhold  fortsatte  jeg 
med  at  bede  først  for  hVer  enkelt  hjemme,  saa  for 
dem  i  Præstegaarden,  saa  for  Klokkeren  og  tilslut  i 
Mangel  af  andre  ligesom  i  Kirken  for  ,,Alle  de, 
.som  syge  og  sorgfulde  ere",  hvoriblandt  jeg  nu,  i 
Hjertet  glad,  regnede  mig  selv. 


SJETTE   KAPITEL. 

HOS  KLOKKEREN. 

Det  var  kun  to  Dage,  før  jeg  skulde  reise  til 
Trondenæs  med  en  Jagt,  som  laa  færdig  til  at  gaa 
nordpaa. 

Medens  jeg  raadløs  overveiede  alskens  Udveie 
til  at  faa  Susanne  i  Tale  endnu  en  sidste  Gang,  før 
jeg  skulde  afsted,  kom  der  Bud  til  mig  fra  klokke- 
ren, at  jeg  endelig  maatte  komme  ud  til  ham  den 

Jonas  Lie :    Samlede  Værker.    I.  ^ 


82 


næste  Dag  Klokken  elleve  præcis:  senere  var  han 
ikke  hjemme. 

Samme  Formiddag,  som  Budet  kom,  havde  Su- 
sanne været  hos  Klokkeren.  Hun  havde,  uden  at 
sige  et  Ord,  sat  sig  ned  henne  ved  Bordet  med  An- 
sigtet begravet  i  Armene. 

Da  den  forskrækkede  Klokker  trængte  ind  paa 
sit  ,,Hjertensbam",  som  han  i  sin  Bekymring  kaldte 
hende,  havde  hun  endelig  med  taarevædt  Ansigt  seet 
op  paa  ham  og  sagt,  at  hun  græd,  fordi  hun  var 
saa  rent,  rent  ulykkelig. 

,,Men  hvorfor  da,  kjære  Susanne?" 

,, Fordi"  —  eksploderede  det  pludselig  om  Ørene 
paa  ham  —  ,,jeg  holder  af  David  og  han  af  mig,  og 
vi  er  forlovede,  men  ingen  maa  vide  af  det  uden 
Du,  Klokker!  og  Du  vil  ikke  forraade  os?" 

Med  dette  sidste  Spørgsmaal  kastede  hun  sig 
grædende  om  Halsen  paa  den  af  Efterretningen  be- 
døvede og  omsusede  Klokker,  der  i  Hjertet  allerede 
følte  sig  overvunden,  længe  før  han  endnu  havde 
Rede  paa,  hvad  det  var,  han  gav  sig  for. 

Han  satte  Susanne  ned  igjen  i  Stolen,  talede  og 
trøstede  hende  saalænge,  indtil  han  hos  sig  selv  fik 
modnet  det  forstandige  Svar,  at  vi  burde  bruge  de 
to  kommende  Adskillelsens  Aar  som  Prøveaar  og 
derfor  i  den  Tid  netop  ikke  skrive  til  hinanden. 

Kun  maatte  Klokkeren  saa  til  Gjengjæld  love,  at 
vi  den  næste  Formiddag  skulde  faa  mødes  hos  ham 
et  Øieblik  til  en  sidste  Aftale  og  Afsked,  samt  at 
Klokkeren  i  den  Tid  jeg  var  borte,  skulde  fortælle 
hende  alt,  hvad  han  fik  høre  om  mig. 

Da  jeg  den  næste  Dag  kom  ind  til  Klokkeren, 
fandt  jeg  ham  siddende  i  sin  Træstol  saare  alvorlig 
og  betænkt,  med  Armene  støttet  forover  paa  Knæ- 
orne og  stirrende  ned  mod  Sandgulvet,  der  var  bar- 
strøet  som  til  Høitid. 

Min  Ankomst  lod   ikke  til  at  forstyrre   ham   i 

hans  Betragtninger,  skjønt  et  lidet  Nik  ved  Ind- 
trædelsen havde  vist  mig,  at  jeg  ialfald  var  bleven 
bemærket 

Violinen  svingede  han  langsomt  i  Haanden  frem 
og  tilb€ige  foran  sine  Knæ  med  et  sagte  Knep  over 
Strengene  for  hver  Gang,  saa  den  mindede  om  en 
afdæmpet  Kirkeklokke.  Hans  milde,  graa  Øine  gled 
hen  paa  mig  med  et  grundende,  mønstrende  Blik, 
som  om  han  egentlig  nu  saa  paa  mig  for  første 
Gang,  og  et  svagt  Smil  viste,  at  Undersøgelsen  just 
ikke  faldt  saa  daarligt  ud  endda. 

Lidt  efter  skyggedes  Døren,  og  ind  traadte  til 
min  Overraskelse  Susanne. 

Hun  gik  hastigt  og  rødmende  lige  hen  til  mig 
og  tog  mig  i  Haanden  med  de  Ord: 

,,Kjære  David,  Klokkeren  veed  alt;  han  har  givet 
os  Lov  til  at  tage  Farvel  her." 

,,Ja,  jeg  har  saa,  Børn!"  s€igde  Klokkeren,  „men 
kun  for  et  Øieblik,  fordi  Susanne  bad  saa  meget  om 
det,  og  for  at  I  begge  kunne  høre,  hvad  jeg  efter 
Overveielse  mener  om  det  hele." 

Han  holdt  nu  en  liden  Tale,  hvori  han  sagde, 
at  han  ikke  saa  noget  galt  deri,  at  vi  holdt  af  hin- 
anden, skjønt  vi  rigtignok  vare  meningsløst  unge. 

At  vi  ikke  aabenbarede  Forholdet  for  vore  For- 
ældre, haabede  han  —  og  han  havde  tænkt  meget 
derover  —  ogsaa  var  undskyldeligt,  da  disse  neppe 
eng£uig  endnu  vilde  tage  Sagen  for  rigtigt  Alvor, 
og  vi  saaledes  kanske  kun  vilde  blive  krænkede  i 
▼or  Følelse. 

Nogen  Mellemmand  for  hemmelige  Kjærligheds- 
breve,  saaledes  som  Susanne  havde  bedt  ham  om, 
agtede  han  ikke  at  være,  og  det  baade  for  sin  egen 
Skyld  og  for  vor  Skyld,  idet  vi  burde  bruge  de  fore- 
staaende  to  Prøveaar  til  at  se,  om  der  var  virkelig 
Sandhed   i  vor  Kjærlighed,   eller   om   det  kun   var 

Børnetanker  af  den  Slags,  som  siden  igjen  dunstede 
bort  af  Sindet. 

Med  den  Besked  gik  den  gamle  Klokker  god- 
modigt ud  af  Stuen. 

Da  vi  var  alene,  fortalte  Susanne  mig  hvi- 
skende, hvorfor  hun  havde  vovet  at  fortro  sig  til 
Klokkeren. 

Hjemme  havde  hun  nemlig  hørt,  at  han  engang 
i  sin  Ungdom  havde  havt  en  ulykkelig  Kjærlighed, 
og  at  dette  var  Grunden,  hvorfor  han  aldrig  havde 
villet  gifte  sig  og  siden  var  bleven  saa  underlig. 

Dernæst  tog  hun  med  ivrig  Hast  op  af  Lommen 
—  hun  gik  endnu  i  sin  gamle,  blaarudede,  korte 
Hverdagskjole,  der  skulde  slides  ud,  men  med  i, vok- 
sent" Haar  —  et  Kors  af  smaa,  blaa  Glasperler,  som 
jeg  skulde  bære  om  Halsen  nærmest  Brystet  i  en 
Silkesnor,   som  hun  ogsaa  trak  op  af  Lommen. 

Op  af  Lommen  med  det  meget  i  trak  hun  frem- 
deles efter  nogen  Møie  frem  en  liden  Saks. 

Det  gjaldt  nu  en  Krøl  af  mit  Haar,  netop  den 
sorte  i  Tindingen,  hun  Isenge  havde  sigtet  paa,  sagde 
hun,  og  som  hun  agtede  at  forvare  i  Aflukket  under 
sin  Konfirmationsmedaillon. 

Da  jeg  saa  til  Gjengjæld  bad  om  en  af  hendes, 
som  jeg  ogsaa  ,, længe  havde  sigtet  paa",  sagde  hun, 
at  det  ikke  behøvedes,  da  det  Perlekors,  jeg  havde 
faaet,   var  trædet  paa  hendes  eget  Haar. 

Saa  var  der  noget,  jeg  maatte  love  hende,  og 
som  hun  havde  udtænkt,  medens  hun  sad  hjemme 
og  syede,  for  da  tænkte  hun  paa  saa  meget. 

Det  var,  at  jeg,  naar  jeg  blev  Student,  skulde 
forære  hende  en  Forlovelsesring  af  Guld  med  Ind- 
skriften: 

,, David  og  Susanne"  paa  den  ene  Halvdel  af 
Indersiden,  og  paa  den  anden  Side  skulde  der 
staa: 

,,Som  David  og  Jonathan". 

Det  var  vore  Forældres  Uenighed,  der  havde 
bragt  hende  paa  den  Tanke. 

,,Men,"  afbrød  hun,  ,,Du  hører  jo  ikke  paa  mig, 
David?' 

Jeg  stod  virkelig  ogsaa  og  tænkte  paa  noget 
andet;  det  var,  om  jeg  vel  turde  kysse  hende  til 
Farvel;  jeg  huskede  paa  isommer  ude  blandt  Vætte- 
sk  j  ærene. 

I  det  samme  skrabede  det  ude  paa  Stenhellen 
foran  Døren,  hvilket  betød,  at  Klokkeren  syntes,  det 
nu  snart  fik  være  Slut,  og  Susanne  skyndte  sig  til 
min  Skuffelse  straks  med  at  faa  Presenterne,  hvor- 
med jeg  endnu  stod  i  Haanden,  gjemte  nede  i  min 
Brystlomme. 

Hun  var  netop  færdig  .dermed,  da  Klokkeren 
traadte  ind  og  sagde,  at  vi  nu  maatte  tage  Farvel 
med  hinanden. 

Susanne  saa  en  Stund  paa  Klokkeren  og  derfra 
bleg  og  med  Øine,  der  fyldtes  med  Graad,  hen  paa 
mig,  som  om  den  Tanke,  at  vi  skulde  skilles,  først 
nu  var  gaaet  rigtig  op  for  hende. 

Hun  gjorde  en  heftig  Bevægelse  —  hun  vilde 
øiensynlig  faldt  mig  om  Halsen,  men  tog  sig  igjen  i 
det,  fordi  Klokkeren  var  tilstede. 

Nu  tog  hun  kun  min  Haand,  førte  den  op  til 
sine  Øine  uden  at  sige  et  Ord  og  skyndte  sig  bort. 

Det  var  mere,  end  jeg  kunde  udholde,  og  jeg 
tror,  det  var  for  meget  for  den  gamle  Klokker  med. 
Han  gik  frem  og  tilbage  og  kneppede  sagte  paa 
Strengene,  medens  jeg  henne  ved  Bordet  lod  Taa- 
reme  faa  frit  Løb. 

Før  jeg  gik,  spillede  han  en  lille  deilig  ,,Slaat'\ 
som  han  havde  gjort,  da  han  var  tyve  Aar. 

Den  greb  mig  dybt,  fordi  jeg  syntes,  den  var 
gjort  ligesom  om  mig  og  Susanne;  den  sang  indeni 
mig  længe  bagefter,   saa  jeg  lærte  den  udenad. 

„De^   hører   nok    én   til,"    sagde    han,    da    han 


86 

sluttede,  og  dernæst  —  efter  et  lidet  Ophold  som  i 
en  tung  Erindring  —  ,,men  den  er  lidet  lystelig  og 
passer  ikke  for  Dig!" 

Da  Jagten  tidligt  den  næste  Morgen  reiste,  vif- 
tede der  et  Tørklæde  ud  af  Salsvinduet  i  Præste- 
gaarden  og  til  Svar  en  blank  Hat  ombord. 


SYVENDE   KAPITEL. 

TRONDENÆS. 

Ved  et  Næs  paa  Nordsiden  af  Hindøen  i  Senjen 
ligger  Trondenæs  Kirke  og  Præstegaard. 

Denne  Kirke  har  engang  været  Kristendommens 
nordligste  Grændsefæstning,  har  staaet  der  mægtig 
med  sine  hvide  Taame,  sine  Klokkers  langt  run- 
gende Maal  og  sin  hellige  Sang  Ug  en  Kæmpebisp 
i  hvid  Messesærk,  der  bar  St.  Olafs  kristne  Vigsel 
og  Altarlys  ind  i  Mørket  mellem  Finmarkstroldene. 

Jeg  dvæler  ved  Mindet  om  denne  Kirke  og  dens 
Omgivelser,  fordi  jeg  i  de  to  Aar,  jeg  opholdt  mig 
paa  Trondenæs,  paavirkedes  saa  stærkt  af  Stedets 
mægtige  Fantasiindtryk.  Den  hule  Jordbund  med 
de  formodede  underjordiske  Hvælvinger  var  mig 
som  en  tildækket  Afgrund,  fuld  af  Hemmeligheder, 
og  i  Kirken,  hvis  Stilhed  jeg  ofte  søgte,  kastede 
Dagslyset  undertiden  Skygger  i  Gange  og  Indsænk- 
ninger,  som  om  der  rørte  sig  Væsener  fra  en  anden 
Tid. 

Jeg  læste  med  stor  Fremgang  Latin  og  Græsk 
med  den  elskværdige,  kundskabsrige  Præst,  i  hvis 
Hus  jeg  boede,  og  de  andre  Skolefag  med  en  af 
Seminariets  Lærere.  Men  i  mine  Fristunder  søgte 
jeg  disse  Steder,  der  i  saa  høi  Grad  sysselsatte  min 

Fantasi,  og  Trondenæs  var  derfor  alt  andet  end  det 
rette  Sted  for  mit  sygelige  Sind. 

Min  nervøse  Overspændthed  har,  som  jeg  se- 
nere har  bemærket,  en  Forbindelse  med  Maaneskif- 
tet  Ved  saadanne  Tider  udøvede  hine  Steder  næ- 
sten en  uimodstaaelig  dragende  Indflydelse  paa 
luig;  i^&  listede  mig  ubemærket  hen  i  Ensomheden 
og  kunde  sidde  der  i  flere  Timer,  fordybet  i  det 
mangt  og  meget,  som  halvklart  skabtes  af  min  Ind- 
bildningskraft, deriblandt  Susannes  lette  Skikkelse, 
som  jeg  undertiden  syntes  svævede  lige  hen  imod 
mig,  uden  at  jeg  dog  nogensinde  rigtig  kunde  faa 
se  hendes  Ansigt. 

Det  var  ude  paa  Vaarsiden  i  det  andet  Aar,  jeg 
var  der,  at  jeg  en  Middagsstund  under  Indflydelsen 
af  en  saadan  sygelig  Stemningsperiode  sad  inde  i 
Kirken  paa  en  Forhøining  nær  Hovedalteret,  gp'ub- 
lende  med  Susannes  blaa  Kors  i  Haanden. 

Paa  Væggen  ved  Siden  af  Alteret  faldt  mit  Øie 
paa  et  stort,  dunkelt  Billede,  som  jeg  ofte  havde 
seet,  uden  at  det  havde  efterladt  videre  Indtryk. 
Det  forestiller  i  Legemsstørrelse  en  Martyr,  der  er 
henkastet  i  en  Tomebusk,  hvis  spidse  Tome,  lange 
som  Dolke,  gjennemborer  hans  Legeme  paa  forskj  el- 
lige  Steder,  og  som  derhos  ikke  tør  jamre  sig,  fordi 
en  svær  smertefuld  Tom  gaar  ind  under  Struben  og 
ud  den  aabne  Mund. 

Udtrykket  i  dette  Ansigt  blev  mig  med  engang 
helt  forfærdeligt. 

Det  saa  paa  mig  med  en  Mine  af  stille  For- 
staaelse,  som  om  jeg  var  Lidelseskammeraten,  der 
skulde  ligge  der,  naar  han  endelig  engang  fik  ud- 
stridt. Det  var  umuligt  at  faa  Øinene  derfra,  det 
blev  som  levende,  rykkede  snart  ganske  nær,  snart 
langt  bort  hen  i  en  Dunkelhed,  som  mit  eget  svim- 
lende Hoved  skabte. 

Det  var,  som  i  dette  Billede  Forhænget  var  dra- 

get  tilside  for  et  Stykke  af  min  egen  Sjæls  hemme- 
lige Historie,  og  det  var  kun  med  en  Vilieanstren- 
gelse,  fremkaldt  ved  Frygten  for  at  suges  for  langt 
ind  i  min  egen  Fantasi,  at  jeg  formaaede  at  løsrive 
mig  fra  det. 

Da  jeg  vendte  mig,  stod  i  Lyset,  som  faldt  fra 
Vinduet  nær  dei\  øverste.  Kirkestol,  Damen  med 
Rosen. 

Hun  havde  et  Udtrj'^k  af  uendelig  Vemod,  som 
kj endte  hun  vel  Sammenhængen  mellem  mig  og  hint 
Billede,  og  som  Tornegrenen  i  hendes  Haand  var 
kun  i  Formindskelse  den  samme  Tornebusk,  hvorpaa 
Martyren  hist  henne  laa. 

I  Kirkens  ensomme  Stilhed  paakom  der  mig 
pludselig  en  usigelig  Angst  for  usynlige  Magter,  en 
panisk  Skræk,  hvorunder  jeg  hastigt  flygtede  ud. 

Da  jeg  kom  udenfor,  opdagede  jeg,  at  jeg  havde 
mistet  Susannes  blaa  Kors.  Det  kunde  kun  Ugge  i 
Kirken  yed  Forhøiningen,  hvor  jeg  havde  siddet. 

Jeg  vilde  i  dette  Øieblik,  medens  Rædselen  endnu 
sydede  mig  i  Blodet,  ikke  gaat  tilbage  igjen  ind  i 
Kirken  for  nogen  iPris  i  Verdei^  —  undtagen  for  Su- 
sannes blaa  Kors. 

Jeg  fandt  det,  idet  jeg  med  fuld  Ro  ledte  paa 
Gulvet  der,  hvor  jeg  havde  siddet. 

Den  anden  Gang,  mit  Nervesystem  i  de  Aar  saa- 
dan  aabenbarede  sin  Sygelighed,  var  ud  paa  Ef ter- 
aaret  et  Par  Maaneder,  før  jeg  skulde  reise  hjem. 

En  Bonde  havde,  medens  han  var  inde  hos  Præ- 
sten, bundet  til  Kirkegaardsmuren  en  Hest,  som  var 
glasøiet.  Jeg  gav  mig  til  at  staa  og  se  paa  den; 
men  dens  døde,  udtryksløse  Blik  forfulgte  mig  bag- 
efter i  Erindringen  hele  Dagen.  .  Det  forekom  mig, 
som  om  dens  Øine  istedetfor  udad  saa  indad  i  den 
os  usynlige  Verden,  og  som  om  det  kunde  falde  den 
naturligt,  naar  man  glemte  at  passe  Tømmen,  at  vige 

af  fra  den  almindelige  Landevei  og  ind  paa  Hel- 
veien,  hvor  de  Døde  fare. 

Som  jeg  om  Eftermiddagen  med  dette  i  Tan- 
kerne sad  inde  hos  Præstens,  hvor  man  samtalede 
om  allehaande,  stod  pludselig  for  mig  et  Ansigt 
hjemmefra,  blegt  og  anstrengt,  og  lidt  efter  blev  det 
mig  klart,  at  den  Mand,  hvem  det  tilhørte,  kæm- 
pede fortvivlet  for  at  klamre  sig  fra  den  oprørte 
Brænding  op  paa  en  Klippe. 

Det  var  ingen  anden  end  vor  Dreng  Anders. 

Han  fæstede  sine  halv  glas-,  halv  hornagtige 
Blikke  paa  mig,  medens  han  laa  der  ligesom  hin- 
dret fra  at  redde  sig  af  noget  nede  ved  hans  Fød- 
der, som  jeg  ikke  saa.  Han  havde  et  Udtryk,  som 
om  han  vilde  sige  mig  noget. 

Visionen  varede  kun  et  Øieblik;  men  en  pinlig, 
næsten  uudholdelig  Følelse  af,  at  der  i  denne  Stund 
hændte  en  Ulykke  for  os  hjemme,  drev  mig  ud  af 
Stuen  og  til  at  vanke  urolig  om  i  Marken  Resten  af 
Dagen. 

Da  jeg  kom  tilbage,  spurgte  man,  hvad  der 
havde  feilet  mig,  siden  jeg  med  engang  kridhvid  var 
faret  ud  af  Stuen. 

Fjorten  Dage  efter  kom  der  et  sørgeligt  Brev 
hjemmefra.  Min  Faders  Jagt  ,,Haabet",  der  efter  de 
Dages  Skik  var  uassureret  og  for  en  stor  Del  ladet 
med  Fisk,  som  han  for  egen  Regning  havde  ind- 
kjøbt,  var  paa  Bergensreisen  gaaet  under  i  et  Uveir 
paa  Stathavet. 

Fartøiet  var  sprunget  læk  og  havde  ud  paa  Efter- 
midd€igen  maattet  landsættes.  Mandskabet  var  slup- 
pet derfra  med  Livet,  men  vor  Dreng  Anders  havde 
faaet  begge  sine  Ben  knust. 

Dette  Forlis  gav  min  Faders  Formue  sit  første 
betydelige  Stød.  Det  andet  skulde  komme  ude  i  det 
paafølgende  Aar  med  Tabet  ogsaa  af  den  anden  Jagt 
„Enigheden",    og   det   tredie   og  for   Fremtiden   af- 

,gj  ørende  Slag  rammede,  da  det  af  Regj  er  ingen  ende- 
lig blev  afgjort,  at  vor  Handelsplads  ikke  skulde 
være  Dampskibsstoppested. 


OTTENDE   KAPITEL. 

I  December  Maaned  var  jeg  igjen  hjemme,  hvor 
jeg  udvortes  fandt  alt  ved  det  gamle,  kun  om  muligt 
paa  Grund  af,  hvad  der  var  passeret,  endnu  stillere 
og  tristere. 

Min  Fader  var  rastløs  virksom,  men  lidet  med- 
delsom. Han  ansaa  mig  sandsynligvis  heller  ikke 
skikket  til  at  tage  Del  i  sine  Bekymringer. 

Susanne,  der  nu  ligesom  jeg  var  over  nitten  Aar 
gammel,  opholdt  sig  i  Besøg  hos  en  Familie  nogle 
Mil  borte  og  skulde  først  komme  hjem  til  Jul. 

Min  Længsel  efter  hende  var  ubeskrivelig. 

Det  var  i  den  sidste  mørke  stormfulde  Uge  før 
Jul,  at  den  spanske  Brig  „Sancta  Maria",  fordrevet 
ved  Uveir,  indkom  i  Nærheden  af  vort  Sted  i  en 
temmelig  beskadiget  Tilstand,  der  gjorde,  at  den 
under  vore  daarlige  Arbeidsforhold  maatte  ligge  og 
reparere  i  henved  seks  Uger. 

Kapteinen,  som  eiede  baade  Skibet  og  Ladnin- 
gen, var  en  høi,  gul,  pyntelig  klædt  Spanier  med 
noget  graasprængt  Haar,  sorte  Øine  og  store  Ansigts- 
træk. Med  ham  fulgte  hans  Søn  Antonio  Martinez, 
en  smuk  ung  Mand  med  olivenbrunt  Ansigt  og  Ild- 
øine  ligesom  Faderen. 

Min  Fa'r  havde  gjort  Hr.  Martinez  væsentlige 
Tjenester  under  Indbjergningen  og  bad  ham  nu  med 
nordlandsk  Gjæstfrihed  tage  tiltakke  hos  os. 


91 


Uagtet  Meddelelsen  mellem  os  ikke  kunde  være 
synderlig  livlig,  da  de  fremmede  kun  forstod  en- 
kelte norske  Ord  og  ellers  maatte  hjælpe  sig  med 
Tolk,  fremgik  det  dog  snart,  at  det  var  to  meget  god- 
modige Mennesker.  Deres  Hovedbeskjæftigelse  be- 
stod i  hele  Dagen  at  rulle  og  ryge  Cigaretter  og  at 
tilse  Arbeidet  red  Bryggen. 

Den  mørke  Tid  virker  trykkende  paa  Manges 
Himiør  der  nord,  især  i  de  Dage,  da  man  er  mindre 
beskjæftiget. 

I  Julen  og  især  selve  Juleaften  pleiede  saaledes 
min  Fader  altid  at  være  yderlig  trist.  Medens  Ly- 
stigheden gik  i  hele  Huset,  og  Folkene  høitidsklædte 
julede  ved  det  med  tregrenede  Talglys  prydede 
Kjøkkenbord,  sad  han  1  Regelen  i  sine  egne  Tanker 
indestængt  paa  Kontoret  og  vilde  ikke  forstyrres  af 
nogen. 

Denne  Juleaften  var  han  dog  for  Hr.  Martinez* 
Skyld  en  Stund  inde  i  Stuen,  men  forholdt  sig  hele 
Tiden  taus  og  forstemt,  som  om  han  kun  længtes 
efter  sit  ensomme  Kontor,  til  hvilket  han  ogsaa  lige 
efter  Aftensbordet  trak  sig  tilbage. 


NIENDE   KAPITEL. 

JULEBESØGET. 

Omkring  Juletiden  var  der  den  Vinter  paa  vore 
Kanter  i  Lofoten  en  hel  Del  Fremmede,  mest  Skibs- 
kapteiner,  der,  ligesom  Martinez  hos  os,  paa  Grund 
af  det  urolige  Veir  eller  Søskade  opholdt  sig  paa 
forskjellige  Steder  iland. 

Der  var  derhos  kommet  Notabiliteter  sydfra  i 
offentligt   Ærinde. 

En  Følge  af  dette  var  igjen  en  Del  selskabelige 

Sammenkomster,  hvori  Værterne  søgte  at  overbyde 
hinanden  i  flot  Gjæstfrihed. 

Tredie  Nytaarsdag  blev  vi  saaledes  budne  til 
Middag  og  Bal  hos  den  formuende  Lensmand  Røst, 
hos  hvem  de  nævnte  Herrer  sydfra  fortiden  havde 
Ophold. 

Det  var  for  os  kun  en  halvanden  Mil  at  reise, 
men  mange  havde  baade  seks  og  otte  Mil  frem  og 
deraf  en  større   Strækning  Havvei. 

Røst' s  rummelige  Lokale  kunde  huse  en  hel 
Mængde  Gjæster,  men  dennegang  havde  han  for  at 
skaffe  Nattelogi  til  de  mange  indbudne  tillige  taget 
Nabogaarden  i  Beslag. 

Idet  jeg  skrider  til  at  fortælle  om  dette  Besøg, 
der  for  mig  skulde  blive  saa  fuldt  af  Begivenheder 
og  Sindsbevægelser,  har  jeg  lovet  mig  selv  at  være 
kort,  og  jeg  kommer  saaledes  til  at  overspringe 
mangt  et  Træk  og  mangen  en  Tegning,  der  hører  til 
et  mere  fyldigt  Billede  af  Livet  deroppe. 

Man  skulde  efter  Indbydelsen  spise  Klokken  tre, 
men  de  fleste  Baade  indfandt  sig  to,  tre  Timer  i 
Forveien.  Medens  Damerne  klædte  sig  om  oven- 
paa,  samledes  Herrerne  nedenunder  i  en  med  For- 
sæt ikke  meget  oplyst  Stue,  hvor  der  stod  ,,et  Stykke 
at  bide  i"  og  en  Snaps,  som  vel  kunde  tiltrænges 
efter  Reisen. 

Der  blev  de  tillige  af  den  omhyggelige  Vært 
gjort  bekj endte  med  hinanden. 

Man  ventede  længe  og  forgjæves  paa  Præsten  og 
hans  Damer  og  maatte  tilslut  bestemme  sig  til  at 
gaa  til  Middagsbordet  uden  dem. 

Dørene  sloges  nu  op  til  den  store,  festlig  oplyste 
Spisesal  ovenpaa,  Gjæsterne  strømmede  opad  Trap- 
pen og  indtoge  efter  mange  Stansninger  i  Dørene 
og  lange  høflige  Stridigheder  om  Rangordenen  sine 
Pladse  rundt  det  store,  svært  opdækkede  Heste- 
skobord,  der  prangede  festligt  med  en  tæt  Rad  af 

Vinflasker,  trearmede  Lysestager,  høie  Kageopsatser 
og  især  øverst  oppe  ved  Hæderspladsen  med  en  sand 
Opdyngning  af  massivt  Sølvtøi. 

For  Præstens  blev  tre  Pladse  forbeholdt  oppe  ved 
Notabiliteterne. 

Min  Fader  sad  ved  Siden  af  Hr.  Martinez  oppe 
ved  Hovedbordet,  og  jeg  i  Beskedenhed  længere  nede 
ved  et  af  Sidebordene. 

Middagsselskabet  var  af  det  gode,  gamle,  gemyt- 
lige Slags,  som  nu  desværre  overalt  gaar  mere  og 
mere  af  Brug.  Man  spiste  rigtignok  med  Kniven  og 
vidste  ikke  af  Sølvgafler;  men  der  var  til  Gjengjæld 
virkelig  Glæde  i  Laget,  og  man  havde  længe  efter 
Stof  til  mangen  morsom  Samtale. 

I  Begyndelsen,  medens  inan  endnu  sad  med  den 
frysende  Følelse  af  den  hvide  Dug  og  imponeret  af 
det  festlige  Indtryk,  gik  det  jo  rigtignok  dygtig 
stivt  til. 

Naboerne  vovede  neppe  engang  at  hviske  til  hin- 
anden, og  de  balklædte  unge  Damer,  der  alle  som 
ved  en  magnetisk  Sammenhængskraft  var  komne 
ved  Siden  af  hverandre,  sad  længe  i  dyb  genert 
Taushed  i  én  Række,  som  en  blaa,  rød  og  hvid  Blom- 
sterhæk,  hvori  ingen  Fugl  turde  synge. 

Middagen  aabnedes  ved,  at  Værten  ønskede  Gjæ- 
steme  velkommen. 

I  et  Par  længere  studerede  Taler  udbragte  han 
dernæst  Skaaler  for  de  tilstedeværende  Notabiliteter, 
hvilke  igjen  af  disse  besvaredes. 

Hermed  føltp  alle,  at  man  var  sluppet  over  det 
egentlige  officielle  Dørtrin  til  Glæden. 

Værten  indlod  sig  nu  med  lettet  Bryst  paa  de 
langt  kortere  og  greiere  Skaaler  for  de  fraværende, 
hvoriblandt  først  og  fremst  var  den  ,, elskværdige 
Præst  og  hans  Familie". 

Ved  denne  Skaal  lagde  nok  flere  end  jeg  Mærke 
til,  at  min  Fader  lod  Glasset  staa  urørt. 

Imidlertid  gik  Retterne  rundt,  og  eftersom  Vin- 
standen i  Flaskerne  sank,  steg  Munterheden. 

Der  dukkede  nu  op  mangt  et  baade  kvikt  og 
skarpt  Hoved,  der  her  var  kommen  frem  paa  sin 
rette  Kampplads,  og  den  Hagl,  som  her  vankede, 
af  Vid,  l3'stige  Indfald  og  morsomme  Taler  —  de 
sidste  som  oftest  i  Form  af  Historier  med  et  under- 
tiden maaske  noget  drøit  Point  —  gav  et  livligt  Ind- 
tryk af  det  eiendommelige  nordlandske  Lune. 

At  der,  da  man  skulde  reise  sig  fra  Bordet,  var 
enkelte,  som  ikke  kunde  komme  op  af  Stolen,  og 
andre,  som  bagefter  savnedes  som  Følge  af  Slaget, 
var  kun,  hvad  der  dengang  sædvanlig  hændte  i  Sel- 
skaber. 

Blandt  disse  sidste  skulde  desværre  ogsaa  jeg 
tælles. 

Øieblikkets  Indtryk  har  altid  haft  en  stor  Magt 
over  mig,  og  uvant,  som  jeg  var,  baade  til  den 
Slags  Lystighed  og  til  stærke  Drikke,  havde  jeg  uden 
Forsigtighed  overgivet  mig  til  den  glade  Stemning, 
der  susede  rundt  omkring  mig. 

Jeg  tror,  at  jeg  aldrig  har  leet  saameget  i  mit 
hele  Liv  tilsammen,  som  jeg  gjorde  ved  dette  ene 
Middagsbord. 

Paa  skraa  for  mig  sad  den  rødhaarede  Handels- 
mand Wadel  med  sit  lange,  tørkomiske  Ansigt  og 
fyrede  af  den  ene  Vittighedsgranat  efter  den  anden, 
og  ved  min  Side  hviskede  den  pukkelryggede  Konto- 
rist Gram,  der  var  videnom  bekjendt  for  sit  gode 
Hoved  og  frygtet  for  sin  bidende  Tunge.  Hans 
pikante  Karakteriseren  af  de  forskjellige,  som  sad 
ved  Bordet,  steg  i  Ondskabsfuldhed,  eftersom  han 
drak,  og  var  hans  Ord  biet  hørt,  vilde  nok  mangt 
et  straalende  Ansigt  ved  Bordet  skiftet  Udtryk. 

Jeg  tror  ogsaa,  at  han  ved  Siden  deraf  i  Stil- 
hed har  havt  sin  Fomøielse  af  at  faa  mig  beruset, 

idetmindste  var  han  hele  Tiden  utrættelig  i  at  fylde 
mit  Glas,  især  da  den  hede  Vin  toges  i  Brug. 

Hans  rappe,  gløgge  Ormeøine  og  nogle  tilhvi- 
skede Ord  rettede  min,  nu  ellers  dygtig  omtaagede 
Opmærksomhed  hen  paa  mangen  en  komisk  Scene.. 

Det  forekom  mig  tilsidst,  at  Stuen  og  Bordet  gik 
op  og  ned,  som  om  vi  sad  under  Sjøgang  i  en  stor 
Kahyt. 

Utydeligt  staar  ogsaa  for  mig,  at  man  bagefter 
i  den  seilende  Sal  i  to  modsatte  Strømninger  klemte 
sig  forbi  hinanden  rundt  Bordet  mellem  Væggen  og 
Stolene  og  takkede  for  Maden. 

Efter  alt  dette  erindrer  jeg  intet,  før  jeg  vaag- 
nede  i  Bælgmørke  som  af  en  tung,  forvirret  Drøm 
og  følte,  at  jeg  laa  i  en  blød  Edderduns  Seng.  Lidt 
efter  lidt  dagede  det  passerede  op  i  min  Erindring, 
og  jeg  begreb,  at  jeg  var  bleven  bragt  tilsengs  i  et 
af  G jæste værelserne  paa  Nabogaarden.  Medens  jeg 
laa  og  grundede  over  dette  og  følte  mig  uhyre 
ulykkelig,  kom  den  ældre  Hr.  Martinez  ind  til  mig 
med  et  Lys  i  Haanden  for  at  se  til  mig. 

Det  viste  sig  da,  at  Klokken  var  over  to  om  Nat- 
ten, og  den  Omstændighed,  at  jeg  saaledes  havde 
sovet  en  seks,  syv  Timer  i  Træk,  skyldte  jeg  rime- 
ligvis, at  jeg  ikke  længer  følte  mig  videre  legemlig 
ilde;  desto  mere  led  jeg  moralsk  af  en  skamfuld  Fø- 
lelse. 

Saavidt  jeg  kunde  forstaa,  da  jeg  klædte  mig 
paa,  var  nok  Nabogaarden  bleven  et  helt  Lazareth 
for  den  samme  Slags  Faldne  efter  Middagsbordet 
som  jeg,  og  blandt  dem  bemærkede  jeg  med  en  vis 
hævngjerrig  Glæde  Kontorist  Gram,  min  pukkel- 
ryggede, skadefro  Sidemand. 

Hr.  Martinez  betroede  mig  med  alskens  oprømte 
Gestikulationer,  at  man  nu  var  ivrigt  ifærd  med  at 
danse,   og  at  jeg  maatte  være  med. 

Tanken  om,  at  Susanne  nu  længst  maatte  være 

kommen  og  have  ventet  forgjÆves,  fo'r  mig  med  ét 
som  et  Lyn  igjennem  Hovedet. 

Hvorledes  jeg  havde  kunnet  glemme  hende  endog 
kun  et  Øieblik,  var  mig  selv  ea  Gaade;  men  at  jeg 
havde  gjort  det,   laa  tungt  paa  ^mig. 

Spisesalen  var  nu  bleven  forvandlet  til  Balsal, 
og  Dansen  havde  allerede  i  flere  Timer  gaaet  lystigt 
for  sig  efter  fuld  Musik  af  Violin,  Klarinet  og  Vio- 
loncel. 

I  et  beleiiigt  Øieblik,  midt  under  en  Dans,  listede 
jeg  mig  ubemærket  ind. 

Som  jeg  stod  der  med  mine  trange,  hvide  Hand- 
sker paa,  bleg  og  genert  nede  ved  den  aabne  Dør, 
igjennem  hvilken  Heden  strømmede  ud  i  den  kolde 
Gang  som  én  Taage,  led  jeg  i  Begyndelsen  stærkt 
under  Følelsen  af,  at  alle  nu  vilde  se  paa  mig  og 
tænke  paa  min  mindre  passende  Opførsel. 

Det  ene  Par  efter  det  andet  svingede  imidlertid 
forbi  saa  nær,  at  Damernes  Kjoler  rørte  ved  mig, 
og  jeg  begyndte,  saavidt  min  Nærsynethed  tillod 
mig  det,^efterhaanden  at  orientere  mig  i  Salen. 

Præstefruen  sad  i  Sofaen,  øverst  oppe  mellem 
nogle  æl'dre  Damer,  i  ivrig  Samtale  med  den  skal- 
dede lille  Doktor. 

Præsten  spillede  sandsynligvis  Kort  nedenunder; 
—  men  til  Susanne  saa  jeg  intet. 

Den  unge  Martinez  svingede  netop  oppe  i  Salen 
med  straalende  Mine  i  en  Polket  en  paafaldende 
smuk,  hvidklædt  Dame  med  et  blaat,  flagrende 
Baand  om  Livet. 

Hun  havde  et  svært,  deiligt  Haar,  der  faldt  i 
det  gule,  med  en  stor  Sølvnaal  som  et  Spyd  gj  en- 
nem  Nakken  og  en  let  Balkrans  paa^ 

Hun  saa  ned  mod  Gulvet,  medens  hun  dansede. 

Damen  var  høiere  og  fyldigere  end  Susanne, 
men  med  en  særegen  Ynde  i  sin  Figur,  som  erin- 
drede mig  om   hende. 

Den  lette,  næsten  fornemt  udsøgte  Maade,  hvor- 
paa  bun  førte  de  smaa  Fødder  i  Dansen  —  det  var, 
som  om  hun  svævede  —  lignede  ogsaa  hende,  og 
jeg  fulgte  derfor  Parret  med  en  ubevidst  Interesse. 

Min  Nærsynethed  hindrede  mig  fra  at  skjelne 
godt,  og  da  de  kom  forbi  mig,  skjultes  desuden  Da- 
mens bøiede  Hoved  af  hendes  egen  Arm,  der  fortro- 
lig lænede  sig  op  til  den  øiensynlig  lykkelige  Mar- 
tmez*  Skulder. 

Hvad  jeg  saa,  var  kun  en  bred,  ren,  velsignet 
Pande,  der  ikke  kunde  tilhøre  to  i  Verden,  og  at  en 
nedfalden  Lok  af  hendes  Haar  legede  om  de  hvide, 
runde  Skuldre. 

Jeg  følte,  at  jeg  skalv  i  Knæerne.  Denne  høie, 
fine,  fornemme  Dame  kunde  dog  umulig  være  Su- 
sanne! 

Med  en  skinsyg  Følelse  vogtede  jeg  ufravendt 
paa  deres  Dans,  til  de  næste  Gang  kom  forbi. 

Netop  lige  overfor  mig  slog  hun  leende  Øinene 
op,  hendes  Blik  faldt  lige  paa  mig,  og  en  stærk 
Rødme  gjød  sig  pludselig  over  Ansigt  og  Skulder 
helt  ned  til  Kniplingskanten  paa  Kjolen. 

Det  var  Susanne! 

I  de  lidt  over  to  Aar,  vi  havde  været  adskilt, 
havde  hendes  Skjønhed  udfoldet  sig  saa  vidunderlig 
rigt  Af  den  fine  syttenaars  Knop  var  der  i  den 
korte  Tid  sprunget  frem  en  herlig,  fuldt  udvoksen 
Kvinde. 

Parret  satte  sig  ned  øverst  oppe  i  Salen  paa 
deres  Pladse  nær  Rækken  af  de  ældre  Damer. 

Jeg  begreb  nu,  at  de  to  var  ifærd  med  at  opføre 
Ballets  sidste  lange  Dans  Cotillon,  hvilken  man  i 
Regelen  pleier  at  afveksle  med  en  Uendelighed  af 
Toure,  og  det  fo'r  mig  igjennem  Tanken,  at  den 
unge  Martinez  sandsynligvis  havde  gjort  Lykke  hos 
Susanne  den  hele  Aften,  siden  hcm  var  bleven  hen- 
des Kavaller  netop  i  denne  Dans. 

Jonas  Lie:    Saunlede  Vserker.    I.  ' 

Jeg  blev  vaer,  hvorledes  Præstefruen  synlig  ud- 
mærkede ham,  og  det  faldt  mig  bittert  ind,  at  han 
jo  baade  var  en  rig  Mand  og  derhos,  skjønt  lavere 
af  Statur,  saa  helt  anderledes  voksen  og  mandig 
ud  end  jeg. 

Det  gik  mig  som  en  Kniv  i  Hjertet.  Jeg  havde 
altsaa  ligget  beruset  som  et  Dyr  og  ladet  en  frem- 
med tage  Susanne  fra  mig. 

Med  vild  Skinsyge  bemærkede  jeg,  hvorledes  den 
smukke,  stumme,  med  de  sorte  Ildøine  talende  Mar- 
tinez  leende  og  under  alskens  livlige  Nik  og  Gebær- 
der søgte  at  tydeliggjøre  hende  en  ny  Tour,  som  nu 
skulde  gaa  for  sig,  hvorledes  han  undertiden  bøiede 
sig  ligesom  fortroligt  hviskende  henover  hende,  og 
hvorledes  hun  igjen  fra  sin  Plads  saa  op  til  ham 
og  lo  lystigt,  slig  som  kun  Susanne  kunde  le. 

Han  tog  hende  ved  Haanden  og  fik  hende  til  at 
gjøre  en  Prøve  paa  Gulvet  foran  deres  Pladse,  og 
dette  lod  til  at  være  endnu  morsommere. 

Den  unge  Martinez  beskjæftigede  hende  øiensyn- 
ligt»  og  vort  gamle  Forhold  var  altsaa  blot  Bøme- 
streger,  som  den  voksne  Dame  nu  helst  ønskede 
glemt. 

Efter  vor  Aftale  om  de  to  Prøveaar  var  jo  ogsaa 
alt  i  den  Henseende  imellem  os  paa  det  rene,  saa 
at  vi  som  voksne  for  den  Sags  Skyld  ved  Leilighed 
nu  gjerne  kunde  passiare  leende  sammen  om  det 
hele. 

Blodet  susede  i  mit  Hoved,  og  jeg  følte,  at  jeg 
maatte  hævne  mig. 

Før  jeg  rigtigt  havde  overtænkt  hvorledes,  gav 
jeg  mig  med  en  pludselig  Indskydelse  til  at  pas- 
siare ivrigt  og  saa,  at  det  kunde  have  Udseende 
af,  at  jeg  gjorde  Kur  med  Landlandler  R.s  smukke 
Datter,   som  netop  kom  til  at  staa  lige  ved  mig. 

Da  Susanne  bagefter  i  den  nye  Tour  dansede 

forbi  os,  saa  hun  ligesom  forundret  prøvende  hen 
paa  mig. 

Næste  Gang  hun  kom  tilbage,  tabte  hun  af  Van- 
vare sit  Lommetørklæde  netop  der,  hvor  jeg  stod. 

Jeg  tog  det  op,  gik  stivt  hen  og  leverede  det  til 
Præstefruen,  der  imidlertid  —  det  være  nu  i  Betragt- 
ning af  min  Opførsel  ved  Middagsbordet  eller  af 
andet  —  tog  paafaldende  kort  og  koldt  imod  mig. 
Jeg  bukkede  ligesaa  koldt  for  hende  og  vendte  saa 
tilbage  til  min  gamle  Plads,  hvor  jeg  igjen  optog 
den  afbrudte  leende  Samtale  med  Jomfru  R. 

En  Stund  efter  svingede  Susanne  atter  forbi,  og 
hun  saa  da  hen  paa  mig  med  en  alvorlig,  men 
uvis  Mine,  som  om  hun  ikke  rigtig  var  paa  det 
rene  med  sig  selv  om,  hvad  hun  skulde  tænke;  siden 
slog  hun  hver  Gang  med  Vilie  Øinene  ned. 

Jeg  opdagede  med  Tilfredsstillelse,  at  Martinez 
igrunden  dansede  klodset.  Medens  jeg  med  forceret 
Overgivenhed  lo  og  passiarede  med  min  vakre  Side- 
dame, var  det  min  hemmelige  Fristelse  at  sætte  Fo- 
den i  al  Ubemærkethed  en  Smule  ondskabsfuldt 
frem,  for  at  han  kunde  snuble  i  den. 

Og  jeg  veed  ikke  rigtig,  hvordan  det  gik  til,  men 
da  Martinez  næste  Gang  dansede  forbi,  faldt  han 
saa  lang,  han  var,  henover  Gulvet  og  slog  sig  vist 
haardt.  Han  var  nemlig  i  Faldet  ridderlig  nok  til 
at  slippe  den  Støtte,  han  kunde  havt  i  sin  Dame, 
saa  Susanne  kun  blev  reven  halvt  med. 

Han  reiste  sig  og  saa  rasende  hen  paa  mig,  den 
uskyldige  Aarsag  i  Uheldet,  der  stod  tilsyneladende 
altfor  optaget  af  min  Sidedame,  til  endnu  ret  en- 
gang at  have  bemærket,   hvad  der  foregik. 

Det  Blik,  som  han  fik  tilbage  for  det,  han  laante 
mig,  aabenbarede  ham  imidlertid  nok  uvilkaarligt 
hele  Sandheden;  thi  han  vilde  netop  fare  lige  imod 
mig,  da  han  uventet  stansedes  ved,  at  Susanne, 
rigtignok  en  Smule  bleg,  traadte  lige  hen  foran  ham 

og  med  en  Verdensdames  Holdning  rolig  rakte  sin 
Arm  ud,  for  at  han  skulde  føre  hende  videre. 

Som  Susanne  gik  Arm  i  Arm  opefter  med  den 
hinkende  Martinez,  vendte  hun  pludseligt  sit  Ansigt 
om  til  mig  med  en  Mine  saa  glædestraalende,  at  jeg 
fra  min  dybe  Fortvivlelse  pludselig  hensattes  i  den 
lykkeligste,  mest  jublende  Vished. 

Hun  havde  klarlig  forstaaet,  at  Martinez*  Uheld 
var  en  Hævn  fra  min  Side  for  hendes  Skyld  og  der- 
med faaet  den  Tvivl  lettet  fra  sit  Bryst,  som  min 
Færd  i  den  sidste  Timestid  havde  maattet  give 
hende;  thi  at  jeg  ikke  var  beruset,  havde  hun  snart 
indseet,  og  Koketteri  laa  altfor  fjernt  fra  hendes  egen 
oprigtige  sanddru  Natur  til,  at  hun  skulde  kunne  for- 
staa  et  saadant  hos  mig.  I  bred  Sandhed  var  hun 
egentlig  kun  en  forfinet  kvindelig  Udgave  af  sin 
Faders  stærke  Natur. 

Jeg  gik  og  gjorde  den  unge  Martinez  de  mest 
ufortrødne  Undskyldninger  for  min  Keitethed,  me- 
dens Susanne  sad  ved  Siden  af  og  hørte  paa,  indtil 
han  godmodig,  som  han  igprunden  var,  endelig  lod 
sig  formilde. 

Noget  lang  i  Ansigtet  blev  han  jo,  da  Susanne 
lige  ovenpaa  foreslog,  at  jeg  skulde  opføre  den  fore- 
staaende  Tour  med  hende,  for  at  han  kunde  hvile 
sit  forslaaede  Ben  til  den  næste. 

Ja,  jeg  dansede  med  hende,  den  smukke,  fuld- 
voksne Kvinde  i  den  hvide  Balkjole,  hvem  jeg  for  en 
Stund  siden  ikke  havde  gjenkjendt,  fordi  hendes  egen 
herligt  udviklede  Skjønhed  skjulte  hende. 

Vi  havde  lært  hinanden  at  danse,  og  jeg  tror,  at 
vi  begge  dansede  ualmindelig  godt  Den  lette  Bal- 
krans med  fine,  hvide  Blomster  mellem  de  grønne 
Blade  fremhævede  hendes  rige  Haar;  jeg  havde  Ar- 
men om  hendes  Liv  og  kj endte,  hvorledes  hun  ela- 
stisk lænede  sig  op  til  mig,  medens  hun  vurøede 
med  mig  i  Dansen,  glad  og  tryg  som  et  Barn. 

Hendes  Pande  var  nær  mine  Læber,  og  vore 
Blikke,  som  søgte  hinanden  under  Dansen,  talte  atter 
og  atter  om,  hvor  deiligt  det  var  at  mødes,  naar 
man  har  længtes  inderligt  efter  hinanden  i  to  lange 
Aar. 

Da  jeg  førte  hende  tilbage  til  hendes  Plads,  fik 
jeg  et  Haandtryk  og  et  Blik,  der  fuldstændigt  holdt 
mig  skadesløs  for  Præstefruens  mindre  venlige 
Miner. 

Det  lod  til,  at  Susanne  blev  irettesat  for  sin 
negligeante  Opførsel  mod  den  unge  Hr.  Martinez, 
men  at  Doktoren,  som  sad  ved  Siden,  tog  hende  i 
Forsvar. 

Jeg  stod  igjen  paa  min  gamle  Plads  og  saa  Su- 
sanne og  Martinez  opføre  den  nye  Tour. 

Hendes  opkastede  Læbe  viste  i  Begyndelsen  Spor 
af  den  gamle  Bametrods  efter  Irettesættelsen;  men 
siden  blev  Udtrykket  ligesom  mere  roligt  og  tanke- 
fuldt 

Hensunken,  som  jeg  stod,  i  Synet  af  hende  og 
formodentlig  svag  efter  de  mange  vekslende  Sinds- 
bevægelser, kj endte  jeg  med  ét  denne  trykkende, 
urolige  Følelse  af  Angst  og  Ulykke  komme  over  mig, 
som  i  Regelen  ledsager  mine  Visioner. 

Jeg  søgte  at  komme  ud  af  Salen,  men  Synet  greb 
mig  forinden. 

Jeg  saa  Susannes  Ansigt,  medens  hun  dansede 
med  Martinez,  hvidt  som  en  gribende  skjøn  Afdøds, 
og  den  grønne  Krans  med  de  smaa  hvide  Blomster 
hang  hende  i  Haaret  som  vaadt  Sjøgræs.  Det  var, 
som  der  drev  Vand  ned  ad  hende. 

Blodet  strømmede  mig  til  Hjertet;  Salen  var 
snart  mørk,  snart  dreiede  den  sig  under  Gnister  af 
tusinde  Lys  rundt  for  mine  Øine  med  de  dansende 
Par. 

Jeg  vilde  visselig  være  besvimet  nede  ved  Døren, 
havde  ikke  Doktoren  taget  mig  under  Armen  og  ført 

mig  ud  paa  den  kjølige  Gang  og  derfra  ind  i  et 
lidet  Gjæsteværelse,  hvor  han  lod  mig  drikke  Vand 
og  hvile  paa  Sengen. 

Da  han  en  halv  Timestid  efter  Anfaldet  kom  til- 
bage og  saa,  at  jeg  var  kommen  mig,  satte  han  sig 
mildt  og  venligt  ned  ved  Sengen  hos  mig  og  be- 
gyndte paa  sin  trohjertige  Maade  at  tale,  som  han 
sagde  „ligefremt"  med  mig. 

Han  havde,  sagde  han,  idet  han  med  Lysesaksen 
betænksomt  kløvede  Tanden  i  Lyset,  —  som  han,  for- 
modentlig for  at  kunne  iagttage  mig,  havde  taget 
bort  fra  Speilbordet  og  nu  sad  med  i  Haanden,  — 
den  Aften,  fra  jeg  kom  op  i  Salen,  lagt  Mærke  til 
mig  og  troede  at  forstaa,  at  jeg  inklinerede  for  den 
smukke  Susanne  L.,  men  var  skinsyg  paa  den  unge 
Hr.  Martinez.  Han  havde  ogsaa  før  hørt  en  Fugl 
synge  om  den  Ting. 

Det  var  en  Følelse,  som  mange  unge  Mennesker 
bare  vilde  have  godt  af  og  udvikles  ved,  men  for 
mig  med  min  Sindsdisposition  vilde  den'  Slags  op- 
hidsende Stemninger  kun  være  i  høieste  Grad  til 
Skade;  han  havde  desværre,  lagde  han  sagte  til, 
havt  Erfaringer  derfor  fra  min  egen  stakkels  Moder; 
thi  det,  at  hun  i  min  Barndom  havde  opdaget,  at 
hendes  Sindssygdom  var  nedarvet  paa  mig,  havde 
kun  været  den  tilfældige  Anledning  til,  at  hun  mi- 
stede Forstanden. 

Som  Læge  og  Ven  vilde  han  sige  mig  dette  nu, 
medens  han  mente  der  endnu  var  Tid  for  mig  til 
ikke  at  lade  denne  Følelse  slaa  Rødder.  Og  han 
vilde  sige  det  ikke  blot  for  min  egen,  men  ogsaa  for 
Susannes  Skyld,  hvem  han  holdt  inderlig  af  og  saa 
nødig  vilde  have  ført  ind  i  det,  som  efter  menneske- 
lige Øine  blot  kunde  ende  med  Sorg. 

Et  maatte  jeg  ogsaa  overveie,  fortsatte  han  — 
efter  et  længere  Ophold,  hvori  han  ligesom  betænkte 
sig  paa  at  rykke  ud  med  Sproget,  men  saa  beslut- 

tede  sig  fast  dertil  —  og  det  var,  at  min  ulykkelige 
arvelige  Disposition  heller  ikke  gjorde  det  saa 
ganske  forsvarligt  for  mig  at  tænke  paa  at  gifte 
mig;  det  kunde,  antydede  han  med  en  Gestus,  som 
om  han  i  Lyset  udførte  en  sidste  af gj  ørende  Ope- 
ration, endelig  betragtes  paa  samme  Maade,  som 
om  en  spedalsk  giftede  sig  uden  at  bryde  sig  om, 
at  han  derved  forplantede  sin  Sygdom  ned  paa  Bør- 
nene. Jeg  skulde  dog  —  her  reiste  han  sig  og  lagde 
Haanden  trøstende  paa  min  Skulder,  —  ikke  tage 
mig  disse  Ting  altfor  nær.  De  bitre  Midler,  og  det 
var  desværre  Sandheden  nu,  er  som  oftest  de  sun- 
deste, og  for  min  syge,  drømmende  Natur  var  den 
usminkede  sande  Virkelighed  tillige  efter  hans  al- 
vorlige, modne  Overveielse  det  eneste  Middel  til 
Sundhed  og  Frelse. 

Efter  et  Øieblik  atter  at  have  holdt  Lyset  hen- 
over mig,  fjernede  han  sig  med  et  alvorligt  Nik;  han 
indsaa  nok,  at  jeg  ikke  i  Øieblikket  var  istand  til  at 
føre  nogen  Samtale  eller  svare  ham. 

Det  var  i  al  Venlighed  Dødshugget  over  alle 
mine  Drømme  og  Illusioner. 

Jeg  følte  Bedøvelsen  af  Slaget,  skjønt  min  indre 
Erkj  endelse  endnu  ikke  rigtig  havde  optaget  det  klart 
i  sig.  Mit  Livs  gamle  Ulykkesanelse  var  nu  endelig 
stadfæstet.  Susanne  havde  for  mig  altsaa  dog  kun 
været  et  laant  Solskin,  som  skulde  udslukkes,  naar 
det  kom  til  Virkeligheden. 

Medens  jeg  med  det  indre  Øie  egentlig  mere 
saa  end  tænkte  dette,  og  Musiken  lød  utydelig  inde 
fra  Balsalen,  laa  jeg  saa  rolig,  saa  rolig  og  følte 
mig  efterhaanden  med  en  dump  Smerte  ligesom 
afdø  fra  alt  det,  som  var  mig  kjært  i  Verden.  Det 
var,  som  mit  Legeme  stivnede  under  Sorgen,  og  Su- 
sannes Ansigt  uden  Livsskjær  stod  nu  for  mig  som 
noget  naturligt;  min  Kjærlighed  var  jo  en  afdød  Hi- 
storie. 

Som  Jeg  endnu  laa  der  i  en  dunkel,  stiv  Døs, 
gjennem  hvilket  alt  ydre  kun  viste  sig  for  mig  i  en 
Halvtaage,  aabnedes  Døren,  og  en  Dame  traadte 
ind.  Hun  rettede  i  Hast  foran  Speilet  af  et  Knappe- 
naalsbrev  en  nedtraadt  Rift  i  sin  Balkjole,  men 
stansede  med  ét  forskrækket  ved  at  se  nogen  ligge 
borte  i  Halvmørket  paa  Sengen. 

J6fi>  gjenkjendte  Susanne,  og,  som  det  lod,  sagde 
ogsaa  en  Anelse  hende,  at  det  kunde  være  mig,  thi 
hun  nærmede  sig  ligesom  speidende  og  hviskede  mit 
Navn. 

Sandsynligvis  har  hun  tænkt,  at  Jeg  sov,  siden 
der  intet  Svar  kom,  og  at  det  ikke  var  ret  eller  Tid 
at  vække  mig.  Et  Øieblik  stod  hun  stille  lige  ved 
mig,  som  hun  betænkte  sig,  saa  bøiede  hun  sig  over 
mig,  saa  jeg  kjendte  hendes  varme  Aande,  trykkede 
et  sagte  Kys  paa  min  Pande  og  gik. 


Et  Julebesøg  pleier  i  Egnene  nordpaa  at  vare  i 
et  Par  Dage,  som  oftest  i  flere.  Denne  Gang  blev 
det  saa,  at  vi  fra  vort  Hus  paa  Grund  af  min  Fa- 
ders og  Martinez'emes  Travlhed  skulde  reise  de  fem 
FJerdingvei  hjem  allerede  den  næste  Aften  i  Mørket, 
medens  derimod  de  fleste  skulde  vente  til  den  paa- 
følgende Dag. 

Præstefamilien  skulde  imidlertid  blive  der  som 
Gjæst  sammen  med  ,, Notabiliteterne'*  Ugen  ud  til 
Lørdagen. 

I  Mellemtiden,  allerede  den  næste  Dag,  skulde 
Præsten  og  Fruen  ud  paa  Besøg  hos  en  Familie  i 
Nærheden.     Susanne  fik  Lov  til  at  blive  tilbage. 

Jeg  havde,  som  de  andre  Gjæster,  ligget  til  langt 
op  ad  Formiddagen;  men  inde  i  mit  Hoved  havde 
i  den  Tid  Doktor  K.*s  Ord  om,  at  min  Stilling  var 

lig  den  spedalskes,  banket  som  i  en  Byld  stedse 
haardere  og  smertefuldere  igjennem  alle  mine  veks- 
lende Forestillinger,  indtil  deres  Betydning  med  en- 
gang stod  klar  og  med  sin  hele  Braad  for  mig. 

Jeg  elskede  jo  Susanne  tusinde  Gange  høiere 
end  mig  selv,  og  skulde  jeg  saa  egenkjærlig  ville 
knytte  hendes  Skjæbne  til  en  Mand,  som  var  sinds- 
svag, bare  fordi  dette  Menneske  var  mig  selvl  Og 
min  Sindstilstand  vilde  kanske  udover  Livet  heller 
forværres. 

Jeg  begyndte  at  føle,  at  jeg  vandt  i  fromt  Mod 
til  Opofrelse  og  fik  dermed  tillige  en  velgjørende, 
klar  Ro  over  mig.  Det  var  jo  dog,  naar  alt  kom  til 
alt,  kun  det  bedste,  jeg  vidste,  nemlig  at  ofre  Livet 
for  Susanne,  og  denne  Betragtning  gav  mig  tilsidst 
næsten  en  fanatisk  Lyst  til  at  gjøre  det. 

Min  Beslutning  var  ialfald  fattet,  og  min  Plan 
den  simple  at  tale  ligefrem,  bestemt  og  klart  med 
hende;  thi  skuffe  hende  i  nogen  Maade  vilde  jeg 
ikke  for  alt  i  Verden. 

Det  var  om  Eftermiddagen  i  Tusmørket,  medens 
de  andre  var  ude  og  gik  Tur,  at  jeg  fik  Anledning 
til  at  tale  med  hende. 

Susanne  bar  den  Dag  sin  sorte  Silkes  Konfir- 
mationskjole, der  sad  saa  godt  om  hendes  Liv, 
Kniplingskrave  og  snævre  Ærmer  med  Manchetter 
om  Ha€Uidleddet.  Haaret  var  fæstet  med  en  Sølv- 
pil som  paa  Ballet,  men  ellers  uden  nogen  anden 
Prydelse. 

Hun  sad  nu  eftertænksomt  og  hørte  paa  mig 
foran  den  netop  ilagte  Kakkelovn,  hvor  vi  begge 
havde  sat  os  hen.  Hvergang  hun  bøiede  sig  frem  i 
Lysningen  fra  Ovnmundingen,  faldt  Skjæret  paa 
hendes  udtryksfulde  Ansigt,  medens  jeg,  under  An- 
strengelsen for  at  være  sand,  mulig  endog  med  over- 
drevne Farver  fortalte  hende  alt  om  min  Sindstil- 
stand, og  hvad  Doktor  K.  havde  sagt  derom. 

Eftersom  jeg  talte,  saa  jeg  hendes  Ansigt  blive 
stedse  alvorligere  og  blegere,  indtil  hun  tilsidst  med 
Albuerne  støttet  paa  sine  Knæ  bedækkede  sine  Øine 
med  Hænderne,  saa  jeg  blot  kunde  se,  at  hendes  Læ- 
ber skalv,  og  at  hun  græd. 

Da  jeg  kom  til,  hvad  Doktoren  havde  sagt  om, 
at  min  Stilling  var  lig  en  spedalsks,  og  at  saaledes 
Gud  selv  havde  sat  en  Hindring  mod  vor  Forening, 
samt  trøstende  søgte  at  forestille  hende,  at  vi  jo 
igrunden  hele  vort  Liv  med  Undtagelse  af  det  sidste 
Par  Aar  havde  elsket  hinanden  paa  en  anden  Maade 
som  Bro'r  og  Søster  —  løftede  hun  pludselig  i  vild 
Heftighed  Hovedet  op,  saa  jeg  saa  lige  ind  i  det 
taarevædede  Ansigt,  slog  Armene  om  min  Hals  og 
nødte  mig  saadan  ned  paa  Knæ  hen  foran  sig. 

Hun  pressede  mit  Hoved  med  Magt  op  til  sit 
bankende  Bryst,  som  om  hun  vilde  beskytte  mig  mod 
dem,  der  vilde  tilføie  mig  ondt. 

Saa  strøg  hun  med  Haanden  Haaret  bort  fra 
min  Pande,  —  jeg  kj endte  hendes  Taarer  falde  ned 
paa  mit  Ansigt  —  og  hun  gjentog  atter  og  atter  lige- 
som i  Vildelse  kjælende  de  Ord,  at  ingen  i  Verden 
skulde  faa  tage  mig  fra  hende. 

Dette  var  for  meget  for  min  trætte,  pinte  Natur; 
jeg  greb  begge  hendes  Hænder  og  græd  over  dem 
med  Hovedet  i  hendes  Fang. 

Min  Graad  blev  stedse  heftigere,  indtil  den  til- 
slut steg  til  en  fortvivlet,  krampagtig  Hulken,  som 
jeg  ikke  længere  kunde  raade  for,  og  som  nok  rent 
ud  forskrækkede  Susanne;  thi  hun  tyssede  paa  mig, 
nævnte  mig  ved  Navn  og  kyssede  mig  derimellem 
som  et  Barn,  for  at  faa  mig  stille. 

Jeg  havde  en  saa  dyb  Trang  til  at  faa  udgrædt, 
at  det  ikke  længere  kunde  stanses. 

Da  jeg  endelig  blev  roligere,  foldede  hun  igjen 
sine  Hænder  om  min  Nakke,  som  om  hun  derved 
vilde  tvinge  min  Opmærksomhed,   bøiede   sig  frem 

og  saa  mig  længe  ind  i  Øiet  med  et  Udtryk  i  sit 
bevægede,  smukke  Ansigt,  paa  engang  saa  overta- 
lende inderligt  og  saa  viliestærkt. 

Jeg  maatte,  forsikrede  hun  endelig  med  det  Kast 
med  Hovedet,  hvormed  hun  altid  gjorde  sin  Tale 
indtrængende,  tro  hende  i,  at  hun  for  vort  vedkom- 
mende vidste  tusinde  Gange  bedre  Besked  om,  hvad 
Gud  vilde,  end  nogen  Doktor,  og  kun  Gud  skulde 
vi  begge  her  lystre,  ingen  Doktors  menneskelige 
Klogskab.  Jeg  var  ogsaa  i  meget  saa  uhyre  enfol- 
dig, saa  man  kunde  snakke  for  mig,  hvad  det  saa 
skulde  være. 

Saad^nne  Folk  som  Doktoren,  sagde  hun,  for- 
stod sig  ikke  paa,  hvad  Kjærlighed  var.  Havde  jeg 
været  frisk  og  glad,  saa  havde  det  vist  været  Guds 
Vilie,  at  hun  skulde  delt  det  gode  med  mig,  og  saa 
maatte  det  ligesaa  vel  være  hans  Ville,  at  den 
samme  Kjærlighed  skulde  faa  dele  min  Sorg  og 
Sygdom;  men  her  var  det,  at  Doktor  K.  —  hun 
lagde  ham  øiensynlig  stærkere  og  stærkere  for  Had, 
eftersom  hun  beskjæftigede  sig  med  ham  —  tænkte 
anderledes  end  Vorherre.  Hun  troede  desuden  saa 
sikkert,  —  og  hendes  Stemme  blev  her  forunderlig 
mild  og  blød,  næsten  hviskende  —  at  netop  det, 
at  vi  to  holdt  saa  af  hinanden,  vilde  være  en  bedre 
Sundhedskur  for  mig,  end  nogen  Doktor  kunde 
finde  paa.  lalfald  følte  hun  hos  sig  selv,  at  hun 
vilde  blive  syg  i  Sindet  og  fortvivle,  om  ikke  jeg 
længer  holdt  af  hende,  for  det  havde  vi  jo  gjort, 
fra  vi  begge  kunde  huske,  saa  det  nok  var  for  sent 
at  f)nde  paa  at  skille  os  ad. 

Et  skulde  nu  være  fast  besluttet  —  ved  Tanken 
fik  hendes  Ansigt  et  Præg  af  ubetvingelig  Vilie,  der 
mindede  mig  om  hendes  Fa*r,  —  og  det  var,  at  hun 
snarest  mulig  vilde  betro  alt  om  vort  Forhold  til 
sin  Fa'r.  Nogen  Hemmelighed  burde  det,  baade  for 
min  og  hendes  Skyld,   ikke  længer  være.     Hendes 

Fa'r  holdt  saa  meget  af  hende,  og  i  Nødsfald  vilde 
hun  alvorligt  sige  ham,  at  det  ikke  kunde  nytte 
hverken  ham  eller  nogen  anden  —  hun  mente  her- 
med Mo*ren  —  længer  at  prøve  at  faa  nogen  Doktor 
til  at  narre  mig  fra   hende. 

Noget  „Broder-  og  Søsterskab"  mellem  os,  som 
hun  med  haanlig  Foragt  i  Minen  udtrykte  sig,  vilde 
hun  nu  mindst  af  alt  vide  af,  og  ligesom  for  ret  at 
faa  knust  denne  Tanke,  bad  hun  mig,  idet  hun  stod 
opret  foran  mig  og  med  lidenskabelig  Iver  saa  mig 
i  Ansigtet,  at  give  hende  mit  Kys  paa,  at  vi  endnu 
var  og  altid  trods  alt  og  alle  skulde  vedblive  at  være 
trofaste  forlovede,  selv  om  jeg  aldrig  blev  saa  frisk, 
at  vi  nogen  Gang  kunde  gifte  os  her  paa  Jorden. 

Jeg  tog  om  hende,  gav  hende  Kysset  varmt  og 
lidenskabeligt  en,  to  og  tre  Gange,  indtil  Susanne 
frigjorde  sig  for  mig. 

Medens  hun  talte,  var  det  gaaet  op  for  mig,  at 
hun  med  sin  stærke,  sunde,  kjærlige  Natur  stred 
Striden  for  os  begge  og  for  en  Ret,  som  mulig  ikke 
ganske  kunde  bevises  med  Ord,  men  hvis  Hellighed 
jeg  følte  stod  over  alt  kunstigt  Bevis. 

Jeg  fik  nu  Susanne  tilbage  paa  en  anden  san- 
dere og  virkeligere  Maade,  end  jeg  nogen  Gang 
havde  anet  eller  drømt,  idet  jeg  begreb,  at  alt  det, 
som  kunde  kaldes  ridderlig  Opofrelse  fra  min  Side, 
kun  laa  lavere  end  vor  Kjærlighed,  ja  simpelthen 
var  en  uværdig  Krænkelse  af  den. 

I  sand  Kjærlighed  bæres  Korset  af  begge  de 
elskende,  og  den,  som  „ridderligt''  vil  bære  det 
alene,  bedrager  kun  den  anden  for  endel  af  sit 
bedste  Eie. 


En  Timestid  efter  denne  min  Sammenkomst  med 
Susanne,   der  sluttede  med  fornyede  Løfter  og  Til- 

sagn,  sad  Jeg  i  den  næsten  mørke  Vinteraften,  me- 
dens Maanen  seilede  bag  en  Uendelighed  af  smaa, 
graa  Skyer,  i  Bagskotten  af  vor  Fembøring  sammen 
med  min  Fader  og  de  to  Martinez'er. 

Fa'r  sad  ordknap  og  styrede,  medens  Folkene 
roede  op  en  temmelig  tung  Modvind,  som  faldt  ind 
Sundet,  for  at  vi  kunde  faa  ,, Stræk  paa  Seilet" 
Rest«n  af  Veien. 

Jeg  tænkte  i  Stilhed  over  alt  det  meget,  som 
var  passeret  under  dette  korte  Besøg,  og  følte  mig 
saa  uendelig  lykkelig. 

Vi  kom  hjem  ud  paa  Natten.  Jeg  forsøgte  at 
ligge  vaagen  og  tænke  paa  Susanne  og  alt,  hvad 
hun  havde  sagt  mig,  men  sov  ind  som  en  Sten  og 
vaagnede  med  en  Følelse  af  Sundhed,  Lykke  og 
Glæde,  som  kun  den  veed  af,  i  hvis  Lod  det  har  faldt 
at  faa  sove  den  rigtig  lykkeliges  Søvn. 

Og  saaledes  kom  nu  hver  Nat.  Jeg  sov  ind,  før 
mit  Fadervor  var  til  Ende,  sang  om  Morgenen  og 
følte  mig  næsten  til  Overgivenhed  let,  glad  og  ar- 
beidslysten  hele  Dagen. 

Det  stadfæstede  sig,  hvad  Susanne  havde  sagt, 
at  vor  Kjærlighed  vilde  blive  mig  en  Sundheds- 
brønd,  bedre  end  nogen  Doktors  menneskelige  Kløgt 
formaaede  at  anvise. 


TIENDE   KAPITEL. 

STORMEN. 

Det  var  ud  paa  Eftermiddagen  Lørdag  efter  Hel- 
ligtrekongersaften, at  den  forfærdelige  to  Dages 
Storm  røg  op,  der  af  mange  endnu  omtales  som  en 
af  de  mest  orkanagtige,  der  i  Mands  Minde  er  over- 
gaaet  Lofoten. 


110 


Uveirct  øgede  paa  udover  Natten;  vi  kj endte, 
hvordan  Bygningen  for  hvert  Stormstød  gav  sig  og 
stønnede  i  sine  Sammenføininger,  og  sad  alle  som 
ved  en  stille  Overenskomst  oppe  ved  Lys  og  vaa- 
gede. 

Vindueslemmer,  Døre  og  Glugger  blev  omhygge- 
lig tillukkede.  Tagstenene  ramlede  larmende  under 
Vindstødene,  saa  at  vi  frygtede  for,  at  de  skulde 
bryde  Aabning  i  Taget,  og  Skorstenspiberne  gav  i 
Blæsten  en  uhyggelig,  dyb,  brummende  Lyd,  der 
under  de  værste  Tag  i  Bygningen  hørtes,  som  en 
høi,  fæl  Kjæmpetone  ud  i  Natten,  undertiden  næsten 
som  et  vildt  Nødraab. 

Vi  opholdt  os  alle  i  Stuen  under  en  Taushed, 
som  kun  af  og  til  afbrødes  af  nogle  Bemærkninger 
om  Veiret,  eller  naar  én  af  Husfolkene  kom  ind  fra 
en  Rundtur  omkring  i  Huset  for  at  se  efter. 

Min  Fader  sad  i  urolig  Angst  for  Sj øboden  og 
sin  Jægt,  som  laa  nede  i  Bugten,  og  som  om  Efter- 
middagen under  den  svære  Sjø,  der  trods  Havnens 
gode  Beliggenhed  gik  derind,  var  bleven  tredobbelt 
fortøiet. 

Jeg  saa  ham  mange  Gange  folde  Hænderne, 
som  om  han  bad,  og  derpaa  en  Stund  ligesom  op- 
muntret gaa  frem  og  tilbage  paa  Gulvet,  indtil 
Angsten  igjen  tog  ham  og  han  satte  sig  og  saa 
mørk  og  bleg  hen  for  sig  som  før. 

Uveiret  tog  hellere  til  end  af. 

Engang  hørte  vi  et  dumpt  Bulder,  som  godt 
kunde  være  ifra  Sj  oboden.  Jeg  saa  Sveden  perle 
paa  min  Faders  Pande  og  grebes  af  en  dyb  Smerte 
ved  at  se  hans  Beklemthed  uden  at  kunne  lægge 
engang  to   Straa  ikors  for  at   hjælpe. 

Lidt  efter  gik  han  med  et  Lys  ud  i  Kontoret 
og  kom  tilbage  med  en  gammel  storstilet  Salmebog, 
hvori  han  slog  op  en  Bøn,  samt  en  Salme  at  synges 
i  Havsnød. 

Alle  Folkene  samledes,  uden  at  være  tilkaldte, 
i  Stuen  til  Husandagt 

Min  Fader  sad  med  Salmebogen  i  de  svære, 
barkede  Hænder,  som  han  havde  foldet  foran  sig 
paa  Bordet  mellem  de  to  Lys. 

Først  læste  han  Bønnen  og  sang  dernæst  alle 
Versene  i  Salmen  ud,  medens  de  af  os,  som  kunde 
Melodien,   efterhaanden  hjalp  til  i  Omkvædene. 

Det  var  i  alle  Dele,  som  naar  der  holdes  Gebet 
i  en  Skibskahyt,  medens  Fartøiet  er  i  Fare,  og  min 
Fader  havde  visselig  ogsaa  Ideen  fra  en  saadan 
Scene    i   hans   møisomme   Ungdomsliv. 

Under  Andagten  forekom  det  os  alle,  at  Stor- 
men ligesom  begav  sig,  og  at  den  først  tog  paa 
igjen,  efterat  den  var  sluttet. 

Om  den  ældre  Martinez  forlød  det,  at  han  oven- 
paa  laa  paa  Knæ  ved  sin  Seng  og  i  ét  væk  korsede 
sig  foran  et  Crusiflks.  Han  havde  mindre  Grund 
end  vi  til  at  være  ængstelig,  thi  hans  Brig  laa 
ekstra  fortøiet  under  Land  i  en  liden  Vig,  der  laa 
af  for  Veiret  og  Sjøgangen.  Han  angrede  imidler- 
tid nu  meget  paa,  at  han  ikke  var  gaaet  ombord 
til  sin  Søn  og  Folkene. 

Ud  paa  Morgensiden  var  det,  som  Veiret  lettede 
en  Smule,  og  trætte  som  vi  var,  gik  vi  tilsengs, 
medens  et  Par  af  Folkene  dog  fremdeles  sad  oppe. 

Da  det  Klokken  omkring  ti  om  Formiddagen 
lysnede,   kunde  vi  først  overskue  Ødelæggelsen. 

Flere  hundrede  Tagsten  fra  Hovedbygningen  laa 
spredt  udover  Gaardspladsen,  endel  af  Væggepane- 
lingen  paa  Vindsiden  var  reven  op,  og  den  yderste 
Del  af  Bryggen  laa  stjævt  nede  i  Sjøen,  idet  et  Par 
Brokar  under  den  var  forskudt  af  Sjøgangen.  Sjø- 
boden  havde  ogsaa  lidt  nogen  Skade. 

Vor  Jægt  svævede  imidlertid  øiensynlig  i  Fare. 
To  af  dens  Landtouge  var  allerede  sprungne,  idet 
den  havde  drevet  for  sine  Ankere,  og  det  hele  kom 

nu  kun  an  paa  det  tredie  og  længste  Toug,  der  var 
fæstet  i  Skibsringen  paa  Skjæret  ude  i  Indløbet  til 
Bugten. 

Ombord  stod  kun  Skibshunden,  en  stor  hvid 
Pudel,  med  Forpoterne  paa  Skanseklædningen 
agterud  og  gjøede,  uden  at  vi  gjennem  Vinden 
kunde  høre  Lyden,  medens  Sjøgangen  vaskede  over 
Jægtens  Forende. 

Stillingen  var  fortvivlet,  thi  det  lange  Landtoug 
stod  saa  stramt  som  en  Streng,  og  Midten  af  det 
berørte  neppe  Sjøen.  Det  blæste  desuden  saa 
haardt,  at  en  Mand  ikke  let  kunde  staa  opreist,  men 
maatte  krybe  langs  den  affeiende  Snemark,  saa  at 
der  ikke  var  Tanke  om  at  hjælpe. 

Jeg  var  krøbet  op  paa  Høiden  bag  Huset  og  stod 
i  Læ  under  en  Fjeldknart,  hvorfra  jeg  kunde  se 
baade  udover  Havet  og  ned  i  Bugten. 

Vestfjorden  laa  i  Vinterdagen  ligesom  med  en 
sølvgraa  Røg  af  Rokket,  som  drev  over  Sjøen.  Ind 
under  Land  gik  Bølgerne  som  svære,  grønne,  skum- 
skavlede  Bjerge,  der  knustes  imod  Kysten  med  Tor- 
denbrag og  med  en  uhyre  Dragsug  bagefter,  saa 
at  Fjæren  laa  tør  langt  ude. 

Etsteds  i  et  Klippeskaar,  der  gik  brat  ned  mod 
Sjøen,  steg,  hvergang  Bølgen  slog  derind,  en  bred, 
uhyre  Skumstraale  ret  op  og  dreves  af  Vinden  som 
en  Røg  indover  Landet.  Et  andet  Sted  stormede 
Bølgegangen  paa  en  formelig  titansk  Maade  et 
Skraabjerg,  der  snart  laa  i  Skum,  snart  aldeles  tørt, 
og  jeg  saa  der  en  stakkels  udtrættet  Graamaage, 
der  formodentlig  fra  sit  Fjeldskar  var  kommen  ud 
i  Vinden,  kjæmpe  og  tumle  i  den,  ofte  med  næsten 
vrængte  Vinger. 

Min  spændte  Opmærksomhed  fulgte  med  Angst 
Jægten  nede  i  Bugten. 

Jeg  saa  til  min  Forbauselse  en  Mand  ombord 
i  den  og  gjenkj  endte  den  stærke  Jens  Dreng,   som 

med  en  af  Folkene  havde  vovet  sig  derhen  fra  Vind- 
siden i  en  Sekstring. 

Efter  et  Ophold  ombord  steg  han  alene  med  en 
Line  om  Livet  ned  i  Sekstringen  og  begyndte  paa 
det  farlige  Arbeide  at  hale  Baaden  imod  Sjøgangen 
langs  det  stramme  Landtoug  ud  imod  Skjæret. 

Jeg  ventede  forfærdet  paa,  at  Baaden  hvert  Øie- 
blik  skulde  fyldes,  og  det  forekom  mig,  at  den  flere 
Gange  tog  Vand  ind.  Medens  Baaden  klarede  sig 
langsomt  frem,  fulgte  Fa'r  og  alle  Folkene  i  Spæn- 
ding efter  nede  i  Fjæren. 

Da  Jens  Dreng  var  kommen  op  paa  Skjæret, 
hvorover  Bølgerne  i  et  væk  skyllede,  saa  at  han 
ofte  stod  tilknæs  i  Vandet,  fortøiede  han  Baaden 
og  gav  sig  saa  til  at  hale  i  Linen,  idet  han  efter 
denne  trak  hen  til  sig  gjennem  Vandet  en  tyk 
Trosse,  som  Manden  ombord  paa  Jægten  efterhaan- 
den  gav  ud. 

Han  havde  netop  begyndt  at  belægge  den  i 
Skibsringen  og  havde  kun  det  sidste  afgj  ørende  Par 
Stik  i  Touget  igjen,  da  vi  alle  blev  vaer  tre  forfærde- 
lige Bølgerygge,  der  ufeilbarligt  vilde  bryde  sig  over 
Skjæret 

Det  gjaldt  klarlig  baade  Jens  Drengs  Liv  og 
Jægten,  der  med  sit  eneste  forstrakte  Landtoug 
neppe  vilde  udholde  Trykket 

Jeg  saa  franske  Martine,  hans  Kjæreste,  vride 
Hænderne  over  Hovedet  og  løbe  ud  i  Fjæren,  næ- 
sten som  om  hun  tænkte  paa  at  kaste  sig  ud  i  Van- 
det til  ham,  og  jeg  tror  hellerikke,  at  nogen  af  de 
andre,  som  saa  det,  turde  trække  Veiret. 

Det  lod  til,  at  Jens  Dreng  selv  ogsaa  havde  be- 
mærket Faren;  han  skyndte  sig  ned  i  Baaden,  hvori 
han  endnu  kunde  bjerge  sig,  men  det  var  kun  for 
at  tage  op  derfra  Linen,  som  han  roligt  flere  Gange 
slog  om  sin  Ryg  og  igjennem  Skibsringen,  da  han 

Jonas  Lie:    Samlede  Vaerker.    I.  ^ 

hellerikke  længer  led  paa  sine  egne  Kjæmpe- 
kræfter. 

Han  var  neppe  færdig  dermed,  da  den  første 
Bølge,  som  han  modtog  med  Hovedet  bøiet  imod, 
brød  hvid  over  ham  og  Sk j æret.  Mellemtiden,  inden 
den  anden  kom,  benyttede  han  til  at  gjøre  et  nyt 
Belæg  paa  Landtouget. 

Atter  kom  Bølgen,  og  atter  stod  Jens  Dreng  der 
urokket,  og  han  fik  nu  gjort  det  sidste  Stik  paa 
Touget,    som  frelste  Jægten. 

Han  havde  nu  proberet,  hvordan  en  Bølge 
kunde  trykke. 

Han  kastede  Linen  fra  Ryggen  op  om  den 
runde,  svære  Skulder,  saa  sig  et  Øieblik  med  det 
stærke,  blege  Ansigt  om  imod  vore  Huse,  som  det 
nok  kunde  være  muligt,  at  han  nu  sagde  dem  Far- 
vel, og  bøiede  saa  Hovedet  mod  den  tredie  og  sidste 
Bølge,  de'r  kom  med  Skumkammen  over  sig,  som 
vanligt  større  og  sværere  end  de  to  foregaaende. 

Da  Bølgen  fraadende  havde  brudt  sig  over,  stod 
der  ingen  Jens  Dreng  paa  Skjæret. 

Jeg  var  i  Angsten  sprunget  ned  til  de  andre. 
Da  jeg  kom,  havde  man  foruden  Baaden,  der  var 
slidt  fra  Skjæret,  ogsaa  faaet  indbjerget  den  liv- 
løse Jens  Dreng,  som  nu  bares  op  til  Huset. 

Bølgen  havde  revet  ham  med  sig,  idet  Linen, 
som  han  havde  om  Skulderen,  havde  gledet  op  over 
Nakken  paa  ham  og  taget  Hud  og  Klæder  med. 
Han  laa  nu  bevidstløs  af  Trykket  og  Vandet  og 
med  den  ene  Arm,  der  var  skrabet  blodig  af  Linen, 
i  en  forvreden  Stilling;  den  var  slidt  nøgen,  etsteds 
endog   lige   til   Benet. 

Fader  gik  bleg  og  støttede  under,  medens  de 
bar  ham  og  bragte  ham  i  Seng. 

Da  han  vaagnede,  spyttede  han  endel  Blod  og 
havde  ondt  for  at  tale;  men  Fader,  som  undersøgte 
hans  Bryst,  sagde  glad,  at  der  ikke  var  Livsfare. 

Jens  Dreng  blev  ved  denne  Bedrift,  hvorved  han 
reddede  Jægten,  en  Helt  videnom;  hos  min  Fader 
blev  han  siden  den  Dag  en  betroet  Mand,  og  næste 
Sommer  stod  hans  Bryllup  med  franske  Martine. 


ELLEVTE  KAPITEL. 

SLUTNING. 

Jeg  kan  nu  roligt  nedskrive  det  lille,  for  mig 
saa  store,  der  staar  igjen  at  fortælle  —  i  mange 
Aar  vilde  jeg  ikke  formaaet  det. 

Stormen  varede  fra  Lørdag  Middag  til  Mandag 
Nat,  da  den  udover  Morgenen  efterhaanden  sagt- 
nede af  til  et  fuldkomment  Vindstille,  hvori  dog 
Sjøen  endnu  gik  urolig. 

Samme  Dag,  Mandag  Middag,  landede  i  Præste- 
gaardsstøen  ikke  Præstens  hvide  Husbaad,  der  ven- 
tedes hjem,  men  en  almindelig  tjærebredet  Bonde- 
Fembøring  med  mange  Folk  i. 

Op  fra  den  til  Huset  bar  fire  af  Mændene  lang- 
somt mellem  sig  en  Byrde,  medens  en  stor  Mand 
og  en  liden  Kvinde  gik  Haand  i  Haand  nedbøiede 
bagefter.     Det  var  Præsten  og  Fruen. 

Hvad  der  var  hændt,  forstod  jeg  straks,  og  Hjer- 
tet skreg  af  Fortvivlelse  i  mit  Bryst. 

Det  forfærdende  Budskab,  som  lige  efter  kom  til 
os,  fortalte  mig  intet  nyt  —  det  bekræftede  kun,  at 
den,  som  de  havde  baaret  op,  var  Præstens  Datter 
Susanne. 

Præstebaaden  havde  kun  været  lidt  over  tre 
Fjerdinger  borte  fra  Hjemmet  hin  Lørdag  Middag, 
da  Stormen  saa  pludselig  kom  paa.  Et  ,, Nedfalds- 
veir"   var   med   forfærdelig   Magt   fra   Fjeldskarene 

8* 


116 


styrtet  ned  i  Sundet  og  havde  kæntret  Baaden,  der 
ikke  var  ret  langt  fra  Land. 

Præsten  havde  hastigt  faaet  reddet  sin  Hustru 
op  paa  Hvælvet,  og  Folkene  holdt  sig  fast  omkring 
ved  Baadkanten,  medens  de  drev  for  Vinden  den 
korte  Strækning  ind  mod  Stranden.  Men  forgjæ- 
ves  speidede  han  efter  sit  Barn,  hvor  han  skulde 
finde  og  frelse  hende. 

Medens  Vandet  kogte  om  Baaden,  slap  den 
stærke  Mand  i  Fortvivlelse  tre  Gange  Taget,  for 
svømmende  at  naa  did,  hvor  han  indbildte  sig  at 
se  hende  i  Vandet 

Han  vilde  atter  prøve,  men  da  hans  Hustru 
jamrende  bad  derom,  forhindrede  hans  Folk  ham. 

Det  h*ed  siden,  at  de  saa  den  vaade  Sved  perle 
ned  ad  Præstens  Pande,  medens  han  laa  der  ved 
Baaden  i  den  vinterkolde  Sjø,  og  at  de  troede,  det 
nok  ikke  var  frit  for,  at  han  en  Stund  tænkte  paa 
med  Villie  at  slippe  Taget  og  følge  Datteren. 

Forsent  opdagedes  det,  at  Susanne  var  kommen 
ind  under  Baaden.  Et  Toug  havde  viklet  sig  om 
hende,   saa  hun  ikke  kunde  komme  op. 

Hendes  Død  havde  ialfald  været  hastig  og  let. 

Hele  Lørdag  og  Søndag,  medens  Stormen  va- 
rede, havde  de  maattet  ligge  veirfaste  paa  en  Bonde- 
gaard  i  Nærheden,  hvor  Præstefruen  af  Udmattelse 
og  Sorg  havde  holdt  Sengen. 

Præsten  havde  saagodtsom  hele  Tiden  siddet 
inde  i  den  kolde  Storstue,  hvor  de  havde  lagt  Su- 
sanne, og  talt  med  sin  Gud.  Thi  Mandag  Morgen, 
da  de  skulde  reise  hjem,  var  han  ligesom  forklaret 
rolig,  ordnede  med  alt  og  trøstede  derimellem  sin 
stakkels  grædende  Hustru. 


Jeg  havde  ligget  i  stum,  fortvivlet  Sorg  den  hele 
Eftermiddag  og  den  lange  Nat  og  besluttede  mig  til 

den  følgende  Dag  at  gaa  ben  og  se  Susanne  for 
sidste  Gang. 

Tidlig  paa  Formiddagen  traadte  Præsten  uven- 
tet ind  i  vor  Stue  og  bad  om  at  faa  tcde  med  min 
Fader.  Han  saa  bleg  og  bøitidelig  ud,  medens  han 
sad  i  Sofaen  med  Stokken  foran  sig  og  ventede. 

Da  min  Fa*r  kom  ind  ad  Døren,  stod  Præsten 
op  og  greb  med  Taarer  i  Øinene  hans  Haand. 

Efter  et  Ophold  som  for  at  fatte  sig,  ytrede  han, 
at  min  Fa'r  her  saa  for  sig  en  ulykkelig,  men  yd- 
myg Mand,  som  Gud  havde  maattet  tugte  strængt, 
før  hans  Sind  rigtig  havde  villet  bøie  sig  til  ham. 
Han  vilde  nu,  for  sin  Ulykkes  Skyld,  bede  min 
Fader  om  ikke  længer  at  unddrage  ham  sit  gamle 
Venskab. 

Om  den  Sag,  der  var  Anledning  til  Fjernelsen, 
vilde  han  ikke  nu  tale;  han  havde  der  handlet  efter 
sin  bedste  Overbevisning.  Der  var  derimod  noget 
andet,  som  nu  laa  ham  paa  Hjerte,  og  her  lagde 
han  Armen  om  min  Skulder  og  trak  mig  fortroligt 
hen  til  sig,  medens  han  atter  satte  sig  ned  i  Sofaen. 

Hans  Datter  Susanne,  fortsatte  han,  sukkende 
ved  Navnet,  havde  et  Par  Dage  før  Gud  tog  hende 
til  sig,  indviet  ham  i  sin  Fortrolighed  og  sagt  ham, 
at  hun  havde  holdt  af  mig,  fra  hun  var  liden,  og 
at  vi  to  alt  havde  givet  hinanden  Forlovelsesløftet 
med  Tanke  paa  at  fortælle  vore  Forældre  Forholdet, 
naar  jeg  var  bleven  Student. 

Han  havde  i  Begyndelsen  sat  sig  haardt  imod 
af  flere  Grunde,  hvoriblandt  først  og  fremmest  min 
Sygelighed  og  begges  Ungdom.  Men  Susanne 
havde  i  denne  Sag  vist  et  saa  dybt  Alvor  og  ud- 
talt en  saa  bestemt  Villie,  at  det  var  blevet  ham, 
der  kj endte  hendes  Natur,  klart,  at  denne  Kjærlig- 
hed var  vokset  hos  hende  i  mknge  Aar  og  nu  ikke 
længer  stod  til  at  oprykke.  Og  det  var  nu  hans 
bedste  Trøst  midt  i  Sorgen,  at  han,  samme  Morgen 

som  de  skulde  reise  hjemover  paa  den  ulykkelige 
Tur,  havde  givet  efter  og  tillige  lovet  hende  at  virke 
for,  at  ogsaa  min  Fa'r  gav  sit  Samtykke. 

Her  stod  han  nu  i  dets  Sted  uden  nogen  Datter 
og  kun  som  den,  der  fortalte,  at  Ulykken  ogsaa 
havde  rammet  min  Fa'rs  Hus  og  truffet  hans  eneste 
Barn.  Han  vilde,  som  han  haabede  med  min  Faders 
Tilladelse,  herefter  altid  betragte  mig  som  sin  Søn. 

Min  Fa'r  sad  længe  overrasket  og  bleg;  det  var, 
som  han  havde  meget  sent  for  at  fatte  det,  der  blev 
sagt. 

Endelig  stod  han  op  og  gav  Præsten  i  Taushed 
Haanden. 

Dernæst  lagde  han  den  paa  min  Skulder,  saa 
jeg  kj endte  den  tungt,  saa  mig  i  Øinene  og  sagde 
med  en  sagte,  forunderlig  mild  Stemme: 

„Vorherre  være  med  Dig,  min  Søn!  Dig  har 
Sorgen  hjemsøgt  ung;  vær  nu  bare  ikke  for  klæk 
til  at  bære   den!" 

Han  vilde  gaa  ud  for  at  lade  os  ene,  men  be- 
tænkte sig  i  Døren  og  sagde,  at  det  vist  var  bedst, 
at  jeg  nu  fulgte  med  Præsten  og  sagde  Susanne 
det  sidste  Farvel. 

Lidt  efter  gik  Præsten  og  jeg  ved  Siden  af  hin- 
anden paa  Veien.  Vort  Forhold  var  nu  blevet  et 
Fortrolighedens,  og  han  fortalte  mig  trøstende  alt, 
hvad  Susanne  havde  sagt  for  at  bevæge  ham  til  at 
samtykke. 

Hun  vidste  Gudskelov,  sluttede  han  med  et  let- 
tende Suk,  at  hun  i  sin  Fa'r  havde  en  Ven,  til  hvem 
hun  i  Nødens   Stund  turde  betro   sig. 

Præsten  førte  mig  ind  i  Stuen  med  de  nedrul- 
lede Gardiner;  han  stod  et  Øieblik  ved  Baaren,  da 
brast  Taarerne  hoppende  næsten  som  Hagl  nedover 
det  stærke,  brede  Ansigt,  og  han  vendte  sig  og  gik. 

Der  laa  hun  jomfruelig  i  sin  hvide  Dragt.  De 
hav^de  snoet  en  Krans  af  grønne  Blade  med  hvide 

Blomster  om  hendes  Hoved,  og  jeg  gjensaa  et  Øie- 
blik  det  Syn,  jeg  havde  havt  paa  Ballet.  De  fine 
Hænder  laa  nu  fromt  foldede  over  Brystet,  og  paa 
Forlovelsesfingeren  gjenkj endte  jeg  med  Taarer  min 
egen  gamle  Broncering  med  den  violette  Glasperle 
i,  som  hun  havde  baaret  fra  det  samme  Øieblik,  hun 
opnaaede  sin  Faders   Samtykke. 

Det  i  Livet  saa  udtryksfulde,  energiske  Træk 
om  Munden  var  i  Døden  forvandlet  til  et  stille, 
lykkeligt  Smil,  hvori  hendes  skjønne,  fine  Ansigt 
med  den  brede,  rene,  marmorfaste  Pande  skinnede 
helgenagtig  forklaret. 

Hun  laa  saa  enfoldig  tryg,  som  om  hun  nu 
vidste  Hemmeligheden  om  den  trofaste  Kjærligheds 
Seir  over  alt  her  paa  Jorden  og  kun  gik  iforveien 
for  at  lære  mig  den  med  hvide  Vinger  paa  Skul- 
drene, siden  Gud  ikke  havde  villet  tillade,  at  hun 
skulde  faa  gaa  sammen  med  mig  under  mit  Kors 
hemede. 

Da  jeg  mærkede,  at  m-an  vilde  have  mig  bort, 
læste  jeg  i  Stilhed  mit  Fadervor  over  hende  til 
sidste  Farvel,  trykkede  et  let  Kys  paa  hendes  Pande, 
saa  et  paa  hendes  Mund,  og  et  paa  de  foldede  Hæn- 
der, hvor  Bronceringen  sad,  og  gik  uden  at  se  mig 
tilbage. 

To  Dage  efter  ffllgte  jeg  Susanne  til  Jorden. 


En  Solskinsdag  i  Vinteren,  da  jeg  som  vanligt 
besøgte  det  Sted,  hvor  hun  hvilte  paa  Kirkegaarden, 
var  der  drevet  en  Sneskavl  sammen  om  Graven. 
Den  laa  ren  og  drivende  hvid,  med  den  øverste  fine 
Rand  i  Solskjæret  som  halv  gjennemlyst  Marmor. 

Jeg  tog  det  for,  at  Susanne  vilde  bringe  mig  til 
at  tænke  paa  sig  i  hendes  skinnende  Brudedragt  for 

Gud  for  at  give  mig  nyt  Mod  til  at  gaa  min  en- 
somme Gang  gjennem  Livet  og  ikke  frygte  for,  at 
selv  den  tungeste  af  alle  Prøvelser  —  selve  Van- 
videt, om  det  kom  og  bergtog  mig  i  sin  Forvirring 
—  kunde  skille  os  ad. 


Da  jeg  ud  paa  Sommeren  skulde  reise  sydover 
med  Dampskibet,  sammen  med  Præsten  og  hans 
Hustru,  der  begge  i  kort  Tid  var  blevne  kj  endelig 
gamle,  og  som  nu  havde  søgt  et  Kald  i  en  sydlig 
Egn,  var  jeg  for  sidste  Gang  inde  og  tog  Afsked  med 
min  vemodige  Ven,  Klokkeren. 

Han  spillede  da  igjen  den  deilige,  glade,  for- 
elskede Slaat  for  mig,  som  han  havde  gjort,  da  han 
var  tyve  Aar,  og  som  jeg  havde  syntes  passede  saa 
paa  Susanne  og  mig,  men  kom  nu  ogsaa  med  den 
anden,  som  hørte  til  —  den  var  forunderlig  gri- 
bende og  sorgfuld,  men  med  Fortrøstning  i,  som  en 
Salme. 


Her  ender  en  stakkels  syg  Nordlandsguts  simple 
Historie;  thi  at  jeg  ved  min  Faders  Hjælp  blev  Stu- 
dent med  laud  —  han  døde  samme  Aar,  som  jeg 
fik  Examen  artium,  som  en  agtet,  men  ruineret 
Mand  -—  og  at  jeg  siden  blev  en  Smule  Liter  at.  Hus- 
lærer og  Almueskolelærer,  er  blot  at  fortælle  de 
ydre  Omstændigheder  i  et  ensligt  Liv,  der  bærer 
al  sin  Tanke  i  det  forbigangne. 

Min  Kjærlighed  til  Susanne  har,  som  hun  med 
saadan  Forvisning  sagde  mig,  været  den  Sundheds- 
brønd,  som  frelste  mig  fra  det  yderste  —  Vanvidet. 

Naar  Uroen  var  over  mig  og  jeg  vildsomt  gik 
om  i  Mark  og  Skov,  kom  det  altid  til  et  Pimkt,  da 
jeg  saa  hende  i  sin  hvide  Dragt  svæve  forbi  et 
Stykke  fra,  undertiden  kom  hun  endog  mildt  hen- 
imod  mig,  og  da  var  Krisen  for  denne  Gang  over. 

I  de  sidste  Par  Aar,  da  min  Sygdom  tiltog,  har 
jeg  ikke  formaaet  at  se  hende  og  havt  det  tungt, 
ofte  som  om  Mørket  trykkede  haabløst  omkring  mig. 

Men  nu,  her  jeg  ligger  syg  paa  Kvistkammeret, 
kom  Susanne  en  Nat,  da  Fuldmaanen  skinnede,  i 
sin  hvide  Brudedragt  med  Kransen  om  det  rige 
Haar  stille  smilende  hen  til  Sengen  og  vinkede  til 
mig  med  Ringen  paa  Haanden. 

Jeg  veed,  at  hun  bragte  mig  det  glædelige  Bud- 
skab, at  jeg  snart  skal  faa  gaa  bort  og  histoppe  se 
hende,  min  Ungdoms  Elskede,  igjen. 


TREMASTEREN  „FREMTIDEN" 

ELLER 

LIV  NORDPAA. 

(187S). 


INDLEDNING. 


Nordland  og  Finmarken  har  ikke  som  Fær- 
øerne nogen  Familie  af  Navnet  ,,Havrækster",  hvil- 
ket Navn  betegner  det,  som  er  „ræket"  eller  drevet 
ind  fra  Sjøen.  Men  Begrebet  tilhører  dog  i  sin 
Grund  Nordlands  Poesi;  —  Stedsnavne  som  „Ræk- 
vig",  „Tømmervig"  osv.  bærer  noksom  Vidne 
derom. 

Og,  om  man  vil,  er  det  et  Fælleseie  for  hele 
Norden,  i  hvis  historiske  Liv  det  danner  mangt  et 
dybt  Skjæbnedrag,  ligefra  de  dunkle  Sagn  om  Kong 
Skjold,  der  kom  til  Danmark  i  en  Harpe,  Kractka, 
der  kom  til  Spangereid,  og  Leif,  der  paa  Veien  lod 
sine  Høisædesstøtter  ræke  ind  til  Island,  indtil  den 
Dag  idag,  da  Havet  tilfører  Norge  ved  dets  Tusinder 
Skibe  en  Rækved  af  Tidens  Ideer  fra  alle  Lande. 

Naar  Leif  kastede  sine  Høisædesstøtter  overbord, 
var  det  visselig  ikke  udelukkende  en  religiøs  Hand- 
ling. 

Med  den  første  Landtagers  omtænksomme  Hu 
vilde  han  tage  Mærke  paa  det  ham  til  Brænde  og 
Trævirke  uundværlige  Drivtømmers  Vei  for  at 
komme  paa  det  rene  med,  hvor  paa  Islands  Kyst 
han  efter  dette  vigtige  Hensyn  rettest  burde 
sætte  Bo. 

Stedet  blev  „Reykjavig". 

Ligesom  den  varme  Golfstrøm  fører  Vrag  og 
Rækved  nordover,  saaledes  har  Strømningerne  i  de 
menneskelige  Forhold  i  de  sidste  Aarhundreder  og- 
saa  sat  indunder  Nordlands  og  Finmarkens  Ky- 
ster de  forskjelligste  Slags  Vragtilværelser  fra  Livet 
sydpaa. 

Disse  Distrikter  var  en  Tid  den  dansk-norske 
Stats  Forvisningssted,  dens  Siberien,  for  allehaande 
Forbrydere;  —  det  var  god  Statsøkonomi  dengang 
at  søge  Befolkningen  formeret  paa  det  Vis. 

Fritagne  for  Militærudskrivningen  har  disse 
Egne  ogsaa  indtil  denne  Dag  været  et  Fristed  for 
de  af  Almuen  sørpaa,  som  vilde  unddrage  sig  den 
tunge  Soldaterpligt. 

En  tykhovedet  theologisk  Kandidat  kunde  til 
Attestats  vanskelig  rejiceres  dybere,  end  at  han  jo 
erklæredes  habil  til  at  ansættes  i  et  „lidet  Præste- 
kald i  Nordlandene".  Naar  en  „konditioneret" 
Mand  af  en  eller  anden  Grund  var  biet  umulig  i 
Livet  sydpaa,  satte  Forholdenes  Magt  ham  gjeme 
nordover,  f.  Eks.  som  Huslærer  hos  en  Sorenskriver, 
Præst  eller  Handelsmand  dersteds,  —  og  paa  et  af- 
sides, ensomt  Sted  i  Nordlandene  har  vistnok  man- 
gen begavet  Mand  i  Ubemærkethed  henlevet  Resten 
af  et  knækket  Liv. 

Flere  af  disse  var  underlige  originale  Figurer 
og  særlig  tilbøielige  til  Flasken.  Som  oftest  var 
deres  tidligere  Historie  ubekjendt  eller  dog  kun 
Gjenstand  for  Formodninger. 

Efter  hele  dette  Opskyl  af  Mennesker,  daarlige 
Præster,  rømte  Kassemangelsbetjente,  eller  Mænd 
af  „brave  Folk",  der  havde  skrevet  Falsk  og  skjulte 
sig  for  Bremerholm,  fremmede  Eventyrere,  der- 
iblandt franske  Emigranter  ligefra  Huguenottiden, 
skibbrudne,  indstrandede  Sjømænd  fra  mange  Na- 
tioner, deriblandt  undertiden  ogsaa  Fruentimmer, 
—   findes   der   nu   blandt   den   nordlandske   Almue 

mange  fremmede  Ansigtstyper  og  Navne,  der  tidt 
har  en  underlig  fremmed  Klang.  De  giftede  sig  ofte 
ind  i  Bondefamilier,  og  deres  Børn  sank  snart  fuld- 
stændig ned  i  Almuelivets  Glemsel. 

Paa  et  Udskjær  i  Helgeland  sidder  et  Par  fat- 
tige Almuesfolk  igjen  med  den  gamle  adelige  Fa- 
milie Benkestoks  Signet  —  de  er  de  sidste  af  Ætten, 
og  i  flere  Familier  bevares  endnu  Traditioner  om 
en  eventyrlig  Oprindelse.  Den,  som  reiser  deroppe, 
kan  høre  noksaa  romantisk  klingende  Fortællinger, 
ogsaa  fra  dette  Aarhundrede. 

Mange  af  disse  forsvundne  Navne  dukkede  siden 
igjen  op,  —  enkelte  endog  som  Nordlands  og  Fin- 
markens større  Handelshuse. 

Disse  fremmedlydende  Firmaer  skriver  sig  dog 
væsentlig  fra  Indvandring  efter  Handelsforholdenes 
naturlige  Medfør,  særlig  fra  den  bergenske  og  dan- 
ske Handel  paa  Finmarken. 


I  den  Tid,  da  Bergenseme  eiede  Eneretten  til 
Finmarkhandelen,  saavelsom  senere  i  Aarene  efter 
1750,  da  denne  Handel  paa  Grund  af  Misbrug  for- 
søgtes drevet  som  dansk  Regale,  var  især  Køllefjord 
ved  Nordkyn  et  blomstrende  Sted. 

Som  Oplagssted  for  de  finmarkske  Produkter, 
der  hentedes  af  bergenske  og  senere  danske  Skibe; 
—  som  Havn  for  russiske  Lodjer,  der  laa  og  tu- 
skede langs  Kysten,  og  som  Nødhavn  for  fremmede 
Skibe  i  Hvide  ha  vsf  arten  til  Arkangel  —  herskede  der 
altid  meget  Liv  og  Rørelse.  Køllefjord  stod  dengang 
som  Handelsplads  uden  Sammenligning  over  Vardø 
og  det  begyndende  Vadsø.* 

Skjønt  stadigt  dalende,  vedblev  Stedet  ogsaa  at 
eie  Betydning  i  den  Periode,  som  fulgte  efter,  da  Re- 
gjeringen,  indseende  sin  egen  Uformuenhed,  overlod 

de  finmarkske  Handelspladse  til  private  kjøben- 
havnske  Kompanier,  der  indtil  Tiden  opimod  1814 
drev  dem  som  ,,Faktorier"  i  Lighed  med  den  is- 
landske og  grønlandske  Handel. 

Fortiden  er  Køllefjord  kun  et  godt  Fiske  vær  og 
Kirkested  med  en  liden  rødmalet  Kirke,  —  den  ældste 
i  Finmarken.  Levninger  langs  den  vanskelige 
Strand  efter  borttagne  Bygninger  fortæller  Stedets 
Historie. 

Men  i  hine  Dage  herskede  der  ikke  megen  Lov- 
lighed paa  de  Kanter  af  den  dansk-norske  Stat,  og 
Overgreb  saavelsom  Undertrykkelser  af  alle  Slags 
foregik  ustraffet. 

Tilstandens  Usikkerhed  forøgedes  ved  de  For- 
brydere, som  efter  udstaaet  Straffetid  slap  ud  af 
Vardøhus  Fæstning  og  nu  skulde  søge  sit  Brød  paa 
egen  Haand,  samt  ved  de  af  Regjeringen  op  til  Fin- 
marken forviste. 

Posten  indtraf  dengang  kun  en  Gang  om  Aaret, 
og  Efterretninger  fra  Udenverdenen  fik  man  ellers 
kun  leilighedsvis  med  de  Skibe,  som  kom  ind  til 
Køllefjord  eller  Vardøhus,  hvor  Amtmanden  resi- 
derede. Vardøhus  Fæstning  var  en  af  den  dansk- 
norske Stats  Hovedstrafanstalter,  og  der  laa  da  som 
nu  Militærbesætning. 


FØRSTE   KAPITEL. 

VRAGET. 

Det  var  efter  en  af  de  forfærdelige  November- 
storme i  1807,  der  siden  stod  som  et  Mærkeaar  i 
mangen  gammel  Sjømands  Ungdomsminde,  at  Tre- 
masteren „Fremtiden"  en  snetyk  Vinterdag  laa  og 

drev  som  masteløst  Vrag  udenfor  Finmarkens  Kyst. 
Skandseklædningen  var  brækket  ind,  og  Tremaste- 
ren laa  nu  halv  fyldt  af  Vctnd  over  til  den  ene 
Side. 

Skibet  tilhørte  et  af  de  kjøbenhavnske  Kom- 
panier,  der  endnu  eiede  Faktorier  i  Varangerf jor- 
den, og  var  bestemt  for  Køllefjord. 

Udenfor  Trondhjemsleden  var  det  biet  overfaldt 
af  en  paalands  Storm,  der  tvang  det  til  at  sætte  ud 
til  Sjøs,  og  i  flere  Døgn  havde  Havet  gaat  om  Tre- 
masteren med  Skumbjerge  og  Braat  jevnhøie  med 
Salingen. 

Nede  i  Sjøgangen  laa  det  med  fire  grønne  Bølge- 
mure  om  sig  og  en  Stump  uveirsgraa  Himmel  som 
Tag,  indtil  Bølgeryggen  atter  løftede  det  op  til  den 
gamle  trøstesløse  Udsigt  over  Stillingen. 

Skipperen  var  en  Nat  biet  slaat  af  Bommen:  han 
laa  bevidstløs  og  droges  med  Døden,  og  Fartøiet  var, 

—  værgeløst  og  uden  Styring,  som  det  laa  med  det 
knagende  Tømmerværk  i  Rullingeme,  —  sprunget 
Læk  paa  flere  Steder. 

Den  fjerde  Dag,  da  Veiret  havde  bedaget  sig  en 
Smule,  og  man  troede  at  have  Sigte  af  Land,  havde 
Mandskabet,  der  indsaa,  at  det  ikke  længer  mag- 
tede at  holde  det  gaaende  med  Pumperne,  resolveret 
at  bjerge  Livet  i  Storbaaden  for,  om  muligt,  at  naa 
ind  etsteds  paa  Kysten. 

Den  syge  Skipper  var  allerede  bragt  ned  i  den, 
og  tilbage  ombord  var  endnu  kun  hans  Hustru  med 
det  lille  Barn  —  hun  havde  endnu  ikke  kunnet  over- 
vinde sin  Ængstelighed  for  den  farlige  Nedstigning, 

—  da  en  truende  Bræksjø  tvang  dem,  som  var  nede 
i  Baaden,  til  at  sætte  fra. 

Lidt  efter  gik  Baaden  under  lige  for  hendes 
Øine. 

Det  var  den  anden  Dag,  efter  at  Storbaaden  var 
forulykket,  at  Vraget,  som  meldt,  laa  og  drev  i  et 

Jonas  Lie:    Samlede  Vacrker.    I.  ^ 

halvgraat  Snetykke  under  hin  øde,  nordlige  Sten- 
kyst. 

Efter  Stormen  var  det  nu  biet  stille  med  Døn- 
ninger. 

I  Kahytstrappen  under  Ruffet  sad  en  dødbleg, 
lyshaaret  Kone  med  et  Barn  paa  Fanget,  som  hun  i 
en  halv  bevidstløs  Døs  instinktmæssig  vuggede  og 
af  og  til  med  et  nervøst  Ryk  krampagtigt  trykkede 
til  Brystet. 

Hun  var  ung  og  maatte,  før  Døden  satte  sit 
Præg  paa  hende,  have  været  smuk,  ialfald  tydede 
herpaa  de  store,  dybe  Øine,  som  hun  med  en  Lev- 
ning af  sin  Livskraft  mat  spørgende  slog  op  mod  et 
ungt  Menneske,  der  netop  trængte  sig  op  ad  Trap- 
pen forbi  hende  med  en  brunrød  Tegnebog  i  Haan- 
den. 

Det  var  Pengebogen,  hendes  Mands  og  Rederiets 
Eiendom,  hvormed  der  skulde  handles  i"  Køllefjord. 

Lidt  før  havde  hun  drømt,  at  en  styg,  ældre 
Mand  i  tykke  Klæder  stod  oppe  i  det  tilsnede  Ruf 
og  saa  ned  paa  hende  med  en  Mine,  som  om  han 
overveiede,  idet  han  af  og  til  løftede  lidt  paa  en 
Økse,  der  laa  ved  Siden  af,  og  saa  atter  ubestemt 
lagde  den  hen  igjen. 

Under  dette  syslede  længer  forud  paa  Dækket 
en   tredie  Person,   fuldt  optaget  med  sit. 

Det  var  en  Mand  udover  Livets  Middelaar,  en 
Sjøfin  ude  fra  den  afsidesliggende  lille  Løvø. 

Han  havde  stablet  Qt  Seil,  en  Baadshage,  en 
Kobberkjedel  og  endel  andre  Sager,  som  han  havde 
fundet  paa  Dækket,  op  i  en  Dynge  henne  ved  en  Lev- 
ning af  Rælingen  og  kom  netop  ag^terud  bag  Hytten 
i  det  Øieblik,  den  unge  Mand  afleverede  Pengebogen 
til  den  ældre. 

Der  gik  et  havesygt  Glimt  over  Finnens  Ansigt; 
men  lige  efter  skiftede  Minen  og  gav  Plads  for  et 
forfærdet  Udtryk  -—   han   havde  faat  Øie  paa  den 

unge  Kone,  som  sad  med  Barnet  inde  i  Kahyt- 
ruflet. 

Medens  de  to  andre  begav  sig  ned  i  Lasten,  der 
var  halvt  fyldt  med  Vand,  og  gav  sig  til  at  bund- 
hugge Skibet,  bar  Sjøfinnen  sig  underligt  ad  paa 
Dækket. 

Han  vendte  altid  om,  hvergang  han  kom  agterud 
nær  mod  Ruffet,  men  kom  alligevel  did  oftere  og 
oftere. 

Han  gav  sig  en  Stund  ifærd  med  sin  opstablede 
Dynge,  men  denne  var  snart  lastet  ned  i  Baaden. 
Eftersom  han  skjønnede,  at  det  led  med  Hugningen, 
blev  hans  Gang  mere  uvis  og  Vendingerne  alt  kor- 
tere, næsten  trippende. 

Saadan  holdt  det  ved  med  nogle  Afbrydelser 
en  Timestid,  maaske  halvanden;  men  da  Øksehug- 
gene sagtnede,  var  Finnens  lidt  gammelladne  An- 
sigt gulblegt  og  perlende  svedigt  —  han  havde  i  den 
Tid  nok  arbeidet  endnu  haardere  end  de  to  nede  i 
Lasten. 

Nu  steg  han  med  en  rask  Beslutning  agterud 
om  Ruffet. 

Der  sad  den  unge  Kone  halv  nedsnet  med 
brustne  Øine,  men  Barnet  eiede  endnu  Liv.  Mode- 
ren havde  det  som  før  paa  Fanget  under  Kaaben 
og  holdt  fremdeles  om  det  med  de  foldede,  nu  stive 
Hænder. 

Isak  tog  det  varsomt  op  og  stod  en  Stund  øiensyn- 
lig  forlegen  med  sit  Fund:  han  saa  sig  om  med  en 
raadvild  Mine;  men,  da  Hjælp  her  klarlig  ikke  var  at 
vente,  satte  han  sig  med  sin  Byrde  mellem  Hæn- 
derne varsomt  ned  paa  Dækket. 

Der  trak  han  med  endel  Besvær  sin  ene  svære 
Sjøstøvle  af,  puttede  Barnet  ned  i  den  og  bar  det 
saa  efter  Stropperne,  hinkende  paa  den  ene  Strømpe- 
fod over  det  skraa  Dæk,  hen  til  Rælingen,  hvor 
Baaden  laa. 

Saa  steg  han  forsigtig  ned,  lagde  Sjøstøvlen  i 
Rummet  bag  Agtertoften  med  sin  Vadmelskufte  over 
og  blev  saa  siddende  paa  Vent  til  de  to  andre  kom. 

Det  var  først  efterat  Baaden  var  stødt  fra,  at 
disse  opdagede,  hvad  Isak  tilslut  havde  berget  fra 
Fartøiet,  og  den  ældres  Mine  blev  alt  andet  end 
blid;  men  Isak  sad  rysselig  og  bredskuldret  der  paa 
Agtertoften,  og  Tingen  var  desuden  nu  engang  gjort. 

De  to  andre  i  Baaden  var  Korporal  Stuwitz  og 
hans  Søn. 

Den  første  havde  engang  hørt  til  blandt  Besæt- 
ningen paa  Vardøhus,  men  der  faat  sin  Afsked  for- 
medelst Voldsomheder,  Uredelighed  og  Drukkenskab. 
Efter  sin  Afskedigelse  havde  han  levet  af  at  være 
Tolk  for  Russere,  der  laa  og  tuskede  langs  Kysten, 
samt  derimellem  drevet  paa  lidt  Smaahandel.  Det 
var  paa  en  Reise  med  Sjøfinnen,  der  skulde  forbi 
Busesund,  hvor  der  just  laa  en  Russer,  at  de  havde 
opdaget  Vraget  ude  i  Sjøen. 

Paa  Hjemveien  var  Sjøfinnen  meget  betænkt. 
Han  var  Enkemand  og  havde  efter  Hustruens  Død 
taget  paa  sig  sin  kuldseilede  Broders  talrige  Fa- 
milie,  hvilken  han  trofast  hjalp  til  at  forsørge. 

Trangt,  som  de  havde  det  for  Brødet,  var  det 
saa  sin  Sag  nu  at  komme  hjem  med  nok  en  liden 
til;  han  ventede  sig  derfor  just  ikke  det  gladeste 
Ansigt  af  Brorkonen,  hvis  Væsen  det  var  at  tage 
alting  tungt. 

Dernæst  var  det  det  store  Spørgsmaal  om  Vra- 
get, som,  om  han  fik  lidt  Del  i  Pengene,  kanske 
kunde  give  ham  et  Vederlag  for  Opfostringen  en- 
gang for  alle;  men  saa  syntes  han  tillige,  at  han 
derved  kom  nærmere  i  Del  med  det,  som  var  sket, 
end  han  rigtig  lystede,  og  derfor  nævnte  han  intet 
om  den  Sag. 

At  bemægtige  sig  herreløst  „rækende  Gods",  var 
derimod  noget,  hvorover  ingen  Mand  dengang  gjorde 

sig  Skrupel.  Nu  var  jo  dette  Gods  ikke  rigtig 
rækende  i  Havet  som  Garn,  Aarer  og  sligt,  men  fra 
et  Vrag,  og  det  sagde  Korporalen,  at  Øvrigheden 
stod  haardt  efter,  særligt  siden  Fartøiet  var  bund- 
hugget; —  der  maatte  fares  varligt  frem,  at  det  hele 
ikke  blev  aabenlyst  og  endte  med  Fæstningen  paa 
Vardø. 

Korporalen  likte  øiensynligt  ikke,  at  Barnet  var 
berget,  og  talte  meget  om,  at  Isak  fik  se  til  at  holde 
det  vel  afveien. 

Men  kom  der  alligevel  for  hans  Skyld  noget  op 
om  Fartøiet^  —  det  laa  nu  forhaabentlig  godt  og 
vel  paa  Havsens  Bund,  —  saa  vilde  han  og  Sønnen 
dog  altid  kunne  fri  sig,  da  ingen  havde  set  dem  i 
Baaden,  hellerikke  havde  de,  som  han,  Koster  fra 
Vraget,  der  kunde  vidne;  thi  Skindbogen,  hvori  der 
ingenting  feuidtes,  sagde  han  nu,  at  han  havde 
kastet  i  Sjøen  —  og  i  værste  Fald,  lagde  han  truende 
til,  „skulde  de  blive  tre  om  Bundhuggingen/* 

I  den  mørke  Kvæld  sad  Isak  vagtsom;  —  det  var 
ikke  frit  for,  at  han  tænkte  sig  de  to  andre  i  Baaden 
istand  til,  hvad  det  skulde  være,  for  at  fri  sig  for 
alt,  som  kimde  bære  Vidne. 

I  Busesund  lod  de  sig  ro  op  under  Wassiliefs 
Lodje,  som  laa  der,  og  skiltes  saa  fra  ham;  men 
det  sidste,  Korporalen  betydende  sagde,  var: 

„Agte  Dig  Isak  for  Vardøhus!" 

Det  lettede  ubeskriveligt  at  være  dem  kvit;  det 
var,  som  en  tung  Last  af  ondt  var  kommet  ud  af 
Baaden. 

Da  han  en  Stund  efter  i  Mørket  fra  Styretoften 
varsomt  kj  endte  med  Haanden  henover  Sjøstøvlen 
bag  sig  og  derpaa  ængsteligt  følte  efter  under  Trøien, 
om  Barnet  endnu  pustede,  havde  han  Følelsen  af, 
at  have  gjort  en  god  Gjeming. 

Ensom,  som  han  sad,  tænkte  han  paa  sin  Hu- 
stru, som  nu  hvilte  under  Trækorset  paa  Kirkegaar- 

den;  Kirstine  havde  altid  ønsket  sig  Børn  --  her  fik 
han  en  Sending  til  sine  gamle  Dage. 

Da  han  kom  hjem,  gik  det,  som  Isak  havde 
forudseet. 

Skjønt  Brorkonen  intet  efterlod  i  at  pleie  Barnet, 
var  dette  dog  aabenbart  ingen  velkommen  Gjæst, 
og  hun  talte  i  Begyndelsen,  mere  end  Isak  likte,  om 
at  reise  ind  til  Fogden  og  lyse  det  op,  saa  det  ial- 
fald  kunde  blive  forsørget  af  Fattigvæsenet. 

I  det  Sjal,  hvori  Barnet,  der  kunde  være  hen- 
imod  to  Aar  gammelt,  var  hyllet,  fandt  de  en  Bryst- 
naal,  hvormed  det  var  fæstet,  og  i  dets  Linned  ind- 
syede Navnebogstaver,  som  de  stavede  til  „Marina". 

Da  Enken  hørte,  at  Brystnaalen  var  af  Guld  og 
kanske  værdt  ti  Daler,  talte  hun  i  svagere  Toner 
om  at  reise  til  Fogden;  de  maatte  jo  da  tillige  ogsaa 
lyse  op  Seildugen,  som  alt  laa  ituskaaret  paa  Gulvet 
til  et  nyt  Baadseil,  og  hun  udlevere  den  gode  Kaffe- 
kjedel,  hvortil  hun  havde  fattet  Elsk. 

En  seks  Ugers  Tid  efter  hørte  de  til  deres  For- 
skrækkelse, at  Foged  og  Lensmand  holdt  stærkt 
Sporlag  allevegne  angaaende  Vraget. 

Det  rygtedes  tillige  til  Isaks  Angst,  at  der  skulde 
være  Forhør  over  Korporal  Stuwitz  samt  Skipperen 
og   Mandskabet  paa   Russeren   Wassilieffs   Lodje. 

Nu  betroede  han  først  Brorkonen  fuldt  ud,  hvad 
der  var  foregaaet,  saa  hun  indsfia,  at  her  kun  var 
det  ene  at  gjøre,  at  beholde  Barnet  i  Stilhed  hos  sig. 

Isak  sluttede  sig  til,  at  Vraget,  uagtet  det  var 
bundhugget,  alligevel  ikke  var  sunket,  men  maatte 
være  drevet  østover  i  Finmarkshavet  og  der  hjem- 
søgt for  anden  Gang  af  Wassilieff  og  Stuwitz,  der 
var  gaat  ombord  i  hans  Lodje. 


135 


Tremasteren  ,, Fremtiden",  der  ved  de  Tider  ven- 
tedes ind  til  Køllefjord  med  Varer  fra  Kjøbenhavn, 
var  opdaget  i  Drift  ude  i  Sjøen  som  Vrag,  og  man 
vilde  have  set  Wassilieffs  Lodje  ved  Siden  af  det 
udenfor  Nordkyn. 

Da  Øvrigheden  kom  ud  til  Fartøiet,  fandtes  det 
fuldstændig  udplyndret  og  bundhugget,  saa  at  derom 
kun  stod  igjen  at  optage  den  skriftlige  Forretning 
og  at  stede  til  Jorden  en  ihjelfrossen  ung  Kone,  der 
efter  de  Beretninger,  som  siden  kom  fra  Danmark, 
var  Skibsførerens  Hustru. 

£t  Rygte  blandt  de  mange,  der  gik  om  denne 
Sag,  vilde  vide,  at  Stuwitz's  Komsebaad  med 
Wassilieffs  Mandskab  Dag  og  Nat  den  halve  Uge 
iforveien  havde  faret  mellem  Vraget  og  Landet,  at 
Fjeldfinnen  Jakob  Nutto  for  otteti  af  Carl  IX's 
blanke  Sølvdalere  —  de  saakaldte  Beivisdalere,  som 
Finnerne  nedgravede  —  havde  paataget  sig  at  for- 
vare Varerne  oppe  i  Landet  til  en  beleiligere  Tid 
for  Delingen. 

For  ret  at  lægge  sin  Uskyldighed  for  Dagen  var 
Russeren  saa  straks  efter  løbet  ind  til  Køllefjord 
med  sin  Lodje,  der,  som  Gud  og  Hvermand  — 
Øvrigheden  med  —  kunde  se,  var  fuldladet  med  til- 
tusket Fisk  og  Russemel  fra  Arkangel. 

Ved  de  retslige  Undersøgelser  var  de  Par  tænke- 
lige norske  Vidner  paa  en  mærkelig  Maade  for- 
svundne. 

Russemandskabet,  der  var  Part  i  Sagen,  næg- 
tede alt,  og  gamle  Jakob  Nutto,  der  var  Pledning, 
aflagde  med  alle  sine  gladelig  falsk  Ed  paa,  at  de 
ved  den  omhandlede  Tid  havde  handlet  Skind  og 
Rener  med  Stuwitz  inde  i  Hopseidsf jorden  østenfor. 

Bagefter  var  der  i  Teltet  almindelig  Sarakadetab 
som  vanligt,  naar  Finnen  vilde  fri  sig  for  Virknin- 
gen af  Da€Ut)en  eller  anden  kristelig  Handling. 

For  saavidt  havde  Fjeldfinnen  sine  Ord   i  Be- 

hold,  som  Stuwitz*s  Søn  virkelig  havde  opholdt  sig 
inde  ved  Hopseidet  og  handlet  Skind  for  Faderen 
med  Finnens  Broder  Mathis;  men  det  var  jo  rigtig- 
nok en  hel  Uge  efter  og  en  anden  Sag. 

En  Kvæn  fra  Udskj  ærene,  der  dristigt  havde 
udtalt,  at  han  nok  havde  andet  at  vidne,  blev  funden 
ihjelslaaet  paa  Veien  til  Thingstedet ,, Omgang".  Om 
hvad  han  havde  havt  at  vidne,  fortaltes  der  mangt 
mellem  Almuen.  Han  skulde  have  ligget  og  fisket 
nær  Lodjen,  der  laa  i  Skjul  bag  et  Bergskjær  under 
Land,  og  da  blandt  andet  set,  at  Russeren  udbetalte 
Fjeldfinnen  blanke  Sølvdalere  paa  Rælingen,  samt 
at  Stuwitz's  Søn  var  ombord. 

Vraget  fik  man  ikke  indbjerget,  da  en  nordostlig 
Storm  igjen  satte  det  sydover,  og  man  mente,  at  det 
maatte  være  sunket  i  Sjøen. 


En  Tremaster  gaar  ikke  under  uden  Følger  i 
vide  Kredse.  En  af  disse  var,  at  den  unge  Kammer- 
raad  Tobias  Storm  i  Kjøbenhavn,  der  som  Embeds- 
mand forestod  endel  Oppebørsler  under  Tolden,  gik 
Fallit  og  kom  i  Kassemangel. 

Som  Medeier  i  Køllefjord  Faktori  havde  han 
vovet  for  mange  Penge  i  det  Fartøi,  som  Broderen 
førte,  og  reiste  det  følgende  Aar  under  en  Art  halv 
offentlig  Kaution  op  til  Finmarken  for  om  muligt 
ved  Undersøgelser  at  faa  bjerget  saa  meget,  at  han 
kunde  redde  sig  for  Kassemangelens  værste  Følger. 

Dette  lykkedes  ikke.  Men  da  det  offentlige  ved 
Venners  Hjelp  blev  betalt  ved  at  trække  paa  Frem- 
tiden af  et  Legat,  hvoraf  han  nød  Renterne  —  fik 
han,  paa  Grund  af  de  særegne  Omstændigheder, 
Afsked  i  Naade  med  „Ret  til  fremdeles  at  bære  Uni- 
form". — 

Han  levede  siden  som  Regnskabsfører  hos  Brø- 
gelinann  i  Køllefjord,  der  tog  sig  af  ham  for  gammel 
Forbindelses  Skyld. 

Det  var  i  disse  Aar,  at  Brøgelmann  i  Køllefjord 
slog  sig  saa  stort  op  ved  Handelen  i  Varangerf jor- 
den. De  kjøbenhavnske  Kompanier  udbød  dengang 
Faktorieme  der  nord  til  Salg,  og  han  stod  hemme- 
lig i  Underhandling  med  fiere  af  dem. 

Pengereduktionerne  i  1813  og  1816  gjorde  mange 
fattige;  men  Brøgelmann  blev  derved  bundrig. 

Han  havde  kjøbt  to  af  de  bedste  Faktorier  paa 
Kredit,  og  nu  kunde  efter  Loven  alle  Gjeldsforplig- 
telser  over  hele  Riget  retmæssigen  afgjøres  med  kun 
to  Skilling  for  hver  Species  Sølv.  Brøgelmann 
skyndte  sig  at  betale  i  den  gunstige  Tid,  og  i  de 
nærmest  følgende  Aar  gjorde  han  glimrende  Affærer, 
indtil  hans  Alder  og  andre  Omstændigheder  gjorde, 
at  han  efterhaanden  trak  sig  ud  af  Forretningerne. 

Hans  betroede  Fuldmægtig  i  de  senere  Aar  var 
den  unge  Stuwitz,  hvis  Person  vi  ovenfor  har  ladet 
Læseren  skimte. 

Faderen  var  nogle  Aar  efter  hin  Vraghistorie 
trods  sine  forskjellige  Formuesoperationer  død  i 
smaa  Omstændigheder,  og  Sønnen  kom  da  som  Han- 
delsbetjent til  Brøgelmann. 

Her  viste  han  et  saa  stort  Handelstalent  og  saa- 
dan  Brugbarhed,  at  denne  snart  overlod  til  ham  at 
styre  alene  for  sig  nord  i  Køllefjord  paa  de  Tider 
paa  Aaret,  da  han  selv  var  inde  paa  sin  anden  be- 
tydelige Handelsplads. 

Ved  en  Færd,  for  hvilken  Principalen  kun  alt- 
for meget  lukkede  Øiet,  havde  Stuwitz,  før  han  var 
tredive  Aar  gammel,  i  disse  Distrikter  erhvervet  sig 
Tilnavnet  ,, Finplagen". 

Aaret  efterat  Stuwitz  var  kommet  i  Brøgelmanns 
Brød,  hændte  dog  den  Mærkelighed,  at  man  i  Ber- 
gen kom  paa  Spor  efter  endel  af  de  Sedler,  som  var 

bortkomne  med  den  sunkne  Tremaster  —  Nummeme 
var  i  sin  Tid  ivrigt  efterlyst  i  Aviserne.  Undersøgel- 
serne viste,  at  Sedlerne  maatte  være  komne  ned  til 
Bergen  imellem  en  af  Brøgelmanns  aarlige  Betalin- 
ger for  Varer. 

Dette  vakte  dengang  megen  Opsigt  og  Omtale 
deroppe. 

Da  Fogden  inkvirerede  om  Sagen,  gjorde  den 
unge  Stuwitz  ham  imidlertid  klog  paa,  at  der  i  Bu- 
tiksskuffen  kom  Sedler  fra  alle  Kanter  og  af  alle 
Slags,  saa  deri  hverken  kunde  ligge  Bevis  eller  Spor 
hen   til  nogen. 

Han  lovede  dog  for  Fremtiden  at  have  et  vagt- 
somt Øie  med  Tingen. 

Da  disse  Ting  senere  spurgtes  udover  til  Løvøen, 
forstod  Isak  godt,  at  det  var  endel  af  Pengene  fra 
Vraget,  som  Stuwitz  havde  søgt  at  give  ud,  og  han 
tænkte  med  en  vis  Glæde  paa,  at  denne  nu  kanske 
var  nødt  til  at  brænde  inde  med  Resten  uden  at 
kunne  faa  Nytte  af  dem. 

Den,  som  ikke  var  tilfreds  med  dette,  var  den 
stakkels  Kammerraad  Storm.  Han  havde  et  Øieblik 
blusset  op  med  sin  gamle  Kraft  i  denne  Sag  og  gaat 
Stuwitz  temmelig  alvorlig  paa  Klingen;  men  hans 
Stilling  forbød  ham  nu  at  gjøre  mere  Røre  i  Sagen. 

Han  var  Enkemand;  —  med  Fartøiet  havde  han 
mistet  sin  eneste  nære  Familie,  som  var  hans  yngre 
Broder  Skibsføreren  og  dennes  Hustru;  han  havde 
sat  til  sit  gode  Navn  paa  sit  Hjemsted  og  dertil  hele 
sin  Formue.  Nu  syntes  han  sløvt  at  ville  slutte  sig 
ind  i  sit  eget  Skal. 

Naar  han  ikke  var  sysselsat  med  sit  Arbeide, 
saa  man  ham  gjeme  drive  frem  og  tilbage  med  sin 
Pibe. 

Hans  eneste  fortrolige  syntes  at  være  Gaards- 
hunden,  der  gjeme  kom  hen  og  lagde  sit  store, 
sorte  Hoved  paa  hans  Knæ,   medens  han  sad  paa 

Trappen  og  blæste  Røgen  ud  i  Luften.  Det  var  for- 
modentlig en  taus  Tale  i  Røgen,  som  Hunden  for- 
stod, thi  dens  Øine  saa  hele  Tiden  op  til  hans  An- 
sigt. 

Naar  han  saa  Stuwitz  komme,  gik  han  som 
oftest  bort.  Han  kunde  ikke  fordrage  dette  Men- 
neske, men  turde  paa  den  anden  Side  heller  ikke 
rigtig  vise  det. 

Om  Eftermiddagen  spadserede  han  ofte  med 
Hænderne  paa  Ryggen  op  til  en  brat  Fjeldskrænt, 
som  kaldes  Prækestolen,  hvorfra  der  er  en  vid  Ud- 
sigt over  Havet.  Der  stod  han  gjerne  en  Stund  og 
saa  tungsindig  udover  den  vide  Kirkegaard,  hvor 
Tremasteren  og  hans  Lykke  var  begravet. 

En  Dag,  —  det  var  samme  Aar  som  han  var 
kommet  i  Huset  —  havde  han  dog  der  truffet  en 
Mand,  som  var  endnu  mere  sorgfuld  og  tung  til- 
sinds end  han  selv.  Det  var  en  høi,  bredvokset  ung 
Fiskebonde  ved  Navn  Lars  eller  Store-Lars,  som  de 
kaldte  ham,  der  øiensynlig  stod  i  Begreb  med  at 
gjøre  Ende  paa  sit  Liv. 

Han  fik  ham  til  at  afstaa  fra  sit  Forsæt  og  at 
følge  sig  hjem.  Mandens  Tale  og  Væsen  var  endel 
forvirret,  men,  da  han  udenfor  enkelte  korte  Tider 
var  brugbar  i  sin  Gjeming,  fik  Storm  overtalt  Brø- 
gelmann  til  at  tage  ham  i  sin  Tjeneste. 


ANDET  KAPITEL. 

FLUGTEN. 


Brøgelmann  boede  smaat  og  tarveligt;  han  havde 
altid  havt  formeget  at  tage  vare  til  at  tænke  paa  at 
bygge  nye  Huse,  og  hyggede  sig  desuden  bedst  i  de 

gamle,  hvor  Lykken  altid  havde  fulgt  ham.  Han 
førte  dog,  hvad  man  paa  nordlandsk  vilde  kalde  et 
godt,  gjæstfrit  Hus,  og  did  kom  paa  Grund  af  hans 
Handelsforbindelser  mangeslags  Mennesker.  Selv 
var  Brøgelmann,  især  paa  sine  gamle  Dage,  da  han 
mindre  befattede  sig  med  Forretningerne,  en  gods- 
lig og  hyggelig  Mand. 

Hans  eneste  Datter  Regine  havde  i  flere  Aar 
været  nede  i  Bergen. 

Ved  sin  Tilbagekomst  tog  hun  Kommandoen  i 
alt,  hvad  der  vedkom  det  indvendige  Husstel,  som 
noget,  der  faldt  af  sig  selv,  men  samtidig  overhold- 
tes Formen,  saa  at  al  Besked  i  Huset  fremdeles  som 
før  gik  igjennem  den  gamle  svagelige  Moder. 

Regine  saa  paa  sin  Maade  ganske  godt  ud, 
skjønt  hendes  Ansigt  var  vel   myndigt   og   skarpt; 

—  det  mindede  under  de  sorte  Krøller  en  Del  om 
et  Ahneportræt  — ;  og  hun  saas  endog  til  hverdags, 
midt  i  Travlheden   hjemme,    altid  pyntet. 

Der  var  unægtelig  noget  mægtigt  ved  hendes 
Natur,  derfor  bøiede  ogsaa  alle  sig  for  hende;  men 
dette  mægtige  var  ikke  behageligt,  og  det  var  vel  en 
af  Grundene  til,  at  hun,  skjønt  nu  alt  en  Smule  over 
de  tredive,  endnu  var  ugift 

De,  hvem  der  i  hendes  Øine  nu  kunde  være 
Tale  om,  følte,  at  Hymens  —  her  rigtignok  gyldne 

—  Lænke  ikke  længer  var  bare  et  Billede,  men  at 
der  handledes  om  at  gaa  under  et  virkeligt  Aag  — 
hendes  Villie.  Andre  begreb  hastigt,  at  de  hver- 
ken var  formuende  eller  fornemme  nok;  —  hun 
skulde  virkelig  ogsaa  nede  i  Bergen,  hvor  hun  i 
visse  Maader  havde  vakt  Opsigt,  og  det  ikke  blot 
som  den  rige  Brøgelmanns  Datter,  have  gjort  gj æl- 
dende, at  hendes  Bedstefader  havde  hedt  v.  Brøgel- 
mann, saa  at  hun  egentlig  var  adelig;  det  videre  om 
denne  Bedstefader,  hvorledes  han  var  kommen  h6rd 
paa,  berettede  hun   ikke. 

løvrigt  var  alle  enige  i,  at  hun  med  al  sin  For- 
fængelighed dog  var  en  usædvanlig  Kjemenatur  — 
kun  var  hun  i  for  stærk  Grad  sine  Venners  Ven  og 
sine  Fienders  Uven. 

Sin  egentlige  Kjærlighedskrisis  havde  Regine 
dog  nok  udkjæmpet  paa  et  tidligt  Trin  af  sit  Liv, 
dengang  hun  var  om  de  sytten  Aar.  Hun  var  da 
endnu  ikke  rigtig  udvokset,  og  med  den  magre  Figur, 
det  skarpttegnede  Ansigt  og  de  hvasse,  brune  Øine 
saa  hun  alt  andet  end  godt  ud. 

En  smuk,  sorthaaret  dansk  Styrmand,  som  hvert 
Aar  laa  nogle  Uger  i  Køllefjord,  havde  erobret  hen- 
des Hjerte  og  vel  ogsaa  leflet  en  Smule.  Men  da  det 
kom  til  Stykket,  havde  han  ikke  villet  „fare  som 
Understyrmand". 

Da  Regine  kom  efter,  at  han  med  disse  Ord 
havde  gjort  sig  lystig  over  hende,  faldt  hun  i  en 
alvorlig  Sygdom  og  var  siden  i  mange  Aar,  indtil 
hun  reiste  til  Bergen,  meget  indesluttet  af  sig. 

Der  slog  hun  sig,  som  meldt,  paa  Ærgjerrig- 
heden;  men  i  Medfør  af  sin  Natur  i  dette  som  i 
andet  med  en  for  høit  spændt  Bue. 

I  Huset  opholdt  sig  i  den  Tid  en  Søn  af  Foged 
og  Sorenskriver  Heggelund. 

Han  var  Student  og  havde  faat  anden  Eksamen, 
men  lod  udover  Aarene  ikke  til  at  ville  drive  det  I 

videre  paa  den  studerende  Bane,  og  Faderen  havde 
derfor  sendt  ham  hen  til  sin  Ven  Brøgelmann  for  at 
lære   Handelen. 

Hermed  gik  det  ikke  bedre,  da  Studenten  ogsaa 
til  dette  manglede  den  fornødne  Stadighed  og  Lyst 
og  interesserede  sig  helt  anderledes  for  Sj  øf  uglejagt 
og  Seiling. 

Det  var  en  høi,  spædladen,  blond  Mand  med  en 
stor  krum  Næse,  der  laante  hans  Ansigt  en  vis  for- 
nem Air.    Han  behandledes  der  i  Huset  med  særlig  I 
Hensyntagen,  nærmest  som  Gjæst.    Mange  spaaede,                        I 

at  det  vilde  ende  med,  at  han  og  Brøgelmanns  Dat- 
ter blev  et  Par;  —  man  havde  troet  at  skjønne,  at 
Regine  vilde  have  det  den  Vei,  og  da  blev  det  natur- 
ligvis saa. 

Paa  en  saadan  Handelsplads  var  der  i  den  Tid 
ofte  en  eller  anden  stakkels  Person,  der  maatte 
underholde  Publikum  inde  og  ude  som  etslags  Hof- 
nar, hvem  man  forledede  til  at  gjøre  bagvendte 
Ting,  give  taabelige  Svar,  eller  spillede  allehaande 
raa  Pudser.  Især  var  de  fugtige  Drikkelag  i  Julen 
en  sand  Prøvens  Tid  for  en  saadan  Mand,  der 
efterat  have  været  til  Lystighed  hele  Aftenen,  tilslut 
kunde  blive  drukket  fuld  og  mangen  Gang  vaagnede 
i  de  underligste  Antræk. 

Den  stakkels  Store-Lars,  der,  som  før  berettet, 
var  kommet  i  Brøgelmanns  Tjeneste,  begyndte  efter- 
haanden  at  komme  ind  i  denne  sørgelige  Rolle. 

Hans  underlige  Væsen  og  tiltagende  Sløvhed 
for  Omverdenen,  indbød  de  vittige  Hoveder  til  at 
prøve  sig  paa  ham.  Forsøgene  var  i  Begyndelsen 
saa  meget  mere  pikante,  som  man  endnu  ikke  følte 
sig  rigtig  tryg  paa,  hvor  langt  man  turde  drive  det 
med  den  stærke  Mand.  Det  viste  sig  dog,  at  Ud- 
sigten til  et  Glas  Brændevin  formaaede  at  bevæge 
ham  til  stedse  mere,  og  i  Julen  gik  han  nu  bar  om 
Brystet  med  Papirhat  og  Træsabel. 

Han  vakte  især  stor  Jubel,  naar  han  med  sit 
svære,  blege  Ansigt  og  det  indadvendte,  døde  Blik 
stod  ved  Bordenden  og  gjorde  Grimacer  over  Glas- 
set, før  han  drak,  eller,  naar  han  udførte  det  samme 
siddende  paa  den  store  Trantønde,  som  man  til  Be- 
vis paa  hans  Styrke  havde  faat  ham  til  at  bære  ind 
til  Gjæstebudsbordet,  og  hvilken  han  bagefter  igjen 
kastede  paa  Skulderen  og  bar  tilbage  ned  paa  Sjø- 
boden. 

Der  var  udødelig  Latter  i  et  helt  Aar,  da  Store- 

Lars  og  Per  „Plads"  engang  drev  det  til  at  kantre 
ude  paa  Sjøen  en  blikstille  Sommerdag. 

Den  langbenede  Anders  Hind  hos  Lensmanden, 
der  for  sin  Figurs  Skyld  gik  under  Navn  af  Giraffen, 
havde  en  Dag,  som  disse  to  skulde  sammen  ud  at 
fiske,  fundet  paa  at  traktere  dem  oppe  i  Sjøboden; 
han  havde  da  faat  dem  til  at  vædde  om,  hvem  der 
taalte  mest  Brændevin. 

De  drak  Pægl  om  Pægl  en  forfærdelig  Mængde 
og  stavrede  saa  ned  i  Baaden,  men  blev  snart  kjed 
af  at  ro.  For  en  let  Fralands  Bris  og  Strøm  drev 
de  to,  som  laa  og  sov  i  Solstegen,  stedse  længere 
udover. 

Endelig  —  om  Eftermiddagen  —  vaagnede  Per 
„Plads"  og  saa  sig  om,  men  øinede  ikke  andet  end 
blaat  Hav  til  alle  Sider. 

Han  vakte  sin  Kammerat,  der  i  Søvnørsken,  ikke 
mindre  forvildet  end  den  anden,  tog  den  ulykkelige 
Resolution  at  klattre  op  i  Masten  for  at  faa  Land- 
kjending. 

Den  lille  Fiskerbaad  formaaede  ikke  at  bære 
Store-Lars's  tunge  Overvægt  i  Toppen;  den  vippede 
rundt,  og  de  fik  nu  begge  det  kolde  Bad,  som  de 
saa  vel  havde  Behov  for. 

Der  sad  de  i  det  blanke,  stille  Veir  og  red  paa 
Hvælvet  i  flere  Timer,  indtil  en  anden  Baad  kom 
forbi  og  hjalp,  saa  de  kunde  faa  deres  egen  paa  ret 
Kjøl  og  øst  læns  igjen.  Men  denne  Store-Lars's 
Kuldseilingshistorie  spurgtes,  viden  om. 

Efterat  Husets  Datter  var  kommet  hjem  fra 
Bergen,  og  alt  ligesom  fik  en  finere  Skik,  blev  Store- 
Lars*s  Rolle  mere  indskrænket;  han  maatte  ikke, 
selv  i  Julen,  komme  ind  i  Stuen,  og  Løierne  dreves 
nu  mest  nede  i  Baarstuen. 

Hid  til  Landhandlerstedet  kom  Jon  Zachariasen 
i  Tjeneste,  da  han  var  et  Snes  Aar  gammel. 

Det  gik  hverken  frem  eller  tilbage  med  ham  i 

de  syv  Aar,  han  var  der,  og  hellerikke  brød  han  sig 
synderligt  derom,  før  den  ranke  Marina  nede  fra 
Løvøen  kom  i  Tjenesten.  Hun  var  da  henved  atten 
Aar  og  Jon  syv  og  tyve;  men  hendes  lyse,  fine  Væ- 
sen og  godhjertige  Smil  indtog  nok  flere  der  i  Huset 
end  ham. 

Jon  var  en  stærk,  mandig  Kar,  med  graa,  be- 
stemte Øine,  som  man  kunde  sætte  Lid  til,  og  et 
vakkert,  men  alvorligt  Ansigt.  Han  var  vel  betroet 
i  Baadbruget,  dygtig  baade  i  Roning  og  under  Sei- 
lads  og  desuden  vel  kjendt  paa  hver  Led,  hvor  han 
engang  havde  faret,  saa  han  altid  toges  til  Høvids- 
mand.  v,;'^.^! 

Skjønt  ikke  meget  snaksom  af  sig,  blev  han  paa 
sin  stille  Vis  snart  overmc^ade  G  od  venner  med  Ma- 
rina. For  sit  gode  Væsens  og  Udseendes  Skyld  — 
og  nok  ogsaa  ved  Handelsfuldmægtigens  Stuwitz's 
stille  Indflydelse  —  havde  hun  faat  Udsigt  til  at  for- 
fremmes til  Stuepige,  naar  hun  havde  tjent  ud  det 
andet  Aar  i  Kjøkkenet. 

Hver  Morgen  og  Aften  fandt  hun  Vandbøtteme 
staaende  fyldte  i  Bislaget  og  al  Veden  indbaaret  til 
sig  i  Kjøkkenet,  og  hun  havde  ogsaa  ladet  Jon 
mærke,    at   hun   var   ham  taknemmelig. 

Men  noget  mellem  dem  blev  det  ikke  før  ved 
Juletider  det  andet  Aar,  hun  var  i  Huset. 

Juleaften  og  Juledag  spiste  efter  den  gamle  Nord- 
landsskik  Husbondsfolket  og  Tjenerne  i  samme  Stue, 
og  paa  selve  Juleaften  foregik  der  i  Reglen  et  under- 
ligt Optog: 

Seks,  otte  Mand  i  Uveirsdragt  og  Skindhyre 
kom,  som  lige  op  fra  Sjøen,  bærende  mellem  sig  op 
til  Kjøkkenet  en  Kveite,  der  uagtet  sin  Størrelse  dog 
altid  var  for  liden  i  Forhold  til  de  uhyre  Anstrengel- 
ser, som  det  lod  til  at  volde  dem,  der  bar  den;  thi 
de  lagde  Fisken  ned  og  hvilte  sig  alt  i  ét. 

Kveite  og  Kalv  udgjorde  de  staaende  Juleaftens- 

retter  i  alle  bedre  Nordlandshuse,  og  efter  den  gamle 
Skik  var  det  Gutternes  Pligt  at  skaffe  den  første, 
medens  Kalven  paalaa  Budeien. 

Da  det  imidlertid  langtfra  var  givet,  at  en  stor 
Kveite  skulde  være  villig  til  at  bide  paa  Krogen 
netop  Juleaften,  maatte  denne  Sag  ligesom  den  fe- 
dede Kalv  i  Hemmelighed  forberedes  iforveien. 

Mellem  Gutterne  og  Pigerne  førtes  nu  i  Tiden 
før  Jul  en  stille,  men  overmaade  lidenskabelig  Strid 
om  at  forpurre  dette  for  hverandre. 

Lykkedes  det  at  boftstjæle  Budeiens  Kalv,  skulde 
hun  til  Skam  og  Spot  passere  Juleaften  paa  Fj  øs- 
taget,  eller,  hvis  Kveiten  manglede,  Husbondsdren- 
gen  ride  paa  Nøstmønningen. 

Og  saa  meget  sattes  herpaa,  at  Budeien  forrige 
Jul,  da  Kalven  kom  bort,  følte  sin  og  Fjøsets  Ære  i 
den  Grad  kompromitteret,  at  hun  kun  ved  Husmode- 
rens Myndighed  kunde  formaas  til  længer  at  blive 
i  Tjenesten,  endda  hun  havde  sluppet  den  Forsmæ- 
delse at  blive  sat  op  paa  sit  eget  Fjøstag. 

Forud  for  denne  Julekvæld  stod  Striden  hed; 
men  Marina  havde  fundet  paa  et  listigt  Raad,  der 
gjorde  Pigerne  næsten  overmodige. 

Hun  havde  lagt  Kalven  i  en  Kiste  og  gjemt  denne 
i  den  lille  Baad,  som  hang  under  Nøsttaget. 

Hvor  saa  Gutterne  søgte,  kunde  det  ikke  let  falde 
dem  ind  at  søge  paa  deres  egen  Grund. 

Uheldet  vilde,  at  Jon  ved  Middagstid  før  Jule- 
aften savnede  Nøstnøglen,  som  Budeien  mod  Ma- 
rinas Raad  havde  stukket  til  sig  for  at  føle  sig  rig- 
tig tryg. 

Jon  gjættede  imidlertid  snart,  at  Nøglen,  der 
altid  stod  i,  var  borttaget  med  Forsæt,  og  i  Skum- 
ringen saa  Marina  ham  tage  Døren  op  med  et  Bræk- 
jern. 

Gode  Raad  var  nu  dyre. 

Jonas  Lie:    Samlede  Værker.    I.  ^^ 

Da  Jon  vel  var  forsvundet  i  det  mørke  Nøst, 
listede  den  snarraadige  Marina  sig  ubemærket  ind 
bagefter  for,  om  muligt,  at  faa  Tag  i  Julekisten  og 
redde  den  ud,  før  Jon,  der  øiensynlig  ledte,  op- 
dagede den. 

Jon  famlede  og  søgte  overalt.  Han  var  saa 
kjendt  derinde,  bvor  han  daglig  arbeidede,  som  i 
isin  egen  Kiste. 

.  Engang  syntes  han,  at  han  rørte  ved  nogen, 
som  veg  undaf,  og  lidt  efter  faldt  en  Vedstok  over- 
ende. 

I  Krogen  mellem  den  store  Fembøring  og  Væg- 
gen følte  hans  udstrakte  Haand  en  varm  Kind,  og 
nu  var  Marina  fanget  tilligemed  Kisten,  hvormed 
hun  havde  haabet  at  liste  sig  ud. 

Han  holdt  først  haardt,  men  siden,  da  han 
havde  gjenkjendt  Marina,  mildere  og  mildere  om 
den  Haand,  der  havde  Kistehanken  fat.  Han  følte 
hendes  varme  Aandepust  paa  sit  Ansigt,  og  hans 
Bryst  hamrede  mere  og  mere  oppe  i  Halsen,  saa  at 
han  ikke  kunde  faa  et  Ord  frem;  tilmed  var  Haan- 
den  saa  usigelig  god,  at  han  ikke  aarkede  at  slippe 
den,  og  hellerikke  gjorde  den  noget  Forsøg  paa  at 
komme  undaf.     Endelig  sagde  han  sagte,  afbrudt: 

,, Siden  det  er  Dig,  Marina,  kan  Du  gjøre,  hvad 
Du  vil  med  Kisten  —  jeg  skal  ikke  sige  et  Ord." 

Med  et  hviskende:  „Tak  Jon,  jeg  ved  nok,  jeg 
kan  lide  paa  Dig,"  —  vilde  hun  nu  smyge  sig  forbi 
ham;  men  mellem  Fembøringen  og  Væggen  var  Rum- 
met for  trangt.    Da  omfavnede  Jon  hende  og  sagde: 

,,Ja,   helt  til  Kirkegaarden,   Marina!" 

Deres  Kinder  berørte  hinanden  et  lidet  Øieblik, 
hvorpaa  Marina  hastigt  rev  sig  løs  og  løb  op  til 
Gaarden. 

Juleaften  aabnedes  som  sædvanlig  med  Andag- 
ten, idet  gamle  Brøgelmann  tog  frem  sine  Hombril- 

ler  og  oplæste  et  Stykke  af  Bibelen  samt  en  Jule- 
salme. Og  denne  Kvæld  stod  altid  siden  for  Jons 
Erindring  som  den  høitideligste  og  festligste  Stund 
i  hans  Liv. 

I  Anledning  af  Studenten  holdtes  der  en  særlig 
Juletilstelning  inde  i  Stuen  med  Presenter  til  alle 
Folkene. 

Jon  fik  en  Porcelæns  Tobakspibe  med  et  Dame- 
portræt paa  samt  tre  Sølvdalere  indsvøbt  i  Papir, 
og  Marina  fik  et  stort  Kastetørklæde. 

Tilfældigvis  skulde  de  begge  samtidig  frem  og 
takke,  og  var  den  mandige  Jon  da  usædvanlig  keitet 
og  Marina  unaturlig  rød. 

Ikke  mindre  festligt  lyste  siden  altid  for  Jons 
Minde  Julemoroen  og  Lystigheden  i  Huset  i  Dagene 
bagefter. 

Til  Erik  Spillemands  Fele  og  Per  Pladses  Klari- 
net gik  han  Polskdansen  i  Baarstuen  saa  glad,  som 
han  havde  faat  baade  Gaard  og  Grund. 

Drengene  og  Pigerne  holdt  Julelege  nede  i 
Drengestuen,  og  da  traf  det  sig  gjerne  saa,  at  de 
to  blev  Par,  især,  naar  de  legte:  ,, Skibe- Jægten". 
Man  gik  rundt  og  sang: 


..Nu  skal  Jægten  til  Bergen  gaa, 
hvad  skal  Ti  have  til  Føring  paa? 
Manden  hed  te  Raadløs  Ifra  Rækindstad, 
Konen  hedte  Tvorre-Marrit-Ligeglad. 
Datteren  var  sig  saa  ven  en  Maard. 
hvor  skal  hun  faa  sig  en  Mand  iaar? 


Nu  skal  Jægten  til  Bergen  gaa. 
Datter  vor  saa  sætter  vi  til  Føring  paa. 
Jægten  var  et  Flagedæk  fra  Villansvær, 
Seilet  var  et  gammelt  Skjørt  med  Noravæ'r. 
Masten  var  en  Tvorrestok  med  ned  for  op. 
Styret.  —  det  finder  Du  paa  Velen  nok. 

10' 

Friskt  nu  blæser  det  Bergensbør. 
kjære  mtn  Mand,  véd  Du  Velen  sørT 
Jægten  din  Du  styre  fra  Skjær  tU  Skjær, 
saa  har  Du  Leden,  hvor  grundest  er, 
hold  Dig.  saa  Vinden  staar  agterfra. 
saa  kan  Du  Mist  ei  af  Leden  ta'i 


Jægten  hun  strøg  saa  til  Bergen  ind, 
Datter  hans  paa  Dækket  sad  blank  og  fin. 
Datteren  hun  sklnte  over  Bergens  Stad. 
Tylftevls  af  EJøbmænd  stod  med  Buk  i  Rad. 
Stolteste  KJøbmand  i  Bergen  gaar, 
ham  skal  hun  have  til  Mand  laari" 


Ved  Slutningsverset  kom  det  an  paa,  hvem  der 
stod  lige  over  for  hinanden. 

Kun  én  Aften  var  Jon  uveirsmørk;  det  var,  fordi 
han  skjønte,  at  Studenten  blot  var  nede  i  Baarstuen 
for  Marinas  Skyld. 

Tvertimod  sit  vanlige  godslige  Væsen  blev  hans 
Øine  efterhaanden  alt  mere  vilde,  og  han  havde 
vistnok  udført  det  vanvittige  Forsæt,  hvorpaa  han 
bryggede,  nemlig  at  sætte  Studenten  paa  Dør  og 
dermed  sig  selv  ud  af  Tjenesten,  om  ikke  Marina 
havde  taget  ham  op  til  Dans  og  faat  ham  rolig  ved 
at  tilhviske  ham,  at  man  maatte  huske  paa  „hvad 
der  var  bedst  for  dem  begge  to". 

Samme  Kveld  tog  Jon  ude  i  Bislaget  hendes 
Løfte  for  Livet  og  Beseglingen  i  et  varmt  Kys. 

Da  Julen  den  næste  Dag  —  Tyvendedagen  — 
skulde  danses  ud,  førte  Jon  „Langedansen"  an,  saa 
det  længe  blev  spurgt. 

I  en  lang  Kjæde,  enkelte  af  de  forreste  udklædt 
som  Julebukke,  fo*r  Folkene  gjennem  Værelserne 
med  Spillemanden  i  Spidsen.  I  Stuen  passerede 
de  forbi  Brøgelmann,  hans  Hustru  og  Datter,  der 
med  endel  Gjæster  efter  Skikken  modtog  de  burleske 
Hilsener. 

Langedansen  endte  ude  paa  Gaardspladsen, 
hvor  de  bagerste  i  Reglen  ved  Svingningen  slængtes 
voldsomt  overende. 

I  saa  Henseende  beror  meget  paa  Anførerens 
Kraft  og  Snildhed.  Denne  Gang  var  det  Studenten, 
der  i  Overgivenhed  havde  hægtet  sig  paa  tilslut,  som 
blev  slængt  i  Snehaugen.  — 

Det  varede  imidlertid  ikke  længe,  før  Jon  fandt 
sin  Lykke  noget  utryg  og  sin  Tilværelse  saa  temme- 
lig lig  et  Helvede. 

Ikke  blot  Kjøbsvenden,  Thor  Stuwitz,  der  da  var 
en  Mcmd  paa  nogle  og  tredive  Aar,  men  ogsaa  Stu- 
denten begyndte  nu,  hver  paa  sin  Maade,  at  lægge 
deres  Garn  ud  efter  Marina. 

Stuwitz  paanødte  hende  Foræringer  af  alle 
Slags,  som  hun  ikke  vel  turde  afslaa,  men  om  hvilke 
hun  hver  Gang  ærlig  aflagde  Beretning  til  sin  for- 
bittrede,   men  noget  modfaldne  Kjæreste. 

De  følte  begge  to,  at  der  kredsede  gridske  Høge 
over  deres  Kjærlighed,  og  at  den  kjæmpede  i  et 
Veir,  der  kunde  give  større  Fartøier  end  deres  nok 
at  klare. 

Det  værste  var,  at  hun  mærkede,  at  Kjøbsvenden 
støttedes  af  dem  hjemme  paa  Løvøen. 

Jon  eiede  intet  og  Marina  heller  intet;  —  det 
gjaldt  for  dem  begge  at  faa  lagt  sig  noget  til  bedste, 
og  for  ham  tillige  om  at  arbeide  sig  videre  frem  i 
de  følgende  Par  Aar.  Men  alle  disse  Planer  var 
det  kun  alt  for  let  for  hine  fiendtlige  Magter,  paa 
allehaande  Vis  at  forstyrre.  Der  behøvedes  hertil 
kun,  at  der  blev  sat  ondt  ud  for  dem  hos  Husbonds- 
folket 

Jon  var  i  denne  Tid  meget  ordknap  og  tung  til- 
sinds. 

En  Kveld,  han  var  rigtig  bedrøvet,  gjorde  hun 
ham  saa  glad,  at  hans  brede  Ansigt  lyste. 

Under  Krænkelsens  Taarer  foreslog  hun  harm- 

fuldt,  at  de  paa  deres  Bryllupsdag  skulde  samle 
alle  de  Tørklæder  og  Foræringer,  hun  nu  maatte 
modtage,  i  et  Knytte  med  en  Sten  i  og  saa  sænke 
det  altsammen  ned  ude  paa  Fjorden;  hun  havde 
grædt  nok  af  salte  Taarer  ved  den  Rigdom,  sagde 
hun. 

—  En  Søndag  Eftermiddag  om  Vaaren,  som  Jon 
sad  nede  paa  Sj øboden  i  Døren  ved  Vindetouget  og 
grublede  ved  sin  Pibe,  kom  Marina  helt  bleg  ind 
til  ham. 

Hun  fortalte,  at  Kjøbsvenden,  medens  de  andre 
om  Formiddagen  havde  været  i  Kirke  —  Jon  havde 
selv  været  med  at  ro  Kirkebaaden  —  havde  gjort 
hende  en  Kjærlighedserklæring,  som  hun  paa  Stedet 
havde  afslaaet. 

Den  store,  enøiede  Kjøbsvend,  der  var  saa  mæg- 
tig hos  Husbondsfolket,  havde  grebet  Anledningen 
til  endelig  at  lægge  sit  Hjerte  for  hendes  Fødder. 

Hans  Mening  var,  at  de  skulde  være  hemmelig 
forlovede  i  Huset  et  Aars  Tid,  saa  skulde  hun  siden 
flytte  med  ham  til  Olsvaag,  hvor  han  nu  havde 
faat  Udsigt  til  for  billig  Pris  at  faa  Handelsstedet 
med  tilhørende  Fiskevær,  der  skulde  til  Auktion. 
I  sin  Kjærlighedsiver  busede  han  ud  med,  at  han 
havde  lagt  sig  tilbedste  mere,  end  nogen  vidste,  og 
det  Aar,  som  kom,  smidskede  han  selvgodt,  skulde 
ikke  gjøre  ham  fattigere. 

Forbauselsen  over  den  ringe  Tjenestepiges  raske 
Afslag  paa  hans  storartede  Tilbud  stod  at  læse  paa 
hans  Ansigt,  der  fik  et  sandt  Vilddyrudtryk,  me- 
dens han  stirrede  paa  hende. 

Men,  som  hun  stod  der  beskeden  med  Hæn- 
derne foldede  over  sit  Søndagsforklæde  og  rød  af 
Øieblikkets  Skræk,  læste  han  et  saa  sanddru  og  en- 
foldigt ,,Nei'\  at  han  indsaa,  at  her  for  denne  Gang 
intet  mere.  var  at  udrette. 

Lidt  efter  kom  han  igjen  ud  i  Baarstuen,  hvor 

han  var  alene,  og  holdt  hende  en  salvelsesfuld  og 
indtrængende  Tale  om,  hvor  ærefuldt  hans  Tilbud 
var  for  hende,  og  hvor  høit  det  vilde  glæde  hendes 
stakkels  fattige  Far;  hun  var  ham  desuden  tak- 
skyldig, fordi  han  havde  hjulpet  hende  frem  til  Tje- 
neste og  Gunst  i  dette  gode  Hus. 

Da  hendes  stilfærdige  Holdning  og  Svar  imid- 
lertid gav  ham  det  samme  Indtryk  som  før,  var  den 
sminkede  Godslighed  pludselig  som  strøget  bort. 

Pigen  følte,  at  hun  skalv  i  Knæerne,  medens 
han  satte  Øiet  paa  hende,  som  om  han  hos  ^ig  selv 
bare  forundrede  sig  over,  at  saadan  en  liden  Ting, 
som  han,  naar  han  vilde,  kunde  knuse  under  Støvle- 
hælen, dristede  sig  til  at  sætte  sig  op  imod  ham. 

Aldeles  mod  sit  vanlige  langsomme  Væsen,  rev 
han  voldsomt  og  ilsindet  i  Dørklinken;  —  han  vendte 
sig  i  Døren  med  et  truende  Udtryk  og  sagde,  at  han 
nok  forstod,  at  Studenten  havde  sat  hende  Fluer  i 
Hodet,  men  at  han  skulde  vide  at  sætte  en  Stopper 
paa  dette  letfærdige  Uvæsen  i  Huset.  En  brav  Pige 
forskjertsede  ikke  en  god  Fremtid,  naar  den  bødes 
hende,  og  hun  burde  desuden-  —  sagde  han  lang- 
somt betydende  —  betænke  sig  vel,  før  hun  gjorde 
sig  ham  til  Uven. 

Med  disse  Ord,  hvori  laa,  at  han  endnu  ventede, 
at  hun  vilde  overveie  Sagen,  lukkede  han  Baarstu- 
døren  efter  sig. 

Dette  var  lidet  glædelige  Tidender  for  Jon,  og 
endnu  mørkere  blev  det,  da  Marina  et  Par  Dage 
efter  indkaldtes  i  Stuen  til  Madam  Brøgelmann  og 
opsagdes  til  Høsten. 

Krisia  var  altsaa  nu  kommet,  og  gode  Haad 
dyre, 

Kjøbsvenden  haabede  paa,  at  hun,  stedt  i  Nø- 
den, tilslut  vilde  falde  tilføie. 

Jon  Zachariasen  dampede  i  ensomme  Timer  nede 
paa  SJøboden  noget  forskrækkeligt  paa  sin  Kjøbe- 

pibe  med  Porcelænshodet,  hvori  stod  Portrætet 
af  en  fin  Dame,  som  han,  uanset  de  stik  modsatte 
Træk  og,  at  hun  var  klædt  som  en  Prinsesse,  syn- 
tes lignede  saa  Marina.  Det  var  nok  den  høie  Hals 
og,  at  de  var  lyse  begge  to,  som  bevirkede  denne 
heldige  Illusion,  der  var  ham  til  saa  megen  Trøst. 

I  ensomme  Timer  sad  han  og  overdampede  sin 
Marinas  Ansigt  og  syntes  paa  det  Vis,  at  han  sam- 
snakkede med  hende,  medens  han  spekulerede. 

Hans  Plan  var  endelig  fattet.  Han  overlagde 
den  i  Vedskjulet  sent  en  Aften,  efterat  alle  havde 
lagt  sig,  med  den  virkelige  Marina.  Den  følgende 
Dag  indfandt  han  sig,  pyntet  i  sine  brune  Vadmels 
Søndagsklæder  og  med  Blankhatten  i  Haanden,  paa 
Kontoret  hos  gamle  Brøgelmann. 

Han  vilde  bede  „han  Far"  om  Opgjør  og  om  at 
faa  Lov  af  hans  Godvillie  til  straks  at  forlade 
Tjenesten,  da  han  nu  havde  noget  fore  paa  egen 
Haand. 

Brøgelmann  var,  som  meldt,  en  snil  Mand,  og 
Jon  Zachariasen  iik  da  sin  Afsked  med  god  Attest 
og  efter  Opgjør  21  Spd.  tilbedste  samt  en  gammel, 
gissen  Seksæringsbaad,  der  slang  nede  ved  Stran- 
den, og  hvilken  han  tilligemed  det  tilhørende  fillede 
Seil,  der  stod  i  Nøstet,  bad  ,,han  Far"  forære  sig 
som  en  Drikkeskilling  for  de  7  Aar,  han  havde 
tjent  ham. 

Ogsaa  Store-Lars  undbad  sig  samme  Dag  af  Tje- 
nesten; —  han  havde  paa  en  Maade  sluttet  sig  til 
Jon,  der  var  den  eneste,  der  ikke  etbede  med  ham. 

De  næste  14  Dage  af  Vaaren  anvendte  Jon  til 
at  reparere  og  tjærebrede  sin  Baad. 

Og  saa  lagde  han  og  Store-Lars  ud  tidligt  en 
Morgen,  før  nogen  var  oppe. 

Han  havde  da  med  sig  et  Par  Linestamper  og 
ellers  det  lille  af  Redskab  og  Sjøklæder,  han  eiede. 

deriblandt  Sag  og  Økse  samt  en  Kasse  med  Spiger 
og  Nistemad  for  et  længere  Fravær. 

Som  den  mørkhaarede,  stærke  Kar  i  Topluen  og 
Sjødragten  var  kommet  ud  paa  Bugten,  der  laa 
blank  med  smaa  Pust  af  Morgenbrisen  her  og  der, 
gryede  Solen  over  Fjeldet  og  kastede  samtidig  sit 
Skjær  over  Pigen,  som  stod  paa  Bryggen;  —  det  var 
Morgenvarslet  for  deres  Livsfærd. 

Det  var  tomme  og  ødslige  Dage  for  hende  i  den 
Tid,  Jon  var  borte,  og  dertil  gik  Krambodsvenden 
og  lurede  paa  hende  som  paa  en  Fugl,  han  mente 
retnu  at  faa  i  Donen.  Studentens  Kurmageri  var 
igrunden  et  stort  Held  for  de  elskende,  thi  ved  ham 
blev  Kjøbsvendens  alt  før  vildledede  Opmærksom- 
hed end  mere  bortledet  fra  den  i  hans  Øine  ube- 
tragtelige Jon.  Stuwitz  kunde  for  den  Sags  Skyld 
gjerne  betrot  Jon  at  gaa  med  Kjærlighedsbrevene, 
om  han  havde  været  hjemme.  — 

En  fem  Maaneders  Tid  efter,  udpaa  Høsten,  kom 
Jon  og  Store-Lars  en  Dag  strygende  for  frisk  Bør 
med  Baaden  fuldladet  af  Tørfisk. 

Jon  gik  i  sin  Sjødragt,  slæbende  efter  sig  en  stor 
fersk  Torsk,  som  han  holdt  i  Gjellen,  ind  i  Kram- 
boden, hvor  han  efter  Skikken  slængte  Torsken  paa 
Disken  og  bad  om  at  faa  en  Dram  for  den  og  siden 
Afregning  for  den  Tørfisk,  han  havde  i  Baaden.  I 
den  nærmeste  Tid  skulde  han  fragte  hid  flere  slige 
Ladninger,  som  endnu  hang  paa  Hjelden  hjemme. 
Han  trængte  kontante  Penge  blandt  andet  til  at  kjøbe 
sig  en  bedre  Baad,  da  den,  han  fo'r  med,  som  han 
muntert  udtrykte  sig,  retnu  ikke  duede  for  andre 
end  Folk,  som  kunde  ,, træde  Sjøen".  Endel  af  Fi- 
sken var  af  den  Grund  ogsaa  paa  Veien  biet  vaad 
for  ham,  saa  den  tabte  i  Prisen. 

Bagefter  om  Aftenen  flk  han  Marina  i  Tale. 

Da  hun,  paa  engang  leende  og  grædende,  hilste 
paa  ham,  fortalte  hun,  at  hun  havde  set  ham  komme 

(il  Bryggen;  og  havde  hun  næsten  ikke  sanset  sig, 
saa  hun  havde  gjort  en  hel  Del  Ting  rent  ende- 
vendt. 

Fra  den  Stund,  hun  havde  talt  med  Jon  og  hørt, 
hvordan  det  stod  med  deres  Udsigter,  Ak  hendes 
Ansigt  igjen  det  freidige,  glade  Skjær,  som  havde 
været  borte  under  al  den  Sorg  og  Bekymring,  hvori 
hun  den  hele  Tid  havde  levet. 

I  Løbet  af  de  følgende  fjorten  Dage  kom  Jon 
igjen  to  Gange  med  fuld  Ladning. 

Da  han  havde  fragtet  did  al  sin  Fisk,  fik  han 
udbetalt  femti  Speciedalere,  hvoraf  de  tyve  straks 
gik  til  at  kjøbe  en  bedre  Baad. 

En  Formiddag  gik  de  saa  begge  pyntede  ind  paa 
Kontoret  og  fortalte  Brøgelmann,  hvorledes  det  hele 
stod  til,  at  de  var  Kjærestefolk  og  tænkte  paa  at 
gifte  sig  endnu  samme  Høst,  men  at  de  var  bange 
for  Handelsfuldmægtigen,  der,  saasnart  han  fik  Nys 
om  Sagen,  vilde  lægge  sine  af gj  ørende  Hindringer 
iveien  i  Marinas  Hjem. 

Brøgelmann  sad  længe  i  Tanker. 

Han  paalagde  dem  kun,  da  han  lod  dem  gaa, 
at  tie  bomstille  med  Sagen,  saa  intet  blev  mærket. 
Og  deraf  tog  de  Haab. 

Dagen  efter  sendte  han  Jon  med  et  lukket  Brev 
et  Ærinde  hen  til  Fogden. 

Det  var  efter  Kongebrev.  Selv  var  han  et  Par 
Dage  efter  hos  Præsten. 

Og  næste  Søndag  —  det  var  netop  Dagen  før  Hø- 
stens Flyttedag  —  blev  de  til  Overraskelse  for  alle, 
men  mest  for  Stuwitz,  viet  i  Kirken,  hvorfra  de  i 
deres  Baad  reiste  lige  sydover  til  deres  nye  Hjem 
paa  Skorpen. 

Men  fra  den  Stund  havde  de  Stuwit2*s  uud- 
slukkelige Had  og  Forfølgelse;  thi  det  var  ikke  ene 
og  alene  Pigens  ualmindelige  Skjønhed  og  Tække, 
men  ogsaa  en  Beregning  med  i  Spillet,  nemlig  Tryg- 

heden  for  Følgerne  af  en  mulig  Opdagelse  af  For- 
holdene ved  Marinas  Fødsel. 

Jon  Zachariasens  Hemmelighed  var,  at  han  paa 
en  af  sine  Lofotfærder  engang  havde  opdaget  en 
liden  udmærket  Fiskegrund  syd  ved  Skorpøen.  Og 
saa  havde  han  tillige  husket  paa  Levningerne  af  et 
Skibsvrag,  som  laa  ret  i  Land,  ikke  langt  derfra. 

Disse  to  Ting  havde  han  i  de  ensomme  Timer, 
da  han  spekulerede  paa  Raad  for  Uraad,  sat  sam- 
men i  sit  Hoved,  og  i  denne  Sommer  ved  Hjælp  af 
Store-Lars  foreløbig  faat  spigret  op  en  liden  Hytte 
paa  Skorpøen  lige  indenfor  Fiskepladsen. 

Det  var  senhøstes,  da  de  to  med  Store-Lars  deres 
Bryllupsdag  seilede  med  det  lille,  de  eiede,  i  Baa- 
den  og  lidt  Udstyr  og  Julekost,  som  de  fandt  hen- 
lagt i  den  —  hvilket  de  vel  vidste  hvorfra  skrev  sig 
—  sydover  ud  til  deres  lille  Nybyggerhjem  paa 
Skorpøen. 

Midtveis  paa  Fjorden  den  første  Dag  skede  no- 
get, som  Store-Lars  i  mange  Aar  siden  anstrængte 
sin  matte  Hjerne  med  at  begribe:  Marina  leverede 
Jon  et  Knytte,  som  de  først  aabnede,  —  og  da  saa 
Lars  tydelig  flere  Silketørklæder  —  og  derefter  igjen 
tilknyttede  med  en  stor  Sten  i  Snøret.  De  tog  i  med 
en  Haand  hver  og  slap  den  saa  under  Latter  og 
Glæde  udfor  Baadripen. 

Da  Store-Lars  lod  til  at  bryde  sit  Hoved  stærkt 
med  det  passerede,  forklarede  Jon  ham  tilsynela- 
dende alvorligt,  at  det  bare  var  Thor  Stuwitz  og  en 
Student  fra  „Kristian",  som  nu  var  gaaet  tilbunds 
med  en  Sten  om  Halsen,  —  en  Vittighed,  som  Ma- 
rinas smilende  Ansigt  tydeligt  paaskjønnede  i  høi 
Maade,  men  som  Lars  forblev  lige  klog  ved. 

Som  et  Punktum  paa  sine  Grublerier  bad  han 
Marina,  som  sad  paa  Styre-Toften  ved  Jon,  om  at 
lange  sig  Øldunken.    Han  reiste  sin  vældige  Person 

op  i  Baaden  og  drak  Bryllupsskaal  for  dem  begge, 
paa  ,,en  god  Seilads  i  alle  Maader". 


Det  gik,  som  man  havde  spaaet,  idet  Brøgel- 
manns  Datter  ikke  længe  efter  blev  forlovet  med  Stu- 
dent Heggelund. 

Gamle  Brøgelmann  trak  sig  nu  yderligere  ud 
af  alle  Forretningerne  nordpaa;  han  kjøbte  et  Par 
Aar,  før  han  døde,  Svigersønnen  Handelsstedet 
M  .  .  sund  længer  syd.  I  Medgift  gav  han  ham 
sin  betroede  Fuldmægtig  til  at  styre  med  Handelen 
eg  være  den  egentlig  tænkende  Hjerne  i  Forret- 
ningerne. 

Det  var  en  moralsk  Forpligtelse,  som  Heggelund 
der  paatog  sig  i  Forhold  til  sin  forsigtige  Sviger- 
fader, og  med  denne  levede  han  siden  sit  hele  Liv 
igjennem  i  et  Slags  hemmeligt  Formynderskab,  der 
var  ham  trykkende  nok;  men  han  manglede  baade 
Karakter  og  —  ialtfald  som  hans  Forhold  stod  se- 
nere —  ogsaa  den  nødvendige  Indsigt  i  sine  egne 
Forretningsaffærer  til   at  afkaste   det. 


TREDIE   KAPITEL. 

FISKEGRUNDEN  ,, BERGINGEN". 

Der  var  gaat  Aar  hen  siden  Brøgelmanns  Tid. 
Hans  Datter,  som  var  gift  med  Heggelund,  styrede 
nu  i  sit  store  Hus  nede  i  M  .  .  sund. 

Jon  Zachariasen  og  hans  Hustru  var  komne  et 
Stykke  fremover  i  Livet;  de  havde  i  godt  og  ondt 

slidt  sig  taalelig  igjennem  og  sad  nu  med  flere 
Børn. 

Jons  Hytte  laa  ude  ved  Havbrynet  lige  i  Udløbet 
af  en  Fjeldsprække,  der  gaar  tversover  den  smaleste 
Del  af  Klippeøen  Skorpen. 

Var  Skalberget  i  Tidens  Morgen  revnet  nogle 
Favne  dybere,  vilde  Sprækken  have  dannet  en  na- 
turlig Kanal  mellem  Havet  og  det  småle  Sund 
indenfor,  der  adskiller  Skorpøen  fra  Fastlandet. 
Vandløbet  bærer  derinde  Navnet  ,, Krogene",  fordi 
det  bugter  sig  i  lunefulde  Vendinger  mellem  en 
Mængde  Holmer  og  Skjær,  saa  at  man  fra  Bunden 
ikke  kan  se  Udløbet  i  Sundet,  og  Fjeldsiden  er  her 
hele  Veien  et  langt  Stykke  op  klædt  med  venlige 
Græsflækker  og  Løvskog. 

Sjøfuglene  har  sine  Reder  paa  alle  Smaahol- 
mene  i  det  forviklede  Løb,  hvor  der  altid  er  blankt 
og  smult  Vand  at  dukke  i  med  Ungeflokkene. 

Paa  et  saadant  Sted  løsnes  nødigt  Skud,  og  der- 
for havde  Erfuglene  i  fredelig  Tillid  deres  Reder  helt 
oppe  under  Jon  Zachariasens  Trappe  og  Husvæg  i 
hans  Nøst  og  Skaale.  Fuglene  dernede  fløi,  med  og 
uden  Grund,  ti  Gange  paa  Dagen  —  Erf uglen,  den 
rødbenede  Kjæl,  Heire,  Teiste,  Maage  og  Skarv,  — 
allesammen  pludselig  iveiret  og  fyldte  Luften  med 
Skrig  og  Snak  i  Munden  paa  hverandre. 

Det  var  Hensynet  til  Fiskebruget  udenfor  i 
Sjøen,  der  havde  tvunget  Jon  til  at  forsage  den  lu- 
nere Boplads  og  lægge  Huset  over  mod  Udsiden 
neppe  et  Rlfleskud  fra  den  braat-hvide,  blæsende 
Havkant 

Stedet  for  sit  Rede  havde  han  valgt  efter  det 
samme  Instinkt  som  S  j  øf  uglen;  —  han  vilde  undgaa 
to  strenge  Fiender,  nemlig  Nordveststormen  og  det 
Snefog,  der  om  Vinteren  følger  med  den.  Sneen 
føg  da  altid  hen  over  den  Side  af  Skaret,  under 
hvilken  Huset  var  lagt,  saa  at  der  selv  i  den  værste 

Vinter  blev  fremkommeligt  ned  til  Sjøen  i  Læ  af 
Fjeldvæggen. 

Den  lille  skraa  Jordfiek  omkring  var  møisomme- 
lig  baaret  didhen  fra  andre  Steder  af  Øen,  og,  som 
det  stod  der  med  Bagsiden  skjævt  lænet  til  Fjeldet, 
var  det  let  at  kjende,  at  det  var  Levningerne  af  en 
gammel  Kahyt  med  endel  Tilbygning  efter  Lei- 
lighed. 

Under  det  side  Tørvtag  med  de  gule  Hesteblom- 
stcr  ludede  de  smaa  grønne  Ruder  lig  et  Par  af 
Saltvandsskvæt  halvblinde  Øine  under  en  dybt  ned 
i  Panden  forgroet  Haarlug,  og  den  Gangsti,  der  fra 
den  grønskede  Baadstø  gik  opad  Stenuren  til  Huset, 
kunde  minde  om  en  Faldrebstrappe. 

Brat  nedenfor  i  Fjæren  stod  det  graa  næver- 
tækkede  Nøst  med  tunge  Stene  lagte  ovenpaa  Taget 
for  Stormen. 

Deres  Fiskegrund  ude  ved  Skorpen  havde  Jon 
og  Marina  paa  Grund  af  den  Rolle,  den  havde  spil- 
let i  deres  Liv,  kaldet  ,, Bergingen",  et  Navn,  hvor- 
med den  nu  paraderer  paa  de  officielle  Søkarter. 

Karttegneren  eller  Sjømanden,  der  en  Stormnat 
maaler  derpaa  med  Passeren,  for  at  bolde  sig  be- 
hørig langt  undaf  den  farlige  ,,Lønbø",  vilde  vist- 
nok med  et  vantro  Smil  høre  paa  den  Forklaring, 
at  det  Fartøi,  som  —  at  slutte  efter  Navnet  —  her 
engang  skulde  være  bjerget  af  Havsnød,  var  en  saa 
luftig  Ting  som  to  unges  Kjærlighedsskib.  Og  dog 
tør  der  til  de  allehaande  forunderlige  Navne  paa 
vor  Kysts  utallige  Skjær  og  Holmer  knytte  sig  man- 
gen Historie,  mangt  et  gribende  Drama  af  vor  Al- 
mues ubemærkede  Liv,  som  man  skulde  have  fundet 
endnu  mindre  sandsynlig. 

Til  ,, Bergingen",  der  bestod  af  tre  Lønbøer  af 
forskjellig  Dybde  i  ftad  udenfor  hinanden,  var  der 
kun  en  halv  til  trekvart  Miles  Udror.  Fra  Huset 
kunde  de,  som  var  derhjemme,  —  og  disse  var  nu 

Marina  og  hendes  tre  gjenlevende  Børn,  thi  en  Gut 
og  en  Pige  havde  Vorherre  taget  —  se  ud  til  Baa- 
den,  naar  Fa^ren  og  Store-Lars  som  vanligt  Morgen 
og  Aften  laa  derude  og  fiskede,  satte  og  trak  Li- 
neme  eller  stellede  Fisken  oppe  paa  Skjæret,  hvis 
lave  R3'g  ellers  i  Reglen  var  dækket  med  store  Hav- 
maager  og  anden  Sjøfugl,  der  sad  Rad  i  Rad  og 
ventede  paa  Seien. 

I  Godveir  om  Sommeren  var  Marina  og  Bør- 
nene undertiden  med  for  Morskabs  Skyld;  men  i 
hendes  Ungdom,  i  de  første  Aar  de  var  gift  og  før 
de  fik  bedre  Raad,  havde  hun,  medens  Jon  to  Aar 
efter  hinanden  laa  syg  halve  Aaret,  og  Stuwitz  næg- 
tede dem  Kredit,  maattet  gaa  for  den  manglende 
anden  Kar  i  Baaden  og  i  Sjøklæder  plasket  derude 
i  al  Slags  Veir. 

Marinas  Yndlingsplads  om  Sommeraftenerne 
var  i  den  aabne  Stuedør.  Naar  Solen  gik  ned  med 
sine  ubeskrivelige  Vidunderlandskaber  i  det  store 
guldviolette  Hav,  syntes  Jon,  som  laa  derude  med 
Baaden,  halvt  inde  i  Himmelen. 

Hun  sad  i  slige  Aftener  gjerne  paa  Dørstokken 
nynnende  med  Strikketøiet  eller  andet  Arbeide  i 
Haanden,  medens  Børnene  legte  foran  Trappe- 
stenen. 

Ellers  var  hendes  daglige  Bekymring  for  Rosse- 
veir  ned  fra  de  sorte  Kløfter  i  Storbergskavlen  inde 
paa  Fastlandet,  for  de  graadige  Strømskavler  og  for 
den  lumske  Lønbø,  der  ofte  uforvarende  kunde  tage 
Grundbraat  paa  den  blankeste  Dag. 

Og  saa  var  det  Jons  tunge  Reiser  under  Jul  med 
den  tørrede  Fisk  til  Landhandleren  i  Sørstrømmen. 
Didhcn  var  der  haardere  Søvei  end  til  Heggelund 
i  M . .  sund,  men  ham  vilde  de  nødig  søge  siden  det 
Aar,  da  Stuwitz  nægtede  dem  Kredit  i  Boden.  Denne 
vragede  derhos  altid  Fisken  ubilligt  for  dem  og  slog 
ned  paa  Prisen« 

I  den  Baad,  som  Jon  og  Store-Lars  rodde,  sad 
der  nu  stedse  hyppigere  en  tredie  Person,  der,  saa 
liden  han  var,   alt  gjorde  Tjeneste  som  Agnsætter. 

Det  var  Glæden  i  Huset,  den  gulkrøUede  liv- 
lige Morten.  Altid  lystig  og  villig  og  fiøitende,  havde 
han  bestandig  noget  fore:  —  smaa  Fiskedamme, 
Fuglefælder  og  mange  rare  Ting,  som  han  selv 
fandt  op. 

Skorpøen  med  dens  underlig  krogede  Indløb  over 
Sandgrunden  mellem  Holmerne  samt  Fiskegrunden 
i  Sjøen  udenfor  var  hans  Verden.  Han  gjettede  paa 
en  Prik,  hvor  Flyndren  laa,  naar  han  var  ude  for 
at  stikke  dem  med  Stangen,  —  vidste  enhver  Sjø- 
f uglearts  Skik  og  Vaner  og  kjendte  enkelte  blandt 
dem,  der  var  klækket  ud  paa  Sk j æret,  og  som  siden 
hvert  Aar  kom  ind  til  sit  gamle  Rede,  for  ud  paa 
Sommeren  atter  at  drage  tilhavå  med  Ungeflokken 
efter  sig. 

Naar  Trækfuglene  kom,  som  skulde  til  Finmar- 
ken, sad  der  paa  Skj  ærene  mangeslags  rare  Fugle, 
hvoriblandt  Brushanerne  forekom  ham  de  under- 
ligste, og  han  grundede  meget  over  de  Lande,  hvor 
disse  vel  kunde  komme  fra.  Da  kom  ogsaa  Sang- 
svanen, som  han  vidste  var  den  skjønneste  blandt 
alle  Fugle. 

Han  var  elleve  Aar  gammel  første  Gang,  han 
kom  til  Sandeids  Kirke  og  saa  Kirkealmuen  samlet. 

Han  mærkede  sig  da  meget:  Kirken  havde  tre 
Indløb,  hvor  det  ene  Følge  bag  det  andet  seilede 
langsomt  ind  og  satte  sig  i  Række  og  Geled  bag 
hinanden  ligesom  Sjøfuglene  paa  Skj  æret  hjemme; 
de  sorte  —  Mandfolkene  —  paa  den  ene  Side,  og 
de  lyse.  Kvindfolkene  med  Skaut  eller  Tørklæder, 
paa  den  anden  Side. 

Han  var  næsten  forberedt  paa,  at,  naar  Seiesti- 
men  kom,  vilde  ogsaa  her  hele  Hæren  med  ét  flyve 
skrigende  op  ligesom  hjemme. 

Men  siden  havde  han  kun  Øie  for  den  staselige 
Fru  Heggelund,  der  sad  1  Silkekjole  med  en  svær 
Guldkjede  om  Brystet  lige  under  Prækestolen  og 
havde  en  ganske  liden  Pige  paa  Fanget,  der  lo  og 
pegte  mod  ham. 

Da  han  kom  hjem,  fik  han  for  første  Gang  i  sit 
Liv  alvorlig  Stryg.  Han  havde  oprettet  en  Prækestol 
af  Stene  og  faat  sine  to  Søskende  til  at  sidde  som  Me- 
nighed, medens  han  viede  Lammet  og  Grisen  og 
hærmede  efter  Præsten. 

Et  varmt  Ørefigen  fra  hans  Faders  vægtige 
Haand  stansede  uventet  Høitideligheden,  og  bag- 
efter vankede  der  alvorlig  Prygl. 

Om  Sommeren  kunde  det  oftere  hænde,  at  Mor- 
ten alene  fulgte  med  Store-Lars  ud  paa  Fiskegrun- 
den for  at  trække  Linerne  eller  fiske  med  Snøre. 

Kjæmpen  sad  sædvanlig  taus,  medens  Morten  i 
sin  Faders  for  store  Vadmelstrøie  og  den  røde  Top- 
lue  paa  Ho'det  i  Stilhed  undrede  sig  over  mangt  og 
meget,  og  talte  Nordfar  jægterne,  der  Sommer  og 
Høst  kom  dragende  forbi  med  de  store  brede  Seil 
og  Fiskeladningen  stuvet  til  høit  op  paa  Masten. 

Han  var  alt  tidlig,  med  Marina  til  Læremester, 
begyndt  at  læse.  De  første  Bogstaver,  han  lærte, 
var  de  store,  sprukne,  af  høit  udskaaret  Træ  paa 
Væggeplanken  nærmest  Loftet  i  den  tilrøgede,  trange 
Stue;  —  der  sad  endnu  nogle  Levninger  af  slidt  Gul- 
maling igjen  paa  enkelte  af  dem.  Enden  af  Plan- 
ken var  afbrudt,  og  tilsammenlagt  dannedes  Ordet 
„Fremtid..".  Om  den  sagde  Marina  ham,  at  den 
stod  i  Guds  Haand. 

Nu  holdt  han  paa  med  ,, Forklaringen"  og  laa 
da  ofte  og  læste  i  sin  Lekse  i  Bagskotten  med  Haand- 
snøret  fæstet  til  Kjeipen  —  noget  han  ikke  fik  Lov 
til,  naar  Faderen  var  med. 

En  Nat  i  Midsommeren  sad  de  slig  derude  i 
deiligt  Veir. 

Jonas  Lie:   Samlede  Værker.    I.  ^^ 

I  ,,Solsættingen",  Kl.  12,  laa  Midnatssolen  efter 
en  pragtfuld  Nedgang  som  en  mat,  rød  Kugle  vest 
i  Havranden,  medens  de  store  Dønninger  rullede 
violette,  saa  langt  ud  som  Øiet  kunde  se.  Lidt  efter 
„tændtes"  Solen  igjen  med  en  Glorie  al  lange  stik- 
kende Straaler  fulgt  af  en  Morgenrøde,  der  reiste 
Skysøiler  af  Guld  mellem  Himmel  og  Hav. 

Bølgerne  slikkede  som  Ild  om  Baaden,  hvori  de 
to  stille  Fiskere  sad  med  det  speilblanke  Modbillede 
under  i  Vandet. 

Store-Lars  trak  idetsamme  en  deilig  rød  Uer. 

Da  han  havde  faat  den  over  Baadranden,  spurgte 
han  pludselig  Morten,  om  det  stod  i  hans  Bog,  at 
den  Slags  røde  Fisk  var  Havmandens  Livfiske? 
Morten  skvat  op  og  maatte  bekjende,  at  dette  ikke 
stod  i  Forklaringen,  saa  langt  han  endnu  havde 
læst.  Lars  forklarede  ham  da,  at  Øinene  altid  var 
sprængt  ud  af  Hovedet  paa  den,  naar  den  kom  op, 
fordi  Havkongen  klemte  Livet  af  den,  straks  den 
havde  bidt  paa  Krogen. 

Hermed  var  engang  for  alle  Isen  brudt  for  en 
lang  Række  Meddelelser  af  denne  Slags,  der  altid 
endte  i  det  vidunderlige. 

Medens  de  sad  i  Sommeraftenerne  ude  paa 
Fiskegrunden  og  trak  de  gulrødbrune  Torsk  eller  af 
og  til  en  Lange  eller  Kveite,  fik  Morten  vide  mangt, 
som  han  ikke  havde  hørt  om  før.  Lars  lærte  ham, 
at  enhver  Fiskesort  havde  sin  Konge  eller  Størje, 
som  det  var  et  slemt  Tegn  at  fiske.  Der  var  Lakse- 
størjer,  Seiestørjer,  Sildekongen  med  Krone  paa  Ho- 
vedet og  Torskekongen. 

Den  sidste  var  ikke  saa  farlig,  thi  den  fangedes 
ofte.  Til  dens  Ære  flækkedes  den  aldrig  efter  Bugen, 
men  efter  Ryggen;  den  leveredes  ,,rund"  og  fik  have 
Hovedet  og  Indvoldene  med  paa  Vægten. 

Der  var  ogsaa  et  Havuhyre,  som  hed  Kragen, 
der  var  saa  stor  som  en  hel  0,  og  som  undertiden 

dukkede  op  i  stille  Veir,  saa  Brændingen  slog  om 
den  som  Fjeld. 

Forfarne  Folk  kunde  kjende  paa  Baaden  og  Snø- 
ret, om  de  laa  over  den;  der  var  da  altid  meget  Fisk, 
men,  naar  det  blev  for  mistænkeligt,  maatte  man 
ro  undaf.  Han  havde  selv,  forsikkrede  han  trovær- 
dig, ofte  været  ude  for  den  oppe  i  Finmarkshavet. 

Over  dette  sidste  grundede  Morten  meget;  han 
mente,  at  man  maatte  kunne  fange  Kragen,  naar 
man  lagde  en  stor  Jernlænke  ud  fra  Fjeldet  med  et 
Skibsanker  til  Krog  og  forsvarlig  Agn  paa. 

Dengang  havde  det  længe  gaat  som  et  Rygte  over 
hele  Nordland,  at  et  nyt  underligt  Skib  skulde  vise 
sig  der.  Det  skulde  gaa  uden  Seil,  bare  med  Røg 
og  Hjul,  og  en  Sommer  var  det  set  dampende  forbi 
Skorpøen. 

En  Stund  efter  havde  Morten  faat  istand  en 
Hjulbaad,  som  han  kunde  drive  ved  at  træde  en 
Vægtstang;  men  Faderens  gamle  Sekstring,  der  var 
taget  til  dette  Brug,  gik  dog  mange  Gange  bedre  for 
Aareme  end  med  denne  Maskine,  der  kun  var  til 
Søndagsleg. 

Marina  var  ganske  stolt  deraf,  men  Jon  likte 
det  mindre,  fordi  Folk  opholdt  sig  derover,  og  der 
hellerikke  var  Gagn  i  det. 


FJERDE   KAPITEL. 

FINKROGEN. 

Jon  Zachariasens  nærmeste  Naboer  bodde  paa 
Finnæsset  nede  i  Finkrogen. 

Paa  en  lille  Odde,  som  Skorpøen  her  danner  og 
som  hedder  Finnæsset,  stod  dengang  kun  et  af  en 

Kvæn  bebygget  Tun.  Den  skraa,  stenede  Græs- 
bakke  var  overhedet  det  eneste  Sted  i  Sundet,  hvor 
Huse  kunde  tænkes  opsatte. 

Kvænen  sad  der  i  en  liden  Jordgamme.  Nogle 
Træspirer  dannede  Bindingsværket  i  Taget,  der  so- 
dede Klippevæggen  bagom  med  sin  Røg,  og  nede 
ved  Stranden  laa  et  Par  Tværtræer,  der  tjente  for 
en  Baadstø. 

Hans  Hustru  var  Finlap,  og,  naar  hendes  Fa- 
milie paa  dens  aarlige  Flytning  til  og  fra  Sverige 
om  Sommeren  lod  Renerne  svømme  over  Sundet 
for  at  beite  paa  Øen,  gik  Renveien  fremover  i  Stran- 
den tæt  under  Kvænens  Gamme  og  opad  de  stelle 
Stier,  som  førte  ind  paa  Skorpøens  Høifiade  til  dens 
indre  Egne. 

Som  det  naturlige  Overfartssted  var  her  ved 
Kvænens  Gamme  en  hævdet  Hvileplads,  hvor  Fin- 
nerne i  de  faa  Ugers  Tid,  de  opholdt  sig  paa  Skorp- 
øen,  opslog  deres  seks,  otte  Reisetelte.  Dette  Strøg 
bærer  af  den  Grund  fra  Alders  Tid  Navnet  ,, Finkro- 
gen'', formodentlig  paa  Grund  af  det  krinklede  Løb 
i  Nærheden. 

Kvænen,  en  stærkvokset,  rask  Kar  med  lyst 
Haar  og  blaa  Øine,  kunde  i  Længden  ikke  trives 
med  Livet  mellem  Finnerne,  blandt  hvilke  han  havde 
taget  sin  Hustru. 

Paa  en  af  sine  Færder  med  dem  havde  han  her 
fundet  et  beleiligt  Sted  til  at  nedsætte  sig  som  Fast- 
boende, eller,  som  man  i  Nordland  kalder  det,  ,, Bu- 
mand'*. Om  Sommeren  faldt  her  et  godt  Hjem- 
fiske, og  om  Vinteren  rodde  han  paa  Storfisket. 

Lidt  til  Potetes  og  til  at  føde  nogle  Faar  og  en 
Ko  afgav  Jordflekken  omkring  Pladsen.  Til  Hjælp 
ribbedes  Løvbuskene  oppe  i  Lien,  og  til  Koen  skar 
hans  Hustru  om  Vinteren  Tang  ude  paa  Holmene. 

Saa  ofte  Svigerforældrene  kom,  efterlod  de  da 
ogsaa  gjerne  til  Tak  for  Opholdet  en  Ren  til  Slagt, 

nogle  Skind  til  Vinterpæsker  og  Komagemner,  nogle 
tørrede  Renskinker,  lidt  Sennetraad  og  andet,  som 
de  kunde  tænke  sig  at  være  til  Hjælp  i  Huset. 

Den  Dag  om  Sommeren,  naar  deres  spidsørede 
Finnehund  ,,Musti"  (o;  den  sorte)  pludselig  slog  sig 
gal  oppe  paa  Høiden  og  uophørlig  fo'r  pibende  frem 
og  tilbage  fra  Gammen  og  didop,  hvor  den  saa  en 
Stund  stod  stille,  gjøende  i  vilden  Sky,  —  var  der- 
for ogsaa  en  Festdag  for  Familien,  men  en  dobbelt 
for  Finnens  Datter,  som  i  Stilhed  led  tungt  af  Læng- 
sel efter  sit  eget  Folk. 

De  saas  da  kommende  ned  fra  Morknæsskaret 
paa  den  anden  Side  af  Sundet. 

Kvænen  satte  straks  over  med  Baad  til  Over- 
farten, og  Musti,  der  maatte  holdes  for  ikke  at 
svømme  ud  og  skræmme  Renflokken  for  tidlig,  hjalp, 
gal  af  Glæde,  sine  Kammerater  ,,Sjorris"  og  de 
andre  Finnehunde  med  at  gjete  Renen  fremover  i 
Stranden. 

Og  i  den  Svarhilsen  „Gud  give",  som  Kvænens 
Hustru  paa  finsk  Vis  gav  sine  Forældre  til  deres 
Goddag  i  Huset  og  Omfavnelse,  laa  et  helt  Aars 
Hjemlængsel. 

Først  aflæssedes  de  store  Hannen,  der  —  ledede 
af  den  gamle  Fin  selv,  hans  Hustru  og  ældste  Dat- 
ter —  bar  Teltene,  Husgeraadet  og  Komseme,  hvori 
et  Par  Sønne-  og  Datterbørn  laa,  svøbt  i  Skind, 
sovende  eller  spisende  saa  trygt  og  lunt  som  noget 
Stormandsbam  i  sin  Vugge. 

Den  krumbøiede,  lille,  over  hundrede  Aar  gamle 
Oldefader,  hvis  rindende  Øine  var  blinde,  og  som 
havde  ,, levet  i  syv  Kongers  Tid",  blev  ledet  ind  i 
Kvænens  Gamme,  hvor  han  fik  Hæderspladsen,  hvil- 
ken han  siden  den  hele  Tid  sjelden  forlod,  uden  for 
paa  en  vakker  Dag  at  rokke  sig  ud  i  Solen. 

Han  følte  med  Hænderne  henover  Datterdat- 
terens Ansigt  og  vilde  altid  straks  høre  om  nyt. 

Han  var,  som  enkelte  gamle  Finner  endnu  den- 
gang, ikke  kristnet,  men  vilde  dø  i  sine  Fædres 
Tro. 

Da  de  et  Aar  kom  uden  ham,  fortaltes  det,  at 
han  var  død  og  efter  sin  Ville  begravet,  svøbt  i 
Næver,  under  sin  omvendte  Pulk  i  en  Stenrøs  inde 
paa  Fjeldvidden. 

En  Times  Tid  efter  de  første  kom  hele  den  øv- 
rige Renflok  i  tre  Afdelinger,  vogtet  af  de  andre 
Døttre  og  Svigersønner  samt  Tjenerne  og  omkredset 
af  en  Flok  Hunde,  der  springende  og  hoppende  nede 
i  Fjæren,  snart  svømmede  ud  i  efter  en  Ren,  snart 
rystede  Vandet  af  sig,  ivrige  i  deres  Gjeming,  at 
holde   Dyrene  sammen. 

I  denne  Sommermaaned  var  Kvænens  Hustru 
atter  Finnepige  under  sine  Forældres  Telt,  og  Musti 
atter  Finnehund;  —  hun  gjorde  sig  en  Glæde  af  at 
undervise  sin  Datter  i  al  en  Finnekvindes  Gjeming. 

Kvænen  saa  roligt  til.  Han  holdt  af  sin  Hu- 
stru, hvis  bløde  Sind  var  det  modsatte  af  hans  eget; 
han  vidste,  at  det  var  saa  hendes  Natur,  og  at  den 
maatte  have  Luft. 

Hanreneme  streifede  nu  uden  Vogter  vildt  om 
i  Flokke  oppe  paa  Fjeldet,  medens  de  øvrige  Dyr 
mere  roligt  holdt  sig  sammen  paa  Mosebeiterne  læn- 
ger nede  paa  Fjeldsletterne,  efter  deres  Instinkt  al- 
tid søgende  mod  Vinden. 

Nede  i  Lierne  —  hvor  det  frodige  Bregnegræs 
mangesteds  skjulte  Renen  til  op  over  Livet  —  saas' 
de  dog  kun  de  enkelte  Dage,  naar  Havskodden  kunde 
svøbe   Fjeldhøiden   ind   i   sin   uldgraa,    uigjennem- 
trængelige  Skyhætte. 

Dernede  mødtes  Renen  og  den  mylrende  Maage- 
hær, der  flygtede  ind  for  Havskodden  og  Stormen, 
og  med  tusinde  Skrig  fløi  op  ad  Landet. 

Saa  kom  da  —  altid  tidligere  end  tænkt  —  Af- 
skedens Dag,   som   Datteren  efter  sit  Folks  Natur, 

der  saa  gjeme  lever  i  Øieblikket,  i  det  længste 
havde  opsat  at  tænke  paa. 

Renen  samledes  Dagen  iforveien,  og  den  næste 
fulgte  de  over  Sundet  med  Baaden,  bag  hvilken 
Klokkerenen  svømmede,  holdt  i  Reb  af  den  gamle 
Fin,  medens  Hodeme  af  den  øvrige  Flok  stak  op 
af  Vandet  i  en  lang  Stribe  som  Grene. 

Og  nu  maatte  der  tages  Afsked. 

Det  var  en  Omfavnelse  under  Taarer  til  hver 
især,  sidst  til  de  gamle  Forældre. 

Hun  lagde  sin  ældste  Datter  og  den  lille,  som 
de  efter  flere  Aars  Mellemrum  havde  faat,  op  til 
deres  Bryst,  og  i  den  finske  Afskedshilsen:  „Bliv 
i  Fred",  skalv  fra  Datterens  Side  næsten  Fortvivlelse. 

Hun  talte  ogsaa  kun  lidt  i  to,  tre  Dage  efter,  før 
hun  igjen  ret  var  kommet  ind  i  sit  gamle  Stel. 

Kvænen  bar  taalmodigt  over  med  hende,  thi  af 
Erfaring  vidste  han,  at  hun  snart  glemte  den  værste 
Sorg,  —  og  saa  kom  hendes  glade  Passiar  om  alt, 
hvad  der  var  hændt  og  skulde  hænde  til  næste  Aar. 

I  Januar  i  Dagene,  før  han  skulde  forlade  hende, 
og  hun  sidde  ensom  igjen  i  den  mørke  Vinter,  brød 
hendes  Sorg  gjeme  igjen  hæftigt  ud. 

En  Nat,  før  Manden  saaledes  engang  skulde 
reise  paa  Fisket,  sov  hun  meget  uroligt.  Hun  drømte, 
at  hendes  afdøde  Oldefader  stod  foran  Sengen  og 
sagde,  at  hun  nu  skulde  faa  reise  hjem  igjen  til  sit 
eget  Folk.  Hun  syntes  da,  at  hun  fulgte  ham  ned 
til  Baadsteen,  og  der  laa  en  af  Vand  halvfyldt 
Ligkiste  uden  Laag  skvulpende  i  Stranden.  Han 
sagde,  at  det  var  Baaden,  som  de  skulde  fare  over 
Sundet  med. 

Da  hun  angst  vilde  skynde  sig  op  til  sin  Mand, 
som  hun  saa  staa  sorgfuld  i  Døren  med  den  mindste 
Datter  i  Haanden,  blev  deni  gamle  pludselig  mørke- 
blaa  i  Ansigtet  og  greb  hende  i  Armen  saa  stærkt, 
at  hun  vaagnede  med  et  Skrig. 


168 


Den  trodsige  Kvæn  er  sjelden  overtroisk  af  sig, 
saaledes  som  Finnen  og  Nordlændingen,  og,  da  hen- 
des Mand  hørte  Drømmen,  sagde  han,  at  det  bare 
var  „Maren'\  I  sit  betyngede  Sind  tænkte  hun 
imidlertid  andet,  nemlig  at  hun  nu  vist  havde  faat 
et  Varsel. 

Det  var  en  Vinterdag  i  Marts,  at  Kvænens  Hu- 
stru og  hendes  fjortenaarige  Datter  Lyma  reiste  ud 
til  en  af  Holmene  i  Vigen  for  at  skjære  Tang. 
Hjemme  i  Huset  var  kun  hendes  anden  fem  Aar 
gamle  Datter  og  Hunden. 

Som  de  var  ifærd  med  at  skjære  Tangen,  slaar 
Moderen  Øinene  op  og  ser,  at  Baaden  ræker  lang- 
somt udover  Bugten  med  Strømmen.  Fangelinen 
maatte  være  gledet  ud  fra  den  sleipe  Sten,  hvorom 
den  havde  været  belagt. 

En  lang  Stund  stod  hun  stille  som  en  Sten- 
støtte, med  Tarrefanget  i  den  ene  Hactnd  og  Kniven 
i  den  anden,  og  stirrede  efter  Baaden.  Da  gik  det 
langsomt  op  for  hende,  at  dette  var  Døden  lige  uden- 
for hendes  egen  Dør,  ikke  længer  borte  end,  at  hun 
kunde  raabe  paa  baade  Barnet  og  Hunden;  thi  Men- 
neskehjælp var  her  ikke. 

Det  led  alt  opad  den  følgende  Formiddag.  — 
Den  halvvoksne  Datter  havde  netop  bredt  sine  Klæ- 
der over  Moderen,  der  laa  halv  tilføget  bag  en  Sten 
i  Døs  paa  det  Tarreleie,  hvorpaa  de  om  Natten 
gj ensidig  havde  søgt  at  holde  hinanden  varme. 

Hun  vilde  nu  ved  Fjæretid  vove  Forsøget  paa 
at  komme  over  det  småle  Sund  og  i  værste  Fald 
heller  tage  Døden  paa  den  Maade  —  da  kom  Marina 
roende  om  Odden  i  sin  lille  Baad. 

Som  tusinde  Hustruer  i  Nordland  i  Fisketiden, 
sad  ogsaa  Marina  i  denne  Tid  alene  i  sit  Hjem  med 
Børnene,  medens  Jon  og  Store-Lars  var  nede  i  Lo- 
foten,  og  hun  havde  i  disse  to,  tre  Maaneder  mangen 
nattevaagen  Stund. 

Denne  Nat  havde  hun  troet  at  høre  fjerne  Hyl 
af  en  Hund,  og  den  Tanke  havde  ikke  forladt  hende, 
at  der  maatte  være  hændt  noget  galt  i  Finkrogen. 

Sfitasnart  det  blev  lyst,  gik  hun  over  paa  den 
anden  Side  af  Øen  hen  paa  en  Høide,  hvorfra  man 
kunde  se  Husene  henne  i  Finkrogen.  Den  sorte 
Hund,  som  hun  saa  mod  den  hvide  Sne  løbe  uroligt 
frem  og  tilbage  mellem  Jordgammen  og  Stranden, 
bestyrkede  hendes  Anelse. 

Hun  tog  øieblikkelig  Veien  indover  med  den  lille 
Baad,  de  havde  i  Fjæren  —  og  kom  tidsnok. 

Men  Moderen  faldt  i  en  voldsom  Nervefeber, 
hvori  Marina  daglig  pleiede  hende,  og  døde  et  Par 
Dage  efterat  Kvænen  var  vendt  tilbage  fra  Fisket. 

Da  Mathis  Nuttos  Familie  ud  paa  Sommeren 
igjen  kom  til  Skorpen,  mødte  de  Sorg  for  Glæde. 

Der  aftaltes,  at  den  ældste  Datter  Lyma  skulde 
følge  Bedsteforældrene,  og  et  Par  Aar  efter  giftede 
Kvænen  sig  ,,for  at  faa  en  Kone  i  Huset"  med  en  af 
Mathis  Nuttos  andre  Døttre.  — 

Den  Maaned  om  Sommeren,  da  Mathis  Nuttos 
Telte  stod  rundt  om  Gammen,  imødesaas  med  ikke 
mindre  brændende  Længsel  af  Jon  Zachariasens 
end  af  Kvænens  Børn,  hvoraf  denne  nu  ogsaa  havde 
et  Par  med  sin  anden  Hustru. 

Især  var  Onsdag  og  Lørdags  Eftermiddage  sande 
Jubelfeste;  thi  da  skulde  Dyrene  ned  til  Renhjemmet 
for  at  melkes. 

Aftensolen  ovenpaa  den  varme  Sommerdag  be- 
gyndte allerede  at  staa  rødlig  i  Lien,  før  de  første, 
takkede  Horn  tegnede  sig  mod  den  klare  Luft  høit 
oppe  i  Fjeldskaret.  Lidt  efter  viste  sig  et  Par  Dyr 
helt  fremme.  Efter  disse  mylrede  i  en  stedse  bre- 
dere Strøm  ned  mellem  Løvtræerne  i  Lien  en  brun, 
urolig  Dyremasse  med  dens  eiendommelig  knir- 
kende Lyd  af  Hundreder  Hasesener. 

Omkring  dem  jagede  de  gjøende  Hunde  under 

opmuntrende  eller  revsende  Kalden  fra  Vogterne, 
og  den  stille  Aften  fyldtes  efterhaanden  af  Tilraab, 
Larm  og  Glæde  fra  smaa  og  store,  der  alle  var  i 
febrilsk   Travlhed. 

Det  lavvokste  Folkefærd  med  det  bløde  Sprog, 
de  firkantede  bræmmede  Sommerhuer,  deres  bro- 
gede, for  Brystet  aalme  Sbmmerkofter  af  Vadmel, 
kantede  med  stærke  blaa,  røde,  gule  og  grønne  Ku- 
lører, —  hvilke  i  det  stærke  Sommerlys  nordpaa 
forliges  ligesaa  godt  som  de  afstikkende  Farver  i 
Syden,  —  dannede  en  eiendommelig  belivet  Scene, 
og  Børnene  følte  sig  derunder  som  i  et  Eventyr. 

Endelig  var  Renerne  efter  endel  Jagen  bragt 
indenfor  Indhegningen,  hvor  de  skulde  melkes.  En- 
del  af  dem  laa  nu  roligt  hvilende,  medens  andre 
stod  og  trykkede  hinanden  i  godslig  Leg  tned  Hor- 
nene. 

Den  lassolignende,  aldrig  feilende  Skindsnor 
blev  af  d€i  voksne  Mandfolk  kastet  om  Hodet  paa 
den  stridige  forskræmte  Ren,  som  efter  en  kort 
Kamp  blev  trukket  hen  og  bundet  til  den  nærmeste 
Stok  i  Hegnet  for  at  melkes. 

Der  stod  i  Sols kj  æret  den  sortøiede,  velvokste 
Kvænfinpige  Lyma  i  sin  røde  Hue  med  Guldbaand, 
varm  og  ivrig  af  Arbeidet,  og  lo  af  sin  Kjærestes 
Anstrengelser. 

Det  var  den  firskaarne,  godsligt  udseende  Isak 
Pelto,  der  eiede  900  Ren,  og  med  hvem  hun  — 
Kvæiiens  før  omtalte  Datter  —  til  Vinteren  skulde 
have  Bryllup  i  Karasuando  i  Sverige,  hvor  deres 
,,Vinterby'*  var. 

Lyma  havde  altid  Smaaforæringer  med  til  Jons 
Børn.  Især  var  hun  Godvenner  med  den  ældste  af 
dem,  Morten,  der  havde  været  til  det  Aar,  da  hun 
reddedes  fra  Skjæret,  og  Marina  saa  trofast  pleiede 
Moderen. 

Først  skulde  hun  kjæle  for  Renen  og  give  den 

Salt,  og  saa  melke  den  i  den  lille  Skaal,  medens 
Morten  stod  ved  Siden  af  hende  og  fik  drikke  af  den 
fede,  velsmagende  Renmelk,  der  er  fin  som  Fløde. 
•  Efter  et  Par  Timers  Forløb  var  man  færdig. 

Skyggerne  faldt  længer  mellem  Løvbuskene  oppe 
i  Lien,  og  Dyrene  hastede  opad  Fjeldet  til  sine  vante 
rolige  Steder  paa  Høiden  —  Raabene  og  Hundeglam- 
met hørtes  fjernere  i  den  lydhøre  Aften, 

Bagefter  samlede  sig  vel  endnu  en  Stund  i  den 
lyse  Kvæld  ude  paa  Volden  Familiens  Medlemmer, 
smaa  og  store,  saavelsom  Tjenerne  for  at  høre  paa 
Historier  og  Eventyr. 

Mathis  Nutto,  der  sad  paa  Kubben  udenfor 
Teltdøren,  tog  Flint  og  Fyrstaal  frem  af  sit  blaa, 
dertil  indrettede,  Halstørklæde,  og  slog  Ild  i  sin 
korte,  sorte  Pibe.  Han  dampede  med  tætte  Drag 
blaa  Hvirvler  i  Aftenen,  medens  den  gamle  Silla 
sad,  nikkende  af  Ælde,  og  fortalte.  Af  og  til,  naar 
hun  begyndte  at  falde  hen  og  synge  for  sig  selv, 
maatte  man  vække  hende. 

Andre  Aftener  var  der  ,,Joiken"  o:  improviserede 
Smaasange,  helst  til  Ære  for  nogen,  men  ofte  ogsaa 
med  en  og  anden  Hentydning  eller  Satire  i. 

Man  sad  i  Kreds  paa  Hug  og  sang. 

Morten  hørte  om  Sølv-Sara,  der  gik  inde  paa 
Fjeldet  med  Sølvbelte  under  Pæsken;  hun  havde 
Runebom  og  kunde  ,, sætte  Gan'\  Dette  og  mange 
andre  Ting  beskjæftigede  dengang  i  høi  Grad  hans 
Fantasi,  og  Livet  nede  i  Finkrogen  stod  siden  be- 
standig i  et  Eventyrskjær  for  ham. 


Den  driftige  Stuwitz  havde  kastet  sine  Øine  hen 
paa  Finkrogen  og  opdaget  dette  Steds  sjeldent  for- 
delagtige  Beliggenhed   for   Oprettelsen   af   en   Han- 

delsplads.  Det  forenede  i  en  hel  usædvanlig  Sam- 
ling de  afgjørende  Betingelser  herfor:  —  en  god  Havn, 
et  Fiskevær  lige  udenfor  og  derhos  Anledning  til  med 
Trafiken  fra  den  til  Fisket  forbifarende  Almue  at 
forene  bele  Finnehandelen  indenfor  paa  Fastlandet. 

De  to  Familier,  som  bodde  paa  Skorpen,  fik  der- 
ved en  fælles  Fiende  at  bekjæmpe. 

Det  gjaldt  for  Stuwitz,  at  faa  de  nuværende  Be- 
boere, der  netop  sad  paa  de  to  hensigtsmæssigste 
Havnesteder,  bort  med  det  gode  eller  onde.  Men 
det  var  ingen  let  Sag;  thi  her  forgrenede  sig  mange 
Interesser. 

I  Finkrogen  mødte  han  haardnakket  Modstand. 
Bag  Kvænen  stod  nemlig  Finnerne,  der  ikke  for 
nogen  Pris  vilde  miste  deres  hævdede  Renvei  og 
gamle    Somme  rbeiter   ude   paa   Skorpøen. 

Og  Jbn  og  Marina,  der  havde  deres  Tomt  og 
Fiskegrund  kjær,  svarede  undvigende,  at  de  for  det/ 
første  agtede  at  blive,  saalænge  Kvænen  ikke  for- 
trak fra  Finkrogen;  de  Penge,  som  han  bød,  kunde 
ikke  forsørge  dem  langt;  saa  de  maatte  begynde  for- 
fra et  andet  Sted. 

Stuwitz's  næste  Forsøg  var  at  faa  kjøbt  Eien- 
domsgrunden;  men  dette  strandede  paa,  at  Øen  var 
offentligt    Gods,    beneficeret    Præstebordet. 

Og  nu  begyndte  fra  hans  Side  en  Række  Forføl- 
gelser og  Plagerier,  som  de  en  almægtig  Handels- 
mand dengang  havde  kun  altfor  let  for  at  sætte 
iværk  mod  en  stakkels  Bonde. 

Han  opkjøbte  Jons  Gjæld  for  Udstyr  til  Fisket  i 
Sørstrømmen   og   satte    den    under   Inddrivelse. 

Da  Rettens  Folk  kom  i  Huset  og  skrev  alting 
op,  voksede  Beløbet  med  Omkostninger  til  det  dob- 
belte,  og  Auktion  kunde   de  vente   sig. 

£n  Stund  efter  kom  der  Stevning  baade  hos 
dem  og  hos  Kvænen  i  Finkrogen  for  nogle  Gamsæt- 
ninger,  som  var  spolerede  paa  sidste  Fiske  for  Stu- 

witz's  Baadfolk  henne  i  Stamsund,  og  hvilke  Fol- 
kene i  Jons  Baad  og  i  Kammeratbaaden,  der  fulgte 
ham  og  roddes  af  Kvænen,  beskyldtes  for  at  have 
kappet  og  reist  med. 

Det  forholdt  sig  saaledes,  at  de  en  Dag  i  sidste 
Vinter  havde  kappet  en  Del  Garnvaser,  der  bar 
Heggelunds  Mærke  paa  Kaggeme;  men  dette  var 
da,  som  ofte  i  Sjøen,  uundgaaeligt,  og  af  Garnene 
havde  de  intet  havt  indenbords. 

Sagen  vilde  aldrig  været  rørt  ved,  end  sige  været 
drevet  som  Tyvsbeskyldning,  om  ikke  Stuwitz  den- 
gang af  al  Magt  havde  søgt  at  komme  Folkene  paa 
Skorpen  tillivs. 

Men  Jon  svor  i  sit  Hjerte,  at  om  de  ogsaa 
skulde  sidde  klædes-  og  redskabsløse,  som  første 
Dag,  han  kom  til  Skorpen,  skulde  han  dog  ikke 
lade  sig  drive  hverken  fra  Pladsen  eller  af  Fiske- 
grunden, og  Marina  var  enig  med  ham.  Hun 
mente  trøstigt,  at  her  nok  den  vilde  hjælpe,  som 
var  stærkere  end  Stuwitz. 

Om  disse  Ting  var  Heggelund  ligesaa  uvidende 
som  alt  andet,  der  vedkom  hans  Forretningsdrift, 
der  i  et  og  alt  styredes  af  Stuwitz. 


FEMTE   KAPITEL. 

SJØFINNEN  ISAK. 

Sjøflnnen  Isak  Løvøen  havde  gjennem  sit  senere 
Liv  aldrig  været  let  tilsinds  siden  hin  Nat,  da  han 
i  Busesund  skiltes  fra  Korporal  Stuwitz  og  hans 
Søn. 

Han  indsaa  udover  Aarene  mere  og  mere,  at 
han  ved  at  fordølge  Pigen  havde  begaaet  en  For- 


174 


hrydelse  af  hel  anderledes  Storhed  end  det  andet, 
han  dengang  havde  frygtet,  nemlig  Straf  for  Tyveri 
af  Vraggodset  og  Udsigten  til,  om  Sagen  kom  op, 
at  hlive  uforskyldt  gjort  dele^tig  i  Skihets  Bund- 
hugning. 

Hvad  han  vidste  om  Stuwitz,  kunde  han,  naar 
det  kom  til  Stykket,  ikke  bevise;  —  denne  behøvede 
blot,  som  hans  Far  havde  sagt,  frækt  at  nægte  alt. 
Men,  hvad  Stuwitz  vidste  om  ham,  derfor  forelaa 
Bevi«et.i  Marina  let  nok.  Dette  havde  Stuwitz  og- 
saa  ved  et  Par  Leiligheder,  de  siden  havde  truffet 
sammen,  forstaat  at  betyde  ham. 

Han  levede  i  dette  som  under  en  stadig  over- 
hængende Uveirssky,  der  formørkede  Glæden  for 
ham  i  dette  Liv  og  tillige  efterhaanden,  som  han 
blev  svagelig,  gjorde  ham  angst  for  det  kommende. 

Men  Stuwitz,  Ophavsmanden  til  al  denne  Frygt 
og  Tungsind,  hadede  han  af  sit  hele  Hjerte,  dybt  og 
grundigt,  —  det  var  en  Følelse,  som  stadig  voksede 
midt  i  hans  Uformuenhed  til  at  gjøre  Gjengjæld. 

Isak  var  nu  baade  gammel  og  svagelig;  men 
han  gik  nødig  tilsengs,  thi  da  plagede  Samvittig- 
heden ham. 

En  Høst  blev  han  imidlertid  liggende  længer  end 
sædvanlig,  og  han  fik  den  Tro,  at  han  ikke  kom  til 
at  reise  sig  af  Sengen  mere.  Han  var  da  meget  uro- 
lig og  budsendte  Marina,  at  hun  maatte  komme,  før 
det  led  for  langt  udpaa,  eftersom  det  saa  ud  til,  at 
han  dennegang  neppe  stod  det  over. 

Det  var  en  lang  Vei  nordover,  men  god  Bør,  og 
Marina  reiste  straks,  skydset  af  Store-Lars  og  Mor- 
ten, medens  Jon  blev  hjemme  ved  Huset. 

Da  hun  kom,  var  det  noget  bedre  med  Isak. 

Der  blev  over  Sengekanten  talt  meget  dem  imel- 
lem, og  det  kom  da  op,  hvorledes  han  ikke  var  hen- 
des rette  Far. 

Han  kunde  hverken  leve  eller  dø  roligt,  sagde 

han,  før  h^n  havde  faat  hendes  Tilgivelse  og  vilde 
skrifte  for  Præsten,  da  det  ventelig  lakkede  mod 
Enden. 

Men  hun  maatte  love  ham  ikke  at  aabenbare  Sa- 
gen for  noget  Menneske,  ikke  engang  for  sin  Mand, 
med  hvem  han  saa  længe  havde  samroet  i  Baad  som 
en  ærlig  Kar,  før  han  selv  havde  lukket  sit  Øie. 

Brystnaalen,  som  havde  staat  i  Sjalet,  tog  han 
nu  frem  af  en  Læddik  og  overgav  hende. 

Marina  sad  helt  bevæget. 

Da  han  bad  om  hendes  Tilgivelse,  svarede  hun, 
at  hun  Gudskelov  havde  saa  let  for  at  give  ham  den 
og  al  sit  Hjertes  Tak  med;  thi  uden  dette  vilde  hun  jo 
hverken  være  reddet  fra  Vraget  eller  have  faat  Jon, 
som  var  hende  mere  end  al  Jordens  Herlighed. 

I  Baaden  hjemover  sad  Marina  i  mangehaande 
Tanker.  Hun  saa  undertiden  længe  og  grundende 
hen  paa  Morten,  som  om  han  var  med  i  det,  hun 
tænkte  paa. 

I  hvad  gamle  Isak  havde  betroet  hende,  var  der, 
midt  i  det  meget,  som  ikke  vilde  blive  hende  rigtig 
klart,  et  Punkt,  der  særlig  beskjæftigede  hende;  det 
var,  som  om  hun  der  skimtede  et  Lys. 

Hvorfor  havde  Stuwitz  hos  Brøgelmann  villet 
ægte  hende?  Havde  han  været  bange  for  nogen 
Opdagelse  eller  tænkt  at  vinde  noget?  --  Marina  var 
lidt  sangvinsk. 

Det  trykkede  hende,  da  hun  kom  hjem,  at  hun 
saa  høitidelig  havde  lovet  ikke  at  indvie  Jon  i  Sagen 
før  Fosterfaderens  Død. 

Hvad  gamle  Isak  angik,  saa  blev  han,  efterat 
have  lettet  sit  Hjerte  ved  Tilstaaelsen,  saa  frisk, 
som  han  ikke  paa  længe  havde  kjendt  sig;  det  var 
ham  som  —  Stuwitz  fik  nu  gjøre,  hvad  han  vilde  ^ 
Vorherre  ialfald  ikke  længer  var  udestængt  af 
Stuen. 

Engang  for  flere  Aar  siden  havde  Fjeldfinnen 
Mathis  Nutto  baaret  sig  meget  ulykkelig  for  Isak. 

Han  havde,  som  Skik  dengang  mellem  Finnerne, 
nedgravet  sine  Penge  paa  Fjeldet  i  en  Stenrøse  et- 
steds i  Nærheden  af  et  helligt  Sted,  en  ,,Bæsse", 
og  deriblandt  firehundrede  Rigsdaler  i  Papirpenge. 
De  var  bleven  skjæmmede  af  at  ligg€,  og  han  havde 
da  reist  til  Tromsø  for  at  veksle  dem  hos  Kjøbman- 
den  mod  Sølv;  men  hørte  der  —  hvad  der  ofte  er 
hændt  Finnen  — ,  at  de  var  længst  inddragne. 

Han  var,  sagde  han,  kommen  til  dem  ved  en 
Handel  om  Skind  og  Ren  for  mange  Aar  siden  med 
Stuwitz.  — 

Isak  nævnte  dengang  intet  til  Mathis  om,  hvad 
han  tænkte  om  disse  Penge. 

Da  det  nu  rygtedes,  hvorledes  Stuwitz  forfulgte 
Folket  paa  Skorpen,  og  at  han  var  kommet  i  Fiend- 
skab  til  Nuttofamilien,  som  havde  Renbeiter  derude, 
steg  denne  Sag  op  igjen  i  hans  Erindring,  og  glim- 
tede der  op  for  ham  en  Vei  til  at  ramme  Stuwitz 
paa  en  saadan  Maade,  at  denne  ikke  kunde  ane,  at 
Slaget  kom  fra  ham. 

Mathis  Nutto  færdedes  altid  indenfor  paa  Fast^ 
landet  om  Sommeren,  og  da  Isak  engang,  som  det 
lod,  hændelsesvis  kom  forbi,  hvor  Finneteltene  stod, 
omtalte  han  atter  Sagen. 

Finnens  Øine  lyste,  da  Isak  stillede  ham  i  Ud- 
sigt en  Udvei  til  at  faa  sine  Penge  igjen,  naar  han 
blot  i  et  og  alt  vilde  give  ham  sit  Løfte  og  Éd  paa, 
ikke  under  nogen  Omstændigheder  at  nævne  hans 
Navn  eller  blande  det  ind.  Uden  nølere  at  gaa  ind 
paa  Sagens  Sammenhæng  betroede  Isak  ham  nu, 
at  Stuwitz  ikke  likte,  at  disse  Penge  kom  for  Øvrig- 
hedens Øine. 

Han  skulde  blot  gaa  lige  til  ham  paa  tomands- 
haand  og  forlange  dem  bj-ttede;  —  vilde  han  ikke, 
skulde   han   straks  true   med   at   gaa   til   Fogden, 

,, eftersom  han  godt  vidste,  at  Pengene  var  mærkede 
hos  Øvrigheden". 

For  Raadet  vilde  Isak  intet  andet  have  end  hans 
Taushed. 

Efterat  de  var  skilte,  sad  Mathis  paa  Kubben, 
som  han  pleiede,  gned  Huen  frem  og  tilbage  over 
Hodet  og  lo  og  nikkede  ved  sig  selv  i  inderlig  Be- 
undring over,  hvor  ful  Isak  dpg  var. 

Jo  mere  han  tænkte,  desto  bedre  og  sikkrere 
syntes  ham  det  Vaaben,  han  havde  faat  ihænde;  og 
det  lod  sig  bruge  endda  et  Stykke  længer  end  Isak 
havde  tænkt  —  nemlig  til  at  holde  sig  Stuwitz  fra 
Livet  nede  i  Finkrogen. 

Han  behøvede  bare  efter  Vekslingen  at  gjøre 
Stuwitz  klog  paa,  at  han  endnu  havde  endel  af  Sed- 
lerne tilbage  til  Brug,  ifald  denne  fremdeles  gik 
paa  ham  og  hans. 

Men  Isak  fik  dog  ikke  Ro  paa  sig,  før  han 
havde  været  hos  Provsten  Muller  og  lettet  sit  Hjerte 
ved  en  Bekjendelse.  Det  maatte  være  til  Provst 
Muller;  thi  denne  Mand  nød  en  Tiltro  mellem  Al- 
muen som  ingen  anden  Præst. 

Hvad  Isak  under  Skriftemaalets  Hemmelighed 
havde  bekjendt  for  ham,  vakte  i  ikke  ringe  Grad 
Provstens  Opmærksomhed.  Han  var  en  god  Ven  af 
Heggelunds  og  havde  der  ofte  truffet  Stuwitz,  hvis 
Personlighed  aldrig  havde  tiltalt  ham.  Der  laa 
noget  uhyggelig  forborgent  over  denne  Mands  Væ- 
sen, som  han  nu,  da  han  havde  faat  et  Indblik  i 
hans  Livshistorie,  mente  at  kunne  forklare  sig. 

SJETTE   KAPITEL. 

80MMERTHINGET.       STORE-LARS. 

De  to  Gange  om  Aaret,  de  offentlige  Sage-  og 
Skattethinge  holdtes  hos  Heggelund  nede  i  "M . .  sund, 
var  der  stor  Stads  i  Huset  og  megen  Sammenstimlen 
af  Almue. 

Fjorden  udenfor  vrimlede  af  Baade,  fyldte  med 
Nordlændinger  i  røde  Topluer,  der  allevegne  søgte 
ind  Sundet. 

Fæstestedeme  ved  Bryggen  var  snart  optagne, 
og  Fjæren  dækkedes  efterhaanden  langt  bortover 
med  Rækker  af  ilandtrukne  Baade.  Omhvælvede 
og  med  Seilet  til  Teltvæg  foran,  dannede  fiere  af 
dem  provisoriske  Hytter,  der  gav  Husbjergning  om 
Natten,  medens  Kaffekjedlerne  dampede  foran  dem 
om  Dagen. 

Ved  de  mellem  Stenene  oprettede  Ildsteder  sam- 
ledes der  altid  passiarende  Klynger.  Nordlændin- 
gen,  som  oftest  i  Blankhat  og  sin  nye,  mørkeblaa 
Vadmelstrøie,  der  farvede  af  paa  Hænder  og  Skjorte- 
linning,  dannede  Hovedmængden. 

De  store  Kvæner  var  mestendels  klædte  efter 
Nordlandsskikken  tildels  med  finsk  Tilsnit.  Der  var 
ogsaa  endel  Finner. 

Blandt  disse  saas  en  ung,  paafaldende  velvokset 
Finnekone  i  sin  smukke  Høitidsdragt  for  Sommeren 
af  grønt  Stof,  kantet  med  gule  Border,  og  med  Guld- 
baand  om  den  røde  Hue.  Hun  havde  et  Perlebaand 
over  det  smukke  Silkes  Brystklæde  og  om  Livet  et 
bredt,  rigt  indvirket  Sølvbelte,  hvori  hang  en  Kniv 
og  hendes  Syredskaber.  I  en  Snor  om  Skuldren 
bar  hun  Kom  sen  med  Perlebaandene  foran,  hvori 
Barnet  laa. 

Det  var  Lyma  og  hendes  Skyldfolk,  der  var  kom- 

met  tilthings  i  Anledning  af,  at  Kvænen  var  ind- 
stevnet  til  Forhøret 

Paa  Thinget  var  tillige  den  rige  Russer  Wassi- 
lieff  med  et  Par  simplere  Russer  i  Følge.  Han 
kom  der  i  Anledning  af  et  Thingsvidne,  som  skulde 
optages  om  Forliset  af  en  af  hans  Lodjer,  og  var 
Heggelunds  Gjest. 

I  deres  lange  Kaftaner  med  den  høie  Turban  paa 
Hodet  bevægede  de  sig  blandt  den  brogede  Mængde, 
hvorfra  Brudstykker  af  norsk,  finsk,  kvænsk  og  rus- 
sisk lød  én  om  Ørene  i  det  deroppe  selvskabte  lingua 
franca. 

Til  Stedet  hørte  to  Brygger,  den  ene  bestemt  for 
Almuen,  der  skulde  op  til  Butikken  i  S j øboden,  — 
der  residerede  den  i  Forretningerne  almægtige  Stu- 
witz  —  og  den  anden,  Gjestebryggen,  hvorfra  Veien 
førte  op  til  Haven  med  den  altid  aabne  Stakitport 
af  hvidmalet  Træ. 

Naar  den  høie,  spæde  Heggelund  med  den 
krumme  Næse,  i  sort  Frakke,  hvidt,  stivt  Halsbind 
og  med  den  store  blanke  Merskumspibe  i  Haanden, 
førte  Sorenskriveren  eller  vel  endog  Amtmanden, 
hvilke  tot  Leiligheden  altid  var  i  guldblinkende  Uni- 
former, opad  Veien  til  Huset,  stod  hele  Almuen  efter 
de  Tiders  Skik  med  blottede  Hoder,  og  ligesaa  de 
to  Gange  om  Dagen,  da  Øvrigheden  gik  fra  Huset 
over  i  Thingstuen  for  at  pleie  Retten. 

Da  Amtmanden  ved  denne  Leilighed  under  Sa- 
lut og  Flagning  førtes  op  af  Heggelund,  faldt  den 
svære  Wassilieff  med  det  hvide  Skjæg,  der  fossede 
ned  af  hans  Ansigt,  saa  kun  lidt  af  Panden,  Øinene 
og  den  hvasse  Høgenæse  saas,  pludselig  overende 
foran  ham  som  et  omstyrtet  Træ.  Den  gamle 
Starower  —  saa  kaldes  de  rettroende  Russer  af  den 
ældre  Kirke  —  kyssede  efter  russisk  Skik  den  høie 
Øvrigheds  Fødder,  en  Æresbevisning,  for  hvilken 
Amtmanden  saa  godt  han  kunde  unddrog  sig. 

12* 

I  Heggelunds  Hus  var  der  i  disse  Dage  Gjeste- 
bud  saa  at  sige  Døgnet  rundt.  Ved  det  festlige  Mid- 
dagsbord sad  Øvrigheden  med  sine  Fuldmægtige 
og  Betjente,  Provsten,  Præsten,  Prokuratorerne  og: 
Husets  øvrige  Gjester,  der  var  baade  m6U[ige  og 
mangestedsfra. 

Efter  Kaffeen  saa  Øvrigheden  gjerne  igjen  ned 
i  Thingstuen,  hvor  Lagrettesmændene  ventede,  og 
Fogdens  Betjent  sad  og  oppebar  Skatter. 

Der  foretoges  endnu  en  og  anden  Sag,  og  her- 
med erklæredes  Thinget  sluttet  for  den  Dag;  thi  man 
havde  havt  en  lang  og  travl  Formiddag. 

Saa  kom  Aftensbordet  og  derpaa  Kortbordene 
med  Toddyen,  de  forud  stoppede  Piber  og  oplavede 
Fidibusser  liggende  ved  Jetonsbrikkeme,  indtil  den 
høiere  Øvrighed  i  passende  Tid  trak  sig  tilbage  til 
sine  respektive  Gjesteværelser,  overladende  Resten 
af  Selskabet  at  fortsætte. 

Af  og  til  maatte  Lensmanden  ud  for  at  arrestere 
en  og  anden  af  Almuen,  der  forgik  sig  ved  Slags- 
maal  og  Uorden,  og  sætte  ham  ind  i  den  improvi- 
serede Arrest. 

En  Aften  fortaltes  det  i  en  saadan  Anledning 
inde  i  Stuen,  at  det  havde  været  Store-Lars,  som 
havde  slaat  sig  gal  igjen  og  villet  overfalde  Rus- 
seren Wassilieff. 

Galskaben  var  nu  gaat  over;  men  for  en  Sikker- 
heds Skyld  havde  Lensmanden  sørget  for,  at  han 
kom  bort  fra  Thinget. 

Om  Morgenet,  naar  den  travle  Thingformiddag 
igjen  skulde  begynde,  sad  der  vel  endnu  et  Par  Kort- 
borde oppe  i  uafbrudt  Arbeide. 

Kontoristerne  —  en  egen,  forunderlig  begavet, 
udholdende  Menneskerace,  der  nu  mere  og  mere 
holder  paa  at  forsvinde  —  gik  uden  megen  Gene 
over  fra  Kortbordet  oppe  i  Huset  til  Protokollen 
nede  i  Thingstuen.    De  havde  ikke  lukket  et  Øie  hele 

Natten,  men  førte  alligevel  aarvaagent  Pennen,  me- 
dens den  ene  Sag  afløste  den  anden,  uden  Hvile 
den  hele  travle  Formiddag  til  helt  op  ad  Eftermid- 
dagen. 

Forhøret  over  Jon  Zachariasen  og  Kvænen  var 
berammet  til  at  foretages  den  sidste  Thingdag. 

I  de  to  foregaaende  Dage  havde  Morten,  som 
var  fulgt  med  sin  Far,  set  mangt,  samt  været  meget 
sammen  med  Lyma  hos  Finnefamilien,  der  var  hans 
gamle  Bekjendt  Mathis  Nuttos. 

Han  var  endnu  saa  uforfaren  og  gutteagtig,  at 
Krambodens  Herligheder  bedaarede  hans  Øie.  Ind 
gik  han  ikke,  da  den  enøiede  Stuwitz  stellede  frem 
og  tilbage  der  sammen  med  et  Par  Betjente. 

Men  større  Lykke  end  at  faa  være  en  saadan 
Butikssvend  —  naar  der  bare  ingen  Stuwitz  var  — 
kunde  han  ikke  tænke  sig. 

Han  var  ikke  tilstede,  da  Store-Lars  blev  arre- 
steret, men  saa  paa,  da  han  sattes  ned  i  Baaden  for 
at  føres  hjemover,  og  fik  Lov  til  at  kaste  sin  Fars 
Tobaksdaase  til  ham  som  Afskedshilsen. 

Den  tredie  Thingdag  stod  Forhøret  over  Kvænen 
og  Jon  Zachariasen. 

Jon  kaldtes  først  frem  og  dernæst  Kvænen;  de 
blev  begge  formanede  til  Bekj  endelse,  hvorved 
Straffen  vilde  mildnes.  Blandt  Folket  ikke  langt 
bag  Fa'ren  saas  Mortens  lyse,  nu  forskrækkede  An- 
sigt, og  ligeoverfor  Jon,  paa  Bænken  ved  Siden  af 
Lagretten,  sad  Stuwitz  foroverbøiet  med  Hænderne 
sammenkneppede  om  det  ene  Knæ,  opmærksomt  lyt- 
tende. 

Til  Formaningen  om  at  bekjende,  svarede  Jon, 
at  han  var  en  ærlig  Mand,  og  vovede  derpaa  med 
et  langt  Øiekast  hen  paa  Stuwitz  at  tilføie,  at  det 
var  godt,  om  enhver,  som  nu  sad  her,  med  Sand- 
hed turde  sige  det 

Stuwitz  opfattede  Blikket,   som  han  et  Øieblik 

undveg,  og  læste  deri,  at  for  denne  Mand  maatte 
han  vogte  sig. 

Nu  kom  Vidnerne  efterhaanden  frem  en  efter  en. 

Under  Udsagnene  perlede  Sveden  ned  ad  Jons 
brune  Ansigt.  Af  og  til  søgte  hans  Blik  hvast  hen 
paa  Stuwitz,  der  om  forsætligt  eller  tilfældigt  aldrig 
saa  didben.  Ved  Siden  af  ham  stod  Kvænen  taus 
og  trodsig. 

Ingen  af  Vidnerne  havde  hørt  noget  selv,  men 
enhver  villet  hørt  det  af  andre,  hvem  de  tildels 
navngav.' 

Det  sidste  Vidne  var  en  bleg  Mand,  paa  hvem 
Stuwitz  hele  Tiden  fæstede  Øiet  tungt  og  næsten 
truende. 

Han  forklarede  sig  vaklende  og  tildels  utydeligt 
om,  at  han  i  Jons  Baad  havde  gjenkjendt  et  Fæste- 
toug  med  Mærke  efter  en  Kaggeknytning. 

Man  holdt  allerede  paa  at  føre  dette  graverende 
Vidnesbyrd  i  Pennen,  da  Morten,  der  hele  Tiden 
aandeløst  havde  hørt  til,  ude  af  sig  selv  raabte: 

,,FarI  Fæstetouget  sidder  i  Dræggen,  saa  kan 
de  faa  se.    Det  var  det,  vi  fik  i  Sør strømmen." 

Derpaa  løb  han  ned  til  Baaden,  halede  Dræg- 
gen op  og  tog  Touget  med  sig  op  i  Thingstuen. 

Da  det  kom  frem  i  Retten,  vedgik  Vidnet,  der 
øiensynlig  var  forfjamset  ved  Stuwitz's  forbittrede 
Øiekast  og  ikke  længer  forstod  at  rette  sig  efter  hans 
Mening,  at  Touget  var  det  samme,  som  han  havde 
ment;  men  det  bar  ikke  de  omtalte  Mærker  eller 
Spor  af  at  have  siddet  i  Garn. 

Amtmanden  vinkede  Morten  hen  til  sig,  strøg 
ham,  som  alle  gjerne  gjorde,  i  det  gule  Haar  og 
roste  ham  for  at  have  vist  sig  som  en  rigtig  flink 
Gut.     Han  gav  ham  tilslut  en  blank  Sølvdaler. 

Da  Stuwitz  navngav  flere  Vidner,  blev  Forhøret 
udsat  til  at  holdes  paa  Sorenskriverkontoret  over 
Jul  før  Fisket. 

Ud  paa  Eftermiddagen  fik  Stuwitz,  der  da  var 
alene  i  Butiken,  et  Besøg  af  gamle  Mathis  Nutto. 

Ud  af  Pæskebarmen  tog  han  en  gammel  Skind- 
bog fuld  af  Sedler,  hvoraf  han  bad  Stuwitz  veksle 
sig  en. 

Han  holdt  i  Bogen  med  begge  Hænder  og  vilde 
ikke  nærme  sig  Disken,  paa  hvilken  han  havde  lagt 
Seddelen. 

Stuwitz  sagde,  at  Sedlen  var  altfor  gammel  og 
længst  inddraget  af  Banken;  —  men  det  var  med  et 
forunderlig  ligblegt  Ansigt,  han  svarede,  og  Kold- 
sveden perlede  i  hans  Ansigt 

Finnen  mente  nu  mere  truende  og  høirøstet,  at 
Stuwitz  nok  fik  være  saa  snil  at  veksle  ham  hele 
Bogen,  om  alt  skulde  blive  vel. 

Da  Stuwitz  derpaa  braat  vilde  stænge  Butik- 
døren, gik  Finnen  skyndsomt  udenfor. 

Stuwitz  forsvandt  da  inde  i  Kontoret  og  kom 
tilbage  med  en  Pakke  blaa  og  gule  Sedler,  som  han 
lapgsomt  optalte  paa  Disken,  hvorpaa  han  modtog 
dem,  der  laa  i  Bogen. 

Men  nogle  Sedler  til,  som  Stuwitz  ivrigt  for- 
lai^gte  at  faa,  beholdt  Finnen,  idet  han  skjød  dem 
ind  i  Barmen  og  hastigt  gik  ud. 

Siden  hørte  de  ude  paa  Skorpen,  at  Forhørsagen 
skulde  være  bleven  frafaldt  mod  Kvænen. 

At  dette  var  Mathis  Nuttos  Værk,  kunde  de  ikke 
ane;  men  Jon  syntes,  det  var  en  stor  Uretfærdighed, 
at  han  saaledes  blev  sat  alene  ud  for  Skylden. 


I  Dagene  efter,  hvad  der  var  hændt  ham  paa 
Sonmierthinget,  var  Store-Lars  stundesløs  og  fe- 
brilsk urolig  i  sit  Væsen.  Han  gik  med  et  Udtryk 
al  Livskjede  og  som  over  tunge  Tanker.  Det  hændte, 
at  han  om  Kvælden  kom   hjem  fra   Fiskegrunden 

uden  at  have  trukket  Linerne;  —  og  der  var  over- 
hedet liden  Greie  at  faa  paa  ham. 

En  Dag,  da  Morten  var  med  ham  ude  og  fiskede, 
havde  de  det  paa  de  Kanter  sjeldnere  Syn  af  en 
Russelodje. 

Store-Lars  fik  da  pludselig  igjen  et  Anfald  af 
Sindsforvirring.     Han  var  forfærdelig  at  se. 

Da  han  trak  Kniven,  troede  Morten,  at  det 
gjaldt  hans  Liv,  og  holdt  Toften  foran  sig  til  For- 
svar. 

Meningen  var  dog  kun  at  skjære  Iletouget  over. 

Kjæmpen  satte  sig  derpaa  til  Aarerne  og  rode  i 
lange,  stærke  Tag  ret  udover  saa  fast,  at  Aarerne 
bøiede  sig  som  Siljukvister,  og  Stævnen  paa  den 
lille  Baad  næsten  grov  sig  ned  i  Sjøen. 

De  underløbne  Øine  stirrede  stivt  ud  af  det  store, 
blege  Ansigt  med  det  graa  Skjæg,  der  strittede  tyndt 
omkring  det. 

Endelig  brast  Sveden  i  store  Perler  ned  over 
Panden,  og  lidt  efter  sagtnede  han  —  som  lettet  — 
Roningen. 

De  var  da  komne  saa  nær,  at  de  kunde  se,  at 
Lodjen  var  blaamalet,  og  skjelne  Folkene  ombord. 

Kjæmpen  sad  en  lang  Stund  stille,  foroverbøiet 
over  Aarerne. 

Endelig  drog  han  et  tungt  Suk  og  saa  hen  paa 
Morten,  der  sad  bleg  paa  Agtertoften. 

Der  var  et  forunderlig  bevæget  Udtryk  i  det 
stærke  Ansigt,  og  da  Morten  deltagende  saa  paa 
ham,  gav  han  efter  for  sin  Trang  til  at  tale  ud, 
uagtet  den  unge  Gut  vel  kun  lidet  kunde  være  hans 
fortrolige. 

,,Det  var  i  den  Tid,"  —  sagde  han  — ,  ,,da  Rus- 
serne ikke  bare  som  nu  søgte  ind  til  Finmarksbyeme 
med  sine  Lodjer;  men  de  laa  tildels  og  tuskede  sig 
til  Fisken  for  Rugmel  langs  Kysten;  —  og  da  laa  der 
gjerne  en  Lodje  i  hver  Krog. 

Etsteds  bag  et  Næs  inde  i  Varangerfjorden 
bode  der  en  Finne-Enke;  hun  havde  en  Datter,  der 
var  vakker  som  Guds  SoF*  —  her  standsede  han  og 
gjentog  sagte  og  brudt  —  ,, vakker  som  Guds  Sol." 

„I  en  Stue  en  Fjerdingvei  derfra  bode  en  Gut, 
som  bare  eiede  sine  to  Arme;  men  med  dem  kunde 
han,  naar  han  vilde,  ro  Tremands  Tag  og  berge 
Sekstringen  frem  alene  i. Modbør. 

De  to  holdt  af  hinanden. 

Saa  kom  der  engang  en  Russelodje  ind  i  Vigen, 
og  Skipperen  —  han  hed  Wassilieff  —  saa,  at  En- 
kens Datter  var  vakker. 

Men,  da  han  ikke  kunde  faa  hende  paa  andet 
Vis,  tilbød  han  Moderen  at  ægte  hende  i  Rusland 
og  bød  hende  syv  Matter  Rugmel  og  Klaverdug. 

En  Dag,  som  de  havde  hevet  Anker  og  laa  seil- 
færdige,  blev  Moder  og  Datter  budne  ombord  til 
Traktement  nede  i  Kahytten. 

Lidt  efter  havde  Lod j  en  Seil  paa  alle  tre  Master 
og  seg  for  en  sagte  Bris  ud  af  Sundet. 

Da  Moderen  saa  blev  sat  alene  ned  i  Baaden, 
der  var  fuldlastet  af  Rugsække  og  Klaverdug,  anede 
Gutten,  som  stod  paa  Land,  at  der  var  Uraad. 

Han  tog  en  Jernstang  med  sig  i  Baaden  og 
vidste,  hvad  han  vilde  gjøre  med  den. 

Han  rode  og  rode  efter  Lod j  en  —  det  var  yngre 
og  stærkere  Tag  end  de,  han  tog  idag. 

Det  varede  hele  Dagen  og  den  lyse  Nat  med;  han 
kj endte  ikke  sine  Arme,  der  længst  var  dovnede  af, 
men  bare  rode,  medens  den  svære  Lodje  stadig  seg 
foran  ham. 

Engang  saa  han  hende  oppe  paa  Dækket  med 
Hænderne  vidt  udstrakte,  som  om  hun  angstfuldt 
raabte  til  ham;  men  saa  kom  en  bagfra  og  slæbte 
hende  voldsomt  ned  i  Kahytten  igjen. 

Da  Solen  tændtes,  kom  Morgengulen  og  gav 
Lodjen  fuld  Fart. 

Da  nyttede  ingen  Roning  længere;  —  men  Gut- 
ten sad  som  nu  over  Aareme  og  saa  efter  den  til 
dens  sidste  Dug  var  gaaet  ned  under  Havranden. 

For  Datterens  Skyld  dræbte  han  ikke  Moderen, 
som  han  paa  Hjemveien  havde  foresat  sig. 

Han  kunde  ikke  mere  arbeide  og  gik  med  Tanker 
paa  at  gjøre  Ende  paa  sig  selv,  men  da  var  det,  at 
,,Raaden",  som  for  sit  gode  Hjertes  Skyld  havde  mi- 
stet alle  sine  Penge,  frelste  ham  og  fik  ham  til  Brø- 
gelmanns. 

Men  to  Aar  efter  kom  der  en  vanvittig  Kone 
med  et  Barn  paa  Armen  gaaende  paa  sin  Fod  over 
Fjeldet  fra  Rusland. 

Hun  vankede  nok  mangesteds  om. 

Engang  kom  hun,  foruden  Barnet,  hjem  til  sin 
Mor.  Der  laa  hun  i  Vildelse  og  Sygdom,  og,  da 
Gutten  talte  med  hende,  bad  hun  ham  med  et  under- 
ligt Smil  bare  ro,  saa  vilde  han  nok  engang  naa 
hende. 

Samme  Nat  tpg  hun  Vidvanken  fat  indover  Fjel- 
det igjen.  Og  nu,"  —  sluttede  Store-Lars  med  et 
livstræt  Suk,  —  ,, synes  jeg,  at  jeg  har  ro't  saalænge, 
jeg  aarker!" 

Han  aarkede  ikke  mere.  —  Stedse  tungere  i  Sind 
og  med  mindre  Sammenhæng  i  sin  Færd,  tog  han 
en  Dag,  det  var  Dønningsveir  efter  Paalandsstorm, 
en  gammel  gissen  Baad  og  rode  ud  paa  Fiskegrun- 
den, hvor  han  sad  ensom  og  fiskede. 

Da  saa  de  med  et  fra  Land,  hvorledes  Grund- 
braattet  gik  som  en  vældig,  hvidbræmmet,  sjøgrøn 
Mur  derude,  og  lidt  efter  brød  de  store  Skumskavler 
sig  drønende  langs  Stranden. 

Om  Eftermiddagen  laa  Stumperne  af  Baaden  og 
drev  op  i  Fjæren. 

Men  Store-Lars's  Lig  blev  aldrig  fundet. 

SYVENDE   KAPITEL. 

BRTSTNAALEN. 

Marina  var  nu  en  middelaldrende  Kone  og  lidt 
graasprængt  i  Haaret.  Men,  skjøndt  brunet  af 
Aarene  ude  paa  Skjæret  og  ikke  længer  rank,  vilde 
en  fremmed  dog  være  bleven  slaaet  af  de  gode  An- 
sigtstræk og  noget  ikke  sædvanligt  i  hendes  Figur 
og  tænkt,  at  hun  vist  i  sin  Ungdom  maatte  have 
været  meget  smuk. 

Jon  var  af  Aarene  og  maaske  ogsaa  ved  den 
uheldige  Indflydelse  af  den  varme  Toplue  bleven 
adskillig  skaldet.  Det  stærke  Ansigt  med  de  graa 
øine  var  saa  furet  og  veirbidt  som  det  brune  Tarre- 
skjær,  hvorom  S] øen  skyller  og  Vinden  bider,  og 
hans  bredskuldrede  Skikkelse  var  biet  den  ludende 
med  slæbende  Gang,  som  den  nordlandske  Sjøbonde 
faar  af  et  Liv,  der  stadig  tilbringes  i  Baaden. 

En  Dag,  da  Marina  og  Børnene  var  ude  og  hen- 
tede Hø  henne  paa  Øen  i  det  blanke  Sommerveir, 
ledte  Jon  om  i  den  store  Kiste,  hvor  ogsaa  Marinas 
Bryllupsstads  laa,  og  i  hvis  Hjørne  han  havde  lig- 
gende nogle  Sølvpenge.  Som  han  søgte  indover  paa 
Bunden  efter  et  Sølvstykke,  der  havde  forskudt  sig 
mellem  Klæderne,  fandt  han  til  sin  Forundring  i 
hendes  Bryllupshue  et  indsvøbt  Stykke  Papir  og  i 
dette  en  Brystnaal  af  Guld. 

Mod  Lyset  læste  han  Bogstaverne  T.  S.,  og  det 
slog  ham  lidt  efter,  at  Navnet  ikke  kunde  være  no- 
gen andens  end  Thor  Stuwitz*s,  der,  før  de  blev  gifte, 
havde  vist  sig  saa  forelsket  i  hende. 

Formiddagssolen  skinnede  gjennem  den  aabne 
Dør  indover  Gulvet  varmt  hen  paa  den  rødblom- 
mede  Kiste  netop  paa  Marinas  malede  Forbogstaver, 
medens  Jon  sad  alene  hjemme  der  paa  Kiste  randen 
i  dybe  Tanker  med  Brystnaalen  foran  sig. 

Han  sad  slig  i  en  Time  og  i  en  til;  hans  Mine 
blev  stedse  mørkere,  og  der  kom  tilslut  noget  jord- 
agtigt graat  i  hans  Ansigt. 

Han  huskede  paa  deres  Strid  i  Ungdommen  for 
at  faa  komme  sammen,  paa  hvorledes  han  da  havde 
tro't  paa  hende  som  paa  Vorherre,  og  paa  den  hem- 
melige Fest  ude  paa  Fjorden  efter  Kirkefærden,  da 
de  lod  Foræringerne  gaa  tilbunds  —  og  nu,  efter 
alle  disse  Aars  Forløb  skulde  han  finde,  at  der  dog 
havde  været  en  Løgn  med  deri. 

Jon  sad  den  Dag  paa  Kisteranden  og  følte  en 
Del  af  sit  Livs  Herlighed  svinde  bort  for  sig.  Han 
havde  altsaa  dog  ikke  eiet  hendes  Sind  helt  og  op- 
rigtigt 

£n  Stund  tænkte  han  paa  at  spørge  hende  lige- 
frem om  Sammenhængen;  men,  eftersom  han  grun- 
dede, svandt  Modet,  og  han  svøbte  tilsidst  Smykket 
ind  igjen  i  det  gamle  Papir  og  lagde  det  paa  sin 
Plads  under  Bryllupshuen.  — 

Den  hele  Høst  udover  var  han  mørk  og  lidet  ta- 
lende af  sig,  og  Marina  undrede  sig  ofte  i  Stilhed 
over,  hvad  der  gik  af  hcun. 

Midtvinters  var  Jon  Zachariasen  paa  Reise  til 
Landhandleren  i  Sørstrømmen  for  at  sælge  deres 
sammentørrede  Fisk  og  kjøbe  ind  til  Helgen. 

Jon  var  tung  om  Hjertet;  thi  saa  mørkt,  som 
det  nu  saa  ud  for  ham  i  alle  Maader,  var  der  liden 
Udsigt  til,  at  han  denne  Gang  skulde  kunne  opnaa 
den  vanlige  Betroelse  til  det  dyre  Udstyr  for  Vinter- 
fisket  i  Februar. 

Siden  hin  Dag,  da  han  havde  siddet  ved  Marinas 
Bryllupskiste,  var  han  heller  ikke  saa  let  til  at  tage 
alt  som  før. 

Mellem  de  fem  Mand  i  Fembøringen  var  Mor- 
ten.    Jon  var  som  vanligt  Høvedsmand. 

Idet  de  reiste,  havde  de  trukket  Linegarnene 
ude  paa  Grunden  og  faat  en  stor  Haakjærring,  der 

havde  slugt  helt  over  en  Torsk,  som  før  havde 
bidt  paa. 

Dette,  havde  Store-Lars  engang  sagt,  betød 
haardt  Veir,  og  disse  Ord  skulde  sande  sig. 

Ud  fra  Storbergskavlen  fo'r  op  ad  Formiddagen 
den  ene  Bosse  stærkere  end  den  anden,  saa  at  de 
nødtes  til  at  fire  og  heise  Seilet  i  et  væk. 

Det,  som  hin  Dag  gjorde  Seiladsen  betænkelig, 
var,  at  Stormen  stedse  stod  mere  østlig  ud  fra  Land. 
Hvis  de  ikke  vilde  sættes  tilhavs  ud  i  den  visse 
Død,  maatte  de  trods  den  svære  Sjø  længst  mulig 
søge  at  holde  det  gaaende  ved  Krydsning  med  den 
ene  Baadripe  nede  i  Vandet. 

At  vinde  op  under  Land  igjen  var  ugjørligt. 

Det  første,  ikke  lette  Offer,  som  krævedes,  var, 
at  hver  af  Eieme  maatte  kaste  Halvdelen  af  sin 
Fisk  overbord. 

I  Kulden  drog  Sjødrevet  et  stedse  tykkere  Lag 
af  Is  over  Baaden,  som  derved  blev  tungere  og  mere 
uhaandterlig  i  Sjøen. 

Nok  en  Fare  viste  sig,  idet  de  en  Stund  kom  ind 
i  en  tæt  Frosttaage,  der  lod  dem  paa  det  uvisse  om 
Kursen. 

Jon  opgav  derfor  Krydsningen  og  lod  det  staa 
til  rumskjøds  for  Vinden,  idet  han  mente,  at  de  paa 
det  Vis  muligens  kunde  naa  Fuglø  eller  ialfald  seile 
sig  ud  af  Taagen,  hvilket  sidste  ogsaa  lykkedes. 

Men  Sjøen  vædede,  og  Østenstormen  var  frem- 
deles saa  isende  kold,  at  det  var  at  regne  sig  til,  at 
Baaden  for  Islag  ikke  kunde  holde  sig  oven  Vande 
udover  Natten. 

Morten,  som  havde  Losseøine,  paastod,  at  han 
to  Gange  havde  set  en  fjern,  hvid  Skumbrækning 
retud  under  Halsen  af  Seilet,  og  lidt  efter  troede  de 
andre  at  se  det  samme. 

Det  kunde  maaske  være  Fuglø;  —  men  i  sit  stille 

Sind  mente  Jon,  at  det  ti  Gange  sandsynligere  var 
en  Brænding,  som  kogte  om  nogle  Havskjær. 

Stormen  sprang  nu  med  et  om  til  Nordvest  med 
Bygeveir,  saa  at  de  Ak  Havet  med  tung  Paalands- 
sjø  væltende  efter  sig,  med  brede  Bør. 

Stundimellem  kom  Snekavet;  de  lange  Sjøer  sei- 
ledes  ofte  baade  ud  og  ind  af  Baaden,  Øsekarret 
brugtes  stadigt  og  Halskaren  havde  et  vaadt  Ar- 
beide. 

De  havde  nu  faat  Greie  paa,  hvor  de  var,  og 
Kursen  lagdes  slig,  at  de  kunde  holde  indunder  Ten- 
holmene, et  Ud  vær,  der  tilhørte  Heggelund,  med  et 
lidet  Handelssted  i  Fisketiden. 

Udenfor  de  Grundinger,  som  Morten  havde  set, 
og  hvor  Skumstøtterne  alt  i  et  reiste  sig  med  Rok- 
skyer som  rygende  Skorstene,  saa  de  en  kantret 
Baad  med  tre  Mand  paa  Kjølen,  der  vinkede  om 
Hjælp.     Raabene  kunde  ikke  høres  mod  Vinden. 

Forrumsmanden  gjorde  en  Line  istand,  som  han 
kastede,  idet  de  nedad  en  svær  Sjø  løb  ganske  nær 
forbi.  Den  grebes  desværre  kun  af  den  bagerste,  der 
blev  halet  ombord,  og  de  to  andre  truedes  med  at 
drive  ind  paa  Grundingen. 

Da  lagde  Jon  Roret  rundt  og  kommanderede: 
,,Baut!"  —  til  deres  Forfærdelse,  som  var  med  ham, 
men  som  var  nødt  til  at  lystre  med  Seilet,  hvad  han 
gjorde  med  Roret.  Her  var  det,  syntes  de,  Uraad  at 
lægge  Stevn  mod  Sjø. 

Baaden  krængede,   og  Sjøen  vaskede  over  den. 

Da  han  havde  faat  den  op  paa  tilstrækkelig 
Høide,  lod  han  den  igjen  falde  af. 

Hans  Beslutning  var  at  friste  paa  at  løbe  sin 
tunge,  isede  Baad  tværtover  Hvælvet  og  saa  lade 
det  staa  sin  Tørn,  om  der  seiledes  ,,i  Spik";  han 
risikerede  meget,  ogsaa  at  miste  Roret  og  bagefter 
skjære  under. 

Jon  valgte  Øieblikket  som  en  Mester. 

Netop  som  hans  egen  Baad  steg  og  den  anden 
sank  ned  i  Duvingen,  fo'r  Jons  Fembøring  tværtover 
Kjølen,  fra  hvilkeki  de  forulykkede  toges  indenbords, 
en  Mand  paa  hver  Bordside. 

Derpaa  lagdes  Kurs  for  Tenholmen,  paa  hvis 
Vær  de  haabede  at  kunne  tage  op  om  Natten.  Den 
ene  var  næsten  uden  Livstegn,  medens  de  to  andre 
laa  aldeles  udmattede  nede  i  Bunden  af  Baaden. 

Det  var  Nat,  da  de  endelig  saa  det  lysne  ved 
Tenholmene. 

Baaden  faldt  af,  Seilet  blev  sat  større,  og  ind 
gik  det  i  susende  Fart  mellem  Brændingerne,  der 
snart  hørtes  at  larme  og  tordne  om  dem  som  en 
Fos. 

Lidt  efter  løb  Baaden  paa  Ryggen  af  en  uhyre 
Bølge  op  i  Fjæren,  hvor  den  stansede  med  slig 
Magt,  at  Masten  knak  nede  i  Seiltoften. 

Jon  kastede  Dræggen  heldigt,  surrede  Fæste- 
linen  stramt  om  Stevnknæet  og  sprang  lige  efter, 
medens  Bølgen  igjen  drog  sig  tilbage,  op  paa  Land, 
idet  han  med  den  ene  Haand  holdt  sig  efter  Touget 
og  med  den  anden  havde  Morten  om  Livet. 

Da  Dragsuget  var  overstaat,  stod  alle  Mand 
udenfor  Baaden  i  Fjæren  og  landdrog  den  saavidt, 
at  de  var  fri  for  det  værste  af  den  næste  Sjø. 

—  —  Paa  det  lille  Handelssted  sad  hin  Nat 
,, Gamle  Stuwitz",  —  som  man  nu  almindelig  kaldte 
ham,  —  inde  i  Butiken  bag  de  lukkede  Skodder  ved 
et  Talglys  i  en  irret  Stage  og  opgjorde  sine  private 
Pengeregnskaber. 

Han  pleiede  at  sidde  oppe  slig  et  Par  Nætter 
hvert  Aar,  naar  han  før  Jul  kom  ud  til  Tenholmen 
for  at  ordne  Butiken  til  Vinterfisket;  det  faldt  ham 
mindre  beleiligt  at  udføre  dette  hjemme  hos  Hegge- 
lund,  og  han  tog  det  altid  som  Nattearbeide. 

Den  Nat  opførte  han  paa  Debetsiden  i  sit  Aars- 

regnskab  den  Sum,  han  havde  maattet  udveksle  til 
Fjeldiinnen. 

Han  sad  m^d  Albuen  paa  Bordet  og  støttede 
det  store  runde  Hode  til  den  knyttede  Haand,  me- 
dens den  brunrøde  Paryk  havde  forskudt  sig  ned 
mod  det  ene  blinde  Øie. 

Der  gik  visse  Ting  forbi  hans  indre  Syn,  og 
Tonen  i  enkelte  korte  Brum  sagde,  at  det  var  mørke, 
ubehagelige  Erindringer,  som  han  dog  mere  hadede 
end  angrede. 

Tankerne  svævede  mange  Aar  tilbage,  helt  op 
til  Finmarkshavet,  hvor  de  som  mørke  Fugle  satte 
sig  ned  en  Stund  paa  et  synkefærdigt  Vrag. 

Stuwitz  overveiede  sit  Mellemværende  med  Fin- 
nen, der  ved  dennes  gj  en  tagne  ihærdige  Paagaaen 
var  vokset  op  for  ham  til  noget  mere  end  en  simpel 
Pengepost;  thi  saalænge  denne  endnu  havde  flere 
af  Sedlerne  i  sit  Værge,  sad  han  inde  med  et  Bevis, 
der,  —  saa  gammel  den  Sag  end  var,  —  dog  kunde 
blive  ham  baade  tungt  og  farligt,  om  noget  engang 
for  Alvor  kom  op  i  Dagen. 

Medens  Veiret  suste  og  rev  i  Vindusskoddeme 
og  af  og  til  tog  haardt  i  den  enetages  Bygning,  sad 
Stuwitz  fremdeles  grublende  i  den  afstængte  Butik. 

Det  usædvanlige  ved  denne  Nat  gjorde  maaske, 
at  han  mere,  end  han  pleiede,  blev  hængende  ved 
Betragtninger.  Hans  Tanker  svævede  et  Øieblik  hen 
til  den  Tid,  da  han  uagtet  sine  runde  fem  og  tredive 
Aar  havde  villet  gaa  hen  og  gifte  sig  med  den 
smukke  Marina  hos  Brøgelmanns.  Der  sad  endnu 
en  Braad  igjen  fra  hin  Tid.  Men  denne  Tanke 
svandt  snart  igjen  for  de  mørke  Betragtninger,  der 
dreiede  sig  om  Finnen. 

Et  Øieblik  saa  han  op,  som  han  lyttede  —  det 
lød  som  fjerne  Nødraab,  men  de  gjentog  sig  ikke, 
og  i  en  Nat  som  denne  kunde  heller  ingen  bjerges. 

Lidt  efter  sad  han  fordybet  i  Regnskaberne,  som 

han  udpcia  Morgensiden  afsluttede  med  et  glimrende 
Tal  —  hans  stadig  voksende  Hemmelighed. 

Som  Stuwitz  pleiede  ved  denne  Handling,  der 
igrunden  var  hans  aarlige  Julefest,  søgte  han  ogsaa 
dennegang  at  se  fomøiet  ud. 

Han  reiste  sig  og  gik  frem  og  tilbage  over  det 
lille  Gulv;  men  satte  sig  snart  igjen. 

Ved  Tallit  tegnede  der  sig  nu  for  hans  Øie 
først  fint,  siden  tydeligere  og  tydeligere,  et  Spørgs- 
maalstegn,  der  efterhaanden  grov  sig  ind  i  Summen, 
som  en  Orm  i  en  Nød. 

Den  Mand,  som  nu  lagde  sig  hen  i  Sengen  under 
Disken,  var  ikke  engang  paa  sin  egen  Vis  lykkelig; 
han  sov  uroligt  og  drømte  under  Stormstødene,  at 
der  var  noget  galt  ved  Husets-  Grundmur,  som  han 
forgjæves  arbeidede  paa  at  faa  rettet.  — 

I  Mørkningen  den  følgende  Dag  kom  Jon  med 
Skjægget  frosset  fast  til  Kraven  og  en  næsten  livløs 
Mand  paa  Ryggen  ind  i  det  taagefyldte  Stuerimi, 
der  tildels  allerede  var  opfyldt  af  et  Par  andre  Baad- 
lag,  der  ogsaa  havde  tyet  ind  til  Fiskeværet. 

De  øvrige  fulgte  mere  eller  mindre  forkomne 
efter,  idet  de  mellem  sig  bar  et  Lig,  der  lagdes  hen 
ude  i  Skaalen. 

Den  tredie  af  de  reddede  var  en  Søstersøn  af 
Heggelund,  der  for  nogle  Aar  siden  var  kommet  til 
Distriktet.  Han  havde  været  paa  Re  Ise  ud  til  Været, 
hvor  han  skulde  forestaa  Handelen  under  Fisket, 
med  en  Forsyning  Varer.  Han  bragtes  nu  hen  til 
sit  eget  Soverum  i  Butiken,  hvor  han  snart  laa  sve- 
dende paa  en  Dosis  Brændevin. 

De  andre  klædte  sig  af,  hang  sine  Klæder  over 
Tørrestangen  ved  Ilden,  og  overgav  sig  snart  til  en 
stenhaard  Søvn  henne  i  Sengerummene. 

Medens  nogle  ude  i  den  kolde  Pakbod  stellede 
med  den  halvdruknede  Mand,  sad  andre  omkring  paa 
Bænkene  inde  i  den  lille  Stue,  hvor  man  næsten  ikke 

kunde  se  hverandres  Ansigt  for  Vaaddamp,  og 
spiste  af  deres  Nistebommer  eller  røg  dere»  Piber 
med  karvet  Bladtobak. 

Længer  paa  Kvælden,  da  Manden  var  kommet 
tillive,  begyndte  en  livlig  Kar  at  spille  paa  et  Drag- 
spil, han  havde  kjøbt  til  Jul;  men  Trætheden  gjorde 
snart  sin  stærke  Ret  gj  ældende. 

Medens  Tranlampen  lyste  mat  gjennem  Dampen 
i  den  lune  Bod,  hvor  alle  nu  henne  i  Sengestederne 
rundt  Væggen  sov  de  trættes  Søvn,  tog  Stormen 
fremdeles  sine  Kjæmpetag  udenfor,  hvor  mangen 
ogsaa  den  Nat  kjæmpede  i  Havsnød. 

Den  næste  Dag,  da  Havet  efter  to  Døgns  Storm 
igjen  var  farendes,  spurgtes  nok  af  Ulykker. 

Udenfor  saa  man  om  Morgenen  en  Baad,  som 
paa  en  underlig  Meiade  holdt  ved  at  ro  rundt  i 
Kreds.  Det  var  to  Mænd  i  en  Fembøring,  som  endnu 
sad  igjen  i  en  Udmattelsesdøs  og  rode  paa  samme 
Side.  Den  ene  af  dem  sank  om,  da  man  naade 
Baaden.  Tre  andre  var  døde.  Mandskabet  havde 
redet  Stormen  af  ved  i  Vinternatten  at  holde  sig 
fast  i  Garnene. 

Paa  et  folketomt  Hvælv,  som  længer  paa  Dagen 
drev  ind,  fandt  de  i  Kjølen  fem  Knive  og  en  af- 
brudt. Man  holder  sig  fast  efter  Tollekniven,  og  hvad 
der  var  hændt,  fortalte  sig  selv. 

I  Anledning  af,  at  den  ene  af  de  bjergede  var 
Principalens  Slægtning,  tilbød  Stuwitz  Jon  Kredit  i 
Boden  der;  han  yttrede  ogsaa,  at  det  kunde  være 
muligt,  at  Forhøret  frafaldtes. 

Jon  havde,  saa  tung  Nøden  end  var,  neppe  mod- 
taget Gave  af  sin  Dødsflendes  Haand;  men  nu  laa 
der  —  vistnok  med  Forsæt  —  noget  i  Stuwitz's 
Tone,  der  skulde  sige,  at  han  neppe  havde  vovet 
Bjergningen,  om  han  ikke  havde  set  sin  velberegnede 
Spekulation  deri. 

Jon  svarede  derfor  kort  og  studst,  at,  hvad  ban 

havde  gjort,  var  ialfald  ikke  sket  for  Penges  Skyld, 
og  Tyvsnavn  kunde  Stuwitz  hverken  sætte  paa 
ham  eller  tage  fra  ham,  —  det  fik  komme  an  paa 
Øvrigheden. 

Hermed  gjorde  Jon  sig  istand  og  seilede  af  sted 
til  Sørstrømmen,  hvor  han  mod  al  Forventning  var 
saa  heldig  straks  at  opnaa  al  den  Betroelse,  der  var 
fornøden  til  Vinterflsket. 

Aarsagen  hertil  fik  Jon  ikke  at  vide;  den  stak  i 
en  liden  Brevlap,  som  den  unge  Andreas  Heggelund, 
der  havde  paahørt  Samtalen  med  Stuwitz,  sendte 
did  med  en  af. Folkene  i  Jons  egen  Baad. 

Da  de  Juleaften  kom  hjem,  havde  Marina  svævet 
i  den  største  Bekymring  for  det  overhændige  Veirs 
Skyld. 

At  Jon  havde  faat  Kredit  i  Sørstrømmen,  var 
en  stor  Glæde,  og  ligesaa,  da  han  fortalte,  hvorledes 
han  havde  reddet  de  to  paa  Hvælvet. 

Da  hun  fik  høre,  at  han  havde  været  inde  hos 
selve  Stuwitz,  korsede  hun  sig. 

Hun  havde  selv  den  Efterretning  at  meddele 
ham,  at  Isak  Løvøen  nu  var  død,  hvilket  de  begge 
tog  sig  nær. 

Men,  da  Marina  ud  paa  Kvælden,  efterat  Jule- 
lyset var  tændt,  fortalte  ham,  hvad  Fosterfaderen 
havde  betro't  hende,  hvilket  alt  hun  nu  havde  Ret 
til  at  fortælle,  og  tog  Brystnaalen  frem  af  sin  Bryl- 
lupshue,  drog  Jon  hende  pludselig  hen  paa  sit  Fang; 
—  hun  saa  til  sin  Forundring,  at  han  havde  vaade 
Øine.  Der  var  en  Overspændthed  hos  den  ellers  saa 
sindige  Jon,  som  et  Øieblik  ængstede  hende. 

Hvad  der  gik  af  Faderen,  at  han  var  saa  skin- 
nende glad,  forstod  ikke  Morten;  men  Marina  skaf- 
fede sig  det  snart  at  vide. 

Jon  tog  frem  Violinen  og  spillede  sin  eneste 
Polsk.  — 

Det  spragede   i  Gruen,    hvor  Julemaden   kogte, 

Traktement  vankede,  og  Julelyset  lyste  fra  den  fat- 
tige, lave  Stue  i  Fjeldsprækken  ude  ved  Havet. 


Historien  om,  hvorledes  Jon  Zachariasen  hin 
Uveirsdag  havde  reddet  Andreas  Heggelund  ved  at 
seile  Fembøringen  over  Kjølen,  var  naat  mange- 
steds hen;  det  var  et  Vovestykke,  som  aftvang  Be- 
undring selv  hos  dem,  der  vilde  vide,  at  saadant 
dog  var  hørt  før. 

I  Heggelunds  Familie  havde  Begivenheden  været 
G  jenstand  for  mange  Overveielser.  Den  havde  vakt 
en  vis  Opsigt,  og  at  vise  sin  Taknemlighed  var,  for- 
uden at  det  faldt  naturligt  for  dem,  nu  tillige  blevet 
til  en  Slags  Æressag. 

Det  blev  da  besluttet,  at  Andreas  Heggelund 
skulde  reise  didhen  og  tilbyde  Morten  en  Plads  i 
Kramboden  med  Løfte  om  videre  Forsorg,  om  han 
artede  sig  vel. 

Dette  Tilbud  fandt  Marina  og  Jon,  at  de  ikke 
burde  afslaa. 

Jons  Søndagsklæder  blev  omsyede  til  Morten, 
og  blev  i  den  nye  Skikkelse  Plag  for  Plag  beundret 
af  hans  mindre  Søskende,  hvis  Opmærksomhed 
delte  sig  mellem  Moderen,  der  skræddererede,  og 
Skomageren,  der  var  hentet  ind  fra  Skorpøsundet 
og  sad  og  syde  paa  de  nye  Sko.  Huden  havde  Jon 
selv  længst  præpareret,  og  de  vidste,  at  Skoene 
skulde  blive  saa  rent  ualmindelig  vandtætte. 

Imedens  hun  syde,  grublede  Marina  adskilligt 
over,  om  de  skulde  betro  Morten,  hvad  der  var 
kommet  op  om  hendes  Fødsel. 

Den  Anelse,  hun  bar  om,  at  hun  med  Stuwitz 
maaske  havde  en  hel  Livsregning  at  opgjøre,  burde 
Morten  under  sine  nye  Forhold  neppe  lades  uvi- 
dende   om.      I    Baggrunden    arbeidede     den    Tanke 

uklart  hos  hende,  at  Sønnen  der  vel  og  muligens 
kunde  finde  et  eller  andet  Lys  i  Sagen,  som  ikke 
var  til  at  se  ude  fra  Skorpen. 

Efter  gjentagent  Overlæg  med  Jon  blev  Morten 
da  indviet  i  Sagen. 

Marina  gav  ham  derhos  mangehaande  Forma- 
ninger om,  hvorledes  han  havde  at  skikke  sig,  hvor- 
ledes han  skulde  bukke  og  ikke  sætte  sig  ned,  naar 
Fruen  var  inde  i  Stuen,  og  andre  Forholdsregler, 
der  kunde  være  nyttige. 

Da  hun  -fulgte  ham  ned  i  Baaden,  græd  hun 
meget 

Jon  sagde  mindre.  Han  tog  blot  det  alvorlige 
Løfte  af  Sønnen,  at  han  aldrig  skulde  drikke  sig 
fuld  og  altid,  hvor  tungt  det  saa  faldt,  være  en  ær- 
lig Kar. 


OTTENDE   KAPITEL. 

HOS  HEGGELUNDS. 

Om  Marcus  Gjø  Heggelunds  ,, bundløse  Rigdom" 
gik  der  blandt  Almuen  mange  Historier. 

Nede  i  Bemken  i  Trondhjem  skulde  han  have 
staaende  paa  Rad  netop  ligesaa  mange  titusinder 
Dalere  som  han  eiede  Kirkeparter  og  Fiske  vær,  og 
hvert  Aar,  naar  Kirketienden  betaltes,  hed  det,  at 
hans  Loft  var  fuldt  af  Sølvpenge. 

I  hans  store,  hvidmalede  Hus  med  de  mange 
smaarudede  Vinduer  samt  med  den  grøngittrede 
Have  foran,  hvori  Flagstangen  stod  med  et  Batteri 
Messingkanoner  ved  Foden  —  vidste  hvermand,  at 
han  var  velkommen,  og  at  Vanskeligheden  kun  var 
at  slippe  bort  fra  det  nødende  Vertskab. 

I  Jul«n  var  dette  Hus  det  selvskrevne  Gjestebuds- 
sted  for  alt,  hvad  der  var  —  til  Søndags  —  frakke- 
klædt  i  Distriktet;  der  var  et  stadigt  vekslende  Ind- 
ryk Helgen  ud  indtil  Tyvendedagen  og  ofte  længer. 

Man  nævnte  som  oftest  Marcus  Heggelund,  men 
mente  Fruen,  som  nu,  over  et  halvt  hundrede  Aai 
gammel,  med  fornemme  graa  Bukler  i  Haaret  iste- 
detfor  de  tidligere  sorte,  styrede  Selskabeligheden 
i  Huset  og  foruden  den  ikke  saa  lidet  andet  i  Di- 
striktet. 

Fru  Heggelund  overholdt  paa  sin  Vis  en  streng 
Orden  i  sit  Hus;  hun  satte  en  noget  pralende  Ære  i 
den  storartede  Husflid,  hvormed  hun  vidste  stadig 
at  sysselsætte  sin  Hær  af  Tjenestefolk.  Gjestesen- 
gene  var  saaledes  helt  igjennem  tilvirkede  i  Hjem- 
met, og  Dynerne  fyldte  med  den  fineste  Edderdun 
fra  Heggelunds  egne  Fuglevær. 

Nede  i  Spisestuen  stod  saagodtsom  hele  Dagen 
opdækket  Bord,  og  den  indvendige  og  udvendige 
Husholdning  forestodes  hver  af  sin  Husholderske. 

Værelserne,  som  man  dengang  syntes  var  stor- 
artede, vilde  dog  ikke  tilfredsstillet  vore  Tiders  For- 
dringer. De  var  temmelig  lave  under  Taget  med 
hvidtede,  af  Vægten  buede,  Bjelker,  og  i  de  smaa 
Ruder  læstes,  mere  underholdende  end  prydende, 
flere  Navne,  indribede  med  Gj esternes  Ringe  eller 
Brystnaale. 

Forøvrigt  hed  det  om  Heggelund  selv,  at .  han 
udenfor  de  Tider,  da  der  var  Gj  ester  i  Huset,  skulde 
lide  meget  af  tungt  Humør;  men  dette  mærkede 
fremmede  kun  lidet  til. 

I  sin  flotte  Godgjørenhed  og  Gjestfrihed  forenede 
Marcus  Heggelund  to  særlig  nordlandske  Egenska- 
ber, der  maatte  gj  øre.  ham  til  en  folkekjær  Mand 
deroppe.  Distriktet  følte  sig  paa  en  Maade  selskabe- 
lig repræsenteret  af  hans  Hus. 

Den   Historie  gik   ogsaa,    hvorledes   Heggelunds 

var  blevet  fornærmet,  da  Dampskibet  ,,Constitutio- 
nen"  første  Gang  kom  op  til  Nordland  og  uden  vi- 
dere dampede  udenom  deres  Handelssted,  hvor  alt 
var  indrettet  med  Flagning  og  Salut  til  festlig  Mod- 
tagelse af  Chef  og  Passagerer.  Gjestesengene  stod 
opredte  og  alt  parat  til  et  mindst  tre  Dages  Op- 
hold. 

Fra  den  Dag,  Dampskibsruten  saalede's  viste  sig 
uforenelig  med  al  god  nordlandsk  Husskik  og  Gjest- 
frihed,  var  Heggelund  altid  af  den  uforgribelige 
Formening,  at  Dampskibet  bare  vilde  skræmme  bort 
Fisken  fra  Værene. 

Han  paastod  tillige,  at  han  med  sin  bedste  Fem- 
børing  i  en  god  „tre  Kløers"  Bør  skulde  paatage  sig 
at  seile  „hele  Vidunderet"  forbi. 

Dette  Bravurstykke  udførte  han  allerede  den 
næste  Sommer,  da  Leiligheden  netop  var  god. 

Paa  en  indenskjærs  Strækning  af  tre  Mil  fra 
K . .  næs  til  Andholmen,  hvor  han  dog  kj endte  Strøm- 
løbet anderledes  godt  end  Dampskibschefen,  seilede 
han  og  hans  Søstersøn  Andreas  for  strygende  Bør 
„Constitutionen"  afgjort  agterud. 

Men,  at  Dampskibet  saaledes  havde  tabt  for  en 
nordlandsk  Fembøring,  optoges  som  en  patriotisk 
Seir  af  baade  høi  og  lav  deroppe  og  omgav  Marcus 
Gjø  Heggelunds  Navn  med  yderligere  folkelig  Glorie. 

Elias  Røst,  der  bode  ganske  nær  paa  et  lidet 
Sted,  som  hed  Andersvigen,  og  som  var.  den,  der 
havde  bygget  Fembøringen,  nød  ogsaa  vidt  og  bredt 
sin  store  Ære  derfor,  og  Heggelund  sendte  ham  et 
Sølvkrus. 

Den  lange,  halte  Elias  Røst  med  Pudekrykken 
og  den  rare  Messing-Tobaksdaase,  der  kunde  bruges 
baade  til  Vinkelmaal  og  Tommestok,  var  en  efter 
sine  Forhold  noksom  mærkelig  Mand.  Han  havde 
drevet  som  Baadbygger  og  Tømmermand  omkring 

paa  Gaardene  i  henved  tredive  Aar  og  ansaas  som 
en  Mester  i  Kunsten. 

Som  flere  deroppe  siden  Peder  Dass'  Tid  digtede 
han  Viser  baade  gudelige  og  andre,  der  trykkedes 
nede  i  Bergen,  hvor  de  kjøbtes  af  Nordfareme  i 
Stevnetiden. 

Mod  dem,  han  ikke  likte,  førte  han  en  skarp  og 
frygtet  Tunge;  men  saa  vidste  man  ogsaa,  at  han 
ikke  mente  saa  farligt  med  det,  naar  han  først 
havde  faat  lettet  sit  Hjerte.  Han  var  Gudfa'r  til 
halve  Bygden  indover  og  havde  altid  meget  at  be- 
rette, saa  det  var  en  Glæde  baade  for  store  og  smaa, 
naar  han  var  ventendes  tilg^^ards. 

Heggelunds  to  Smaapiger  var  hans  flittige  Til- 
hørere, medens  han  stod  ved  Arbeidet  nede  i  Nøstet 
og  fortalte  om  allehaande. 

Han  havde  tillige  enkelte  underlige  Ideer,  som 
de  underfundig  gik  paa  Jagt  efter  og  siden  fortalte 
hjemme  til  Munterhed  d«r.  Det  var  især  i  Bibel- 
udlægningen, thi  Elias  læste  flittig  i  Bibelen.  Han 
ansaas  iøvrigt  for  en  meget  forstandig  Mand,  og  han 
hang  med  stort  Venskab  ved  den  Heggelundske  Fa- 
milie. 

Da  Elias  Røst  nede  i  Nøstet  hørte  om,  at  Hegge- 
lund  med  Fembø ringen  havde  seilet  forbi  ,,Con- 
stitutionen",  sad  han  længe  betænkt  og  snude  Mes- 
singdaasen  mellem  Hænderne.  Derpaa  sa^de  han, 
idet  han  atter  tog  fat  paa  Arbeidet: 

,,E'  mein'  no,  den  nye  Tia  vinn'  paa  os  lel;  — 
men  dem  lyt  no  vørre  Straumane  da  og!" 


Efter  Brøgelmanns  Død  havde  Kammerraad  To- 
bias Storm  i  endel  Aar  ført  et  ensomt  Liv  paa  en 
Bondegaard,  hvor  han  for  en  liden  Penge  havde 
tinget  sig  ind. 

Der  sad  han  gjerne,  naar  han  ikke  var  ude  paa 
8ine  ensomme  Vandringer  nedefter  mod  Sjøen,  ved 
Bordet  under  det  lille,  høie  Vindu  og  læste  eller  var 
tungsindigt  fordybet   i   sine   egne    Grublerier. 

Hin  Begivenhed  med  de  i  Bergen  opdagede 
Pengesedler  stod  for  ham  som  et  langt  stærkere 
Spor  mod  Stuwitz,  end  det  havde  vist  sig  for  Øv- 
righeden, og,  at  der  overhodet  med  Hensyn  til  Vra- 
get endnu  stod  uopklarede  Ting,  var  en  Tanke, 
hvorfra  han  aldrig  kunde  løsrive  sig. 

Denne  Stemning  lagde  efterhaanden  sit  Præg 
over  hans  Ansigt  i  et  stille,  indadvendt  Udtryk,  der 
lod  ham  synes  mere  sløv,  end  han  virkelig  var,  for 
de  ydre  Omgivelser,  og  gav  ham  et  eget  distræt 
Væsen. 

Der  i  Egnen  gik  lian  for  en  underlig  én,  som 
man  skulde  have  ondt  for  at  blive  klog  paa. 

Siden  han  var  set  i  Uniform  og  var  kommet 
nordfra,  havde  Almuen  dannet  sig  den  Forestilling, 
at  han  var  en  af  de. Personer  nede  i  Kjøbenhavn, 
hvorom  det  i  Folketroen  hed,  at  de  var  ,,dømte  til 
Omgangsf j  æren". 

Disse  var  for  fornemme  til  at  straffes  som  al- 
mindelige Folk  og  blev  derfor  af  Kongen  dømt  til  at 
spadsere  visse  Timer  om  Dagen  frem  og  tilbage 
nede  i  Fjæren  paa  Thingstedet  ,, Omgang"  nord  ved 
Varangerf jorden. 

Hans  Trang  til  Virksomhed  eller  maaske  Følel- 
sen af,  at  han  maatte  se  til  at  komme  fra  hin  Idé, 
der  saa  udelukkende  optog  ham,  lod  ham  en  Tid 
prøve  paa  at  skcJ^e  sig  andre  Interesser  og  lagde 
Grunden  til  hans  Lyst  til  Læsning.  Han  beskjæf- 
tigede  sig  da  ogsaa  meden  mekanisk  Opfindelse; 
det  var  en  Maskine  til  at  løfte  mindre  bundsunkne 
Ting  med,  og  som  skulde  fires  ned  med  et  Toug;  men 
den  vilde  tilslut  ikke  lykkes.  Han  skrev  engang  om 
denne  til  Heggelund,  og  dette  blev  Anledningen  til, 

at  han  kom  der  i  Huset,  idet  Fru  Heggelund  vilde 
tage  sig  af  sin  gamle  Ven.  Efter  sin  gamle  Kcun- 
merraadstitel  gik  han  ogsaa  under  Navn  af  ,,Raa- 
den",  men  kaldtes  af  Familiens  Medlemmer  sædvan- 
lig ,, Onkel  Tobias". 

Den  ensomme  gamle  sad  i  Regelen  oppe  paa 
sit  Værelse.  Af  og  til  kom  en  af  Husets  to  Smaa- 
piger  op  til  ham  og  optog  ham  med  deres  Anlig- 
gender. Han  havde  læst  med  dem,  og  derunder  var 
efterhaanden  opstaat  et  Fortrolighedsforhold  mel- 
lem dem. 

Især  var  Edel  hans  Yndling. 

Hvad  hun  havde  paa  Hjerte  maatte  hun  altid 
op  og  betro  til  Onkel  Tobias,  og  dette  varede  ved, 
ogsaa  efterat  hun  var  biet  større.  Naar  hun  un- 
dertiden kom  til  at  nævne  noget  om  Stuwitz,  blev 
han  som  oftest  i  slet  Humør,  saa  at  hun  gjerne  vog- 
tede sig  derfor. 

Onkel  Tobias  vidste  meget  af,  hvad  der  foregik 
i  Huset,  som  hun  ikke  havde  tro't,  at  han  lagde 
Mærke  til,  og  hun  undrede  sig  ofte  over,  hvorledes 
det  gik  til.  Naar  hun  kom  fra  Kontoret  og  der 
havde  set  sin  Fader  i  tungt  Humør,  spurgte  han 
saaledes  bestandig,  hvordan  det  stod  til  med  ham, 
og  om  Stuwitz  havde  været  der.  Hun  forstod  ikke, 
at  han  læste  det  i  hendes  Ansigt. 


Udrustet  med  en  ny  Blankhat,  blaa  Vadmels- 
trøie  og  Faderens  Ur  med  Messingkjæden  udenpaa 
Vesten  stod  den  syttenaarige  Morten  saa  en  Efter- 
middag i  Juni  paa  Heggelunds  Brygge. 

Han  havde  takket  dem  i  Baaden  for  godt  Følge 
og  var  nu  adskillig  forlegen  og  betænkt  paa,  hvor 
han  først  skulde  styre  sin  Gang,   om  op  igjennem 

Haven  til  Hovedbygningen  eller  tilhøire  den  nære 
Vei  til  Stuwiiz  i  Kramboden. 

Moderens  Silketørklæde  gav^  den  ellers  tungt 
bondeklædte  Gut,  som  stod  der  i  Uvisheden  og  saa 
sig  om,  lidt  af  et  Sømandssnit  om  Halsen.  Hans 
Figur  var  som  éns  der  vokser  stærkt  —  og  hertil 
var  der  da  ogsaa  synligen  taget  tilbørlige  Hensyn, 
da  Klæderne  sydes.  Men  det  blaaøiede,  beslut- 
somme Ansigt  var,  skjønt  endnu  lidt  dunblødt  i 
Dragene,  ikke  af  det  Slags,  som  længe  beholder 
Præget  af  det  ugreie  og  uopgjorte. 

Det  undrede  ham  kun,  at  hans  Mor,  som  havde 
betænkt  saa  mange  Ting  forud,  slet  ikke  havde  faldt 
paa  det  allerførste  Tilfælde.  Sin  Konduite  opgjorde 
han  i  en  Snarvending,  som  han  var  vant  til  i  Baa- 
den,  og  Kramboden  med  Stuwitz  blev  foreløbig  en 
Grundhig,  han  vilde  styre  undaf. 

Men  oppe  ved  Haveporten  blev  han  igjen  staa- 
ende;  det  var  ikke  frit  for,  at  han  hørte  sit  eget  Hjerte 
banke.    Der  lød  overgivne  Raab  og  Latter  indenfor. 

Han  lyttede  endnu  et  Øieblik  og  traadte  saa  reso- 
lut ind. 

Morten  kom  netop  i  Grevens  Tid.  En  mørk- 
haaret,  lidt  ulenkelig  mager,  ung  Pige  med  et  Bind 
for  Øinene,  hvorunder  hun  øiensynlig  søgte  at  kige, 
kom  løbende  i  fuld  Fart  over  Græsvolden  lige  hen 
imod  ham  og  greb  ham  leende  fat  i  Trøiekraven. 

Hun  kaldte  ham  Andreas  og  vilde  ikke  slippe, 
før  han  havde  taget  Bindet  af  hende. 

Straks  efter  sprang  nogle  andre  frem  bag  Hæk- 
kene og  slog  Kreds  om  dem,  idet  de  under  megen 
Jubel  dansede  ,,Skjære  Havre''. 

Havde  Morten  havt  Tid,  vilde  han  maaske  sagt 
til  sig  selv,  åt  hellerikke  dette  Tilfælde  havde  hans 
Mor  været  betænkt  paa,  men  nu,  han  stod  midt  i 
Kredsen,  medens  den  unge  Pige  holdt  ham  fast,  var 
han  for  stærkt  optaget. 

Da  Pigen  endelig  efter  nogen  Anstrengelse  fik 
Bindet  af  sig,  fo'r  hun,  just  ikke  behagelig  over- 
rasket, fra  ham. 

Der  laa  en  opblussende,  krænket  Stolthed  i  hen- 
des Mine,  og  hun  holdt  paa  at  faa  Taarer  i  Øinene. 
Det  fortørnede  Blik,  hun  laante  ham,  medens  de 
andre  bare  lo  dobbelt  overgivent,  gjorde  Morten  rød 
i  Hodet. 

Han  vendte  sig  pludselig  om  for  at  gaa,  da  en 
kjendt  Stemme  længer  henifra  raabte: 

,,Men  det  er  jo  Morten,  vor  nye  Kjøbsvendl" 

Det  var  Andreas  Heggelund,  som  netop  kom 
slentrende  til  fra  sit  Gjemmested  bag  en  af  Hæk- 
kene. 

Uden  videre  at  ænse  Legen,  drog  han  Morten 
med  sig  op  til  Huset,  for  at  han  kunde  hilse  paa 
Heggelund  og  Fruen. 

Der  var  fuldt  Gjestebud. 

Medens  de  ældre  af  Selskabet  holdt  sig  oppe  i 
Stuen,  legede  en  Del  af  de  unge  nede  i  Haven.  Hu- 
sets yngste  Datter,  Edel,  gik  netop  Blindebuk,  og 
Andreas  Heggelund  havde  da  fundet  paa  det  PudSj 
'  at  alle  skulde  gjemme  sig  bort. 

Med  Hatten  i  Haanden  og  ført  af  sin  Ven  kom 
han  gjennem  to  Stuer,  fyldte  med  G  jester,  der  dels 
passiarede,  dels  spillede  Kort,  ind  i  et  mindre  Væ- 
relse, hvor  Fru  Heggelund  sad  i  Sofaen,  ved  Siden 
af  en  anden  Frue. 

Da  de  kom  henimod  dem,  klemte  Andreas  hara 
betydende  i  Haanden  og  hviskede: 

„Buk   dybt,    rigtig  dybt!" 

Og  Morten  bukkede  med  det  lange  vidtløftige 
Skrabud,  som  hans  Mor  havde  lært  ham,  saa  dybt, 
at  Haaret  faldt  ham  ned  i  Øinene,  først  for  den  ene 
og  saa  for  den  anden  af  Fruerne,  der  var  Soren- 
skriverens Hustru  og  i  mange  Stykker  F^u  Hegge- 
lunds  Rivalinde.  .  . 

„Det  er  Morten  Skorpen,  sOiii  er  kommet  —  og 
skal  være  Kjøbsvend,"  —  forklarede  Andreas  lidt 
stammende  og  sagte. 

Ved  Tantens  Mine  kom  han  til  at  besinde  sig 
paa,  at  samme  Morten  neppe,  og  ialfald  ikke  for 
Øieblikkel,'  interesserede  alle  lige  hedt  som  ham 
selv. 

Fruen  mønstrede  Morten  et  Øieblik,  som  om  hun 
forundrede  sig  noget  over  Afbrydelsen. 

Midt  i  sin  undselige  Ærbødighed  beundrede 
denne  paa  sin  Side  nu  troskyldigt  i  Ne^rheden  den 
svære  Guldkjæde  og  Silkekjolen,  som  han  før  havde 
set  paa  Frastand  i  Kirken. 

Fruen  sagde  blidt,  men  saa,  at  Andreas  godt 
følte  Irettesættelsen: 

,,Min  kjære!  —  mon  ikke  dette  Anliggende  nær- 
mest skulde  vedkomme  Stuwitz  og  Husholdersken? 
Hun  vil  anvise  den  unge  Mand  sin  Plads." 

Morten  forsøgte  igjen  en  Bukken;  men  den  var 
ikke  fuldt  saa  dyb  som  første  Gang.  Da  spurgte 
Fru  Heggelund,  som  hun  fik  en  Idé: 

,, Heder  ikke  Deres  Far  Jon?' 

,,Jo,  —  Tak!  — "  Morten  følte,  at  dette  ,,Jo"  var 
noget  snaut,  og  gav  det  derfor  paa  Lykke  og  fromme 
hint  Tillæg. 

,,Han  som  saa  dygtigt  bjergede  Andreas!  -—  Ja, 
men  saa  heder  De  jo  Morten  Jonsen  —  Jonsen  vil 
vi  kalde  Dem.  Det  andet  Navn,  hvad  det  nu  var, 
klang  ikke  godt!" 

Med  disse  Ord  nikkede  hun  mere  naadigt  til 
Afsked.  Morten  bukkede  og  fulgte  sin  Ledsager,  der 
brummede  endel  om  Fornemhed  og  underveis  fandt 
Anledning  til  at  slukke  Ærgrelsen  i  et  Glas  Punsch, 
som  han  snappede  fra  et  Bord. 

De  fandt  Heggelund  siddende  ved  Kortbordet, 
hvor  Morten  ogsaa  gjenkjendte  Provsten  Miiller. 

Søstersønnen  gjorde  her  kortere  Proces  og  sagde 
lidt  ironisk: 

„Maa  jeg  forestille  Onkel  et  Individ,  som  indtil 
for  to  Minutter  siden  hed  Morten  Skorpen,  men  nu 
er  omdøbt  til  Hr.  JonsenI" 

Onkelen  sad  for  Øieblikket  altfor  fordybet  i  sine 
Kortberegninger  til  ret  at  høre  efter.  Han  opsnap- 
pede kun  det  om  Daaben  og  sagde: 

„Hvad  siger  Du  Andreas?  —  Skal  der  være 
Bamedaab?'* 

„Har  alt  været,  Onkel." 

„Hvorr 

,, Netop  inde  hos  Tante  — ;  Barnet  er  temmelig 
tilvokset.  Det  er  Morten  Skorpen,  som  hun  vil  for 
Fremtiden  skal  hede  Jonsen." 

Heggelund  tog  Morten  venligt  i  Haanden  og 
sagde,  at  han  godt  huskede  hans  Forældre.  Ved  de 
Ord  smilte  han  noget  egent  for  sig  selv,  medens  han 
gav  om  Kortene;  —  han  tænkte  vel  paa,  hvad  der 
den  Tid  var  passeret. 

Provsten  ligeoverfor  sad  imidlertid  med  Bril- 
lerne skudt  op  i  Panden  halvt  omdreiet  paa  Stolen 
og  saa  opmærksomt  hen  paa  Morten.  Endelig 
spurgte  han,  som  om  han  grundede  over  noget: 

,, Deres  Mor  heder  jo  Marina?" 

Da  Morten  bejaede  dette,  afbrød  han  Samtalen 
og  vendte  sig  ivrigt  om  til  Kortene. 

Men  at  der  gik  andre  Tanker  om  i  Provsten 
Mullers  Hode,  viste  sig  af  det  distræte  Spil,  der  paa- 
fulgte. 

Det  var  nemlig  til  ham,  at  Isak  Løvøen  paa 
Dødssengen  havde  betro't  Hemmeligheden  ved  Ma- 
rinas Fødsel. 

Han  havde  ofte  i  sit  stille  Sind  grundet  over 
denne  Sag,  hvori  han  var  bundet  af  Taushedspligt, 
og  det  slog  ham  nu  at  se  hendes  Søn  paa  Ve  i  til 
igjen  at  stige  op  fra  Bondestanden.     Morten  blev 

ham  en  interessant  Person,  og  ud  paa  Aftenen,  da 
man  stod  op  fra  Kortbordet,  gik  han  hen  i  den  Krog, 
hvor  denne,  siden  Andreas  Heggelund  forlod  ham, 
beskedent  var  bleven  staaende,  og  samtalede  med 
ham  om  hans  Hjem  og  øvrige  Forholde. 

Morten  fik  Indtrykket  af,  at  han  her  var  stødt 
paa  en  velmenende  Ven,  og  forladt,  som  han  følte 
sig  midt  iblandt  alle  disse  fremmede,  var  denne  Fø- 
lelse i  høi  Grad  velgjørende. 

Mortens  Hunde  med  Andreas  Heggeluhd  var 
stanset  ved  en  liden  Mand  i  en  blaa  Uniformsfrakke 
med  Guldsnor  paa  Kraven,  som  sad  alene  med  sin 
Pibe  henne  i  en  Lænestol. 

Det  var  „Onkel  Tobias"  eller,  som  han  kaldtes, 
,,Raaden". 

Han  syntes  imidlertid  altfor  optaget  af  egne  Be- 
tragtninger til  at  lægge  synderlig  Mærke  til  Præsen- 
tationen, ialfald  kunde  Morten  ikke  opdage  videre 
Tegn  dertil. 

Her  i  Krogen,  der  uagtet  det  larmende  Selskab 
hele  Tiden  blev  ensom  og  ubesøgt,  havde  Morten 
lidet  andet  at  gjøre,  end  at  betragte  Onkel  Tobias, 
der  S€ul  smaanikkende  ved  Piben. 

Der  var  en  forunderlig  Modsætning  ved  Man- 
den, som  Morten  ikke  kunde  blive  klog  paa.  Unifor- 
men var  ny  og  prægtig  og  Haaret  ungdommelig 
glindsende  sort  —  om  Paryk  havde  Morten  intet 
Begreb  ,  —  medens  Ansigtet  igjen  var  gammelt  og 
tætrynket. 

Af  hans  Pibe  var  der  den  hele  Tid  ikke  kommet 
et  Røgdrag,  og  dette  gav  den  altid  betænkte  Morten 
en  god  Idé. 

Han  tog  Fyrstaal,  Flint  og  Knusk  frem  af  Lom- 
men og  slog  Ild  saa  varsomt,  han  kunde  inde  i  den 
hule  Haand.  Med  et  ærbødigt  Buk  lagde  han  den 
brændende  Knusk  ned  i  Piben,  hvis  Laag  han  vovede 
at  aabne. 

Den  gamle  forstod  den  gode  Mening  og  trak  til, 
idet  han  over  Mundstykket  mumlede  et  Tak  og  et 
Øjeblik  hæftede  Øinene  hen  paa  Morten. 

Der  kom  et  pludseligt  Liv  i  hans  Ansigt,  og  haa 
vedblev  at  se  hen  paa  ham;  endelig  spurgte  han: 

„Hvad  heder  Du?" 

„Morten  ude  fra  Skorpen!" 

„Hm!  Hm!  Forunderligt!"  —  og  efter  et  Par  „Hm! 
Hm!"  —  sad  han  igjen  nikkende  over  Piben  som  før 
og  glemte  at  røge.  Men  Morten  lagde  Mærke  til,  at 
den  gamles  Øine  fra  Siden  af  et  Par  Gange  hæf- 
tede sig  længere  peia  ham,  og  han  fik  en  Anelse  om, 
at  han  kanske  ikke  sad  saa  rent  hen  i  Ørsken  endda. 

Et  Øieblik  efter  kom  den  unge  Edel  hen  til  den 
gamle  med  et  Glas  Punsch.  Hun  klappede  ham 
kjærligt  paa  Skulderen  og  rakte  ham  Glasset  og 
sagde: 

„Drik  nu,  Onkel  Tobias,  —  ellers  glemmer  Du 
det,  véd  Du!  —  Oppe  paa  Sovekammeret  skal  jeg 
fortælle  Dig  en  morsom  Historie." 

Da  hun  var  gaat,  skaffede  Morten  igjen  Ild  i 
Piben,  hvilket  lod  til  at  vinde  den  gamles  Behag. 
Han  strakte  endog  engang  Piben  ud  for  at  faa 
Operationen  gjentaget. 

Efter  en  Timestid  kom  Edel  tilbage  for  at  følge 
ham  op  paa  hans  Soveværelse. 

Nu  først  bemærkede  hun  Morten  og  hilsede,  men 
blev  i  det  samme  lidt  rød.  Han  tvivlede  ikke  om, 
at  den  Historie,  hun  skulde  fortælle,  gjaldt  ham 
nede  i  Haven,  og  ærgrede  sig  ikke  lidt. 

Ved  Aftensbordet  tog  Andreas  Heggelund,  der 
nu  var  biet  meget  overgiven  og  lystig,  sig  igjen  af 
ham  og  lod  ham  lige  bagefter  gaa  tilsengs  paa  sit 
eget  Værelse.     Selv  kom  han  didop  meget  silde. 

Morten  havde  en  Følelse  af,  at  alt  den  Dag  kunde 
gaat  heldigere.  Idet  han  sov  ind  i  den  bløde  Seng, 
foresvævede  der  ham  en  Mængde  forvirrede  Indtryk. 


209 


Den  mørkhaarede  Pige  holdt  ham  fast  nede  i 
Haven  og  saa  bagefter  saa  fornemt  krænket  paa 
ham.  Fru  Heggelund  kneisede  med  Guldkjæden  i 
Sofaen  og  kaldte  ham  først  ,,en  Affære,  der  ved- 
kom Stuwitz",  og  siden  naadigere  ,, Jonsen". 

Men  den  graahaarede  Provst  tog  ham  tilslut  i 
Haanden  saa  venligt,  at  han  kjendte  det  i  Hjertet 
og  drømte  om  dem  hjemme  paa  Skorpen. 


NIENDE   KAPITEL. 

PAA  DEN  ANDEN  SmE  AF  DISKEN. 

Da  Morten  tidligdags  klædte  sig  paa  oppe  paa 
det  lille,  hyggelige  Kvistkammer,  sov  Andreas  Hegge- 
lund henne  ved  den  anden  Væg  endnu  sin  dybe 
Søvn. 

Lige  foran  Ruden  stod  det  svære,  til  Toppen 
grønklædte  Løvfjeld  tvertover  Havnen  i  en  luerød 
Morgensol,  der  efterhaanden  slikkede  nedover  Ma- 
sterne paa  de  to  Jægter,  der  laa  fortøiede  udenfor 
Bryggen. 

Paa  Handelsstedet  var  i  det  aarle  Gry  endnu 
ingen  oppe. 

Ude  i  det  blanke,  af  Løvfjeldets  Refleks  helt  til 
Bunden  metalgrønne  Sund  rode  et  Par  Bondebaade 
med  blinkende  Aarer.  Og  en  Jægt  med  slappe  Seil, 
der  forgjæves  ventede  Morgengulen,  lod  sig  bugsere 
forbi  af  Mandskabet. 

Den  unge  Heggelunds  Klæder  laa  til  Mortens 
Forundring  henslægt  omkring  i  Værelset. 

Uhret  hang  endnu  i  Vesten,  og  den  ene  af  Støv- 
lerne laa  henne  ved  Mortens  Seng,  medens  den  an- 

Jonas  Lic:    Sa nolede  Værker.    I.  ^* 

den  stod  opklemt  mod  Døren  som  efter  et  voldsomt 
Kast  eller  Spark. 

Efter  at  have  samlet  det  hele  sammen  paa  en 
Stol  og  lagt  Uhret  paa  det  lille  Bord  henne  ved 
Sengen,  begav  Morten  sig  ned. 

Fruens  Ord  om,  at  han  egentlig  vedkom  Stuwitz, 
og  andet  af  Gaarsdagens  Indtryk  havde  bestemt  ham 
til  at  fremstille  sig  for  denne,  saasnart  blot  Kram- 
boden aabnedes. 

Han  havde  overtænkt,  at  meget  kunde  være 
undgaat,  om  han  fra  Bryggen  straks  havde  fulgt 
den  Vei,   han  mindst  likte. 

Efter  endel  Famlen  fandt  han  ned  til  Gangen 
og  fulgte  nu  Veien  gjennem  Haven. 

Ved  det  Sted,  hvor  han  havde  gjort  den  i  sine 
egne  Øine  saa  uheldige  Indtrædelse,  nikkede  Morten 
ved  sig  selv;  han  opgjorde  sig  kun,  at  her  havde 
den  unge  Frøken  et  Øieblik  set  paa  ham  slig,  som 
om  hun  havde  smudset  sine  Hænder  paa  Bondegut- 
ten; —  og  skyndte  sig  derpaa  ned  mod  Kramboden, 
hvor  han  vidste,  han  var  paa  sin  Plads. 

Som  han  kom  didned,  saa  han  Bryggekarlen, 
hvem  Stuwitz  tiltalte,  ifærd  med  at  aabne  Krambod- 
døren. 

Morten  gik  lige  hen  til  Stuwitz,  der  stod  i  en 
fedtet  Frak  med  Parykken  i  den  ene  Haand  og  i  den 
anden  et  blaatæmet  Lommetørklæde,  hvormed  han 
tørrede  Sveden  af  sig,  efierat  have  hjulpet  til  med 
en  stor  Tønde,  som  de  haVde  trillet  frem  paa  Broen 
foran   Døren. 

Morten  tog  Hatten  af  og  bukkede  for  gamle  Stu- 
witz slig,   som  han  havde  lært. 

,, Goddag!  Hvad  skal  Du?"  udbrød  denne  barskt, 
idet  det  ene  matte  Øie  med  den  hvide  Flek  i  Pupil- 
len dirrede  lidt. 

,,Jeg  er  Morten  ude  fra  Skorpen,  som  er  budt  at 
være  Kjøbsvend  berj" 


211 


,,Ah,  —  saa!"  —  sagde  han  i  en  egen  forandret 
Tone.  ,,Jeg  trode,  Du  holdt  til  oppe  hos  Herskabet 
jeg;  hernede  er  saa  simpelt,  skal  jeg  sige  Dig." 

Morten  følte,  at  det  sødladne  Ansigt  og  den  blide 
Stemme  ikke  var  for  det  gode;  han  kunde  blot  mod- 
sige i  Gjeming  og  spurgte  beskedent: 

,,Skal  Trantønden  ind  paa  Boden?" 

„Det  er  ingen  Trantønde;  det  er  Sirup,"  —  var 
det  butte  Svar.     Men  Morten  vedblev  uforknyt: 

„Skal  da  Siruptønden  ind?* 

„Hm,  -  ja!" 

„Kan  ikke  jeg  gjøre  det?" 

„Jo/ — ;  men  saa  faar  Du  først  tage  den  nye 
Trøien  af  Dig;  vi  er  ikke  saa  fine  hernede." 

Morten  gjorde  saa,  —  og  var  dermed  med  et  hel- 
digt Sprang  kommet  lige  ind  i  Dagens  Arbeide;  thi 
der  blev  efterhaanden  travlt  nok  nede  paa  Boden, 
eftersom  det  var  Lørdag  og  mange  Folk. 

Medens  Stuwitz,  hele  Tiden  travlt  optaget,  snart 
færdedes  nede  paa  Sjøboden  eller  ombord  i  en  af  Jæg- 
terne, der  netop  laa  under  Ladning,  snart  var  inde 
paa  Kontoret  eller  stod  og  akkorderede  med  Folk,  — 
havde  foruden  Morten  to  Kjøbsvende  fuldt  Arbeide 
ved  Disken,  og  ud  paa  Dagen  kom  tillige  Andreas 
Heggelund  og  hjalp  til. 

De  mangeslags  Sager,  som  Bønderne  kom  med, 
fra  Fisk  og  Lever,  nye  Baade,  Skindfælder  ned  til 
Smaating  som  Bær  i  Tiner,  skulde  alle  vidtløftigt 
ompruttes,  og  Betalingen  derpaa  erlægges  i  Varer 
fra  Butikken. 

Enkelte  Udvalgte  blev,  under  Navn  af  ,, gamle 
Kjendinge",  af  første  Kjøbsvend  indbudne  til  Trakte- 
ment i  Boden  ved  Siden  af  og  paanødte  Skjænk  af 
en  bedre  Sort  end  den  Blanding,  som  solgtes  under 
Navn  af  Vin,  og  hvis  Præparation  Stuwitz  altid  selv 
forestod. 

Men  Morten  indsaa  snart,  at  dette  gik  efter  helt 

andre  Hens3m  end  de,  som  udtaltes  i  de  venskabelige 
Ord  og  særdeles  Hilsener  hjem  til  Familien;  og  han 
mindedes  med  en  egen  Følelse,  at  hans  Far  flere 
Gange  var  kommet  hjem  fra  Sørstrømmen  med  lig- 
nende  Hilsener. 

Morten  havde  faat  at  vide  Prisen  paa  visse  ku- 
rante Varer  og  udvidede  sit  Kjendskab  med  hver 
Time. 

Han  følte  sig  hel  stor  i  sin  nye  Stilling  bag 
Disken,  særligt  naar  han  for  Kjendinger  af  Almuen 
skar  Snoren  over  en  ny  Pakke,  greb  med  fuld  Haand 
ned  i  Rosinerne  eller  satte  Skovlen  ned  i  Sukker- 
skuffen, —  og  ved  Vægtskaalen  passede  han  den 
mest  haarfine  Balance. 

De  overhængte  ham  om  at  slaa  af  paa  Prisen, 
og  Morten  erklærede  paa  sin  Side  alvorligt,  at  det 
var  absolut  ugjørligt  for  dem  at  sælge  billigere. 

Han  vovede  endog  efter  et  Udtryk,  han  opsnap- 
pede fra  første  Kjøbsvend,  og  som  lød  høist  kjøb- 
mandsmæssigt,  at  „garantere"  endel  Brystnaale  og 
Ringe  i  en  Glasæske,  hvilke,  som  de  glimrede  frem 
af  Bomulden,  forekom  ham  selv  ikke  mindre  præg- 
tige end  Beundrerinden  paa  den  anden  Side  af 
Disken. 

Derimod  sagde  han  intet  om  de  smukke,  blaa 
engelske  Angler,  hvilke  han  af  egen  Erfaring  ude 
fra  Fiskegrunden  vidste  var  sprøde,  men  søgte  kun 
i  Stilhed  at  holde  frem  de  solide  hvide. 

Frokosten  havde  de  faat  sendt  ned  til  sig,  og 
ved  Middagstid  Klokken  12  maatte  Kjøbsvendene  i 
Travlheden  afløse  hinanden  med  at  spise  oppe  i  et 
Hjømeværelse  i  Hovedbygningen,  der  var  afsondret 
fra  Heggelunds  øvrige  Selskabelighed,  hvor  Gjæ- 
steme  nu  først  var  ved  Frokosten. 

Men  selv  denne  korte  Afbrydelse  forekom  Morten 
for  lang,  og  havde  det  ikke  været  Skam,  vilde  han 

gjerne  opgivet  Middagsmaden  for  at  kunne  blive 
staaende  dernede. 

Siden  blev  han  paalagt  at  prale  Jægten  fra  Bryg- 
gen for  at  lade  sig  sætte  ombord  med  en  Besked  fra 
Stuwitz  til  Styrmanden. 

Og  som  han  stod  bag  i  Baaden  med  Styreaaren, 
medens  Manden  rode  ham  og  derpaa  respektfuldt 
skaadede  baglænds  for  at  lette  „KJøbsvenden''  Op- 
stigningen ad  Skibstrappen,  følte  han  om  muligt 
endnu  stærkere  sin  Forfremmelse  i  Verden. 

Han  bar  det  med  en  vis  lavet  rutineret  Mine, 
som  den,  der  har  meget  at  gjøre  og  ikke  Tid  til  unyt- 
tig Snak,  men  takkede  dog  Manden  for  Tjenesten 
saadan,  som  han  før  vilde  gjort 

Hændelsen  vilde,  at  den  af  sin  nye  Beskjæf- 
tigelse  næsten  febrilsk  optagne  Morten  den  Dag  og- 
saa  skulde  faa  en  alvorlig  Forsmag  paa  den  anden 
Side  af  det  nye  Liv. 

En  stakkels  Bonde,  med  hvem  det  formedelst 
langvarig  Sygdom  var  gaat  rent  ud,  fremstillede  sig 
for  Stuwitz  og  anholdt  for  mangeaarigt  godt  Han- 
delsforholds Skyld  om  Kredit  paa  to  Voger  Mel. 

Han  havde  været  der  før  i  Ugen  og  bedt  forgjæ- 
ves.  Nu  havde  han  medtaget  sin  Hustru,  der  saa 
ikke  mindre  kummerlig  medtaget  ud  end  han  selv. 
De  havde,  sagde  Manden  med  en  Stemme,  der  sad 
ham  fast  i  Halsen,  nu  ikke  en  Næve  Mel  mere  til 
de  syv  Børn  i  Huset. 

Stuwitz  viste  dem  kort  og  barskt  til  Fattig- 
kassen. 

Men  Morten  blev  hel  betaget  af  Synet;  han  kom 
til  at  huske  paa,  hvad  hans  Mor  hjemme  havde  for- 
talt om  den  sørgelige  Tid,  da  Faderen  laa  langvarig 
sj^'g,  og  Stuwitz  ligedan  havde  nægtet  dem  Kredit. 

Han  var  netop  ifærd  med  i  Stilhed  at  kappe 
Snoren  under  Vesten  for  at  give  Manden  den  eneste 
Mynt,   han  havde  med  hjemmefra,   nemlig  en   An- 

sigtsotteskilling  med  Hul  i  af  dem,  „der  kan  stille 
Blod",  og  som  der  ellers  skal  være  Lykke  med,  da 
Andreas  Heggelund  bleg  af  Hidsighed  sprang  over 
Disken  og  fik  dem  til  at  følge  sig  op  til  Hovedbyg- 
ningen. 

Stuwitz  vendte  Ryggen  til,  men  saa  bagefter 
usigelig  haanligt  efter  ham. 

£n  Timestid  efter  kom  de  to  forbi  Butikken  med 
forskjellige  Knytter  i  Hænderne  og,  som  det  lod,  over 
al  Forventning  forsynede. 

Længere  henne  paa  Eftermiddagen  kom  Andreas 
Heggelund  igjen  ned  i  Boden  og  begj  ærede  Krudt,  da 
der  skulde  saluteres  fra  Batteriet  ved  Flagstangen 
i  Anledning  af  Sorenskriverens  Afreise;  —  han  fore- 
stod altid  den  Sag  og  vilde  nu  have  Morten  med  sig. 

Men  han  havde  alt  lært  saameget  af  Forholdene 
i  Huset,  at  han  ikke  længer  fulgte  Andreas  Hegge- 
lund i  tykt  og  tyndt,  saa  hyggelig  og  godhjertet 
denne  end  forekom  ham,  og  sandt  at  sige,  havde 
han  ogsaa  den  største  Ulyst  til  at  forlade  Butikken 
endog  kun  for  et  Minut. 

Ivrigt  optaget  forblev  haii  i  den,  til  den  sidste 
Mand  var  ekspederet,  og  Butikken  endelig  sent  om 
Aftenen  lukkedes. 

Bryggen  var  nu  i  den  sildige  lyse  Aften  igjen 
tom  for  Folk  og  Baade,  —  den  sidste  af  dem  rode 
udover.  De  store  Nøgler  var  vredne  om  i  Sjøbod- 
døren,  og  Bryggekarlen  satte  endnu  hist  og  her  et  og 
andet  i  Orden. 

Han  spiste  til  Aftens  sammen  med  de  to  andre 
Kjøbsvende  og  fik  sove  i  Rum  sammen  med  den 
yngste. 

Men  denne  Gang  var  Morten  anderledes  tilfreds 
med  sin  Dag.  Han  havde  nu  opnaaet  sit  hedeste 
Ønske  i  Verden,  nemlig  at  blive  Kjøbsvend,  men  dog 
ikke  tænkt  sig,  at  det  skulde  være  halvt  saa  mor- 
somt, og  han  kunde  en  lang  Stund  ikke  faa  sove, 

fordi  han  laa  og  tænkte  paa  Butikken  cg  længtes 
efter  Memdagen,  da  det  hele  skulde  begynde  paa  nyt 
igjen. 


Søndag  lod  »til  at  være  Syvsoverdag  over  hele 
Huset. 

Foruden  en  og  anden  af  Drengene,  der  viste  sig 
vaadkæmmede  i  deres  Søndagspuds  med  en  eller  to 
Uhrkjæder  udenpaa  Vesten  og  Helligdagspiben  i  Mun- 
den, var  kun  faa  oppe,  før  Kirkebaaden  gjordes  fær- 
dig ved  Bryggen  —  en  Sag  hvormed  man  ikke  for- 
hastede sig,  da  Præsten  om  fornødent  gjerne  ventede 
en  Tid  paa  Heggelunds. 

Et  Par  Timer  før  havde  Morten  dog  set  Edel 
Heggelund  i  Haven  sammen  med  sin  nogle  Aar  ældre 
Veninde,  Sorenskriverens  Datter,  der  var  blevet  til- 
bage i  Besøg,  og  han  bemærkede  da  tillige,  at  An- 
dreas sad  i  Skjorteærmerne^  oppe  i  Kvistvinduet  til- 
syneladende meget  optaget  af  dem. 

Frokosten  spistes  ligesom  Middagen  om  Søn- 
dagen sammen  med  Familien  oppe  i  Stuen.  Men, 
da  enhver  ved  første  Maaltid  kom  og  gik  efter  Be- 
hag, faldt  det  dennegang  saa,  at  Morten  og  hans 
Kammerat  Kjøbsvenden  spiste  der  alene. 

Han  hørte  da  Andreas  Heggelund  le  i  Side- 
værelset sammen  med  de  unge  Damer,  og  haabede 
noget  forknyt  paa,  at  de  ikke  vilde  komme  ind,  hvor- 
for han  skyndte  sig  febrilsk  med  at  blive  færdig. 

En  Stund  efter  drog  alle  Heggelunds  samt  de 
to  Kjøbsvende  ned  til  Husbaaden,  hvor  fem  af  Husets 
Folk  sad  kirkeklædte  ved  Aarerne  med  Trøierne  ved 
Siden  af  paa  Tofterne;  bagefter  steg  endel  andre  af 
Tyendet,  som  havde  ventet  paa  Bryggen,  ned  i  den. 

Mens  den  flagsmykkede  Baad  rode  fra  Bryggen, 
saa  han,  at  Edel  Heggelund  og  hendes  Veninde  byg- 

gede  Hus  sammen  af  deres  Parasoller  —  formodent- 
lig for  at  værge  sig  desbedre  for  Hr.  Andreas,  der 
sad  tæt  ved  Siden. 

Gamle  Stuwitz  viste  sig  ogsaa  paa  sin  Vis  søn- 
dagsklædt i  hjemmesyde  Vadmelsklæder,  der  gik 
vel  kort  ned  paa  Skafterne  af  hans  Fedtlæders  Støv- 
ler, samt  en  buklet  Krave  i  Brystet,  der  ikke  vilde 
sidde,  og  som,  efterat  være  forsvunden  i  det  tykke 
Halsbind,  gjenopstod  høit  oppe  i  et  Par  spidse, 
skjævt  bagover  mod  Øret  stellende  Fadermordere. 

Han  saa  høitidelig  grætten  ud  og  var  nu  i  sin 
gammeldags  lavpullede  Floshat  og  med  Næverne  i 
Pjækertlommeme,  hvorudaf  der  stak  et  blaatærnet 
Bomuldstørklæde,  gaat  sin  vanlige  ensomme  Søn- 
dagstur op  ad  Landet 

Hjemkommet  fra  Turen,  pleiede  han,  fortalte 
Kjøbsvenden,  gjeme  at  gaa  alene  om  paa  Sjøboden 
til  Middagstid,  og  det  var  da  bedst  ikke  at  komme 
ham  nær;  thi  han  var  da  altid  grætten. 

Morten  var  blevet  saagodtsom  alene  hjemme  i 
Huset  og  kunde  nu  mere  ug.enert  gaa  om  i  Værel- 
serne og  se  sig  om. 

Han  kom  der  i  Samtale  med  Jomfru  Dyring,  den 
gamle  Husholderske,  hvem  han  hilste  fra  sine  For- 
ældre, og  blev  tilslut  saa  godvenner  med  hende,  at 
hun  bød  ham  en  Ekstraforpleining  fra  Spisekamme- 
ret, „da  det  kunde  vare  længe,  før  de  kom  fra  Kir- 
ken, og  unge  Mennesker  maatte  have  Mad'\  Dette 
vsur,  hvad  Morten  ingen  Anelse  havde  om,  ellers  ikke 
den  gamles  vanlige  Tone. 

Jomfru  Dyring  med  de  sorte  Løslokker  og  det  af 
Kniplingskappen  pynteligt  omkransede  langblege, 
strenge  Ansigt  var  Husets  utrættelige  Politi,  for  hvem 
alle  var  bange.  Hendes  under  de  side  Øienlaage  mis- 
tænkeligt forskende  Øine  vaagede  som  en  Rovfugl 
paa  alt,  hvad  der  vedkom  Ordenen  saavel  i  Huset 

som  blandt  Tjenerne,  og  hun  slog  altid  ned,  naar  én 
mindst  ventede  det. 

Fru  Heggelund,  for  hvem  den  strenge,  pyntelige 
J9mfru  Dyring  var  uundværlig,  og  i  hvis  Nærværelse 
denne  vidste  at  træde  i  Baggrunden,  vilde  aldrig  se 
Feil  hos  hende  og  gav  hende  altid  Ret  uden  Under- 
søgelse. 

Paa  det  Punkt  formaade  ikke  engang  Stuwitz 
noget,  uagtet  han  ellers  i  Stilhed  var  saagodtsom 
almægtig. 

Forresten  var  Hovedbygningens  Trappe  hendes 
Kap  Finisterræ.  Butikken  med  Sjøboden  og  alt, 
hvad  der  vedkom  den,  var  for  hende  ikke  til,  og  lige- 
saa  usynlig  syntes  dennes  enevældige  Behersker 
Stuwitz  at  være  for  hende,  naar  han  var  oppe  i 
Stuen. 

Man  vilde  have  iagttaget,  at  hun  altid  holdt  sig 
paa  Blindsiden  af  ham.  Ingen  havde  nogensinde 
set  de  to  veksle  et  Ord,  men  vel  nok  hørt  Stuwitz 
paa  sin  Vis  brumme  lidet  venligt,  naar  hun  strøg 
ham  nær. 

Til  Kirke  fik  hun  aldrig  Tid  at  komme  for  alt 
det,  hun  havde  at  udrette  hjemme;  hun  tilføiede 
gjeme  bittert,  at  „engang  vilde  de  nu  blive  nødt 
til  at  føre  hende  did  alligevel!" 

Mortens  Held  var,  at  han  paa  forhaand  ikke 
kj endte  noget  af  alt  dette;  han  vilde  ellers  neppe 
have  tfidt  saa  troskyldigt  og  ligetil  med  den  farlige 
Stormagt.  Nu  var  han  uden  Anelse  om  Faren  gaat 
indenfor  det  Bitterhedens  Hegn,  som  andre  ellers 
rev  sig  paa,  og  bag  hvilket  hun  igrunden  følte  sig 
selv  som  en  ensom  Fugl. 

Mortens  muntre,  tillidsfulde  Væsen  faldt  som  et 
pludseligt  Solskin  ind  i  en  gammel,  længe  afstængt, 
mørk  og  fugtig  Have,  og  hun  var  fra  den  Dag  altid 
høilig  indtaget  i  ham. 

Noget  bidrog  fra  først  af  vel  og  hertil,  at  hun 

vidste,  at  hendes  Fiende  Stuwitz  havde  modsat  sig 
Mortens  Optagelse  i  Huset  og  forfulgt  hems  For- 
ældre. 

Men,  hvordan  Humøret  stod  —  og  det  var  altid 
mere  eller  mindre  galt  —  til  Morten  havde  hun  altid 
et  blidt  Ansigt,  og  —  hvad  der  senere  kom  ham  til- 
gode —  om  ham  altid  et  klogt,  forsvarende  Ord  i 
rette  Tid. 

Han  var  ogsaa  ombord  i  Jægten,  med  hvis  Styr- 
mand han  var  bleven  kjendt  den  foregaaende  Dag, 
og  hos  hvem  han  en  Stund  sad  nede  i  Kahytten  i  en 
overmaade  interessant  Passiar  om  Bergensreisens 
Mærkværdigheder. 

Den  stærke  Tobak,  )ian  der  blev  trakteret  med, 
og  hvilken  han  i  Begyndelsen  dampede  mandigt,  be- 
virkede imidlertid,  at  han  noget  bleg  tog  Farvel  og 
gik  iland,  før  det  spændende  Thema  endnu  paa  langt 
nær  var  udtømt. 

Udpaa  Eftermiddagen  kom  Kirkebaaden  tilbage, 
og  —  som  vanligt,  naar  der  var  Prækensøndag  der- 
steds og  godt  Veir  —  fulgte  da  tillige  Præstens  hele 
Familie  og  andre  Gjæster  med. 

Ved  Middagsbordet  indtog  den  lille  Kammerraad 
Storm  i  sin  Uniformsfrakke  en  iøinefaldende  Plads; 
—  Fru  Heggelund  brugte  ham  som  Dekoration  for 
sit  Bord. 

Ved  Siden  af  ham  sad  hans  Veninde,  Edel,  altid 
færdig  til  at  skaffe  ham,  hvad  han  behøvede. 

Stuwitz  spillede  derimod  til  Mortens  ikke  ringe 
Forundring  her  oppe  i  Huset  en  aldeles  underordnet 
Rolle.  Han  havde  ved  Bordet  indtaget  en  af  de 
nederste  Pladse,  mælte  hele  Tiden  saagodtsom  ikke 
et  Ord  og  reiste  sig,  bukkede  og  gik,  før  de  andre 
var  færdige.  Og  med  lidt  Forandring  saa  Morten 
ham  bære  sig  slig  ad  bestandig  i  hele  det  første 
Aar,  han  var  i  Huset. 

Siden  satte  han  egen  Husholdning. 

Ved  Middagsbordet  var  der  den  Dag  tildels  noget 
lummert. 

Hr.  Andreas,  der  altid  forgik  sig  mod  Reglerne, 
maatte  nok  paa  Veien  have  syndet  i  adskilligt. 

Den  blege,  høie,  unge  Dame,  Datter  af  Soren- 
skriveren, sad  i  Begyndelsen  med  et  Par  Roser  paa 
Kinderne,  der  aabenbarlig  ikke  udelt  var  Glædens, 
og  Fruen  bevarede  hele  Tiden  et  ekstrahøitideligt 
Kirkeansigt. 

Hun  bemærkede  noget  uforånlediget  af  den  øv- 
rige Samtale,  at  Præsten  havde  glædet  dem  alle  med 
en  saa  opbyggelig  Præken;  hun  havde  under  den 
tænkt  paa  en  Person,  paa  hvem  de  deri  omtalte 
Svagheder  desværre  passede. 

,,Gud  give,  han  bare  vilde  tage  sig  dem  til 
Hjerte!"  —  sukkede  hun  med  et  Udtryk,  som  om 
dette  dog  var  alt  andet  end  sandsynligt. 

Nede  ved  Bordenden  hørtes  et  Slags  bekræftende 
Brum.  Det  kom  fra  Stuwitz,  der  netop  reiste  sig 
fra  Bordet  og  gik.  Han  havde  rigtignok  ikke  været 
i  Kirken,  men  hadede  den  unge  Herre,  hvem  Ordene 
gjaldt,  altfor  grundigt  til  at  kunne  modstaa  at  lægge 
sit  til. 

„Ja  Gud  give  det,  kjære  Tante,"  —  sagde  An- 
dreas, som  havde  Frisprog  i  Huset,  idet  han  stirrede 
alt  andet  end  venligt  hen  paa  Døren,  udaf  hvilken 
Stuwitz  var  forsvundet;  —  „men  det  gamle  Trandyr 
er  vist  for  gamnlelt  til  at  opdrages  om  igjen  og  vil 
jo  heller  aldrig  til  Kirken!"  — 

Han  lod,  som  om  han  i  al  Uskyldighed  trode, 
at  hans  Tante  havde  signet  til  Stuwitz. 

Men  bagefter  fik  han  en  alvorlig  Irettesættelse 
af  Fruen  og  derpaa  en  Tidalerseddel  af  sin  Onkel. 

Om  Aftenen  talte  Edel  ogsaa  nogle  Ord  med 
Morten. 

Hun  spurgte,    om  han   likte  sig  nede   i   Kram- 

boden,  og  hvorfor  han  ikke  havde  fulgt  med  til 
Kirken? 

Til  det  første  Spørgsmaal  svarede  Morten  ja  og 
til  det  andet,  at  ingen  havde  spurgt,  om  han  vilde 
følge  med. 

Hun  saa  noget  uvis  paa  ham  og  spurgte  saa 
pludselig,  idet  hun  nærmede  sig  deltagende: 

,,De  ventede  dog  ikke  Deres  Forældre  ved  Kir- 
ken?" 

,,Nei,  —  da  havde  jeg  bedt  om  Lov." 

Den  unge  Pige  vendte  sig  svagt  smilende  fra 
ham,  for  at  følge  Onkel  Tobias  ovenpaa. 

Oppe  paa  Værelset  sagde  hun,  idet  hun  be- 
svarede, hvad  der  op  ad  Trappen  havde  beskjæftiget 
hendes  Tanker: 

„Den  unge  Kjøbsvend  maa  vist  være  meget  stolt 
af  sig." 

Morten  paa  sin  Side  syntes,  at  hun  havde  havt 
et  saa  smukt  Udtryk  i  Øinene,  da  hun  spurgte  efter 
hans  Forældre,  men  bagefter  var  Minen  bleven 
næsten  lidt  stødt,  —  hun  var  vist  hovmodig  ligesom 
Moderen. 


t , 


TIENDE  KAPITEL. 

FORTSÆTTELSEN. 

Mortens  ualmindelige  Evner  og  greie  Væsen  gav 
ham  efterhaanden  Tillid,  og  det  var  ikke  frit  for,  at 
han  efter  de  første  Par  Aar  blev  spurgt  tilraads  og- 
saa  i  Ting,  som  laa  udenfor  hans  Befatning,  uagtet 
det  fra  Stuwitz's  Side  da  altid  skede  i  en  ironisk 
Tone;  —  han  havde  opfattet  den  unge  Mands  Hoved- 
svaghed, en  vel  stor  Forfængelighed  af  og  stolen  paa 
sine  Evner. 

Der  herskede  overhovedet  i  Huset  et  underligt 
Forhold  med  Stuwitz. 

Det  var,  som  den  sværtbyggede  Mand  med  det 
næsten  brutale  Ansigt  oppe  i  Stuen  under  Hegge- 
lunds  og  Fruens  Øine  med  ét  blev  saa  liden,  medens 
han  ligesaa  forunderligt  atter  voksede  ud  igjen  i  sin 
Vælde  nede  paa  Sjøboden. 

Han  befandt  sig  synlig  uvel,  beklemt  og  magt- 
stjaalen,  som  om  han  havde  Følelsen  af,  at  han  der- 
oppe i  Familien,  med  Undtagelse  af  Fruen,  ikke  sad 
mellem  venlige  Magter.  Thi,  foruden  Jomfru  Dy- 
ring,  stod  saadant  ogsaa  paa  mange  Maader  ud  af 
Onkel  Tobias's  skjulte  Væsen. 

Naar  Heggelund  tiltalte  ham,  skede  det  ogsaa 
som  oftest  paa  en  vis  overlagt,  tyngende  Maade,  som 
han  eUers  ikke  betjente  sig  af. 

Fra  Sofaen  kunde  Heggelund  saaledes  blot  med 
et  skjødesløst  Vink  med  Piben  kalde  Stuwitz  hen  til 
sig,  og  denne  stod  da  stedse  foran  ham  næsten  i  et 
Tyendes  Stilling. 

Eller  han  klappede  ham  noget  søgt  fornemt  paa 
Skulderen  med  et:  „Min  kjære  Stuwitz,  skulde  De 
ville  gjøre  mig  den  Tjeneste?"  —  og  vendte  sig  der- 
paa  bort,  som  om  Svaret  var  selvfølgeligt. 

Gamle  Stuwitz  bukkede  paa  sin  Side  meget  ær- 
bødigt. Men  nede  paa  Sjøboden  kunde  han  bagefter 
i  lange  Stunder  gaa  med  Næverne  stramt  plantede 
i  Pjækertlommen  og  brumme  eller  plystre,  medens 
åei  graa  Øie  sendte  Uveirslyn  op  mod  Hovedbyg- 
ningen, og  det  andet  matte  med  Arret  dirrede  af 
Sindsbevægelse.  En  og  anden  Gang  sparkede  han 
derunder  som  til  noget  usynligt,  han  vilde  slaa  over- 
ende med  Foden. 

Eftersom  Morten  blev  kjendt  i  Huset,  forstod 
han,  at  der  maatte  herske  en  Uenighed  mellem 
Heggelund  og  Fruen  om  den  Maade,  hvorpaa  Stuwitz 
skuld«  behandles;  thi  hun  søgte  —  mod  sin  Natur 

ellers  — aabenbarligt  at  bøde  paa  sin  Mands  Opfør- 
sel med  en  eller  anden  Venlighed;  det  var  et  saart 
Punkt,  hvori  hun  ikke  raadede  med  sin  Mand. 

Gamle  Stuwitz  var  forresten  ikke  aldeles  blottet 
for  godslige  Sider,  og  han  kunde  være  den  en  over- 
ordentlig nyttig  Mecnd,  som  forstod  at  gaa  ham  rig- 
tig under  Øinene.  Man  maatte  da  lade  fremgaa  af 
sit  Væsen,  at  man  ,,stod  paa  Sjøbodsiden". 

Han  havde  imidlertid,  naar  han  vilde,  et  sandt 
Talent  for  Plagerier  mod  underordnede,  og  imod 
Morten  var  han  i  det  Stykke  utrættelig. 

Det  var  en  egen  overlagt  Manér,  soih  det  var 
vanskeligt  at  værge  sig  imod,  men  hvorved  enhver 
liden  Feil  altid  søgtes  udvidet  til  et  stille  Bevis  paa, 
hvorlidet  paalidelig  han  igrunden  var. 

En  Høst,  efterat  de  var  komne  hjem  fra  det 
andet  Jægtestevne  1  Bergen,  hvor  Morten  hidtil  hver 
Gang  havde  fulgt  med,  blev  det  Aars  Fiskepriser  om- 
talt ved  Bordet  af  Stuwitz.  Det  hed,  at  de  havde 
været  saa  sørgelig  lave,  hvortil  Morten  i  al  Uskyl- 
dighed nævnte  fiere,  som  han  vidste  havde  opnaaet 
høiere  Priser  end  de  af  Bergenskjøbmændene  efter 
Sædvane  officielt  noterede,  hvortil  Stuwitz  havde 
henholdt  sig. 

Heggelund  blev  da  meget  bleg,  men  sagde  intet. 

Men  siden  den  Tid  sørgede  Stuwitz,  hvergang 
han  ikke  kunde  hindre  Mortens  Bergensreise,  for, 
saavidt  muligt,  at  faa  holdt  ham  udenfor  Kjøbmands- 
skabet  nede  i  Bergen. 

Da  Morten  det  næste  Aar  skulde  med  paa  Ber- 
gensstevnet,  udtalte  han  for  Heggelund  den  Tanke, 
at  de  istedetfor  den  store  Besætning  af  14  Mand,  der 
er  nødvendig  for  at  heise  det  uhyre  Raaseil,  kunde 
spare  næsten  Halvparten  ved  at  indrette  et  Vinde- 
spil. 

Heggelund  syntes  godt  om  Ideen,  saa  godt,  at 
han  begyndte  at  føle  det  som  en  Forfængelighedssag 

at  være  den  første  i  Nordland,  der  indførte  den  nye 
Reform  i  Jægtebruget. 

Men  her  strandede  han  paa  Stuwitz,  der  tog 
Sagen  meget  braat,  især  i  Forhold  til  Morten,  og 
oiente,  at  han  havde  baade  Aar  og  Erfaring  til  at 
forstaa  den  Sag  bedre  end  en  storsnudet,  hovmodig 
Unggut,  der  gjorde  alskens  Vind  med  Projekter. 

Folk  trængtes  der  nok  af,  mente  han,  baade  til 
Bugsering  i  stille,  til  Omstuvning  af  Fisken,  hvis 
man  havde  valgt  feil  Side  at  stuve  til  Høibords  over 
Stathavet,  saavelsom  ellers  med  Fisken  i  Bergen  — 
og  ,,Nyhedssyge",  sagde  han,  idet  han  slog,  saa  det 
dunkede  i  Tønden  og  saa  hen  paa  Morten,  skulde 
ialfald  ikke  komme  ind  i  Forretningen,  saalænge 
han  styrede  den. 

Stuwitz  stod  nede  paa  S j øboden  —  sin  egen 
Tomt,  —  da  han  svarede  saa,  og  dermed  forblev  det 
da  ogsaa,  uagtet  Reformen  siden  er  indført  i  Nord- 
land. 

Men  Heggelund  fik  fra  den  Dag  endnu  større 
Tanker  om  Morten,  og  den  Beslutning  blev  fast  hos 
ham,  at  han  skulde  holdes  frem  til  en  ordentlig 
Handelsuddannelse;  —  han  saa  i  Morten  et  muligt 
Kort  mod  det  Menneske,  han  hadede  mest  paa  denne 
Jord,  nemlig  —  Thor  Stuwitz. 

Morten  havde  før  om  Søndagene  faat  Under\'is- 
ning  af  Præstens  Søn,  der  havde  været  nede  i  Kri- 
stiania  og  taget  en  glansfuld  Eksamen;  men  nu 
vilde  Heggelund,  at  dette  skulde  ske  to  Gange  i 
Ugen.  ,,Han  kunde,"  sagde  han,  ,,dog  ikke  sende 
en  aldeles  uvidende  Bondegut  lige  ind  paa  et 
større  Handelskontor,"  og  heri  var  Fruen  fuldstæn- 
dig enig. 

Edel  var  en  underlig  Pige,  som  Morten  havde 
ondt  for  at  blive  klog  paa.  Han  vidste  ikke,  enten 
hun  likte  eller  havde  imod  ham^  men  antog  nær- 
mest  dette  sidste. 

Hendes  Ansigt  var  hverken  regelmæssigt  eller 
det,  man  vilde  kalde  pigesmukt,  dertil  var  Trækkene 
for  karakteristiske;  —  de  mindede,  skjønt  anderledes 
kvindelige,  lidt  om  Moderen.  — 

Der  var  en  Modsætning  mellem  den  endnu  lidt 
spinkle,  opløbne  Figur,  der  lod  hende  synes  høier^, 
end  hun  virkelig  var  —  og  det  paafaldende  svære, 
mørke  Haar,  der  tydede  paa  en  rig  og  kraftig  Natur. 

Hun  var  Faderens  Yndling  og  sad  fra  sin  Barn- 
dom af  meget  inde  paa  hans  Kontor,  hvor  hun  baade 
legte  og  syde. 

Ved  det,  hun  der  gjættede  sig  til  ud  af  hans  An- 
sigt, blev  hun  efterhaanden  hans  anende  fortrolige 
i  Ting,  som  vel  ikke  var  hende  klare,  men  alligevel 
var  hendes  Bamenatur  for  tunge. 

Saaledes  opvokset  mellem  Trykket  af  sin  Moders 
stærke  Villie  og  Faderens  i  Stilhed  ofte  mørke  Hu- 
mør, havde  hun  faat  noget  for  en  ung  Pige  ikke 
naturligt  forbeholdent  i  sit  Væsen,  der  ofte  gav  det 
Indtryk  af  kold  Tilbageholdenhed,  hvorved  Morten 
følte  sig  tilbagestødt.  Hendes  ældre,  bldnde  Søster 
Hansine  var  anderledes  godslig  og  tilgjængelig. 

Edel  skulde,  sagdes  der,  naar  hun  var  ude  i 
Besøg  hos  sin  ældre  Veninde,  Julie  Schultz,  kunne 
være  saa  overgiven  og  munter.  Men  hjemme  mær- 
kede han  ikke  videre  til  det,  og  det  han  saa,  tiltalte 
ham  mindre,  fordi  det  tilfældigvis  gik  ud  over  ham 
selv. 

Med  sin  gode  Hukommelse  havde  han  fra  de 
andres  Samtale  lagt  sig  til  et  helt  Lager  af  frem- 
mede Ord,  der  havde  en  særdeles  tiltalende  Klang  i 
hans  Øre,  og  disse  lod  han  ofte  stikke  frem  i  sin 
Tale.     Dette  havde  Edel  opdaget. 

Hun  gav  sig  nu  oftere  i  Samtale  med  ham  og 
spækkede  derunder  sin  Tale  med  alle  de  fremmede 
Ord,  hun  var  istand  til  at  ophitte. 

Morten  tog  det  en  Stund  ganske  troskyldigt;  men 

da  han  kom  underveir  med,  hvad  der  stak  under, 
følte  han  sig  dybt  krænket. 

Han  brugte  fra  den  Dag  ingen  fremmede  Ord. 

Fandt  Morten  sig  saaledes  i  den  første  Tid  i 
mangt  tilbagestødt,  saa  blev  han  til  Gjengjæld  paa 
to  Punkter  desto  fastere  tilti^ikket. 

Det  var  i  sin  personlige  Hengivenhed  for  Hegge- 
lund  og  i  sit  Venskab  for  Søstersønnen  Andreas. 

Heggelunds  Søster  havde  anset  det  for  en  stor 
Lykke,  da  Onkelen  tog  sig  af  Sønnen,  der  efterat 
have  gaat  paa  Latinskolen  i  Trondhj^m  med  lidet 
Held  havde  forsøgt  sig  paa  et  Handelskontor  der. 

Heggelund  betalte  hans  Gjæld  og  tog  ham  op  til 
sig  i  Nordland  for  at  prøve  Handelen  der. 

Her  var  Andreas  til  stor  Hygge  i  Huset. 

Han  hadede  Stuwitz  og  fik  derfor  Lommepenge 
af  Onkelen  og  kunde  paa  en  travl  Dag  gjøre  Mirak- 
ler af  Eki^edition  nede  paa  Kramboden,  men  hvilede 
da  ogsaa  tryg  paa  sine  Laurbær  i  otte  Dage  bag- 
efter, i  hvilke  han  neppe  saa  didned.  Han  bjergede 
Folk  i  Livsfare,  var  flink  ombord  i  Jægten  paa  Ber- 
gensreiser  og  flink  i  saa  meget. 

Men  Varepriser  kunde  han  ikke  huske,  og  videre 
Besked  paa  noget  i  Forretningen  var  ikke  at  faa  hos 
ham. 

Han  brugte  paa  den  sidste  Tid  ofte  at  svare,  at 
de  fik  spørge  Morten;  men  der  var  da  undertiden  en 
vis  Mismod  i  Tonen.  Han  saa,  hvorledes  denne, 
trods  sin  Opdragelses  Mangler,  og  uagtet  han  saa 
at  sige  endnu  ikke  havde  aflagt  Bondetrøien,  med 
sikkre  Skridt  erobrede  saagodtsom  alt  det,  som  han 
selv  aldrig  havde  opnaaet. 

Hvad  der  paa  den  anden  Side  indtog  Morten  saa 
for  Andreas  var  især  dette  stadige  ,,Syn  for  Sagen", 
som  Andreas  altid  gav  for,  at  han  havde  et  godt 
Hjerte:  For  et  fattig^  Menneskes  Skyld  vilde  han  i 
Mangel   af   andet  —   og   han   manglede   bestandig, 

Jonas  Lie:    Samlede  Værker.    I.  ^^ 

uagtet  han  idelig  fik  Penge  af  Onkelen  —  gjerne 
trukket  Klæderne  af  Kroppen.  Han  havde  en  vis 
flot  Lethed  over  sit  Væsen,  som  Morten  ikke  nok- 
som kunde  beundre.  Det  var  overhovedet,  som  om 
Vanskeligheder  ikke  var  til  for  ham  —  han  var  bare 
altid  saa  ærgerlig  uheldig  de  Gange,  han  havde  lidt 
større  Ting  fore. 

I  mindre,  dagligdags  Sager,  der  kunde  naas 
med  en  enkelt  Anstrængelse,  en  glansfuld  Indsky- 
delse eller  et  energisk  Sæt,  feilede  han  derimod  al- 
drig. 

Derhos  var  han  altid  klædt  saa  smukt,  var  høi 
og  slank,  og  de  fine  Knebelsbarter  klædte  hans 
smukke,  noget  bløde  Ansigt  saa  godt  —  i  Ungdoms- 
venskabet har  slige  Indtryk  sin  Plads  næsten  som  i 
Kjærligheden. 

Hvilket  godt  Hoved  han  egentlig  var,  fremgik  for 
Morten  af  de  mange  Planer,  han  gik  frugtbar  med, 
og  som  i  Begyndelsen  blændede  ham  storligt..  Se- 
nere, efterat  han  bedre  var  istand  til  at  bedømme 
deres  Værdi,  saa  han  jo  rigtignok  deri  en  af  de 
Hovedfeil,  der  vilde  gjøre  Andreas  mindre  duelig  i 
det  praktiske  Liv.  Men  hans  Venskab  led  derfor 
intet  Skaar;  det  voksede  saa  at  sige  i  samme  Grad, 
som  han  efterhaanden  maatte  basre  over  med  Skrøbe- 
lighederne i  hans  Karakter. 

Andreas  Heggelunds  Fremtidsmod  havde  før 
været  ubegrænset;  —  han  var  jo  altid  kun  stan- 
set ved  Uheld. 

Nu,  han  efter  et  Par  Aars  Samvær  med  Morten 
efterhaanden  havde  faat  klarere  Øie  for  de  Betin- 
gelser, som  udfordres  i  Handelsveien,  havde  hans 
Selvtillid  i  dette  Stykke  lidt  en  alvorlig  Knæk.  Han 
var  i  slet  Humør  og  grublede  over,  hvorvidt  han 
skulde  due  til  noget  andet  end  Handelen;  det  gjaldt 
kun  at  finde  det  rette  Felt. 

Havde  han  erkjendt,  at  det  egentlig  var  Grund- 

betingelsen  for  enhver  Arbeidets  Mark,  der  manglede 
ham,  vilde  han  vel  i  Begrundelsen  overgivet  sig  til 
Fortvivlelse,  men  siden  msAske  vundet  desmere  der- 
paa.  Nu  valgte  han  blot  at  flytte  Marken  for  sin 
ustadige  Natur  og  se  sin  sangvinske  Horizont  ud  af 
en  anderledes  farvet  Rude. 

En  Dag  betrode  han  Onkelen,  at  han  aldeles 
ikke  havde  Natur  for  Handelen,  men  gjeme  vilde 
tage  Artium,  hvortil  han  længe  havde  følt  stor  Lyst 
Paa  Latinskolen  i  Trondhjem  havde  han  jo  allerede 
i  sin  Tid  læst  meget  af  det,  som  udfordredes,  saa 
han  nu  kun  behøvede  at  repetere  med  Præstens 
Søn. 

I  de  første  Uger  læste  Andreas  brændende  ivrigt 
og  tog  Pensa,  som  overraskede  endog  hans  Lærer. 
Men  efterhaanden  gik  det  mattere.  Han  forsømte 
den  ene  Gang  efter  den  anden,  og  det  holdt  tilslut 
paa  rent  at  dø  af. 

Man  begyndte  i  Huset  alt  at  anse  ogsaa  denne 
Sag  for  tabt  i  den  gamle  Ustadighed,  da  Morten 
kom  sin  Ven  til  Hjælp.  Han  tilbød  at  sidde  oppe  tre 
Aftener  i  Ugen  efter  Krambodtid  og  læse  høit  for 
ham,  og  Andreas,  som  følte,  at  dette  vilde  formindske 
Kjedsommeligheden  og  være  ham  en  Regulator  i 
Læsningen,  modtog  Tilbudet;  —  det  skulde  bli  saa 
hyggeligt,  sagde  han,  at  sidde  og  røge,  medens  den 
anden  læste. 

Det  gik  saaledes  med  god  Fremgang  nogle  Uger; 
men  saa  begyndte  Andreas  igjen  at  sakke  af. 

Han  fandt  ud  mange  Ting;  —  snart  var  det  for 
tidligt  at  gaa  fra  de  andre,  snart  omgjorde  han  de 
Par  Timer  deroppe  paa  Værelset  til  en  Passiar  ved 
Piben  om  Udsigterne  som  Jurist,  snart  erklærede 
han  rent  ud,  at  den  Aften  gad  han  ikke  læse. 

En  Aften  kom  Morten  i  al  Troskyldighed  til  at 
anbringe  et  Ord,  som  drev  Andreas  fremover  i  Læs- 
ningen med  Fart,  som  en  i  Siden  saaret  Hval,  i  hele 

to  tre  Maaneder;  han  sagde  blot  noget  haabløst  mis- 
modigt: 

,,Saa  siger  de  andre  bare  igjen,  at  De  ikke  kan!" 

Morten  indsaa,  at  det  var  saaret  Forfængelighed, 
men  ikke,  at  det  tillige  var  den  Dom,  som  Andreas 
uvilkaarligt  læste  af  hans  egne  Øine.  —  Andreas  var 
mere  ømfindtlig,  end  han  vilde  være  sig  selv  be- 
kjendt,  lige  over  for  Morten,  af  hvem  han  i  Stilhed 
var  ydmyget. 

Et  Par  Dage  havde  han  et  Anfald  af  en  meget 
mørk  Sindsstemning.  Han  laa  bleg  og  syg  oppe  paa 
Sengen.  Endelig  rykkede  Andreas  for  sin  bekymrede 
Ven  ud  med,  at  han  havde  friet  i  Brev  til  Soren- 
skriverens Datter,  Julie,  som  oftere  og  nu  sidst  i 
Julen  var  i  Besøg  i  Huset;  han  havde  elsket  hende, 
helt  siden  han  kom  til  Onkelen  og  saa  hende. 

,,0g  nu"  —  sagde  han  tragisk,  idet  han  reiste 
sig  op  af  Sengen  —  „er  Historien  ude!  —  Fuldmæg- 
tigen har  en  Stilling,  jeg  har  ingen,  og  hun  har  da 
svaret,  som  hendes  Fader  vilde." 

Han  begreb  ikke,  hvorfor  han  nu  skulde  læse  og 
arbeide,  det  var  jo  det  samme  altsammefn. 

Andreas's  Mine  var  mørk  som  Beg. 

Morten  sjmtes  overvættes  Synd  i  sin  Ven;  men 
ved  de  sidste  Ord  spidsede  han  Ørene  —  det  maatte 
for  alting  ikke  slippe  did  hen.  Og  saa  huggede  han 
blindt  i  med  den  gamle  Spore: 

,, Sorenskriverens  Datter  trode  vel  som  de  andre, 
at  De  ikke  kunde  blive  til  noget!" 

,,Saa,"  —  sagde  Andreas  langsomt  og  fuldladet 
af  Krænkelse.  Efter  en  Stunds  Vuggen  i  sine  bittre 
Tanker  tilføiede  han: 

,,Men  hun  ialfald  burde  dog  have  troet  ander- 
ledes." 

Morten  taug  tappert,  uagtet  den  talende  øien- 
synligt  ventede  et  Ord  til  Medhold  i  dette  sidste. 

Da  reiste  Andreas  sig  pludselig  og  sagde  resolut: 

„laften  læser  vi,  Morten!" 

Den  blege  Julie  Schultz  kom  som  før  i  Besøg. 

De  første  Gange  var  der  jo  lidt  Forlegenhed  paa 
begge  Sider;  Andreas  var  høitidelig  ulykkelig,  og 
hun  oftere  lidt  rød;  men  saa  vidste  han  snart  at 
komme  ud  over  dette  kjedsommelige,  og  Spøgen  og 
Lystigheden  gik  som  før. 

At  hun  aabenbart  havde  betroet  Sagen  til  sin 
Veninde,  den  flere  Aar  yngre  Edel,  forekom  nu  Mor- 
ten rent  ud  troløst  og  satte  hellerikke  Edel  videre 
op  i  hans  Gunst.  Naar  alt  kom  til  alt,  mente  han 
harmfuldt,  saa  var  der  dog  igrunden  kun  lidet 
Hjertelag  hos  disse  fine  Damer  —  i  det  Stykke  veiede 
nok  Andreas  dem  op  allesammen;  de  var  bare  ikke 
værdt  ham. 

En  Dag  skulde  Edel  ros  over  til  Naboerne  paa 
den  anden  Side  af  Sundet,  et  Par  gamle  velstaaende 
Skipperfolk,  hvem  hun  og  hendes  Søster  ofte  besøgte, 
og  da  ingen  anden  var  tilstede,  tilbød  Morten  at  ro 
hende. 

Paa  Tilbageveien  foreslog  hun  at  fiske,  da  der 
tilfældigvis  laa  Snøre  og  Agn  i  Baaden.  Det  blev 
saa,  og  Morten  andøvede  med  Aarerne,  medens  hun 
fiskede. 

De  sad  temmelig  tause.  Edel  havde  gjentagne 
Gange  kjendt  et  „Nap",  og  Morten  havde  sat  ny 
Agn  paa  hendes  Krog.  Saa  begyndte  hun  med  ét 
ivrigt  at  trække;  hun  havde  faat  en  Torsk  paa. 

Da  den  kom  op,  og  Morten  havde  faat  den  af 
Krogen,  tog  hun  den  ud  af  hans  Haand  og  sagde 
saa  pludselig  overgiven  muntert,  idet  hun  vendte 
dens  Hoved  mod  ham: 

,,Hvem  ligner  den?" 

Morten  kunde  ikke  sige  det. 

,,Kan  De  da  ikke  se  det  —  ikke  gjætte?  —  han, 
som  har  taget  Artium,  Præstens  Søn!  —  Det  er  liv- 

agtig  hans  brede  Mund  og  de  lærde  Øine,  de  ser 
ud,  som  d«  ikke  havde  Øienlaagl" 

Morten  maatte  le;  thi  der  var  virkelig  nogen  Lig- 
hed. Men  det  var,  som  Edel  straks  igjen  tog  sig  og 
ønskede  det  usagt 

En  Stund  efter  sagde  hun  dog  for  at  sige  noget: 

,,Slig  har  De  jo  siddet  mangan  Dag  ude  ved 
selve  Havet." 

,,Aa  ja  —  mangen  Gang  jeg,  men  min  Far  eller 
en  anden  var  som  oftest  med,  —  en  Tid  var  ogsaa 
min  Mor  med;  men  da  var  jeg  liden." 

Der  var  noget  sympathetisk  i  dette  Mortens  Svar, 
og  saa  sagde  hun: 

„Ja,  De  har  jo  havt  megen  Sorg  i  Opvæksten." 

,,Ikke  vi  Børnene,  —  men  Far  og  Mor  har  havt 
megen  Sorg  —  de  stellede  det  altid  slig,  at  det  meste 
af  den  Slags  ikke  kom  til  os;  men  siden  gjættede  vi 
jo  mangt." 

Hvorfor  disse  Ord  just  slog  hende  saa,  forstod 
han  ikke;  men  hun  faldt  aabenbart  i  Tanker  ved 
dem  og  saa  derunder  paafaldende  sørgmodig  og 
næsten  fortrykt  ud.  Endelig  sagde  hun,  som  om 
det  hørte  med  i,  hvad  hun  tænkte  paa: 

,, Deres  Mor  er  jo  saadan  en  prægtig  Kone!" 

Skjønt  Edels  Ansigt,  som  sagt,  ikke  egentlig 
var  af  dem,  Morten  holdt  for  de  smukkeste,  saa  han 
dog  nu,  at  det  i  enkelte  Øieblikke  kunde  være  al- 
deles indtagende. 

Øinene  kunde  blive  aldeles  sorte  under  de  mørke 
Øienfryndser,  medens  de  havde  været  spillende  lyse- 
brune, dengang  hun  lo  over  Fisken;  —  og  den 
Maade,  hvorpaa  hun  sad  med  Snøret  i  de  af  Salt- 
vand røde  Hænder,  var  ogsaa  saa  forunderlig  tæk- 
kelig. 

Da  han  rode  hende  til  Bryggen,  sad  hun  og 
stirrede  i  Tanker  næsten  lige  mod  ham;  og  han  fik 

en  lidt  krænkende  Følelse  af,  at  han  for  hende  kun 
sad  der  som  en  Romaskine,  der  hed  Morten  Jonsen. 


Efterretningen  om,  at  Norge  havde  faat  sit  eget 
Handelsflag  istedetfor  det  forrige  gule,  løb  bogstave- 
ligt som  Ild  i  vissent  Græs  hele  Landet  over.  Damp- 
skibet ,,Prinds  Gustav*'  bragte  saluterende  Budska- 
bet til  de  nordlandske  og  finmarkske  Stoppesteder 
og  vakte  overalt  Sensation.  Nordlandsj  ægterne 
skulde  ikke  længer  fare  til  Bergen  under  det  gule, 
men  med  Lcmdets  egne  Farver  fra  Bagstavnen;  og 
det  samme  Skifte  foregik  paa  alle  Flagstænger. 

I  den  Anledning  skulde  der  være  Fest  i  Hegge- 
lunds  Hus,  og  Festtaler  holdes  fra  Volden,  under 
Flagstangen  med  Salut. 

Efter  mange  Forhandlinger  frem  og  tilbage  mel- 
lem Distriktets  Magter  bestemtes  bl.  a.  Talernes  Or- 
den; —  dette  gik  for  sig  i  Form  af  overdreven  Be- 
skedenhed og  gjensidige  Smigrerier,  men  alle  Parter 
følte  dog,  at  deri  laa  Fængstof  nok  til  Fornær- 
melser. 

Festen  var  bestemt  til  efter  Midsommer,  naar 
Jægterne  var  komne  fra  Bergenstevnet;  og,  da  Dagen 
nærmede  sig,  var  Andreas  Heggelund  Virksomheden 
selv. 

Da  han  fik  høre  af  Tanten,  at  Fuldmægtigen, 
hans  Rival  hos  Julie  Schultz,  ogsaa  skulde  tale  ved 
Festen,  blev  han  i  mindre  godt  Humør,  og  Morten 
forstod,  at  der  maatte  gaa  noget  særligt  af  ham; 
thi  han  gik  om  Aftenen  ivrigt  frem  og  tilbage  oppe 
paa  Værelset 

Det  slap  da  ud  af  ham,  at  ogsaa  han  studerede 
paa  en  Tale,  men  det  var  bare  saa  fortvivlet,  at  han 
ikke   rigtig   vidste,    hvorom    det   skulde    være.      Nu 

tænkte  han  snart  paa  ét  snart  paa  et  andet;  bare 
han  vidste,  hvorom  Fuldmægtigen  vilde  tale!  — 

,,0g  saa  skal  der  Mod  til,  Morten!" 

Dagen  oprandt;  Baade  fulde  af  Gjæster  kom  i 
Række  indover  Sundet;  Jægterne  og  Baadene  ude 
paa  Bugten  flagede,  og  i  Haven  skjød  Andreas  med 
sine  Hjælpere  Kanonerne  varme. 

Andreas  havde  været  bleg  og  urolig  hele  Dagen. 

Morten  var  saa  høi tidelig;  —  han  havde  aldrig 
set  en  saadan  Fest. 

Haven  var  fuld  af  Folk,  og  omkring  Talerstolen 
stod  de  unge  Damer  med  flagfarvede  Baand  i  de 
hvide  Kjoler. 

Nogle  Hornblæsere  spillede  Kongesangen,  og  So- 
renskriveren holdt  Talen  for  Kongen.  Saa  kom 
,, Sønner  af  Norge"  og  Talen  for  Dagen  samt  for  de 
Mænd,  der  havde  kjæmpet  for  Fædrelandets  Ret 

Det  greb  Morten  dybt.  Da  Kanonerne  dundrede, 
var  det,  som  han  ikke  længer  kjendte  Jorden  under 
sine  Fødder. 

Saa  udbragte  Heggelund  Skaalen  „for  Nordlands 
Fremtid  under  det  nye  Flag",  og,  uagtet  Talen  kun 
var  kort,  modtoges  disse  sidste  Ord  med  endeløse 
Hurraer,  hvorunder  Glassene  kastedes  høit  i  Veiret. 

Det  var  første  Gang  Morten  saa  indover  Poe- 
siens Land  malet  i  Ord.  Luft  maatte  han  have  — 
og  saa  bad  han  Andreas  Heggelund  om  at  faa  styre 
med  Kanonerne.  De  blev  fra  det  Øieblik  af  betjente 
saa  præcist  og  roligt,  at  man  kunde  tage  Chefen  for 
en  flegmatisk  Hollænder. 

Fuldmæg^tigen  traadte  op  og  holdt  en  længere 
Tale  for  Kvinden;  —  Kvinden  som  Moder  —  her  hil- 
sede  han  complaisant  til  Fru  Heggelund  —  som  Dat- 
ter, som  Brud,  og  vandt  derved  især  meget  Bifald 
hos  de  unge  Damer. 

Dette   taalte   ikke   Andreas   og,    inden   han  selv 


233 


vidste  af  det,  var  han,  ikke  mindst  til  Fru  Hegge- 
lunds  Overraskelse,   oppe  paa  Talerstolen. 

Morten  stod  ængstelig  betaget  paa  hans  Vegne. 

Andreas  havde  i  Heden  begyndt  halvt  i  Indven- 
dingsform  mod  den  forrige  Talers  Thema  om  Kvin- 
den. Han  havd«  skruet  sig  ind  i  den  samme  Tanke- 
gang og  maatte  altsaa  komme  med  noget,  som  paa 
en  klækkelig  Maade  fortsatte  den.  I  en  slig  Situation 
var  Andreas  netop  paa  sin  Plads.  Han  fik  den  lykke- 
lige Idé  at  tale  ikke  om  Kvinden  i  Almindelighed, 
men  om  den  nordlandske  Kvinde,  —  saavel  den  fat- 
tige, som  stræver  og  venter  Manden  hjem  med 
Fiskerbaaden,  som  den  mere  formuende,  der  venter 
sin  tilbage  med  Jægten  fra  Stevnet.  Han  beskrev 
en  gjæstfri  nordlandsk  Husmoder  og  tegnede  der- 
under tydelig  nok  sin  storladne  Tante  —  samt  der- 
paa  en  blaaøiet  Jomfru,  blond  og  „ren  som  Sneen'' 
—  det  var  Juli«  Schultz.  . 

Han  sluttede  heldigt  i  rette  Tid,  og  denne  hjem- 
lige Ska^ltale  høstede  endeløst  Bifald. 

Hed  af  Bevægelse  steg  Andreas  ned. 

Damerne  samlede  sig  ivrigt  om  ham.  Fuldmæg- 
tigen var  totalt  slagen,  og  Julie  Schultz  havde  Møie 
for  at  skjule,  at  hun  havde  Taarer  i  Øinene. 

Den  næste,  som  greb  ham  i  Haanden,  var  Mor- 
ten —  han  sagde  blot  ,,Tak!"  og  gik  igjen  til  Ka- 
nonerne; —  han  syntes,  at  Andreas  i  Talen  ogsaa 
havde  nævnt  hans  egen  Mor  ude  paa  Skorpen. 

Festen  fortsattes  under  Lystighed  og  Glæde,  og 
paa  den  fulgte  et  Par  Dages  Efterdønninger  af  Sel- 
skabelighed inden  Husets  Vægge. 

Heggelund  og  Fru  Heggelund  var  ikke  lidet  stolte 
af,  at  Dagens  kanske  bedste  Tale  var  holdt  af  Søster- 
sønnen —  selv  Sorenskriveren  havde  udtalt  sin  Over- 
raskelse over  den  unge  Mand. 

Andreas  Heggeliinds  uvante  Energi  havde  efter- 
haanden  begyndt  at  sætte  ham  i  Respekt  baade  hos 
Onkelen  og  Tanten,  hvilken  sidste  lagde  meget  Bræt 
paa,  at  Student  Sem  en  Dag  havde  yttret,  at  han 
igrunden  var  et  mærkværdig  godt  Hoved,  og  at  det 
kun  var  Skade,  at  han  havde  spildt  saamange 
Aar. 

De  mente  nu,  at  Andreas  duede  ligesaa  meget 
til  Bogen  som  lidet '  til  alt  andet,  og  hans  Aktier 
hjemme  i  Huset  var  stegne  hundrede  Procent 

Som  Husets  halvt  antagne  Søn,  sendtes  han  paa 
den  endnu  noget  fornemme  Vis  med  Dampskibet 
til  Kristiania,  uagtet  Jægten  samtidig  skulde  ned  til 
Bergen. 

Ved  Hjælp  af  en  Privatmanuduktør  fik  Andreas 
sin  Artium  med  haud. 

At  han  var  Familiens  Geni,  var  nu  en  afgjort 
Sag.  Afstanden  gjorde  vel  ogsaa  sit  til  at  forhøie 
Glansen.  Fru  Heggelund  saa  ham  i  Aanden  som 
en  vordende  Amtmand  i  Nordland,  og  Heggelund 
begyndte  efterhaanden  at  se  Søstersønnen  med  de 
samme  Briller. 


ELLEVTE   KAPITEL. 

AFREISEN. 

I  de  Aar,  Morten  havde  været  hos  Heggelunds, 
havde  han  oplevet  ikke  saa  lidt.  Ved  Omgangen 
med  Andreas  og  Selskabeligheden  i  Huset,  hvori  han 
efterhaanden  inddroges,  da  Heggelund  gjerne  saa 
ham,  havde  han  —  og  det  ikke  blot  i  udvortes  For- 
stand —  indsuget  adskilligt  af  den  Dannelse,  som 
laa  i  Luften.  Mange  af  hans  gamle  Begreber  var 
undergaat   Forandring,    og   istedetfor   den  "beklemte 

Usikkerhed,  hvoraf  han  i  Begyndelsen  led,  hvergang 
han  satte  Foden  ind  i  Stuen,  havde  hans  Optræden 
nu  vundet  et  vist  Tække,  der  hidrørte  fra  hans  for- 
dringsfri,  naturlige  Væsen. 

Han  var  i  alt  fremdeles  slet  og  ret  kun  den,  som 
Heggelund  hjalp  frem,  han  gik  ikke  engang  endnu 
fuldt  konditioneret  klædt;  —  men  der  var  alligevel 
en  vis  Selvfølelse  over  ham,  der  ikke  undlod  at  gjøre 
sit  Indtryk. 

Morten  havde  en  liden  fast  Løn,  hvoraf  han 
stadig  sendte  Halvdelen  til  sine  Forældre,  fra  hvem 
han  hørte  saavel  ved  Leilighed  som  paa  Præken- 
dagene. 

Han  havde  nu  alt  ofte  været  i  Bergen  med  Jæg- 
terne, og  derunder  faat  Blikket  op  for  meget,  der 
stadfæstede  den  Mening,  han  fra  sit  Hjem  bar  i  sit 
Bryst  om  Stuwitz;  —  han  var  nu  fuldstændig  vis 
paa,  at  denne  bedrog  Heggelund. 

Han  forsøgte  en  Tid  ogsaa  at  bibringe  Hegge- 
lund de  fornødne  Oplysninger. 

Den  underligt  afvisende,  skjønt  dog  venlige, 
Maade,  hvorpsia  Heggelund  optog  dette,  lærte  imid- 
lertid Morten  for  Fremtiden  at  forholde  sig  passiv 
og  taus  i  disse  Sager.  Kun  var  og  blev  det  ham  en 
Gaade,  hvorfor  Principalen  ikke  vilde  se.  Indvendig 
kogte  han  af  Harme. 

Fra  disse  Bergensfærder  kom  der  gjentagende 
forskjellige  mindre  ønskelige  Beretninger  hjem  om 
Morten;  de  hviskedes  saalænge  rundt,  til  de  ogsaa 
naade  Heggelunds. 

Der  fortaltes,  hvorledes  han  sammen  med  Kam- 
merater under  Stevnen  førte  ikke  blot  et  lystigt,  men 
et  udsvævende  Liv,  og  at  han  derunder  tillige  rut- 
tede med  Penge. 

Den  sande  Sammenhæng  var,  at  Morten  var 
usædvanlig  likt  og  afholdt,  hvorfor  mange  inviterede 
ham  med  sig,   og  det  manglede  hellerikke  paa,   at 

Morten  under  slige  Færder  var  én  af  de  lystigste. 
Han  var  ogsaa  vitterlig  engang  i  den  første  Tid 
kommet  ombord  med  et  blaat  Øie  —  og  dette  blaa 
Øie  dengang  blev  til  Bevis  nu. 

Morten  vidste  Intet  om  alt  dette;  kun  mærkede 
han  et  Par  Gange  efter  Hjemkomsten  kolde  Øine  fra 
Fruen. 

Endelig  tog  Jomfru  Dyring  ham  for  sig  og  for- 
talte omstændelig,  hvordan  det  hang  sammen;  hun 
var  fast  overbevist  om  hans  Uskyldighed  og  havde 
havt  sin  Møie  med  at  forsvare  ham  inde  hos  Fruen. 
Men  nu  var  him  kommet  efter,  at  Rygterne  skrev 
sig  fra  Stuwitz's  Yndling  Skipperen,  mod  hvem  hun 
vilde  advare  ham. 

Da  der  antydedes  Udskeielser  —  Ordet  holdtes 
almindeligt  —  blev  Morten  lidt  rød;  men  da  der 
nævntes  om  Penge,  han  skulde  ruttet  med,  vendte 
han  sig  pludselig  fra  hende  med  et  Udtryk,  hvor- 
over hun  blev  forskrækket,  og  begav  sig  lige  op  pai; 
Kontoret  til  Heggelund. 

Hans  Tone  var  beskeden,  men  havde  dog  noget 
eget  ved  sig,  der  nægtede  at  blive  forhindret. 

Han  tog  frem  sin  Lommebog,  hvori  han  paa 
Kjøbmandsvis  altid  noterede  sine  Smaaudgifter,  og 
opregnede  dernæst  med  sin  tro  Hukommelse  omstæn- 
deligt Navnene  paa  dem,  som  i  de  sidste  Stevner 
havde  inviteret  ham  med  sig. 

Der  var  kun  én  Kjæltring  i  Huset,  endte  han 
med  lidt  hævet  Røst,  han  hed  Stuwitz;  —  han  havde 
i  det  Øieblik  glemt  Skipperen  — ;  og  nu,  han  havde 
sagt  sin  Mening,  fik  Heggelund  give  ham  sin  Afsked, 
om  det  saa  behagede  ham. 

Der  var  en  vis  farlig  Greihed  i  den  blege,  unge 
Mands  Tale,  som  imponerede. 

Da  han  var  færdig,  forsikkrede  Heggelund  ham 
paa  en  hjertelig  og  faderlig  Maade  om,  at  den  ube- 
tingede Tillid,  han  altid  havde  næret  til  ham,  ikke 

ved  noget  var  blevet  rokket.  „Men"  —  endte  han  — 
„det  er  paa  Tide,  De  kommer  fra  Stuwitz,  forstaar 
jeg,  —  og  endnu  i  Høst  skal  De  til  Bergen." 

Visse  Trækninger  i  Mortens  Ansigt  antydede,  at 
lians  tilsyneladende  Ro  begyndte  at  blive  mindre 
klippefast  ved  denne  venlige  Tiltale.  Han  søgte  øien- 
synlig  under  sin  stærke  Følelse  efter  de  passende 
Ord. 

Heggelund  lod  dog,  som  han  ikke  mærkede  det, 
men  gjentog  kun,  idet  Morten  bukkende  gik,  at  det 
var  paatide  at  faa  ham  til  Bergen. 

Denne  Historie  gjorde  i  mange  Henseender  Klar- 
veir  i  Huset  for  ham. 

Fru  Heggelunds  Harme  over  alt  det,  der  var 
paasagt  det  unge  Menneske,  var  ikke  liden.  Hun 
spurgte  i  de  følgende  Dage  flere  Gange  venligt  til 
hans  Forældre,  og  Jomfru  Dyring  maatte  omstæn- 
deligt gjennemgaa  hans  Ekvipering  til  Bergens- 
reisen. 

Jomfruens  Ansigt  skinnede  som  en  Soldag  efter 
overstaat  Uveir. 

Paa  Edel  gjorde  denne  Sag  et  stærkt  Indtryk. 
Hun  kunde  ikke  for,  at  hun  ligesom  havde  gaat  og 
ledt  efter  Feilene  hos  ham;  —  Andreas,  der  var  saa 
elskværdig,  havde  med  alt  det  dog  havt  saa  mange. 
Disse  kom  da  i  den  sidste  Tid  med  Bergensj  ægterne 
i  et  saadant  Kvantum,  at  hendes  Instinkt  uvilkaarlig 
gjættede  Overdrivelsen  og  tog  Parti  for  ham. 

Hun  gjemte  under  sit  rolige  Væsen  ikke  saa  lidt 
af  Moderens  hæftige  ^Følelser  for  og  imod  Menne- 
sker; —  Muligheden  af  en  dybere  Følelse  for  den  af 
hendes  Far  i  Huset  optagne  Bondegut  laa  selvgivet 
udenfor  enhver  Skygge  af  hendes  Tanke. 

Da  hun  nu  af  sin  Far  fik  høre,  hvor  resolut 
Morten  havde  sat  hele  sin  Stilling  paa  Spil,  opfattede 
hun  tilfulde  det  mandige  i  denne  Handlemaade. 

I  Tiden  før  Mortens  Afreise  til  Bergen  hændte 

en  Dag  noget,  der  vakte  den  Tanke  hos  ham,  at 
Heggelund  vist  maatte  bære  paa  en  dyb  Sorg. 

Som  han  en  Formiddag  gik  ovenpaa  gjennem 
Gangen,  indenfor  hvilken  Heggelimds  Kontor  var, 
saa  han  Døren  halvtaaben,  som  om  nogen  havde 
gaat  og  glemt  at  lukke  den. 

Derinde  sad  Heggelund  ved  Pulten;  men  et  saa 
bedrøvet  Ansigt  havde  Morten  ikke  set  i  sit  Liv. 

Han  støttede  sig  med  et  fortvivlet  Udtryk  imod 
Edel,  som  stod  og  strøg  hans  Pande  og  holdt  ham 
i  Haanden. 

Morten  gik  forbi,  som  om  intet  var,  men  Edel 
saa  idetsamme  op  og  opfangede  hans  Blik;  der  kom 
en  Skræk  i  hendes  Mine  ved  Overraskelsen;  og  han 
hørte  lidt  efter  bag  sig,  at  Døren  blev  lukket 

Morten  havde  et  Indtryk,  som  om  han  var  kom- 
met til  at  se  et  Glimt  af  Husets  Sandhed;  det  gjemte 
altsaa  en  eller  anden  Sorg,  og  han  begyndte  nu  at 
forstaa  et  Udtryk  i  Edels  Ansigt,  som  han  oftere 
havde  set  —  det  samme,  som  dengang  i  Baaden 
havde  beskjæftiget  ham  saa. 

Da  hun  samme  Dag  gik  i  Haven,  øiensynlig 
endnu  optaget  af  sit,  medens  Søsteren  Hansine  pas- 
siarede ved  Siden  af  hende;  og,  da  han  bagefter  saa 
hendes  smukke  mørke  Hoved  bag  Ruden  bøiet  over 
Sytøiet,  var  han  helt  betaget  af  alt  det  han  vidste, 
skjønt  han  igrunden  intet  vidste. 

Han  opdagede  nu,  at  han  holdt  saa  usigelig  af 
hele  Familien  lige  indtil  Fruen. 

Ved  Aftensbordet  forraadte  ikke  en  Mine  hos 
Edel,  at  noget  var  passeret. 

Efterat  hun  havde  fulgt  Onkel  Tobias  op,  kom 
hun  dog  hen  til  Morten  i  den  skumre  Forstugang 
og  lagde  Fingeren  et  Øieblik  paa  hans  Arm. 

Hun  saa  ham  alvorligt  ind  i  Ansigtet  og  sagde 
halvt  sagte,  at  hun  stolede  paa,  at  han  aldrig  nævnte. 

bvad  han  havde  set  idag  —  „det  var  noget,  hvorover 
Ilendes  Far  var  saa  bedrøvet." 

„Aldrig!  —  Frøken  Edel!"  —  svarede  han. 

Men  dette  „aldrig"  udtaltes  slig,  at  Edel  med  ét 
blev  sikker  tilbunds  paa  ham. 

Skjønt  flere  Aar  yngre,  saa  hun  et  Øieblik  over- 
rasket paa  ham,  som  paa  et  ubegribelig  stort  Barn, 
der  ikke  r^t  véd,  hvad  han  selv  siger.  Him  begreb, 
at  han  i  fuld  Naivetet  havde  villet  lægge  sit  hen- 
givne Hjerte  for  hele  Familiens  Fødder,  men  fik  der- 
under Indtrykket  af,  at  det  var  hende  selv,  som 
holdt  det  i  Haanden.  Hun  sagde  et  Par  Ord  og  gik 
ind  i  Stuen;  men  tænkte  siden  i  sit  stille  Sind,  at 
han  dog  havde  været  noget  vel'  dristig. 

Siden  var  Edel  usædvanlig  venlig  og  opmærk- 
som mod  Morten;  han  anede  ikke  den  rette  Grund, 
men  vilde  heller,  at  alt  skulde  været  som  før;  thi  han 
følte  uvilkaarligt,  at  Afstanden  mellem  dem  derved 
blev  større. 

Han  kunde  ikke  lade  være  at  tænke  paa  hende 
sent  og  tidligt  og  var  tung  istedetfor  glad  over  at 
skulle  reise. 

Det  var  Aftenen,  før  Morten  tidligt  den  næste 
Morgen  skulde  med  Jægten  til  Bergen. 

Han  havde  taget  Afsked  med  hele  Familien,  der 
til  vanlig  Tid  trak  sig  tilbage  til  sine  Soveværelser. 
Han  var  nu  alene  i  Stuen.  Det  var  temmelig  silde, 
og  det  sidste  Streif  af  Midnatssolstraalen  faldt  varme- 
løst  og  blegt  hen  paa  Væggen. 

Han  blev  siddende  over  Edels  opslaade  Sybord 
og  sad  saa  aldeles  hensunken  —  da  han  pludselig 
hørte  Jomfru  Dyrings  Stemme  bag  sig. 

Hendes  Politiinstinkt  slog  ned,  som  det  pleiede, 
naar  én  mindst  ventede  det;  hun  sagde  lidt  ironisk, 
men  venligt: 

„Saa  De  sidder  der  og  ta'r  Farvel,  Jonsen!" 

Han  følte,  at  han  var  overrasket  paa  frisk  G  jer- 

ning,  trængte  vel  ogsaa  til  en  fortrolig.  Han  saa 
ned  og  svarede  blot: 

,,Ja,  —  Jomfru  Dyringl" 

,,De  bør  se  til  at  glemme  de  Griller,  Jonsen,  — 
de  fører  ikke  til  noget." 

,,Jeg  kan  ikke,  Jomfru  Dyring!"  — 

Da  syntes  Jomfru  Dyring  hj  ærtelig  Synd  i  sin 
Yndling;  hun  forstod,  at  dette  var  mere  end  Fjas. 
Hun  maatte  trøste  ham  og  sagde: 

„Ja,  ja,  Morten  Jonsen,  —  ingen  véd,  hvad  Frem- 
tiden kan  bringe!'' 

,, Fremtiden,  — "  gjentog  Morten  langsomt  hen 
i  Tanker  —  og  saa  kom  han  til  at  tænke  paa  Vægge- 
planken  hjemme  hos  Forældrene,  hvorpaa  han  først 
havde  lært  at  læse  —  ,,den  staar  i  Guds  Haand," 
sagde  han  uvilkaarligt  efter  sin  Mor. 

Det  var  ikke  frit  for,  at  han  fældte  Taarer,  me- 
dens hans  Veninde  stod  der  hos  ham. 

Men  Jomfru  Dyring  havde  ingen  Lyst  til  at  sove 
den  Nat  og  gik  oppe,  lige  til  Jægten  et  Par  Timer 
efter  i  det  lyse  Gry  gled  ud  af  Sundet 

Til  sin  Forundring  traf  hun  ogsaa  Edel  staaende 
oppe  i  Kontorvinduet. 

„Staar  De  her.  Frøken  Edel?" 

,,Ja,  jeg  kunde  ikke  faa  sove,"  svarede  hun  —  og 
saa  skiltes  de,  efterat  have  staat  der  lidt. 


Det  samme  Aar  rygtedes  det,  at  Heggelund 
havde  optaget  et  overmaade  stort  Laan  i  sine  Eien- 
domme;  det  vakte  stor  Forundring  og  Omtale.  En- 
kelte vovede  endogsaa  at  drage  Soliditeten  af  hans 
saa  udraabte  Formue  i  Tvivl. 


Ul 


TOLVTE   KAPITEL. 

I  BERGEN. 

Muhlenwad  i  Bergen,  til  hvem  Morten  Jonsen 
var  komniet,  sad  i  en  betydelig  Nordlandshabdel 
med  udstrakte  Forbindelser  paa  Udlandet,  hvorhen 
han  skibede  sine  Fiskevarer.  Mangen  Nordlænding, 
lige  fra  Helgeland  og  op  i  Finmarken  stod  i  Gjælds- 
forhold  til  Muhlenwads  „Stue'*  nede  paa  Tyske- 
bryggen. 

I  de  to  Stevnetider  ankrede  de  mange  Jægter, 
som  havde  Handel  der,  saavidt  gjørligt  paa  Vaagen 
lige  udenfor  Stedet.  Der  herskede  da  den  største 
Travlhed  nede  paa  Bryggen,  hvor  man  ekspederede 
Fisken  med  Vægten,  medens  liele  Dagen  et  Mylder 
af  „Nordfarer"  gik  ind  og  ud  af  Stuerne. 

Man  leverede  sine  Varer,  betalte  lidt  „paa  gam- 
melt" og  fik  Resten  udbetalt  efter  vanlig  Handels- 
skik. 

Gamle  Muhlenwad  bode  selv  paa  Øvregaden  i  et 
hvidt,  spidsgavlet  Hus  af  den  gamle  tyske  Stil,  der 
stod  smalklemt  mellem  sine  Naboer  i  Husrækken, 
som  en  Soldat  i  Geled. 

Han  var  ogsaa  selv  i  alle  Maader  en  Mand  af 
den  gammeldags  Skole  og  hørte  til  de  tyske  Fa- 
milier, som  særlig  søgte  til  Tyskekirken. 

.  Det  var  en  streng  religiøs  Mand  efter  alle  For- 
mer, —  Penge-  og  Forretningsmand  fra  Top  til  Taa, 
—  og  for  hans  Bevidsthed  stod  Vorherre  vistnok 
ogsaa  væsentlig  som  Verdens  øverste  og  prompteste 
Forretningsmand. 

Den  Gud,  han  holdt  Konto  med,  var  forøvrigt 
ligesaa  smaalig  og  nærig,  som  han  selv,  og  stod 
især  vredeligt  paa  sin  Ret  uden  Afslag  saavel  til 
Bord-  og  Aftenbønnen  som  til  den  syvende  Dag  med 
Formiddagspræken  og  Læsning  i  Huset. 

Jonas  Lie  :   Samlede  Værker.    I.  ^^ 

Med  sin  bredskyggede  Hue,  den  brune  Klædes- 
frak  og  den  brune,  tykke  Stok  med  Guldknap,  — 
altid  at  se  ved  den  samme  Stolpe,  —  var  han  en 
af  den  gamle  Børs's  eiendommelige  Figurer. 

At  hans  Navn  var  godt  som  Guld,  det  vidste  alle, 
og  ligesaa,  at  han  var  imod  alle  de  nye  Paafund, 
der  begyndte  at  dukke  op  i  den  3mgre  Handelsstand, 
og  ikke  mindst  imod  Sagen  om  den  nye  Børs, 
hvorom  Tanken  havde  begyndt  at  røre  sig.  Med  en 
Hustru,  der  var  død  tidligt,  og  som  ikke  havde  havt 
det  for  godt,  men  hvorover  der  paa  Kirkegaarden 
stod  et  stort  Gravmærke,  havde  han  en  Søn  ved 
Navn  WoUert,  hvis  eneste  Frihed  i  Opvæksten  havde 
været  Skoletiden,  hvis  Skræk  endnu  var  Faderen,  og 
som  nu,  efter  et  kort  Ophold  i  Hamburg,  var  kom- 
met tilbage  som  en  fuldstændig  Sprade,  —  i  hvilken 
Egenskab  han  altid  paa  de  sindrigste  Maader  vidste 
at  undgaa  Faderens  Opmærksomhed. 

Men  saa  maatte  han  ogsaa  af  og  til,  naar  han 
hændelsesvis  blev  grebet  deri,  staa  jammerfulde 
Standretter,  hvori  Faderens  brune  Stok  spillede  sin 
Rolle,  og  derpaa  sidde  indespærret  paa  Kontoret  eller 
paa  Salskammeret  hjemme. 

Gamle  Miihlenwad  pleiede  ovenpaa  en  saadan 
Scene  altid  at  gaa  tilsengs  og,  som  det  hed  i  Huset, 
sørge  over  sin  vanartede  Søn. 

I  dette  glædeløse  Hjem  levede  han,  vogtet  af  sine 
to  gamle,  ugifte  Tanter  —  Miihlenwads  Søstre  —  der 
stadig  var  med  i  Krigsraadet  om  hans  Opførsel,  og 
nogen  Frihed  saa  han  kun  om  Sommeren,  naar  Fa- 
milien levede  paa  sit  lille  Landsted  i  Kongshavn,  og 
han  skulde  være  paa  Kontoret  i  Byen. 

Uagtet  det  da  netop  var  den  travle  Stevnetid  og 
saaledes  nok  at  gjøre  paa  Kontoret,  følte  han  sig 
dog  i  denne  Tid  mere  let  og  fri  for  den  hjemlige 
Kontrol. 

Hans  Tanter  tog  da  skiftevis  hver  sin  Uge  inde 
i  Byen  for  at  besørge  Maaltideme  for  Nordfarerne. 

Samme  Tante  præsiderede  om  Søndagene,  da  der 
holdtes  Selskab  for  disse,  altid  i  den  høie  Gylden- 
læders  Stol  ved  Siden  af  Miihlenwad,  medens  Rød- 
vinen, der  ikke  netop  var  den  bedste,  serveredes  til 
Svedskesuppen  og  Stegen.  ^^ 

Der  var  dog  i  den  Tid  altid  nogen  Luft  at  faa. 

Maatte  han  ellers  om  Søndagene  regelmæssig 
følge  sin  Fader  og  Tanterne  i  Tyskekirken  og  sidde 
inde  den  meste  Del  af  Helligdagene,  saa  vidste  han 
om  Aftenen,  naar  de  gamle  havde  lagt  sig,  at  tage 
sin  Mon  igjen  ude  med  Kammerater. 

En  Vinternat  fandt  den  ene  af  Tanterne,  da  hun 
kontrollerede  med  Lyset,  Værelset  tomt,  og  en  Stige 
staaende  under  Vinduet. 

Da  han  sent  om  Natten  kom  hjem  og  tændte 
Lyset  —  sad  Krigsraadet  der  i  Natkapper. 

Hans  Forfærdelse  var  stor;  —  men  hans  raske 
Blik  opdagede  snart,  at  den  egentlige  Eksekutor  ,,den 
gamle"  ikke  var  tilstede,  og  han  tog  sine  Mesures 
derefter.  Han  sagde  høit,  idet  han  steg  op  som  for 
at  kaste  sig  ud  af  Vinduet: 

,,Nu  kan  I  se  paa,  at  jeg  forkorter  mig!" 

Enden  blev,  at  hans  forskrækkede  Tanter  fra 
den  Dag  af  uden  den  gamles  Vidende  hjalp  ham  til 
en  ,, passende  Frihed"  og  tillige  med  Lommepenge 
til  at  nyde  den. 

Den  unge  Wollert  havde  imidlertid  havt  Penge 
i  Lommen,  før  Tanterne  hjalp  ham. 

Disse  laante  han  hos  sin  Onkel  Daniel,  der  var 
Rentenist  og  bode  ensomt  i  et  Hus  i  Haven  neden- 
for. Hans  Gjerrighed  var  G  jenstanden  for  mange 
Byhistorier,  og  det  var  bekjendt,  at  han  knap  undte 
sig  det  tørre  Brød. 

Han  ansaa  sig  for  i  sin  Tid  bedraget  paa  Arv 

16* 


244 


af   sin  Broder  Kjøbmanden   og  hadede   ham  grun- 
digt. 

Naar  Brodersønnen  yitrede  sig  over,  hvordan 
han  havde  det  hjemme,  gav  han  ham  altid  Medhold, 
og  engang,  da  han  beklagede  sig  over,  at  han  aldrig 
fik  Penge,  tilbød  han  at  laane  ham,  indtil  han  blev 
myndig  og  fik  Ret  til  Modersarv.. 

.  Wollert  udstedte  hver  Gang  smaa  Forskrivninger 
til  sin  Onkel  med  fire  og  tyve  Procent  Renter  og 
havde  saaledes  der  sin  egen  Bank. 

Han  tnaatte  dog  tillige  forpligte  sig  til  at  passe 
paa,  hvem  der  stjal  Ribs  i  Haven  eller  kastede  Sten 
i  Ruderne;  thi  Smaagutteme  var  slemme  mod  Rente- 
nisten; naar  han  med  Brødet  stukket  ind  under  den 
fodside,  blaa.  Frakke  og  Bomuldsparapluien  i  Haan- 
den  om  Aftenen  gik  op  Gaden  til  sin  Haveport,  fulgte 
de  ham  gjerne'  med  allehaande  Øgenavne.  — 

I  Begyndelsen  havde  Morten  havt  det  vanskeligt 
nok  hos  Miihlenwads,  og  paa  mange  Maader  faat 
mærke,  at  Stuwitz's  Arm  ogsaa  rak  didhen. 

Miihlenwad  havde  under  sin  store  Forretning 
paa  Nordland  blandt  andet  ogsaa  hele  Heggelunds 
Handel. 

Han  nærede  den  største  Agtelse  for  Stuwitz, 
hvem  han  i  en  Aarrække  havde  lært  at  kjende  som 
den  egentlige  Forretningsstyrer,  og  modtog,  ifølge 
Vink  fra  ham,  Morten  Jonsen  med  Forudindtagethed 
som  en  blot  og  bar  Gunstling  af  Heggeluhd  og  til- 
med en  Sort  Projektmager. 

Der  maatte  tages  Hensyn  til  en  saa  stor  Kundes 
Anbefaling;  —  men  ,, selve  Fyren  var  naturligvis  ikke 
en  Pibe  Tobak  værd."  Og,  naar  Miihlenwad  først 
havde  sat  sig  fast  i  en  Idé,  skulde  der  noget  til  at 
rokke  den. 

Morten  fik  en  Slags  underordnet  Mellemplads, 
som  han  lidet  havde  eftertragtet;  halvt  hjalp  han 
Bryggegesellen,  halvt  hørte  han  til  paa  Kontoret 

Sin  meste  Tid  tilbragte  han  nede  ved  Vippebom- 
men  paa  Tyskebryggen  i  at  dagligt  Slæb.  Men  han 
vandt  dog  efterhaanden  Miihlenwads  modstræbende 
EriEJendelse  ved  den  Raskhed  og  Orden,  der  kom  ind 
i  alt,  hvad  han  havde  om  Hænder. 

I  Stevnetiden,  da  det  gjaldt  om  at  sortere  Fiske- 
partierne,  udviste  han  et  Skjøn  paa  Sagen,  der  ikke 
kunde  euidet  end  overraske;  —  det  var  Frugten  af 
hans  Erfaring  fra  Grunden  af  i  disse  Ting. 

Miihlenwad,  der  godt  indsaa  den  Nytte,  han 
kunde  drage  af  dette,  tilbød  ham  da  at  blive  hans 
Bryggeforstander  eller  betrode  Gesel. 

Han  takkede  for  Tilbudet,  men  svarede  til  Muh- 
lenwads  Fortrydelse:  „Nei,  —  han  ønskede  nu  en- 
gang at  gaa  Veien  gjennem  Rontoret." 

Og,  da  det  ikke  gik  efter  Miihlenwads  Hoved,  var 
Morten  Jonsen  iglen  i  Unaade. 

Morten  havde  i  Slutningen  af  sit  Ophold  hos 
Heggelund  af  Præstens  Søn  lært  Begyndelsesgrun- 
dene i  det  tyske  Sprog,  og  ved  en  tysk  Kontorists 
Hjælp,  hvem  han  kj endte  og  omgikkes,  havde  han, 
ligefra  han  kom  til  Bergen,  arbeidet  med  det  i  sine 
Fristunder  og  især  om  Søndagene. 

Efter  halvandet  Aars  Forløb  var  han  kommet 
saa  vidt,  at  han  baade  kunde  læse  og  skrive  Spro- 
get; —  Morten  vilde  frem. 

WoUeft  Miihlenwad,  der  igriinden  var  et  god- 
hjertet og  snilt  Menneske,  havde  neppe  ført  sit  nu- 
værende „Raseliv"  eller  engang  gåat  med  de  stramme 
Stroppébenklæder  eller  GuldbrtUeme,  som  han  tog 
bort,  hvergang  han  rigtig  vilde  se,  dersom  ikke 
Hjemmets  Tvangs-  og  Fængselsanordninger  havde 
ladet  ham  øine  den  ubundne  Frihed  i  et  altfor  tin- 
drende Lys. 

Han  talte  ofte  med  Morten  Jonsen  og  syntes 
endog  at  hygge  sig  særlig  til  ham;  det  var  maaske 
hans  Lykke,  at  den  unge  Herre  dengang  ikke  fandt 

ham  fia  og  dannet  nok  til  at  indføre  ham  blandt  sine 
Venner. 

Om  Søndagene  kunde  han  oftere  sidde  lange 
Stunder  paa  Mortens  lille  Værelse  nede  ved  Bryggen 
og  slaa  en  Sladder  af. 

Engang  saa  han,  at  han  sad  og  skrev  Tysk,  og 
hørte  til  sin  Forimdring,  at  han  kunde  dette  Sprog, 
samt  tillige,  at  han  forstod  endel  Bogholderi,  hvilket 
han  ogsaa  havde  lært  sig. 

Den  unge  Hr.  Wollert  hadede  Kontoret  og  alt, 
hvad  dertil  hørte,  ligesaa  stærkt,  som  Morten  Jonsen 
elskede  det. 

Det  varede  derfor  ikke  længe,  før  han  foreslog 
ham  at  forfatte  sine  tyske  Korrespondancer,  hvilke 
Wollert  da  bare  skulde  skrive  af  og  forelægge  ,,den 
gamle*\ 

Morten  følte,  at  dette  ikke  var  saa  rigtigt,  men 
beroligede  sin  Samvittighed  ved  at  nægte  at  modtage 
den  tilbudne  Godtgj øreise  for  Arbeidet,  der  vilde  op- 
tage hele  Søndagen. 

Paa  disse  Arbeider  levede  Wollert  flot  og  frit  og 
høstede  tillige  sin  Fars  store  Paaskjønnelse,  idet  han 
yttrede  for  Tanterne,  at  de  var  skrevne  som  af  en 
gammel,  eriaren  Kjøbmand  —  kort  og  redigt.  ,,Der 
kunde  nok  blive  noget  af  Wollert  alligevel!'' 

Han  flk  paa  sin  Fødselsdag  et  Gulduhr  og  turde 
bære  Brillerne  aeibenlyst,  men  brugte  dem  nu  sjeld- 
nere. 

Der  kom  en  slem  Overraskelse  en  Dag,  Wollert 
leverede  til  Faderens  Underskrift  en  hel  Bunke  Kor- 
respondancer. Mellem  dem  laa  to,  skrevne  med  en 
anden  smuk  og  rask  Haand,  hvilke  Wollert  i  Hasten 
havde  glemt  at  udtage. 

Da  den  gamle  kom  til  den  første  af  disse,  et 
langt,  velstilet  Brev,  saa  Wollert,  der  sad  paa  den 
anden  Side  af  Pulten,  at  der  var  galt  paafærde. 

Den  gamle  sad  en  lang  Stund  taus  og  stirrede 

paa  Brevet,  tog  det  op  og  lagde  det  ned  igjen  med 
en  Mine  i  det  småle,  skarpe  Ansigt,  som  om  der  laa 
en  falsk  Veksel  foran  ham. 

Et  Øieblik  saa  han  vildt  henimod  Krogen,  hvor  den 
tykke  Stok  stod  med  den  gamle  Hue  over  Guldknap- 
pen, og  der  gik  et  Sæt  i  Wollert.  Men  saa  begyndte 
han  igjen  paa  Brevet  og  nikkede  méd  bitter  Nydelse 
langsomt  paa  forskjellige  Steder,  som  om  han  ret 
vilde  erkjende,  hvor  godt  og  klogt  det  var  skrevet. 
Endelig  udbrød  han: 

„Nei,  —  jeg  kunde  nok  tænke,  at  det  ikke  var 
Dig,  som  skrev  slig!  —  Kom  hid  med  de  forbandede 
GuldbriUeme  dine,  Wollert!" 

Wollert  rakte  dem  meget  myg  over  Pulten,  og 
den  gamle  vred  dem  og  knasede  Glassene  under 
Fødderne. 

„Hvem  har  skrevet  for  Dig?" 

Wollert  begyndte  paa  Udflugter  om,  at  det  bare 
var  de  to  Breve.  Men  et  Blik  fra  den  gamle  hen- 
imod Stokken  gjorde  ham  pludselig  oprigtig  og  han 
svarede: 

„Jonsen!" 

„Jonsen!  —  Jonsen  her? saa!"  — 

Det  var  et  langt  „saa",  der  indeholdt  mange- 
slags Tanker,  og  det  efterfulgtes  tilslut  af  et  inkvi- 
rerende: 

„Hvad  har  han  taget  for  det?" 

„Han  vilde  ikke  have  noget." 

„Da  skal  jeg  sige  Dig,  hvad  han  vil  jeg"  —  ud- 
brød den  gamle  hidsigt,  som  om  han  igjen  tænkte 
paa  Stokken  —  „han  vil,  hvad  Du  ikke  vil,  endda 
Du  er  en  retskaffen  Kjøbmands  baade  Søn  og  Sønne- 
søn; —  han  vil  lære  noget,  skal  jeg  sige  Dig,  og 
Lillefingeren  af  ham  blir  Du  aldrig!" 

Derpaa  aabnede  han  Døren  og  bad  én  af  dem, 
som  sad  der,  at  hente  Jonsen  op. 

MQhlenwad  sad  en  Stund  grundende,  og  Wollert 

syntes,  at  det  var  uhyre'  lummert  i  det  lille  Kontor. 
Sagen  var,  at  den  gamle  nødig  vilde  sige  aabent, 
at  han  vidste,  at  Sønnen  havde  været  uærlig  imod 
ham. 

Da  Morten  Jonsen  kom,  spurgte  han  blot,  idet 
han  viste  paa  de  to  Breve: 

„De  har  sWevet  disse?" 

,,Ja. 

,,Hvorledes  har  De  lært  det?" 

Da  den  unge  Mand  i  Korthed  havde  gjort  Rede 
derfor,  sagde  Miihlenwad  i  en  Tone,  som  om  han 
læste  det  op  af  en  Bog: 

„De  har  fra  imorgen  af  fuld  Plads  og  Løn  paa 
mit  Kontor,  og,  naar  min  Søn  korresponderer,  har 
han  først  at  berciade  sig  med  Deih  om  Indholdet,  før 
det  forelægges  mig."  —  Dermed  nikkede  han,  og 
Morten  gik.  Men  den  gamle  Miihlenwad  sad  længe 
og  saa  mod  Døren  efter  ham;  endelig  sagde  han 
næsten  mildt: 

„Ja,  kunde  Du  blive  som  den  Fyr,  WoUert,  — 
det  er  et  Jern,  som  vil  drive  det  til  noget;  —  men 
sligt  er  vel  ikke  at  vente  for  en  stakkels  Far!"  — 
sukkede  han. 

Og  Wollert  gik,  glad  ved  at  være  sluppet  fra  det 
for  den  Pris. 

Næste  Aar  korresponderede  Morten  Jonsen  ogsaa 
paa  fransk  og  begyndte  mere  og  mere  at  blive  en 
betroet  Mand  paa  Miihlenwads  Kontor. 

Det  var  bekjendt,  at  alle  Ekspeditionerne  nu 
maatte  gaa  igjennem  hans  Haand;  —  ellers  var  MQh- 
lenwad  aldrig  rolig  for  Posten. 

Hans  Løn  var  nu  forhøiet,  og  han  havde  Raad 
til  at  leve  som  andre  unge  Mænd  af  Handelsstanden. 

Opdraget  i  Miihlenwads  Skole  begyndte  dog 
Penge  nu  at  faa  en  Vægt  i  hans  Øine,  der  egentlig 
ikke  tillaa  hans  Natur. 

Han  hørte  aldrig  andet  omkring  sig  end  Manden 

takseret  efter  Formuen,  og  der  var  ingen  af  hans 
Kammerater,  som  ikke  drømte  om  engang  at  blive 
en  Matador  paa  Børsen,  —  Miihlenwads  gamle,  bred- 
skyggede Hue  venereredes  af  de  unge  Øine  næsten 
som  en  Krone. 

Morten  Jonsen  var  saaledes  paa  god  Vel  til  at 
blive  en  „Forretningsmand  fra  Top  til  Taa". 

Han  affekterede  det  alt  med  adskillig  Applomb  i 
sit  Væsen  og  havde  faat  over  sig  noget  for  en  Ung- 
dom at  være  vel  bevidst  om  egen  Dygtighed,  til  at 
det  altid  faldt  saa  tækkeligt,  om  det  end  i  visse  Maa- 
der  gav  Respekt.  ^ 

Det  mandige,  aabne  Ansigt  og  et  vist  under  For- 
retningsskallen  skjult  Præg  af  bredt  Hjertelag,  ind- 
gjød  særlig  Tillid.  Man  mente  i  Almindelighed  lige- 
som gamle  Muhlenwad,  at  „det  Jern  driver  det  en- 
gang til  noget". 

I  de  Huse,  hvor  han  efterhaanden  havde  havt 
Anledning  til  at  komme,  havde  han  truffet  flere  unge 
Damer;  men  det  var,  som  han  ikke  havde  rigtig 
aaben  Sans  for  den  Side  af  Livet. 

Han  blev  opfattet  som  en  for  sit  eget  endnu  alt- 
for begeistret  img  Forretningsmand  til  ret  at  have 
Øie  for  andet. 

Lidet  anede  de,  at  han  i  ensomme  Timer  kunde 
sidde  og  se  et  Billede  for  sig,  mod  hvilket  de  alle  i 
hans  Øine  kun  stod  matte.  Han  kunde  undertiden 
selv  blive  bange  for  at  tabe  sig  bort  deri. 

Edel  Heggelund  havde  et  Aars  Tid  været  nede 
1  Trondhjem  og  var  der,  som  den  rige  Heggelunds 
Datter  og  maaske  ogsaa  for  sin  egen  Skyld,  biet  ad- 
skillig feteret. 

Morten  havde  paa  en  møisommelig  Maade  skaf- 
fet sig  at  vide  alt  i  den  Anledning  og  følte  en  stor 
Lettelse,  da  han  hørte,  at  hun  var  vendt  tilbage  til 
Nordland. 

Hendes   Hjemreise   havde    den   sørgelige   Anled- 

ning,  at  hendes  Moder  uventet  var  afgaat  ved 
Døden. 

Selv  havde  han  efter  Løfte  undertiden  skrevet  til 
Heggelund  og  modtog  da  hvergang  et  kort  hyggeligt 
Svar. 

Engang  var  dette  skrevet  for  Faderen  af  Edel, 
der  meget  venligt  fortalte,  hvordan  alt  stod  til  i 
Huset  med  Onkel  Tobias,  Andreas  nede  i  Kristiania 
og  Jomfru  Dyring. 

Tilslut  kom  en  Underretning  om,  hvorledes  hans 
Forældre  ude  paa  Skorpøen  havde  det 

Han  indsaa,  at  dette  ikke  kunde  være  sket  uden 
megen  Umage,  da  de  bode  langt  borte;  og  dette 
atter  og  atter  læste  Brev  blev  hans  Klenodium. 


Morten  Jonsen  havde  netop  faat  en  særegen 
Grund  til  at  føle  sig  af  Betydning  hos  Miihlenwads; 
thi  denne  havde  den  samme  Vinter  tjent  flere  Tusin- 
der ved  en  Spekulation,  hvortil  han  havde  givet 
Fingerpeget. 

En  Dag  paa  Kontoret  S€ia  Miihlenwad  meget 
høitidelig  ud. 

Han  havde  faat  den  Efterretniixg,  at  Heggelund 
i  Nordland  skulde  være  saagodtsom  ruineret.  Han- 
delsstedet  var  overdraget  til  Stuwitz,  med  hvem 
,, Kontoret**  saaledes  for  Fremtiden  alene  havde  at 
gjøre.  Dets  Interesser  var  heldigvis  sikkrede  ved 
Stuwitz's  Omsorg. 

,, Dette  har  altid  anet  mig,"  tilføiede  han,  ,, efter 
den  Levemaade,  som  den  Mand  førte.  Han  skal  nu 
ikke  eie  stort  mere  end  Huset,  han  bor  i,  med  Ind- 
boet og  en  liden  Eiendom  inde  i  Fjordene.  Resten 
har  Kreditorerne  taget  under  en  stor  Tvangsauktion 
paa  Stedet.  —  Det  er  haardt  at  opleve  sligt!" 

Morten  Jonsen  stod  ligbleg  og  hørte  paa,  og  han 
kunde  under  den  øvrige  Kontortid  ikke  samle  sine 
Tanker  paa  Arbeidet.  Det  var,  som  noget  for  ham 
utænkeligt  dog  virkeligt  var  hændt. 

Man  kunde  ligesaa  godt  have  fortalt,  at  Fjeldet 
var  styrtet  om  som  Heggelunds  Hus,  hvor  han  i  saa 
naange  Aar  havde  levet  med  Forestillingen  om,  at 
Grunden  var  muret  paa  Rigdom. 

Og  saa  gjorde  det  ham  saa  bitterlig  ondt;  —  han 
havde  der  havt  et  Hjem  og  følte  nu  dybt  med  i  den 
Krænkelse  og  Sorg,  som  var  overgaat  Huset. 

At  Stuwitz  havde  Skylden  og  var  den  egentlige 
Ophavsmand,  blev  mer«  og  mere  indlysende  for  ham; 
det  var  ham  klart  som  Dagen,  at  han  gjennem 
Aarene  havde  beriget  sig  selv,  ruineret  sin  Husbond 
og  nu  endelig  sat  Kronen  paa  sit  Værk. 

Havde  han  i  disse  Dage  truffet  Stuwitz,  vilde 
han  utvivlsomt  have  forgrebet  sig  paa  ham,  blind 
for  ethvert  andet  Hensyn  end  Hevn. 

Paa  Kontoret  var  han  heller  ikke  rigtig  den 
samme;  han  ekspederede  Arbeidet  fra  sig  i  flygtig 
Fart  og  gik  ofte  derfra  før  Tiden. 

Om  Aftenerne  spadserede  han  lange  ensomme 
Ture  udover  Sandvigsveien,  og  han  sad  længe  oppe, 
før  han  lagde  sig. 

Efter  den  første  Sorg  var  en  Tanke  dæmret  frem 
hos  h€Lm,  der  gjorde  hans  Blod  uroligt.  Det  var  Mu- 
ligheden af  maaske  dog  nu  under  de  forandrede  For- 
hold at  kunne  vinde  Edel  Heggelund. 

Der  var  en  ikke  ringe  Forsk j  el  mellem  hans 
Tankegang  før  og  nu. 

Da  han  forlod  Heggelunds,  havde  han  fornemme- 
lig følt  Skillemuren  i  en  Brist  paa  Fødsel  og  lige 
Dannelse;  nu  saa  han  den  mere  i  Brist  paa  Formue. 

Og  det  var  paa  dette  Punkt,  at  der  nu  efter  Hu- 
sets indtrufne  økonomiske  Ruin  havde  begyndt  at 
tegne  sig  en  Stribe  af  Mulighed  for  hans  Sjæl. 

Dette  var  i  Begyndelsen  kun  en  Fantasi,  som 
han  ikke  kunde  lade  være  at  beskjæftige  sin  Tanke 
med,  og  den  endte  stadig  saa,  at  han  efter  endel 
storartede  Handelsspekulationer  kom  som  den  rige 
Mand,  begj ærede  Edel  Heggelund  og  gjenreiste  det 
faldne  Hus. 

Men  efterhaanden  begyndte  der  at  komme  Virke- 
ligheder ind  i  disse  Drømme,  og  blev  Enden  paa  Hi- 
storien end  altid  den  samme,  idet  han  paa  en  Maade 
identificerede  Edel  Heggelund  med  Huset,  saa  var 
dette  ikke  Tilfældet  med  de  Planer,  som  skulde  bære 
ham  didhen. 

Paa  de  ensomme  Vandringer  udover  Sandvigs- 
veien  steg  lidt  efter  lidt  frem  for  hans  indre  Øie  et 
Næs  med  en  liden,  vakker  Vig  i  Nærheden  af  Hjem- 
met; —  han  færdedes  der,  reiste  i  Forretninger  langt 
bort  derfra,  saa  Folk  vrimle  og  en  livlig  Trafik  til- 
tage og  førte  tilslut  Edel  Heggelund  som  Brud  ind  i 
det  vakkre  Hus,  han  der  havde  bygget. 

Hver  Aften  føiede  et  nyt  Strøg  til  Billedet. 

Det  var  Stuwitz's  gamle  Tanke  om  at  oprette  et 
Landhandlersted  paa  Finnæsset  i  Finkrogen,  der  var 
dukket  op  for  hans  Erindring.  Og  efterhaanden,  som 
han  udmalede  sig  og  gj«nnemtænkte  den,  forekom 
den  ham  stedse  mere  praktisk  udførbar  og  fristende. 
Han  følte  Vanskelighederne,  men  ogsaa,  —  maaske 
dengang  med  lidt  ungdommeligt  Overmod,  —  sine 
egne  Evner  og  —  bag  Foretagendet  skimtede  han 
Edel  Heggelund. 

Miihlenwads  Forbauselse  var  stor,  da  Morten  en 
Dag  nede  paa  Kontoret  opsagde  sin  Post  og  uden 
nærmere  at  gaa  ind  paa  sine  Planer  erklærede  at 
ville  begynde  paa  egen  Haand  en  lille  Forretning 
nordpaa. 

Hans  Fuldmægtig  maatte,  mente  han,  mildest 
talt  have  mistet  Hovedet,  og  Miihlenwad  anvendte 
ikke  faa  Forestillinger  for  at  fa^  ham  derfra. 

Da  det  viste  sig  lorgjæves,  indrømmede  han  ham 
dog  en  liden  forsigtig  Kredit  til  Begyndelsen  —  og 
nogle  hundrede  Daler  eiede  Morten  Jonsen  selv. 

Ikke  mindre  forbauset  blev  Heggelund,  hvem  han 
fandt  at  burde  tilskrive  i  Anledning  af  dette  Skridt, 
eftersom  han  jo  havde  taget  sig  af  hans  Fremtid. 

Tonen  i  Brevet  faldt  hellerikke  ubetinget  heldig. 
Han  havde  hovedsagelig  kun  angivet  den  Grund,  at 
han  længtes  tilbage  til  Nordland,  samt  3rttret  en 
noget  selvsikker  stolen  paa^  at  det  nok  skulde  lykkes 
ham  at  gjøre  gode  Forretninger  der. 

Mindst  faldt  dog  Slutningen  af  Brevet  i  god  Jord. 
Efter  at  have  udtrykt  sin  dybe  Taknemlighedsfølelse, 
endte  han  nemlig  lidt  klodset  med  at  udtale  det 
Haab,  at  engang  det  skulde  lykkes  ham  at  komme  i 
den  Stilling,  at  han  kunde  gjøre  Gjengjæld  for  det 
gode,  han  havde  modtaget  hos  Heggelunds. 

Dette  sidste  berørte,  skjønt  p€ia  forskjellig 
Maade,  saare  Strenge  baade  hos  Heggelund  og  hans 
Datter. 

sin  skjulte  Ømfindtlighed  gav  han  Luft  i  en  ær- 
gerlig Yttring  om,  at  han  ikke  øinede  den  mindste 
Forstand  i,  at  en  kapitalløs  Begynder  saadan  uden 
videre  reiste  op  og  nedsatte  sig  paa  det  første  det 
bedste  Næs. 

Edel  havde  havt  sine  resignerede  Drømme  i  For- 
hold til  Morten  Jonsen. 

Den  unge  Pige  havde,  som  det  vil  erindres,  alt 
da  han  var  i  deres  Hus,  opdaget,  at  han  bar  Kjærlig- 
hed til  hende;  men  til  nogen  Bevidsthed  om  sine  egne 
Følelser  var  hun  først  vakt  ved  hans  Afreise  —  hin 
Nat,  da  hun  oppe  paa  Gangen  stødte  paa  Jomfru 
Dyring. 

Siden  var  denne  Følelse  biet  hende  klarere,  og 
hun  havde  saa  at  sige  levet  sit  indre  Liv  paa  den. 

Hendes  Instinkt  lod  hende  nu  ane,  at  hun  selv 
spillede  en  Rolle  i  hans  pludselige  og  paafaldende 

Beslutning  —  og  hun  havde  et  Øieblik  rødmet  af 
Glæde  ved  Tanken. 

I  sit  inderste  havde  hun  alt  længe  vidst  sig  tryg 
paa,  at  hun  —  om  Omstændighederne  havde  ført  det 
saa  —  kunde  rakt  ham  sin  Haand  udover  ethvert 
Hensyn  i  deres  forskjellige  Livsforholde.  Thi  hun 
forstod,  at  det  udelukkende  var  hans  Syn  paa  disse, 
der  havde  afholdt  ham  fra  nogensinde  at  prøve  et 
Skridt  for  at  vinde  hende.  Men  hun  havde  ogsaa 
gjort  sig  selv  en  Rede  for,  at  det  igrunden  var  en 
Mangel  paa  Tiltro  til  hende  personlig,  der  havde 
reist  Skillemuren. 

Nu  stillede,  ved  det  i  hendes  Hjem  passerede, 
4eres  indbyrdes  Forhold  sig  klarligt  som  saa  for- 
andret for  hans  Haab,  at  han  derpaa  havde  bygget 
«n  af gj  ørende  Beslutning. 

Men  det,  som  var  passeret,  var,  at  Edel  nu  var 
biet  en  fattig  Pige. 

Medens  hun  under  Opvæksten  sad  inde  paa  Kon- 
toret, fik  hun  tidlig  Følelsen  af,  at  Faderen  bar  paa 
en  Sorg,  som  han  vilde  skjule  og,  uagtet  dennes  nær- 
mere Beskaffenhed  altid  blev  hende  uklar,  kom  hun 
dog  efterhaanden  paa  det  rene  med,  at  Stuwitz  var 
Aarsagen  til  hans  Sindslidelser. 

Med  Regnskaberne,  hvori  han  saa  at  sige  glat 
væk  offrede  sine  Underskrifter  til  Stuwitz,  kom  og- 
saa hans  tunge  Humør  paa,  og  hun  kunde  da  staa 
hos  ham  ved  Pulten  eller  sætte  sig  hen  paa  hans 
Knæ.  Dette  syntes  at  lette  ham,  og  hun  forstod, 
at  hun  ikke  skulde  nævne  et  Ord  derom  for  Mo- 
deren. 

Det  var  en  saadan  Scene  —  men  denne  Gang 
af  en  saa  overvældende  Sorg,  at  det  havde  forskræk- 
ket hende,  —  hvortil  Morten  Jonsen  uforvarende  var 
biet  Vidne,  kort  før  han  skulde  reise  ned  til  Bergen. 
Det,   som  da  pinte  ham,   var  hint  fornævnte   store 

Laan,  der  maatte  optages,  og  som  vakte  saadan 
Omtale. 

Stolthed  var  nu  engang  en  Heggelundsk  Familie- 
svaghed. 

Da  Auktionen  stod  i  Huset  over  Eiendonunene, 
og  Handelsstedet  tilsloges  Stuwitz,  havde  hun  set 
ud  af  Ruden  ned  paa  den  Folkemængde,  som  indtil 
Trængsel  var  strømmet  til  Stedet,  og  følt,  at  deres 
Hus  just  i  disse  Timer  —  sank. 

Brevet  affødte  Bitterhed  i  hendes  Sind;  hun  følte 
sig  personlig  undervurderet  i  et  Stykke,  hvori  en 
stolt  Kvinde  kan  krænkes  dybest,  nemlig  i  Tiltroen 
til  hendes  Kjærligheds  fuldgyldige  Adel. 

Saalænge  hun  selv  var  den  overlegne,  kunde  det 
paa  en  Maade  taales;  —  det  var  jo  da  endnu  ikke 
traadt  saa  klart  frem,  og  hendes  Opførsel  havde  i 
sin  Tid  maaske  selv  foranlediget  det;  men  nu,  hun 
var  fattig  —  ikke  for  Alverden! 


TRETTENDE   KAPITEL. 

HJEMKOMSTEN. 

Paa  Opreisen  havde  Morten  Jonsen  hjemme  i 
sit  Distrikt  foreløbig  mange  Ting  at  varetage. 

Der  skulde  adskillige  Forberedelser  og  Indkjøb 
af  Varer  til,  og  han  maatte,  førend  han  kom  til 
Hjemmet,  reise  opom  flere  Steder. 

Noget  Ærinde  hos  Heggelund  havde  han  ikke, 
thi  med  Stuwitz  ønskede  han  ikke  at  handle. 

Men,  da  han  først  var  kommen  der  i  Nærheden, 
opsteg  Ønsket  om  at  gjense  Edel  overvældende  hæf  • 
tigt  hos  ham.  De  Grunde  for  ikke  at  reise  did,  som 
han  hidtil  havde  havt  saa  klare  for  sig,  og  hvoraf 

den  vægtigste  var,  at  han  nødig  vilde  komme  som 
den,  der  endnu  ikk«  var  rukket  videre  frem  i  Ver- 
den end  dengang  han  forlod  Huset  —  veg  mere  og 
mere  for  den  fristende  Tanke,  at  kunne  komme  i 
hendes  Nærhed. 

Som  han  kjæmpede  med  sig  selv,  steg  der  efter- 
haanden  andet  op,  der  blev  af gj  ørende. 

Han  følte  sig,  beklemt  og  bange  for  at  møde 
hende,  for  hvordan  hun  vilde  se  paa  ham,  hilse 
ham;  maaske  vilde  hendes  Mine  sige,  at  han  kun 
havde  levet  i  en  vanvittig  Drøm,  —  kort  —  han 
følte  tilslut,  at  han  maatte  didhen  for  det  Haabs 
Skyld,  han  levede  i.  For  hans  beklemte  Tanke  stod 
det  nu,  som  han  kun  reiste  op  for  at  se  den  hele 
Sæbeboble  briste. 

Han  nølede  ængsteligt  under  mange  Paaskud  for 
sig  selv  den  hele  Dag,  saa  at  han  først  kom  did  om 
Aftenen  efter  Sengetid. 

Jomfru  Dyring  var  paa  sin  vanlige  sénaftenlige 
Runde;  hun  holdt  paa  at  tabe  Lyset  af  Haanden,  da 
hun  i  Gangen  uventet  traf  Morten  ifærd  med  at 
hænge  hen  sine  Reiseklæder. 

Ved  et  ensomt  Lys  inde  i  den  store  Stue,  hvor- 
fra han  havde  saa  mange  livlige  Erindringer,  gav 
hun  ham  en  mismodig  Beskrivelse  over  Tilstanden. 

Stuwitz  i  det  lille,  røde  Hus  nede  ved  Stranden 
var  nu  Herren  paa  Stedet  —  han  havde  da  havt 
Pant  i  selve  Handelspladsen. 

Han  var  den  gamle  og  levede  paa  sin  gjerrige 
Vis  dernede  ligesom  før  med  Hunden .  og  Drengen 
liggende  i  Forstuen  om  Natten;  thi  han  trode  sig 
altid  udsat  for  Indbrudstyve  —  kun  var  han  siden 
Fruens  Tid  biet  dobbelt  saa  mægtig  af  Væsen.  Han 
havde  endog  nylig  uden  at  spørge  Heggelund  taget 
et  af  hans  Udhuse,  som  han  paastod  tilhørte  sig,  til 
Varelager. 

„Ja,  det  ataar  ilde  til"  —  endte  hun,  idet  hun 

overgav  sig  til  et  Udbrud  af  Sorg  —  ,,og  Edel  stak- 
kel, —  hun  er  nu  en  fattig  Pige!  —  Det  var  en  Lykke, 
at  Søsteren  blev  saa  vel  gift,  thi  hun  havde  ikke 
havt  Kræfter  til  at  bære  dette!'' 

I  sin  nypibede  Natkappe  sad  hun,  sirlig  som  al- 
tid; men  hun  trængte  haardt  til  at  udøse  sit  for- 
pinte Hjerte,  og  hun  strøg  derunder  uvarligt  baade 
i  Piber  og  Krøller. 

„Kan  De  huske.  Jomfru  Dyring"  —  sagde  Mor- 
ten med  en  egen  alvorlig  Betoning  —  ,,den  sidste 
Aft^n,  vi  sad  sammen  i  dette  Værelse  —  da  hen- 
viste De  mig  til  Fremtiden?" 

Jomfru  Dyrings  Ansigt  saa  ikke  ud,  som  hun 
øste  meget  Haab  af  de  Ord. 

„Nu  vil  jeg  betro  Dem  ét,  Jomfru  Dyring"  — 
vedblev  han  efter  en  liden  Pause.  —  ,,Alt  det  jeg 
arbeider  og  har  fore,  sker  kun  med  det  Maal  engang 
at  vinde  Edel." 

Jomfru  Dyring  saa  overrasket  paa  den  unge 
Mand.  Hendes  lidt  langsomme  Tanke  behøvede  Tid 
til  at  samle  sig,  og  hun  betragtede  ham  derunder 
med  skiftende  Udtryk,  —  det  var  en  mandig  Skik- 
kelse, der  vel  kunde  indgive  Tillid. 

Hendes  Mine  udtalte  ogsaa  denne  Dom,  idet  hun 
lidt  hen  i  sine  egne  Tanker  sagde:  ,,Ja,  —  vi  faar 
stole  paa  Fremtiden!" 

Sin  Mening  gav  hans  gamle  fortrolige  paa  sit 
Vis  yderligere  tilkjende,  idet  hun  anviste  ham  Hu- 
sets bedste  Gjæsteværelse,  hvilket  Morten  efter  megen 
Vægring  endelig  modtog,  fordi  han  indsaa,  at  han 
derved  gjorde  hende  en  Glæde. 

Morten  Jonsen  var  den  følgende  Morgen  tidlig 
oppe  og  indfandt  sig  omhyggelig  klædt  nede  i  Stuen, 
før  nogen  af  Familiens  Medlemmer  endnu  var  der. 

Han  var  bleg  og  der  laa  en  fugtig  Sved  paa 
hans  Pande,  medens  Jomfru  Dyring  af  og  til  med  et 

Jonas  Lie:    Samlede  Værker.    I.  *' 

lidet  Ord  syslede  ind  og  ud  med  at  anrette  Fro- 
kosten. 

Hun  havde  med  Villie  ikke  fortalt  hans  Ankomst 
og  villet,  at  den  skulde  være  en  Overraskelse. 

Døren  aabnede  sig,  og  Edel  traadte  ind  i  Stuen. 

Hun  havde  ikke  straks  set  ham,  som  hilsede,  og 
udbrød  med  ét  stansende  overrasket: 

,, Morten! Velkommen  tilbage,  Hr.  Jonsen!'' 

—  tog  hun  sig  lidt  efter. 

Men  der  havde  været  en  pludselig  Glædesstraale 
i  hendes  Øie,  der  ikke  lod  sig  rette,  ligesaalidt  ^om 
den  Rødme,  der  endnu  overgjød  hendes  Ansigt. 

Der  faldt  under  den  gj ensidige  Forvirring  nogle 
Ord,  som  ingen  af  dem  siden  erindrede,  og  Samtalen 
holdt  sig  derpaa,  indtil  Heggelund  kom,  aldeles  for- 
melt ved  nogle  lette  Spørgsmaal  om  hans  Reise  samt 
almindelige  Forholde. 

Men  Jomfru  Dyring  lagde  Mærke  til,  at  ingen  af 
dem  spiste  noget  under  Frokosten.  Hun  havde  sine 
egne  Julemærker. 

Han  følte  sig  venligt  modtaget,  skjønt  der  lidt 
efter  lidt  ved  Erindringen  om  hans  Brev  igjen  havde 
lagt  sig  en  mere  tilbageholden  Tone  over  baade  Edel 
og  hendes  Fader. 

Det  var  ham  tillige  noget  paafaldende,  at  ingen 
af  dem  med  et  Ord  spurgte  efter  hans  Planer,  me- 
dens Heggelund  dog  venligt  forudsatte,  at  han  nu 
blev  hos  dem  en  Tid. 

Heggelund  var  kj  endelig  biet  ældre  og  bøiet 
under  den  Modgang,  der  var  overgaat  hcun,  og  Edel 
syntes  aldeles  opoffret  for  hans  Pleie. 

Han  var  sygelig  og  kom  enkelte  Dage  ikke  ned 
fra  Kontoret,  der  tillige  var  hans  Soveværelse.  Da 
sad  Edel  deroppe  saagodtsom  den  hele  Dag  og  læste 
for  ham  eller  var  ham  til  Selskab,  idet  hun  søgte  at 
adsprede  hans  mørke,  mismodige  Sindsstemning. 

Under  dette  ensformige  Liv  havcTe  Edel  tidt  havt 

en  trykkende  Følelse  af  at  være  en  Fugl  i  Bur.  Læng- 
selen efter  at  komme  ud  i  Verden  rørte  sig  stærkt  i 
hende;  men  hun  søgte  at  trøste  sig  med,  at  hun  dog 
havde  en  Gjeming  hjemme  at  udrette. 

Efterat  Morten  Jonsen  havde  skrevet,  at  han 
vilde  vende  tilbage  til  Nordland,  hjemsøgtes  hun 
ikke  mere  af  denslags  Tanker;  —  Livet  hjemme 
havde  pludselig  faat  Fylde  og  Interesse  for  hende. 

Morten  havde  en  stærk  vemodig  Følelse  af  de 
forandrede  Forholde  paa  Stedet. 

Der  herskede  den  samme  travle  Rørelse  som  før; 
thi  nede  ved  Bryggen  og  Butikken  gik  alt  i  den 
gamle  Gjænge;  han  saa  Stuwitz  og  Butikfolkene  gaa 
Ild  og  ind  paa  Sjøboden,  og  paa  Havnen  var  der 
fuld  Travlhed. 

Men  oppe  ved  Hovedbygningen  var  der  nu  som 
uddød,  og  kun  et  Par  Tjenestepiger  og  en  og  anden 
af  Lægdslemmerne  var  af  og  til  at  se  ude  paa  Gaards- 
pladsen. 

Der  var  foregaat  paafaldende  Indskrænkninger 
i  Husvæsenet,  og  Butikfolkene  stod  nu  i  Stuwitz*s 
Brød. 

Ved  Middagen  sad  om  et  ganske  lidet  Bord 
Heggelund,  Edel,  gamle  Onkel  Tobias,  Jomfru  Dyring 
og  han  —  det  var  stor  Forsk j el  mod  før! 

Onkel  Tobias  var  øiensynlig  oplivet  ved  Mortens 
Ankomst 

Han  blev  oprømt  og  lo  paa  sin  halvt  skjulte 
indvendige  Maade,  da  Morten  efter  Bordet,  som  de 
var  alene,  kom  hen  til  ham  i  Lænestolen  og  spø- 
gende tændte  hans  Pibe  paa  den  samme  Vis,  som 
han  havde  gjort  den  første  Aften,  han  kom  i  Huset. 

Onkel  Tobias  huskede  det  godt  og  forlangte  siden 
Besked  paa,  hvad  han  tog  sig  for,  og  hvilke  Affærer 
han  drev,  hvilket  Morten  da  ogsaa  i  Korthed  fortalte 
ham. 

„Flink  Gut,  —  flink  Gut!"  —  sagde  Onkel  Tobias, 

idet  han  rakte  sin  altid  udslukte  Pibe  frem  for  at 
faa  ny  Ild. 

Han  sad  en  Stund  hen  i  sine  Betragtninger  og 
yttrede  derpaa  lidt  uventet: 

„Hm!  —  Edel  er  en  smuk  Pige,  Morten  Jonsen." 

Dette  kunde  Morten  ikke  fragaa,  men  undgik 
dog  at  drøfte  Sagen. 

Om  Eftermiddagen  fortalte  Jomfru  Dy  ring  ham 
om  Fru  Heggelunds  Død  i  Vinteren  for  to  Aar  siden. 

,,Ja,"  —  sagde  hun  med  et  tungt  Suk  —  „hun 
fik  høre  det,  som  hun  tog  sin  Død  af." 

„Det  var  ved  Nytaar,  og  Fruen  var  da  raskere, 
end  hun  havde  været  paa  længe. 

En  Dag  stod  hun  i  det  grønne  Værelse  udenfor 
Kontoret  og  udtog  Dækketøi  af  Linnedskabet;  —  der 
skulde  være  Fremmede  den  næste  — .  Stuwitz  og 
hendes  Mand  sad  indenfor  med  Regnskaberne,  som 
de  altid  pleiede  paa  den  Tid  af  Aaret.  Jeg  gik  da 
til  og  fra  nedenunder  og  hørte,  at  de  var  høirøstede; 
det  var  især  Heggelunds  Stemme,  men  Stuwitz  sva- 
rede kort  og  barskt. 

Da  har  hun  nok,  stakkel,  hørt,  hvordan  alt  stod 
til;  thi  det  var  da,  Handelsstedet  blev  pantsat. 

Efter  Stuwitz's  Bortgang  var  hun  en  lang  Stund 
inde  hos  Heggelund,  og  den  arme  Mand  holdt  sig 
bagefter  indelukket  paa  Kontoret  den  hele  Dag. 

Fruen  var  underlig  hvid  i  Ansigtet,  da  hun  om 
Eftermiddagen  kaldte  paa  mig.  Hun  havde  til  den 
Tid  siddet  alene  i  Sofaen  inde  i  Kabinettet;  og  jeg 
havde  flere  Gange  set  didind,  da  jeg  havde  mangt  at 
tale  om,  men  ikke  turdet  forstyrre  hende. 

Da  jeg  nu  kom,  begyndte  hun  at  give  mig  ud- 
førlig Besked  om  Lin-  og  Dækketøiet  og  alle  de  finere 
Ting,  som  hun  altid  sørgede  for,  samt  fornøden 
Ordre  om  et  af  Lægdslemmerne,  der  var  syg  —  med 
dem  stellede  hun,  som  De  véd,  altid  selv." 

Her  maatte  Jomfru  Dyring  afbryde  et  Øieblik  for 

sin  Bevægelse,  og  hendes  Taarer  randt,  mens  hun 
vedblev  det  følgende: 

,,Derpaa  overgav  hun  mig  den  store,  indgravede 
Nøglehank,  som  hun  altid  bar  1  Bæltet. 

„De  faar  overtage  den,  Jomfru  Dyring,"  —  sagde 
hun;  ,,thi  jeg  «r  syg,  saa  jeg  maa  lægge  mig,  og 
Gud  véd,  om  jeg  staar  op  igjen." 

Jeg  indvendte  intet;  thi  der  var  saadan  Høitide- 
lighed  i  hendes  Væsen. 

Hun  saa  da  saa  rolig  og  stolt  ud  som  nogen- 
gang; men  der  var  noget  ved  Øinene  og  over  An- 
sigtet, mens  hun  gav  mig  denne  Besked,  hvoraf  jeg 
havde  ondt  i  Hjertet  hele  Natten  efter. 

Hun  saa  sig  om  i  Stuen  et  Øieblik,  før  hun  gik 
op  for  at  lægge  sig  —  siden  henlaa  hun  i  fire  Dage 
uden  at  mæle  et  Ord. 

Den  sidste  Morgen  viste  hun  paa  Nøglen  til  Ska- 
bet, hvor  de  Lagener  laa,  hvori  hun  vilde  svøbes,  og 
forærede  mig  sit  Gulduhr,  der  laa  paa  Natbordet. 
Hun  nævnte  da  flere  Gange  „Edel"  og  ,, Hansine". 

Da  Husfolkene  skulde  op  for  at  sige  Farvel, 
hviskede  hun,  idet  hun,  som  hun  pleiede,  befalte 
med  Haanden,  at  hun  ikke  vilde  se  Stuwitz. 

Med  sit  hvide  Haar  laa  hun  mod  Puden  som  en 
Dronning  paa  Parade,  medens  Folkene  og  de  gamle 
Lægdslemmer  gik  sagte  gjennem  Værelset. 

Provst  Muller  var  hos  hende,  og  da  fik  Hegge- 
lund  Lov  til  at  tage  hende  i  Haanden  —  hun  havde 
hørt,  at  han  græd  bag  Sengegardinet. 

Jeg  støttede  hende,  medens  hun  drog  sit  sidste 
Suk,  og"  — endte  Jomfru  Dyring  i  sin  Rørelse —  ,,hun 
kunde  gjerne  være  Dronning,  slig  Ære  var  det  at 
have  hende  til  Husmoder,  og  hendes  Sind  var  tro- 
fast som  Guld  mod  dem,  som  hun  engang  havde  sat 
Lid  til." 

Morten  gik  dette  nær  tilsinds. 

Han  tænkte  paa  al  den  Sorg,  der  var  gaat  over 

dette  før  saa  glade  Hus,  og  paa  Edel,  som  havde 
baaret  alt  dette  paa  sine  uvante  Skuldre. 

Edels  Udseende  havde  i  de  forløbne  Aar  unægte- 
lig vundet,  og  det  ikke  blot  i  Morten  Jonsens  partiske 
Øine. 

Det  svære  rige  Haar  og  de  mørke  Øine  laante 
hendes  maaske  lidt  vel  brunlige  Teint  sin  egen  Skjøn- 
hed,  og  den  Maade,  hvorpaa  hun  bar  sit  Hoved,  gav 
hendes  Holdning  noget  eiendommelig  smukt.  Mod- 
gangen og  et  indre  Liv,  der  ikke  havde  været  ube- 
væget, havde  beaandet  hendes  Ansigt  og  fremmod- 
net et  for  en  ung  Pige  usædvanligt  Præg  af  indre 
Betydenhed  og  Karakter.  Der  laa  maaske  —  efter 
Moderen  —  lidt  vel  megen  Villie  i  det. 

Morten  Jonsen  optraadte  fortiden  paatageligt  som 
alt  andet  end  den  overlegent  stillede  Beiler,  der 
havde  staat  for  hendes  harmfulde  Fantasi,  og  hvem 
hun  vilde  mødt  med  hele  sin  krænkede  Stolthed.  At 
han  netop  nu  havde  søgt  hendes  Nærhed,  modsagde 
alt,  hvad  hun  i  den  Anledning  havde  opgjort  sig,  og 
hendes  skjulte  heftige  Natur  havde  en  angrende 
Trang  til  næsten  at  gjøre  Bod  for  den  Uret,  hun  i 
sit  indre  havde  tilføiet  ham. 

Det  lidt  fjerne,  som  lige  efter  Gjensynet  havde 
lagt  sig  over  Edels  V^esen,  veg  de  følgende  Dage 
efterhaanden  for  et  mere  ligefremt,  naturligt  For- 
hold. Hun  var  nu  engang  af  de  Naturer,  der  har 
en  Ringmur  om  sig,  og  derfor  altid  lidt  tilbagehql- 
dende. 

Men  der  var  alligevel  visse  Ting  iv«ien. 

Uvant,  som  hun  var  til  at  tage  Verdens  Dom, 
følte  den  unge  Pige  sig  saar  og  pint  ved,  hvad  han 
i  sit  stille  Sind  muligvis  gik  og  tænkte  om  alle  de 
forandrede  Forholde  i  deres  Hus. 

En  naturlig  Maade  at  være  paa  eller  et  lykkeligt 
Ord  fra  hans  Side  vilde  have  skaffet  Luft  for  dette; 
men  dertil  var  Morten  ikke  fri   nok  i   sit  Væsen. 

Hvad  der  vedrørte  dem  begge  mere  nært,  kom  saa* 
ledes  aldrig  paa  Tale. 

Morten  Jonsen  havde  Følelsen  af,  at  hun  med 
Overlæg  undgik  at  nævne  om  hans  Livsplaner,  og 
selv  vilde  han  ikke  være  den,  der  bragte  dem  ind  i 
Samtalen. 

Og  dog  varede  det  ikke  længe,  før  disse  to,  der 
daglig  kun  førte  en  lidt  søgt  almindelig  Konversa- 
tion, var  paa  det  rene  med  hinandens  Følelser. 

Ved  Frokosttid  kom  de  hver  Dag  ned  i  Stuen  en 
god  Stund  før  de  andre,  og  det  faldt  sig  saa,  at  de 
ofte  mødtes  i  Dagligstuen  ved  de  Tider,  naar  ingen 
anden  var  der. 

Det  var  ganske  tilfældigt  naturligvis  fra  begge 
Sider,  og  hun  var  altid  optaget  med  sit;  men  det, 
saadan  at  være  alene,  havde  en  egen  Berusning  for 
dem. 

En  Eftermiddag  var  hun  ude  for  at  tilse  Elias 
Røst,  der  laa  syg,  og  Morten  havde  da  lovet  at  hente 
hende  hjem. 

De  gik  i  deiligt  Maaneskin,  der  forsølvede  Fjeld 
og  Sund.  Men  paa  hele  Veien  havde  ingen  af  dem 
talt  et  Ord.  Da  de  skiltes  i  Gangen,  sagde  han 
pludselig: 

„Der  er  nu  ikke  lang  Tid  igjen,  saa  skal  jeg  ud 
og  friste  Lykken,  Frøken  Edel!" 

Morten  havde  da  paa  Heggelunds  Indbydelse  op- 
holdt sig  der  i  Huset  en  Uge  og  maatte  nu  for  sine 
Forretningers  Skyld  reise. 

Ellers  havde  han  hver  Aften  ligget  længe  vaagen 
og  gjentaget  for  sig,  hvad  der  var  passeret  om  Dagen; 
men  de  sidste  Par  Nætter  vaeigede  han  af  en  anden 
Grund. 

Han  følte  en  mægtig  Fristelse  til  straks  at  ud- 
tale sin  Kjærlighed  for  hende  og  havde  engang 
endog  saagodtsom  besluttet  det.  Men  da  reiste  sig 
efterhaanden  Tanker,  som  i  disse  Dage  paa  en  ube- 

gribelig  Maade  havde  været  Inddyssede:  —  hans 
gamle  Stolthed  ligeoverfor  den  Familie,  til  hvem  han 
var  kommet  som  fattig  Bondegut. 

Han  saa  i  et  stedse  stærkere  Lys  det  ydmygende 
i  et  saadant  Skridt,  saalænge  han  ikke  først  i  Ver- 
dens Øine  havde  vundet  sig  Retten  dertil  i  en  er- 
hvervet Livsstilling. 

Hvad  vilde  Heggelund  tænke?  Og  Edel,  —  hvad 
vilde  hun  selv  tænke  om  en  saadan  tomhændet  Frier, 
der  henviste  til  en  Del  blaa  Udsigter,  som  ovenikjøbet 
ingen  trode  paa? 

Det  blev  ham  tilsidst  klart  og  fast,  at,  skulde 
nogen  i  Verden  staa  i  en  saadan  Stilling,  —  saa 
skulde  hans  Navn  ialfald  ikke  være  Morten  Jonsen. 

Om  Morgenen  erklærede  han  bestemtere,  end 
Edel  havde  tænkt,  at  han  agtede  at  reise  før  Middag. 

De  sad  alene  inde  i  Stuen  om  Formiddagen; 
Samtalen  faldt  afbrudt  og  fra  Mortens  Side  for  første 
Gang  om  hans  Planer. 

Det  var  en  egen  Tone^  i  hans  Stemme,  som 
gjorde,  at  Edel  sad  næsten  skjælvende  og  syde. 

Hun  havde  svaret  i  enkelte  Enstavelsesord.  Til 
en  af  hans  Yttringer  kom  hun,  —  for  dog  at  sige 
noget  —  til  at  spørge: 

,,Men,  hvorfor  reiste  De  saa  fra  Bergen?" 

,, Fordi,  Frøken  Edel,"  —  sagde  han,  som  om 
han  endelig  gav  sit  Hjerte  Luft  —  ,,jeg  ikke  kunde 
udholde  at  leve  længer  fjernet  fra  —  fra  — " 

Den  unge  Pige  bøiede  rødmende  sit  Ansigt 
helt  ned  til  Sytoiet,  hun  ventede  netop  det  samme, 
som  han  havde  paa  Læben,  nemlig  det  lille  Ord 
,,Dem",  —  og  bøiede  sig  uvilkaarligt  som  enhver 
Kvinde  i  det  Øieblik,  hun  øiner  det  afgj ørende  Skud 
fra  Amors  Bue. 

Saa  nær  han  end  var  ved  det»  udtalte  Morten 
Jonsen  dog  ikke  dette  Ord.     Han  blev  fast  ved  sin 

engang  tagne  Beslutning  og  endte  Sætningen  fam- 
lende med: 

,, —  fra  Nordland." 

Der  blev  en  trykkende  Pause  og  derpaa  fra  hen- 
des Side  talt  et  Par  ligegyldige  Ord;  roen  hun  saa 
derunder  lidt  forundret  ud. 

Hun  havde  troskyldigt  ventet  hans  Erklæring, 
følt,  at  den  skulde  komme  —  og  at  han  bøiede  af. 

Da  Morten  sad  i  Baaden,  der  rode  ud  af  Sun- 
det, havde  han  en  Følelse  af  høi  Lykke. 

Han  havde  Forvisningen  om  at  være  elsket,  og 
de  Planer,  han  nu  higede  mod  snarest  muligt  at 
sætte  i  værk,  havde  faat  et  nyt  Rosenskjær  over  sig. 

Kun  undrede  det  ham  lidt,  at  Edel  ikke  havde 
bemærket  hans  sidste  Hilsen  paa  Bryggen,  der  dog 
særlig  havde  været  til  hende. 

Men  den  unge  Pige  fældte  om  Aftenen  i  Enrum 
sine  modige  Taarer. 

Hun  havde  én  krænkende,  ydmyget  Følelse  af  at 
være  forledet  til  at  gaa  ham  imøde  længer,  end  hen- 
des Stolthed  nu  kunde  taale.  Thi  hun  indsaa,  at  det 
dog  var,  som  hun  først  havde  tænkt:  —  han  agtede 
først  at  komme,  naar  han  kunde  staa  ligeoverfor 
hende  med  en  ydre  Stilling,  som  for  hende  og  hen- 
des F^der  var  betragtelig. 

Tomhændet,  stod  altsaa  hans  Regning  i  Forhold 
til  hende  anderledes  —  og  hun  vurderedes  ikk^  høiere 
end  til,  at  Sagen  skulde  bero  paa,  om  han  nu  speku- 
lerede heldigt. 

,,Vel,  Morten  Jonsen,"  —  sagde  hun  sig  selv 
harmfuldt  —  „bliv  rig,  bliv  stenrig,  og  Du  skal  faa 
Svaret!" 

Jomfru  Dyring  gjorde  uden  at  vide  det  sit  til  at 
sætte  Braadden  dybere  ind.  Hun  havde  forstaat,  at 
ikke  alt  var,  som  det  skulde  være,  og  hun  yttrede  en 
Dag,  som  tilfældigvis,  for  at  hæve  sin  Yndling: 


éSno  - 

„Ser  De,  Frøken,  —  han  er  en  Mand  at  iftole 
paa,  —  han  vil  drive  det  til  en  Fremtid!' 
Hvor  Edel  hadede  dette  Ord  „Fremtid' 


Den  ydre  Grund,  Morten  Jonsen  havde  havt  til 
saa  stærkt  at  paaskynde  sin  Afreise  var,  at  han  haa- 
bede  endnu  at  kunne  træffe  Nuttofamilien  under  dens 
vanlige  Sommerophold  ude  paa  Skorpøen. 

Da  han  nu  efter  syv,  otte  Aars  Forløb  en  stille 
Sommeraften  Isuidede  ved  Baadstøen  under  sit  Fæ- 
drenehjem, den  lille  Hytte  oppe  i  Fjeldskaret,  havde 
han  en  underlig  studsende  Følelse  af,  at  den  var 
meget  mindre,  end  han  havde  husket  den. 

Det  solblanke,  vide  Hav,  Storbergskavlen  bag  om 
Fastlandet,  der  nu  stod  blaalig  rød  i  Aftensolen,  og 
alle  de  øvrige  Omgivelser  eiede  en^  mægtig  Natur- 
skjønhed,  som  han  gjensaa  med  Bevægelse  —  det 
var  Maleriet  fra  hans  Barndomstid;  kun  havde  han 
tænkt  sig  den  hjemlige  Stue  at  ligge  større  i  det 

Han  havde  listet  Baaden  tæt  under  Landet  for 
at  kunne  overraske  med  sin  Ankomst  og  da  undret 
paa,  om  en  Faareflok,  som  han  havde  set  paa 'Fjeld- 
knarten,  tilhørte  dem  hjemme. 

Nu  saa  han  sin  Mor,  som  hun  pleiede  om  Som- 
meraftenerne, sidde  ude  i  Døren  med  Bindingsstik* 
kerne  og  Gamnøstet  i  Fanget. 

Den  bratte  Sti  tog  han  i  faa  Sprang  og  stod 
pludselig  ved  Dørhellen  foran  hende. 

Det  varede  et  Øieblik,  før  hun  trode  sine  egne 
Oine  og  omfavnede  sin  Søn  —  og  endnu  længere,  før 
hun  under  den  stærke  pludselige  Glæde  igjen  rigtig 
blev  sig  selv. 

Hans  Fader  var  ude  paa  Langfærd  og  var  først 
ventendes  hjem  om  otte  Dage. 

Derimod  saa  han  en  lys,  smuk,  syttenaarig  Pige, 
som  kom  og  hilste  ham  med  mange  forundrede 
Spørgsmaal  i  Øinene  og  lidt  forlegen  i  Begyndelsen. 

Det  var  hans  lille  Søster  Kristine,  som  nu  var 
biet  voksen  og  sin  Moders  udtrykte  Billede,  da  hun 
var  ung,  skjønt  ikke  fuldt  saa  høi. 

Om  sin  Broder  Eilert  hørte  han,  at  han  havde 
det  godt  hos  en  Handelsmand  nordpaa  og  var  i  brav 
Vei. 

Om  Aftenen  saa  hans  Moder  flere  Gange  prø- 
vende hen  paa  ham;  men  han  saa  saa  lykkelig  og 
glad  ud,  at  hun  beroligede  sig. 

Medens  de  sad  alene  sammen  ude  paa  Stenhel- 
len i  den  sildige  Kvæld,  fortalte  han  hende,  at  han 
havde  opgivet  sin  Vei  i  Bergen,  —  en  Begivenhed, 
hvorover  hun  slog  Hænderne  sammen  —  og  udvik- 
lede hende  derpaa  sine  Planer  om  at  gjøre  Finnæs- 
set  dernede  i  Finkrogen  til  Handelssted.  Han  agtede 
at  begynde  Sagen  jo  før  desheller,  medens  Finnerne 
endnu  var  paa  Øen,  og  siden  følge  med  dem  indover 
til  Karasuando  i  Sverige  for  at  faa  indledet  de  paa- 
tænkte Forbindelser. 

Saasnart  blot  en  Baad  med  allehaande  kurante 
Varer,  Kaffe,  Sukker,  Tobak  osv.,  som  han  ventede 
efter  sig,  var  kommet,  tænkte  han  at  begynde  paa 
en  Maade,  der  ikke  vilde  støde  dem,  nemlig  foreløbig 
kun  fra  den  oppe  paa  Land  omhvælvede  Baad  som 
Butik. 

Men  Hovedsagen  var  at  vinde  Kvænens  og  Nutto- 
familiens  Samtykke  til  Afstaaelse  af  Grunden  der- 
nede paa  Finnæsset. 

Marina  sad  taus  og  hørte  paa  sin  Søn.  Hun 
kunde  ikke  bedømme  hans  Planer;  men  der  var  i  alt 
dette  et  Punkt,  som  brød  hendes  Hoved,  nemlig  Grun- 
den hvorfor  han  vilde  alt  dette,  da  haii  dog  havde 
en  saa  udmærket  Stilling  i  Bergen. 

Han  forstod  paa  sin  Moders  Ansigt,  hvad  hun 

tænkte,  og  i  den  stille  halvskumre  Kvæld  nedlagde 
han  i  hendes  Bryst  alt  om  sin  Kjærlighed  til  Edel 
Heggelund. 

Nu  var  hun  med  fuldt  Hjerte  inde  i  Sønnens 
Foretagender. 

Men  Marina  behøvede  den  hele  Nat  til  at  faa  alt 
dette  nogenlunde  klart  i  sit  Hoved  og  fik  neppe  Søvn. 
Hun  indsaa,  at  hendes  Hjælp  her  i  Begyndelsen 
kunde  være  af  af gj ørende  Bety deling  for  at  vinde 
Sønnen  Indgang  hos  Finnerne. 

Allerede  den  næste  Eftermiddag  sad  hun  venligt 
snakkende  om  nyt  og  gammelt  nede  i  Mathis  Nuttos 
Telt  ved  en  Kop  Kaffe  af  Bønner,  som  ,, hendes  Søn 
selv  havde  havt  med  sig  hjem." 

Det  faldt  sig  saa,  at  de  netop  kom  til  at  tale  om 
de  Dage,  da  K vænens  Datter  Lyma  og  Morten  havde 
været  saa  gode  Venner,  og  Kvænen  og  Mathis  kom 
igjen  til  at  huske  paa,  hvorledes  Marina  havde  bjer- 
get Lyma  og  hendes  Mor  —  Kvænens  første  Hustru 
og  Mathis's  Datter  ude  paa  Skjæret. 

En  anden  Dag  nævnte  hun  under  et  lignende 
Besøg  leilighedsvis,  at  hendes  Søn  havde  en  Baad 
med  Varer,  hvormed  han  agtede  at  handle,  men  hun 
mente,  at  det  ikke  var  saa  let  for  en  Begynder  nogen- 
steds der  i  Egnen,  saalænge  Stuwitz  var  som  en  Høg 
over  alle. 

Hun  anbragte  der  et  Stikord,  som  hun  vidste 
slog  an  hos  dem,  fra  deres  gamle  Uvenskab  med 
ham,  og  som  tillige  i  sig  selv  indeholdt  Sandhed;  thi 
Stuwitz  var  bekjendt  for  altid  at  ligge  paa  Vagt  mod 
Konkurrenter  og  benytte  sig  af  ethvert  Middel  til  at 
faa  en  saadan  ødelagt. 

Hun  havde  den  Dag  med  sig  et  Knytte  Forærin- 
ger, som  Mathis  skulde  overbringe  Lyma  inde  i  Sve- 
rige fra  Morten,  og  selv  fik  han  for  sin  Uleilighed 
dermed  en  halv  Matte  Tobak. 

Marina  havde  let  for  at  vinde  Mennesker,  og  her 
optraadte  hun  baade  I^ogt  og  med  Finhed. 

Da  Jon  Zachariasen  kom  hjem,  fandt  han  til  sin 
næsten  forfærdede  Overraskelse  sin  Søn  hjemkom- 
met og  ifærd  med  at  handle  fra  sin  improviserede 
Butik  under  Baadhvælvet  nede  paa  Jorden  ved  Kvæ- 
nens  Gamme. 

Der  havde  alt  indfundet  sig  en  Del  Finner  for  at 
handle  og  tuske,  og  ved  Stranden  laa  et  Par  Baade 
med  Folk,  som  Rygtet  havde  bragt  derhen  inde  fra 
Fastlandet.  • 

Jon  yttrede  sig  ikke  videre  til  Sønnen  om,  hvad 
han  tænkte  i  Anledning  af  det  Skridt,  han  havde 
gjort,  eller  i  det  hele  om,  hvad  han  nu  havde  fore. 

Men  for  Marina  lod  han  ikke  fomøiet  og  udtalte, 
at  det  lidet  havde  været  værdt  at  kaste  bort  det 
sikkre  for  noget,  som  ingen  vidste,  hvad  kunde 
blive  til. 

,,Hans  Søn  var  nu  voksen  og  lærdere  end  sin 
simple  Far,  —  saa  han  Ak  rstade  sig  selv.'* 

De  Priser,  han  bød  Mathis  Nutto  for  Skindværk 
mod  Varebytte  til  næste  Sommer,  tiltalte  denne  i  saa 
høi  Grad,  at  denne  en  Dag  af  sig  selv  foreslog  ham 
at  følge  med  sig  indover  til  Karasuando,  hvor  han 
lovedes  Skind  i  Overflødighed. 

Morten  Jonsen  havde  dog  i  denne  Tid  mangen 
Bekymring,  som  han  ikke  vilde  betro  sine  Forældre. 

Der  var  jo  mange  Ufuldkommenheder  ved  hans 
nye  Stel;  snart  slap  den  ene  Varesort  op  og  snart  den 
anden,  medens  Handelen  alligevel  skulde  holdes  i 
regelmæssig  Gang,  saa  Folk  ikke  blev  skuffede  og 
fattede  Mistillid. 

Af  Kvænen  havde  han  alt  sikkret  sig  Afstaaelsen 
af  Finnæsset,  mod  en  aarlig  Afgift  og  andre  Fordele 
—  om  han  dertil  vandt  Mathis  Nuttos  og  hans  Søn- 
ners Indvilgelse. 

Det  led  ud  paa  Høsten,  og  Finnerne  var  alt  paa 

sit  langsomme  Tog  høit  oppe  i  det  norske  Fjeld- 
skar  henimod  Grænsen,  da  hans  Broder  Ellert  en 
Dag  til  hans  usigelige  Lettelse  indfandt  sig  og  over- 
tog at  styre  med  Sagerne  nede  paa  Finnæsset 

AUerede  den  næste  Dag  var  han  reisefærdig. 

Sin  Randsel  havde  han  fyldt  med  endel  Kram- 
bodsager, Speile,  Tørklæder  osv.,  der  kunde  passe 
til  Foræringer,  naar  han  kom  frem  til  Finnerne,  og 
om  Eftermiddagen  var  han  alt  over  Sundet  og  et 
Stykke  paA  Veien  indover  Fastlandet 


FJORTENDE  KAPITEL. 

FINNEFÆRD.      SØLV-SARA. 

Efter  et  Par  Døgns  møisommelige  Fodvandring 
indfandt  han  sig  en  Aften  som  Gjæst  i  Mathis  Nuttos 
Telt 

Af  P^nge  havde  han  kun  lidt  med  sig,  da  det 
meste  maatte  anvendes  til  Butikkens  Drift,  og  han 
haabede  at  være  hjemme  igjen  omkring  Juletid,  for 
da  at  ordne  det  fornødne  med  den. 

Med  Hensyn  til  det  Foretagende,  han  havde  for 
sig,  haabede  han  i  Mathis  Nutto  at  vinde  en  Støtte, 
og  i  Lymas  Mand  inde  i  Karasuando  en  anden  ikke 
mindre  indflydelsesrig. 

Solgte  de  to  Familier  ham  sine  Skindvarer,  vilde 
mange  følge  Eksemplet,  og  Finnæsset  blive  Afsæt- 
ningsstedet 

Toget  med  de  tolvhundrede  Rener,  de  mange 
brogetklædte  Mennesker,  smaa  og  store,  tilhørende 
Nuttofamiliens  fire  Husholdninger,  foregik  tildels  i 
høstlig-taaget,  vaadt  Veir  opad  den  øverste  Del  af 

Dalstrøget  paa  Norskesiden  og  drog  sig  efterhaanden 
indover  den  ensomme  Fjeldvidde. 

Ude  paa  det  uendelige  Stenhav  styrer  Lappen, 
med  sit  vidunderlige  Instinkt  for  at  orientere  sig, 
efter  sine  gamle  fra  Barnsben  kj  endte  Mærker,  efter 
Mosens  Stilling,  der  altid  gror  paa  Sydsiden  af  Ste- 
nene, og  efter  Stjernerne.  „Nordnaalen"  og  ,, Jom- 
fruflokken'*, „Buerne"  og  „Skibet"  er  hans  Navne 
paa  Nordstjernen,  Syvstjernen,  den  store  Bjørn  og 
Orion.  Tilligemed  Morgen-  og  Aftenstjernen  danner 
disse  de  blinkende  Punkter  paa  hans  blaa  Himmel- 
kart. 

Det  bølgeformige  Graaberg  har  undertiden  paa 
sin  Top  en  eller  anden  paafaldende  formet  Rullesten, 
hvilken  man  af  de  mange  Rensdyrhom,  som  findes 
omstrøde  paa  Stedet,  kan  forstaa  har  været  Gjen- 
stand  for  Lappernes  Tilbedelse. 

En  saadan,  som  de  tause  drog  forbi,  fik  ogsaa, 
uset  af  Morten,  i  al  Hemmelighed  sin  Tribut  af 
Mathis  Nutto,  der,  skjønt  kristen,  dog  ikke  holdt  af 
at  lægge  sig  ud  med  Lappeguden  ved  at  fravige  sine 
Fædres  Skik. 

En  gammel,  graasprængt  Kvinde,  der  var  stødt 
til  Toget  oppe  i  Dalen,  og  som  gik  forunderlig  klædt 
med  alskens  Behæng  af  Sølv  og  Messing,  —  hun 
havde  under  Pæsken  et  bredt  Sølvbælte  —  gjorde  paa 
langt  Hold  knælende  sine  Fagter  mere  aabenlyst 
foran  Stenen,  den  hun  som  Kvinde  efter  den  gamle 
hedenske  Lære  ikke  turde  komme  nær. 

Hun  gik  under  Navnet  Sølv-Sara. 

Hun  var  halvt  en  Omstreiferske  og  ansaas  som 
en  Spaakvinde,  der  sad  inde  med  allehaande  Kun- 
ster,  hvorfor  hun  ogsaa  af  mange  hemmeligt  spurg- 
tes tilraads  og  almindelig  frygtedes. 

Toget  gik  langtfra  lige  indover  Fjeldmarken. 

Det  gjaldt  nemlig  at  finde  Mosebeiter,  der  ikke 
var  afgnavede  paa  de  sidste  ti,  femten  Aar;  thi  saa 

længe  behøver  Mosen  til  igjen  at  vokse,  og  paa  et- 
hvert saadant  Strøg  rastedes  der  gjeme  i  flere  Dage. 

Af  og  til  aabnede  der  sig  saa  aldeles  uformodet 
en  dyb  Dal,  som  man  ikke  havde  kunnet  se,  før  man 
kom  hen  til  Randen  —  en  gigantisk  Revne  1  Høi- 
fjeldets  Flade. 

Dernede  under  deres  Fødder  stod  Dvergbirkene 
blandt  Ormegræsset  i  Lierne  med  de  af  Middags- 
solen søndersprængte,  høstlige  Taagedotter  hæn- 
gende mellem  sig,  medens  deres  mere  høitstammede 
Søstre  nedenfor  i  den  stille,  klare  Høstdag  speilede 
sine  gulnede  Løvkroner  i  det  stille,  blanke  Vand, 
hvis  Flade  kun  krusedes-,  naar  en  eller  anden  Fisk 
sprang,  eller  en  Fjeldfugl  fløi  lavt  henover  det,  op- 
skræmt ved  Larmen  og  Raabene  fra  det  kommende 
Tog  eller  af  en  Finnerifle,  der  knaldede  ovenfor  i 
Bakkerne. 

Paa  denne  sildige  Aarstid  pleier  Lappens  Van- 
dring paa  Fjeldet  at  blive  sur  og  besværlig  ved  hyp- 
pige Snefog. 

Han  ser  dog  gjeme,  at  disse  indfinder  sig,  for 
at  Sneen  tidligst  muligt  kan  lægge  sit  lune  Dække 
over  Mosemarkeme,  inden  Barfrosten  overdrager 
dem  m^d  et  saa  tykt  Lag  af  Is,  at  Renernes  skovl- 
formede Horn,  der  tillige  skyder  Sneen  tilside,  ikke 
formaar  at  slaa  igjennem  det,  eller  dens  Forben  at 
sparke  Mosen  op  til  sig  og  sine  Kalve. 

Efter  den  klare,  guldblaa  Dag  fulgte  kolde,  stille 
Nætter,  der  lagde  en  blinkende  Stjemekuppel  med 
en  endnu  kun  svag  Rand  af  Nordlys  over  den  ende- 
løse Fjeldørken,  indover  hvilken  Teltene  nu  hver  Dag 
flyttede  sig  i  forceret  Dagsmarsch. 

Hvor  koldt  det  var  om  Nætterne,  viste  sig  af 
Myrhullene,  der  i  Barfrosten  kravede  sig  med  stedse 
tykkere  Is,  og  af  det  tætte  Rim,  der  gav  sine  tusinde 
Farveblink  henover  Stenene  og  Mosens  fine  Traade. 

Aften-  og  Morgenrøden  indtager  med  forunder- 

lige,  guldkantede  Skyer  paa  denne  Aarstid  en  stor 
Del  af  Dagen  og  laaner  alt  en  egen  arktisk  Kolorit. 

Nede  i  Fjelddalene  tindrede  Bjerkene  i  den 
matte,  skraa  Middagssol.  Et  Nap  af  Renen  bort  i 
Løvet,  en  tilfældig  Rystelse,  idet  dens  Herre  trængte 
sig  forbi,  eller  af  en  opskræmt  Rype,  lod  de  hvide 
Grene  blotte  en  Rest  af  gulnede  Blade. 

I  disse  betænkelige  Dage  syntes  Mathis  Nutto  i 
mindre  godt  Humør,  og  det  lod  til,  at  Sølv-Saras 
Yndest  for  Øieblikket  ikke  just  stod  paa  det  høieste, 
enten  han  nu  trode,  at  hun  hemmelig  havde  sat  ham 
ud  for  „Stalloens"  eller  nogen  anden  af  hine  Fjeld- 
aanders  Vrede,  eller  blot,  at  hun  var  vrang  og  uvil- 
lig til  at  „vende  Veiret". 

Sølv-Sara  saa  i  denne  Tid  næsten  hekseagtig 
vild  ud,  som  hun  gik  der  i  sin  vide  Pæsk  med  de 
graa  Haartotter  om  det  gule,  indfaldne  Ansigt,  hvori 
Øinene  brændte  glødagtigt,  og  med  sin  krumme  Skik- 
kelse støttet  til  Staven. 

Hun  holdt  sig  ensom  fra  de  andre  og  kunde  gaa 
og  ,,jøike"  og  mumle  hen  for  sig  i  timevis.  Rime- 
ligvis havde  hun  Følelsen  af,  hvad  man  ventede 
af  hende,  og  af,  at  hendes  Kredit  nu  var  stedt  i 
Fare. 

Morten  var  ikke  paa  det  rene  med,  om  hun 
egentlig  betragtede  ham  med  gunstige  Øine. 

Den  første  Dag  havde  hun  venlig  sagt,  at  han 
var  saa  fin  og  lys,  og  at  hun  læste  Lykken  i  hans 
Ansigt;  men  nu  holdt  hun  sig  fjernt  fra  ham,  og  af 
en  af  Mathis  Nuttos  Svigersønner  havde  han  hørt, 
at  hun  havde  mumlet  noget  om,  at  Fremmedmanden 
ikke  netop  var  til  Baade  for  Reisen. 

Han  fik  en  Mistanke  om,  at  han  risikerede  at  faa 
Skylden  for  Barfrosten,  om  Veiret  vedblev. 

En  Eftermiddag  havde  hun  pludselig  begyndt  at 
gjøre  underlige  Fagter  foran  Mathis's  Teltdør;  hun 
havde  havt  Runebommen   oppe,    og   spaaet  snarlig 

Jonas  Lic:    Samlede  Varkcr.    I.  *° 

Veirforandring  og  derhos  været  meget  opbragt  paa 
Mathis,  som  hun  paastod  havde  vanvyrdet  en  eller 
anden  Fjeldaand. 

Der  blev  den  Aften  i  Mathis's  Telt  foretaget  en 
Del  Ceremonier,  hvorved  hverken  Beboerne  af  de 
andre  Telte  eller  Morten  Jonsen  fik  være  tilstede,  og 
derpaa  drukket  Brændevin  og  ,,jøiket'*  af  samtlige 
Familiens  Medlemmer  i  Hovedteltet  lige  til  Sengetid. 

Brændevinet  undlod  ikke  at  gjøre  sin  Virkning 
paa  de  forskjellige,  der  sad  i  Halvkredsen  om  Ilden; 
de  var  meget  lystige,  og  Morten  havde  Indtrykket 
af,  at  der  feiredes  en  Glædesfest,  hvis  rette  Beskaf- 
fenhed man  ikke  vilde  være  rigtig  ved. 

Gamle  Mathis  sad  hele  Tiden  paa  sin  vanlige 
Plads  lidt  for  sig  selv  ved  Ilden  og  tyggede  paa  sin 
korte  Pibestump. 

Hvilken  listig  Kløgt  laa  ikke  i  dette  ægte  Finne- 
ansigt med  den  brede,  lave  Pande,  de  skjæve,  brune 
Øine,  de  fremstaaende  Kindben  og  den  spidse  Hage! 

Ved  Aftensmaaltidet  kom  foruden  Renkjødet  og 
den  vanlige  Mad  den  Dag  tillige  Ekstraretter,  Lække- 
rier, som  tillavedes  af  Sønnekonerne. 

Sølv-Saras  Aktier  var  klarlig  stegne  igjen,  efterat 
hun  havde  spaaet  Veirforandring. 

Det  saa  imidlertid  ikke  ud  til  en  saadan  den 
følgende  Dag,  der  var  kold  og  klar  som  den  forrige, 

Sølv-Sara  var  ogsaa  i  sit  Væsen  adskillig  pirre- 
lig og  urolig,  medens  de  andres  Ansigter  aabenbart 
levede  i  spændt  Forventning.  Ud  paa  Eftermidda- 
gen syntes  hun  dog  igjen  mere  rolig  og  tryg  i  sin 
Sag. 

Om  Aftenen,  da  den  Del  af  Folkene,  som  ikke 
havde  Renvagt,  sad  leirede  om  Ilden  og  samtalede, 
kom  Mathis  til  at  omnævne  Store-Lars,  som  han 
havde  kjendt  ude  paa  Skorpen,  og  Morten  fortalte 
endel  om,   hvorledes  han  havde  levet  hjemme  hos 

hans  Forældre  og  været  hans  Barndoms  Kammerat. 
Han  fortalte  tilslut  det  nærmere  om  hans  Endeligt. 

Det  var  da  forunderligt  at  se  Sølv-Sara,  der 
havde  siddet  længst  tilbage  for  sig  selv  inde  i  Skyg- 
gen, støttet  paa  Staven,  uvilkaarligt  trække  sig  Skridt 
for  Skridt  nærmere  og  aandeløst  staa  og  høre  paa. 

Hun  stod  stille  slig,  længe  efter  at  han  var 
sluttet 

Morten  kunde  ikke  frigjøre  sig  for  det  Indtryk, 
som  dette  gjorde  paa  ham. 

Han  laa  en  Stund  vaagen  udover  Natten. 

Lampen  med  Renfedtet,  hvori  der  laa  Siv  som 
Væge,  hang  døsig  oppe  i  Tagspærren  over  det  halvt 
udslukkede  Ildsted,  hvor  Klæder  og  Komager  hang 
til  Tørring,  og  i  hvis  varme  Aske  en  og  anden  af  de 
trætte  Hunde  nu  saa  smaat  gjøede  i  Søvne.  Den 
vanlige  tætte  Røg  var  trukket  op  mod  Teltloftet. 

Familiens  Medlemmer  laa,  paa  de  Par  nær,  som 
var  nærmest  Lysskjæret,  længer  ind  i  Dunkelheden 
paa  sine  forskjellige  Leier  af  Renskind,  der  var 
bredt  ovenpaa  Risbundteme,  som  dannede  Gulvets 
Underlag. 

Da  forekom  det  ham,  at  han  saa  en  Skygge 
reise  sig  fra  den  Kant  af  Teltet,  hvor  Sølv-Saras 
Plads  var,  og  forsvinde  i  Kredsen  af  de  sovende, 
indtil  den  igjen  kom  frem  nær  Foden  af  hans  eget 
Leie. 

Der  blev  den  liggende  en  Stund  som  et  Menneske, 
der  bøier  sig  næsegrus  med  Panden  mod  Jorden. 
Han  trode  at  høre  et  Par  sagte  beklemte  Suk,  hvor- 
paa  Skyggen  igjen  reiste  sig  og  gled  tilbage  ind  i 
Mørket 

Denne  Sølv-Saras  hemmelighedsfulde  Færd  — 
det  kunde  ingen  anden  være  —  i  den  ensomme 
Nattetime  satte  hans  Fantasi  i  Bevægelse. 

I  Drømme  saa  han  hendes  Skikkelse  paa  de  for- 
underligste Maader.    Den  voksede  kolossalt,  og  hun 

stod  midt  i  Kredsen,  hvor  de  andre  lo  og  jøikede, 
med  vflde  Fagter,  opløst  Haar  og  „måned«  Veir". 

Der  susede  som  et  Stormveir  om  hendes  Skik- 
kelse,  idet  hun  truede  med  Stokken  og  samtidig  paa- 
kaldte sine  finske  Guddomme. 

Han  vaagnede  af  en  stor  Larm  og  mange  Raab; 
—  det  var,  som  Drømmen  livagtig  fortsattes,  thi  han 
kj  endte  i  Mørket  en  kold  Vind  suse  om  sig. 

Om  Natten  var  der  røget  op  en  Snestorm,  der 
havde  revet  den  ene  Teltvæg  op. 

Dens  Voldsomhed  nødte  Mathis  Nutto  til  at'  flytte 
Teltene  hen  i  Ly  af  en  Fjeldvæg,  hvorhen  ogsaa 
Dyrene  af  sig  selv  havde  tyet  gjennem  Snekavet. 

Der  holdtes  de  veirfaste  i  to  mørke  Døgn,  hvori 
det  orkanagtige  Uveir  snart  reiste  snart  igjen  bort- 
f eiede .  uhyre  Sneskavler. 

Sølv-Saras  Autoritet  var  ved  denne  Begivenhed 
igjen  befæstet,  thi  da  Veirforandringen  var  kommet 
uventet  og  lige  efter  hendes  Spaadom,  var  der  ingen, 
som  betvivlede,  at  hun  jo  havde  bevirket  den. 

Hun  modtog  deres  mange  Beviser  paa,  at  de  er- 
kjendte  dette,  med  en  forbeholden  Værdighed. 

At  hun  kunde  have  sporet  visse,  for  de  andre 
ukj  endte,  Tegn  til  Veirforandring  eller  maaske  følt 
den  gigtisk  i  sit  Legeme  —  var  nu  Morten  Jonsens 
prosaiske  Udlægning,  hvilken  han  dog  viselig  beholdt 
for  sig  selv. 

Hvad  der  forundrede  ham  mere  var,  at  Sølv-Sara 
siden  hin  Aften,  han  havde  fortalt  om  Store-Lars, 
var  biet  saa  paafaldende  venlig  imod  ham. 

Der  var  i  hendes  Væsen  kommet  noget  næsten 
ydmygt  hengivent. 

Hun  sad  saaledes  om  Aftenen  oppe  ved  Ilden  og 
smurte  hans  Komager  og  fyldte  dem  med  friskt 
Sennegræs. 

Man  var  nu  kommet  over  den  egentlige  Høi- 
fjeldsvidde  og  efterhaanden  ned  i  de  mere  aaslændte 


277 


Egne  over  paa  Svenskesiden,  hvor  Sjøeme  begynder 
og  den  mosgrode  Fjeldviddes  nøgne  Karakter  forr 
mildes. 

De  svagtfrosne  Myrer  kunde  endnu  ikke  bære 
Dyrene,  og  Toget  holdt  sig  derfor  saa  meget  som 
muligt  langs  Aasryggene. 

De  maleriske  Sommerdragter  med  Tollekniven 
hængende  i  det  smukke  Livbælte  var  oppe  paa  Fjel- 
det i  Kulden  og  Sneen  biet  ombyttet  med  den  rød- 
kantede  med  Vildvareskind  bræmmede  Peltspæsk  og 
med  den  ligedan  besatte  firkantede  Skindhue,  der  be- 
kvemt kunde  trækkes  ned  for  Ørene.  . 

Lappen  gik  nu  med  Aandreski  —  en  kort  og  en 
lang  —  og  med  de  lodne  varme  Skallekomager  paa 
Fødderne. 

Det  var  Vinter  og  fuld  Sne,  da  de  endelig  naade 
ned  til  Lappebyen,  hvor  endel,  tildels  alt  befolkede, 
G  ammer  stod  sammen  med  Sneen  nedtraakket  rundt 
om  sig. 

I  deres  egne  fire  Gammer,  hvoraf  kun  Kuplerne 
med  Snelaget  paa  Toppen  stak  i  Veiret,  blev  nu 
Gruen  tændt. 

Finnerne  blev  for  nogle  Maaneder  igjen  fast- 
boende, medens  Renerne  vogtedes  længer  oppe  i 
Fjeldmarken,  hvor  de  søgte  Mosen  under  Sneen. 

I  disse  rolige  Vintermaaneder  gjør  Fjeldlappen 
sig  det  hyggeligt.  Han  sørger  meget  for  Renlig- 
heden; —  det  at  bade  Fødderne  er  efter  gammel  Skik 
Kvindernes  vanlige  Forretning. 

Bamedaab,  Konfirmation  og  Vielser  foregik  i 
denne  Tid  nede  ved  den  kun  en  god  Dagsreise  fjerne 
Kirke,  og  disse  Fester  medførte  igjen  adskilligt  Sam- 
liv mellem  de  forskjellige  Familier. 

Lymas  Overraskelse  ved  at  se  sin  Barndomsven 
igjen  var  stor. 

Hos  Finnen  ligger  Hjertet  nær  til  Læben,    og 

hun  ophørte  ikke  med  at  forundre  sig  over,  at  der 
var  biet  slig  en  stærk,  vakker  Mand  af  ham. 

Han  paa  sin  Side  fandt  jo,  at  Aarene  havde  med- 
taget den  smukke  Lyma  endel;  hun  havde  faat  fem 
Børn  —  den  yngste  skulde  nu  til  Daahen. 

Men  de  mørke  Øine,  hvori  hele  det  varme  Finne- 
hjerte lyste,  og  det  bamslige,  tækkelige  Væsen  havde 
dog  bevaret  sig.  Det  viste  sig  noksom  i  alle  hendes 
ivrige  Spørgsmaal  efter  Marina,  i  hendes  utilbage- 
holdte Glæde  over  Foræringerne  og  hendes  overgivne 
Latter  ved  Erindringer  fra  gamle  Dage,  som  hun 
efterhaanden  oprippede. 

Hendes  Mand,  Isak  Pelto,  lo  med,  det  syntes  som 
hans  Hustrus  Glæde  ogsaa  meddelte  sig  til  ham,  og 
han  gav  sig  ikke,  før  Morten  maatte  samtykke  i  at 
flytte  fra  Mathis  Nuttos  Gamme  over  til  dem. 

I  de  følgende  Dage  indviede  han  hende  i  Øie- 
medet  med  sit  Komme  og  tilslut  ogsaa  i  sin  Plan 
augaaende  Handelspladsen  nede  i  Finkrogen. 

Lyma  raadede  ham  indstændig  til  at  forti«  sin 
Hensigt,  indtil  hun  havde  sonderet  Terrænet  og  faat 
Tid  til  at  vinde  sin  Mand  for  Sagen. 

Imidlertid  handlede  han  kostbare  Skind  af  Sølv- 
bjørn, Sølvræv,  Røskat  osv.  i  ikke  ubetydelige  Kvan- 
titeter ikke  blot  med  Mathis  Nutto  og  hans  Sønner 
og  Isak  Pelto,  men  ogsaa  med  andre  Finner,  og  han 
havde  Følelsen  af,  at  han  hos  dem  var  paa  Vei  til 
at  opnaa  baade  Tillid  og  Yndest 

Aftalen  var,  at  en  af  Mathis  Nuttos  Sønner  paa 
Vaarsiden  skulde  bringe  Peltsværket  ned  til  et  Sted 
i  det  norske  Dalføre,  hvor  han  kunde  afhente  dem. 
Hvad  han  tilhandlede  sig  af  andre,  agtede  han  nem- 
lig selv  at  føre  med  sig. 

Hans  store  Bekymring  var,  at  Tiden  var  trukket 
for  langt  ud;  det  var  alt  ved  Juletid,  og  Butikken  var 
nu  sandsynligvis  nær  udhandlet  for  Varer.  Der  fore- 
laa  ham  det  tunge  Valg  mellem,  enten  at  reise  hjem- 

over  med  uforrettet  Sag  og  halvgjort  Forretning  eller 
at  lade  Butikhandelen  gaa  istaa.  Og  han  valgte  med 
tungt  Hjerte  det  sidste. 

Paa  almindelige  Hverdage  morede  Mændene  sig 
med  at  kjøre  om  i  Pulk  til  forskjellige,  tildels  langt 
hortliggende  Finnebyer,  som  det  almindelig  hed  „for 
at  søge  efter  bortkommen  Ren'\ 

Men  ofte  var  disse  Farter  kun  Paaskud  for  at 
lade  sig  traktere  med  Brændevin  og  Kaffe  og  faa  sig 
en  hyggelig  Faddersladder. 

Det  var  paa  slige  Tog  sammen  snart  med  den 
ene,  snart  med  den  anden,  at  det  lykkedes  Morten 
at  faa  indledet  Bekjendtskaber  og  afsluttet  en  Række 
Handeler.  Men  ogsaa  her  viste  der  sig  efterhaanden 
Vanskeligheder,  hvilke  Sølv-Sara  en  Dag  underret- 
tede ham  om,  skrev  sig  fra  et  Par  Opkjøbere,  der  var 
forbittrede  over  de  høie  Priser,  han  bød. 

Han  havde  lovet  Lyma  at  staa  Fadder  for  hen- 
des Søn,  der  første  Søndag  skulde  til  Daaben.  Hun 
havde  opkaldt  Barnet  efter  ham  og  hans  Mor  og  ved 
en  Sammensætning  af  Morten  og  Marina  dannet 
Navnet  Martin. 

Efter  Kirketid  var  der  da  tillige  en  Art  Handels- 
stevne. 

Op  ad  Dagen  Lørdag,  gik  mange  Tog  —  Raide 
paa  Raide  —  af  Finner  i  deres  Pulke  nedover  det 
snedækte  Dalføre  til  Kirken. 

Under  Farten  ballancerer  Finnen  Pulken  med 
sin  Krop,  idet  han  af  og  til  støtter  sig  mod  Skaren 
med  den  af  Rensdyrvanter  bedækkede  Haand. 

Blir  den  travende  Ren  træt  og  utaalmodig,  ven- 
der den  sig  —  som  bekjendt  —  undertiden  imod  sin 
Herre,  der  da  lynsnart  vælter  Pulken  over  sig,  me- 
dens den  rasende  Ren  bearbeider  Bunden  med  Horn 
og  Forben. 

Saasnart  Anfaldet  er  over,  kaster  Lappen  mun- 
tert Pulken  om  igjen  og  fortsætter  Kjørselen,  indtil 

han  finder  at  burde  afløse  den  med  Varerenen,  som 
han  fører  løs  efter  sig  i  Baand. 

Ud  fra  Sidedalene  kom  efterhaanden  andre 
Kirketog,  der  sluttede  sig  i  Rad  efter  det  øvrige 
Følge,  som  med  sine  røde  Huer  drog  sig  henover 
det  hvide  Landskab  lig  en  lang  —  af  livlige  Farver 

—  broget  Snor,  snart  forsvindende  mellem  Bjerkene, 
snart  igjen  visende  sig  fremme  paa  Bakkerne  ved 
Elvebrinken. 

Nede  paa  Elven,  —  Lappens  slagne  Konge vei, 
hvor  Fossestrygene  ikke  forbyder  ham  at  kjøre  den 

—  forøgede  Toget  sig  fremdeles. 

Da  man  langt  ud  paa  Eftermiddagen  gjorde 
Holdt  paa  en  Holme  paa  en  af  de  snedækkede  Søer, 
var  der  forsamlet  den  største  Del  af  den  kirkesøgende 
Menighed. 

Efter  nogen  Uro,  fordi  et  Par  af  Følget  under 
Opkjøringen  havde  kjørt  deres  Rener  i  Kors  over 
Dragrebet,  kom  man  sig  i  Orden  paa  Raststedet. 

Skierne,  der  laa  paa  Kjærrissen,  hvor  Provian- 
ten var,  blev  stukne  som  Staure  i  Sneen.  Ved  disse 
bandtes  Kjørerenerne,  for  hvilke  der  strødes  hvid 
Mose  —  ,,JægiH"  — ,  medens  de  stod  skrabende  i 
Sneen  for  at  søge  mere. 

Op  af  Kjærrissen  tog  Kvinderne  Renkjødet,  Ren- 
tunger, Osten  og  de  andre  Sager,  de  havde  med  sig, 
medens  Brændevinsflasken  kom  frem  af  Mændenes 
Pæskebarme,  hvor  de  for  den  stærke  Kuldes  Skyld 
var  forvarede. 

Det  var  et  høitideligt  Syn  at  se  hele  denne  Skare 
i  den  kolde,  klare  Eftermiddag  ude  paa  den  øde  Sne- 
holme efter  Finlappens  Skik  at  stryge  Huerne  af 
Hovedet  og  knælende  holde  Bøn  før  Maaltidet.  Mor- 
ten følte  sig  som  i  en  Kirke,  større  end  nogen,  hvori 
han  hidtil  havde  været. 

Det  gik  iøvrigt  bagefter  lystigt  nok  til,  og  man 

brød  først  op  efter  et  Par  Timers  Ophold,  da  Maa- 
nen  alt  var  steget  op. 

Et  Par  Rener  havde  slidt  sig  løs  og  skulde  først 
fanges. 

Idet  dens  Herre  gaar  og  speid^r  efter  den,  farer 
Rebet  pludselig  som  en  sort  Skygge  henover  Sneen. 

Dyret  føler  Snoren  om  Hornene,  det  reiser  sig 
paa  to  Ben,  mens  Lappen  trækker  den  hen  til  sig. 

Det  vrede  Dyrs  Forben  banker  tilslut  xjp  paa  hans 
tykke  Pæskekrave,  som  han  vander  imod,  og  som, 
helst  naar  den  er  af  Bjørneskind,  kun  lidet  lader 
ham  føle  Slagene. 

Man  havde  ventet  at  naa  frem  til  Kirkegammerne 
Klokken  to,  tre  om  Morgenen;  men  en  tyk  Taage, 
der  overfaldt  dem  ude  paa  en  af  de  større  Sjøer, 
nødte  Følget  til  atter  at  gjøre  Rast,  da  det  opdage- 
des, at  man  i  en  Timestid  havde  kjørt  i  Ring  og  nu 
var  kommet  tilbage  i  sine  forrige  Spor. 

Trækirken  ligger  ude  paa  Elvebakken  med  Ud- 
sigt over  Dalen,  der  her  er  fuld  af  Sandmæler  efter 
Elven,  og  den  har  en  lille  Birkelund  paa  sin  Kirke- 
gaard. 

Nordsiden  af  Præstegaardens  Husvæg,  hvor  Vei- 
ret  stadig  staar  paa,  ligger  i  Regelen  om  Vinteren 
tilføget  indtil  Høiden  af  Tagskj ægget,  medens  Vindu- 
og  Dørsideme  holdes  fri,  tildels  ved  Maagning  af 
Sneen. 

Ved  Kirkegammerne  var  der  den  Søndag  For- 
middag en  støiende  Livlighed,  der  først  afbrødes,  da 
Gudstjenesten  begyndte  og  Menigheden  strømmede 
ind  i  Kirken. 

Foruden  Præstens  Familie,  der  sad  paa  Bænken 
ved  Prækestolen  ved  Siden  af  Lensmanden  og  den 
halvt  finneklædte  Klokker,  bestod  saagodtsom  hele 
Menigheden  af  Fjeldfinner,  der  med  megen  Andagt 
paahørte  Prækenen. 

Lymas  Barn  blev  døbt  samtidig  med  flere  andre 
smaa,  og  tilslut  forrettedes  en  Brudevielse. 

Vielsen  foregik  efter  svensk  Skik,  idet  et  Par 
unge  Karle  holdt  Silketørklædet  —  Pellen  —  over 
Bruden,  der  stod  i  sin  smukke  Finnedragt,  med 
Krone  paa  Hovedet,  medens  Brudgommen  havde  et 
hvidt  Skjærf  bundet  i  Kors  over  Brystet,  og  om 
Livet. 

I  sin  rødkantede  Pæsk  med  Sølvbjørnekraven 
og  Glasperler  til  Pynt  over  Brystet,  den  bræmmede, 
hjelmformede  Hue,  hvorfra  det  røde  Silkebaand  flag- 
rede —  og  med  de  fine,  småle,  foran  i  en  Spids  op- 
høiede  hvide  „Komager'*  paa  Fødderne,  om  hvis 
Ankler  er  viklet  smukke  Duskebaand,  —  saaledes 
klædt  var  Bruden,  der  kom  farende  paa  Ski  ned  til 
Kirken  med  Staven  i  Haanden  og  sit  af  Vinden 
friske  Ansigt. 

Nede  ved  Kirkegammerne  forefaldt  imidlertid 
bagefter  adskillige  støiende  Optrin,  foranlediget  ved, 
at  Brændevinshandleren,  uanset  Søndagen  og  Fa- 
ren for  at  blive  idømt  Helligbod,  i  Smug  solgte 
Brændevin. 

KJendinger  mødte  hinanden  med  den  vanlige 
halve  Omfavnelse  og  Hilsenen  „burist,  burist"  —  og 
bød  saa  Flasken. 

Et  Par  Klynger  stod,  den  ene  om  en  langskjæg- 
get  russisk  Kjøbmand  østifra  Hvidehavet,  den  anden 
ved  en  Handelsfuldmægtig  inde  fra  Gamvik,  der 
reisefærdig  i  Finmut  og  norsk  Skindhue  gjorde  Han- 
delsaftaler for  sin  Principal. 

En  tredie,  der  mere  end  de  andre  tildrog  sig 
Morten  Jonsens  Opmærksomhed,  var  en  lang,  brutalt 
udseende  Mand  i  Skindhue,  en  næsten  fodsid  Vad- 
melsfrakke  og  iøvrigt  noget  nær  klædt  paa  svensk 
Almuevis. 

Det  var  en  Handelsmand,  der  bode  et  halvt  Snes 
Mil  søndenfor,  og  som,  indtil  fremmede  i  den  sidste 


283 


Tid  begyndte  at  trænge  sig  ind  paa  Markedet,  havde 
havt  saagodtsom  hele  Skindhandelen  paa  disse  Kan- 
ter. Det  var  ham,  hvem  Sølv-Sara  før  havde  udpeget 
som  hans  Avindsmand  oppe  i  Finnebyen,  og  han 
forstod  af  meget,  at  hans  Person  den  Dag  i  høi 
Grad  maatte  være  G  jenstand  for  den  andens 
Travlhed. 

Et  Par  Gange  var  Manden,  der  ellers  stod  med 
en  Brændevinsflaske  og  skjænkede  i  Klyngen  af  sine 
Kunder,  kommet  forbi  ham  og  havde  da  hver  Gang, 
tils3meladende  uforsætligt,  men  temmelig  raat,  stødt 
mod  ham  uden  i  Farten  at  gjøre  Undskyldning.  Fra 
den  Kreds,  som  omgav  ham,  hørte  Morten  af  og  til, 
naar  han  passerede  forbi.  Sætninger,  som  aldeles 
ikke  smagte  ham,  da  han  forstod,  at  de  havde  Hen- 
tydning paa  sig,  og  som  af  de  omkringstaaende  blev 
optaget  med  skraldende  Latter. 

Lyma  havde  ogsaa  fra  sit  Hold  opfattet  Situa- 
tionen. 

Hun  kom  skyndsomt  hen  til  ham  og  bad  ham 
følge  sig,  da  de  stod  færdige  til  at  reise. 

Morten  bad  dem  vente  paa  sig  endnu  et  Kvar- 
terstid,  saa  skulde  han  være  færdig  med  den  sidste 
Uandel,  han  havde  tilbage  idag. 

Han  saa  saa  rolig  ud,  at  hun  blev  tryg,  men 
iagttog  rigtignok  bagefter  med  Ængstelse,  hvorledes 
han  langsomt  slentrede  hen  ind  iblandt  den  fiendt- 
lige  Klynge  og  der,  som  om  intet  var,  gav  sig  til  at 
akkordere  om  et  Par  Skind. 

Han  vendte  halvt  Ryggen  mod  den  svenske  Han- 
delsmand, der  stod  som  før  med  den  gammeldags 
blaa  Brændevinsflaske  i  Haanden  og  snakkede,  men 
nu  lidt  mindre  høirøstet  og  ikke  netop  om  ham. 

Da  han  hørte  den  høie  Pris,  som  Morten  Jonsen 
kontant  betalte  —  det  var  saagodtsom  hans  sidste 
Penge  — ,  kunde  han  ikke  afholde  sig  fra  et  vredt, 
haanligt  Udraab.    Men  i  samme  Øieblik  var  Mortens 

Ansigt  tæt  inde  mod  hans  og  med  et  saadant  Ud- 
tryk i  Øinene,  at  Manden  uvilkaarlig  veg  et  Par 
Skridt  tilbage.  Morten  lagde  Haanden  paa  hans 
Skulder  og  sagde  koldt: 

,,Du  har  stødt  mig  haardt  tilside  to  Gange  idag 
og  begge  Gange  glemt  at  bede  om  Forladelse;  det  var 
dog  vist  Meningen?" 

Manden  saa  lidt  uvis  ud,  —  han  var  en  høi, 
svær  Karl  — ;  men  der  var  alligevel  noget  i  llfortens 
Væsen,  som  nødte  haip.  til  at  slaa  Øinene  ned  og 
erklære,  at  han  ikke  havde  tænkt  at  fornærme 
ham. 

,,Nei  det  kunde  jeg  ogsaa  tænke"  —  sagde  Mor- 
ten — ,  ,,men  jeg  trode,  det  kunde  ikke  skade  at  for- 
høre sig." 

Han  havde  opnaat,  hvad  han  vilde,  nemlig  at 
mode  Manden  blandt  hans  egne  Tropper,  og  han  bad 
én,  som  han  netop  havde  set  le,  at  bære  Skindene 
for  sig  hen  til  Pulken. 

Man  reiste  straks  efter  hjemover,  og  i  denne 
Barnedaab  hos  Isak  Pelto  rykkede  Morten  endelig  ud 
med  Sproget  om  Handelspladsen  i  Finkrogen. 

Det  vigtige  Anliggende  faldt,  efter  mange  For- 
handlinger frem  og  tilbage,  tilsidst  ud  til  hans  Til- 
fredshed, idet  han  forpligtede  sig  til  at  respektere 
Renveien  dernede,  som  den  havde  været  fra  Alders 
Tid. 

Der  blev  herom  oprettet  Dokument  med  ved- 
kommendes Bomærker  under. 

Til  det  heldige  Udfald  bidrog  dog  maaske  mest, 
at  Mathis  Nutto  havde  opfattet  ham  som  en  Uven  af 
Stuwitz. 

Et  Par  Dage  efter  bandt  Lyma  ham  en  Morgen 
efter  finsk  Gjæstfrihedsskik  under  Graad  hans  Reise- 
komager  paa  Fødderne  og  ønskede  ham  i  Teltdøren 
„Guds  Fred". 

Hendes  Mand  skulde  ledsage  ham  til  en  Finneby 

længer  oppe  i  Landet,  hvor  han  agtede  at  gjøre  sine 
sidste  Forretninger  og  faa  Resten  af  de  Skindvarer, 
som  han  vilde  tage  hjem  med  sig  over  Fjeldet. 

Der  traf  han  igjen  paa  Sølv-Sara,  som  i  Vinter- 
tiden streifede  om  i  alle  Finnebyer. 

Han  opdagede  snart,  at  Stemningen  her  ikke  var 
ham  nær  saa  gunstig. 

Med  Undtagelse  af  den  Mand,  til  hvis  G jæstf ri- 
hed  Isak  Pelto  havde  anbefalet  ham,  og  som  ogsaa 
straks  solgte  ham  sin  Beholdning  af  Skind,  fandt 
han  Folkene  paafaldende  tvære  i  sit  Væsen. 

De  var  klarlig  opsatte  mod  ham,  og  sandsynlig- 
vis af  hin  svenske  Handelsmand. 

Man  havde  hørt,  at  han  havde  handlet  sig  ,,Ret 
til  Finnegrund''  af  Nuttofamilien  samt  ,, taget  Brev 
derpaa",  og  det  Rygte  havde  vakt  adskillig  Ophid- 
selse. 

Uagtet  disse  vanskelige  Omstændigheder  beslut- 
tede Morten  dog  at  blive  indtil  hans  Forretninger 
var  endt. 

En  Gang,  han  aabnede  en  af  sine  vel  sammen- 
bundne Skindpakker,  fandt  han  en  Mængde  haar- 
løse  Pletter  i  Peltsværket,  og  ved  nærmere  Eftersyn 
laa  der  Smaastykker  af  en  tørret,  formodentlig  æt- 
sende. Plante  strøet  ind  mellem  Skindene. 

I  hans  brede  Pande  svulmede  en  blaa  Aare,  me- 
dens han  taus  opløste  og  udbredte  Pakke  efter  Pakke 
paa  Sneen  for  at  se,  hvorvidt  Skaden  gik,  samt 
rense  dem. 

Bedærvet  var  dog  lykkeligvis  endnu  kun  ganske 
enkelte  Stykker  af  det  kostbare  Peltsværk. 

Han  fandt  det  dog  ikke  klogt  at  yttre  sig  videre 
om  Sagen,  men  hans  Mistanke  var  vakt  mod  Man- 
den i  Naboteltet,  en  lav,  firskaaren  Fin  med  raa 
Ansigtstræk,  der  daglig  havde  sin  Gang  i  Teltet  og 
kun  lidet  havde  forstaat  at  lægge  Skjul  paa  sit  uven- 
lige Sindelag. 

Han  hed  Josias  Umek  og  var  en  Slags  Opkjøber 
for  hin  svenske  Handelsmand  blandt  Finnerne  paa 
de  Kanter. 

Der  trakteredes  i  denne  Tid  oftere  med  Brænde- 
vin i  hans  Telt,  og  han  førte  megen  ophidsende 
Tale. 

Det  Tilfælde,  som  først  havde  vakt  Mortens  Mis- 
tanke mod  ham,  var  indtruffet  en  Dag  lige  efter  An- 
komsten, da  denne  Mand  havde  tilbudt  sig  at  følge 
Bom  ,,Vappus'*  til  nærmeste  Finneby. 

Idet  han  med  en  ustyrlig  Hen  kjørte  gjennem  en 
tæt  tilgroet  Olderskog,  slingrede  Pulken  pludselig 
paa  et  aabent  farligt  Sted  i  fuld  Fart  udover  en 
Issvul. 

Ved  sin  Aandsnærværelse  undgik  han  den  øien- 
synlige  Livsfare,  men  saarede  sig  slemt  Dragrebet 
havde  været  halvt  afskaaret  og  ikke  taalt  Tyngden, 
da  Pulken  slingrede. 

Ved  Hjemkomsten  advarede  Sølv-Sara  ham  ind- 
stændigt mod  at  betro  sig  til  nogen  anden  Vappus 
end  Sønnerne  i  den  Mands  Telt,  hos  hvem  han  bode 
og  var  Gjæst. 

Opdagelsen  af  hin  nye  Gjerning  med  Skindene 
satte  Morten  Jonsens  Selvbeherskelse  paa  en  vanske- 
lig Prøve;  men  hans  Forstand  sagde  ham,  at  et 
aabent  Brud  blot  kunde  tjene  hans  Uvenner,  og  det 
gjaldt  nu  at  holde  ud.  Han  bemærkede,  at  hans 
Vært  ofte  sad  meget  betænkt  og  i  denne  Tid  næsten 
altid  holdt  sig  hjemme,  medens  hans  to  Sønner  der- 
imod i  Regelen  var  fraværende.  Deres  Væsen  imod 
ham  havde  noget  undvigende  og  forbeholdent 

En  Eftermiddag  var  der  mere  end  almindelig 
livligt  foran  Teltene. 

Man  havde  drevet  Dyrene  sammen  for  at  sortere 
bort  endel  fremmede  Rener,  hvorefter  der  var  Spørgs- 
maal,  —  og  blandt  tusinder  kjender  enhver  Fjeldfin 
sit  eget  Dyr. 

Pæskene  laa  i  den  strenge  Kulde  hvidrimede 
slængt  henover  Sneen,  medens  Eieme  i  sine  for 
Brystet  aabne  Vadmelskufter,  rødmussede  og  hede, 
tQed  Skindtømmerne  over  Skuldrene  søgte  om  iblandt 
de  urolige  Dyr. 

Som  Morten  Jonsen  stod  udenfor  Teltdøren  og 
betragtede  Skuespillet,  rammede  Snerten  af  en  Skind- 
snor, i  hvis  Ende  der  visselig  maatte  have  været  en 
Blykugle,  bagfra  saa  hvast  i  Teltstangen  ved  hans 
Hoved,  at  Træet  kløvnede. 

Han  følte  et  skarpt  Lufttryk  i  Øiet,  som  om  en 
Riflekugle  var  faret  forbi. 

Josias  Umek  kom  netop  forbi,  svingende  Snoren 
paany  over  Hovedet,  som  om  han  var  beskjæftiget 
med  at  øve  sig  i  et  Kast  med  den  og  ikke  havde  be- 
mærket ham;  men  hans  vrede  Øine  og  hele  Udtryk 
savnede  aldeles  Uskyldighed spræget. 

Mortens  Harme  over  dette  uformodede  Angreb 
lod  ham  ikke  Tid  til  Selvbeherskelse. 

Med  et  Sprang  satte  han  ind  paa  Ophavsmanden, 
der  ikke  fik  Tid  til  at  vige  undaf.  Morten  følte  en 
sand  Lise  ved  endelig  at  have  aaben  Kamp. 

Det  varede  et  Minut,  hvori  hans  Modstander  ved 
det  hæftige  Fald  saa  tusinde  Stjerner  blinke  forvirret 
for  sine  Øine,  medens  de  andre  stod  haandfaldne 
uden  at  tænke  paa  at  gjøre  noget. 

Dette  Minut  behøvede  Morten  til  at  faa  Luft  og 
—  til  at  besinde  sig. 

Pludselig  slap  han  ham  og  gik  tilbage  til  Teltet, 
idet  han  fortalte,  at  Josias  havde  forsøgt  at  ramme 
ham,  og  paaviste  Sporet  i  Teltstokken  efter  Slaget. 

Der  blev  en  hel  Sammenstimlen  af  Mennesker. 

De  raabte  i  Munden  paa  hverandre  og  lod  til  at 
holde  med  Josias,  der  truende  og  klagende  over  Over- 
fald drog  sig  tilbage  til  sin  Gamme,  —  han  havde 
kjendt  sin  Uvens  Haand  og  lystede  intet  nyt  Sam- 
menstød. 

Nu,  Bruddet  ulykkeligvis  var  sket  og  Fiendska- 
bet  aabenbart,  indsaa  Morten,  at  Opholdet  der  var 
alt  andet  end  trygt. 

Hans  Værts  Miner  viste,  at  ogsaa  han  nu  var 
alvorlig  bekymret.  Hvad  der  kunde  times  ham  her 
paa  det  ensomme,  lovløse  Fjeld,  derpaa  havde  han 
allerede  set  Prøver  nok,  og  en  Fare  kunde  lure  bag 
hver  Snedrive. 

Paa  den  anden  Side  vilde  han  ikke  uden  i  aller- 
yderste Nød  lade  sine  møisomt  vundne  Varer  i  Stik- 
ken. Det  kunde  være  ligesaa  farligt  at  flygte  som 
at  blive,  og  under  alle  Omstændigheder  vandt  han 
intet,  om  han  lod  sine  Fiender  ane,  at  han  var 
bange. 

Han  gik  derfor  lige  efter  en  Tur  rundt  Gammeme 
og  samtalede  om  Aftenen  med  Familiens  Medlem- 
mer, som  om  intet  var;  —  disse  syntes  dog  i  høi  Grad 
beklemte. 

Igrunden  ansaa  Morten  ikke  engang  sit  Liv  for 
sikkert  i  den  nærmeste  Nat,  men  han  sov  tilsyne- 
ladende ind  saa  roligt  som  sædvanligt;  —  i  Virkelig- 
heden laa  han  dog  og  grublede  paa  Udveie,  indtil 
Søvnen  overvældede  ham. 

En  Timestid  efterat  de,  som  havde  Renvagt  den 
anden  Halvdel  af  Natten,  var  dragne  ud,  vaagnede 
han  ved,  at  en  Haand  varsomt  pikkede  ham  paa 
Skulderen;  han  var  paa  Øieblikket  lysvaagen  og  pa- 
rat til  det,  der  sad  ham  i  Blodet  —  Faren. 

Det  var  hans  Vært,  Jens  Ibmel,  der  hviskende 
bad  ham  klæde  sig  paa;  udenfor  stod  Renen  færdig 
med  hans  Skind  paa  Kjærrissene  og  én  til  at  følge 
ham  over  Fjeldet. 

Her  var  ikke  mere  trygt  for  ham,  sagde  Jens 
Ibmel  alvorligt,  og  det  var  bedst  at  flygte,  før  nog€n 
endnu  tænkte  paa,  at  han  kunde  have  det  til 
Hensigt. 

Morten  fik  en  Mistanke  om,  at  hele  Familien  var 

vaagen,  men  at  ingen  af  dem  for  de  andre  Finners 
Skyld  vovede  at  være  hans  Følgesvend  eller  have 
Del  i  Flugten,  medens  Gjæstfriheden  paa  den  anden 
Sid«  paalagde  deni  at  sørge  for,  at  der  intet  ondt 
timedes  ham. 

Han  tog  i  Stilhed  et  hjerteligt  Farvel  med  sin 
Vært,  der  havdie  overladt  ham  et  Par  Kjærisser  til 
Varerne  og  Proviant  samt  de  fornødne  Vareren  til 
Ombytte,  og  han  saa  til  sin  Forundring,  at  Sølv-Sara 
var  d^n,  som  skulde  føre  ham. 

Hun  sad  allerede  i  sin  Pulk  og  havde  sin  Hund 
ved  Siden,  og  han  fik  siden  høre,  at  det  var  hende, 
som  havde  drevet  Jens  Ibmel  til  at  iværksætte  Flug- 
ten saa  øieblikkeligt. 

Et  Slag  af  Svøben,  derpaa  lynsnart  op  i  Pulken, 
og  saa  gik  det  afsted  fra  den  ensomme  Finneby  hen- 
over Skaren  i  den  kolde,  klare  Nat. 

Den  store,  runde  Maane  i  sit  blaa  Stjernefelt 
"^t  skynde  sig  ved  Siden  af  dem  langs  Aas- 
nedens  Nordlysets  elektriskknittrende  røde, 
"^  og  blaa  Luegjærde  med  de  i  disse 
iige  Lysfortoninger  snart  var  for- 
svundet, snart  igjen  voksede  ud  over  Himmelen  som 
et  rødligt  bølgende  Hav. 

Ildtungerne  syntes  undertiden  at  slikke  næsten 
ned  i  Snebakken,  og  hele  det  hvide  Maanelandskab 
blev  da  en  Stund  underlig  skyggeløst. 

I  disse  Mellemrum,  hvori  det  blev  saa  lyst,  at 
man  næsten  kunde  se  en  Naal  paa  Sneen,  og  hvori 
Sølv-Saras  Pulk  og  Ren  tegnede  sig  mærkelig  en- 
somt foran  ham,  voksede  de  i  sig  selv  storartede 
Naturomgivelser  for  Morten  op  til  en  kjæmpemæs- 
sig,  hemmelighedsfuldt  truende  Stilhed,  hvoraf  hans 
Sind  følte  sig  lettet,  saa  ofte  Maaneskyggerne  igjen 
fik  Overtaget,  og  Omridsene  atter  tegnede  sig  na- 
turligt 

Jonas  Lie  :    Samlede  Vacrkcr.    I.  ^® 

Han  havde  halvt  en  Stemning,  som  om  han 
kjørte  alene  ud  i  Natten  med  en  Heks. 

I  Nordlysets  mystiske  Luer  tænker  Finnen  sig 
sine  afdødes  Sjeele.  ^ 

Han  véd,  at  Nordlyset  lader  sig  drage  ned  mod 
Snebakken,  naar  hån  bølger  med  et  hvidt  Laggen,  og 
at  det  kan  hidses  ved  visse  Lyd,  og  i  slige  underlige 
Nætter  ser  han  de  underjordiske  med  sine  Renflokke, 
der  har  lysende  Horn,  flygte  for  Nordlyset,  som  for- 
følger dem  med  sine  Ildtunger. 

Toget  gik  i  uafbrudt  Fart,  indover  mod  Fjeldet, 
med  •  Sølv-Saras  Hund  utrættelig  gjøende  foran  og 
visende  Veien,  den  hele  Nat  og  til  Middagstid  den 
næste  Dag,  da  de  holdt  en  kort  Hvile  ved  en  forladt 
G  amme  for  at  tø  op  noget  Renkjød. 

Af  hendes  Mine  og  faa  Ord  forstod  han,  at  hun 
frygtede  for,  at  Josias  Umek  og  hans  Kammerater 
kunde  have  sat  efter  dem  om  Morgenen. 

Varerenerne  ombyltedes,  og  man  skyndte  paa 
videre  udover  Eftermiddagen  og  Aftenen,  indtil  de 
endelig  sildigt  stansede  ved  en  anden  forladt 
Gamme. 

Her  undte  de  sig  og  Dyrene  nogle  Timers  Hvile 
til  ud  paa  Morgensiden,  da  det  atter  bar  af  sted. 

Det  var  først,  da  de  efter  to  og  et  halvt  Døgns 
Reise  var  kommet  ind  paa  Fjeldvidden,  at  Sølv-Sara 
fandt  sig  i  noget  længere  Raster,  og  hun  syntes  da 
efterhaanden  at  blive  liiere  tryg: 

Hun  sagde,  at  det  var  seks  Døgns  Reise  over  til 
det  Sted  nede  ved  det  norske  ftalføre,  hvor  han  selv 
kunde  kjende  Veien,  og  hun  forlade  ham. 

En  Aften  overfaldtes  de  paa  Vidden  af  en  vold- 
som Snestorm. 

En  Stund  undersøgte  Sølv-Sara  møisommelig 
Mosens  Stilling  paa  Stenene  og  andre  Mærker  for  at 
flnde   Veien,    men   tilslut   maatte   de   give   tabt   og 

stanse.  Hendes  Adfærd  opretholdt  imidlertid  hans 
Mod. 

Hun  stillede  roligt  Pulkene  og  Renerne  sammen 
og  beredte  alt  til  at  lade  sig  og  ham  sne  ned. 

De  maatte  skiftevis  dreie  Skistaven  for  at  holde 
Lufthullet  aabent  i  Sneen  for  deres  lune  Kammer. 

Stormen  varede  ved  ogsaa  det  følgende  Døgn. 

Han  lagde  Mærke  til,  at  Sølv-Sara  ofte  henfaldt 
i  Grublerier,  og  det  syntes,  som  om  den  gamle  havde 
noget  paa  Hjerte. 

Det  var  et  Ansigt,  der  trods  det  runkne  Skal  og 
det  som  oftest  bittre  Udtryk  godt  kunde  have  været 
smukt  engang  i  Ungdommen,  —  ialfald  faldt  dette 
ham  ind,  engang  han  saa  paa  hende,  medens  han 
1  Stilhed  grublede  over,  hvad  der  vel  kunde  have 
bevæget  deiine  underlige  og  i  sit  Væsen  saa  hadske 
Kvinde  til  at  gjøre  slige  Offre  for  ham. 

Hun  maatte  have  læst  noget  af  denne  Forundring 
i  hans  Ansigt;  thi,  da  det  lidt  efter  dæmrede,  be- 
gyndte hun  i  en  dæmpet  Tone  at  tale  til  ham. 

Hun  sad  med  Ansigtet  i  Hænderne,  og  Morten 
opfattede  snart,  at  hun  talte  om  Store-Lars  og  søgte 
at  udøse  sit  Sinds  Tyngsel  for  ham. 

Det  var  et  tykt,  af  Aarene  fæstnet,  Skal,  som  nu 

—  under  stedse  tungere  Bevægelse,  indtil  Stemmen 
blev  næsten  uhørlig  —  brast  om  et  under  Ulykke  og 
Bitterhed  forgjemt,  fortvivlet  Hjerte. 

Him  var  den  Kvænfinpige,  som  Store-Lars  havde 
elsket,  og  som  var  biet  lokket  ombord  i  Wassilieffs 
Lodje  — ,,det  er  nu  meget  over  to  Snes  Aar  siden,'' 

—  sagde  hun  —  ,,og  Gud  har  ladet  mig  leve  længere 
end  jeg  har  havt  Lyst  til." 

„Da  jeg  siden  med  Barnet  paa  Ryggen  vandrede 
paa  min  Fod  hjem  over  Fjeldet  fra  Rusland,  kunde 
Ulv  og  Bjørn  gjerne  have  taget  mig,  saa  lige  glad 
var  jeg  om  Livet;  thi  til  Lars^  syntes  jeg,  det  var 

umuligt  at  komme  igjen,  og  dog  droges  jeg  did  af 
al  min  Hu. 

Jeg  gik  villieløs  som  i  en  Taage  og  husker  kun 
af  det  hele,  at  jeg  nærede  mig  med  Multebær  og  fik 
Melk  i  Gammerne  til  Barnet,  efterat  jeg  selv  ikke 
havde  mere. 

Nede  paa  Jordet  ved  Olsvaag,  som  gamle  Kor- 
poral Stuwitz  dengang  eiede,  traf  hans  Søn  mig.  Jeg 
blev  Tjenestepige  der,  og  jeg  var  ham  lydig  som  en 
Hund. 

Han  sagde,  jeg  skulde  være  glad,  da  mit  Barn 
døde;  jeg  begrov  det  paa  Fjeldet. 

Siden  har  jeg  mange  Gange  hørt  det  raabe  oppe 
i  Marken. 

Da  Stuwitz  kom  til  Brøgelmann  i  Køllefjord, 
satte  han  mig  i  Tjeneste  oppe  til  Fjeldfinnen  Jakob 
Nutto,  som  var  en  Bror  af  Mathis  Nu^to. 

Med  ham  havde  han  mange  Handler  —  der  ikke 
alle  var  af  det  gode;  thi  Jakob  havde  hjulpet  til  at 
forvare  Varerne  fra  et  Fartøj,  som  de  havde  plyndret 
i  Sjøen.  Ja  der  var  ogsaa  Forhør  om  de  Ting,  og 
jeg  kunde  da  forklaret,  hvad  ingen  af  dem  lystede, 
om  hvor  Varerne  var  gjemt 

Stuwitz  stolede  paa  mig,  thi  han  vidste,  jeg  var 
ham  lydig  i  et  og  alt,  og  jeg  hjalp  ham  med  at  faa 
vekslet  rundt  om  baade  i  syd  og  nord  til  Sølv  de 
Rigsdalersedkr,  som  han  havde  gjemt  under  Gulv- 
planken henne  i  Olsvaag. 

En  Sommer  besøgte  jeg  min  Mor  og  laa  syg  der. 
Hun  sagde  mig,  at  Stuwitz  havde  hjulpet  Wassilieff, 
dengang  de  fik  mig  ombord  i  Lod j en. 

Da  kom  Lars  en  Dag  ind  og  talte  til  mig,  han 
saa  saa  medtaget  ud;  —  men  jeg  kunde  ikke  svare 
ham  og  sagde  noget  bort  i  Vildelse. 

Om  Natten  flygtede  jeg  henover  til  Olsvaag,  der 
laa  et  Døgns  Gang  borte. 

Jeg  følte,    at  jeg  stakkels  nedtraadte   Orm   dog 

kunde  hævne  mig,  og  næste  Gang  Stuwitz  kom  hjem 
til  Olsvaag,  var  hans  Sølvpenge  borte. 

Jeg  véd,  at  det  gik  ham  saare  haardt  til  Hjerte, 
men  han  turde  ikke  forespørge  sig  videre  om  dem. 

Med  Beivisdaleme  kom  jeg  en  Dag  til  Jakob  Nutto 
og  sagde,  at  jeg  havde  adspurgt  Maderakka  henne 
i  Fjeldet.  Fra  den  Dag  kaldte  man  mig  Sølv-Sara 
og  trode  mere  og  mere,  at  jeg  kunde  vise  igjen  og 
gjøre  mange  troldkyndige  Ting. 

Jeg  lod  dem  blive  i  Troen  og  trode  det  mangen- 
gang selv,  fordi  jeg  hadede  Gud  og  alle  Mennesker 
og  syntes,  at  de  onde  Aander  maatte  følge  mig. 

Jeg  har  fra  de  Dage  af  streifet  om  over  hele 
Finmarken  og  altid  havt  fremmed  Tag  over  Hovedet; 
—  kun  vogtede  jeg  mig  for  at  komme  did,  hvor  jeg 
vidste  Lars  var. 

Jeg  ser  ham  ofte  i  Drømme,  og  da  spørger  han 
mig  altid,  hvor  jeg  har  gjort  af  Barnet;  men  inat 
spurgte  han,  om  jeg  ikke  snart  kom  hjem  igjen  fra 
Rusland." 

Da  Morten  nu  med  dybt  Alvor  yttrede,  at  Store- 
Lars  havde  sagt,  at  han  ventede  at  træffe  sammen 
med  hende  paa  et  bedre  Sted,  faldt  hun  igjen  i  Tan- 
ker og  en  Stund  efter,  sammenbøiet  som  hun  sad,  i 
en  tung  Graad,  men  mælede  ikke  et  Ord. 

Den  næste  Morgen  gik  det  igjen  af  sted  som  før; 
kun  var  hun  hele  Dagen  taus. 

Et  Sted  syntes  Morten,  han  skulde  kjende  sig 
igjen.  De  kjørte  nemlig  forbi  hin  Offersten,  som 
Mathis  Nutto  i  al  Hemmelighed  havde  ydet  sin 
Tribut. 

Dens  menneskelignende  Hoved  stod  nu  med  en 
Sneskavl  ludende  udover  Panden  og  en  blaagrøn 
Issvul  hang  ned  som  Skjæg  —  den  laa  der  ensomt 
som  Fjeldviddens  gaadefulde  Sphinx. 

Sølv-Sara  gjorde  et  Øieblik  holdt  og  sad  stille  i 
Pulken,  som  om  hun  kjæmpede  med  noget  indven- 

digt,  men  slog  saa  pludselig  med  Tømmen  paa  sin 
Ren,  og  snart  laa  Stedet  langt  bag  dem. 

Reisen  gik  videre  endnu  et  Døgn  med  Hvile  om 

Natten. 

Den  næste  Formiddag  kom  de  til  en  Skraaning, 
hvorfra  der  aabnede  sig  en  vid  Udsigt  nedover  Dalen 
paa  den  norske  Side,  og  her  gjorde  de  holdt  Hun 
strøde  Mose  for  hans  Rener  og  viste  ham  med  klare 
Mærker  Veien  nedover  til  det  nærmest  bebyggede 
Sted;  thi  her  skulde  de  skilles.  , 

Morten  prøvede  forgj-æves  paa  at  bevæge  hende 
til  at  modtage  Vederlag,  og  han  vidste  da  intet  andet 
at  gjøre  end  at  gaa  hen  og  takke  den  gamle  Kone. 

Hun  stod  allerede  i  Pulken,  da  hun  atter  gik  hen 
til  ham,  og  idet  hun  med  vaade  Øine  stod  bøiet  over 
Staven  og  ligesom  betænkte  sig  lidt,  spurgte  hun: 

,,Tror  Du,  Præsten  i  K  .  .  vaag"  —  hun  mente 
Provsten  Muller  —  „steder  en  Synder  som  mig  til 
Nadvers?" 

Da  Morten  alvorligt  bekræftede  dette,  lyste  hen^ 
des  gamle  Ansigt  af  et  saa  sjæleglad  Udtryk,  at 
han  fik  Følelsen  af,  at  det  uventet  var  lykkets  ham 
at  give  hende  en  Tak  for  Turen. 

Morten  Jonsen  kjørte  nu  ensom  nedover. 
Som  han  sad  i  Pulken  og  tænkte  over  denne 
Tur,  forekom  den  ham  som  et  overstaat  Eventyr. 

Alt,  hvad  han  vidste  om  Stuwitz,  samlede  sig 
efterhaanden  inde  i  hans  Tanke  som  en  Uveirssky. 
Efter  nogen  Eftertanke  sagde  hans  praktiske 
Forstand  ham  dog,  at  alle  disse  halvklare  Traade 
ikke  kunde  afgive  tilsvarende  juridiske  Beviser  mod 
ham. 

Hvad  han  havde  faat  at  vide  om  Moderens  Fød- 
sel, skrev  sig  kun  fra  en  enkelt  nu  afdød  Mand, 
hendes  Fosterfader,  den  gamle  Sjøfin  Isak  Løvøen; 
og  det,  som  Sølv-Sara  havde  fortalt  om  hine  Sedler, 
der  neppe  kunde  være  andet  end  stjaalne  fra  Vra- 

gdiy  var,  naar  alt  kom  til  aU,  gamle  afældede  Hi- 
storier, hvis  hele  iulde  Sammenhæng  nu  kun  kunde 
være  tilstede  i  gamle  Stuwitz's  egen  brødefulde  Sam- 
vittighed. —  Der  var  for  ham  noget  dybt  bittert  i 
denne  Betragtning. 

Morten  havde  altid  været  for  stærkt  opfyldt  af 
Tanken  paa  selv  at  skabe  sig  en  Fremtid  til  nogen- 
sinde at  have  følt  sig  fristet  til  at  gjøre  Livsopgave 
af  at  efterspore  de  Muligheder,  som  kunde  ligge  i 
Fortiden,  skjønt  disse  dog  paa  sin  Vis  var  biet  ham 
en  Spore;  —  mindst  laa  det  for  kam  nu,  han  med 
uroligt  Sind  hastede  nedover  for  at  oprette,  hvad 
rettes  kunde,  paa  det  Nederlag,  han  maatte  have 
lidt  ved  Butikkens  Stansning;  —  og  snart  var  hans 
hele  Sind  opfyldt  af  Planer,  der  vedrørte  denne 
Sag. 

Da  han  med  beklemt  Hjerte  en  Formiddag  i 
Vinteren  satte  over  Sundet  hos  Kvænen,  vilde  han 
ikke  adspørge  dem,  som  rode  ham. 

Det  var  i  Februar,  netop  i  Begyndelsen  af  Fiske- 
tiden, og  han  iorundrede  sig  lidt,  —  men  vovede 
ikke  at  tage  Haab  deraf  —  over  de  mange  Folk, 
Bom  stod  deroppe,  og  Fembøringeme,  som  laa  ved 
Landet 

I  nogle  Sprang  tog  han  Veien  fra  Baadstøen  hen 
til  Butikken  bagom  Knarten  og  saa  der  —  et  større, 
tilbygget  Skur,  hvori  hans  "Bror  Ellert  stod  i  travl 
Handel  med  «n  Klynge  Fiskealmue,  der  trængtes  om 
Pladsen  foran  Diskebrættet,  og  Faderen  holdt  paa 
at  bære  en  Pakke  hen  til  Butikken. 

Ellert  blev  ham  først  va*r;  han  blev  rød  i  An- 
sigtet, men  lod  som  om  intet,  idet  han  fortsatte  med 
dén  Kunde,  han  havde  for  sig.  I  det  Blik,  han  fik 
fra  ham,  laa,  at  alt  maatte  være  i  Orden,  og  Boden 
syntes  ogsaa  rigeligt  forsynet 

Paa  Hjemveien  fik  han  af  sin  Far  Opløsning  paa 
Gaaden. 

Da  Butikken  holdt  paa  at  blive  udsolgt  ved  Jule- 
tid, havde  de  været  i  stor  Beraad  med,  hvad  der  var 
at  gjøre.  Men  saa  havde  Eilert  en  Dag  fattet  en 
Resolution,  samlet  alle  de  kontante  Penge  og  fulgt 
en  sydgaaende  Jagt  til  Trondhjem. 

Der  havde  han  betalt  hos  KJøbmanden  og  i  sin 
Broders  Navn  ordineret  nye  Varer,  og  paa  den 
prompte  Betaling  var  den  nye  Kredit  biet  tilstaat 
fuldt  og  rigeligt,  saa  at  de  nu  var  forsynede  langt 
udover  Fisketiden. 

Morten  indsaa,  at  han  i  sin  Broder  allerede 
havde  en  god  Fuldmægtig  og  var  ham  i  Hjertet  dybt 
taknemlig. 

Ved  Hjemkomsten  fortalte  han  Forældrene  det 
i  alle  Maader  saa  heldige  Udfald  af  Turen;  men 
gamle  Jon  Zachariasen  fik  dog  først  al  Tvivl  strøget 
af  Ansigtet,  da  han  foreviste  Dokumentet  om  Grund- 
retten. 

Han  saa  glad  bevæget  ud,  og  Marina  satte  sig 
stille  hen  til  ham. 

De  to  gamle  skimtede  nu  en  Fremtid,  som  de, 
—  tungt  som  Livet  havde  lært  dem  at  se  alt,  —  lidet 
havde  vovet  at  sætte  Fortrøstning  til. 


FEMTENDE   KAPITEL. 

ANDREAS. 

Medens  Morten  Jonsen,  støttet  af  sit  Handels- 
steds  fordelagtige  Beliggenhed,  i  Løbet  af  de  følgende 
Par  Aar  gjør  det  ene  heldige  Greb  efter  det  andet 
og,  ledsaget  af  den  Ros  og  det  Ry,  hvormed  Verden 
gjerne  følger  den  lykkelige,  blir  en  Størrelse  i  Di- 

striktet,  skal  vi  gaa  lidt  tilbage  i  Tiden  og  berette 
om  Andreas  Heggelund. 

Nede  1  Kristiania  havde  Andreas  i  alle  Maader 
optraadt  som  Heggelunds  Adoptivsøn;  han  f urnere- 
des overflødigt  med  Penge  og  gik  blandt  Studenterne 
under  Navn  af  „rige  Heggelund". 

Hans  godhjertede,  livlige  Væsen,  den  Omstændig- 
hed, at  han  altid  var  rede  til  at  laane  sine  Venner 
Penge  og  altid  flot,  nobel  i  al  sin  Færd,  samlede 
snart  en  Kreds  af  Kammerater  om  ham. 

Han  gik  for  et  lyst  Hoved,  var  et  Slags  Løve  i 
Studentersamfundet,  vankede  stadigt  i  Theatret  og 
beskjæftigede  sig  som  hele  den  Kreds,  der  var  om 
ham,  med  skjønliterære  Interesser. 

Han  inviteredes  i  Selskaber  og  paa  Baller  og  var 
stadig  optaget 

Den  Arbeidsbegeistring,  der  havde  været  over 
ham  den  sidste  Tid  i  Hjemmet,  var  efterhaanden 
svundet  Igjen  —  den  havde  væsentlig  været  et  Laan 
fra  hans  energiske  Ven  Morten,  medens  hans  bløde 
Natur  var  under  Indflydelse  af  hans  Eksempel  og 
Personlighed.  Med  Læsningen  gik  det  ialfald  meget 
langsomt. 

Brevene  fra  Andreas  var  dengang  Heggelunds 
og  hans  Frues  Fryd,  tiltrods  for,  at  de  stadig  endte 
med  Pengeanmodninger. 

Heggelund  oplæste  i  Regelen  det  sidst  ankomne 
for  gode  Venner,  som  besøgte  ham;  ja  han  tog  sig 
vel  og  undertiden  en  Tur  —  med  Brevet  i  Lommen 
—  over  til  Sorenskriveren,  hvor  det  da,  som  leilig- 
hedsvis,  blev  oplæst  og  især  i  dennes  Datter  Julie 
havde  en  overmaade  spændt  Tilhører.  De  havde 
en  Forestilling  fra  allehaande  forlagte  Universi- 
tetshistorier om,  at  dette  Liv  var  at  ,, studere",  og 
at  Eksamen  efter  visse  Aars  Forløb  vilde  komme  ud 
deraf  med  et  Slags  Naturnødvendighed. 

Saa  kom  Fru  Heggelunds  Død,  hvoraf  han  tog 

sig  meget  nær,  og  Brevene  hjemmefra  var  trods  den 
tilsyneladende  lette  Tone,  hvori  Onkelen  altid  skrev, 
fra  den  Tid  af  aldrig  videre  glædelige. 

Af  og  til  lod  Remisserne  vente  paa  sig  langt  ud- 
over Terminen  paa  en  Maade,  der  til  hans  Forbau- 
selse  lod  ham  ane,  at  Onkelen  vist  ikke  altid  havde 
saa  let  for  at  skaffe  dem.  Dette  sidste  satte  nu 
vistnok  ikke  Andreas  i  absolut  Forlegenhed;  thi  han 
forstod  udmærket  at  gjøre  Gjæld  og  nød  god  Kredit 
paa  sin  Onkels  Navn. 

Han  havde  dog  et  eAifot  lyst  Hoved  til  ikke  i  en- 
kelte Stunder  at  have  sine  Anelser  om,  at  det  kunde 
staa  mindre  vel  til  hjemme,  men  derhos  en  altfor 
let  og  adspredelseslysten  Natur  til  nogensinde  ret 
længe  og  alvorligt  at  blive  hængende  ved  Eftertan- 
ken, uagtet  et  Par  af  Edels  senere  Breve  vel  kunde 
egnet  sig  dertil. 

Efterretningen  om  Auktionen  og  den  øvrige  Til- 
stand hjemme  virkede  derfor  paa  ham  som  en  fuld- 
stændig Overraskelse.    Den  formelig  bedøvede  ham. 

Han  forstod  med  engang,  at  ogsaa  hans  Løbe- 
bane havde  faat  anderledes  mørke  Udsigter,  og  paa 
sin  yderlige  Vis  overgav  han  sig  nu  næsten  til  For- 
tvivlelse. 

Han  vidste  imidlertid  snart  sangvinsk  at  reise 
sig  en  Stige  af  lyse  Forhaabninger.  Hos  gode  Ven- 
ner hist  og  her  fik  han  opdrevet  et  Laan,  stort  nok 
til/  at  han  med  Tarvelighed  kunde  læse  inde  i  Kri- 
stiania  ét  Aar  for  det  første. 

Han  udviklede  herunder  en  ^sædvanlig  Energi, 
og  tog  øieblikkelig  med  stor  Iver  fat  paa  Læsningen. 
Hans  Natur,  der  altid  forlangte  en  Spore,  havde  faat 
en  saadan  i  de  uventede  nye  Omstændigheder. 

Det  vakte  ikke  lidet  Opsigt  i  Studenterverdenen, 
da  det  hed  sig,  at  ,,rige  Heggelund"  nu  havde  be- 
gyndt at  læse  med  ikke  mindre  end  to  Manuduk- 
tører. 

Han  bpnaade  sin  Eksamen  og  var  samme  Som- 
mer reist  hjem  til  Onkelen,  hvor  han  for  det  første 
opholdt  sigw 

I  Hjemmet  var  han  nu,  skjønt  elskværdig  som 
før,  dog  en  ganske  anderledes  suffisant  og  menings* 
berettiget  Herre  end  dengang  han  rei^te  —  han  op- 
traadte  gjeme  som  ,, Autoritet'*,  men  mærkede  tii  sin 
Ærgrelse,  at  Edel  ikke  absolut  og  blindt  bøiede  sig 
for  hans  Meninger.  Saa  venligt  deres  Forhold  var, 
fandt  han  dog,  at  hendes  Tone  undertiden  var  lidt 
harcellerende,  hvilket  igjen  gav  Anledning  til  smaa 
Rivninger  og  til,  at  Andreas  til  sine  Tider  forholdt 
sig  en  Smule  taus  fornærmet 

Af  hans  Yttringer  fremgik  en  selvvigtig  Tanke 
om  den  akademiske  Dannelses  adlende  Egenskaber 
—  ,, alene  den  gjorde  dog  en  Mand  til  Gentleman  i 
vort  Land,"  mente  han. 

Edel  disputerede  aldrig  direkte  imod;  men  han 
kunde  alligevel  aldrig  ret  taale  den  Maade,  hvorpaa 
hun  svarede  til  eller,  rettere  sagt,  som  oftest  ikke 
svarede;  —  han  vidste  ikke,  enten  hun  var  vred  eller 
gjorde  Nar  af  ham. 

Han  havde  flere  Gange  besøgt  Morten  Jonsen  og 
var  af  ham  biet  modtaget  med  alt  det  gamle,  straa- 
lende  Venskab;  men,  optaget  som  denne  altid  var  af 
sine  Forretninger,  blev  der  ikke  den  Anledning  til 
Omgang,  som  han  havde  ventet  sig. 

Morten  Jonsen  havde  ude  paa  Finnæsset  alt  op- 
sat en  stor  Sjøbod  og  nogle  til  den  stedse  stigende 
Bedrift  nødvendige  Udhuse,  medens  en  liden  Stue- 
bygning med  store  Ruder  og  i  moderne  Stil  endnu 
kun  eiede  et  eneste  halvt  indredet  Værelse  at  opholde 
sig  i. 

Han  færdedes  ude  sent  og  tidligt  og  havde  kun 
meget  knap  Tid  ad  Gangen  tilovers  for  sin  Ven. 

Det  var  Andreas  paafaldende,  at  han  hvergang 
altid,  som  hændelsesvis,  spurgte  ham  ud  om  Edel, 

og  han  opdagede  snart,   at  han  med  dette  Thema 
kunde  beholde  ham  i  Stuen,  saalænge  han  vilde. 

Andreas  havde  en  lidt  ubehagelig  Følelse  ved 
denne  Interesse  hos  ham  og,  skjønt  han  ikke  netop 
opgjorde  dig  det  saa  klart,  likte  han  det  dog  ikke  og 
slog  Talen  altid  over  i  noget  andet. 

Uagtet  alle  sin«  Forelskelser  siden  hin  Gang, 
Julie  Schultz  var  hans  Stjerne,  havde  Andreas  paa 
Fætteres  almindelige  beskedne  Vis  dog  altid  hem- 
melig troet  at  eie  Prioritetsretten  til  sin  Kusine,  og 
nu,  han  havde  set  hende  igjen  som  voksen  og,  hvad 
han  ikke  var  blind  for,  som  en  paa  sin  Maade  eien- 
dommelig  smuk  Kvinde,  var  hun,  for  hans  Forel- 
skelses aller,  allersidste  Gang  —  saa  trode  han  ial- 
fald  selv  —  biet  Gjenstanden  for  hans  Inklination. 

Han  kunde  ikke  andet  end  blive  jaloux  og  kræn- 
ket ved  den  Opdagelse,  han  trode  at  have  gjort  an- 
gaaende  sin  Vens  Følelser. 

Andreas  havde  i  Begyndelsen  havt  meget  travelt 
med  at  berette  hjemme  om,  hvilken  Mand  der  holdt 
paa  at  blive  af  Morten  Jonsen,  og  udmalet  det  med 
sin  vanlige  Begeistring;  —  siden  blev  han  jo  derom 
mærkværdig  taus. 

Paa  Edel  havde  disse  Udmalinger  gjort  sin  egen 
Virkning,  og,  naar  hun  nu  stødte  sammen  med  Mor- 
ten Jonsen,  var  der  en  venlig  Kulde  i  hendes  Væsen. 
Han  følte  med  stigende  Bitterhed,  at  hun  ligeoverfor 
ham  var  biet  en  anden. 

Engang,  Andreas  og  hun  var  i  Besøg  hos  Provst 
Muller,  kom  ogsaa  Morten  Jonsen  did  i  et  Ærinde. 
Han  havde  netop  gjort  en  heldig  Forretning,  der 
havde  vakt  Opsigt,  og  af  Provstens  Familie  blev  dette 
med  glad  Deltagelse  omtalt. 

Det  Ansigt,  som  hans  Øine  derunder  uvilkaarligt 
faldt  paa,  saa  imidlertid  ligegyldigt  ud,  og  han 
trode  endog  at  opdage  en  vis  haanlig  eller  ringe- 
agtende Trækning  ved  Læben.     Han  lod  som  intet, 

og  paaskyndte  lige  efter  sin  Afreise.  Kun  var  hans 
Afskedshilsen  meget  kold. 

Han  havde  besluttet  at  betro,  hvad  han  var  kom- 
met efter  om  sin  Moders  Fødsel  og  nu  sidst  af  Sølv- 
Sara  om  Pengesedlerne,  til  sin  gamle,  faderlige  Ven 
Provsten,  der  altid  havde  vist  ham  Interesse  og  Del- 
tagelse. 

Han  vilde  indhente  hans  Raad  om,  hvorledes 
han  skulde  forholde  sig  mod  Stuwitz;  thi  dennes 
Færd  mod  ham,  som  den  opdukkede  Konkurrent  i 
Distriktet,  havde  i  den  sidste  Tid  ægget  ham  paa 
mange  Maader  og  vakt  den  Tanke  hos  ham,  paa  en 
eller  anden  Vis  at  faa  draget  denne  Mands  Liv  frem 
for  Offentligheden. 

Provsten  hørte  oppe  paa  sit  Kontor  taus  paa  alt, 
hvad  Morten  havde  at  berette.  Han  vidste  selv  fra 
Isak  Løvøens  og  Sølv-Saras  Skriftemaal  endel  mere; 
men  hans  Læbe  var  bundet  ved  Taushedspligt.  Ikke 
destomindre  kunde  han  med  frelst  Samvittighed  her 
give  det  Raad,  som  forekom  ham  rigtigst. 

Blottet  som  han  var  for  Bevisligheder,  vilde, 
sagde  han,  det  Slags  Historier  af  Folk  kun  blive 
opfattet  som  Frugt  af  en  Konkurrents  Brødnid.  Og 
hvis  det  kun  var  for  at  hævne  sig  paa  Stuwitz,  da 
maatte  han  vel  erindre,  at  Hævnen  hører  en  anden 
til.  ,,Det  Ord  er  stadfæstet  af  min  nu  gamle  Er- 
faring" —  endte  han  —  ,,at  ingen  rider  saa  raskt, 
at  Vorherre  ikke  engang  indhenter  ham!"  —  ,,0g,  tro 
De  mig,  unge  Mand,  —  han  naar  nok  ogsaa  Stuwitz, 
selv  om  vore  Øine  ikke  skal  se  det!" 

Resultatet  blev,  at  Morten  Jonsen  opgav  sine 
Hævnplaner,  skjønt  han  nu  i  sit  bittre  Sind  ikke  var 
lidet  stridslysten. 

Han  gik  derhjemme  og  søgte  at  indbilde  sig  alt 
undtagen  det  sande  med  Hensyn  til  Edel. 

Var  Grunden  til  hendes  forandrede  Opførsel,  at 
Andreas  var  kommet  hjem?  —  Han  havde  skinsyg 

bemærket,  at  htm  altid  var  saa  fortrolig  mod  ham. 
Eller  ansaa  hun  det,  han  alt  havde  udrettet,  for  saa 
under  hendes  Forventning  lidet?  —  Folk  mente  dog, 
at  det  var  mærkværdigt  nok.  Han  skulde  ialfald 
vise  hende,  at  han  kunde  gjøre  det,  som  mere  var 
endnu. 

Han  undgik  fra  nu  af  at  træffe  sammen  med 
Andreas. 

Hans  Mor  havde  af  meget  forstaat,  at  han  bar 
paa  tunge  Tanker,  og  Jon  rystede  undertiden  paa 
Hovedet,  fordi  han  syntes,  at  Sønnen  i  sin  Forretning 
begyndte  at  sætte  formeget  paa  et  Kort. 

Engang,  Morten  efter  et  Møde  med  Edel  Hegge- 
lund  kom  dobbelt  bitter  tilbage  til  Hjemmet,  op- 
naade  Moderen  i  nogle  halve  Ord  hans  Fortrolighed. 

Marina  kunde  ikke  lade  være  at  føle  med  ham  i 
hans  Lyst  til  at  vise  den  fine  Frøken,  hvad  han 
kunde  drive  det  til;  men  Jon  Zachariasen  fandt,  det 
var  en  forfængelig  Stræben.  I  sit  Hjerte  var  han 
den,  hos  hvem  Edels  Aktier  igrtinden  stod  lavest; 
thi  han  saa,  at  hun  var  Skyld  i,  at  Sønnen  nu  sty- 
rede saa  uvorrent  og  dumdristigt  paa  Heldet  løs. 
Men  han  yttrede  nu  intet  til  sin  Hustru  —  han  var 
selv  bange  for  at  spaa. 


En  Aften  sad  Andreas  længe  oppe.  Han  skrev 
og  rev  itu  og  skrev  igjen  —  paa  et  Frierbrev  til  sin 
Kusine. 

Han  havde  skrevet  tre  før  i  sit  Liv,  og  dette 
maatte  for  hans  egen  Æres  Skyld  ikke  ligne  noget 
af  hans  forrige.  Hans  Kurage  var  overhodet  ikke 
slig  indrettet,  at  han  personlig  vilde  tage  Svaret,  — 
derfor  havde  han  altid  friet  skriftligt. 

Den  næste   Eftermiddag  afleverede  han   Brevet 

ved  et  Bud,  medens  han  selv  lige  til  sent  om  Afte- 
nen var  ude  paa  en  Tur  tilbaads. 

De  følgende  Dage  var  han  askegraa  fortvivlet. 

Edel  havde  i  en  kort  Paaskrift  svaret  ham  sit 
,,Ner*  saa  kusineligt-vonligt  og  haabet,  at  han  des- 
uagtet vedblev  som  før  at  være  hendes  hyggelige 
Fætter. 

En  Aftenstund  en  Tid  efter  fandt  han  dog  ud, 
at  hans  egentlige  Kjærlighed  havde  været  hans 
første,  den  til  Sorenskriver  Schultz's  Datter  Julie. 

„Fætter  og  Kusine  er  for  nært".  Han  havde 
„skammeligt  og  mere  end  skammeligt"  næsten  ikke 
tænkt  paa  hende  1  al  den  Tid. 


SEKSTENDE  KAPITEL. 

FINNÆSSET. 

Stuwitz  havde  med  stor  Forargelse  fulgt  Morten 
Jonsens  Held  i  Finkrogen  •^'  han  ansaa  det  ligefrem 
for  et  Ran  fra  ham  selv,  og  dobbelt  harmede  det  ham 
at  86  det  optaget  af  Morten  Jonsen. 

Finkrogen  var  ikke  blot  i  sig  selv  en  Perle,  men 
ved  Konkurrencen  fra  den  Kant  led  tillige  hans  egen 
Handelsplads  betydeligt. 

Han  var  en  virksom  Fiende,  og  Morten  havde 
midt  i  sin  Fremgang  faat  det  at  føle  paa  mange 
Vis. 

Da  han  en  Høst  hørte,  at  Morten  Jonsen  havde 
totalt  overspekuleret  sig  paa  en  stor  Fiskeleverance, 
saa  han  triumferende  ud. 

For  Butikfolkeue  yttrede  han,  at  det  ikke  var 
andet  end,  hvad  han  altid  havde  tænkt  sig  om  denne 
,,Nyhedsmager'\  der  var  kommet  op  og  gjorde  saa- 

megen  Blæst,  og  ikke  mindre  fomøiet  brummede 
han,  da  han  havde  faat  høre,  at  Morten  Jonsen  havde 
maattet  ty  til  Jackmann  nede  i  Storvaagen  og  der 
optaget  et  større  Laan  paa  sin  Handelsplads. 

Stuwitz  stod  i  mangeasLrig  Forbindelse  med  denne 
Mand  og  var  en  Tid  efter  —  paa  en  Reise  —  hos 
ham.  — 

Morten  Jonsens  Harme  var  ikke  liden,  da  han, 
sent  nok  henimod  Forfaldstiden,  af  Jackmann  under- 
rettedes om,  at  hans  Kreditor  nu  var  Stuwitz. 

Gjældsbrevet  var  stilet  saaledes,  at  Beløbet  skulde 
tilbagebetales  i  Terminer;  men,  i  Tilfælde  af  Uefter- 
rettelighed med  nogen  enkelt  af  disse,  skulde  —  efter 
slige  Dokumenters  vanlige  Lydelse  —  den  hele  Ka- 
pital med  en  Gang  anses  som  G  jenstand  for  Ind- 
drivelse. 

At  Stuwitz,  mod  Kutumen,  vilde  benytte  den 
strenge  Ret,  vidste  Morten  Jonsen  vel;  men  han 
vidste  ogsaa,  at  han  havde  en  Jægt  med  Fisk  under- 
vels  til  Bergen  og  saaledes  Penge  forhaanden.  Thi, 
hvor  lidet  han  end  ellers  kunde  ønsket  at  gjøre  det, 
vilde  han  nu  indfri  det  hele  Papir. 

Han  havde  —  hvad  hans  Far  bekymret  saa  — 
i  den  senere  Tid  begryndt  at  sætte  store  Ting  paa  et 
Kort,  og  Afsendelsen  af  hin  Jægt,  hvis  Fiskeladning 
for  det  meste  var  for  hans  egen  Regning,  og  hvori 
det  meste  af,  hvad  han  nu  eiede,  stak  —  var  atter 
en  saadan  Affære.  Thi  man  brugte  da  endnu  ikke 
Assurance.  Men  Udbyttet  vilde  rigtignok  dække  hele 
hans  Tab  i  det  foregaaende  Aar. 

Jon  Zachariasen  var  netop  ude  paa  en  Tur  for 
Sønnen,  da  han  mødte  et  Rygte  om,  at  Jægten  skulde 
være  forlist  nede  ved  Alsteren  i  Nordfjord. 

Han  indsaa  Sagens  alvorlige  Betydning  —  og 
reiste  øieblikkelig  hen  for  at  erhverve  fuld  Besked 
paa  det  Sted,  hvortil  Efterretningen  den  foregaaende 
Dag  skulde  være  kommet.     Den  bekræftede  sig  des- 

værre  fuldstændigt,  og  tillige,  at  kun  en  liden  Del  af 
Ladningen  skulde  være  bjerget. 

Han  var  mørk,  da  han  reiste  hjemover,  thi  han 
følte,  at  Sønnen  havde  Skyld;  —  men  han  vilde  dog 
selv  være  den,  som  bragte  ham  Efterretningen.  „Det 
er,"  mente  han,  ,, bedre,  at  hans  Far  kommer  med 
den  end  nogen  fremmed." 

Den  Kvæld  sad  Jon  Zachariasen  længe  alene 
inde  hos  Sønnen,  der  gik  bleg  frem  og  tilbage  paa 
Gulvet. 

Der  kom  ikke  et  bebreidende  Ord  af  hans  Mund, 
men  vel  af  og  til  et  trøstende. 

Han. fandt  tilslut  det  Raad,  at  han  straks  skulde 
reise  hen  til  Jackmann,  som  havde  Pant  i  Finnæsset, 
og  udvirke  Henstand  og  Tid,  „saa  kunde  alt  vel 
endnu  lage  sig." 

Da  Sønnen  nu  med  mørk  Mine  fortalte  ham,  at 
hans  Kreditor  ikke  længer  var  Jackmann,  men  Stu- 
witz,  blev  det  ogsaa  sort  for  Jon;  men  han  yttrede 
kun: 

„Vorherre  kan  vel  have  Raad  for  det  ogsaa." 

Da  han  kom  hjem  til  Marina,  havde  de  to  gamle 
jo  deres  Sorg  sammen;  men  Jon  var  ogsaa  da  usæd- 
vanlig mild,  —  „hver  har  sit  Skjær  at  klare"  — 
sagde  han  undskyldende  —  ,,og  Mortens  Ulykke  har 
nu  været  denne  fine  Frøken!" 

Morten  maatte  lade  Forfaldsdagen  gaa  forbi  og 
gik  nu  i  tung  Sindsstemning,  skjøttende  de  daglige 
Forretninger,  hjemme  paa  Finnæsset. 

Det  havde  endelig  udpaa  Sommeren  lykkets  ham 
at  opdrive  saa  mange  Penge,  at  den  forfaldne  Ter- 
min kunde  dækkes,  og  han  havde  tilsendt  Stuwitz 
Beløbet;  men  denne  krævede  desuagtet  den  hele  For- 
dring fyldestgjort. 

Han  havde  alt  gjort  det  første  retlige  Skridt,  og 
det  Rygte  udbredte  sig  nu  som  en  Løbeild,  at  Fin- 
næsset med  det  første  skulde  sættes  til  Auktion.    Det 

Jonas  Lic :    Samlede  Værker,    I.  *^ 

var  let  at  skjønne,  at  Stuwitz's  Mening  var  at  tilslaa 
sig  selv  Handelsstedet. 

Hans  sidste  Udvei  blev  da  den  for  hans  Stolthed 
saa  haarde,  at  reise  ind  til  Stuwitz  for,  om  muligt, 
ved  personlige  Overtalelser  at  prøve  at  udvirke  en 
Henstand  —  om  kun  til  næste  Vaar. 

Det  var  tungt  og  ydmygende,  men  forsøges 
maatte  det;  thi  han  risikerede  ellers  det,  som  var 
mere  endog  end  Finnæsset,  nemlig  at  komme  i  den 
Stilling,  at  han  ikke  kunde  give  hver  Mand  sit. 

Han  var  ofte  nær  ved  at  opgive  det  hele. 

Det  pinte  ham  derimellem  lidt,  at  Heggelunds, 
der  naturligvis  som  alle  andre  nu  var  vidende  om 
hans  Stilling,  vilde  gjætte  sig  til  Beskaffenheden  af 
hans  Ærinde  hos  Stuwitz. 

De  havde  fulgt  hans  Uheld  med  dyb  Deltagelse. 
Andreas  havde  derunder  glemt  sin  gamle  Fortry- 
delse, Edel  havde  etsteds  svaret  temmelig  raskt  til, 
da  den  Mening  blev  udtalt,  at  Morten  Jonsens  Tab 
tildels  var  selvforskyldte,  og  Heggelund  gik  og  ærg- 
rede sig  halvhøit  over,  at  den  ,,vakkre  unge  Mand'* 
paa  en  saa  lumpen  Maade  skulde  være  falden  i  den 
,, nederdrægtige  Stuwitz's"  Kløer. 

Ogsaa  Onkel  Tobias  saa  trist  ud,  og  Huset  var 
nu  saa  at  sige  fyldt  m«d  Sympathier  for  Morten  Jon- 
sen. Mod  dem,  som  mente,  at  det  spøgede  for,  at 
han  skulde  gjøre  Fallit,  opretholdt  de  der  ivrigt  den 
Mening,  at  det  hele  vistnok  kun  var  en  forbigaaende 
Forlegenhed. 

Den  noget  længe  opsatte  Reise  ind  til  Stuwitz 
gik  da  endelig  for  sig. 

Han  vilde  ikke  have  den  Selvbebreidelse,  at  han 
ikke  havde  gjort,  hvad  han  kunde  for  at  bjerge  Stil- 
lingen; men  hans  Beslutning  var  taget.  Hvis  Stu- 
witz ikke  var  til  at  overtale  —  og  dette  var  kun  alt- 
for sandsynligt  —  vilde  han,  saasnart  blot  Ordnin- 
gen al  hans  AfTærer  tillod  det,  gaa  til  Amerika*    Her 

var  jo  det,  som  for  ham  havde  været  Livsmaal,  om- 
styrtet, og  han  havde  en  bitter  Følelse  af  den  hele 
-Ruin. 

Hos  Heggelunds  var  Andreas  dengang  ikke 
hjemme;  men  Heggelund  selv,  der  havde  set  Morten 
Jonsen  komme,  havde  mødt  ham  nede  paa  Veien  og 
i  høi  Grad  hjerteligt  budt  ham  ind  til  sig. 

Morten,  der  forstod,  at  denne  nok  tænkte  sig  til 
hans  Ærinde,  fandt  det  mandigst  selv  ligefrem  at 
fortælle  det. 

„Jeg  skal"  —  sagde  han  lidt  svag  i  Stemmen  — 
,,hen  til  Stuwitz  for,  om  muligt,  at  se  til  at  bjerge 
Finnæssetr* 

Heggelund  saa  med  et  Glimt  af  Harme  ned  mod 
Sluwitz's  Hus  og  sagde  derpaa  alvorligt,  idet  han 
trykkede  hans  Haand  som  for  ikke  at  opholde  ham: 

,,Ja,  lov  mig  nu,  Jonsen,  at  De  kommer  opom 
os,  enten  det  gaar  Dem  godt  eller  uheldigt,  —  det 
er  dog  Deres  gamle  Hjem!"  — 

Heggelunds  Ord  og  Væsen  havde  røbet  en  dybt- 
følt Deltagelse,  og  han  gav  Løftet,  uagtet  han  før 
havd«  tænkt  straks  igjen  at  gaa  1  Baaden. 

Stuwitz  sad  i  Boden  i  sit  lille  trange  Værelse, 
beskjæftlget  med  at  notere  i  en  af  Forretningsbø- 
gerne, da  Morten  Jonsen  kom.  Han  brummede  lidt, 
idet  han  saa  ham,  men  vedblev  uforstyrret  med  sit 
og  bad  ham  ikke  sidde  ned.  Der  var  heller  ikke 
synderlig  Plads,  uden  paa  Stolen  lige  ved  Siden  af 
ham. 

Morten  kjendte  fra  gammel  Tid  Udtrykket  i  dette 
Ansigt;  det  spaade  ikke  godt. 

Endelig  værdigedes  Stuwitz  at  se  op  og  sagde 
but: 

„Jeg  kan  forstaa,  at  De  kommer  for  at  betale 
mig!" 

„Nei"  —  svarede  Morten  —  „jeg  kommer  des- 
værre for  at  bede  Dem  om  en  Henstand." 

so* 


^; 

,,Saa-aah!''  —  sagde  Stuwitz  langtrukkent  og 
oiensynligt  lettet,  idet  han  tog  fat  paa  sit  Arbeide 
igjen.  —  „De  har  jo  Henstand  lige  til  Auktions- 
dagen!'' 

Der  var  noget  usigelig  fornærmeligt  i  Stuwitz's 
Svar  —  han  lagde  næsten  ikke  Skjul  paa  sit  Haab 
om  snart  at  skulle  blive  Eieren  af  Finnæsset. 

Morten  anførte  desuagtet  med  stor  Ro  alle  Bil- 
lighedshensyn; den  forfaldne  Termin  var  jo  alt  be- 
talt, og  han  erklærede  sig  villig  til  at  erlægge  de 
næste  med  to  Terminer  for  en  eller  endog  at  betale 
det  hele  til  Vaaren. 

Et  Skuldertræk  og  et  vredt  affærdigende  Brum, 
medens  han  vedblev  at  notere  i  Regnskabsbogen, 
var  hele  Svaret. 

Morten  bemærkede  da  varmt,  at  hans  forrige 
Kreditor  Jackmann  efter  den  gjængse  Kutume  ikke 
vilde  have  gjort  den  fulde  Fordring  gj ældende. 

,,Nei"  —  sagde  Stuwitz,  idet  han  pludselig  reiste 
sig  og  med  den  flade  Haand  slog  noget  ulempeligt  i 
Pulten  for  at  faa  Ende  paa  Samtalen  —  „han  hed- 
der Stuwitz  og  ikke  Jackmann,  og  jeg  haaber,  De 
skal  mærke  Forsk j ellen!" 

Han  saa  styg  og  ophidset  ud,  —  det  var  ikke  at 
tage  Feil  af,  at  han  vilde  vise  ham  Døren. 

Morten  indsaa,  at  han  var  utilgjængelig  for  en- 
hver Forestilling,  og  saa  sit  sidste  Haab  synke. 

Ved  den  skete  Ydmygelse  foran  Stuwitz  havde 
han  opfyldt  alle  Hensyn  til  sin  Sag,  og  han  følte 
sig  næsten  lettet;  thi  der  brændte  i  ham  en  Lyst  til 
engang  at  faa  sige  dette  Menneske,  som  nu  satte 
Foden  paa  hans  Nakke,  Sandheden  uden  Hensyn. 

Istedetfor  efter  den  skete  fornærmelige  Affærdi- 
gelse at  gaa,  satte  han  sig  til  Stuwitz's  Forbauselse 
ganske  roligt  hen  paa  Sengekanten. 

Hvad  der  nu  foregik  mellem  disse  to  kan  ikke 
fuldt  gjengives. 

Morten  skar  saa  at  sige  Stuwitz  s  Ungdomsliv 
langsomt  op,  Led  for  Led.  Han  glemte  intet  af, 
hvad  han  vidste,  og  gav  sig  derpaa  med  iskold  Ironi 
til  at  belyse  hans  Forhold  til  Heggelund. 

I  Stuwitz's  Ansigt  kom  der  en  usigelig  feig  Angst; 
dets  spage,  krybende  Udtryk  mindede  om  et  Rov- 
dyrs, der  angst  gaar  om  i  en  Ulvegrav,  hvori  den 
uventet  er  faldt.  Det  afløstes  et  Øieblik  af  en  Pa- 
roksysme af  Raseri,  hvorunder  han  saa  ud  til  at 
ville  bruge  Voldsomhed.  Men  en  Mine  af  Morten  lod 
ham  atter  sætte  sig. 

Det  Speil,  der  holdtes  ham  for  Ansigtet,  viste 
imidlertid  efterhaanden  et  Billede,  som  Stuwitz  selv 
tilslut  begyndte  at  finde  overdrevent  og  uretfærdigt. 

Og  nu  blev  han  igjen  mere  sig  selv;  thi  han  havde 
i  Begyndelsen  ligget  moralsk  under  for  Vægten  af 
alle  de  Erindringer,  der  saa  pludselig  overvældede 
hans  Samvittighed,  og  tillige  for  Frygten. 

Morten  Jonsen  havde  gaat  tungt  paa,  men  havde 
derunder  ogsaa  selvforglemmende  blottet,  hvor 
ganske  stykkevis  og  juridisk  ufarlig  hans  Kund- 
skab var. 

Medens  Pupillen  i  det  ene  matte  Øie  skalv,  sagde 
Stuwitz  med  et  tirrende  velvilligt  Smil: 

,, Gudbevares!  —  jeg  vil  jo  ikke  andet  end  min 
lovlige  Ret  med  Finnæsset,  og  den  skal  da  ogsaa 
frem.  —  Men,  hvor  Deres  ærede  Mor  kan  være  kom- 
met rækende  fra  i  Verden,  er  sandelig  mere,  end  jeg 
kan  sige  Dem,  —  —  hvis  hun  ikke  skulde  staa  i 
Kirkebogen  som  andre  Folk!" 

Mortens  Ansigt  var  blegt  oprørt;  han  saa  Stuwitz 
tæt  ind  i  Ansigtet  uden  at  kunne  faa  et  Ord  frem 
—  endelig  udtalte  han  et  —  ,, Skurk!"  —  og  gik  til 
Døren. 

Stuwitz  fulgte  og  sagde  ved  Udgangen  haanligt: 

,,De  kan  jo  ogsaa  søge  Deres  Ret!  —  Bevis  kun 
ved  Tinget  alt  det  Nonsens,  De  har  sagt  mig  her, 

min  gode  Morten  JonsenI  Men  De  maa  sørge  for 
gode  Vidner,  véd  De,  —  ellers  blir  man  saa  let  dømt 
som  Skumler!*' 

Morten  hørte  endnu  et  ironisk  venligt  „Farvel" 
efter  sig. 

Da  han  efter  en  lang,  ensom  Spadsergang,  som 
belovet,  kom  op  til  Heggelund,  bar  hans  Ansigt 
endnu  Spor  af  den  Bevægelse,  hvori  han  havde 
været.  Han  fortalte  ganske  kort,  at  der  intet  Raad 
mere  var  for  Finnæsset;  han  havde  tænkt  sig  det 
før  —  sagde  han  fattet  —  og  derfor  opgjort  sig  den 
Beslutning  isaafald  at  gaa  til  Amerika. 

Det,  som  gjorde  ham  saa  ligefrem,  var  hans 
Stolthed;  —  thi  Edel  var  inde  i  Stuen.  Han  var 
saagodtsom  taus  den  hele  Aften. 

Edel  skjænkede  selv  hans  The  og,  da  han  nævnte 
0{n  Amerika,  skalv  Koppen  i  hendes  Haand.  Han 
saa  hendes  blege,  tilbagetrængte  Deltagelse  og  følte 
med  en  vis  Smerte,  at  hun  aldrig  havde  staat  ham 
saa  nær  som  nu,  —  der  var  noget  i  hendes  Væsen 
næsten,  som  om  hun  erkj  endte,  at  hun  havde  Skyld. 

Heggelund  og  Onkel  Tobias  havde  efter  deres 
Vane  tidligt  begivet  sig  til  Ro,  og  han  var  en  Stund 
alene  i  Stuen;  han  sad  og  legede  i  Tanker  med  en 
Brystnaal,  som  han  holdt  i  Haanden. 

Lidt  efter  kom  Edel  igjen  ned;  hun  var  bleg  og 
alvorlig. 

Som  ha^  svarede  paa,  hvad  han  anede,  hun 
havde  i  Tanke,  sagde  han  med  et  Suk: 

,,Jai  jeg  gaar  til  Amerika  —  her  har  jeg  intet 
mere  at  arbeide  for!" 
^  ,, Finnæsset  er  dog  ikke  alt  i  Livet,"  —  indvendte 

hun  noget  sagte  uden  dog  at  se  hen  paa  ham. 

„Nei,  Frøken  Edel,"  —  udbrød  han  overmandet 
af  sin  Bevægelse;  —  ,,men  De  er  for  mig  Livet!  — 
for  Dem  har  jeg  arbeidet,  og  paa  Dem  har  jeg 
tænkt  — " 

Han  havde  under  dette  reist  sig  og  stod  nu  nær 
hende  —  „og  nu"  —  tilføiede  han  med  et  vemodigt 
Udtryk  —  ,  Jeg  maaske  ikke  skal  se  Dem  mere  i  dette 
Liv,  vil  jeg  bede  Dem  beholde  en  Ting,  som  er  mig 
inderlig  kjær,  min  Moders  Brystnaal,  —  Jeg  vilde 
saa  gjerne  vide  den  baaret  al  Dem." 

Han  vilde  række  hende  Naalen;  men  den  Haand, 
som  modtog  den,  skalv,  og  han  læste  i  hendes  An- 
sigt og  de  sænkede  Øine,  der  lige  efter  taarefyldte 
saa  ind  i  hans,  at  ogsaa  hun  elskede  ham. 

Han  glemte  alt  og  drog  hende  til  sig;  men  lidt 
efter  tog  han  sig  igjen  og  sagde  langsomt,  idet  han 
saa  paa  hende: 

„ —  men  Fremtiden?"  — 

,,Den  bygger  vi  to  sammen,"  —  hviskede  Edel  og 
lagde  sin  Haand  trofast  i  hans. 

Da  Jomfru  Dyring  siden  saa  ind  ad  Døren,  sad 
de  lykkelige  der  ved  Vinduet  i  det  svage  Maane- 
skjær. 

Om  Morgenen  var  Edel  tidligere  end  ellers  inde 
hos  Faderen;  hun  havde  paafaldende  mange  Ting  at 
rette  og  ordne. 

Da  gik  hun  med  ét  hen  og  tog  ham  om  Halsen, 
saa  at  han  maatte  spørge,  hvad  der  gik  af  hende,  og 
hun  aabenbarede  ham  da  Forholdet. 

Han  optog  det  med  en  Glæde,  som  om  Morten 
Jonsen  netop  havde  vundet  istedetfor  tabt  Finnæs- 
set; og  det  aftaltes,  at  Forlovelsen  skulde  offentlig- 
gjøres  næste  Gang  han  kom  tilbage;  men  Jomfru 
Dyring  anede  det  nok  alt,  mente  Edel. 


Det  var  netop  den  Tid  om  Sommeren,  da  Fin- 
nerne opholdt  sig  inde  paa  Skorpøen,  og  Rygtet  om, 
at  Finnæsset  holdt  paa  at  sættes  til  Auktion  af  Stu- 
witz,  var  ogsaa  naaet  did. 

Mathis  Nutto  var  derved  biet  1  høi  Grad  urolig; 
thi  han  saa  sine  Interesser  paa  nyt  udsatte  for  al- 
vorlig Fare. 

Da  Morten  Jonsen  kom  hjem,  stod  der  fiere  nede 
paa  Finnæsset,  som  i  Stilhed  søgte  at  læse  Udfaldet 
af  hans  fieise  ud  af  hans  Miner,  og  blandt  dem  var 
Mathis  Nutto.  Men  han  kunde  af  hans  Ansigt  ikke 
forstaa  andet  end,  at  han  maatte  have  reist  heldigt 

Han  forespurgte  sig  dog  den  følgende  Dag  hos 
Marina  og  erfarede  da,  hvordan  det  var  gaat 

Finnen  kom  fiere  Gange  igjen,  og  det  var  Marina 
paafaldende,  at  han  saa  gjentagende  og  nøiagtigt 
spurgte  efter  Sammenhængen  med  denne  Sag.  Den 
sidste  Gang  kom  han  for  at  faa  laant  deres  Seksæ- 
ring  nedover  en  Tm*  paa  et  Par  Dage;  men  han  talte 
ikke  om,  hvorhen  han  skulde.  Hjemme  i  Teltet 
havde  han  en  Tid  været  meget  grublende  af  sig  og 
om  Aftenerne  siddet  og  smøget  med  stærke  Drag. 

En  Morgen,  som  Stuwitz  efter  Vane  gik  ned  for 
at  aabne  Kramboden,  stod  den  gamle  Fin  udenfor 
og  ventede.  Hans  Anelse  sagde  ham,  at  der  var 
noget  ubehageligt  paafærde,  og  for  at  undgaa  Vid- 
ner sendte  han  straks  Krambodsvenden  og  Brygge- 
karlen  ned  paa  Sjøboden. 

Han  søgte  at  skjule  sin  Glæde,  da  Finnen  sagde, 
at  han  var  kommet  for  at  indveksle  ogsaa  de  øvrige 
gamle  Sedler,  og  han  greb  alt  febrilsk  i  en  Penge- 
pakke,  som  han  havde  hentet  inde  fra  Kontoret;  — 
endelig  fik  han  da  Tag  i  disse  Sedler,  for  hvilke  han 
i  saa.  mange  Aar  havde  havt  en  Panik  i  Blodet! 

Mathis  tøvede  imidlertid  med  at  trække  Skind- 
bogen frem  og  rykkede  nu  først  ud  med  sit  egentlige 
Forlangende. 

Han  vilde  have  Brev  og  Indgaaelse  for,  at  der 
ikke  blev  holdt  Auktion  paa  Finnæsset  for  Gjælden 
der;  —  Finnen  mente,  det  var  gammel  Aftale  dem 
imellem,  at  han  skulde  lade  Finnæsset  være  i  Fred. 

Stuwitz  svarede  ikke  paa  en  god  Stund;  han 
var  rød  i  Ansigtet;  Raseri  og  Frygt  arbeidede  i  det 

For  hans  Angst  opsteg  disse  Sedler  nu  tillige 
som  Vaaben  i  Morten  Jonsens  Haand,  og  han  følte, 
at  han  maatte  kjøbe  dem  for,  hvad  det  saa  skulde 
være. 

Stuwitz  fristede  ham  længe  og  forgjæves  ved  for- 
skjellige  personlige  Tilbud;  men  Mathis  var  util- 
gjængeligy  og  han  bekvemmede  sig  da,  som  han 
sagde,  til  at  skrive  den  forlangte  Erklæring,  hvilken 
han  stilede  som  et  Brev  til  Morten  Jonsen. 

Finnen  lod  imidlertid  endnu  ikke  fomøiet,  —  han 
vilde,  at  nogen  hos  Heggelunds  først  skulde  læse  den, 
for  at  han  kunde  være  tryg  paa  Indholdet. 

Stuwitz  satte  sig  nu  forunderlig  myg  til  at  skrive 
et  nyt  Brev;  hans  Hænder  rystede,  og  han  holdt 
gjentagne  Gange  inde,  som  om  han  endnu  tænkte 
paa  Muligheden  af  at  slippe. 

Finnen  saa  imedens  til  med  en  plirrende  Mine, 
—  han  nød  den  Triumf  at  have  fanget  ham. 

Efter  en  Stunds  Forløb  kom  Mathis  igjen  ned 
paa  Kramboden,  hvor  Stuwitz  angst  sad  og  ventede; 
thi  han  frygtede  for,  at  Finnen  ikke  vilde  holde 
Ord.  Og  da  kom  denne  ærligt  frem  med  Sedlerne; 
men  rigtignok  paastod  han  under  Vekslingen,  at  en- 
hver af  Rigsdalerne  maatte  være  værdt  en  Daler  i 
de  nye  Sedler,  og  Stuwitz  maatte  føie  ham.  — 

—  Hin  Dag  sad  Andreas  inde  i  Stuen  og  kon- 
verserede sin  Kusine. 

Edel  var  då  meget  munter  og  tilsyneladende  al- 
deles enig  med  ham  i  den  gamle  Sag,  han  atter  var 
kommen  til  at  røre  ved,  nemlig,  at  den  egentlige 
Dannelse  i  Landet  kun  bares  af  Studenterne. 

,,Jeg  husker  godt,  hvor  glade  vi  alle  blev  hjemme, 
dengang  Du  blev  Gentleman,  Andreas;"  —  men  saa 
rettede  hun  det  raskt  til:  „dengang  Du  fik  Artium!" 

I  det  Øieblik  kom  der  Bud  ind,   at  en  Fjeldfln 

stod  ude  i  Gangen  og  bad  om  at  faa  tale  med  An- 
dreas. 

Det  var  gamle  Mathis  Nutto,  som  han  kjendte  af 
Udseende  Ira  tidligere  Dage.  Finnen  stod  med  et 
Papir  i  Haanden,  som  han  bad  ham  læse;  —  han 
vilde  høre,  om  det  bar  rigtig  Besked. 

Andreas  havde  neppe  læst  det,  før  han  paa  sin 
vanlige  raske  Vis  fo'r  ind  i  Stuen  med  den  Under- 
retning, at  Morten  Jonsen  alligevel  var  berget,  —  her 
var  sort  paa  hvidt  for  det  —  sagde  han,  og  belavede 
sig  just  til  i  samme  Fart  at  fare  op  til  sin  Onkel. 

Da  saa  han  forundret,  at  Edel  blev  aldeles  bleg, 
og  hun  strakte  Haanden  ud  for  selv  at  se  Papiret. 
Efter  at  have  læst  det  et  Par  Gange  igjennem  og 
nok  engang,  saa  hun  straalende  lykkelig  paa  ham 
og  sagde  derpaa,  som  under  en  pludselig  Taknem- 
lighedsfølelse: 

,, Siden  Du  har  bragt  mig  den  Efterretning,  An- 
dreas, saa  skal  Du  ogsaa  være  den  første,  som  faar 
vide,  at  Morten  Jonsen  og  jeg  er  forlovede,  —  endda 
han  ikke  er  Gentleman!''  —  lagde  hun  lidt  skalk- 
agtigt til;  men  hun  havde  Øinene  fulde  af  Taarer  og 
gik  selv  op  og  viste  sin  Far  Papiret 

Finnen  havde  ingen  Tid  til  at  lade  sig  traktere 
og  maatte  straks  ned  i  Boden  igjen  til  Stuwitz  — 
det  var  bare  det  Papir,  han  vilde  have  læst. 

—  Mathis  fo'r  meget  fornøiet  hjemover. 

Han  landede  i  Jon  Zachariasens  Baadstø  og  le- 
verede Marina  Brevet,  idet  han  fortalte  hende  Ind- 
holdet. Det  var,  sagde  han,  idet  han  skyndte  sig 
opover,  Lønnen,  fordi  hun  engang  havde  frelst  hans 
Datter  og  hendes  Barn  ude  paa  Skjæret;  ,,men"  — 
raabte  han  tilslut  tilbage  —  ,, mister  Du  Brevet,  taber 
Sønnen  din  Finnæsset!" 

Marina  skyndte  sig  da  ogsaa  lige  nedover  med 
det  og  kom  aandeløs  frem. 

SYTTENDE  KAPITEL. 

GAMLE  HISTORIER. 

Stuwitz  var  efter  sin  Færd  mod  Heggelund  en 
meget  ilde  anset  Mand  i  Distriktet. 

Enten  det  nu  var  for  at  komme  i  en  bedre  Stil- 
ling til  Opinionen  eller,  foi^i  han  virkelig  trode  at 
berolige  sin  Samvittighed  med  ,,gode  Gjerninger'', 
eller  begge  Dele,  —  saa  var  han  ialfald  den  Høst 
reist  hen  paa  Thinget  i  det  Ærinde  at  faa  oprettet 
sit  Testament,  efter  hvilket  nogle  Penge  ved  hans 
Død  skulde  overgaa  til  et  Legat  til  Bygdens  bedste. 

Om  Aftenen  optoges  Interessen  paa  Thinget  af  en 
Begivenhed,  der  blev  fortalt  om  „gamle  Raaden''  hos 
Heggelunds. 

Ved  Forliset  af  et  Fartøi  nordpaa  i  Finmarken 
i  dennes  yngre  Dage  var  hans  Broder,  der  førte 
Skibet,  forulykket  tilligemed  sin  Hustru  og  deres 
eneste  Barn. 

Raaden  havde  i  sin  Tid  anstillet  mange  Under- 
søgelser i  Anledning  af  dette  Fartøi,  hvormed  alt 
nok  ikke  var  gaat  saa  rigtig  til. 

I  et  Smykke,  som  Handelsmand  Morten  Jonsen 
havde  foræret  sin  Kjæreste,  Frøken  Heggelund,  vilde 
han  nu  have  gjenkjendt  den  samme  Brystnaal,  som 
han  selv  engang  havde  foræret  sin  Broders  Hustru. 

Det  mærkelige  var,  at  denne  Brystnaal  virkelig 
skulde  være  fundet  i  et  Barns  Klæder,  som  engang 
var  reddet  iland  fra  et  Vrag,  og  dette  Barn  var  Mor- 
ten Jonsens  Moder. 

Man  kjendte  Personerne,  og  det  vakte  en  egen 
Stemning  saadan  at  tænke  sig  dem  i  en  Roman  lige 
udaf  Omgivelserne.  En  af  de  tilstedeværende  min- 
dede om  et  Par  lignende  Beretninger  fra  Forholdene 
for  endel  Aar  tilbage;  men  Interessen  for  disse  laa 
dog  fjernere,   og  Samtalen  vendte  snart  tilbage  til 

allehaande  Gisninger  og  Formodninger  om  denne 
Sag. 

Provst  Muller  havde  den  hele  Tid  siddet  stille 
og  hørt  til. 

Med  ét  sagde  han  paafaldende  høitideligt  og 
vendt  mod  Stuwitz,  der  ikke  havde  taget  Del  i  Sam- 
talen: 

,,Jeg  beder  altid  for  dem,  som  ikke  tør  bekjende, 
hvad  de  bærer  paa  Samvittigheden;  thi  disse  véd  jeg, 
har  d^t  værst  1  Verden!" 

Stuwitz  var  biet  graalig  i  Ansigtet  og  forsvandt 
lidt  efter. 

At  Brystnaalen  var  biet  gjenkjendt,  var  gaat  saa- 
ledes  til.  Edel  havde  en  Søndag  efter  den  Maade, 
hvorpaa  hun  altid  var^vant  til  at  tale  med  Onkel 
Tobias,  vist  ham  den  nye  Brystnaal,  hun  bar. 

Hun  saa  først  noget  efter  hen  paa  ham  og  blev 
da  forbauset  over  hans  Adfærd.  Han  vendte  Bryst- 
naalen i  Haanden,  stirrede  paa  den  og  undersøgte 
den  paa  alle  Maader  og  tog  tilsidst  ved  at  skyde 
en  Plade  tilside  ud  en  lille  snoet  Lok  Haar,  som  hun 
ikke  havde  vidst  af,  fandtes  der.  Den  gamle  Mand 
syntes  aldeles  overvældet  og  sad  længe  hensunket  i 
Tanker. 

Lokken  var,  yttrede  han  endelig  bevæget,  hans 
Broders  Haar;  selv  havde  han  dengang  til  Erin- 
dring graveret  sit  Navnemærke  T.  St.  ind  paa  Bag- 
pladen. 

Da  hun  senere  kom  hen  til  ham,  yttrede  han 
paa  sin  afbrudte  Maade: 

,,  Forunderligt  I  —  Forunderligt!  —  Jeg  syntes  al- 
tid, at  Morten  Jonsen  mindede  mig  saa  om  min 
Broder  —  saa  lys,  og  især  de  Øine  —  og  paa  samme 
Vis  djerv  af  Væsen  — ;  de  sagde  altid,  at  min  Broder 
Skibsføreren  havde  faat  akkurat  det  til  i  Væksten, 
som  jeg  manglede!" 

Ud  paa  Aftenen  sagde  han  livligt: 

„Jeg  vilde  gjerne  være  med  i  Bryllupet,  Edel! 
—  om  jeg  blir  frisk  nok  —  og  nu  maa  Du  skrive  det 
altsammen  til  din  Kjæreste,  saa  skal  jeg  føie  nogle 
Linier  til  min  Broderdatter."  Han  lagde  et  vist 
Eftertryk  paa  dette  Ord,  hvormed  han  betegnede 
Marina.  —  ,,Hun  eller  hendes  Børn  skal  engang 
arve  min  Part  af  Legatet"  —  yttrede  han  Dagen 
efter. 

—  I  sine  sidste  Aar  blev  Stuwitz  lam  paa  den 
ene  Side,  og  om  hans  Gjerrighed  og  menneske- 
fjendske Liv  gik  der  uhyggelige  Historier. 

Da  Provsten  Muller  engang  blev  kaldt  til  hans 
ensomme  Dødsseng,  indsaa  han,  at  Vorherre  alt 
længst  havde  ,, indhentet"  denne  Mand. 


ATTENDE  KAPITEL. 

SLUTNING. 

At  Edel  og  Morten  var  biet  forlovede  netop  i  de 
Dage,  da  alt  saa  umuligt  og  stængt  ud  for  Sønnen, 
havde  jo  bidraget  endel  til  at  hæve  hende  i  Jons 
Øine;  —  til  Marina  brugte  han  ialfald  ikke  længer 
Udtrykket  ,,den  fine  Frøken".  Men  der  sad  dog  som 
et  Nag  igjen. 

En  Husmoder  kunde  vistnok  nu  tiltrænges  der- 
nede paa  Finnæsset;  men,  om  det  var  siaa  gavnligt, 
at  en  Datter  af  den  fornemme  Heggelund  blev  den, 
som  skulde  styre  d^r  —  derom  bar  han  sine  store 
Tvivl.  Han  var  i  sin  Misstemning  nær  ved  at  slutte 
saa,  at,  havde  hun  udrettet  saa  meget  galt  allerede, 
medens  hun  var  udenfor,  hvad  skulde  det  saa  ikke 
blive  til,  naar  hun  kom  ind  i  Huset?  —  hun  vilde 
naturligvis  have  Storstel,  som  hun  var  vant  til. 

Jon  og  Marina  havde  siden  flere  Gange  ifølge 

indtrængende  Anmodninger  været  inde  hos  Hegge- 
lunds  i  Besøg. 

De  kom  søndagspyntede  og  vilde  altid  reise  igjen 
ud  paa  Eftermiddagen;  —  de  forstod  overhedet  med 
en  forunderlig  Takt  at  iagttage  sin  Værdighed. 

Men  der  var  hellerikke  en  mindre  Finhed  skjult 
i  den  Maade,  hvorpaa  Edel  forstod  at  paa  virke  sin 
Kjærestes  Fader  —  det  var,  som  hun  havde  gjættet, 
hvad  han  tænkte  om  hende. 

Morten  og  Edel  havde  en  dyb  Erkj endelse  af,  at 
de  havde  ladet  Aar  gaa  fra  sig  —  og  maattet  bøde 
derfor.  Var  de  nu  enige  om  noget,  saa  var  det,  at 
da  herefter  —  saavidt  det  stod  til  dem  —  vilde  bygge 
deres  Fremtid  gammen. 

I  Begyndelsen  vilde  de  jo  langtfra  faa  det  over- 
flødigt; thi  det  havde  kostet  store  Offre  at  faa  be- 
talt Stuwitz;  men,  takket  være,  at  Finnæsset  var  et 
saa  heldigt  Sted,  var  det  dog  nu  sket. 

Han  vilde,  at  hun  skulde  følge  ham  hjem  som  hans 
Hustru  allerede  samme  Vaar.  Men  Edel  havde  hertil 
i  Jons  Nærværelse  yttret,  at  hun  endnu  ,, behøvede 
Tid'\     Og  da  Morten  noget  overrasket  spurgte: 

,, Hvortil?"  —  svarede  hun: 

,,Tror  Du  da,  at  jeg  agter  at  gaa  paa  Stads  hos 
Dig  der  paa  Finnæsset?  —  Der  er  nok  mange  Ting 
i  en  saadan  Husholdning,  som  jeg  endnu  har  at 
lære,  om  Du  skal  være  tjent  med  mig." 

Jon  syntes,  hun  talte  forstandigere  end  Morten. 
Men  den  Bestemmelse  blev  dog  efter  Sønnens  Villie 
g j  ældende,  at  Bryllupet  skulde  staa  midt  paa  Som- 
meren efter  første  Jægtestevne. 


Det  var  herlige  Sommerdage  ude  ved  Skorpen. 
Havet  laa  mægtigt  blaat  udenfor  i  Solen.  Fjeldene 
fjernt  og  nær,  deriblandt  Storbergskavlen  nærmest, 
glittrede  i  forskjelllge  blaa,  sommerdisige  Fortonin- 

ger,  og  de  trange  Kløfter  og  Dalfører  var  sande 
Varmegruber  af  sammenklemt  Sol,  der  pludselig 
tryllede  en  overraskende  Vegetation  frem  af  hver 
Muldplet. 

Vaaren  havde  det  Aar  ladet  vente  usædvanlig 
længe  paa  sig;  men  var  saa  paa  ganske  faa  Dage 
biudt  frem  med  en  saa^an  Magt,  at  Skaresneen  inde 
1  Dalen  saas  løftet  op  af  den  frembrydende  friske 
Græsbakke. 

Jon  Zachariasens  lille  Stue  derude  ved  Hav- 
brynet var  i  en  uvant  Puds.  Tunet  foran  den  var 
omhyggeligt  llidd,  Ruderne  var  ikke  længer  de  gamle 
grønne,  og  den  stod  festligt  med  Bjerkeløv  ved  Dø- 
ren. Med  de  gule  Hesteblomster  og  det  korte,  bu- 
skede Græs  paa  Tørvetaget,  i  hvis  ene  Hjørne  en 
liden  løvfuld  Dvergbirk  grenede  sig  som  et  Billede 
af  Eierens  eget  uveirshaarde  Liv,  —  syntes  den  sig 
selv  lidt  fremmed  i  den  uvante  Puds. 

Der  var  ingen  hjemme,  og  Døren  var  aflaast;  — 
men  gjennem  de  nye,  klare  Ruder  skinnede  Solen  i 
Ensomheden  med  to  runde,  gule  Briller  lige  ind  paa 
den  gamle  Væggeplanke  derinde  og  illuminerede  Be- 
gyndelsen og  Slutningen  af  Bogstaverne. 

Jon  og  Marina  var  med  deres  Børn  fraværende 
i  deres  Søns  Bryllup,  der  havde  staat  for  to  Dage 
siden  inde  hos  Heggelunds,  og  de  var  nu  tilligemed 
Parret  den  Dag  ventendes  hjem. 

I  Bryllupet  havde  der  ikke  været  mange  Gjæ- 
ster,  da  man  havde  lagt  an  paa,  at  det  skulde  hol- 
des smaat  og  i  Tarvelighed. 

Men  Jomfru  Dyring,  der  hin  Dag  var  straalende 
og  stor,  som  om  et  Skjær  af  hendes  Husmoders 
Aand  hvilede  over  hende,  havde  jo  ikke  kunnet  holde 
sig  denne  Tanke  ganske  efterrettelig. 

Hun  repræsenterede  nu  Spindesiden  i  det  Hus, 
der  skulde  være  hendes  Alders  Hjem,  og  vilde  ikke 
fundet  det  overensstemmende  med  dets  Værdighed, 


320 


om  Bordet  havde  opvist  færre  Retter,   end  da  den 
anden  Søster  blev  gift. 

Glæde  havde  der  været  i  Ordets  sande  Betyd- 
ning. Ogsaa  den  gamle  Væggeplanke  havde  været 
med  i  Laget.  Provst  Muller  havde  løftet  sit  Glas  til 
dens  Ære: 

,,Paa  en  sprukken,  havslagen  Planke,*'  —  sagde 
han  —  „der  havde  ligget  i  et  Vrag  med  slimet 
Grønske  om  sig,  havde  Gud  skrevet  et  Løfte  oni 
Fremtiden  ind  paa  Væggen  i  en  liden  Hytte.  Efter 
en  haard  Livets  Strid  sad  hun,  der  engang  som 
hjælpeløst  Barn  var  indstrandet  paa  den,  nu  som 
en  ældet,  lykkelig  Moder  og  læste  dens  Bogstaver 
malede  i  Speilet  paa  Sønnens  nye  Jægt  og,"  —  endte 
han,  vendt  mod  Onkel  Tobias  —  „denne  gamle 
Mand,  hvis  Sorg  og  Længsel  har  været  hans  tabte 
Familie,  er  ikke  den,  som  idag  sidder  i  mindst 
Glæde;  thi  det  er  den  gamles  høieste  jordiske  Vel- 
signelse, naar  ham  gives  at  se  en  Fremtid  efter  sig 
i  sin  Slægt. 

Men  Aarsagen,  hvorfor  denne  Planke  saadan  er 
vokset  op  til  et  nyt  Skib  igjen,  er,  —  at  Vorherre  har 
styret  den." 

Til  denne  Tale  lagde  Jon  Zachariasen  paa  sin 
enfoldige  Bondevis  et  „Amen". 


Ind  Sundet  ved  Skorpøen  seilede  i  den  smukke 
Dag  et  Par  festlige  Fembøringer,  der  modtoges  med 
Skud  fra  forskjellige  Steder  langs  Landet 

I  den  første  Baad  sad  Bruden  og  Brudgommen 
med  hans  Forældre  Jon  Zachariasen  og  Marina  samt 
Onkel  Tobias,  og  paa  Toften  nær  dem  Elias  Røst, 
der  havde  paastaat  at  ville  ro  Æresskyds  for  Parret. 
Ogsaa  Andreas  Heggelund  var  med.  I  den  anden 
Baad  bemærkedes  blandt  flere  Mortens  Broder  Eilert 
og  hans  smukke  Søster  Christine. 

Paa  Finnæsset  stod  nu  foruden  de  Bygninger, 
der  tilhørte  Bedriften,  øverst  oppe  i  Bakken  en  en- 
etages Stuebygning  med  store  klare  Ruder;  den  var 
endnu  kun  indredet  og  møbleret  i  den  ene  Side;  — 
men,  hvad  der  ikke  var,  kunde  komme.  Bag  det 
hele  stod  Fjeldet  med  sit  Hang  af  Løvtræer  —  Fin- 
nerne havde  det  Aar,  som  vanligt,  alt  drevet  sine 
Rener  op  ad  Skaret. 

Den  store,  nymakde  Sjøbod  kom  dem  ved  Drei- 
ningen  om  Næsset  pludselig  isig^e,  og  lige  udenfor 
paa  Bugten  laa  Morten  Jonsens  Jægt  ,, Fremtiden** 
og  flagede. 

Da  lod  Elias  Røst  Seilet  falde;  de  i  den  anden 
Baad  gjorde  det  samme  og  løb  ind  til  dem. 

Elias  Røst  trak  et  langt  Stykke  Papir  op  af 
Brystlommen  paa  sin  Trøie.  Han  oplæste,  tram- 
pende med  den  ene  Fod  i  Baaden  Takten  efter 
Versemaalet,  et  Digt  til  Brudefolkene.  Det  var  ned- 
tegnet  med  stor  Skrift  og  høitidelige  Frakturbog- 
staver  foran  hvert  Vers  og  lød  saa: 

En  Fembørlng  undor  Seil  er  et  lysteligt  Syn, 
naar  den  Tasker  i  SJfien  for  ..tre  Kløers"  Vind 

og  en  IIøTedsmand  god  ved  sit  Styre; 
ja.  naar  Odder  og  Næs  flyre  pilsnart  forbi, 
maa  sig  glæde  den  Fisker,  som  sidder  deri. 

fast  at  SJøskTættet  yæder  hans  Hyre. 

En  Fembørlng  er  paa  Hayet  saa  lidet  et  Skal, 
medens  Bølger  gaar  om  den  som  Bjerg  og  Dal, 

og  den  skal  sig  1  UTelret  klare; 
Ja,  der  ros  1  SJøen  med  Møde  mangt  Tag. 
og  der  seiles  til  Rlpen  saa  mangen  en  Dag, 

bTor  det  gaar  gjennem  Tyngsel  og  Fare. 

Men  en  Jægt  under  Seil  er  et  frydeligt  Syn, 
naar  den  stævner  til  midtmasters  ladet  til  By'n 

og  med  Frugten  af  Vinterens  Dage, 
naar  den  ankrende  flager  der  foran  sit  Hjem, 
fordi  alting  er  kommet  saa  velbergel  frem. 

og  den  Velstand  nu  bringer  tilbage. 

Jonas  Lie :   Samlede  Værker.   I.  '^ 

En  Fembøring  under  Sell  kommer  ranksæt  og  fln. 
den  bærer  to  unge  til  Hjemstøen  ind, 

og  saa  smukt  den  1  Sundet  sig  speller;  — 
men  hans  Baad  blev  alt  ude  paa  Ilavsiykket  prøv't. 
og  paa  Toften  der  sidder  en  Høvedsmand  øv't, 

der  varsomt  1  Alvoret  seller. 


Væggeplanken  staar  endnu  i  den  lille  Hytte, 
hvor  de  to  gamle  bor,  uden  at  ville  flytte.  —  Jon 
Zachariasen  og  Marina  nyder  der  en  fredelig  Al- 
derdom. 

Morten  Joixsen  paa  Finnæsset  nævnes  nu  som 
en  af  de  driftigste  og  solideste  Handelsmænd  nord- 
paa,  og  hans  meget  udvidede  Sted  anløbes  af  Damp- 
skibet 

Der  bor  en  lykkelig  Familie  med  flere  Børn,  og 
Edel  har  særligt  Ry  for  at  være  en  dygtig  Hus- 
moder. . 

Af  og  til  kommer  Andreas  Heggelund  did  i  Be- 
søg, og  der  gjøres  da  altid  Stås  af  ham. 

Han  bliver  neppe  „Amtmand",  men  staar  sig 
overmaade  godt  som  Sagfører. 

Morten  Jonsen  nærer  sin  gamle  Svaghed  for 
ham,  og  en  ikke  ringe  Del  af  sine  Forretninger  skyl- 
der han  hans  Indflydelse. 

I  Begyndelsen  reiste  Andreas  hvert  Aar  til 
Tromsø,  hvor  han  holdt  af  at  optræde  paa  sin  gamle 
Dandyvis.  Men  saa  traf  hsin  deroppe  oftere  Julie 
Schultz,  og  Enden  blev,  at  de  blev  gift.  Han  er  fuldt 
overbevist  om,  at  hun  er  hans  første  og  eneste  virke- 
lige Kjærlighed,  og  hans  Hustru  tror  det;  —  men  hun 
slipper  ham  alligevel  kun  høist  nødig  til  Tromsø. 

Som  en  uvorren  Br^nd  til  at  gaa  ud  i  al  Slags 
Veir  nævntes  i  Arendal  den  mørkskj  æggede  Lods 
Salve  Kristiansen  fra  Merdø. 

Han  havde  med  Livsfare  bjerget  mangt  et  Skib, 
der  ellers  som  Havarist  vilde  hjemfaldet  Søretten,  og 
man  vidste  om  ham,  at  han  havde  ladet  sig  sætte 
alene  ombord  i  synkefærdigt  Vrag,  medens  han 
sendte  Kammeraten  iland  efter  Hjælp.  Men  det  hed 
tillige,  at  han  laa  stærkt  uklar  med  Lodsoldermand 
Beck,  saa  at  han  ald/ig  vilde  opnaa  Redningsme- 
daillen. 

I  Hjørneskabet  hjemme  i  hans  Hus  skulde  han 
have  flere  Sølvstøb  med  Indskrifter  samt  en  stor 
Kikkert  som  Erindringer  fra  forskjellige  Skibe. 

Han  var  heller  lav  end  høi,  —  man  kunde  næsten 
kalde  ham  spædbygget;  men  der  stod  noget  ubøieligt, 
uforfærdet  ud  af  dette  Ansigt  med  de  hvasse,  brune 
Øine,  den  skarpe,  rette  Næse,  og  et  anstrengt  ma- 
gert Træk  ved  den  Del  af  Kinden,  som  var  over 
Skjægget  I  Forening  med  hans  bratte  barske 
Væsen  og  Tale  gav  det  Indtrykket  af  en  overordent- 
lig Energi. 

Hans  hele  utilgjængelige  Maade  at  være  paa  rø- 
bede en  vis  Bitterhed,  der  tydelig  nok  lod  Folk  føle, 
at  han  kunde  leve  dem  foruden. 

Det  hed  oppe  i  Byen,  og  det  sagdes  ogsaa  hos 
Lodsoldermanden,  at  han  var  forfalden  til  Drik;  thi, 


efter  at  have  solgt  sin  Makrel  nede  ved  Bryggen, 
kunde  han  undertiden  sidde  hele  Dagen  inde  i  Mor 
Andersens  Stue  med  Brændevinsglasset  for  sig.  Han 
talte  da  lidet;  men  naar  det  led  ud  paa  Aftenen,  og 
han  havde  faat  endel  i  Hovedet,  var  han  ikke  god 
at  komme  ud  for. 

Hvad  der  gik  af  ham,  at  han  fandt  sig  saa  vel 
i  Mor  Andersens  SJømandsstue,  var  ikke  saa  let  at 
sige.  Man  vidste  ialfald  der,  hvorledes  man  skulde 
tage  ham. 

Den  høie  Mening,  der  almindelig  næredes  om 
ham  som  Sjømand,  havde  gjort  ham  til  Helt  i  den 
Kreds  og,  om  det  end  ikke  udtryktes  direkte,  følte 
han  dog  ^jennem  de  enkelte  ligesom  tilfældige 
Spørgsmaal,  der  efter  en  eller  anden  Tur  tilsjøs 
rettedes  til  ham,  eller  af  den  Maade,  hvorpaa  den 
indtrædende  hilsede  ham,  at  her  var  Sympathier,  og 
at  hans  Navn  havde  Klang. 

Det  faldt  ikke  let  en  Matros  ind  at  sætte  sig  uden 
videre  lige  ved  Siden  af  ham,  uden  det  kom  sig  na- 
turligt gjennem  Hilsning  og  Tiltale. 

Medens  Salve  Kristiansen  saaledes  kunde  sidde 
inde  i  Sjømandsstuen,  færdedes  hans  tiaarige  Søn, 
Gjert,  ude  paa  Havnen  sammen  med  en  hel  Hob 
Kammerater  af  Byens  Børn,  der  lidet  forstod  sig 
paa  Standsforskjel. 

Den  brunhaarede,  brunøiede  lille  Gut  med  det 
raske  Ansigt  var  den  viltreste  af  dem  allesammen 
og  nød  tillige  en  vis  Anseelse  blandt  dem  som  sin 
Faders  Søn,  —  en  Ære  som  han  aabenbart  paa  al- 
skens halsbrækkende  Vis  søgte  at  hævde. 

Han  skulde  jo  egentlig  passe  paa  Skøiten,  roen 
den  laa  vel  fortøiet  og  kunde  ogsaa  godt  tilses  fra 
en  af  Ræerne  ude  paa  Havnen.  Gjert  holdt  sig  ved 
Baaden,  indtil  Gutterne  kom  fra  Skolen;  men,  naar 
de  saa  strømmede  nedover  og  i  Iveren  efter  deres 
vanlige   Legeplads,    Havnen,    kastede   Bøgerne   paa 


Bryrø^n,  ventede  han  dem  g  jerne  derude  paa  en 
iøinefaldende  Plads  oppe  i  en  Saling  eller  Raa  eller, 
—  hvad  der  fra  mangt  et  Vindu  saas  baade  med  og 
uden  Kikkert  og  ellers  rygtedes  til  stor  Forskræk- 
kelse blandt  Byens  Mødre,  —  med  en  Præstation, 
hvorunder  han  laa  paa  Maven  over  en  eller  anden 
Masteknap. 

De  fleste  af  Børnene  var  hjemme  udtrykkelig 
advarede  mod  Sønnen  af  den  „uvorne  Kristiansen''. 
Men  Saling  og  Top,  der  saa  altfor  godt  kunde  ses 
hjemmefra,  blev  netop  derved  saa  lystelige  at  se  op 
til,  som  om  Gjert  Kristiansen  sad  oppe  i  det  for- 
budne Træ. 

Det  gik  jublende  til  derude  $om  i  alle  vore  Sjø- 
byer,  hvor  Guttelivet  paa  Havnen  skaber  Matroser, 
inden  de  har  gjort  sin  første  Reis. 

Becks  Sønnesøn,  Frederik,  aer  skulde  blive  Sø- 
kadet,  havde  en  Dag  troet  at  da^kke  sig  for  Vindu- 
erne hjemme  ved  at  entre  op  paa  den  bagre  Side  af 
Mastetoppen  og  der  forene  sig  med  sin  Ven,  som 
sad  oppe  paa  Knappen;  men  det  spinkle  Træ  gav 
ikke  den  forønskede  Dækning  for  Lodsoldermand 
Becks  skarpe  Blik. 

Denne  kom  selv  i  fuld  bedstefaderlig  Harme  om- 
bord, hudskjeldte  Skipperen,  soih  kunde  staa  og  se 
paa  sligt,  og  bankede  Gjert  Kristiansen,  som  havde 
forført  hans  Sønnesøn  til  saadan  Ulydighed,  med  sin 
krogede  Knortestok,  idet  han  tilføiede,  at  Gjert  alt 
tegnede  saare  net  til,  hvad  der  engang  vilde  blive  af 
ham,  han  havde  Arten  at  slægte  paa. 

Hems  egen  elskede  forførte  Pode,  der  dog  var  et 
Par  Aar,  ældre,  slap  for  Prygl,  og  det  blev  i  den  An- 
ledning aftalt  mellem  Gutterne,  at  han  skulde  have 
det  igjen  næste  Gang  de  mødtes. 

Prygl  havde  han  ogsaa  faat,  om  ikke  Gjert,  som 
netop  skulde  hævnes,  uventet  havde  gjort  Parti  med 
ham. 

Historien  om,  hvorledes  Beck  havde  banket  hans 
Søn  og  sat  hans  Fremtids  Horoskop,  fik  Lodsen  først 
høre,  da  de  seilede  Skøiten  paa  Hjemturen.  Han 
blev  saa  hvid  som  et  Lagen  i  det  sortsmudskede  An- 
sigt; men  da  det  kom  dertil,  at  GJert  alligevel  havde 
hjulpet  Frederik  Beck,  studsede  han,  og  sagde  noget 
efter: 

„Dette  skal  Du  fortælle  Mor." 


IL 

* 

Merdø,  hvor  Lodsen  havde  hjemme,  ligger  foran 
Indseilingen  til  Byen,  saa  at  sige  lige  ude  i  Hav- 
gufsen. 

Udsiden  af  den  lille  halvnmde  0  er  som  et  andet 
nøgent  Skjær,  og  oppe  fra  Vindfløjen,  hvor  Lodserne 
holder  Udkig,  kan  man  i  Uveir  se  de  skjulte  Skjær 
og  Baaer  staa  i  Braat  hele  den  urene  Havstrækning 
henover. 

Kysten  er  her  overmaade  farlig;  men  Arendals- 
lodseme  ude  ved  Merdø  og  Torungen  hører  blandt 
Norges  første. 

I  Modsætning  til  den  engelske  og  hollandske 
Lods,  der  har  sit  knapt  anviste,  autoriserede  Distrikt, 
er  dette  vidtfarende  Folk,  som  for  at  passe  op  Skibe 
idag  ligger  ved  Lindesnæs,  imorgen  under  Skagen 
eller  Hanstholmene  og  Dagen  derpaa  kanske  sætter 
Lods  ombord  paa  et  Fartøi  fra  Hamburg  helt  nede 
ved  Horns  Rev. 

I  sine  brede  Dæksskøiter  med  Arendalsmærket, 
Nummeret  og  en  rød  Rand  i  Storseilet,  dorger  de 
Makrel  hen  over  hele  Nordsjøvidden  lige  ned  til 
Doggersbank,  hvor  de  praler  de  fremmede  Fiskefar- 


tøier  og  forhører  sig  om  Skibe  fra  Kanalen  og  en- 
gelske eller  hollandske  Havne.  De  bærer  Gaffel  iste- 
detfor  Hvaløerbaadenes  Spryd  og,  skjønt  ikke  saa 
velseilende  som  disse,  bjerger  de  sig  fuldt  saa  vel  i 
Sjøgang. 

Men  Merdølodsen  kj endes  bedst  af  den  Kaptein, 
der  en  begsort  Vinternat,  naar  Sjøen  gaar  som 
Taame,  er  kommet  ind  for  bare  Stumperne  i  Far 
vandet  under  Toningerne,  og  véd,  at  han  maa  rende 
paa  Land,  om  han  ikke  faar  Lods. 

Han  hører  sig  praiet,  Linen  kastes,  og  en  driv- 
vaad  Lods  staar  pludselig  paa  Dækket  Manden 
bytter  Klæder,  faar  sig  et  Glas  til  Opvarmning  og 
overtager  Kommandoen;  —  han  har  ikke  betænkt  sig 
paa  at  jumpe  ud  i  Sjøen  med  Linen  om  Livet;  thi 
paa  anden  Vis  kunde  Fartøiet  ikke  bordes. 

Naar  det  gjælder  deres  Ære,  at  bjerge  Skib, 
veier  Baad  og  Hjem  og  Liv  kun  lidet  hos  disse 
Mænd,  der  ellers  til  hverdags  kunne  være  nøie  nok 
om  Skillingen. 

Indsiden  af  Merdø  danner  den  bekjendte  Merdø 
Nødhavn,  et  lidet  Strandsted  af  Fiskere  og  Lodser; 
og  det  var  i  en  af  Sjømandsstueme  der  —  et  lidet 
rødmalet  Hus,  som  han  selv  eiede,  med  Bislag  foran 
Indgangen  og  en  Poteteshave  med  et  Stengjerde 
bagom  —  at  Lodsen  bode. 

I  de  smaa,  hvidmalede  Vinduer  stod  et  Par 
Geranier,  og  i  Stuen  var  alt  paafaldende  net  og  pud- 
set. Der  saa  halvt  skibsmæssigt  ud  derinde,  og  man 
regnede  da  ogsaa  i  Dagliglivet,  som  vanligt  blandt 
Sjøfolk,  helst  Døgn  og  Skaffetid  efter  Etmaal  og 
Glas.  Over  Klaffebordet  hang  en  lang  Kikkert;  oven- 
paa  Hjømeskabet  stod  endel  Sjøkartruller,  og  i 
det  andet  Hjørne  et  hollandsk  Slaguhr  med  en  grøn 
Gjøg  paa. 

Hans  Hustru  havde  Dagen  iforveien  set  Skøiten 
passere  Merdø  for  Arendal,  og  ventede  nu  paa  sin 

Mand,  medens  deres  yngste  Søn,  Henrik,  udenfor 
var  fuldt  optaget  af  at  fange  Hæger  i  en  al  de  smaa 
Saltvandsdamme,  som  Sjøen  efter  Uveir  eller  høi 
Flod  gjerne  efterlader  paa  de  lavere  Dele  af  Øen. 

Han  havde  faat  det  Hverv  at  holde  Udkig  og 
varsko  Moderen,  men  maatte  helt  have  forglemt  det 
for  sin  nuværende  interessante  Beskjæftigelse;  thi  i 
den  smukke  Eftermiddagsstund,  hvori  Havet,  der 
viste  en  Række  Seilere,  yrrede  i  blaat  Guld,  og  Solen 
alt  begyndte  at  tegne  sig  til  Nedgangen,  saas  Skøiten 
med  Lodsstriben  og  Nummeret  ikke  langt  borte  at 
staa  rumskjøds  ind  mod  Havnen. 

Lodsens  Hustru  sad  ved  Udslagsbordet  under 
Vinduet.  Hendes  Dragt  havde  lidt  af  et  fremmed, 
nærmest  hollandsk  Snit. 

Hun  var  vist  urolig;  thi  der  gik  forskjellige  Ud- 
tryk over  det,  af  en  eller  anden  Kttmmer  medtagne 
Ansigt. 

Et  Øieblik  støttede  hun  Haanden  til  Kinden  og 
lukkede  Øinene  med  en  træt  Mine,  men  syde  derpaa 
ivrigt  videre. 

Skjønt  hun  holdt  af  sin  Mand,  var  det  ikke  frit 
for,  at  hun  gruede  sig  for  hans  Ankomst. 

Der  var  noget  skyt,  fortrykt  over  hende,  som 
hun  reiste  sig  lidt  forhastet,  idet  hun  uventet  hørte 
Lodsen  udenfor.  Hun  stod  uvis,  om  hun  skulde  gaa 
ud  af  Døren  imod  ham. 

Men,  da  han  kom  ind  i  Stuen,  gjorde  dette  Ud- 
tryk med  ét  Plads  for  en  frimodig,  tilsyneladende 
glad  overrasket  Mine. 

Naar  han  slig  kom  hjem  fra  Arendal,  var  han 
gjerne  misfornøiet  og  bitter  og  ikke  let  at  omgaas. 
Hun  kjendte  straks,  hvad  der  laa  i  hans  Ansigt,  og 
vidste,  at  det  for  hende  da  bare  gjaldt  at  holde  ud, 
—  være  munter  og  kjærlig  og  ikke  falde  i  nogen  af 
de  Fælder,  hans  bittre  Humør  altid  meg^et  kløg^tigt 


lagde  for  at  fange  hende,  i  et  eller  andet  Ord,  eller 
blot  i  en  uglad  Mine. 

Blev  han  ,, desperat",  kunde  han  true  med  alt 
muligt,  ikke  mod  hende,  men  mod  sig  selv;  —  og 
hun  vidste,  at  han  var  istand  til  at  gjøre  det.  Det 
havde  flere  Gange  hændt,  at  han  paa  Grund  af  et 
saadant  uheldigt  Ord  lige  med  ét  var  gaat  tilsjøs 
igjen  —  engang  i  en  Uveirskvæld,  da  det  saa  ud 
som  den  visse  Undergang. 

Han  kjendte  ogsaa  selv  sit  Humør,  og  det  var 
masLske  mest  for  at  faa  det  af  sig,  at  han  ofte  fore- 
trak Mor  Andersens  Stue  i  Arendal  for  Hjemmet. 

Var  blot  den  første  farlige  Dag  over,  kunde  ingen 
leve  lykkeligere  og  mere  fomøiet  i  sit  Hjem  end 
Salve  Kristiansen  og  hans  Hustru;  thi  han  forgudede 
rent  baade  hende  og  Børnene  og  havde  nu  lige  saa 
ondt  for  at  rive  sig  løs  igjen,  som  han  før  havde 
havt  for  at  finde  hjem. 

Sønnen  Gjerts  Bedrift  med  Becks  Sønnesøn 
havde  den  Dag  taget  Braadden  bort  af  hans  Sind 
og  saa  at  sige  forud  udrettet  Hustruens  tunge  Ar- 
beide. 

Det  var  med  en  lys  og  oprømt  Mine  han  traadte 
ind  i  sin  lille  Stue  og  hilsede  sin  Hustru: 

„Nu,  hvordan  har  Du  det,  Mor?  —  og  hvor  er 
Posekigeren?" 

Derved  mente  han  den  yngste  Søn,  han,  som 
havde  holdt  saa  slet  Udkig  for  Moderen,  og  som, 
naar  Faderen  var  i  godt  Humør,  altid  gik  under  det 
Navn  — ;  det  var  hans  Øiesten. 

En  knugende  Tyngde  var  med  ét  taget  hans 
Hustru  fra  Brystet,  skjønt  hun  vel  vogtede  sig  for  at 
lade  Manden  mærke  det  Stuen  var  pludselig  biet 
hende  lys  og  fyldt  med  den  Eftermiddagssol,  som 
havde  faldt  gylden  ind  gjennem  Ruden  hen  paa  hen- 
des lyse  Haar,  mens  hun  sad  og  syde  og  saa  saa 
bleg  ud. 

Jonas  Lie:   Samlede  Vcrker.    11.  ^ 

Det  var  en  smuk,  slank  Kone  med  Kulør  i  Kin- 
derne, der  med  skjælvende  ivrig  Haand  hjalp  ham 
hans  SJøklæder  af  og  nu  havde  lidt  ondt  for  at  svare 
videre  sammenhængende.  Og  Lodsen  var  ikke  blind 
derfor,  medens  han  gjentagende  med  stærkere 
Stemme  raabte  paa  „Posekigeren",  som  da  ogsaa 
noget  forlegen  og  frygtsom  foreviste  sig  i  Døren, 
barbenet,  med  opbrættede  Benklæder  og  den  Blikkop, 
hvori  han  havde  sine  Ræger,  i  Haanden. 

Den  ældste  Søn,  GJert,  kom  ind  med  eiidel  Knyt- 
ter og  Varer  til  Huset,  som  Lodsen  havde  kjøbt  i 
Byen,  og  han  pressede  straks  den  maabeiide  Pose- 
kiger  til  at  hjælpe  sig  med  at  bære  op  af  Baaden. 

Gjert  havde  kun  let  hilst  paa  Moderen,  thi  et 
Øiekast  sagde  ham,  at  alt  denne  Gang  stod  vel  til. 

Ellers  var  han  hende  i  Blik  og  Adfærd  ander- 
ledes nær,  og  han  hjalp  og  tog  af  for  hende  i  Stilhed, 
hvor  han  kunde.  Han  havde  gjennem  sin  Barndom 
set  og  opfattet  saa  meget  af  dette  ulykkelige  Forhold, 
at  han  var  biet  Moderens  Ven  og  Støtte,  skjønt  han 
samtidig  ogsaa  sværmede  for  sin  Fader. 

At  Gjert  var  med  Faderen  paa  Skøiten,  var  hende 
en  Forsikkring  om,  at  han,  naar  Humøret  var  over 
ham,  dog  ikke  rentud  gav  sig  til  at  seile  Skøiten 
over  Hovedet  paa  sig  —  en  Mulighed,  som  ellers  ofte 
nok  stod  for  hendes  forskræmte  Indbildning. 

Gjert  sørgede  derhos  altid  for,  at  der  fra  de  for- 
skjellige  Steder  kom  Besked  om  Faderen  hjem  til 
Merdo  med  andre  Lodser  eller  Fiskere,  og  af  og  til, 
naar  han  ikke  var  med,  sendte  hun  ham  ind  til 
Byen  for  at  speide  efter  ham. 

Vde  paa  Sjoen  var  Lodsen  i  Regelen  i  nok  saa 
jevnt  Humør,  men  det  mørke  Lune  kunde  ogsaa  deir 
komme  over  ham,  tilsyneladende  uden  nogensomhelst 
ydre  Anledning. 

Forovrigt  syntes  han  aldrig  saa  vel  tilmode  som 
netop  ude  i  Uveir;  mod  den  anden  Lods  i  Baaden 

blev  han  da  gemytlig  og  munter.  Men  det  var  en 
Selvfølge,  at,  naar  det  i  den  haarde  S]ø  kneb  for 
stærkt  med  Ombordsætningen,  var  det  ham  selv,  der 
tog  Rebet  om  Livet  og  jumpede  ud,  —  det  modsatte 
vilde  være  et  Bevis  paa  hans  Agtelse. 

Men  han  agtede  nu  engang  intet  Menneske;  — 
det  var  hans  Tilfredsstillelse  at  vide  dette  med  sig 
selv. 

Denne  Gang  blev  Lodsen  længe  hjemme,  og  der 
herskede  i  den  Tid  ikke  en  Mislyd  i  Stuen.  Tvert- 
imod  var  alt  i  Betragtning  af,  at  de  dog  var  ældre 
Ægtefolk,  heller  overdrevet  vel. 

Faderen  havde  de  første  Dage  endog  hjulpet  den 
lille  Henrik  med  at  fange  Ræger  og  siden  været  op- 
taget med  at  tilrigge  en  liden  Brig  for  ham. 

Det  eneste,  hvorom  der  havde  været  en  uskyldig 
liden  Disput,  var  i  Anledning  af  Gjerts  Skolegang. 
De  var  nok  saa  velstaaende  Folk  efter  sin  Stilling, 
og  Moderen  havde  en  Dag,  tilsyneladende  som  et 
øieblikkeligt  Indfald,  fremsat  den  Tanke,  at  det  nok 
kunde  være  muligt  for  dem  at  holde  Gjert  paa  Sko- 
len i  Byen;  —  han  kunde  jo  have  sit  Ophold  hos 
hendes  Moster  derinde. 

Det  vilde  Faderen  ikke  vide  noget  af;  Gjert 
skulde,  saasnart  han  fik  Alder  dertil,  ind  paa  Terje- 
sens  Takkelloft  i  Vrængen  og  lære  at  rigge. 

Lodsen  begyndte  imidlertid  oftere  og  oftere  paa 
sin  raske,  noget  urolige  Vis  at  vandre  oppe  ved  Ud- 
kigsfløien,  eller  han  stod  alene  med  Haanden  paa 
Ryggen  nede  ved  Bryggen  og  saa  sig  om;  —  han 
var  ikke  af  de,  som  samlede  Kammerater  om  sig. 
Dette  var  sikkert  Tegn  paa,  at  han  begyndte  at  læn- 
ges tilsjøs  igjen. 


r 

III. 

Korvetten  „Ørnen"  var  netop  kommen  indom 
Arendal  efter  et  Kadettog  til  Middelhavet  Den  laa 
derinde  paa  Havnen  og  gjorde  Opsigt  med  sin  høie 
Rig,  de  blanke  Messingpropper  ud  af  Kanonportene, 
sit  Mylder  af  Matroser  og  sin  prompte  Orlogsskik 
til  den  skingrende  Pibe,  medens  Trommen  af  og  til 
rørtes  ombord. 

Gjert  havde  faat  Lov  til  at  følge  med  en  af  Lod- 
serne indover  til  Byen  for  at  se  Orlogsskibet,  hvorom 
Nysg]  enigheden  desuden  denne  Gang  var  spændt 
ved  endel  Rygter,  der  yst  i  Omløb,  og  som  voksede 
fra  Mund  til  Mund. 

Man  fortalte  med  betydningsfulde  Øiekast,  at  det 
havde  været  et  ,,Tampertogt",  og  der  herskede  blandt 
Gjerts  Kammerater  saavelsom  Menigmand  inde  paa 
Havnen  en  vis  Rædsel  for  Fartøiet.  Hvergang  Piben 
lød,  næredes  en  dunkel  Forestilling  om,  at  det  var 
en,  som  skulde  kattes,  og  de  nysgjerrige  Baade  holdt 
sig  helst  paa  nogen  Afstand. 

Saa  meget  sandt  var  der  i  alt  dette,  at  der  blandt 
Mandskabet  ombord  virkelig  herskede  endel  Misfor- 
nøielse  med  en  af  Officererne,  der  var  bleven  lagt  for 
Had  for  sin  Hidsigheds  Skyld.  Han  havde  tillige 
været  saa  uheldig  at  lade  katte  netop  Besætningens 
Visemager;  derfor  sang  de  om  Gangspillet  en  my- 
stisk Vise,  som  snart  lød  paa  Havnen  baade  i  Bås 
og  Sopran. 

Gjert  havde  hele  Tiden  været  utrættelig  beskjæf- 
tiget  med  Skibet  og  alt,  hvad  der  vedkom  det,  og 
var  nu,  da  de  opad  den  nsBste  Dag  seilede  hjem- 
over, ganske  opfyldt  af,  hvad  han  havde  set  og 
hørt 

Den,  som  kunde  være  en  saadan  en,  som  gik 
der  ombord  med  guldblinkende  Uniform! 

Frederik  Beck,  med  hvem  han  havde  Sluttet  et 

særligt  Venskab  siden  hin  Affære  inde  i  Byen,  da 
han  bjergede  ham  for  Prygl,  havde  fortalt  ham  saa 
meget  derom. 

Det  havde  imidlertid  kulet  dygtigt  op;  det  saa 
ud  til  alt  andet  end  Godtveir  til  Kvælden,  og  Skøiten 
stod  hjemover  med  tre  Rev  i  Seilet. 

Lodsen  havde  flere  Gange  været  oppe  ved  Fløien 
for  at  se  efter  dem  og  sad  nu  hjemme  i  Stuen,  be- 
skjæftiget  med  at  hefte  sammen  et  gammelt  Sjøkart, 
medens  Sønnen  kom  op  fra  Bryggen  syngende  med 
skingrende  Stemme  i  Vinden  den  nye  Vise: 

Na.  Hurra  for  manden  en  glædelig  Vagt, 

—  hl  vi  —  aa  slaa  paa! 

for  hver  Ryg,  som  brann'  1  det  varme  Land  —  udi  Eiigeland. 

Aa.  sel  Du  Baadsmandsmath!  har  Du  slidt  ud  din  Kat? 

—  hl  vi  —  aa  slaa  paai 

To  Dusin,  min  Ven.  er  der  vel  igjen  —  udi  Engeland. 

Over  Kongens  Kanon  lad  ham  faa  sin  Ration  I 

—  hl  vi  —  aa  slaa  paa! 

der  er  Frivagt  tilvelrs  op  1  Foremers  —  udi  Engeland. 

Ja,  Mage  tU  SJømand  sku'  Ingen  ha'e  set! 

—  hi  vi  —  aa  slaa  paa! 

udi  trallala,  udi  trallala.  udi  Engeland. 

Han  stansede  hæseblæsende  ude  i  Bislaget  for 
at  blive  færdig  med  den  sidste  Strofe,  og  ved  at  høre 
Sønnen  derude  vekslede  Mand  og  Hustru  et  Blik. 

Inde  i  Stuen  var  Moderen  netop  i  Færd  med  at 
sætte  frem  Eftasverden. 

Da  Gjert  kom  ind,  var  det  let  at  se  paa  ham, 
at  han  var  opfyldt  af  Mærkværdigheder  og  tillige, 
at  han  selv  havde  Følelsen  deraf.  Samtidig  med 
sin  raske  Hilsen  trak  han  Stolen,  der  stod  ved  Døren, 
hen  til  Bordet  og  satte  sig,  uagtet  Maden  endnu  ikke 
var  kommet;  —  han  var  glubende  sulten. 

,,Nu  da  Gjert,"  sagde  Moderen,   da  han  havde 

siddet  lidt  og  set  sig  om,  øiensynlig  i  Paavente  af  en 
eller  anden  Opfordring  til  at  fortælle: 

,,Var  Du  ombordf  * 

„Nei,  —  ikke  jeg;  men  jeg  talte  med  dem,  som 
havde  været  det  Forresten  saa  jeg  alting  der"  — 
forsikkrede  han  med  et  selvbevidst  Nik,  og  rakte 
Haanden  ud  efter  en  Brødskalk  —  „fra  Merset  i 
Skonnerten  Antonia,  som  laa  lige  ved;  det  rak  ikke 
høiere  erid  akkurat  op  over  Skanseklædningen;  den 
kunde  gjeme  været  Storbaad  for  Korvetten." 

—  „Om  den  havde  været  en  hel  Del  mindre"  — 
udfyldte  Lodsen  tørt,  i  det  han  gik  hen  o&^atte  Kart- 
rullen  fra  sig  oppe  paa  det  lille  Hjømeskab. 

Gjert  begyndte  nu,  henvendt  til  sin  Mor,  at  an- 
stille endel  Sammenligninger  i  sin  Favør  om,  hvor 
lavt  Skonnertens  Skrog  havde  ligget  imod  Korvet- 
tens, hvorledes  dens  Vager  ikke  havde  nikket  høiere 
end  til  Storraaen  o.  s.  v.;  men  han  afbrødes  heri 
af  Faderen: 

,,Hvad  var  det  for  en  Vise,  Du  sang  derude?" 

„Aa  —  det  var  den  om  Tampertogtetl" 

„Saa,  —  det  har  da  virkelig  været  et  saadant?" 
spurgte  Lodsen  med  et  noget  forskende  Blik  paa 
Sønnen;  thi  han  var  ellers  ikke  af  dem,  der  trode 
paa  Folkesnak. 

Denne  interesserede  Henvendelse  var  overmaade 
smigrende  for  Gjerts  Selvfølelse.  Det  var  desuden 
egentlig  dette,  han  hele  Tiden  havde  havt  paa  Hjer- 
tet at  fortælle,  og  han  udbrød  nu  med  Præget  af  den 
dybeste  Overbevisning: 

„Ja,  det  kan  Du  tro,  Far!  —  Nogle  siger  seks, 
andre  siger  ni;  men  at  de  alle  er  kattet  ihjel  og 
gaa't  i  Haieme  dernede  i  Middelhavet,  er  saa  vist 
som  —  ja  som"  —  her  saa  han  sig  i  Iveren  om  efter 
noget  at  bedyre  med  og  endte  tilslut,  da  der  intet 
andet  slaaende  Billede  vilde  stige  op  for  ham,  med 
et  noget  mat  — 

„som  at  Gjøgen  staar  deroppe  paa  Klokken!" 

Efterretningen  bragte  hans  Moder  til  at  sætte  sig 
ned  paa  Bænken  med  Tallerkenen  i  Fanget.  Hun 
saa  forskrækket  fra  Sønnen  over  paa  Manden,  hvis 
Mine  dog  beroligede  hende  noget. 

„Hvor  har  Du  dette  fra,  Gjert?"  —  spurgte  hun 
tilslut  alvorligt  med  en  Rest  af  sin  Bekymring  i 
Stemmen. 

„Hvor  jeg  har  det  fra?  —  Fra  dem  allesam- 
men!" 

Men  i  Følelsen  af,  at  dette  „allesammen"  her  i 
hans  vanskeligt  troende  Hjem  nok  vilde  blive  taget 
jevngodt  med  ingen,  fortsatte  han: 

,,Fra  Frederik  Beck.  Han  har  selv  talt  med  en 
af  de  Matroser,  som  havde  Vagt  i  Officersgiggen  nede 
ved  Bryggen,  mens  Chefen  var  iland;  og  han  for- 
talte ikke  bare  dette,  men  ogsaa  mange  andre  rare 
Ting."  Her  saa  Gjert  sig  om  i  Følelsen  af  dog 
denne  Gang  at  maatte  have  overbevist  dem. 

„Det  lader  til  at  have  været  en  troværdig  Mand 
det  I"  yttrede  Lodsen  med  en  lystig  Ironi,  der  imid- 
lertid undgik  Sønnen,  medens  Moderen  saa  hen  paa 
ham,  halvt  bekymret  for,  at  han  skulde  sidde  og 
prostituere  sig.    ,,Nu,  hvad  fortalte  han  saa  videre?" 

„Aa  —  det  var  mange  Ting  det." 

„Nu  dal" 

,,Aa,  —  der  havde  været  en  Orkan,  saa  de  fandt 
igjen  en  hel  bortblæst  By  drivende  ude  i  Havet, 
Præsten  stod  netop  og  prækte  for  de  vandlidte.  Og 
saa  havde  de  krydset  op  Gibraltarstrædet  saa  nær 
Land,  at  de  paa  Bougsprydet  havde  taget  en  Palme 
ombord,  hvori  der  sad  en  hel  Negerfamilie,  som  de 
siden  maatte  sætte  iland." 

Gjert  vilde  have  udkrammet  nok  en  ,, Mærkvær- 
dighed", —  om  ikke  hans  Forældres  Munterhed  var 
biet  ham  paafaldende.  Ogsaa  Posekigeren  lo,  fordi 
han  saa,  at  de  andre  gjorde  det,   og  fik  derfor  et 

meget  lovende  Blik  af  Gjert,  der  stødt  trak  sig  ind 
i  sit  Skal  med  et: 

,,I  tror  kanske  ikke,  at  det  er  sandt?" 

,,Véd  Du,  hvad  det  er  at  spinde  en  Ende,  Gutten 
min?  Den  Fyr  nede  1  Giggen  har  nok  udleveret  en 
forsvarlig  enl''  —  sagde  Lodsen,  idet  han  satte  sig 
tilborda 

Der  herskede  en  livlig  Stemning,  baade  mens  de 
spiste,  og  da  Moderen  igjen  tog  af  Bordet. 

Gjert  snakkede,  hans  Moder  gik  ud  og  ind,  og 
Faderen  sad  henne  ved  Vinduet  og  saa  ud  paa  Veiret 
og  hørte  paa.  Sønnen  beskrev  virkelig  fængslende 
nøiagtigt  alt,  hvad  han  havde  set  ombord,  og  fortalte 
om  Søofficererne  og  Kadetterne  med  et  Liv,  der  bragte 
hans  Mor  til  at  sidde  inde  og  høre  paa,  og  Faderen 
til  under  en  Pause  at  yttre  smaaleende: 

„Du  havde  nok  Lyst  til  at  være  en  saadan  Sø- 
kadet,  Gjertl" 

,,Ja,"  —  sagde  hans  Mor,  et  Øieblik  forledet  af 
denne  blændende  Tanke,  —  „kom  han  ind  i  Byens 
Skole,  kan  ingen  vide,  hvad  det  vilde  føre  til.  Klok- 
keren siger  jo,  at  Gjert  har  saa  let  for  det" 

Noget  i  denne  Yttring  maatte  have  berørt  Lod- 
sen ubehageligt,  thi  hans  Ansigt  skiftede  Farve,  og 
han  svarede  lidt  efter,  ikke  frit  for  Spydighed: 

,,Jeg  tænker,  Gjert  ikke  er  for  god  for  sin  Fars 
Stand,  og  at  vi  skal  slippe  at  tigge  ham  op  i  S  tor- 
karslaget " 

Gjerts  før  gode  Humør  var  imidlertid  biet  yder- 
ligere animeret  ved  Forestillingen  om  en  saadan 
uniformeret  Fremtid,  og  han  udbrød  uden  at  vare 
sig  mod  Faderens  forandrede  Tone: 

„Mor  mente  dog  her  om  Dagen,  at  kunde  jeg 
blive  en  slig,  tog  jeg  mig  anderledes  frem  i  Verden, 
end  en  almindelig  simpel  Sjømand." 

Det  var,  som  om  disse  Ord  havde  tændt  Ild  i  et 
Krudthus.     Det  blussede  vildt  op  i  Lodsens  haarde 

Ansigt,  og  han  sendte  sin  Hustru  et  Blik  fuldt  af  en 
usigelig  kold  Haan.  Der  laa  i  dets  stumme  Udtryk, 
at  han  kun  altfor  vel  gjennemskuede,  hvad  der  i 
hendes  Sind  kunde  ligge  til  Grund  for  denne  Tale. 

Han  vendte  sig  mørk  om  og  sagde  skj  ærende,  saa 
hun  fo'r  sammen: 

„Foragter  ogsaa  Du  din  Fars  Stilling,  Gutten 
mhi?" 

Da  saa  Gjert  i  sin  Iver  uheldigvis  faldt  ind  med: 

„Frederik  Beck  skal  blive  Søkadet,"  —  paafulgte 
blot  et: 

„Kom  hid,  Gjertl" 

Og  hermed  vankede  der  en  alvorlig  Lussing,  saa 
Gjert  tumlede  om  i  Stuen. 

Ved  det  andet  Slag  kom  han  tilfældigvis  til  at 
se  op  paa  sin  Hustru.  Hun  var  sprunget  et  Par 
Skridt  frem,  som  om  hun  vilde  tage  Gjert  fra  ham, 
og  stod  nu  blodrød  i  Ansigtet  med  lynende  Øine  og 
en  Holdning,  der  gjorde,  at  h£ui  sænkede  Haanden. 

Hun  gik  straks  derpaa  ud  i  Kjøkkenet. 

Lodsen  stod  et  Øieblik  tvilraadig.  Derpaa  tog 
han  i  Kjøkkendøren  og  meldte  kort  og  skarpt,  at 
han  og  Gjeri  endnu  samme  Aften  gik  tilsjøs;  —  hun 
maatte  lave  istand  Provianten. 

Da  hans  Hustru  lidt  efter  kom  ind  med  01dun< 
ken  og  andet,  som  de  skulde  have  med,  var  der  intet 
Spor  af  den  forrige  Bevægelse  at  se  hos  hende.  Det 
var  et  stenroligt,  blegt  Ansigt,  og  i  hendes  Adfærd 
mod  ham  laa  næsten  noget  ydmygt. 

Veiret  tog  stødvis  haardt  mod  de  mørke  Ruder, 
medens  hun  gik  der  og  gjorde  Tilberedelserne. 

Men  da  Gjert  og  hun  blev  et  Øieblik  alene  i 
Stuen,  trykkede  hun  ham  heftigt  ind  til  sig  og 
hviskede  med  Graaden  kjæmpende  i  Brystet: 

„Lad  aldrig  din  Far  se,  at  Du  er  ræd.  Gutten 
min!" 

Mand  og  Hustru  havde  sagt  hinanden  Farvel  i 

Døren;  men  hun  fulgte  uset  i  Mørket  ned  paa  Bryg- 
gen efter  dem,  og  sad  siden  længe  med  Posekigeren 
paa  Fanget  og  græd. 

Det  var  mørkt  Uveir  baade  i  Lodsens  Bryst  og 
udenoip  ham,  da  han  den  Kvæld  lagde  tilsjøs. 


IV. 

Den  vanskelige  norske  Kyst  staar  nu  i  Natten 
illumineret  af  en  Række  ypperlige  Hav-  og  Havne- 
fyre;  men  for  mindre  end  en  Mandsalder  siden  var 
det  ikke  saa.  Da  havde  den  paa  lange  Strækninger 
ingen  anden  Lysning  end  selve  den  hvide  Brænding. 

Den  Kaptein,  som  havde  sluppet  Oksø  Fyr  paa 
Høiden  af  Kristiansand,  maatte  prise  sig  lykkelig, 
om  han  fangede  Glimtene  af  det  fjerne  Jomfrulands 
Fyr  oppe  imod  Kragerøkanten,  thi  de  mellemlig- 
gende paa  den  farlige  Kyst  udenfor  Arendal  var 
endnu  ikke  til. 

Store-  og  Lille-Torungens  Fyrtaarne  staar  nu 
der  med  sine  hvide  Mure  langt  ude  i  Havet,  hver 
paa  sin  nøgne  Klippeø  af  det  tilsvarende  Navn. 

Den  mindste  af  Øerne,  Lille-Torungen,  forekom- 
mer den  forbifarende  ikke  at  eie  synderlig  mere  Plads 
end  netop  til  det  hvide  Fyrtaarn  og  til  Vogterboli- 
gen ved  Siden  af.  Fyret  ligger  vildt  og  ensomt  der- 
ude i  Havet,  hvis  Stænk  i  Stormveir  regner  paa  dets 
Mur,  mens  Øm  og  S  j  øf  ugl  tørner  mod  de  tykke  Glas- 
ruder, saa  de  falder  døde  ned. 

Kommunikationen  med  Land  afbrydes  i  den 
haarde  Aarstid  af  Mén-Is,  der  hverken  tillader  at  gaa 
eller  ro,  for  ikke  at  tale  om  de  sjeldnere  Tilfælder, 
naar  Hav-Isen  sætter  ind. 

I  Aarene  atten  hundrede  og  nogle  og  tyve  — 
henved  en  Snes  Aar  før  disse  Fyre  var  byggede,  og 

før  den  Tid,  hvori  vi  ovenfor  har  hensat  Læseren, 
—  stod  der  ude  paa  Torungen  et  Hus,  hvis  Bagside 
og  ene  Væg  var  næsten  helt  op  til  Tagskjægget  klemt 
ind  i  en  Stenrøs.  Det  saa  ud,  som  det  ludede  sig 
for  at  lade  Stormen  stryge  over  sig. 

Den  lave  Indgangsdør  vendte  til  Landsiden,  for- 
modentlig for  ogsaa  derved  at  lune  Stuen,  medens 
to  smaa  Vinduer  lod  Beboerne  se  ud  til  Havet.  I 
en  Revne  mellem  et  Par  Rullestene  laa  ovenfor  Tan- 
gen en  optrukket  Baad. . 

Naar  man  over  den  dybe  Tærskel  traadte  ind 
eller  rettere  sagt  ned  i  Stuen,  var  der  uventet  rum- 
meligt og  endel  Bohave,  som  man  ikke  skulde  tænkt 
sig  der. 

Det  store  Skab  med  Skjænken  maatte  ialfald  en- 
gang have  set  andre  Omgivelser,  og  i  Krogen  bag 
det  stod  hensat  en  overstøvet  gammel  Rok,  ud  af 
hvis  Haspel  der  endnu  hang  en  rødgraa  Uldtot.  Man 
kunde  af  adskilligt  forstaa,  at  der  engang  havde 
været  en  Kone  i  Huset,  og  hin  Uldtot  havde  vel  været 
hendes  sidste  Spind« 

Paa  Bænken  ved  Gruen  sad  nu  en  ensom  Gubbe^ 
som  oftest,  besk] æftiget  med  noget  Skomagerarbeide. 
Af  og  til,  medens  han  uddrog  Traaden,  kunde  han 
af  gammel  Vane  yttre  et  Ord  høit,  som  om  han 
endnu  tænkte  sig  sin  Livsfælle  som  Tilhørerinde. 

Det  var  et  flinthaardt,  lidt  tungsindigt  Ansigt 
med  Levninger  af  paafaldende  storladne  Træk,  og 
om  det  skaldede  Hoved  faldt  Haaret  tæt  hvidt  om 
Ørene  og  Nakken. 

Det  Øiekast  paa  skjøns  af  Messingbrillerne,  hvor- 
med han  hilsede  den  fremmede,  der  kunde  træde 
ind  i  hans  Stue,  var  kun  en  forbeholden  Indbydelse, 
medens  et  Træk  om  hans  indfaldne  Mund  og  den 
skarpe  Hage  derimod  tydelig  nok  sagde,  at  han  var 
paa  sin  Post  i  Anledning  af,   hvad   denne   kunde 


ville  ham,  og  at  man  ikke  fik  bam  længer,  end  han 
selv  lystede. 

Stivsind  var  overhovedet  en  af  hans  fremtrse- 
dende  Egenskaber.  Som  slig  var  han  kjendt  og 
biet  til  Ordsprog  lange  Veie.  Den,  som  akkorde- 
rede med  ham  om  Fisk  inde  paa  Havnen,  risikerede 
ved  den  farste  Prutning  at  se  ham  ganske  roligt» 
men  uvægerligt  ro  bort 

Han  saas  som  oftest  med  Ved  i  Baaden,  da  de 
manglede  Brændsel  derude. 

Hvad  man  ellers  vidste  om  ham,  var,  at  han 
engang  havde  været  Lods  og  havt  en  drikfældig  Søn, 
som  tilslut  havde  forvoldt,  at  Faderen  afsattes  fra 
Lodsbestillingen.  Man  mente,  at  han  ved  den  Lei- 
lighed  havde  paataget  sig  Sønnens  Skyld.  Siden 
var  han  biet  menneske^y  og  havde  med  sin 
Hustru  flyttet  ud  i  sin  nuværende  Stue  paa  Torun- 
gen, hvor  de,  efterat  Sønnen  druknede,  havde  taget 
til  sig  den  lille  forældreløse  Sønnedatter. 

Hvad  han  levede  af  derude  udenfor  noget  Sko- 
magerarbeide  og  Fiskeri,  hvis  Udbytte  han  gjeme 
afhændede  til  Skibene,  samt  tidligere  lidt  Skytteri, 
skulde  man  ikke  have  saa  let  for  at  sige. 

En  af  hans  Haand teringer,  hvorfor  han  modtog 
smaa  faste  Bidrag  af  forskjellige  Lodser  og  Kjendt- 
mænd,  var  ogsaa  i  Høstnætterne  at  holde  Ild  paa 
Skorstenen,  for  at  de,  som  laa  udenfor  og  lodsede  i 
Mørket,  af  Lysskjæret  fra  de  to  Vinduer  kunde  tage 
Kjending  paa  Torungen. 

lalfald  var  dette  den  Grund,  der  anførtes  aaben- 
bart.  At  dette  Jakobs  Nattearbeide  tillige  maaske 
særligt  skede  til  Retledning  for  et  Smugleri,  som 
dengang  gik  for  sig  under  Kysten,  idet  Fartøierne 
i  de  mørke  Nætter  nærmede  sig  Land  og  udskibede, 
tør  derimod  ikke  anses  for  utroligt 

Under  alle  Omstændigheder  var  den  gamle  for 
klog  til  direkte  at  have  noget  dermed  at  gjøre;  men 

af  og  til  rullede  der  jo  underlige  Foræringer  ind  i 
Stuen  til  ham,  saasom  Dunke  med  Genever,  Smaa- 
sække  med  Kaffe,  Tobak,  Mel  osv.,  og  han  sad 
overhovedet  paafaldende  velholdent  i  det  derude  paa 
Sk]  æret 

Den  eneste  Gang,  man  mindedes  at  have  set 
ham  ved  Kirken,  var,  da  han  kom  roende  med  sin 
Hustrus  Ligkiste.  Da  Tromøpræsten  skuffede  Muld 
over  den,  trillede  Taareme  ned  af  hans  Ansigt,  og 
man  lagde  Mærke  til,  at  han  ikke  forlod  Kirkegaar- 
den,  før  det  blev  mørkt  om  Aftenen. 

Paa  de  sidste  Aar  var  ,, gamle  Jakob'\  som  man 
kaldte  ham  —  hans  fulde  Navn  var  Jakob  Raklev 
—  sygelig  og  havde  mindre  let  for  at  ro  den  lange 
Vei  indover  til  Byen.  Han  havde  paa  Grund  af  en 
gammel  Benskade  endog  til  sine  Tider  ondt  for  at 
komme  ned  i  Baaden,  og  sad  da  fordetmeste  i  Uld- 
trøien  med  Skindsæleme  over  ved  Gruen  med  sit 
Indearbeide. 

Af  og  til,  naar  Sønnedatteren  —  et  Pigebarn  med 
et  tykt  Haar  om  Ørene  og  en  ragget  Hund  stadig 
i  Hælene  paa  sig  —  fo'r  ind  i  Stuen  med  Veiret  saa 
at  sige  blæsende  om  sig  og  aflagde  sine  Beretninger, 
kunde  han  vel  lokkes  til  Vinduet  for  at  se  udover 
Sjøen  og  derpaa  under  en  tvær  Brumroen  med  noget 
Besvær  endog  følge  hende  udaf  Døren  med  Kikker- 
ten. Der  stillede  han  sig  saa,  at  han  kunde  bruge 
hendes  Skulder  til  Stativ;  thi  den  gamles  Haand 
dirrede  ellers  formeget.  Med  hans  stadige  Indven- 
dinger og  Brum  bag  sin  Nakke  søgte  hun  at  retlede 
Kikkerten.  Hun  skjelnede  med  sine  blotte  Øine  vel 
saa  tydeligt  som  han  gjennem  Glassene,  og  benyt- 
tede sin  Overlegenhed  med  en  Egenmægtighed,  hvori 
han  fandt  sig,  uagtet  den  kunde  friste  mindst  tre 
Taalniodigheder  af  hans  korte  Slags. 

Hans  tverkede  Væsen  svandt  lidt  efter  lidt  hen 
i  den  fælles  undren  paa,  hvilket  Skib  det  vel  kunde 

være,  eller  en  og  anden  Mærkværdighed  ved  det, 
og  den  gamle  humpede  saa,  efterat  have  afgivet  sin 
Dom,  gjerne  ind  igjen. 

Slig  blev  han  hentet  ud  som  en  brummende 
Bjørn  af  Hiet,  og  regelmæssig  optøet  hver  Gang. 
Sagen  var,  at  han  ig^runden  var  overmaade  stolt  af 
hendes  Dygtighed. 

Hun  tog  aldrig  feil  af  de  der  hjemmehørende 
Skøiter  eller  Skibe  og  kunde  ellers  altid  paa  en  Prik 
sige,  hvad  Slags  Mand  Selleren  var. 

En  Dag  stod  hun  dog  i  Forlegenhed.  De  saa 
en  Halvmaakie  i  Flaget,  hvilket  ogsaa  bragte  den 
gamle  til  at  studse.  Men  derpaa  forklarede  han 
hende  kort  og  afgjørende,  at  det  var  en  ,,Barba- 
resk".  Dette  tilfredsstillede  hende  et  Øieblik;  men 
saa  spurgte  hun: 

,,Hvad  er  en  Barbaresk,  Bedstefar?'* 

„Det  er  en  Ty  rit." 

,,Ja,  men  en  Tyrk?" 

„Aa,  —  det  er,  det  er  —  en  Mahumedan,  — " 

„Mahu  —  Muha  — ?" 

,,Muhamedian  —  slig  en  Røver  tilskibs." 

„Tilskibs?" 

Den  gamle  vilde  nødig  slippe  Overvægten  i  den 
Sag,  skjønt  hun  drev  ham  haardt.  Saa  huskede 
han  endel  gammelt  Snak  om  de  Ting  og  forklarede 
tørt: 

,,De  gaar  til  Østers j øen,  —  til  Russen,  —  for  at 
salte  Menneskekjød." 

,,Menneskekjød!" 

,,Ja  undertiden  røver  de  ogsaa  Skibe  ude  i  Havet 
og  salter  ned  der." 

Hun  satte  et  Par  store,  forfærdede  Øine  paa  ham, 
der  bragte  den  gamle  til  at  fortsætte: 

,,Især  jager  de  efter  unge  Piger;  —  det  Kjød  er 
finest  og  gaar  i  tøndevis  ned  til  Stortyrken." 

Med  denne  sidste  Trumf  vilde  han  gaa  ind  igjen, 
men  afbrødes  af  hendes  hastige  Spørgsmaal: 

„De  bruger  vel  Kikkert  ogsaa  der  ombord?" 

Da  han  bejaede  dette,  smuttede  hun  pludselig 
forbi  ham  gjennem  Døren.  Hun  holdt  sig  forsigtig 
inde,  saa  længe  Fartøiet  endnu  gjennem:  Ruden 
kunde  øines  i  Horisonten. 

De  tvendes  Humør  havde  for  en  Gangs  Skyld 
vekslet.  Den  gamle  sad  noksaa  polisk  ved  Arbeidet, 
medens  hun  var  meget  stille  og  forknyt.  Kun  ud- 
brød hun  engang  harmfuldt: 

„Men  hvorfor  udrydder  Kongen  dem  ikke?  Var 
jeg  Orlogskaptein,  saa  — " 

„Ja,  var  Du  Orlogskaptein!"  —  gjentog  den 
gamle. 

Synderligt  videre  end  til  ovenanførte  Slags  Sager 
strakte  sig  ikke  Pigens  Begreb. 

Elisabeth  —  saa  hed  hun  —  havde  i  sin  Opvækst 
kun  set  faa  Mennesker,  dg  i  de  sidste  Aar  efter 
Bedstemoderens  Død  havde  hun  og  Bedstefaderen 
været  Øens  eneste  faste  Beboere. 

Af  og  til  kunde  der  jo  lægge  en  Baad  opom  i 
et  eller  andet  Ærende,  og  et  Par  Gange  havde  hun 
besøgt  Mosteren  inde  i  Arendal.  Bedstefaderen 
havde  lært  hende  at  læse  og  skrive,  og  foruden,  hvad 
der  stod  i  Bibelen  og  Salmebogen  samt  i  ,, danske  og 
norske  Søheltes  Bedrifter",  som  de  eiede,  havde  hun 
væsentlig  kun  levet  paa  de  Fortællinger,  som  hun 
i  beleilige  Stunder  kunde  faa  trukket  ud  af  den 
knapmælte  Bedstefader  om  hans  Sjømandsliv  i  Ung- 
dommen. 

De  havde  desuden  inde  i  Stuen  et  lidet  Skilderi 
uden  Ramme  af  Slaget  ved  Lyngøer,  hvori  han  havde 
været  med.  Det  forestillede  Fregatten  Najaden  med 
Briggerne  Samsø,  Kiel  og  Lolland  i  i'asende  Kamp 
med  det  engelske  Hangskib  Dictator,  som  laa  tvert- 
for  den  snevre  Havn  tilligemed  Briggen  Calypso  og 

Skjød  Najaden  sønder  og  sammen.  Navnene  paa 
Skibene  stod  trykte  under. 

Paa  det  lille  Skilderi  var  det  meste  blot  Maste- 
toppe, Kanonmundinger  og  utydelig  Røg;  men  i  dette 
havde  den  unge  Pige  levet  Aar  af  sit  Liv.  Hun 
havde  i  Tanken  staat  der  mangen  Gang  og  slaat 
Engelskmanden. 

Orlogsskibe  og  Orlogsofficerer  var  biet  det 
øverste  for  hendes  Fantasi,  og  hendes  Hjertes  høieste 
Ønske  var,  at  et  Krigsskib  engang  maatte  passere 
saa  nær  Torungen,  at  hun  tydeligt  kunde  se  alt  om- 
bord. 


V. 

Efterat  gamle  Jakob  var  biet  sygelig,  førte 
Fragtmand  Kristiansen  oftere  Proviant  og  andre 
Fornødenheder  ud  til  Torungen.  De  kom  altid  vel 
overens;  thi  den  gamle  var  grei  i  al  sin  Handling, 
og  efterhaanden  blev  dette  en  fast  Tur  flere  Gange 
om  Aaret. 

Hans  Søn,  Salve,  havde  fra  Barnsben  af  færdets 
i  Fiskerbaaden  paa  dette  Strøg  af  Kysten.  Han  var 
opdraget  mellem  alle  disse  Baaer,  Braat  og  Skjær. 

Da  han  første  Gang  saa  Elisabeth,  havde  han 
allerede  været  ude  og  faret  som  Jungmand,  —  han 
kunde  da  være  en  atten  Aar  gammel,  medens  hun 
var  vel  de  fjorten. 

Salve  var  dengang  Løve  paa  Danseballeme 
baade  i  Sandvigen  og  Vrængen  og  sig  det  fuldt  be- 
vidst. 

Han  havde  sort  Haar,  mørke  Øine  og  et  skarpt, 
klogt  Ansigt.  Rigtignok  var  han  temmelig  liden  af 
Vækst;  men,  hvad  han  manglede  i  Styrke,  erstattede 

han  i  Livlighed  og  Behændighed  og  reddede  sig  der- 
ved ud  af  mangen  Knibe,  hvori  han  bragtes  ved  sin 
til  Harcellas  kun  altfor  tilbøielige  Tunge. 

En  Høst,  da  hans  Fartøi  kom  tidligt  hjem,  var 
han  med  sin  Far  i  Baaden  didud  og  saa  da  ogsaa 
den  gamles  Sønnedatter;  men  værdigedes  i  sin  Over- 
legenhed ikke  at  tale  til  hende.  Han  udtalte  kun 
den  Vittighed,  at  hun  lignede  én  Heire. 

Som  hun  gik  der  med  det  tykke  rødrudede  Uld- 
tørklæde knyttet  med  Enderne  bagtil  om  Livet,  var 
Ligheden  heller  ikke  saa  rent  hentet  ud  af  Luften, 
lalfald  erklærede  han  paa  Hjemveien,  at  Mage  til. 
„Skabelse"  af  et  Kvindfolk  havde  han  for  sin  Part 
aldrig  truffet,  og  at  det  skulde  være  morsomt  at  se 
hende  med  de  tynde  Arme  og  Ben  danse  paa  Salen 
som  en  Græshoppe. 

Den  næste  Gang  tog  hun  sin  Bedstefars  Uhr  i 
Sølvkasse  ud  og  viste  ham,  og  der  udspandt  sig  ad- 
skillig Samtale  imellem  dem. 

Hans  første  Indtryk  af  hende  var,  at  hun  var 
dum.  Hun  spurgte  om  alt  muligt  og  lod  derhos 
til  at  tro,  at  han  absolut  maatte  vide  Besked.  Saa- 
ledes  vilde  hun  endelig  have  Forklaring  paa,  hvor- 
ledes det  var  inde  hos  Storfolkene  i  Arendal  og  især 
hvordan  Fruerne  bar  sig  ad. 

Han  morede  sig  med  at  indbilde  hende  en  hel 
Del  om  disse  Ting;  thi  hun  tog  det  saa  rent  nyfødt 
og  troskyldigt  Men,  da  han  reiste,  var  det  allige- 
vel, som  om  han  angrede,  hvad  han  havde  gjort,  og 
han  fandt  desuden  ud,  at  den  unge  Pige  paa  sit  Vis 
alligevel  var  alt  andet  end  enfoldig. 

Han  skulde  ogsaa  komme  til  at  angre  det  paa 
en  føleligere  Maade;  thi  den  gamle  derude  havde 
faat  høre  igjen  alle  hans  Skrøner  og  ærgret  sig. 

'Da  han  kom  igjen,  var  gamle  Jakob  meget  but 
mod  ham,  saa  han  fandt  det  alt  andet  end  hyggeligt 

inde  i  Stuen  og  derfor  straks  gav  sig  ifærd  med  Ar- 
beidet. 

Under  dette  fortalte  den  unge  Pige  ham  om  Na- 
jaden, hvor  hendes  Bedstefader  havde  været  med. 

Salve,  der  var  stødt  paa  Manchetten,  og  syntes, 
at  den  gamle  havde  været  en  ,, ubehøvlet  Hund", 
fulgte  af  og  til  Fortællingen  med  en  ironisk  Be- 
mærkning, hvilket  hun  i .  sin  Iver  imidlertid  kun 
lidet  gav  Agt  paa  eller  forstod.  Men,  da  han  var 
færdig  med,  hvad  han  havde  at  gjøre,  gav  han 
Humøret  et  Udbrud,  som  hun  begreb.  Han  lo  van- 
troende: 

,, Gamle  Jakob  med  paa  ,, Najaden"!  —  det  har 
vist  ingen  hørt  før  idag!" 

Gamle  Jakob  kom  uheldigvis  netop  ud,  eftersom 
de  nu  skulde  reise.  Hun  vendte  sig  blussende  harm- 
fuld til  ham  og  raabte: 

„Bedstefar!  —  han  tror  ikke,  at  Du  har  været 
med  paa  , »Najaden"!" 

Den  gamle  svarede  først,  som  han  ikke  gad 
indlade  sig  paa  sligt: 

,,Aa,  det  er  vel  Jentungens  Skvalder  igjen!" 

Men,  enten  det  nu  var  Forfængeligheden  og 
Ærgrelsen  over  den  unge  Fyr,  som  tog  ham,  eller 
han  kom  til  at  se  paa  sin  Sønnedatter,  som  hun 
stod  der,  aabenbar  opbragt  og  flendtlig,  nok,  han 
fløi  straks  efter  op,  stak  de  store  Næver  under  den 
unge  Mands  Næse  og  udbrød: 

,,Vil  Du  endelig  vide  Besked,  din  Svabergast, 
saa  stod  jeg  sammen  med  bedre  Folk,  end  Du  nogen- 
sinde vil  træffe,  paa  ,, Najadens"  Batteri,"  —  her 
trampede  han,  som  om  han  havde  Dækket  under  sig 
—  ,,da  for  et  eneste  glat  Lag  af  ,,Dictator"  alle  tre 
Master  og  Bougsprydet  blev  bortskudt,  og  det  øverste 
Dæk  faldt  knusende  ned  paa  det  underste  — \^^ 

Den  sidste  Sætning  var  ordret,  som  det  stod  i 
,^  danske  og  norske  Søkrigeres  Bedrifter",  og  disse 

Linier  ansaa  den  gamle  i  Stilhed  som  en  Medaille. 
Han  tilføiede,  fremdeles  i  samme  Positur,  efterlig- 
nende det  hellige  Bogsprog: 

,,Da  Knusningen  kom,  fik  han,  som  staar  her^ 
netop  Tid  til  at  bjerge  sig  ud  i  Sjøen  gjennem  en 
Kanonport." 

Men  derpaa  fortsatte  han  aldeles  fri  og  lettet  for 
Sprogets  Baand  og  Tvang  med  en  Gestus  med  Næ- 
verne, ledsaget  af  en  stadig  Fremrykken,  for  hvilken 
Salve  efterhaanden  retirerede  ned  mod  Baaden: 

„Vi  farer  ikke  med  Løgne  og  sætter  ikke  Rægler 
sammen  herude  som  Du,  din  slikkede  Skibshvalp!  — 
og  var  det  ikke  for  din  Fars  Skyld,  som  vel  har  det 
Vet  at  tugte  Dig,  skulde  jeg  myge  Rygstykkerne  paa 
Dig,  til  Du  ikke  længer  kunde  pibe!" 

Med  disse  Ord  —  den  længste  Tale,  som  gamle 
Jakob  vel  havde  holdt  i  de  sidste  tredive  Aar,  — 
vendte  han  sig  med  et  hastigt  Nik  til  hans  Far  og 
gik  igjen  ind  i  Stuen. 

Den  unge  Pige  var  meget  ulykkelig,  da  hun  saa 
Salve  reise  paa  den  Maade  uden  engang  at  vær- 
dige hende  én  Hilsen.  Og  Bedstefaderen  var  ogsaa 
knarvurren,  thi  han  var  bange  for  at  have  gjort  en 
Dumhed  og  brudt  med  Fragtemanden. 

Salve  kom  didud  igjen  næste  Høst  efter  en  Reise 
til  Liverpool  og  Havre. 

Han  var  jo  første  Gang  noget  sky.  Hans  Far 
og  gamle  Jakob  Torungen  havde  imidlertid  hele 
Tiden,  uanset  hin  sidste  Affære,  været  vel  forligte. 
Det  lod  iil^  at  ,^ Hvidbjørnen"^  som  han  kaldte  ham, 

aldeles  havde  glemt,  hvad  der  var  passeret  saavel- 
som  sine  skjønne  Løfter  til  ham  i  den  Anledning. 

Med  Pigen  blev  han  let  forsonet;  —  hun  havde 
nu  lært  ikke  at  fortælle  alt  til  sin  Bedstefar. 

Medens  Fragtemanden  og  gamle  Jakob  nød  eq 
Hjertestyrkning  sammen  inde  i  Stuen,  bar  Salve 
Sagerne  fra  Baaden  op  til  Kj  ælderen.  Elisabeth 
fulgte  ham  op  og  ned,  og  under  dette  gik  Passiaren 
saa  at  sige  rundt  alle  Kompassets  Streger. 

Efterat  have  spurgt  ham  om  Havre  de  Grace, 
hvor  hem  havde  været,  og  om  Amerika,  hvor  han 
ikke  havde  været,  om  hans  Kapteins  Frue  var  lige- 
saa  fin  som  en  Orlogskapteins,  og  om  da  ikke  ogsaa 
han  engang  vilde  gifte  sig  med  en  fornem  Frue, 
vilde  hun  tilslut  vide  af  den  leende  Sjømand,  om 
Officerernes  Hustruer  nogengang  kunde  være  med  i 
Krigen. 

Siden  vilde  han  altid  være  med  sin  Far  ude  paa 
disse  Ture. 

Hendes  Ansigt  havde  i  den  senere  Tid  faat  noget 
forunderligt  indtagende.  Der  kunde  undertiden 
komme  et  saadant  eget  Alvor  over  det,  og  det  uagtet 
hun  vedblev  at  være  lige  barnslig.  Og  saa  skulde 
en  lede  efter  Mage  til  Øine. 

Da  han  sidste  Gang  var  derude,  fortalte  han  om 
Danseballerne  inde  i  Sandvigen  og  var  ikke  fri  for 
at  ville  gjøre  hende  begribeligt,  at  Pigerne  syntes, 
at  han  var  en  særdeles  Person.  Men  han  var  nu 
træt  af  at  danse  med  dem  alle. 

Hun  var  overmaade  nysgjerrig  og  fik  ogsaa 
presset  ud  af  ham,  at  han  den  Vinter  havde  været 
i  to  drabelige  Slagsmaal.  Hun  saa  forskrækket  paa 
ham  og  spurgte  noget  nølende: 

,,M€n  havde  de  da  gjort  Dig  noget?" 

,,Aa  —  nei,  —  de  fleste  Dansemoroer  har  en  slig 
Ekstradans  tilslut.  —  De  vilde  bare  danse  med 
hende,  som  jeg  havde  budt  op  først." 

,,Er  det  da  saa  farligt?  —  Hvad  var  det  for 
nogen?  —  Ja,  jeg  m€ner>  hvad  hed  hun?" 

,,Aa,  den  ene  hed  Marie  og  den  anden  var  Anne, 
Herluf  Andersens  Datter,  —  Du  kan  tro  de  var 
vakkre!  —  Anne  havde  hvidt  Liv  og  Ørendobber  og 
dansede,  saa  Du  aldrig  skulde  set  Magen  til  Seiler 
til  at  duve;  —  det  sagde  ogsaa  Styrmand  Gjørs." 

Det  reelle  Udbytte  af  denn«  Samtale  var,  at  hun 
blev  klog  paa,  at  Pigerne  i  Arendal  og  ellers  i  de 
Havne,  hvor  han  havde  været,  alle  gik  smukt 
klædte. 

Men  næste  Gang,  naar  han  kom  fra  Holland, 
skuld«  han  have  et  Par  Saffians  Sko  med  blanke 
Spænder  af  Sølv  med  til  hende. 

Med  dette  Løfte  skiltes  de,  efter  at  hun  havde 
ladet  ham  tage  nøiagtigt  —  og  for  en  Sikkerheds 
Skyld  to  Gange  —  Maal  af  sin  Fod.  Hun  havde  Ro- 
ser i  Ansigtet  af  Glæde  og  bad  ham  endelig  ikke 
glemme  det 


Aaret  efter  kom  Salve  med  Skoene.  Der  var 
Sølvspænder  i  dem,  og  de  var  overordentlig  fine; 
men  de  havde  ogsaa  kostet  ham  over  en  halv  Maa- 
nedshyre. 

Hun  var  nu  pynteligere  klædt,  og  maatte  næsten 
kaldes  voksen.  Hun  betænkte  sig,  før  hun  tog  imod 
Skoene,  og  spurgte  ikke  slig  om  alt  som  før.  Heller 
ikke  var  hun  saa  villig  til  at  staa  paa  tomandshaand 
og  snakke  nede  ved  Baaden  —  hun  vilde  have  ham 
op  i  Nærheden  af  åe  andre. 

Ser  Du  ikke,  hvor  høi  Sjøen  gaar?  Baaden  er 
istand  til  at  hugge  sig  itu  her  imod  Fjeldet  —  paa- 
stod  han.  Men  hun  saa,  at  det  ikke  var  sandt,  og 
gik  med  et  lidet  Kast  paa  Nakken  alene  opover.  Han 
kom  da  op  bagefter. 

Hun  maatte  have  lært  alt  dette  i  Arendal,  hvor 

hun  om  Høsten  var  biet  konfirmeret,  og  hvor  hun 
havde  været  i  Huset  hos  sin  Moster. 

Men  forunderlig  smuk  havde  hun  vokset  sig  i  den 
Tid,  det  saa  Salve  nu  næsten  forbløffet 

Da  de  tog  Farvel,  gik  det  ikke  længer  i  den 
gamle  leende  Tone,  men  heller  med  lidt  Forlegen- 
hed fra  hans  Side;  —  han  vidste  ikke  rigtig,  hvordan 
han  skulde  tage  det  Og  bagefter  opfyldte  hun  hans 
Sind,  saa  han  ikke  kunde  tænke  paa  andet. 


VIL 

Gamle  ,,Juno'\  hvormed  Salve  fo*r,  laa  da  ude 
i  Sandvigen  og  ventede  kun  paa  nordost  Vind  for 
at  kunne  passere  ud.  Det  var  et  Krydsseilskib  med 
ialt  nitten  Mands  Besætning,  der  i  mange  Aar 
havde  faret  i  amerikanske  Farvande,  af  og  til  ogsaa 
i  Nordsjøen,  og  det  regnedes  dengang  for  et  af  Aren- 
dals  største  Fartøier. 

Dets  Ind-  og  Udseiling  var  en  Begivenhed  for 
By  og  Omegn,  og  at  fare  med  det  ansaas  af  Matro- 
sen som  en  Ære,  saameget  mere,  som  dets  Fører 
og  Hovedeier,  Kaptein  Beck,  var  en  ualmindelig  dyg- 
tig og  heldig  Chef. 

Da  ,,Juno''  Klokken  ti,  elleve  om  Formiddagen 
lettede  i  Sandvigen  og  for  en  laber  nordvestlig  Bris 
og  smaa  Seil  seg  udover,  stod  mange  Tilskuere  paa 
Bryggerne.  De  fleste  af  Mandskabet  hørte  hjemme 
der,  og  man  vidste,  at  den  skulde  paa  en  usædvan- 
lig lang  Heise. 

Ombord  var  da  endnu  Kapteinens  Søn,  Søoffi- 
ceren, den  unge  Carl  Beck  med  sin  Søster  samt  et 
lidet   Selskab   af  bekjendte,   der   med   en    Seilbaad, 

som  alæbte  efter,  skulde  gaa  iland  ude  ved  Tonin- 
gerne. 

De  vilde  følge  med  i  det  længste  og  havde  i  den 
Anledning  arrangeret  en  liden  Lysttur  didud,  hvor 
Herrerne  skulde  skyde  Sjøfugl,  som  om  Vaaren  lig- 
ger i  Mængde  ved  Sk j  ærene  der  paa  deres  Trækvei 
nordefter  om  Kysten. 

Idet  Fartøiet  Klokken  henimod  fire  om  Eftermid- 
dagen passerede  Lille-Torungen,  stod  Salve  Kristian- 
sen forud  paa  Bakken  og  saa  didhen. 

Dønningerne  sprøitede  hist  og  her  paa  Baaerne 
op  i  hvide  Straaler,  —  medens  en  Rad  mørke,  guld- 
kantede Skyer  ved  Solnedgangen  spaade  tungt  Veir. 
Det  var  af  den  Grund,  at  Selskabet  allerede  nu  gik 
fraborde  her  ved  Lille-Torungen,  istedetfor  efter  Be- 
stemmelsen at  følge  ud  til  den  større  af  Øerne. 

Det  nøgne  Klippeskjær  laa  slikket  af  Aftensolen 
som  et  duvende  Skrog  med  en  Skumbræm  om  sig, 
og  Salve  saa  Jakobs  Sønnedatter  staa  med  Kikkert 
ved  Stuevæggen.  Men  om  det  var  den  usædvanlige 
Udskibning  i  Seilbaaden  eller  efter  ham,  hun  saa, 
derom  var  han  en  Stund  pinlig  uvis. 

Den  unge  Matros  havde  med  Villie  søgt  en  iøine- 
faldende  Plads.  Han  stod  med  Ryggen  mod  Staget 
saa  hjertetung  og  vemodig  ved  Afskeden,  at  han 
gjeme  kunde  grædt;  thi  det  var  med  stor  Heftighed 
gaat  op  for  ham,  at  han  elskede  hende. 

For  at  prøve,  om  det  var  paa  ham,  hun  rettede 
Kikkerten,  svingede  han  Huen,  og  hans  Ansigt  lyste 
af  en  overstrømmende  Glæde,  da  han  saa  hende 
hilse  igjen.  Han  løftede  atter  Huen  og  fik  en  ny 
Vinken  med  Kikkerten  tilbage. 

Hensunken  i  sig  selv  stod  han  og  saa  efter 
Stedet,  medens  det  svandt  bag  dem  inde  i  Skum- 
ringen. 

Han  havde  faat  nyt  Mod  for  hele  Reisen. 

Naar  han  kom  til  Boston,  vilde  han  kjøbe  baade 

Kjole  og  Ring,  og,  naar  han  kom  hjem,  saa  —  saa 
skulde  hans  første  Ærende  være  at  reise  didud  og 
gjøre  hende  et  Spørgsmaal. 

Han  rystedes  op  ved,  at  Baadsmanden  brølede 
hans  Navn  og  spurgte,  om  han  stod  og  sov  og  øn- 
skede en  Vækker. 

Der  var  nemlig  kommanderet  til  at  reve  for  Nat- 
ten, eftersom  det  kulede  op. 

Vagterne  var  sat  om  Eftermiddagen,  og  Styr- 
bords og  Bagbords  Vagt  fordelt  saaledes,  som  Skik 
er  den  første  Dag,  Fartøiet  gaar  i  Sjøen. 

Salve  gjorde  Hundevagten.  De  gik  i  Mørket  for 
dobbeltrevede  Mersseil  i  høi  Sjø,  og  af  og  til  rev  Maa- 
nen  Hul  paa  Stormskyerne,  der  da  drev  som  en  Røg 
foran  den,  saa  man  glimtvis  kunde  skjelne  over  hele 
Dækket  lige  hen  til  Udkigsmandens  utydelige  Figur 
forud  paa  Bakken. 

Paa  Spilnokken  sad  en  Matros  i  Olieklæder,  der 
nok  ikke  havde  lukket  Øinene  det  sidste  Døgn,  han 
havde  tilbragt  iland,  og  duppede  under  mange  Be- 
stræbelser for  at  holde  sig  vaagen.  Fra  Tid  til  anden 
reiste  han  sig  og  søgte  med  Armene  at  slaa  sig  varm. 
Han  sang  og  tog  oftere  op  igjen,  eftersom  han  glemte 
sig  og  faldt  hen.  Vers  af  en  halv  svensk  Vise  om  en 
,, trofast  flicka",  som  han  ønskede  ved  sin  „Sida", 
da  „Tiden  ellers  falder  saare  meget  lang".  Af  og 
til  gav  Duskregnen  af  en  Sjø  ham  kraftigere  Væk- 
kelser, der  imidlertid  ikke  holdt  længe  ved,  og  saa 
begyndte  Visen,  der  var  yderst  melankolsk,  paany. 

Saa  urolig,  som  Salve  var  i  Blodet,  havde  han 
alt  andet  end  Trang  til  at  sove,  og  han  gik  nu  frem 
og  tilbage  ved  Forrelugen  i  sine  egne  Drømme  og 
lyttede  til  denne  Vise,  som  han  fandt  mærkværdig 
rørende.  Den  duppende  Matros  anede  lidet,  at  han 
foredrog  for  et  dybt  grebet  Publikum. 

Den  samme  Nat  tilbragte  hele  det  Selskab, 
som  havde  sat  fraborde,  ude  hos  gamle  Jakob  paa 
Torungen. 

De  havde  først  prøvet  at  krydse  udover  til  den 
større  af  Øerne;  men  Sjøen  voksede;  Mørket  faldt 
paa,  og  man  opdagede  snart,  at  det  ikke  længer  var 
en  Lystseilads  for  en  Baad  med  Damer  i. 

Det  besluttedes  da,  —  heller  end  at  vende  hjem- 
over igjen  og  spilde  hele  Jagtturen,  der  var  beregnet 
p€ia  en  to,  tre  Dage  — ,  at  overnatte  paa  Lille-Torun- 
gen for  at  se  Morgenstunden  an. 

Stor  var  gamle  Jakobs  Forbauselse,  da  det  om 
Aftenen  bankede  paa  Døren,  og  han  ved  Sk j  æret  fra 
Skorstenen  saa  ikke  mindre  end  seks  Storfolk  myldre 
ind  i  Stuen,  deriblandt  to  Damer.  Han  vendte  sig 
paa  Krakken  og  holdt  Haanden  over  Øinene  for  at 
se  paa  dem. 

Om  det  havde  været  et  Huldrefølge,  kunde  det 
ikke  have  vakt  en  større  med  Nysgjerrighed  blan- 
det Forskrækkelse  end  hos  Elisabeth,  der  havde 
siddet  halv  søvnig  ved  Ilden,  da  det  lakkede  mod 
Sengetid. 

Rank  og  smuk  var  hun  og  et  ganske  mærkeligt 
Ansigt,  det  saa  Carl  Beck,  der  var  i  Spidsen  for  de 
indtrædende,  med  første  Øiekast,  og  hans  Blik  ved- 
blev at  hænge  ved  hende,  medens  hun,  rød  i  An- 
sigtet af  Forvirring,  instinktmæssigt  gjorde  et  Ud- 
fald efter  sit  Kjoleliv,  der  laa  henne  paa  Bænken  ved 
Skorstenen. 

„God  Aften,  gamle  Jakob!'*  —  hilsede  han  paa 
den  ligefremme  Maade,  der  klædte  ham  saa  godt, 
idet  han  gik  hen  til  Gubben  og  trohjertigt  lagde 
Haanden  paa  hans  Skulder  —  „Du  faar  finde  Dig 
i  at  have  en  Del  Uleilighed  af  os,  saa  mange  vi  er 
her  ikvæld,  og  beholde  os,  til  det  lider  mod  Morgen- 
siden, da  letner  vel  Veiret.  Vi  turd«  ikke  vaske  ud 
til  Store-Torungen  i  Mørket  for  disse  Fruentimmers 

Skyld,  som  vi  har  i  Baaden"  —  her  pegte  haa  spø- 
gende paa  sin  Søster  og  hendes  Veninde.  —  ,,Ja  Du 
har  jo  selv  at  trækkes  med  Kvindfolk,  saa  Du  véd, 
hvordan  det  er." 

Den  gamle  lod  ikke  ufølsom  for  den  gemytlige 
Maade,  hvorpaa  han  blev  taget. 

Han  reiste  sig  og  gjorde  Plads  ved  Ilden,  idet 
han  bad  dem  tage  tiltakke  med  slig,  som  han  kunde 
have  det.  Samtidig  bød  han  Elisabeth  gaa  ud  efter 
mere  Ved  at  lægge  paa. 

Medens  Selskabet  saa  godt,  som  det  lod  sig 
gjøre,  fandt  sig  tilrette  og  leirede  sig  om  Ilden,  var 
Carl  Beck  ude  med  Rorsfolkene  for  at  besørge  op 
Provianten.  Han  kom  ind  igjen  lige  bagefter  Elisa- 
beth, ogs6ta  med  et  Vedfang  i  Armene.  Idet  han 
leende  kastede  det  paa  Gulvet,  udbrød  han: 

„Nu  skal  vi  faa  os  en  Bål,  som  Svensken  siger; 
men  først  frem  med  Provianten!" 

Der  manglede  ikke  paa  Viktualier,  dem  Selska- 
bet nød  under  al  Slags  Passiar  for  at  faa  Tiden  til 
at  gaa.  Og  bagefter  kom  „Bålen",  en  Semimensæt- 
ning  af  forskjellige  stærke  og  fine  Ingredientser, 
hvis  Tillavning  Beck,  der  eiede  Hemmeligheden,  fore- 
stod. 

Tilslut  antændtes  den,  og  man  øste  i  Glassene, 
medens  den  blaa  Lue  brændte. 

Carl  Beck  sad  i  sin  klædelige,  opknappede  Offi- 
cerspjekkert  med  Ankerknapperne  ridende  over  Bæn- 
ken og  sang  med  Glasset  i  Haanden  et  Par  af  de 
stemningsfulde  Selskabssange,  som  da  var  i  Mode, 
medens  de  andre  istemte  Omkvædene. 

Tilslut  kom  han  med  en  munter  Sjømandssang, 
der  blev  Anledningen  til,  at  man  begyndte  at  trække 
frem  end«l  Historier  fra  sidste  Krig. 

Gamle  Jakob  var  under  Indflydelsen  af  Gemyt- 
ligheden og  de  gode  Varer  biet  mærkelig  munter 
og  lod  af  og  til  endog  et  Ord  falde  ind  med.    Men 

alle  Forsøg  paa  at  bringe  ham  til  selv  at  fortælle 
lod  imidlertid  til  at  strande.  Kun,  da  Slaget  paa 
Lyngøer  var  bragt  paa  Bane  og  drøftet  en  Stund, 
rykkede  han  frem  med  en  liden  Rægle,  som  han 
kaldte  det. 

, Ja"  —  sagde  han,  idet  han  forsigtigt  satte  hen 
det  Glas,  der  var  rakt  ham,  „—  det  var  et  strengt 
Slag;  Landet  tabte  der  et  stolt  Fartøi  og  mangen 
brav  Sjøgutl  Men  over  ham,  som  lodsede  Engelsk- 
manden ind  til  Sandøer,  svæver  Guds  Forbandelse; 

—  endda  ingen  her  i  Livet  vidste  hans  Navn.  De 
siger,  at  han  lige  efter  tog  Livet  af  sig  i  Anger  som 
Judas  Ischarioth.  Men  udenfor  Sandøerløbet  er  der 
en  Flu,  ikke  dybere,  end  at  en  Mand  ved  Lavvande 
kan  staa  der  i  Sjøstøvlerne.  .  Der  ser  de  ham  i 
Maaneskinsnætter  staa  og  vinke  ynkeligt  om  Hjælp, 
indtil  Vandet  tilslut  fløer  ham  over  Hovedet;  men 
Gud  naade  den,  som  ror  hen  og  vil  berge  ham! 
Naar  han  er  tilsyne,  betyder  det  altid  Uveir." 

„Har  Du  nogensinde  set  ham  selv,  gamle  Jakob?'' 

—  spurgte  Carl  Beck. 

„Ja,  ikke  rettere,  end  jeg  tør  sige  for  Sandheden, 
saa  har  jeg  det  en  Kvæld,  jeg  seilede  der,  og  Uveir 
blev  det  da  i  fuldt  Maal,  saa  vi  var  glade,  vi  slap 
ind  til  Sandøer." 

Der  opstod  under  den  herved  vakte  Stemning  en 
noget  lang  Pause,  der  afbrødes  ved,  at  Carl  Beck  for 
at  ryste  af  Søvnigheden  igjen  istemte  en  Sang: 


Fordevind  og  fyldte  Seil, 
Skibe  for  alle  Havne!  — 
Gyldene  blinke  1  deres  Speil 
hundrede  Pigenavne. 
Skuden  kan  selle  rundt  om  Jord, 
Pigerne  er  dog  med  ombord. 
:|:  Hurra  da  Boys  —  for  hende  da, 
som  Du  el  aarker  selle  frai  :|: 

Han  gjentog  Endestrofen  og  h  ilsede  derunder 
belivet  med  Glasset  hen  til  Damerne,  som  nu  saxl 
noget  trætte  og  sammensunkne  paa  Bænken,  og  over 
dem  hen  til  Elisabeth,  der  stod  bagom,  vaagen  for 
dem  allesammen. 

Sk j  æret  fra  Ilden  faldt  over  hans  vakkre  brune 
Ansigt;  det  ravnsorte,  krøllede  Haar  og  de  mørke 
Øine  var,  sagde  man,  Arvegods  efter  hans  tidligt  af- 
døde Moder,  der  var  fra  Brest.  Han  saa  unægtelig 
mandig  og  smuk  ud,  som  han  sad  der  og  med  sin 
kraftige  Livlighed  saa  at  sige  bar  de  andres. 

Man  begyndte  efterhaanden  hyppigere  at  se  ud 
paa  Veiret,  der  alt  havde  bedaget  sig  betydeligt,  og 
i  Morgenlysningen  befandt  det  hele  Selskab  sig  atter 
i  Baaden,  hvor  man  under  Seiladsen  tog  sin  rolige 
Søvn. 

Men  for  Elisai)eths  Tanker  stod  bagefter  længe 
den  smukke  Søofficer,  som  havde  siddet  der  ved  Il- 
den. Hun  kunde  lange  Stunder  mane  hans  Skikkelse 
frem  paa  Bænken  igjen,  —  især,  som  han  saa  ud, 
da  han  rakte  Glasset  høit  og  saa  paa  hende,  idet  han 

sang: 

„Hurra  da  Boys,  —  for  hende  da, 
som  Du  el  aarker  selle  frai" 

Siden  seilede  Søofficeren  Carl  Beck  tit  og  jevnt 
ud  til  Torungen  paa  Sjøfuglejagt,  helst  alene  i  sin 
lille  Sjægte;  men,  —  det  var  et  Instinkt  fra  hendes 
Side,  —  det  lykkedes  ham  aldrig  at  faa  tale  videre 
med  hende,  uden  den  gamle  var  tilstede. 


VIII. 

,,Juno''   kom   lykkelig   og  vel   til   Boston,    hvor 
Salve  anvendte  en  god  Del  af  sin  Hyre  til  Kjoletøi, 

Silketørklæder  og  to  massive  Ringe  med  deres  For- 
bogstaver indeni.  Derfra  gik  de  til  Grimsby  med 
kanadisk  Last  og  derpaa  et  Trip  til  Liverpool  og  til- 
bage igjen  til  Qvebeck. 

Fartøiet  befandt  sig  nu  elleve  Maaneder  efter 
Udseiling^n  paa  Tur  fra  Memel  i  Østersjøen  til  New- 
York  med  en  Ladning  Bjælker,  Planker  og  Pibestav, 
og  Meningen  var  paa  Veien  at  gaa  ind  om  Hjem- 
stedet, hvortil  de  havde  indladet  noget  Stykgods,  for 
at  proviantere. 

Inde  ved  Memel  havde  de  havt  at  kjæmpe  med 
Isforholdene,  og  Uheldet  syntes  at  skulle  forfølge 
dem;  thi  i  Skagerak  saa  de  sig  pludselig  indskruede 
i  Drivis  med  Udsigt  til  kanske  at  blive  liggende  der 
i  ugevis. 

Det  havde  været  en  ualmindelig  Frostvinter  i 
Østersjøen,  og  henover  Isfladen  saa  de  Flag  af  alle 
Nationer,  der  delte  Skjæbne  med  dem. 

Her  var  intet  andet  at  gjøre  end  at  vente  og 
haabe;  det  kunde  blive  Smalhans  med  Provianten, 
hvormed  det  var  paa  Heldingen,  om  Drivisen  ikke 
løste  sig  nogenlunde  snart. 

Men  kj edeligt  var  det;  det  syntes  fremfor  alle 
Salve,  hvis  Længsel  efter  Hjemstedet  holdt  paa  at 
gaa  over  til  Feber;  —  hans  Temperament  var  lidet 
indrettet  paa  den  Slags  Tantaluskvaler. 

Han  var  ualmindelig  hastigt  sluppet  fra  Drev- 
dotten,  Fedtspandet  og  de  andre  Onder,  der  tilhører 
Jungmandens  og  den  lette  Matros's  Læreaar. 

Med  en  ren  Vov^halsnatur  forbandt  han  næsten 
en  Kats  Behændighed,  og  naar  han,  ridende  over 
den  glatte,  smurte  Læseilsraa,  hoppede  over  Bøl- 
lerne, medens  han  samtidig  skjød  den  ud,  vakte  han 
almindelig  Beundring. 

I  den  blaa,  om  Halsen  frit  knyttede  Skjorte  med 
Skindbeltet   om   Livet   og   Seildugsbenklæderne    tog 

han  sig  energisk  og  rask  ud,  og  det  var  let  at  se, 
at  der  i  ham  stak  en  Sjømand  fra  Top  til  Taa. 

Hans  Viæsen  var  jo  endel  overmodigt,  og  hans 
Tunge  ikke  altid  den  godmodigste.  Ikke  destomindre 
var  han  almindelig  afholdt;  thi  han  var  godhjertet, 
naar  man  blot  tog  ham  ret.  Hellerikke  syntes  han 
selv  at  være  saa  forfængelig  af  sine  ualmindelige 
Egenskaber  som  Matros,  som  af  at  vise  sin  Forstands 
overlegne  Skarphed  i  Disputer  med  den  rødskj  æg- 
gede noget  vigtige  Seilmager,  der  gik  for  at  være 
meget  belæst. 

Kjoletøiet,  Silketørklædet,  Ringene  og,  hvad  han 
skulde  sige  til  den  unge  Pige;  om  han  høitidelig 
skulde  bede  hende  om  en  Samtale  paa  Tomands- 
haand,  eller  heller  passe  Anledningen,  som  den  bød 
sig,  —  alt  det  gik  rundt  i  hans  Hoved.  Og  især, 
hvad  han  skulde  sige  hende,  begyndte  nu,  —  s€ia 
mangen  Gang  han  dog  paa  den  lange  Reise  havde 
grublet  derpaa  og  været  paa  det  rene  med  den 
Sag  — ,  at  vise  mange  Vanskeligheder. 

Han  maatte  tilslut  ned  i  Skibskisten  for  at  se, 
om  Tingene  virkelig  endnu  laa  der,  og  om  der  ikke 
var  gaat  Møl  i  dem.  Den  sidste  Undersøgelse,  hvor- 
ved Tøiet  maatte  bredes  ud,  foregik  meget  hemme- 
ligt. 

Han  var  den  levende  Uro  —  hundrede  Gange 
tilveirs  for  at  se  efter  ,, Udsigterne".  Fra  Storebram- 
sahling  mente  han  med  Kikkert  paa  Klarveirsdage 
at  kunne  øine  en  Stribe  af  Norges  Kyst. 

Endelig  kom  Udsigterne  i  Skikkelse  af  optræk- 
kende disigt  Veir  med  paalands  Storm;  Isen  omkring 
dem  havde  i  det  sidste  Døgn  begyndt  hist  og  her  at 
faa  blaa  Vandpletter. 

I  Mørket  om  Aftenen  følte  de  sig  fri  af  den;  — 
den  var  formodentlig  sunket. 

Trods  Saltvandet  og  Regnen,  der  i  ét  væk  maatte 
tørres  af  Ansigtet,  gik  Salve  den  Nat  og  smaanyn- 

nede  paa  sin  Udkigspost  forud  paa  Bakken,  medens 
Resten  af  det  vagthavende  Mandskab  i  Sjøstøvler 
og  dryppende  Oli^klæder  slubrede  frem  og  tilbage 
nede  paa  Dækslasten,  eller,  som  de  bedst  kunde, 
stod  i  Ly  af  Ruffet  og  Bakken.  Taugrverket  og  alt, 
hvad  de  tog  i,  var  svullent  vaadt  og  derimellem  iset; 
man  havde  desuden  arb'eidet  hele  Dagen  med  Isvæk- 
ning,  og  de  Toner,  som  nu  stedse  stærkere  brum- 
mede og  peb  gjennem  Blokker  og  Tauge,  lovede  ikke 
godt  for  Natten. 

Kaptein  Becks  Stemme  lød  ualmindelig  barsk. 
Der  laa  et  sandt  Davidsvalg  for  ham  i  den  oprørte, 
mørke  Vinternat. 

Det  stærke  Søndenvande  sammen  med  Paalands- 
stormen  satte  haardt  ind  under  Kysten,  medens  han 
paa  den  anden  Side  ved  en  forceret  Krydsning  risi- 
kerede at  tørne  mod  Isflager.  Han  var  hellerikke 
Tigiig  paa  det  rene  med,  hvor  de  befandt  sig,  og 
gik  urolig  frem  og  tilbage  oppe  paa  Hytten.  Af 
og  til  henvendte  han  et  Ord  ned  til  den  ene  af  Ror- 
gjængeme,  hvis  Skikkelse  saas  ved  Skjæret  fra  Nat- 
huset. 

,,Hvåd  ligger  vi  an,  Jens?" 

„Sydvest  paa  Stregen,  Kaptein,  —  hun  gaar  ikke 
høieré." 

,,Hm,  endnu  mere  paalands!"  —  mumlede  han. 

Hans  Pande  blev  svedig  under  Pensylvanskirids- 
huen,  som  han  midt  i  Regndrevet  følte  Trang  til  at 
skyde  bagover  paa  Hovedet  for  at  skaffe  Luft. 

Det  gjaldt  Liv  og  Skib. 

„Hvad  siger  Udkigen,  Styrmand?"  —  henvendte 
han  til  denne,  der  netop  kom  op  ad  Trappen  efter 
en  Tur  forud. 

„Svart  som  Beg!  —  En  kunde 'for  den  Sags 
Skyld  gjeme  stikke  en  Lanterne  ud  paa  Jagerbom- 
men, saa  saa  vi  dog  saalangi  Men  Loddet  siger  fri 
Sjø," 


40 


„Saa,  —  det  siger  det!"  sagde  Beck  i  en  Ton«, 
som  Styrmanden  blev  noget  forbløffet  ved;  thi  deo 
lød  haanlig. 

Mørket  hindrede  ham  fra  at  se  Kapteinens  An- 
sigt, ellers  vilde  han  have  læst  en  for  ham  lidet  smig- 
rende Mening  deri. 

,,Den  Klodsmajor  véd  endnu  ikke"  —  brummede 
Beck  efter  ham,  —  ,,at  Lodskudene  her  kan  sige  fri 
Sjø,  til  Skuden  sidder  med  Næsen  i  Berget!" 

Den  tiltagende  krappe,  svære  Sjø  gjorde  det  snart 
kun  altfor  utvivlsomt,  at  der  var  Fare  herfor. 

-  Kaptein  Beck  havde  ikke  længere  noget  Valg: 
det  gjaldt  at  presse  med  Seil  for  at  holde  sig  klar 
af  Kysten.  Paa  Lods  var  ikke  at  tænke  i  en  saadan 
Nat;  men  han  lod  dog  affyre  nogle  Skud  fra  Signal- 
kanonerne  i  Haab  om,  at  Vinden  kunde  bære  Lyden 
under  Land. 

Gamle  ,,Juno"  maatte  nu  prøve  et  Tag,  som  dens 
Sammenføininger  neppe  engang  havde  været  voksen 
i  sine  yngre  Dage. 

Dette  mærkedes  snart  p6ta  Pumperne,  der  stadig 
maatte  holdes  igang;  den  var  som  mange  Skibe,  der 
havde  været  velseilende,  lidt  rygbrækket  af  Lastens 
Vægt  midtskibs.  Forud  i  Lugekarmen  sagede  Sti- 
gen, som  stod  ned  i  Rummet,  op  og  ned,  eftersom 
Skuden  gav  sig,  medens  de  gisne  Bougplanker  sivede 
Vand. 

Dagen  brød  frem  og  forløb  i  et  for  Taage  al- 
deles usigtbart  Veir. 

Et  Øieblik,  da  det  klarnede,  trode  man  dog  at 
have  set  ,iHomborgsunds  Fald",  et  Fjeldmærke  oppe 
i  Landet  ovenfor  Arendal,  og  af  dets  lave  Fortoning 
i  Horisonten  toges  det  Haab,  at  de  i  det  forløbne 
tre  kvart  Døgn  havde  vundet  et  godt  Stykke  ud  i 
rum  Sjø. 

De  passerede  om  Formiddagen  nær  forbi  en  en- 
gelsk Brig,  der  havde  Riggen  tvært  over  Dækket  og 

aabenbart  var  synkefærdig;  thi  den  laa  halvt  paa 
Siden,  og  Sjøen  brød  over  den.  Mandskabet  havde 
søgt  op  i  Vævlingeme  paa  Agtermasten  og  vinkede 
fortvivlet  til  dem,  uden  at  der  dog  saas  Mulighed 
for  at  hjælpe.  Inde  i  Taagen  havde  man  før  paa 
Dagen  hørt  enkelte  af  Vinden  svækkede  Nødskud 
fra  dem. 

Dette  Fartøi  havde  prøvet  samme  Forsøg,  som 
„Juno"  nu  var  ifærd  med. 

„Klar  til  at  vende!  —  Hårdt  i  Læ!  —  Hals  og 
Skjød!  —  Bras  om  fore  og  agter!  —  Lad  gaa  og  hal! 
—  Støt  for  Affald!"  —  var  de  monotone  Kommando- 
ord, hvergang  der  lagdes  over  paa  ny  Halse,  og 
samtidig  fik  man  i  Regelen  Havet  indover  sig,  saa 
hele  Fartøiet  rystede.  Dækslasten,  bestaaende  af 
svære  Bjælker,  løftede  sig  ved  Stødene  og  Magten  af 
Vandet,  saa  flere  af  dem  stod  kastede  paa  Ende,  op 
mod  Skanseklædningen,  Rækkerne  og  Spilnokken. 

Besætningen  havde  hist  og  her  omkring  surret  sig 
med  Taugender  tildels  i  det  nederste  af  Riggen,  thi 
paa  Dækket,  hvor  enhver  Luge  nu  var  skalket,  var 
der  ikke  til  at  være. 

Salve  Kristiansen  og  to  andre  havde  Tøm  ved 
Roret  den  anden  Nat,  da  en  af  Strømsætningen  op- 
taamet  Braadsjø  pludselig  lysnede  frem  af  Mørket 
til  Læ  ved  Forreriggen  og  derpaa  brød  vildt  bragende 
ned  over  Dækket.  Med  uimodstaaelig  Magt  knuste 
den  alt  paa  sin  Vei,  rev  bort  store  Dele  af  Skanse- 
klædningen, Storbaaden  og  Nathuset,  samt  beska- 
digede Rattet. 

Midt  i  Forvirringen  kjæmpede  de  overskyllede, 
halvkvalte  Matroser  for  sine  Pladse,  og  enkelte  fandt 
sig  bagefter  henstuvede  paa  de  mest  uventede  Steder. 

,, Varsko  for  Sjø  paa  Læ  Boug"  hørtes  atter  for- 
udefra,  og  pludselig  syntes  Havet  hvidagtigt. 

„Klar  til  at  vende!  —  Hårdt  i  Læ!"  —  lød  det 
efterfulgt  af  de  dertil  hørende  Kommandoer. 

Jonas  Lie:    Samlede  Værker.     II.  * 

£n  Krængen  af  Skibet,  ledsaget  af  et  fornyet 
Hvin  i  alle  Tonearter  gjennem  Riggen  og  et  stærkt 
Sjødrev,  viste,  at  Stormen  blev  orkanagtig. 

Gamle  Beck  stod  der  i  sin  store  Frak  med  Horn- 
knapperne,  den  sivaade  Pensylvanskindshue  og  Raa- 
beren  under  Armen,  medens  han  saa  gjennem  Nat- 
kikkerten, som  han  havde  taget  fra  Førstestyrmand. 

Alt  maatte  prøves,  om  det  ikke  skulde  ende  mel- 
lem Sk j  ærene  den  Nat,  og  Beck  bestemte  sig  for  et 
endnu  stærkere  Seilpres. 

„Reb  ud!  —  los  Mersebougliner!  —  hal  op  i 
Mersebras!  —  sæt  paa  Mersefald!  —  Klar  ved  Merse- 
faldl  —  heis  Mersseil!'*  lød  det  efterhaanden  ud  af 
Raaberten. 

I  Mørket  hørtes  enkelte  ,,Hallmen  —  oh  I  —  oh 
hoi!"  ved  de  tunge,  seige  Hal,  medens  Saltvandet 
drev  de  arbeidende  Matroser  i  Ansigtet,  og  Skibet 
rullede,  saa  de  undertiden  blot  hang  i  Taugene,  idet 
Dækket  glippede  under  Foden.  • 

I  det  hele  forløbne  Døgn  havde  ingen  ombord 
smagt  andet  end  Biskuit  og  lidt  Brændevin. 

Fartøiet  krængede  voldsomt  ved  den  øgede  Seil- 
nmsse,  og  skjød  derpaa  ny,  rasende  Fart.  Men  i 
næste  Øieblik  sprang  Mersseilet  fra  Ligene  med  et 
Smeld  som  et  Skud,  og  de  mistede  Styringen.  Store- 
stagseil  skjebrede  og  raslede  med  sin  løse  Blok,  saa 
ingen  turde  gaa  det  nær,  og  de  Stumper  af  Skanse- 
klædningen, som  var  igjen,  brækkedes  ind  under  en 
Vandflom,  hvori  Dækslasten  paany  forstuvede  sig  og 
for  endel  gik  overbord. 

Salve  Kristiansen  havde  havt  formeget  at  gjøre 
ved  det  ramponerede  Rat  til  at  kunne  skjænke  Om- 
givelserne synderlig  Opmærksomhed.  Men  i  det  Øie- 
blik hin  første  mørke  Sjø  saa  uventet  brækkede  over 
dem  fra  Læsiden,  havde  han  set  to  Lysblink  i  dens 
Kam. 

Det  tændte  pludselig  Erindringer,  og  midt  i  Uvei- 

ret  stod  det  for  den  unge  Mands  romantiske  Stem- 
ning, som  han  var  timedes  et  Stevnemøde  med  Elisa- 
beth Raklev,  —  en  Tanke,  som,  saa  lidet  den  end 
passede  til  hans  haarde  Arbeide,  dog  fuldstændig 
optog  hans  Sind. 

De  to  Lyspunkter  viste  sig  atter,  og  det  gik  nu 
først  klart  op  for  ham,  at  det  var  den  samme  skraa 
Lysning,  som  han  før  saa  ofte  havde  taget  Mærke 
paa  fra  gamle  Jakobs  Skorsten  ude  paa  Torungen. 

Da  Mersseilet  sprang  og  Virkeligheden  saaledes 
kom  ind  paa  ham,  var  Salve  Kristiansen  straks  den 
praktiske  Mand. 

„De  Lys  nede  i  Læ"  —  raabte  han  i  Ryggen  paa 
Kapteinen,  der  nu  først  blev  det  va'r,  —  ,,er  fra 
gamle  Jakobs  Skorsten  paa  Torungen." 

,,Har  Du  Ret,"  —  mumlede  Beck,  idet  han  kom 
nærmere  over  det  skraa  Dæk  ved  Hjælp  af  en  Taug- 
ende,  —  „saa  har  vi  ikke  ret  længe  igjen,  før  vi 
slaas  i  Smadder  mod  Torungen." 

Der  udspandt  sig  nu  en  Samtale  mellem  dem, 
hvori  Salve  erklærede  at  kjende  Farvandet  under 
Torungen  fra  Barnsben  af  som  sin  egen  Lomme,  — 
og  Enden  blev,  at  Beck  bleg  og  betænkelig  bestemte 
sig  for  at  gaa  ind  under  Land  med  ham  som  Lods. 

„Det  er  meget,  som  i  denne  Nat  betros  to  unge 
Skuldre,"  sagde  Beck,  „og  Du  skal  betænke  Dig  to 
Gange  baade  for  dit  og  vort  Liv." 

Man  faldt  da  af  og  stod  under  Land  med  de 
mindste  Seil,  som  føres  kunde  for  den  vældige  Sjø, 
der  nu  brækkede  efter  dem,  og  man  hørte  snart 
Tordenen  af  Brændingerne. 

Den  unge  Matros  var  rolig,  medens  han  stod  der 
med  Raaberten,  efter  at  have  overtaget  Komman- 
doen, og  med  Kapteinen  og  Styrmanden  ved  Siden 
af  sig. 

Men  pludselig  perlede  Sveden  ham  ned  ad  Pan- 
den, skjønt  han  intet  sagde. 

Der  var  noget  underlig  uregelmæssigt  ved  Ly- 
set: det  blev  dunkelt  rødligt  og  syntes  tilslut  ud- 
slukt 

Hvad  i  Himlens  Navn  kunde  det  være? 

Havde  han  maaske  dog  taget  Feil  og  stod  han 
nu  ifærd  med  at  seile  „Juno"  med  alt«  hvad  den 
havde  ombord,  ret  paa  Fjeldvæggen! 

*Det  varede  et  Kvarters  Tid,  og  aldrig  havde 
Salve  Kristiansen  i  sin  Levetid  set  en  saa  tung 
Mine,  som  den,  hvormed  Beck,  der  havde  opdaget 
et  Spor  af  Tvivl  i  hans  Ansigt,  saa  paa  ham,  øien- 
synlig  i  Beraad  med,  om  han  selv  atter  skulde  tage 
Kommandoen. 

Lysskjæret  tændtes  imidlertid  atter  op;  —  hvad 
der  nu  kunde  have  været  iveien  med  det  — ;  og  i 
den  Nat  bjergede  Salve  Kristiansen  „Juno"  ind  til 
Merdø. 

Den  følgende  Formiddag  laa  Fartøiet  paa  Aren- 
dals  Havn,  hvor  det  maatte  udlosses,  medens  Pimi- 
peme  gik  uophørligt,  hvorpaa  det  haledes  hen  til 
Kjølhalingskranen  for  at  reparere. 

Salve  fik  af  Beck  udbetalt  100  Speciedalere  og 
Løfte  om  at  blive  Understyrmand  paa  ,,Juno",  naar 
han  fik  lært  Navigation. 

Fra  hin  Gang  skrev  sig  hans  Lyst  til  at  blive 
Lods. 


IX. 

Ude  paa  Lille-Torungen  var  der  passeret  mærke- 
lige Ting,  hvorom  man  nu  i  Byen  havde  travelt  med 
at  berette. 

Gamle  Jakob  derude  havde  faat  Slagtilfælde  for 
en  Uge  siden,  og  var  død  den  samme  Nat,  som 
,,Juno"  udførte  sit  Vovestykke. 

De  havde  i  det  sidste  Par  Døgn,  medens  Taagen 
og  Stormen  stod  paa,  hørt  Nødskud,  og  hans  Sønne- 
datter havde  t  den  Tid  alene  vedligeholdt  Ilden  om 
Nætterne;  —  den  forsømtes  kun  i  den  Stimd,  han 
drog  sit  sidste  Suk,  da  hun,  glemmende  alt,  sad  over 
ham. 

Det  var  dette  Øieblik,  som  havde  sat  Salve  i  saa 
tung  Tvivl  ude  paa  „Juno". 

Den  følgende  Dag  havde  den  unge  Pige  i  sin 
Fortvivlelse  forsøgt  en  livsfarlig  Gang  over  Mén-Isen 
for  at  hente  Folk,  og  var  biet  optaget  af  en  Baad, 
som  førte  hende  ind  til  Byen. 

Den  stakkels  Elisabeth  var  altfor  optaget  af  sin 
Sorg  over  Bedstefaderen  til  i  fjerneste  Maade  at 
tænke  paa  at  gjøre  Fortællingen  interessant 

Søofficeren  Carl  Beck  vidste  imidlertid  i  sin  En- 
thusiaame  at  give  Begivenheden  et  Skjær  af  Roman- 
tik, hvorved  den  unge  Pige  pludselig  løftedes,  op  til 
at  blive  Dagens  Heltinde. 

Det  udgik  fra  Amtmandens  —  et  Hus  med  to 
smukke  Døttre,  hvor  Løitnant  Beck  daglig  kom  — , 
og  man  talte  nu  ikke  om  andet  end  om,  hvorledes 
hun,  ensom  ude  paa  Torungen  hos  den  døende 
Bedstefader,  havde  reddet  „Juno"  og  siden  vovet  sig 
over  Isen. 

Alle  kimde  se  paa  hende,  at  der  maatte  bo  en 
mærkv8Brdig  Karakter.  Om  hendes  saa  særdeles 
Skjønhed  herskede  derimod  i  Kvindeverdenen  delte 
Meninger;  —  Skade,  at  him  var  saa  aldeles  for- 
sømti 

Becks  var  ialfald  nu,  mente  man,  moralsk  plig- 
tige til  at  tage  sig  af  hende. 

Noget  af  det  første,  Beck  gjorde,  var  virkelig 
ogsaa  at  sørge  for  gamle  Jakobs  hæderlige  Begra- 
velse. 

Til  den  imge  Pige,  der  nu  bode  oppe  i  en  af 
de   trange    Gader   hos    Mosteren,    strømmede    navn- 

givent  og  anonymt  venskabelige  Haad,  sorte  Kjole- 
tøier  og  Pyntesager  helst  fra  de  unge  Mænd  og 
Butiksbetjentene,  og  et  Par  af  Byens  virksomme 
Fruer  var  endog  i  egen  Person  oppe  hos  Mosteren 
og  talte  om  hendes  Fremtid. 

Efter  at  Søofficeren  havde  yttret,  at  han  ansaa 
disse  Præsenter  som  Fornærmelser  mod  ham  og 
hans,  ophørte  de  dog. 

Han  selv  var  kun  en  eneste  Gang  deroppe  og 
havde  da  sin  ældste  Søster  med. 

Hans  Væsen  kunde  ikke  andet  end  indtage.  Han 
deltog  saa  trohjertet  vindende  og  samtidigt  saa  be- 
skedent i  Elisabeths  Sorg,  og  med  en  Rørelse,  som 
han  ikke  formaade  at  skjule,  yttrede  han,  idet  han 
tog  Afsked,  at  de  skyldte  hende,  at  deres  Fader 
levede. 

Da  han  var  gaat,  kom  hans  Søster  frem  med  det 
egentlige  Ærinde. 

Hun  foreslog  Mosteren,  at  Elisabeth  skulde 
komme  i  Huset  til  dem  med  Tanke  paa  efterhaan- 
den  at  faa  lært  saameget,  at  hun  kunde  blive  en 
dygtig  Husholderske,  —  hun  skulde  ikke  udsættes  for 
at  gaa  som  simpel  Pige.  Det  var,  tilføiede  hun, 
hendes  Broder,  der  havde  lagt  denne  Plan  for  hen- 
des  Fremtid. 

Tilbudet  var  for  deres  Forholde  storartet  og  mod- 
toges med  ublandet  Glæde  af  Mosteren. 

Over  Elisabeths  Pande  drog  sig  dog  et  Øieblik 
en  Sky;  —  hun  følte  sig,  uden  at  vide  hvorfor,  be- 
klemt ved  at  skulle  komme  i  nærmere  Berørelse  med 
Søofficeren,  og  dog  vilde  hun  paa  den  anden  Side 
ikke  for  meget  have  undværet  det. 

Allerede  den  følgende  Dag  kom  Elisabeth  i  Becks 
Hus. 

X. 

Hvad  Salve  angaar,  saa  var  han  i  (le  første  Dagd 
efter  Hjemkomsten  en  lykkelig  Mand. 

Han  gik  paa  Frierfod,  havde  faat  en  Hundrede- 
dalerseddel  af  Kapteinen,  ledsaget  af  et  storartet 
Løfte,  og  hørte  sig  rundtomkring  beundret  af  sine 
Jevninge. 

Arbeidet  med  at  faa  Fartøiet  udlosset  og  kjøl- 
halet  medtog  hele  Ugen,  saa  han  først  kunde  faa 
den  saa  efterlængtede  Hjemlov  Lørdags  Aften. 

Som  han  Dagen  før  sad  paa  sin  Vagt  i  Læ  af 
Rælingen,  blev  han  uforvarende  Vidne  til  en  Sam- 
tale nedenunder  paa  Kranen,  der  satte  hans  Blod 
i  Oprør. 

En  af  Tømmermændene  fortalte,  da  han  om 
Morgenen  kom  paa  Arbeidet,  Omstændighederne  ved 
gamle  Jakobs  Død,  hvorledes  hans  Sønnedatter  havde 
bjerget  „Juno"  og  bagefter  var  gaat  over  Isen. 

„De  siger"  —  fortsatte  han  —  „at  Kapteinen  nu 
paa  Mandag  skar  holde  hans  Begravelse.  Han  skal 
ogsaa  forsørge  Datteren;  —  ja,  det  har  da  Søofficeren 
sørget  for." 

I  Larmen  af  den  forøgede  Hamren  og  Klinken 
nede  paa  Kranen  tabte  Salve  her  endel  af  Samtalen. 

„Det  har  saa  sin  Aarsag,  skal  jeg  sige  Dig,"  — 
lød  det  igjen  tvetydigt  leende  og  lidt  lavere  i  Stem- 
men —  „det  er  vel  ikke  for  ingenting,  at  han  har 
ligget  hele  Aaret  saa  trut  og  skudt  Sjøfugl  derude 
ved  Torungen." 

„Skulde  hun  være  en  slig  —  Sjøfugl?  Gamle 
Jakob  var  ellers  ikke  af  det  Slags  — " 

„Aa  nei,  det  skulde  ikke  være  saa;  men  det 
første,  hun  gjorde,  var  dog  at  reise  lige  hidind.  Og 
nu  har  han  alt  faat  hende  hjem  i  Huset;  —  jeg  har 
det  fra  Mosteren.  Hun  tænkte  ikke  noget  galt,  den 

gamle,  men  fortalte  nok  saa  troskyldigt,  at  nu  skulde 
hun  blive  Jomfru  hos  Becks." 

En  liden  Larm  foranledigede  den  talende  til  at 
se  op  mod  Rælingen. 

Der  stod  en  ligbleg  ung  Matros  og  stirrede  ned 
paa  ham  med  et  Par  Øine,  som  forekom  ham  noget 
lig  de,  han  engang  havde  set  i  Hovedet  paa  en 
gal  Hund.  Matrosen  vendte  sig  straks  og  gik  hen- 
over Dækket 

,,Det  var  Kjæresten  det,  kan  Du  forstaa"  —  hvi- 
skede han  over  til  den  anden  og  gav  sig  til  at  tælje 
med  Bilen  paa  den  oplinede  Tømmerstok.  Lidt  efter 
brummede  han  fortrædeligt: 

,,Saa  jeg  ret  paa  det  Fjæs,  faar  en  nok  passe  sig, 
naar  han  faar  Landlov." 

Salve  var  sprunget  op,  da  han  hørte  om  Søoffi- 
ceren; men  en  vis  Lyst  til  dog  at  høre  ud  havde 
stanset  Udbruddet.  Hvad  der  videre  fortaltes  om 
deres  Forhold,  og  at  Elisabeth  endog  havde  tyet  til 
Søofficerens  Hjem,  bar  alt  et  fuldstændigt  Præg  af 
Sandhed.  Han  kj endte  begge  Mændene,  som  talte; 
det  var  skikkelige  Folk,  og  den  ene  havde  det  jo  fra 
selve  Mosteren. 

Der  var  den  Dag  strengt  Arbeide  ombord  med  at 
gjøre  alt  istand  til  at  kjølhale  Fartøiet,  men  hans 
Hænder  var  som  valne.  Det  var  ham  umuligt  uden 
for  et  Syns  Skyld  at  tage  i  med,  naar  der  haltes; 
han  gjorde  alt  mekanisk. 

,,Er  Du  klein,  Gut,  eller  længes  Du  efter  Kjære- 
sten?" —  sagde  Styrmanden  paa  Eftermiddagsvag- 
ten;  han  opdagede,  at  der  var  noget  iveien  med  ham. 

Dette  sidste  ,, efter  Kjæresten"  havde  en  forunder- 
lig vækkende  Indflydelse.  Han  følte  sig  pludselig 
fri  for  hin  dumpe  Følelse  af  Mathed  og  arbeidede 
nu  af  ren  Trang  anstrengt,  saa  at  Sveden  haglede 
ham  ned  af  Ansigtet,  medens  han  af  og  til  med  en 
utaalmodig  forskreget   Stemme   førte   an   Opsangen. 

Uau  frygtede  for  at  komme  til  at  tænke.  Bagefter 
tog  han  Baviansvagten  for  Natten  for  en  Kammerat, 
som  var  glad  ved  saa  uventet  at  faa  nyde  sin  Køle- 
fred  og  sUppe  at  gaa  for  ,, Skibshund*';  thi  hin  Vagt 
hestaar  kun  i,  at  en  enkelt  Mand  passer  Skibet  for 
ilavnetyvene. 

Han  gik  alene  frem  og  tilbage  paa  Dækket;  det 
var  bælmørkt  med  enkelte  Lanterner  ude  paa  Hav^ 
nen  og  et  og  andet  Lys  oppe  i  Byen. 

Undertiden  stod  han  saa  i  lange  Stunder  med 
Haanden  under  Kind  ved  Rælingen.  Paa  Søoffice- 
ren kunde  han  uden  Skrupel  begaa  Mord,  det 
følte  han. 

Klokken  omtrent  to  gik  han  i  Mørket  ad  Skraa- 
brættet  ned  paa  Kranen  og  steg  derfra  indover  til 
Land« 

Elisabeths  Moster  bode  ovenfor  i  Bcdcken  i  et  af 
Smaahusene.  Han  havde  besluttet  at  vække  hende 
og  faa  hende  i  Tale. 

Gamle  Mor  Kirstine  var  ikke  uvant  til  at  blive 
forstyrret  om  Natten,  —  en  af  hendes  Bestillinger 
var  at  vaage  over  syge;  —  men  hun  var  da  altid 
grætten. 

Da  hun  ved  det  tændte  Lys  gjenkjendte  Salve 
Kristiansen,  trode  hun  af  hans  Bleghed  og  øvrige 
Udseende,  at  han  var  beruset. 

„£r  det  Dig,  Salve,  —  saadan  midt  paa  Nattens 
Tid?  — ''  talte  hun  straffende  i  Døraabningen,  uden 
først  at  ville  slippe  ham  ind.  ,,Gaar  Hyren  paa  det 
Vis?" 

„Aa  nei,  Mor,  —  jeg  er  gaat  lige  fra  Vagten, 
fordi  jeg  gjerne  vilde  tale  med  Eder  lidt  om  Elisa- 
beth." Tonen  var  saa  paafaldende  lavmælt  og  sørg- 
modig, at  den  gamle  forstod,  der  var  noget  usædvan- 
ligt paafærde.    Hun  aabnede  Døren. 

„Om  Elisabeth,  siger  Du?" 

,,Ja,  hvor  opholder  hun  sig?" 

„Hvor  hun  opholder  sig?  —  hos  Becks  naturliga 
vis.    Er  der  noget  paafærde?" 

„Det  burde  I  vel  nærmest  vide,  Mor  Kirstine^' 
—  sagde  han  alvorligt. 

Hun  holdt  Lyset  op  mod  hans  Ansigt  og  saa 
paa  ham;  thi  hun  blev  angst,  men  fik  intet  ud  af 
hans  Tale. 

„Burde  jeg  vide  det,  —  saa  sig  det!"  —  lød  det 
næsten  bønligt 

„Søofficeren  har  jo,  hører  jeg,  ligget  hele  Aaret 
derude  paa  Torungen  og  —  skudt  Sjøfugl,  —  eller 
tror  I,  at  han  vil  gifte  sig  med  hende?"  —  udbrød 
han  vildt  og  høirøstei 

Først  ved  den  sidste  Sætning  gik  hans  Mening 
fuldstændig  op  for  hende.  Hun  satte  Stagen  haardl 
hen  paa  Bordet  og  nedlod  sig  i  Stolen  ved  Siden  af. 

„Saa  det  siger  mani"  —  yttrede  hun  endelig. 
Hendes  første  Angst  var  over;  men  nu  tog  Harmen 
hende,  og  hun  reiste  sig  med  Hænderne  i  Siden  og 
gnistrende  Øine  —  hun  var  en  Kone,  man  maatte 
vogte  sig  for  at  fornærme. 

,,Saa,  —  de  har  alt  faat  sat  Elisabeth  ud  for 
den  Løgn!  Tvil  Og  Du  lægger  Mund  til.  Salve!  Da 
skal  jeg  sige  Dig,  at  Becks  Hus  er  et  saa  skikkeligt, 
som  der  staar  i  Byen,  og  Folk  som  Du  og  dit  Slags 
aarker  ikke  at  tage  Æren  fra  det.  —  Vær  Du  rolig 
for,  at  jeg  skal  fortælle  Elisabeth  hele  din  nette 
Tale  og  Kapteinen  og  Søofficeren  og  Madam  Beck 
med,  saa  skal  Du  blive  jaget  fra  „Juno"  som  en  vaad 
Hund!  —  Saa,  —  Du  gik  med  den  Mening,  at  Elisa- 
beth behøvede  at  tigge  Søofficeren  om  Æren?" 

„Kjære  Mor  Kirstine!"  raabte  han  ind  i  denne 
Ordstrøm  —  „jeg  gik  ikke  med  nogen  Tanker,  for 
jeg  har  været  langveis;  men  jeg  hørte  idag  nede 
paa  Kranen  Anders  i  Brækken  sige  det  saa  forvist 
altsammen." 

,, Anders  i  Brækken?     Saa  han  sagde  det,   den 

Jammerlige  Sledsk  ^  til  Tak,  fordi  Jeg  var  hos  hans 
Kone  i  forrige  Ugel  Jeg  skal  nok  finde  ham.  Men 
i  slige  Sager  er  Hæleren  saa  god  som  Stjæleren" 

—  fortsatte  hun  indigneret  — .  ,,Det  var  Becks  egen 
Datter,  som  var  her  og  hød  Elisabeth  en  skikkelig 
Kondition  i  et  skikkeligt  Hus,  og  det  var  med  mig 
hun  talte,  forstaar  Du  det,  Gutten  min!"  —  her  viste 
hun  med  dirrende  Pegefinger  selvfølende  mod  sit 
eget  Bryst  —  „saa  Elisabeth  har  ikke  tigget  sig  did. 
Du  behøvede  ikke  at  rømme  af  Vagten  for  at  fare 
med  sligt,  og  Elisabeth  skal  faa  høre  —  ja  hun  skal 
faa  høre  det!"  ivrede  hun,  og  slog  den  ene  Haand 
indeni  den  anden,  saa  det  klaskede;  „hun  skal  faa 
høre  din  nette  Tro  om  hende!" 

„Kjære  Mor  Kirstine,  jeg  mente  det  jo  bare 
godt,"  bad  han;  han  var  biet  saa  lettet  om  Hjertet, 

—  „sig  det  endelig  ikke  til  Elisabeth!" 

„Jo,  vær  Du  sikker,  hun  skal  faa  høre  det!" 

„Mor  Kirstine,"  sagde  han  lavt,  idet  han  saa 
ned,  „jeg  kom  med  et  Kjoletøi  til  hende,  som  jeg 
havde  kjøbt  i  Boston,  og  saa  hørte  jeg  alt  dette  og 
fik  ikke  Fred  paa  mig."  -^  Han  nævnte  intet  om 
Ringene. 

„Saa,"  yttrede  den  gamle  efter  en  Pause,  hvori 
hun  havde  mønstret  ham  gjennem  de  halvlukkede 
Øienlaag,  i  en  noget  mildere  Tone  —  „saa  Du  kom 
med  et  Kjoletøi  til  hende?  Og  saa  løber  Du  hid 
i  Nattens  Mørke  for  at  fortælle,  at  hun  er  biet  en 
Tæve  for  Søofficeren!"  tog  hun  atter  vredt  i. 

„Men,  Mor  Kirstine,  jeg  tror  jo  ikke  en  Døit  paa 
det  hele!" 

„Det  var  nok  ikke  for  at  sige  mig  det.  Du  rendte 
hid,  Gutten  min!" 

„Jeg  var  bare  gal  i  Hovedet,  fordi  sligt  blev  sagt 
om  hende." 

„Naa  —  gaa  nul  Anders  Brækken  skal  vakkert 
faa  komme  frem  med  sin  Løgn,  om  jeg  saa  skal  gaa 

med  ham  baade  til  Byfogden  og  Søretten!''  Den 
gamle  kunde  for  den  Sags  Skyld  gjeme  truet  med 
at  gaa  til  Maanen  med  ham;  men  Salve  begreb,  at 
liun  med  Søretten  mente  at  betegne  det  blodigste, 
hun  vidste. 

Idet  hun  lukkede  ham  ud,  spurgte  hun  med  et 
vist  fortroligt  Alvor: 

„Hør  Salve!  har  der  været  noget  paatale  mellem 
Dig  og  Elisabeth?" 

Han  stod  uvis  om,  hvad  han  egentlig  skulde 
svare  til  denne  uventede  Fortrolighed. 

„Jeg  véd  ikke  rigtig  jeg,  Mor  Kirstine,  engang 
for  to  Aar  siden  forærede  jeg  hende  et  Par  Sko." 

,,Saa,  ja  se  nu  til  at  komme  ombord  igjen,  saa 
ingen  ser  Dig;  det  er  mit  Raad!"  yttrede  hun  uden 
at  ville  indlade  sig  mere  p€La  denne  Sag,  og  skjød 
ham  noget  skyndsomt  ud  af  Døren. 

Bagefter  sad  hun  en  Stund  i  Stolen  med  Lyset 
paa  Fanget  for  at  komme  sig  efter  Bevægelsen;  hun 
nikkede  eftertænksomt,  idet  hun  stirrede  ind  i  det. 
Det  var  en  rundladen,  lidt  sammensunken,  men 
ellers  kraftigt  udseende  gammel  Kone  med  et  godt, 
bredt  Ansigt,  og  tynde  graa  Haar  strøget  bag 
ørene. 

,,I>en  Salve  er  en  vakker,  prægtig  Gut,"  talte 
hun  høit  for  sig  selv,  og  idet  hun  beredte  sig  til 
at  gaa  tilsengs,  mumlede  hun  som  en  Afslutning  paa 
sine  samtlige  Betragtninger: 

,,Det  er  dog  bedst  at  sige  det  til  Elisabeth,  saa 
kan  hun  vide  at  tage  sig  ivare  der  i  Huset!" 

Salve  Kristiansen  var  alligevel  Dagen  efter  ikke 
fuldt  tilfreds.  Han  anede  af  meget,  at  han  i  Søoffi- 
ceren ialfald  havde  en  Slags  Konkurrent  om  Pigen, 
og  følte  sit  Mod  til  uden  videre  at  komme  til  hende 
med  Kjoletøi  og  Ring  aldeles  borte;  derhos  var  hun 
jo  nu  ogsaa  saa  midt  inde  i  Sorgen. 

Om  Kvælden,  da  alle  fik  frit  Hjemlov  af  Skibet 

for  tre  Uger,  reiste  han  straks  ud  til  sin  Far,  for 
iiiuHg  gjennem  ham  at  faa  opspurgt  noget  mer«  om 
Forholdet,  og  Mandag  var  de  begge  ved  gamle  Ja- 
kobs Jordfæstelse  paa  Tromø  Kirkegaard. 


XI. 

Alle  disse  Begivenheder  var  komne  over  Elisa- 
beth overvældende  og  pludseligt.  De  var  hende 
næsten  som  en  taaget  Drøm. 

Hun  gik  nu  sortklædt  inde  i  et  af  de  smukke 
Huse,  hvis  indvendige  hun  saa  ofte  havde  forestillet 
sig  ude  paa  Torungen. 

Kaptein  Beck  var  gift  for  anden  Gang.  Hans 
Hustru  havde  medbragt  endel  Formue  og  med  et 
nøieseende  Regimente  gjenopreUet  den  Orden  i  Hus- 
stellet,  som  i  Becks  Enkemandstid  kun  altfor  meget 
havde  været  savnet.  Det  var  en  pligtstreng  Kone, 
fuld  af  Bestemthed  og  Respektabilitet. 

Af  de  voksne  Stedbørn  var  hun  i  høi  Grad  agtet, 
skjønt  ikke  just  elsket;  thi  de  maatte  finde  sig  i  ad- 
skillig for  dem  uvant  Tvang.  Og,  var  hendes  Mand 
Suveræn  ombord  paa  ,,Juno",  saa  var  han  det  neppe 
saa  ubetinget  i  sit  Hus. 

Søofficerens  uafhængige  Stilling  satte  ham  i  et 
eget  frit  Forhold  til  Hjemmet,  hvor  han  ved  sin  lette 
Takt  kom  meget  godt  ud  af  det  med  sin  myndige 
Stedmoder. 

Han  var  feteret  ude  i  Byen  og  forgudet  af  Sø- 
strene, der  spekulerede  i  Ægteskabspartier  for  ham. 
Som  lønnet  Medlem  af  en  Kystkommission  havde 
han  endnu  et  Aarstid  at  opholde  sig  paa  Hjemstedet. 

Allerede  i  de  første  Dage,  da  Elisabeth  i  sin  to- 
tale Uvidenhed  om  alle  Forholde  begik  den  ene  Bom- 


&4 


mert  efter  den  anden,  indsaa  hun  med  sin  sunde 
Sans,  at  det  gjaldt  at  opmande  al  den  Evne  og  Taal- 
modighed,  hun  eiede,  for  at  hævde  Stillingen,  og 
hun  gjorde  ufortrødent  Begyndelsen  ved  at  følge 
efter  Madam  Beck  som  et  Lam. 

Af  og  til  opgav  hun  det  jo  og  kunde  uden  videre 
sætte  sig  hen  med  Haand  under  Kind  ved  Vinduet 
og  se  ud  til  Havnen.  Hun  trængte  til  kold,  frisk 
Luft  og  fik  da  ogsaa  tilslut  op  Vinduet,  ud  af  hvil- 
ket hun,  hed  i  Kinderne,  strakte  sig,  indtil  Madam 
Beck  kom  ind  og  med  streng  Stemme  kaldte  hende 
tilbage.  Denne  yttrede  i  sin  Ærgrelse,  at  det  var 
næsten,  som  de  havde  faat  en  vild  ind  i  Huset. 

Der  forefaldt  overhovedet  i  den  første  Tid  mange 
pinlige  Opdragelsesscener,  og  hun  bar  det  med  en 
blid  Ro,  som  Madam  Beck  tog  for  ydmyg  Lærvillig- 
hed, medens  den  havde  sin  Grund  i  hendes  faste  Be- 
slutning at  overvinde  det  hele. 

Løitnant  Beck  havde  et  mærkværdigt  Skarpblik 
for  disse  hendes  Lidelser,  og  sendte  hende  af  og  til 
et  opmuntrende  Blik.  Men  den  unge  Pige  lod  altid, 
som  hun  ikke  forstod  det. 

Da  hun  engang  i  hans  Nærværelse  blev  irettesat, 
sprang  hun  dog  pludselig  fra  det  hele  og  laa  siden 
paa  sin  Seng  og  hulkede. 

En  Eftermiddag  var  hun  betroet  at  bære  ind  The- 
brettet,  hvorpaa  hun  ubetænksomt  havde  sat  Fyr- 
fadet med  den  kogende  Thekjedel.  Den  faldt  om 
paa  Veien;  men  uagtet  dens  hede  Side  og  det  ko- 
gende Vand  forbrændte  hendes  Arm  og  Haand,  bar 
hun  dog  ganske  rolig  Brettet  ud  igjen  uden  at  for- 
trække en  Mine;  —  hun  vilde  undgaa  at  blive 
irettesat  paa  ny,  mens  Løitnanten  var  tilstede. 

Madam  Beck  forbandt  selv  Elisabeths  Haand  ude 
i  Kjøkkenet,  hvor  hun  stod  bleg  af  Smerten. 

Men  Carl  Beck,  som  havde  siddet  i  Sofaen  og  set, 
hvorledes  det  hele  var  gaat  til,  glemte  at  beherske 

sig.  Han  sprang  op  i  fuldt  Oprør  og  viste  sig  saa 
altereret  deltagende,  at  hans  Søster  Mina  siden,  da 
de  blev  alene  i  Stuen,  med  et  Blik,  der  var  mere 
prøvende,  end  de  spøgende  Ord  aabenbarede,  sagde: 

„Du  skulde  nu  vel  aldrig  være  forgabet  i  Pigen, 
Carlf 

„Har  ingen  Fare,  Mina,"  —  svarede  han  raskt 
i  samme  Tone,  idet  han  tog  hende  under  Hagen  — 
„men  Du  kan  dog  ligesaavel  som  jeg  se,  at  dette  er 
et  mærkeligt  Pigebarn.  Det  Stykke  med  Thebrettet 
gjør  ikke  ret  mange  hende  efter,  —  og  saa  skal  vi 
ikke  glemme,  at  uden  hende  ..." 

„Aa  ja,"  —  sagde  Mina  med  et  Nakkekast,  en 
Smule  kjed  af  den  evige  Repetition  af  denne  Ma- 
terie — ,  „hun  vidste  dog  ikke,  at  det  netop  var  Far, 
som  laa  og  seilede  udenfor." 

Det  var  et  ikke  lidet  fint  udtænkt  Hykleri,  som 
den  smukke  Løitnant  drev  med  denne  Sag. 

Ved  at  basunere  Elisabeths  Fortjeneste  af 
,,Junos"  Redning  ud  i  Byen  ^havde  han  saa  at  sige 
tvunget  sit  Hjem  til  at  optage  hende,  idet  han  satte 
det  under  den  almindelige  Menings  Tryk. 

Paa  den  anden  Side  var  han  overordentlig  var- 
som i  sit  Forhold  til  hende;  thi  det  gjaldt  at  vinde 
Pigen  saaledes,  at  hans  Stedmoder  og  Søstre  ikke 
mærkede  det. 

At  han  havde  gjort  et  Slags  Indtryk  paa  Elisa- 
beth, havde  han  Grund  til  at  tro;  men  han  havde 
tillige  Følelsen  af,  at  han  havde  at  gjøre  med  en 
vild  Svane,  som  kunde  slaa  ud  med  Vingerne  og 
flyve  bort,  naar  det  skulde  være;  —  der  var  noget 
naturmægtigt,  sin  egen  Vei  gaaende  i  hendes  Væsen. 

I  hans  Hjem  var  hun  jo  nu  biet  som  et  andet 
Menneske,  næsten  ikke  til  at  kjende  igjen,  stille, 
som  hun  gik  og  saagodtsom  ikke  saa  ham,  medens 
hun  i  et  og  alt  slavisk  rettede  sig  efter  Husmoderen. 
Denne  nye  Side  ved  hende  havde  en  Stund  sat  ham 

i  Tvivl.  Det  varede  dog  Ikke  længe,  før  han  var 
paa  det  rene  med,  at  hun  i  dette  Forhold  fuldstæn- 
dig havde  opgjort,  hvad  hun  vilde,  og  hin  Scene 
med  Thebrettet,  der  af  de  andre  blev  udlagt  som 
Klodsethed,  var  for  ham  noget  helt  andet  Han 
smigrede  sig  med,  at  hun  underkastede  sig  al  denne 
Tvang  for  hans  Skyld,  og  følte,  at  det  var  en  inter- 
essant Historie,  hvordan  den  nu  kunde  ende. 

Men  der  var  paa  den  anden  Side  noget  i  hendes 
Væsen,  som  gjorde,  at  han  ikke  vidste,  hvorledes  han 
ret  skulde  fange  an,  og  som  stadig  overholdt  en  vis 
Afstand. 

Det  samme  havde  været  Tilfældet  under  Sam- 
værene ude  hos  gamle  Jakob  og  var  egentlig  Hoved- 
grunden til,  at  denne  Forelskelse  i  stedse  stærkere 
Grad  havde  optaget  ham.  Han  havde  derude  en- 
gang mødt  et  Udtryk  i  hendes  staalgraa  Øine,  der 
gav  ham  Indtrykket  af,  at  den  Mening,  hun  nærede 
om  ham,  i  et  Øieblik  kunde  vendes,  og  at  han  sidst 
af  alt  turde  lade  hende  føle,  at  han  optraadte  som 
Kurmager.  Derfor  havde  han  ogsaa  næsten  altid 
talt  med  Bedstefaderen  og  med  hende  selv  mere  som 
lejlighedsvis. 

Sagen  var,  at  gamle  Jakob  godt  havde  begrebet, 
at  Søløitnanten  ikke  kom  derud  for  hans  Skyld,  og 
da  han  ikke  vel  kunde  stænge  ham  Døren,  havde 
han  meget  forstandig  advaret  sin  Sønnedatter  imod 
ham.  Han  forklarede  hende,  at  slige  Folk  ikke  pleier 
at  gifte  sig  med  en  simpel  Mands  Barn,  medens 
det  kun  hænder  altfor  ofte,  at  de  leger  Kjærlighed 
med  dem.  „En  slig  en,  som  Salve  Kristiansen,  det 
er  noget  dt  tro  og  lide  paa  i  slige  Sager"  —  endte 
han,  som  han  trode,  overordentlig  diplomatisk. 

,,Jeg  syntes  ikke,  at  det  var  netop  det,  Du  sagde, 
da  Du  vilde  banke  ham.  Bedstefar!"  —  svarede  hun 
lidt  nærgaaende. 

,,Hm,  ja,  —  en  Unggut  trænger  til  Prygl  engang 

imellem/*  brummede  den  gamle;  ,,men  det  er,  skal 
jeg  sige  Dig,  en  brav  Kar  og,  kom  han  og  fride,  fik 
han  Dig  straks,  saa  var  jeg  rolig  for,  hvor  det  blev 
af  Dig,  naar  jeg  er  færdig." 

Elisabeth  svarede  dengang  ikke  videre;  men  et 
Træk  ved  Munden  viste,  at  hun  nok  forbeholdt  sig 
at  have  sin  egen  Mening  i  denne  Sag.  Hun  havde 
i  Salve  Kristiansen  set  sin  kjære  og  eneste  Kammerat 
og  følte  fuld,  sikker  Fortrolighed  til  ham;  men  Sø- 
officeren havde  den  hele  Tid  siden  udelukkende  op- 
taget hendes  Tanker.  Alt  det,  hun  saa  ivrig  havde 
sværmet  for,  havde  pludselig  i  hans  Person  bordet 
Sk j  æret.  Men,  om  det  var  hans  Uniform  eller  Flaa- 
dens  Bedrifter,  eller  ham  selv,  hun  sværmede  for, 
derfor  havde  hun  ikke  gjort  sig  videre  Rede,  før  hun 
blev  saar  i  Sindet  og  eftertænksom  ved  hin  Bedste- 
faderens Advarsel. 

Nu  var  det  med  Bestemthed  ham  selv,  den 
smukke,  glimrende  Bærer  af  det  altsammen;  men 
samtidig  reiste  der  sig  i  hendes  Natur  en  ubændig 
Stolthedsfølelse,  hvorefter  hun  resignerede  paa  et- 
hvert Forhold  til  ham,  medens  hun  dog  beholdt  sit 
Sværmeri.  Det  var  denne  Dobbelthed,  som  hendes 
Øie  sagde,  og  som  forvirrede  Søofficeren. 

Da  hun  siden  af  Mosteren  Hk  vide,  at  hun  havde 
været  ude  for  Folkesnak,  gik  dette  dybt  i  hende,  og 
hun  fik  endnu  mere  end  før  Fornemmelsen  af,  at 
der  var  en  usynlig  Mur. 


En  Maanedstid  efter,  da  ,,Juno"  igjen  laa  seil- 
klar,  kom  Carl  Becks  Søster  en  Dag  smilende  ind  i 
Stuen  og  sagde: 

„Elisabeth!  Der  staar  en  ung  Sjømand  ude  i 
Bislaget  og  beder  om  at  faa  tale  med  Dig;  —  han 
har  en  Pakke  under  Armen,  det  er  kanske  en  For- 
æring." 

Jonas  Lie :   Samlede  Værker.    II.  ^ 

Elisabeth,  der  var  beskjæftiget  med  at  bære  ind 
endel  Bordstel,  blev  rød,  og  Carl  Beck,  som  stod  ved 
Vinduet,  noget  bleg.  Hun  vidste  godt,  at  det  var 
Salve,  og  var  et  Øieblik  næsten  forskrækket  over 
hans  Dristighed.  Hun  havde  set  ham  et  Par  Gange 
før,  og  ladet  ham  føle,  at  hun  undgik  ham  i  An- 
ledning af,  hvad  Mosteren  havde  fortalt  hende.  Hun 
gik  nu  skjælvende  ud  til  ham. 

Han  saa  en  Stund  paa  hende  uden  at  sige  et 
Ord. 

„Vil  Du  tage  dette  Kjoletøi,  Elisabeth?"  —  sagde 
han  endelig  næsten  barskt. 

„Nei,  det  vil  jeg  ikke,  Salve,  —  slig  som  Du  har 
snakket  om  mig." 

,,Saa  Du  vil  ikke  tage  det,  Elisabeth?"  —  yttrede 
han  langsomt  og  nedslagent.  „Ja,  saa  kan  det  ikke 
nyiie  at  sige  noget  mere." 

,,Nel,  det  kan  ikke  nytte  at  sige  mere,  Salve." 

Ved  at  se,  hvor  ødelagt  han  stod  og  saa  paa 
hende,  idet  han  spurgte: 

„Skal  jeg  seile  med  det,  Elisabeth?"  —  brast  med 
engang  Taareme  frem  i  hendes  Øine.  Hun  rystede 
afværgende,  men  med  et  næsten  fortvivlet  Ansigt, 
paa  Hovedet  og  skyndte  sig  ind. 

I  Stuen  saa  de,  at  hun  havde  grædt.  Men  Carl 
Beck  var  en  koldblodig  Mand,  han  laa  i  Vinduet  og 
saa  ud  efter  sin  Medbeiler,  —  om  han  gik  med  Pak- 
ken under  Armen  ud  af  Porten. 

Den  samme  Nat  vaagnede  Elisabeth.  Hun  havde 
grædt  i  Søvne  og  drømt,  at  hun  saa  Salve  staa  nede 
paa  Bryggen  saa  fattigt  klædt  og  ulykkelig,  men  han 
var  for  stolt  til  at  bede  nogen  om  Hjælp,  og  saa 
havde  han  set  saa  alvorlig,  bebreidende  paa  hende. 

Hun  blev  liggende  urolig  uden  at  kunne  faa 
Drømmen  af  Hovedet 

Da  hørtes  Larmen  af  en  støiende  og  raabende 
Menneskesværm  udenfor,   og  hun  gik  hen  til  Vin- 

duet.  Politiet  transi)orterede  en  mellem  sig  nedefter 
Gaden. 

Da  de  kom  forbi,  saa  hun  ved  Sk] æret  af  Gade- 
lygten et  Øieblik,  at  det  var  Salve. 

Han  kjæmpede  imod  bleg  og  rasende,  med  den 
blaa  Skjorte  helt  oprevet  i  Brystet,  og  der  var  et 
Udtryk  i  hans  Ansigt  —  hun  sov  ikke  mere  den 
Nat. 

Der  havde  været  stort  Matrosslagsmaal  over  hos 
Mor  Andersen  paa  den  anden  Side  af  Havnen.  Det 
hed,  at  der  var  brugt  Kniv,  og  at  Salve  Kristiansen 
havde  været  Hovedmanden. 

Kaptein  Beck  maatte  Dagen  efter  selv  op  til  By- 
fogden  for  at  faa  ham  ud,  til  de  skulde  seile,  og  han 
udredede  Bøderne. 

Den  unge  Pige  begreb  kun  altfor  vel  Aarsagen 
til  Salves  Opførsel  og  gik  ud,  da  Søofficeren  Dagen 
efter  inde  i  Stuen  under  adskillige  Udlægninger  for- 
talte om  dette  —  Salve  havde  begyndt  Klammeriet 
etldeles  uden  Spor  af  Foranledning. 

Hun  var  i  nogle  Dage  bleg  og  medtaget,  og  Sø- 
officeren havde  Følelsen  af,  at  hun  var  endnu  mere 
end  sædvanlig  tilbagetrukken  1  Forhold  til  ham.  — 
Eftermiddagen,  før  de  skulde  seile,  kom  Salves  Far 
og  yngre  Broder  ombord  for  at  tage  Farvel  med 
ham,  og  der  var  da  noget  underligt  i  hans  Væsen, 
der  var  dem  begge  paafaldende;  —  det  var,  syntes 
Broderen  næsten,  som  om  han  tænkte,  at  de  ikke 
skulde  ses  mere. 

Han  tilbød  Faderen  sin  Hundrededalerseddel  og, 
da  denne  ikke  vilde  modtage  den,  maatte  han  love 
ialfald  at  g] emme  den  for  ham.  Hans  Far  tog  det 
for  Sørgmodighed  og  Nedtrykthed  i  Anledning  af, 
hvad  der  i  de  sidste  Dage  var  overgaat  Sønnen  med 
Politiet;  men,  idet  han  gik  fraborde,  sagde  han  dog 
noget  beklemt: 

„Husk  paa,  Salve,  at  Du  har  en  gammel  Far, 
som  venter  hjemme!" 

Kvælden  og  endel  af  Natten  tilbragte  Salve 
Kristiansen  siddende  i  „Junos"  Mers.  Han  stirrede 
over  til  Becks  Hus,  saalænge  der  var  Lys  i  Kvist- 
kammeret der,  og,  da  det  gik  ud,  syntes  han,  der 
sluktes  noget  indeni  ham  selv  med. 


XII. 

Udsiden  af  Tromøen  ved  Arendal  har  Kystens 
almindelige  golde,  stengraa  Udseende.  En  Kirke 
med  et  lidet  skilderhuslignende  Klokketaam,  der 
tjener  til  Sjømærke,  ligger  ødsligt  ude  ved  Havet,  og 
om  Søndagen  ses  Lodsskøiteme  at  lægge  til  der 
under  Gudstjenesten. 

Øens  indre  Side  frembyder  derimod  et  desto 
rigere  og  livligere  Skue. 

Det  trange  Tromøsund  med  sin  Vrimmel  af  smaa 
S] ægter.  Pramme,  Lodsbaade  og  større  Fartøier 
soler  sig  der  mellem  frugtbare,  skovbevoksede  Aaser 
og  Skrænter. 

Paa  begge  Sider  er  overalt  indstrøet  røde  Sjø- 

jnandsstuer,  Skipperhuse  og  Villaer,  og  i  hver  Plads, 

hver  Kil  og  Bugt,  hvor  der  blot  kan  staa  et  Fartøi, 

ses  det  ene  tømmerhvide  Skibsskrog  opspantet  under 

Bygning  ved  Siden  af  det  andet. 

Det  er  et  idyllisk  Skibsværft  ude  i  Naturen,  en 
isandhed  betydningsfuld  skjøn  Entré  til  Arendal  — 
Norges  første  Skibsfartsby.  Den,  som  en  speilende 
Sommerdag  paa  Dampskibet  farer  der  igjennem, 
har  en  Overraskelse,  som  ikke  saa  let  viskes  ham 
af  Minde. 

Paa  vor  Fortællings  Tid  var  dette  Billede  langt 

fra  saå  fyldigt  og  rigt,  mén  her  Viste  sig  dog  en  Be- 
gyndelse til  det  Liv,  som  skulde  komme. 

Kaptein  Beck  eiede  et  Lyststed  paa  et  af  de 
smukkeste  Steder  i  Sundet  —  et  lidet  enetages  graat 
Hus  med  et  skraat  Teglstenstag,  hvoraf  der  stak 
frem  to  smaarudede  Kvistvinduer,  og  paa  dets  Bag- 
side stod  en  vakker  Lund  opefter  Fjeldskrænten. 

I  de  Aar,  da  Kaptein  Beck  laa  i  Langfarten,  op- 
holdt Familien  sig  gjerne  derude  om  Sommeren. 
Han  agtede  nu  om  et  Par  Aar  at  drage  aig  tilbage 
fra  Sjøen  og  med  sin  Formue  at  grunde  et  Skibs- 
byggeri. 

Hos  Becks  var  der  altid  hverdagslig  travlt  i  Ugen 
ogsaa,  naar  de  var  derude.  Madam  Beck  sad  gjerne 
selv  med  Rokken  inde  i  Stuen. 

Stedsønnen,  der  var  beskjæftiget  med  Reiser  og 
Arbeider  som  Medlem  af  Kystkommissionen,  kom  i 
Regelen  didud  i  sin  smukke  Seilbaad  om  Lørdagen 
og  blev  Søndagen  over.  Paa  den  Dag  kom  der  og- 
saa gjerne  en  eller  anden  Familie  eller  Lystbaad 
med  Herrer  og  Damer  ud  i  Besøg  enten  til  dem  eller 
til  Landstedet  ved  Siden  af,  og  man  tilbragte  da  som 
oftest  Eftermiddagen  sammen. 

Carl  Beck  var  Damernes  Yndling.  Han  omgik- 
kes dem  helst  i  den  spøgende  Manér,  af  og  til  med 
et  Glimt  af  Sentimentalitet,  hvori  den  brune,  man- 
dige Søofficer  ligesom  tilfældigt  kunde  aabénbare  sit 
egentlige  dybere  Væsen. 

Han  havde  en  liden  Ansats  til  Fedme,  hvorover 
han  selv  spøgte;  —  han  havde  for  gode  Dage,  sagde 
han. 

De  fleste  unge  Piger  kj endte  ham  fra  Bame- 
aarene,  da  han  havde  været  hjemme  under  sine 
Besøg  som  Kadet,  og  han  syntes  at  have  sit  sær- 
lige Fortrolighedsforhold  med  saagodtsom  enhver  af 
dem  eller  ialfald  en  eller  anden  Historie,  som  kun 
de  to  kjendte.    Der  var  derfor  ogsaa  i  denne  Kreds 


62 


altid  saa  man^^e  for  andre  uforsiaaelige  Stikord, 
der  gik  igjen  i  Samtalerne  nu,  efterat  de  var  blevne 
voksne. 

Blandt  dem,  som  oftere  kom  derud,  var  Post- 
mester Forstbergs. 

Der  var  foruden  Forældrene  en  halvvoksen  Søn 
og  deres  attenaarige  Datter  Marie,  en  blond  Pige  af 
et  stille  Væsen  og  et  ualmindelig  klogt  Ansigt. 

Ingen  sagde,  at  hun  var  smuk;  men  de  fleste, 
som  kjendte  hende,  havde  alligevel  Indtrykket  af, 
at  hun  var  det.  Over  hendes  maaske  lidt  for  lille 
Figur  saavelsom  alt,  hvad  hun  foretog  sig,  hvilte 
noget  ubevidst  harmonisk  og  yndigt.  Derimod  hed 
det  altid,  at  hun  var  saa  forstandig. 

Mellem  Veninderne  var  hun  den,  til  hvem  de 
ubetinget  valgte  at  betro  sig,  naar  der  var  noget 
iveien.  At  hun  aldrig  betrode  dem  noget  igjen, 
lagde  de,  forunderligt  nok,  ikke  Mærke  til. 

For  sit  eget  Vedkommende  var  him,  mente  de, 
for  ,, regelret  og  rigtig"  til  at  have  Hjerteanliggender. 
Hun  var  en  fortrolig  Veninde  af  Carl  Becks  Søstre, 
især  Mina,  der  erklærede,  at  hun  satte  hende  høiere 
end  nogen,  hun  kj  endte,  og  i  Stilhed  mente,  at  hun 
netop  var  det  rette  Parti  for  Broderen. 

Den  eneste  af  de  unge  Piger  i  denne  Kreds,  som 
Carl  Beck  ikke  havde  et  sligt  Barndomsbekjendtskab 
til,  V8U*  Marie  Forstberg. 

Det  havde  varet  noget,  før  han  opdagede,  at  den 
stille  Pige  var  værd  at  tale  med.  Siden  havde  det 
hemmelig  plaget  hson,  at  i  Samtale  med  hende  faldt 
det,  han  sagde,  saa  let  ned  til  ubetydeligt  Snak. 
Hun  var  saa  klar  og  sand  og  eiede  et  ganske  mærke- 
lig smukt  Smil  til  det,  hun  bifaldt. 

Foran  hende  bar  han  derfor  altid  frem  den  brede, 
mandige  Side,  som  han  vidste  at  føre  med  saameget 
Tække,  og  han  drev  derunder  et  Koketteri,  som 
ikke  undlod  at  gjøre  sin  Virkning.    Hans  Evne,  eller 

hans  Svaghed,  var  kun  altfor  meget  at  give  sit 
varme  Væsen  i  Øieblikket  hen  til  den,  som  optog 
ham. 

Hun  fik  et  smigrende  Indtryk  af,  at  hans  lette 
for  ikke  at  sige  leflende  Forhold  til  unge  Damer 
havde  sin  egentlige  Grund  i,  at  han  endnu  ikke 
havde  fundet  nogen  blandt  dem,  der  var  en  Mands 
fulde  Alvor  værd;  de  var  ham  blot  Tidsfordriv  for 
en  ledig  Stund. 

Og  Marie  var  kun  altfor  villig  til  at  se  Tingen 
i  dette  Lys;  thi  Carl  Beck  havde  alt  et  Par  Aar  i 
Stilhed  været  hendes  Hjertes  Helt:  Hun  havde  i 
den  Tid  af  Veninder  modtaget  mangen  en  Fortrolig- 
hed, som  de,  om  de  havde  set  klart,  allersidst  havde 
anbragt  hos  hende. 

Skjønt  stadig  sysselsat,  følte  Elisabeth  sig  dog 
friere  derude  i  Landlivet.  Hun  havde  efterhaanden 
begyndt  bedre  at  komme  tilrette  med  Husvæsenet, 
for  hvilket  det  viste  sig,  at  hun  igrunden  havde  et 
let  Nemme,  og  Madam  Beck  satte  Lid  til  hende  i 
mange  Ting. 

Særlig  forstod  hun  —  hvad  man  mindst  skulde 
ventet  hos  hende  —  paa  en  smuk  Maade  at  varte  op, 
og,  naar  den  ranke  Pige  med  det  udtryksfulde  An- 
sigt om  Søndags  Eftermiddagene  i  sin  klædelige, 
stribede  Sirtses  Kjole  og  det  hvide  Forklæde  bar 
The-  eller  Kaffestellet  ud  til  Gjæsterne  i  Lysthuset, 
gled  der  mangt  et  beundrende  Øiekast  hen  paa 
hende;  thi  det  var  ikke  vanskeligt  at  se,  at  hun  var 
en  Skjønhed. 

Marie  Forstberg  var  bleven  opmærksom  paa 
Elisabeth,  hvis  Historie  hun  kjendte,  og  søgte  tit 
at  retlede  og  hjælpe  hende.  Uagtet  deres  forskj el- 
lige  Naturer  og  Samfundsstilling  følte  disse  to  Kvin- 
der sig  snart,  om  ikke  dragne  til  hinanden,  saa  gj  en- 
sidig en  Smule  —  nysgjerrige. 

I  Begyndelsen  havde  Pigen  forekommet  den  unge 

Dame  noget  but  og  utilgjængellg.  Hun  havde  ikke 
villet  se  de  forskjellige  Haandsrækninger  og  Lettel- 
ser, som  den  anden  paa  sin  sædvanlige  stille  be- 
tænkte Vis  gjorde  hende;  men  allerede  den  næste 
Søndag  takkede  hun  med  et  saa  vakkert  Blik. 

At  komme  ind  i  hendes  Fortrolighed,  følte  Marie 
Forstberg  derimod,  var  alt  andet  end  let 

Der  var  sjelden  videre  Ord  at  faa  af  hende  uden- 
for „Ja'*  og  „Nei".  Kun  strøg  der  af  og  til  en  eller 
anden  Farveskiftning  over  hendes  Ansigt,  som  til- 
kjendegav,  at  hun  tænkte  sit,  og  noget  kraftigt  braat, 
næsten  stødende,  i  den  Maade,  hvorpaa  hun  udførte 
Tingen  efter .  sit  eget  Hoved,  naar  hun  undertiden 
ikke  forstod,  hvad  den  anden  mente,  viste,  at  hun 
neppe  var  saa  medgjørlig,  som  Becks  trode. 

Og  saa  maatte  man  erkjende,  at  Elisabeth  havde 
et  mærkelig  naturligt  Greb  paa  at  klæde  sig  tække- 
ligt med  det  svære,  lyse  Haar,  simpelt  opsat  og  ikke 
saa  meget  som  et  Baand  over  sin  Stand.  Det  var 
næsten,  som  hun  skulde  være  koket,  og  dog  kunde 
Marie  Forstberg,  der  var  en  fin  Iagttager,  ikke  op- 
dage et  Glimt  af  saadant  hos  hende. 

Elisabeth  forstod  paa  sin  Side  meget  godt,  at 
Marie  Forstberg  veu:  den  blandt  de  unge  Damer, 
som  var  nærmest  til  at  blive  Søofficerens  Brud,  og 
som  tillige  helst  burde  blive  det,  ikke  mindre  i  Kraft 
af,  hvad  hun  var  værd,  end  af  Huspolitiken,  for 
hvilken  hun  ikke  manglede  Øie. 

Uagtet  hun  i  sin  egen  Tanke  kun  stod  som  en 
resigneret  Tilskuer,  skabte  der  sig  ikke  destomindre 
i  Ugens  Løb  et  Indtryk  hos  hende,  som  der  om  Søn- 
dagene, naar  hun  kom,  altid  udfordredes  en  Tid  til 
først  at  optø.  Men  da  kunde  hun  ogsaa  med  Heftig- 
hed føle,  at  dette  var  den  eneste  Kvinde,  hun  i  Hjer- 
tet brød  sig  om.  Marie  Forstberg  havde  en  egen 
Gave  til  at  vinde  Mennesker. 

Til  hende  kunde  Ellisabeth  nu  endog  mod  Sæd- 

vane  vise  sig  adskillig  meddelsom.  Det  dreiede  sig 
Jo  i  Beskedenhed  tilsyneladende  mest  kun  om  Op- 
dækning og  Anretning;  men  hun  vidste  derunder 
med  megen  Finhed  at  give  den  anden  Besked  om 
Søofficeren  og  hvad  der  kunde  vedkomme  ham. 

Marie  Forstberg  kunde  ikke  undlade  undertiden 
at  fæste  sine  kloge,  blaa  Øine  forskende  paa  hende 
for  at  forvisse  sig,  om  der  dog  ikke  var  en  Mening 
under.  Men  Elisabeth  stod  med  opsmøgede  Ærmer 
saa  ivrigt  i  sit  Arbeide,  at  hendes  Tanker  klart  nok 
var  langt  borte  fra  sligt. 

Carl  Beck  havde  den  hele  Tid  havt  sin  egen 
stille  Maade  at  vise  Elisabeth  Opmærksomhed  paa. 

Hun  følte,  at  hans  Øine  egentlig  aldrig  veg  fra 
hende,  naar  hun  var  inde  i  Stuen,  hvor  optaget  han 
end  syntes  af  de  andre,  og  at  den,  hans  Blikke  søgte 
efter,  naar  han  kom  hjem,  var  hende.  Men  der 
kom  aldrig  et  Ord,  der  røbede  hans  Følelse. 

Naar  en  Besked  nødvendig  maatte  erindres,  gav 
han  den  aldrig  til  Søstrene  alene,  men  tillige  til 
hende.  „Hun  glemmer  aldrig"  —  sagde  han,  og 
Elisabeth  forstod,  at  han  mente  særligt  og  ubetinget 
at  kunne  stole  paa  hende. 

Hans  smukke  Lystbaad,  en  lang,  fin,  skarpbyg- 
get  Jolle,  med  en  rød  Stribe  langs  den  sorte  Side  og 
to  skraa  Master,  hvilken  han  selv  nylig  havde  ladet 
bygge  og  kaldt  ,, Svanen'',  laa  ofte  hele  Ugen  for- 
tøiet  paa  Bugten  udenfor  Landstedet. 

Han  var  meget  ængstelig  om  den,  og,  medens 
han  var  fraværende,  var  det  Elisabeth,  som  betrodes 
at  passe  paa  den. 

Der  var  altid  adskilligt,  som  skulde  iagttages, 
særligt  en  Tid,  da  det  nymalede  Inventarium  skulde 
tørres  i  Solen,  og  Beck  gav  hende  i  den  Anledning 
mange  Forholdsregler. 

Naar  han  kom  hjem,   underkastede  han  hende 

gjeme  i  en  spøgende  barsk  Tone  en  Eksaminatioii 
om  den;  han  kaldte  det  at  holde  „Standret". 

fjKwDL  er  som  en  halv  Sjømand,"  lo  han,  „og 
skulde  egentlig  have  en  Blankhat  med  „Svanens" 
Navn  i  Guldbogstaver  paa  Baandet  som  en  Marine- 
matros." 

Af  og  til  om  Lørdagene  kunde  Løitnanten  komme 
opefter  Veien  viftende  med  et  Brev  i  Haanden  med 
mange  Poststempler. 

Det  var  fra  Faderen  til  hans  Stedmoder,  og  Ma- 
dam Beck  satte  sig  gjeme  hen  alene  en  Stund  for 
at  læse  det,  og  derpaa  blev  der  almindelig  Oplæs- 
ning. 

Elisabeth  hørte  da  meget  beklemt  efter;  thi  him 
var  altid  saa  usigelig  bange  for,  at  der  skulde  staa 
noget  galt  om  Salve. 

Skjønt  den  yngste  i  hin  omtalte  Kommission  og 
egentlig  kun  kommet  derind  for  at  udfylde  Tallet, 
havde  Carl  Beck  dog  været  saa  heldig  at  udmærke 
sig  der,  idet  hans  afvigende  Forslag  af  Formanden 
efter  megen  Ventilation  tilslut  var  lagt  til  Grund  for 
det  hele  Arbeide. 

Denne,  der  som  de  fleste  var  indtaget  i  den 
unge  Sjøløitnant,  havde  i  Fortrolighed  udtalt  dette 
til  hans  Far. 

Kommissionen  skulde  slutte  ved  Aarets  Udgang, 
og  Søstrene  trode,  at  der  endog  vilde  blive  Spørgs- 
maal  om  en  Orden. 

Under  et  Besøg  af  Marie  Forstberg  havde  Sam- 
talen mellem  Damerne  i  Stuen  en  Stund  opholdt  sig 
ved  dette  Emne,  —  hun  var  længst  ført  ind  i  Fami- 
liens Fortrolighed  — ,  og  Elisabeth,  der  var  Tilhører, 
var  for  sig  selv  af  den  Formening,  at  en  Orden 
vilde  klæde  ham  smukt. 

„Ja,  det  kommer  nu  an  paa  Formanden,  Kap- 
teinløitnant  Fenger,"  yttrede  Mina  med  en  vis  Be- 
tydning, „hvad  han  gjør  for  haml    Han  holder  saa 

meget  af  Carl  og  siger, -at  naar  de  er  sammen,  kan 
han  næsten  ikke  vende  Øinene  fra  ham.  Han  har 
lovet  at  komme  herud  engang." 

Marie  Forstherg  misbilligede  øjensynligt,  at  der 
skulde  gjøres  Krus  for  Kapteinen,  thi  hun  svarede 
noget  kort  og  lidt  stødt: 

„Det  er  dog  Dygtigheden,  som  skaffer  din  Bro- 
der Ordenen  og  ikke  Kaptein  Fenger,  saa  jeg  indser 
ikke  — " 

,, Indser  Du  ikke  det?  —  Jo,  min  Pige,  man  maa 
nok  gjøre  mange  slige  Ting  i  Verden,"  sagde  Mina 
lidt  ophøiet  verdenserfarent. 

„Nei,  jeg  indser  det  ikke,"  vedblev  den  anden 
forstokket  og  lidt  rød  i  Hovedet,  „jeg  vilde  nu  heller 
ingen  Orden  have  end"  — 

„Ja  Du!"  sagde  Mina  smigrende,  idet  hun  gik 
hen  og  lagde  Armen  om  Venindens  Skulder;  thi  hun 
forstod,  at  denne  var  biet  ivrig;  „men  vi  er  nu 
ikke  alle  saa  rigtige  og  retfærdige  som  Du,  Marie! 
og"  —  tilføiede  hun  for  at  komme  fra  det,  „Carl  véd 
desuden  intet  af,  at  vi  her  i  Huset  gjør  en  Smule 
Haneben  for  Kapteinen." 

Elisabeth  holdt  i  Hjertet  med  Marie  Forstberg. 
Det  ærgrede  hende  blot,  at  hun  endog  kun  et  Øie- 
blik  skulde  kunne  tænke  sig,  at  han  vilde  nedlade 
sig  til  sligt. 

Da  Carl  Beck  siden  kom  ind,  berørtes  Ordens- 
spørgsmaalet  igjen  i  en  spøgende  Tone. 

„Det  skal  jo  afhænge  af  Kapteinløitnantens 
Naade,  hører  jeg,"  yttrede  Marie  Forstberg  mod  Sæd- 
vane noget  spidst,  idet  hun  saa  ned  i  Sytøiet. 

„Aa  jeg  bryder  mig  ikke  et  Gran  om  den  Stås 
udenpaa  Kjolen!"  svarede  han  bredt  og  som  kjed  af 
at  høre  derom. 

Elisabeth  syntes,  det  lød  mandigt. 

Men  Sagen  var,  at  Beck  overmaade  g  jerne  øn- 
skede „Stasen"  og  hemmelig  ærgrede  sig  over,  hvad 

Marie  Forstberg  havde  bemærket.  Hun  var  gjeme 
hans  Fortrolige  i  alvorlige  Anliggender,  men  sine 
Udsigter  i  denne  Sag  havde  han  fortiet,  og  han 
vilde  nu  helst  give  det  Udseende  af,  at  det  kom  af, 
at  den  var  ham  saa  rent  ligegyldig. 

At  dømme  af  den  Mine,  hvormed  hun  sad  stille 
og  syde,  var  Marie  Forstberg  heller  ikke  rigtig  til- 
freds. 

—  £n  Søndag  bemærkede  Elisabeth,  at  han  bar 
en  Markblomst,  som  hun  havde  lagt  fra  sig,  i  Knap- 
hullet paa  sin  Uniform.  Det  kunde  være  rent  til- 
fældigt; men  hun  vidste,  at  han  havde  set  hende  gaa 
med  den  i  Haanden. 

Man  spiste  Markjordbær  til  Middag,  og  der  var 
ingen  fremmede. 

„Ja,"  —  udbrød  han  med  ét  —  „Markjordbær  ti 
tusinde  Gange  hellere  end  Havejordbærl  Det  er  dog 
en  ganske  anden  Duft  og  Smag!" 

Men  hun  syntes,  at  han  havde  set  saa  under- 
ligt paa  hende,  mens  han  sagde  det,  og  siden  saa 
han  længe  ufravendt  ned  i  Talerkenen.  Hun  følte, 
at  Yttringen  vedkom  sig,  og  der  var  i  det  hele  taget 
den  Dag  noget  eget  ved  ham,  som  gjorde  hende  lidt 
urolig. 

Da  Madam  Beck  just  havde  en  usædvanlig  lang 
Liste  paa  Husholdningsvarer,  der  skulde  hentes  inde 
i  Arendal,  foreslog  Carl  Beck,  at  en  den  næste  Mor- 
gen skulde  følge  ham  ind  med  Seilbaaden  for  at 
modtage  Pakkerne.  Madam  Beck  nævnte  Elisabeth, 
og  Planen  vandt  hans  ivrige  Bifald.  Men  Elisabeth 
gik  idetsamme  temmelig  braat  udaf  Døren. 

Hun  havde  fuld  Grund  til  ikke  at  ville  følge  med 
Søofficeren.  Hun  vidste  jo,  at  hun  havde  været  ude 
for  Folkesnak  i  Anledning  af  dette  Forhold;  men 
selv  uden  dette  havde  hun  alligevel  paa  det  bestem- 
teste modsat  sig. 

Da  hun  en  Stund  efter  saa  Løitnanten  staa  alene 


G9 


udenfor,  gik  hun  lige  til  hfiun  og  sagde,  idet  hun 
stolt  og  vredt  saa  ham  i  Ansigtet: 

„Jeg  reiser  ikke  til  Arendal  med  Dem,  Hr.  Beck!'' 

„Hvorfor  ikke,  Elisabeth?"  spurgte  han  tilsyne- 
ladende ligegyldig,  idet  han  søgte  at  møde  hendes 
Blik. 

,,Jeg  reiser  ikke,  det  var  det,  jeg  vilde  sige  Dem!" 
gjentog  hun  stigende  harmfuldt,  medens  Stemmen 
skjælvede;  —  der  var  noget  mægtigt  bestemt  i  hen- 
de? Mine. 

Han  stammede  forlegen: 

„Mener  Du  da,  Elisabeth"  — ;  men  da  havde  hun 
alt  vendt  sig  fra  ham.  Der  laa  i  selve  den  Maade, 
hvorpaa  hun  gik  henover  Volden,  noget  haanligt 
afvisende,  der  forekom  ham  fortvivlet  herligt  og 
stolt. 

Turen  blev  omordnet;  men  det  kom  dog  trods 
Løitnantens  Finhed  uforvarende  op,  at  det  veur  Elisa- 
beth, som  ikke  havde  villet  følge  i  Baaden  alene 
med  ham,  og  dette  fandt  Madam  Beck  meget  agt- 
værdigt. 

Him  skulde  selv  tænkt  paa,  at  det  var  mindre 
passende,  sagde  hun;  men  mente  derhos  noget 
strengt,  at  hun  burde  have  talt  med  sin  Husmoder 
derom  først 


XIII. 

• 

Endel  Reparationer  ved  Huset  inde  i  Byen  vilde 
denne  Gang  tvinge  Familien  til  at  opholde  sig  paa 
Landstedet  til  temmelig  senhøstes. 

Man  havde  dog  endnu  i  smukke  Septemberdage 
en  Efterrest  af  Sommeren.  Sundet  laa  i  de  forskj el- 
lige   høstlige    Farver   eiendommelig    stemningsfuldt. 

og  man  tilbragte  fremdeles  gjerne  Aftenerne  ude  paa 
Trappen. 

Der  var  usædvanlig  Stås,  da  Kommissionens 
Medlemmer  med  deres  Formand  var  budne  didud. 

Om  Aftenen,  da  Herrerne  sad  alene  ude  i  Lun- 
den,  og  Elisabeth  kom  ud  med  en  Forstærkning  af 
varmt  Vand  til  Toddyen,  tillod  Kapteinløitnanten 
sig  at  sige  en  Spøg,  der  drev  Rødmen  op  i  hendes 
Kinder: 

Hun  svarede  intet,  men  Vandmuggen  skalv  i 
hendes  Hænder,  mens  hun  satte  den  hen,  og  hun 
gav  derunder  vedkommende  et  Øiekast  saa  d]ærvt 
forbittret  og  foragteligt,  at  han  et  Øieblik  følte  sig 
hovmestereret. 

„Guds  Død,  Beck!"  udbrød  han,  ,,saa  Du,  hvilke 
Øine  hun  satte  paa  mig?  de  lynte  ordentlig." 

,,Ja,  det  er  en  stolt  Pige,"  svarede  Beck,  der  var 
bleven  opbragt,  men  havde  sine  Grunde  til  at  være 
forsigtig  foran  sin  foresatte. 

,,Saa,  —  en  stolt  Pige!"  gjentog  denne  irriteret 
i  en  Tone,  som  lod  føle,  at  han  mente,  det  snarere 
burde  hedt  ,,en  uforskammet  Tjenestepige". 

„Ja  jeg  mener  en  smuk  Pige,"  rettede  Beck  und- 
vigende og  lo  noget  tvungent. 

Elisabeth  havde  hørt  det.  Hun  var  saaret  og 
anstillede  for  første  Gang  en  Sammenligning  mel- 
lem Søofficeren  og  Salve.  Slig  havde  ikke  Salve  gaat 
afveien,  om  han  havde  været  1  hans  Sted! 

Da  han  bagefter  om  Aftenen  traf  hende  alene, 
mens  hun  ordnede  ude  paa  Trappen  efter  de  bort- 
reiste,  sagde  han  halv  bekymret: 

„Du  tog  Dig  da  vel  ikke  nær  af  den  gamle  Bul- 
derbasse og  Grobrian,  Elisabeth?  —  Det  er  igrun- 
den  en  brav  og  skikkelig  Fyr,  som  intet  mener  med 
sit  Snak." 

Elisabeth  taug  og  søgte  at  komme  fra  det  ved 
at  gaa  ind  med,  hvad  hun  havde  i  Hænderne. 

•i   V  • 

„Ja,  men  jeg  taaler  ikke,  at  Du  fornærmes,  Elisa- 

• 

beth!"  —  udbrød  ban  pludselig  i  Fyr  og  Flamme  og 
søgte  at  gribe  hendes  Arm.  ,,Den  Haand,  hvormed 
Du  arbeider,  er  mig  kjærere  end  alle  de  fine  Damers 
tilsammen/* 

„Hr.  Beck!"  afbrød  hun  vildt  med  Taarer  i  Øi- 
nene,  ,,jeg  reiser  min  Vei  —  i  denne  Nat  — ,  om  jeg 
skal  høre  merel" 

Hun  forsvandt  inde  i  Gangen,  men  der  kom  Beck 
efter. 

„Elisabeth,"  hviskede  han,  ,,jeg  mener  det  for 
Alvor!" 

Hun  rev  sig  heftig  løs  fra  ham  og  gik  ind  i 
Kjøkkenet,  hvor  Søstrene  stod  og  talte  sammen  ved 
Ilden. 

Beck  gjorde  sig  i  den  smukke  Stjerneaften  en 
ensom  Tur  indover  Øen  og  kom  først  hjem  over 
Midnat 

Han  havde  just  ikke  ment  det  saa  bestemt  for 
Alvor;  men  nu  efter  at  han  havde  set  hende  foran 
sig  saa  vidunderlig  smuk  med  Taarer  i  Øinene  — 
saa,  ja  saa  mente  han  det  for  ramme  Alvor.  Han 
var  istand  til  at  forlove  sig  med  hende  tvertover'  alle 
Hensyn,  om  det  saa  maatte  være. 

Den  næste  Morgen  reiste  han  med  Lystbaaden 
ind  til  Byen;  han  havde  dog  først  i  Forbigaaende 
tilhvisket  hende: 

,,Jeg  mener  det  for  Alvor!" 

Disse  Ord,  der  gjentoges,  gjorde  Elisabeth  rent 
forvirret 

Hun  havde  ligget  og  tænkt  over  dette  samme 
Udtryk  om  Natten  og  med  Harme  tilbagevist  det; 
det  kunde  ikke  betyde  andet  end,  at  han  fandt  at 
turde  erklære  hende,  at  han  var  indtaget  i  hende, 
og  hun  havde  alt  besluttet  at  udføre  sin  Trusel  at 
forlade  Huset 

Men  nu,  gjentaget,  —  i  denne  Tone! 

Mente  han  virkelig  at  byde  hende  Haand  og 
Hjerte  —  at  blive  hans,  Officerens,  Frue? 

Der  laa  en  glimrende  Vidde  af  tidligere  Drømme 
for  hendes  Fantasi,   som  næsten  berusede  hende. 

Hun  var  adspredt  og  bleg  hele  Ugen  og  tænkte 
med  Angst  paa  Søndagen,  da  han  skulde  komme 
Igjen.    Hvad  vilde  han  da  sige? 

Og  —  hvad  skulde  hun  svare? 

Han  kom  dog  ikke,  eftersom  der  upaaregnet  var 
faldt  en  R^ise  til  i  hans  Forretninger.  Derimod  kom 
Marie  Forstberg,  og  hun  følte  godt,  at  der  maatte 
være  indtraadt  en  eller  anden  Forandring  i  Pigens 
Sindelag;  thi  hun  unddrog  sig  tydeligen  enhver 
Hjælp  af  hende,  og  i  de  Blikke,  som  Marie  Forst< 
berg  tilfældigvis  opfangede,  laa  der  noget  haardt  og 
uvenligt. 

Det  gik  hende  mere  nær,  end  hun  vilde  til- 
staa  sig. 

Trofast,  som  hun  var,  søgte  hun,  følgende  en 
pludselig  Hjerteindskydelse,  at  klappe  hende  venligt 
paa  Skulderen;  men  det  gjorde  aabenbart  aldeles 
intet  Indtryk,  —  hun  kunde  ligesaa  gjerne  strøget 
paa  et  Stykke  Træ,  og,  da  hun  kom  ind  i  Stuen, 
kunde  hun  ikke  undlade  at  spørge: 

,,Hvad  er  der  gaat  af  Elisabeth?'' 

Men  de  andre  havde  intet  mærket. 

Carl  Beck  kom  mod  Sædvane  ikke  næste  Lørdag, 
men  før,  midt  i  Ugen,  og  han  gik  med  hastige  Skridt 
gjennem  Værelserne,  da  han  ikke  saa  Elisabeth  i 
Stuen. 

Han  fandt  hende  endelig  ovenpaa. 

Hun  stod  og  stirrede  ud  af  Vinduet  i  Loftsgan- 
gen,  hvorfra  der  kun  var  Udsigt  til  Lunden  opefter 
Fjeldskrænten  og  Himmelen  derover.  Hun  hørte  hans 
Skridt,  —  at  han  gik  opefter  Trappen,  og  hun  følte 
en   saadan  usigelig  Angst,    en   Panik,   næsten  som 

hun  kunde  springe  udaf  Vinduet  Hvad  skulde  hun 
svare?  — 

Da  han  kom  og  lagde  sin  Arm  om  hendes  Liv 
og  halvhøit  spurgte: 

„Elisabeth!  Vil  Du  være  min?"  —  følte  hun  sig 
for  første  Gang  i  sit  Liv  nær  ved  at  besvime.  Hun 
vidste  knapt,  hvad  hun  gjorde,  men  stødte  ham  uvil- 
kaarlig  haardt  fra  sig. 

Han  greb  paany  hendes  Haand  og  spurgte: 

„Elisabeth,  vil  Du  blive  min  Hustru?" 

Hun  var  saa  bleg,  idet  hun  svarede  —  „Ja!" 

Men  da  han  atter  vilde  tage  hende  om  Livet, 
sprang  hun  pludselig  tilbage  og  saa  paa  ham  med 
et  Udtryk  af  Forfærdelse. 

„Elisabeth!"  —  sagde  han  ømt,  og  søgte  atter  at 
nærme  sig  hende.  „Hvad  gaar  der  af  Dig?  Vidste 
Du,  hvor  jeg  har  længtet  efter  denne  Stund!"  ... 

„Ikke  nu,  —  ikke  mere  nu!"  bad  hun,  idet  hun 
holdt  Haanden  imod  hsm  —  ,, siden"  — 

„Du  siger  jo  „Ja",  Elisabeth,  —  at  Du  er 
min  — ;"  men  han  følte,  at  hun  vilde,  han  nu 
skulde  gaa. 

Hun  sad  længe  taus  deroppe  paa  en  Kiste  og  stir- 
rede hen  for  sig. 

Det  var  altsaa  sket. 

Hjertet  bankede,  saa  hun  selv  kunde  høre  det, 
og  det  var,  som  hun  følte  en  dump  Smerte. 

Hendes  Ansigt  fik  lidt  efter  lidt  et  stivt,  koldt 
Præg. 

Hun  tænkte,  at  han  nu  fortalte  sin  Stedmoder, 
at  de  var  forlovede  og  beredte  sig  paa,  hvad  hun 
skulde  staa  i. 

Hun  ventede  at  blive  kaldt  ned. 

Endelig  bestemte  hun  sig  til  selv  at  gaa. 

I  Stuen  sad  enhver  ganske  roligt  med  sit. 

Løitnanten  lod,  som  han  læste  i  en  Bog,   over 

Jonas  Lie :   Samlede  Værker.    II.  ^ 

hvilken  han  dog,  da  hun  kom  ind,  sendte  hende  et 
stjaalent,  ømt-bekyraret  Blik. 

Aftensmaden  sattes  ind,  og  alt  gik  sin  rolige 
Gang;  han  spøgte  lidt,  som  han  pleiede.  Hun  syntes, 
der  var  som  en  Taage  over  dem  alle. 

Mina  spurgte  engang,  om  der  feilede  hende 
noget,  og  hun  svarede  mekanisk  ,,Nei". 

Det  skulde  altsaa  ske  senere  om  Aftenen.  Selv 
gik  hun  ind  og  ud  med  Aftenstellet  som  sædvanligt; 

—  kun  var  det,  som  hun  ikke  kunde  føle  Gulvet 
under  Fødderne  eller  det,  hun  bar  i  Haanden. 

Aftenen  gik,  og  man  begav  sig  tilsengs,  uden  at 
noget  var  sket. 

I  Trappegangens  Halvmørke  greb  han  hendes 
Ilaand  varmt  og  sagde: 

,, Godnat,  min  Elisabeth,  min  —  min  Elisabeth!" 

—  men  hun  var  ikke  istand  til  at  gjengjælde  Haand- 
trykket,  og,  da  han  nærmede  sine  Læber  til  hendes 
Pande,  unddrog  hun  sig  hastigt. 

,,Jeg  kom  herud  alene  for  at  sige  Dig  dette, 
kjære,  elskede  Elisabeth!"  hviskede  han  med  en 
skjælvende  Ild  i  Stemmen,  idet  han  søgte  at  tage 
om  hende.  ,,Jeg  maa  indover  igjen  imorgen.  Skal 
jeg  reise  uden  et  Tegn  paa,  at  Du  holder  af  mig?" 

Hun  bøiede  Panden  langsomt  hen  mod  ham,  og 
han  kyssede  den,  hvorpaa  hun  straks  gik. 

„Godnat,  min  elskede!"  hviskede  han  efter 
hende. 

Elisabeth  laa  længe  vaagen.  Hun  havde  en 
Trang  til  at  faa  grædt,  og  følte  sig  indvendig,  som 
hun  frøs. 

Da  hun  endelig  sov  ind,  drømte  hun  ikke  om 
sin  Forlovede,  men  om  Salve,  hele  Tiden  om  Salve. 
Hun  saa  ham  stirre  paa  sig  med  det  alvorlige  An- 
sigt; det  var  saa  tungt  af  Sorg,  og  hun  stod  som 
en  Forbryderske  for  ham. 

Han  sagde  noget,  som  hun  ikke  kunde  høre,  men 

hun  forstod,  at  han  fordømte  hende,  og  at  han  havde 
kastet  Kjoletøiet  overbord. 

Hun  stod  tidlig  op  og  søgte  at  beskjæftige  sin 
Tanke  med  andre  Drømme,  —  sin  Fremtid  som  Offi- 
cerens Frue. 

Men  det  var,  som  alt  det,  hun  før  havde  set  i 
bare  Guld,  nu  kun  vilde  vise  sig  for  hende  som 
Messing.  Him  følte  sig  ulykkelig  og  urolig  og  be- 
tænkte sig  længe,  før  hun  gik  ind  i  Stuen. 

Carl  Beck  reiste  ikke  den  Morgen.  Han  havde 
indset,  at  der  dog  var  et  eller  andet  iveien  med 
Elisabeth. 

Om  Formiddagen,  da  Søstrene  var  ude  og  Sted- 
moderen beskjæftiget,  lykkedes  det  ham  at  faa  tale 
alene  med  hende;  —  hun  gik  fremdeles  i, Feber  og 
ventede  paa,  at  han  skulde  have  talt  til  Madam 
Beck. 

,, Elisabeth!"  —  sagde  han,  sagte  glattende  hen- 
des Haar,  thi  hun  saa  saa  forknyt  ud  og  stod  og 
saa  ned  —  „jeg  kunde  ikke  reise,  før  jeg  havde  faat 
talt  med  Dig  igjen." 

Hun  saa  fremdeles  ned,  men  unddrog  sig  ikke 
hans  Haand. 

,, Holder  Du  af  mig?  —  Vil  Du  blive  min  Hu- 
stru?" 

Hun  taug.  —  Endelig  sagde  hun  lidt  blegere  og 
som  med  Overvindelse: 

„Ja,  —  Hr.  Beck!" 

„Sig  „Du"  til  mig,  sig  ,,Carl","  —  bad  han  inder- 
ligt —  „og  —  se  paa  mig!" 

Hun  saa  paa  ham;  men  ikke  saadan,  som  han 
havde  ventet.  Det  var  et  eget  fast,  koldt  Blik,  hvor- 
med hun  sagde: 

,,Ja,  —  naar  vi  er  blevne  forlovede." 

„Er  vi  da  ikke  det?" 

„Naar  faar  Deres  Stedmoder  det  at  vide?"  — 
spurgte  hun  lidt  nølende. 

„Kjære  Elisabeth!  —  De  herhjemme  maa  intet 
mærke  før  —  før  om  tre  Maaneder,  naar  jeg  er  ...*' 

Men  han  opdagede  nu  et  Udtryk  i  hendes  An- 
sigt og  i  den  korte  Maade,  hvorpaa  hun  trak  Haan- 
den  til  sig,  som  lod  ham  holde  inde  med,  hvad 
han  oprindelig  havde  tænkt,  og  han  rettede  det  ha- 
stigt — : 

,J  næste  Uge  inde  i  Arendal  skriver  jeg  det  til 
Far  og  fortæller  da  min  Stedmoder,  hvad  jeg  har 
skrevet.  Er  Du  fomøiet,  Elisabeth,  kjære  Elisabeth! 
—  eller  vil  t)u  have  det  gjort  straks?"  —  udbrød  han 
resolut  og  greb  atter  hendes  Haand. 

„Nei,  nei,  ikke  nu!  —  i  næste  Uge,  lad  det  først 
blive  i  næste  Uge!"  udbrOd  hun  pludselig  angst,  idet 
hun  samtidig  næsten  bønlig  besvarede  hans  Haand- 
tryk,  —  det  første,  han  havde  faat  af  hende. 

„Og  da  er  Du  min,  Elisabeth?" 

,,Ja,  da,"  —  hun  søgte  at  undgaa  hans  Øie. 

„Farvel  da,  Elisabeth!  —  men  jeg  kommer  igjen 
paa  Lørdag,  jeg  kan  ikke  længer  undvære  at  se 
Dig!" 

,, Farvel!"  —  sagde  hun  noget  tonløst 

Han  sprang  ned  til  Seilbaaden,  som  laa  og  ven- 
tede; men  hun  saa  ikke  efter  ham  og  gik  med  sæn- 
ket Hoved  den  modsatte  Vei  ind. 

Smaa  Ting  veier  ofte  tungt  i  Indtrykkenes 
Verden. 

Elisabeth  var  overvældet  af  hans  storartede 
Tænkemaade,  da  han  havde  erklæret,  at  han  vilde 
hæve  hende  op  til  sin  Hustru.  Hun  følte,  at  det 
var  hendes  Værd  i  hans  Øine,  som  havde  opveiet 
alt.  At  han  skulde  vige  tilbage  for  den  ydre  Kamp 
med  Familien,  havde  hun  derimod  ikke  tænkt  sig. 
Selv  havde  hun  jo  følt,  at  det  vilde  blive  pinligt, 
men  i  dette  Stykke  stillet  sig  bag  hans  mandige 
Skjold.  Da  han  nu  saa  uventet  begyndte  at  forlange 
Pmtningsmon  paa  Tiden,  først  endog  slig,  at  han 

selv  agtede  at  være  borte,  naar  Sagen  kom  op  i 
Hjemmet,  fo'r  der  gjennem  hende  en  Følelse,  som 
hun  i  sin  indre  Angst  instinktmæssig  greb  som  et 
reddende  Halmstraa  for  dog  mulig  endnu  at  faa  be- 
tænke sig. 

Det  gik  haardt  og  tungt  i  hende  i  de  Par  Dage, 
indtil  Carl  Beck  kom  igjen,  og  Natten  var  som  i 
Feber. 

Lørdag  Aften  kom  han,  og  den  første,  han  hil> 
sede,  var  hende;  —  han  syntes  næsten  ikke  længere 
at  ville  lægge  Skjul  paa  Forholdet,  medens  hun  stille 
og  bleg  syslede  ud  og  ind  af  Stuen. 

Han  havde  med  et  Brev  fra  Faderen,  der  blev 
oplæst  efter  Bordet. 

Det  v€ur  dateret  fra  en  sydamerikansk  Havn,  og 
deri  omtaltes  ogsaa  Salve.  Paa  Høiden  af  Cap 
Hatteras  havde  de  havt  et  haardt  Uveir,  hvori  de 
var  nødte  til  at  kappe  Storestængeriggen.  Stangen 
hang  endnu  igjen  ved  et  Par  af  Taugene  og  sling- 
rede i  den  overhændige  Sjøgang  frem  og  tilbage  mod 
Underriggen,  saa  at  den  holdt  paa  at  slaas  fordær- 
vet. Da  havde  Salve  Kristiansen  dristet  sig  op  for 
at  kappe  Resten,  og  medens  han  sad  der,  gik  det 
hele  overbord.  Han  faldt  ned  med,  men  var  saa 
heldig  i  Faldet  at  faa  fat  i  en  Toplent  og  bjerge 
Livet 

„Det  var  et  stort  Vovestykke"  —  endte  Beret- 
ningen — ;  „men  forresten  er  med  ham  ikke  alt,  som 
det  skal  være,  og  som  det  tegnede  til." 

„Aa  nei,  det  tænkte  jeg  før;"  —  yttrede  Beck  og 
trak  foragteligt  paa  Skulderen  —  ,,det  var  en  guds- 
forgaaen  Krop,  og  endte  han  ikke  dennegang,  saa 
blir  der  vel  snart  en  ny  Leilighedl" 

Han  saa  ikke  de  harmfulde  Øine,  Elisabeth  satte 
paa  ham  ved  disse  Ord. 

Hun  følte  i  dette  Øieblik  med  Fortvivlelse,  hvor- 

ledes  det  blot  var  hendes  Skyld,  at  han  færdedes 
saa  uvorrent  og  var  bleven  slig. 

Hun  sad  længe  taus  og  vred  i  Stilhed  Hænderne 
i  Fanget;  —  hun  omgikkes  med  en  Beslutning. 

Før  de  begav  sig  til  Ro,  tilhviskede  Carl  Beck 
hende: 

„Jeg  har  alt  idag  sendt  Brev  til  Far,  og,  —  imor- 
gen,  Elisabeth,  er  det  vor  Forlovelsesdag!  Mina  vil 
sætte  op  et  Par  underlige  Øine." 

Elisabeth  var  den  sidste,  som  ryddede  i  Stuen, 
og  da  hun  gik,  tog  hun  et  Stykke  Papir  og  nogle 
Skrivesager  med  sig  ud. 

Hun  lagde  sig  paa  sin  Seng,  men  ved  Midnats- 
tid sad  hun  ved  et  Lys  og  bemalte  et  Stykke  Papir 
med  Bogstaver. 

Der  stod: 

,, Undskyld  mig,  at  jeg  ikke  kan  blive  Deres 
Hustru;  thi  min  Hu  staar  til  en  anden.  Elisabeth 
Raklev." 

Hun  lagde  det  sammen  og  lukkede  det  med  en 
Knappenaal  i  Mangel  af  Oblat. 

Derpaa  aabnede  hun  sagte  Døren  til  det  Værelse, 
hvori  Madam  Beck  sov,  lagde  sin  Mund  nær  til  hen- 
des Øre  og  hviskede  hendes  Navn. 

Hun  vaagnede  op  og  blev  hel  forskrækket,  da 
hun  saa  Elisabeth  staa  for  sig  fuldkommen  paaklædt 
og  tilsyneladende  reisefærdig. 

,, Madam  Beck!"  —  sagde  hun  sagte  —  „Jeg  vil 
betro  Dem  noget  og  bede  Dem  om  Raad  og  Hjælp. 
Deres  Stedsøn  har  spurgt,  om  jeg  vil  være  hans 
Hustru.  Det  var  forrige  Søndag  —  og  jeg  svarede 
Ja;  men  nu  vil  jeg  ikke.  Og  nu  vil  jeg  reise  ind  til 
min  Moster  eller  helst  længer,  om  De  véd  nogen  Vei 
for  mig.  Thi  jeg  er  bange  for,  at  han  ellers  følger 
efter  mig." 

Madam  Beck  sad  som  himmelfalden.  Hun  satte 
først  op  en  vantro,  haanlig  Mine;  men  da  hun  følte, 

at  alt  dog  maatte  forholde  sig  saa,  satte  hun  sig 
uvilkaarlig  høiere  op  i  Sengen. 

,,Men,  —  hvorfor  kommer  Du  med  dette  just  nu 
paa  Nattens  Tide?"  yttrede  hun  endelig  mistænke- 
ligt inkvirerende;  hun  syntes,  der  endnu  manglede 
fuldt  Lys  i  Sagen. 

„Fordi  han  idag  har  skrevet  til  sin  Far  derom, 
og  imorgen  vilde  sige  det  til  Dem  og  de  andre." 

,,Saa,  —  han  har  alt  skrevet!" 

„Det  var  altsaa  derfor,  at  han  fik  Dig  ind  her 
i  Huset!"  yttrede  hun  atter  efter  en  Pause. 

Derpaa  slog  det  hende,  at  der  dog  var  noget 
nobelt  i  Elisabeths  Færd.  Hun  saa  mere  venligt  paa 
hende  og  sagde: 

„Ja,  Du  har  Ret,  —  det  er  bedst,  Du  kommer 
bort  —  et  Sted,  hvor  han  ikke  har  saa  let  for  at 
naa  Dig." 

Hun  gav  sig  atter  til  at  tænke.  Da  fik  hun  en 
lys  Idé  og  stod  op  og  tog  paa  sig. 

Der  var  en  Mands  Greihed  ved  hende,  og  hun 
var  vant  til  at  styre  Affærer. 

Den  hollandske  Skipper  Garvloit,  som  var  gift 
med  hendes  Halvsøster,  havde  just  i  de  Dage  for- 
hørt sig  om  en  norsk  Pige,  der  kunde  hjælpe  til 
med  Husvæsenet,  og  her  var  jo  Plads  for  Elisabeth. 
Det  var  bare  at  gaa  ombord  i  hans  Kof,  som  laa 
seilfærdig. 

Hun  skrev  straks  inde  i  Stuen  et  Brev  til 
Garvloit,  hvilket  hun  leverede  Elisabeth  tilligemed 
en  temmelig  rund  Sum  Penge;  —  det  var  optjent  Løn, 
sagde  hun. 

—  I  den  stille  Maaneskinsnat  rode  Elisabeth 
alene  i  den  lille  Pram  ind  til  Arendal. 

Det  blanke  Sund  laa  stjernefyldt  mellem  de  dybe 
Skygger  af  Aasskrænt^rne,  medens  en  og  anden  lys 
Mast  forraadte,  at  der  var  Fartøier  under  Landet. 

Der  randt  undertiden  lange  Stjerneskud,  og  hun 

følte  en  jublende  Glæde,  som  hun  ofte  maatte  dæmpe 
ved  at  ro  haardt  lange  Stykker. 

Hun  var  som  løssluppen,  —  fri  for  noget  knu- 
gende ondt.  Og,  —  Marie  Forstberg!  hvor  hun  glæ- 
dede sig  til  at  se  hende  nu! 

Hun  kom  ind  til  Byen  før  Dag  og  gik  straks  op 
til  Mosteren,  hvem  hun  forklarede,  at  Madam  Beck 
vilde,  at  hun  skulde  modtage  en  Kondition  i  Holland 
hos  Garvloit,  som  netop  laa  seilfærdig.  Hun  viste 
hende  Brevet;.  —  det  havde  slig  Hast. 

Mosteren  hørte  en  Stund  paa  hende,  og  saa 
sagde  hun  med  ét: 

,, Elisabeth,  —  der  har  været  noget  iveien  med 
SøofficerenI" 

„Ja,  Moster,  der  har"  —  svarede  hun  oprigtigt  — ; 
,,han  friede  til  mig." 

„Nu  da,  — " 

„Og  saa  svarede  jeg  først  saagodtsom  „Ja";  — 
men  jeg  vil  ikke  have  ham,  og  saa  sagde  jeg  det  til 
Madam  Beck." 

Mosterens  Gebærder  viste,  at  hun  syntes,  det  var 
forbausende  Efterretninger. 

,,Saa  Du  vilde  ikke  have  ham?"  —  sagde  hun 
endelig.  „Saa  var  det  vel,  fordi  Du  heller  vilde  have 
Salve?" 

„Ja,  Moster"  —  svarede  hun  lidt  sagte. 

„Nu,  hvorfor  tog  Du  ham  da  ikke?"  mente  Mo- 
steren lidt  haardt. 

Elisabeth  fik  Taarer  i  Øinene. 

„Ja,  —  som  en  reder,  saa  ligger  en"  —  yttrede 
den  gamle  strengt  og  gav  sig  ifærd  med  Morgen- 
kaffen. 

Paa  Veien  for  at  lade  sig  ro  ud  til  Koffen  gik 
hun  indom  Posthuset,  hvor  hun  fandt  Marie  Forst- 
berg alt  oppe,  syslende  inde  i  Stuen  i  Morgendragt 

Denne  blev  meget  forbauset,  da  hun  fortalte 
hende  sin  nye  Bestemmelse.    Det  var  saa  fordelag- 

ligt,  en  næsten  selvstændig  Plads  i  Huset,  og  Ma- 
dam Beck  havde  selv  tilraadet  det,  forklarede  Elisa- 
beth, der  med  megen  Finhed  vidste  at  undgaa  at 
sætte  hende  paa  Spor. 

Mcurie  Forstberg  fik  det  alligevel  ikke  til  rigtig 
at  rime  sanmien,  det  kunde  Elisabeth  forstaa  af 
hendes  Øine.  Da  de  tog  Afsked,  omfavnede  de  hin- 
anden og  græd. 

Der  var  stor  Forbauselse  ude  paa  Land- 
stedet, da  Elisabeth  var  borte. 

Løitnanten  havde  fundet  hendes  Brev  i  Dør- 
sprækken, men  ikke  tænkt  sig,  at  hun  var  reist,  og 
var  gaat  ud  med  det  i  voldsomt  Sindsoprør  uden  at 
komme  hjem  igjen  før  sent  psta  Eftermiddagen. 

Madam  Beck  havde  imidlertid  betroet  Døttrene 
Sagen,  hvilken  de  forstod  burde  holdes  henimelig. 

—  Skjønt  hans  Øine  ledte,  spurgte  han  dog  ikke 
udtrykkelig  efter  hende  før  om  Aftenen,  og,  da  han 
saa  fik  høre,  hvorledes  hun  var  reist  og  maaske  nu 
alt  imder  Seil  til  Holland,  sad  han  en  Stund  som 
forstenet 

Derpaa  saa  han  haanligt  paa  dem,  en  efter  en. 

„Vidste  jeg,  at  jeg  havde  nogen  af  Eder  at  takke 
for  dette,"  —  udbrød  han  —  ...,  ,,saa"  —  her  greb 
han  den  Stol,  han  sad  pac^  slog  den  i  Gulvet,  saa 
den  knastes,  og  sprang  ovenpaa. 

Men  hendes  Brev  var  desværre  tydeligt  nok;  — 
hun  elskede  en  anden,  og  han  vidste  ogsaa,  hvem 
det  var.  ^ 


XIV. 

Da  „Juno'*  sidst  var  gaat  ud  fra  Arendal,  havde 
den  kun  skiftet  et  Par  Mand  af  sin  gamle  Besæt- 
ning. 

Om  Vaaren  indfandt  sig  dengang  ikke  faa  Folk 
fra  Vestlandets  Fiskeridistrikter  for  at  forliyre  sig. 
De  kommer  i  deres  Fiskedragt,  smudsige  og  ludende 
af  Arbeidet  i  Baaden,  førende  med  sig  sine  runde 
Bondekister  istedetfor  den  almindelige  skraa  Skibs- 
kiste. Deres  Væsen  mangler  alt  Matrossnit,  og  de 
opnaar  i  Regelen  kun  Hyre  paa  Skibe,  der  skal  i 
Langfart. 

En  saadan  Matros  fra  Fjordkanten  havde  ,,Juno'' 
faat  ombord,  og  det  lod  til,  at  han  skulde  blive  alles 
Syndebuk. 

Det  var  en  firskaaren  Mand  med  et  rødbrunt 
Skjæg  om  det  grovslagne,  store  Ansigt.  Han  hed 
Nils  Buvaagen,  men  for  sit  tilsyneladende  søvnige 
Væsens  Skyld  kaldte  man  ham  Nils  Uvaagen. 

Han  gik  usjømandsmæssigt,  med  nedhængende 
Arme  lig  en  træg  Skildpadde  henover  Dækket,  og 
det  var  Synd  at  sige,  at  der  var  nogen  ,, Hassel" 
i  ham.  Derimod  viste  det  sig  snart,  at  han,  som  de 
fleste  af  det  Slags  Folk,  var  ualmindelig  udholdende 
i  at  taale  og  slide  ondt. 

Naar  han  i  Uveir  stak  Hovedet  med  Skindhuen 
ud  af  Ruffet  og  saa  sig  om,  grinende  mod  Veiret, 
mindede  han  om  et  Oldtidens  Vikingfjæs,  og  paa 
sin  Post  paa  Udkig  stod  han,  om  saa  Sjøen  holdt 
paa  at  slaa  ham  ned. 

Han  var  utrolig  naiv,  især  naar  man  bragte  Ta- 
len hen  paa  hans  Kone  og  Børn,  af  hvilke  sidste 
han  havde  Reden  fuld.  Kokken,  der  var  en  stor 
Spottefugl,  kunde  da  endog  faa  ham  til  at  flæbe,  — 
et  Kunststykke,  som  han  udførte  til  de  andres,  store 
Moro. 

Midt  under  al  den  Spot  og  Harcelias,  hvoraf 
denne  bondeagtige  Figur  var  omgivet,  næredes  allige- 
vel et  Slags  Respekt  for  ham.  Den  eneste,  som  lod 
til  at  ville  tage  ham  i  Beskyttelse,  var  Salve,  der 
af  og  til  brugte  sin  ordhvasse  Tunge  til  hans  For- 

del,  vistnok  mere,  fordi  han  saa,  at  Manden  havde 
alle  de  andre  paa  sig,  end  af  nogen  egentlig  Sym- 
pathi  for  ham. 

En  Hændelse  skulde  dog  knytte  dem  nærmere 
sammen. 

De  havde  paa  Udseilingen  en  mørk  Nat  klaret 
Forelands  Fyr  i  England  og  laa  og  krydsede  i  En- 
den af  Hovden  foran  Kanalen  i  Regn  og  Taage  saa 
tæt,  at  de  om  Eftermiddagen  ikke  engang  havde 
kunnet  se  Vageren  paa  Stortoppen.  Der  gik  —  som 
ofte  Tilfældet  i  dette  Farvand  —  en  overordentlig 
svær,  krap  Sjø. 

Gjennem  Natten  lød  uafladelig  Klokkeringning 
og  Homsignaler  fra  den  Mængde  Skibe,  der  under 
slige  Omstændigheder  krydser  hinanden  saagodtsom 
iblinde  med  Fare  for  at  bore  hinanden  isænk. 

Da  lød  det  med  ét  i  Mørket  fra  Bakken,  hvor 
der  netop  var  gaat  en  Braadsjø: 

,, Udkigsmanden  overbord!  —  Nils  Uvaagen!" 

,,Mand  overbord!"  —  gjentoges  det  haardt  og 
skarpt  a^terover  paa  de  forskjellige  Poster;  —  men 
under  disse  Forhold  forstod  enhver,  at  der  ikke  var 
at  tænke  paa  Redning. 

Salve  stod  ude  i  Røstet  og  saa  en  Skikkelse  glide 
forbi  udenbords  med  oprakte  Arme.  Han  sprang 
ilsom  agterud,  idet  han  underveis  opgjorde  det 
Stykke  Line,  han  havde  i  Haanden,  og  saa  nu  Man- 
den baaret  høit  oppe  i  Sjøen  i  Begreb  med  at  slæn- 
ges ind  igjen  mod  Agterenden,  der  netop  duvede 
ned.    Der  var  ikke  en  Favn  mellem  dem. 

Han  kastede  Linen,  og  Nils  Buvaagen  var  reddet. 

Siden  hin  Stund  var  Nils  Buvaagen  Salves  tro- 
faste Ven,  og  denne  var  hellerikke  utllgjængelig  for 
Venskabet,  skjønt  det  mere  viste  sig  i  Gjerning  og 
tilfældig  Hjælp  end  i  videre  Meddelelser.  Kokken 
dristede  sig  saaledes  ikke  længer  til  at  holde  ■  sine 
Løier  med  ham. 

Det  var  nogle  Maaneder  efter.  ,,Juno''  laa  seil- 
klar  psta  Rheden  af  Montevideo,  hvor  man  havde 
indtaget  Huder.  Resten  af  Ladningen  for  Europa, 
nemlig  Kaffe,  skulde  indtages  oppe  i  Rio,  og  imid- 
lertid førte  man  Kul  didop  i  det  ledige  Skibsrum. 

Skibet  laa  i  tropisk  Kostume  med  Seiltelte  over 
For-  og  Agterdæk  for  den  stærke  Solsteg,  og  Mand- 
skabet gik  omkring  tilsvarende  luftigt  klædte  i  aabne 
Skjorter  og  opbrættede  Seildugsbenklæder,  brune  og 
blanke  af  Sved,  snappende  efter  ethvert  Luftdrag. 

Det  var  paa  Aarets  hedeste  Tid;  Begen  smeltede 
i  Dæksf ugerne,  og  Tjæren  randt  ned  ad  Skibssiden. 

Man  havde  ligget  slig  over  et  Par  Dage,  thi  man 
haabede  endnu  paa  Posten,  som  man  havde  ventet 
at  finde  allerede  ved  Ankomsten. 

Den  Forventning,  hvormed  denne  imødeses,  lige- 
som den  Skuffelse,  der  maler  sig  i  alle  Ansigter,  naar 
den  udebliver,  kj  ender  kun  den,  som  har  gaat  med 
en  Langfarer.  Der  er  vel  neppe  en  Mand  ombord, 
som  ikke  efter  den  lange  Tid  har  glædet  sig  til  at 
høre  noget  fra  Hjemmet,  fra  Hustru  og  Børn,  Kjæ- 
reste  eller  Slægtninge,  og  selv  den,  som  ingen  saa- 
danne  Baand  har,  synes  ikke  mindre  spændt;  thi 
Hjemlængselen  er  ombord  en  stedse  voksende  Magt. 

I  fremmed  Havn  kan  der  være  mangen  ofte  vild 
Fomøielse;  men  Tanken  om  igjen  at  sætte  Foden 
paa  Fædrelandets  Brygge  blir  tilslut  dog  den  ene* 
raadende  og  er  visselig  ogsaa  fornemmelig  den  Magt, 
som  hindrer  den  norske  Matros  fra  i  Længden  at 
tjene  under  fremmed  Flag. 

Hæk  jollen  lagde  netop  tilborde. 

Den  pyntede  Styrmand  fløi  trods  den  dorsk- 
g j  ørende  Hede  som  en  Kat  opad  Falderebstrappen  og 
forsvandt  agter  om  Hytten,  hvor  Kapteinen  sad  ved 
et  lidet  Bord,  hvorpaa  stod  Karaffel  og  Glas. 

Kaptein.  Becks  kjødfulde,  rødmussede  Ansigt  — 
han  havde   en  Krans  ret  nedkjæmmet  hvidt  Haar 

om  det  skaldede  Hoved,  som  han  idelig  tørrede  i 
Heden  —  tydede  ved  den  stærke  Farve  paa,  at  han 
neppe  var  saa  rolig,  som  han  gav  sig  Mine  af,  da 
han  lod  Pakken  ligge  urørt  paa  Bordet.  Han  nik- 
kede til  Styrmanden,  der  forstod,  at  Meningen  var, 
at  han  for  det  første  skulde  træde  af  og  vente  omme 
paa  den  anden  Side  af  Hytten. 

Beck  skar  op  Brevpakken,  og  hans  Ansigt  blev 
lyst,  da  han  deri  saa  et  Brev  udenpaaskrevet  af  sin 
Søn. 

Han  gav  sig  nu  med  en  munter  Mine  til  at  sor- 
tere Brevene  efter  de  forskjellige  Udenpaaskrifter  med 
en  og  anden  Bemærkning  efter  sit  Kj  end  skab  til 
enhver. 

„Styrmand!"  —  raabte  han  lystig,  idet  han  sam- 
lede dem  alle  sammen  igjen  og  rakte  dem  til  ham: 
—  „Her  er  Breve  fuldtop,  baade  fra  Koner  og  Kjæ- 
resterl" 

At  der  var  Post,  fløi  som  en  Løbeild  henad  Dæk- 
ket ned  paa  Banjeren,  ind  i  Ruffet  og  Kabyssen. 

Da  Styrmanden  begyndte  at  raabe  op  Navnene 
udenpaa  Brevene,  var  alt  hele  Besætningen  samlet 
omkring  Storlugen,  hvorpaa  han  stod,  paa  en  eller 
to  Efternølere  nær,  der  havde  befundet  sig  oppe  i 
Riggen,  og  nu  saas  ifærd  med  at  entre  skyndsomt 
ned  ad  Vævlingeme. 

Den  eneste  af  dem  alle,  som  hverken  ventede 
Efterretninger  eller  lod  til  at  bryde  sig  om  dem, 
var  Salve  Kristiansen.  Han  stod  under  Brevenes 
Uddeling  med  noget  sammenklemte  Læber  agterud 
bag  Rattet,  tilsyneladende  kun  optaget  af  de  to  Rors- 
mænd, der  opheiste  og  hukede  fast  Hæk  jollen.  Af 
og  til  tog  han  en  Haand  i  med;  men  den  Maade, 
hvorpaa  han  udførte  dette,  røbede  ikke  netop  det 
velvilligste  Humør. 

Der  var  kommet  noget  rydt  og  uvenligt  ind  i 
hans  Væsen,  og,  naar  Kapteinen  leilighedsvis  havde 

skrevet  hjem,  at  han  ikke  var  saa  tilfreds  med  ham, 
havde  dette  sin  gode  Grund.  Der  var  forefaldt  flere 
Ubehageligheder  med  ham  og,  var  der  nu  ombord 
en  eller  anden  Uenighed,  kunde  man  altid  være  vis 
paa,  at  han  stod  bagom. 

Kaptein  Beck  havde  derhos  faat  en  irriteret  Fø< 
lelse  af,  at  Salve  maatte  nære  Bitterhed  mod  ham 
personlig. 

Med  Undtagelse  af  Kapteinen,  der  sad  bag  Hyt- 
ten, var  Salve  forresten  nu  det  eneste  Menneske,  der 
var  at  se  paa  Dækket.  Første-Styrmand  havde  truk- 
ket sig  tilbage  til  sit  Lukaf  nedenunder  med  B^ev  fra 
sin  Forlovede,  anden  Styrmand  laa  og  studerede  et 
lignende  oppe  i  Storbaaden,  og  hele  Besætningen 
syntes  at  være  forsvundet.  Vilde  man  søgt,  kunde 
man  fundet  Brevlæsere  ligge  to  og  to,  ifærd  med  at 
bogstavere  og  nyde  sine  Skrivelser,  spredte  om  paa 
de  mest  afsides  Steder  lige  fra  Store-  og  Forremers 
til  Kølerne  nede  under  Tyskendækket  eller  i  Matros- 
ruffet. Der  læstes  i  Kabyssen  og  under  Bakken,  selv 
ude  paa  Bougsprydet  havde  en  oprettet  sig  et  Pau- 
lun for  sin  Uforstyrrethed  under  en  Fold  af  den 
nedhalede  Klyver. 

Kaptein  Beck  sad  bag  Hytten  og  læste  Sønnens 
lange  Brev.  Han  var  hummerrød  i  Hovedet  og  saa 
opbragt  ud. 

Sønnen  bad  om  hans  Samtykke  til  sin  Forlovelse 
med  Elisabeth,  og  Faderen  forstod,  at  det,  trods  alle 
de  vakkre  Ord  i  Brevet,  var  en  afgjort  Sag,  som 
ikke  længer  lod  sig  rokke. 

Hans  uvilkaarlige  Bevægelser  og  halvt  lydelige 
Udraab  røbede  noksom,  at  Efterretningen  havde  sat 
ham  i  voldsomt  Sindsoprør. 

Han  sad  en  Stund  stille,  trommende  med  Haan- 
den  paa  Knæet,  og  laante  undertiden  Salve,  der  stod 
henne  ved  Rattet,  alt  andet  end  blide  Øiekast  Det 
var,  som  om  han  kunde  have  Lyst  til  at  lade  sin 

Harme  gaa  ud  over  ham.  Han  vidste,  at  Salve 
hjemme  havde  villet  give  Elisabeth  Foræringer  og 
formodentlig  havde  friet  til  hende;  —  og  nu  skulde 
den  samme  Pige  blive  Hustru  for  hans  egen  Søn, 
Søofficeren! 

Tilslut  slog  han  Haanden,  hvori  han  holdt  Bre- 
vet, tungt  i  Bordet,  saa  Karaffel  og  Glas  faldt  ned. 
Han  stødte  med  Foden  efter  Stumperne  og  gik  med 
hastige  Skridt  henover  Dækket. 

Da  han  kom  forbi  Salve,  kunde  han  neppe  styre 
sig;  men  dreiede  sig  braat  rundt  paa  Hælen  fra  ham 
og  gik  igjen  et  Par  Gange  henover. 

Salve  begreb  af  Kapteinens  Blikke  hen  paa  sig, 
at  denne  havde  staat  i  Begreb  med  at  sige  ham  noget 
ubehageligt,  og  hans  trodsige  Holdning  og  Mine 
viste,  at  han  stod  beredt  til  at  modtage  det. 

„Hvor  er  anden  Styrmand?  Hvor  er  hele  Vag- 
ten?" —  raabte  han  forbittret,  da  han  kom  igjen, 
og  saa  sig  tilsyneladende  forundret  om;  thi  han 
vidste  vel,  hvorledes  det  hang  sammen,  og  man 
skulde  efter  Bestemmelsen  først  lette  senere  med 
Aftenbrisen. 

,,Hoir'  —  lød  det  i  Storbaaden  fra  den  i  sin 
behagelige  Beskjæftigelse  pludselig  afbrudte  Styr- 
mand, der  nu  reiste  sig  og  kom  lidt  forstyrret  med 
Brevet  i  Haanden. 

„Klar  til  at  lette!  —  Pur  alle  Mand  ud!"  —  kom- 
manderede Beck  og  brølede  til  Overflod  paany  Ordren 
ud  gjennem  Raaberen. 

Folkene  myldrede  med  sure  Miner  frem  fra  sine 
forskjellige  Tilholdssteder;  —  de  var  alt  andet  end 
l>eredte  paa  en  saadan  Overraskelse  midt  i  Solstegen, 
og  der  haglede  med  Ordrer  om  Seilsætning  og  Let- 
ning,  som  Kapteinen  med  ét  var  bleven  besat. 

Af  de  enkelte  snarere  Hyl  end  Sange,  som  hør- 
tes om  Gangspillet,  og  ledsagede  de  forskjellige  Ar- 
beider,  var  det  ikke  vanskeligt  at  forstaa,  at  Mand- 

skabet  var  kommet  i  en  ophidset  Stemning;  thi 
man  havde  ventet  at  have  Fred  til  over  Skaffetiden, 
da  man  omkring  Ruffet  skulde  udveksle  alskens 
Nyheder  og  Efterretninger.  Den  vante  engelske  Op- 
sang for  Bouglinehal: 

naul  the  bowUne. 

the  Captain  he  is  ffrowUng. 

haul  the  bowllne. 

the  bowllne  haal! 

blev  sunget  med  forarget  Hentydning  af  de  i  Solen 
svedende,  halvnøgne  Matroser,  der  halede  Bouglinen 
og  strakte  Mersseilet.  Under  de  tunge  Hal,  hvor- 
med  man  tilslut  kattede  det  svære  Anker  op  for  Bou- 
gen,  havde  Styrmanden  raabt  et  opmuntrende: 

„Sæt  „„Kjelimen  —  hal""  paa!"  —  Men  Ende- 
ordene i  Sangen: 

„Aa  hal  1  —  aa  —  1  aa  — ! 
„Cheer  my  men!" 

udstødtes  med  haanlig  Hujen. 

Nils  Uvaagen  stod  drivende  af  Sved  i  sin  gamle 
Skindhue,  hvoraf  han  havde  udtaget  Foret,  og  saa- 
godtsom  i  Svømmebenklæder,  saa  at  man  ret  kunde 
se  hans  kjæmpestærke  Figur.  Det  var  den  brune 
nordiske  Bjørn  nede  i  Tigerens  Klimat.  Han  brugte 
ikke  at  synge,  og  hans  taalmodige  Sjæl  deltog  néppe« 
heller  i  den  Misfomøielse,  som  Kammeraterne  ud- 
hujede. Han  satte  nu  det  sidste  Halvstik  paa  det 
tunge  Anker. 

„Nu  skal  I  straks  faa  kjøle  Jer  ved  at  heise  Kly- 
ver  og  Jager.  Naar  vi  kommer  rundt  Pynten,  skal 
alle  Læseilene  udi"  —  yttrede  Salve  ironisk.  Han 
var  netop  med  endel  af  Mandskabet  kommet  fra  det 
tunge  Arbeide  med  at  sætte  Berginnerseilet. 

Udsigten  til  at  sætte  Læseilene  formørkede  yder- 
ligere alle  Ansigter;  thi  dette  er  et  overordentlig  møi- 

somt  SJau,  og  Folkene  syntes,  de  rent  ud  holdt  paa 
at  steges. 

Kaptein  Becks  Ordrer  haglede  imidlertid  ud  af 
Baaberen,  ledsaget  af  stadige  paaskyndende  Irette- 
sættelser. 

Han  blev  først  sent  træt  den  Aften.  De  udførtes 
saameget  uvilligere,  som  ingen  tvivlede  om,  at  det 
jo  skede  bare  for  at  mase  dem  ud  og  hævne  sig  for 
endel  spydige  Tegn  paa  Misfomøielse  med  Skibs- 
kosten  i  den  sidste  Tid,  før  de  løb  ind  til  Monte- 
video. 

Der  havde  Folkene  ogsaa  kun  faat  en  knap  Land- 
lov under  Paaskud  af  de  politiske  Uroligheder,  som 
dengang  herskede  i  Laplatastateme,  og  hvorunder 
Partierne  daglig  sloges  i  Montevideos  Gader. 

Blandt  de  fleste  Skibsbesætninger,  og  mangen- 
gang netop  de  bedste,  yttrer  sig  gjeme  tilslut  endel 
Urolighed  og  Misfomøielse,  naar  man  har  været  for- 
længe sammen.  Mandskabet  har  lært  hinanden  for 
godt  at  kjende;  man  kan  hverandres  Væsen  og  Egen- 
heder ud  og  ind,  og  det  er  kommet  til  det  Punkt, 
at  man  kjeder  sig,  da  selv  Kiv  og  Uenighed  blir  en 
Adspredelse  i  det  monotone  Skibsliv. 

Under  den  lange  Reise  i  det  hede  Klimat  var 
endel  af  Skibskosten  blevet  bedærvet,  idet  der  var 
kommet  Mid  og  Mug  i  den. 

Kokken  var  blevet  banket  under  Paaskud  af,  at 
han  ikke  vaskede  ud  Grynene,  og  Kapteinen  havde 
en  Aften,  da  han  i  Maaneskin  spadserede  oppe  paa 
Hytten,  fundet  en  harsk  Spegesild  opsat  paa  fire  Ben 
med  en  Stjert.  For  dette  Puds  mistænkte  han  urette- 
lig Salve,  der  tvertimod  endog  havde  forpurret  et 
Forslag  paa  Bakken  om  at  sende  en  Deputation  ag- 
terud i  Anledning  af  Kosten. 

Kaptein  Becks  Humør  blev  ikke  bedre  de  føl- 
gende Dage;  —  han  saa  rød  ud  i  Hovedet,  som  om 

Jonas  Lie:   Samlede  Værker.    II.  '^ 

han  led  af  Blodopstigning,  og  Salve  iagttog,  at  Kap- 
teinen  saa  paa  ham  med  iltre  Øine,  hvergang  han 
kom  ham  nær.  Det  var,  som  om  han  vilde  bryde  ud 
med  noget. 

Endelig  kunde  Beck  ikke  bare  sig  længer.  Han 
maatte  have  Luft  for  sin  Harme  over  Sønnens  For- 
lovelse, selv  om  det  blev  paa  hans  egen  Bekost- 
ning. 

Som  denne  havde  lagt  op  en  TaugruUe  agterud, 
udbrød  Beck,  der  hidtil  havde  staat  taus  og  set  der- 
paa,  pludselig  uforanlediget  og  med  en  foragtelig  Be- 
toning: 

,,Du  kj endte  jo  den  —  den  Elisabeth  Raklev, 
som  jeg  fik  i  Huset!  —  Posten  har  nu  bragt  mig 
den  glædelige  Efterretning,  at  hun  er  forlovet  med 
min  egen  Søn." 

,, Tillykke  Kaplein!"  —  svarede  Salve,  ganske 
hvid  i  Ansigtet.  Stemmen  raknede  for  ham,  saa 
det  knap  hørtes,  men  der  skjød  et  trodsigt,  vildt 
Glimt  ud  af  hans  Øie. 

,,Han  skulde  naturligvis  havt  Pigen!"  —  brum- 
mede Kaptein  Beck,  da  Salve  gik  bortover.  —  ,,Ja, 
nu  kan  han  have  det  at  ærgre  sig  over  istedetfor 
Skibskosten!" 

Ud  paa  Kvælden  var  Salve  og  Nils  Buvaagen 
sammen  oppe  i  Storraaen,  hvor  en  Kommando  ud- 
førtes med  Storseilet.  De  øvrige  af  Folkene  var 
entrede  ned  igjen,  men  Salve,  der  trængte  til  En- 
somhed, stod  endnu  paa  Perten  med  Albuerne  over 
den  svære  Raa. 

Himmelen  over  dem  luede,  som  den  kunde  være 
en  Kuppel,  tæt  i  tæt  beslaaet  med  skinnende  Guld- 
nagler. 

Paa  skraa  mod  Horisonten  oprandt  Sydkorset, 
og  Aftenstjernen  lyste  i  den  varme  Nat  med  et  Sølv- 
sk  j  ær,  der  gav  klart  Lys  og  Skygge  nede  paa 
Dækket. 

Skibet  pløiede  i  Morild  og  drog  Kjølvandet  efter 
sig  som  en  lang,  blaaligt  glimtende,  Fosforstribe. 

Nils  havde  af  Salves  Adfærd  og  hele  Udseende 
den  Dag  begrebet,  at  der  var  noget  ualmindeligt 
paafærde  med  ham,  og,  da  han  saa,  at  Salve  blev 
deroppe,  blev  han  ogsaa,  idet  han  yttrede,  at  det 
var  godt  at  svale  sig  en  Smule,  istedetfor  at  gaa 
tillsøis  nede  paa  Banjeren  under  det  lumre  Tysken- 
dæk. 

Salve  stod  i  sine  egne  Tanker. 

At  Elisabeth  var  blevet  forlovet  med  Becks  Søn, 
susede  dumpt  gjennem  hans  Hjerne,  og  den  Maade, 
hvorpaa  Kapteinen  havde  berettet  ham  det,  kogte  i 
ham. 

Nede  fra  Bakken  steg  der  op  en  Sjømandsvise. 
Den  lød  melankolsk  hen  i  Kvælden: 

,.Saa  lettede  ▼!  Anker  og  firav  ud  vore  Sell, 
saa  stod  ▼!  ud  fra  Arendal  for  Bovenbram  og  Røil. 
Der  1x>r  saa  fin  en  Jomfru  —  hun  gav  mig  først  sit  Ja; 
men  har  mfg  troløst  sveget,  alt  før  jeg  fo'r  derfra. 

Jeg  er  en  fattig  Sjømand  kun.  som  gaar  fra  Havn  111  Havn, 
-:-  saa  tåled  Jeg  —  hun  lo  og  græd  1  et  udi  min  Favn; 
men  hendes  Navn  Jeg  siger  og  nævner  ingen  Stund, 
hun  var  saa  falsk  1  Hjertet,  fast  med  en  Rosenmund." 

Efterat  Visen  var  endt,  vendte  Salve  sig  pludse- 
lig til  Nils,  der,  at  slutte  af  enkelte  Suk,  var  rørt. 

,,Nu  flæber  Du  for  en  andens  Kjæreste,  Nils; 
men  hvad  vilde  Du  gjort,  om  det  var  din  egen?" 

„Min  Kone!"  —  svarede  denne  forskrækket;  han 
magtede  klarlig  ikke  i  Øieblikket  den  Idé  og  saa 
med  hele  sit  svære  Ansigt  paa  ham. 

,,Ja,  vilde  Du  ikke  af  Hjertens  Grund  set  hende 
sænket  paa  Havsens  Bund?" 

„Paa  Havsens  Bund  med  min  Karen!  Nei,  da 
sprang  jeg  før  selv." 

„Ja,  men  om  hun  nu  havde  været  dig  utro?"  — 

fortsatte  Salve  igjen,  idet  han  med  en  vis  dæmonisk 
Lyst  gik  den  arme  Kar  paa  Klingen. 

,,Ja,  men  det  er  hun  ikke." 

Nils  duede  ikke  for  det  abstrakte  og  var  ikke 
til  at  drive  længer  i  den  Sag.  Men  han  var  dog 
bleven  stødt  og  entrede  lidt  efter  ned  uden  at  sige 
et  Ord. 

Resultatet  af  Salves  bittre  Betragtninger  oppe 
paa  Raaen  var  blevet  den  faste  Beslutning  at  rømme, 
saasnart  ,,Juno"  bare  kom  til  Rio.  Han  vilde  ikke 
længer  træde  den  samme  Skibsplanke  som  Elisa- 
beths Svigerfader. 

„Heller  i  Havet  end  tilbage  til  Arendal  igjen!" 
mumlede  han,  som  han  gav  sig  til  at  stige  ned. 

Siden  udpaa  Natten,  da  Maanen  var  staat  op, 
kom  Nils,  der  ikke  havde  faat  Ro  i  Køien,  igjen  hen 
til  Salve. 

,,Hvad  jeg  vilde  have  gjort  —  spurgte  Du?  — 
Jeg  skal  sige  Dig  det,"  —  sagde  han  efter  et  lidet 
Ophold,  hvorunder  hans  troværdige  Ansigt  syntes 
tynget  af  Forestillingens  hele  Vægt,  —  ,,jeg  vilde 
været  død  paa  Dørstokken." 

Salve  stod  en  Stund  og  saa  paa  ham.  Der  kom 
i  Maanelyset  et  eget  blegt  Skjær  over  hans  Ansigt. 

,,Ser  Du,"  —  sagde  han  ironisk  og  lagde  Haan- 
den  paa  hans  Skulder;  ,,jeg  har  ikke  nogen  Hustru, 
men  er  alligevel  død  paa  Dørstokken,  —  saa  nu  bare 
spøger  jeg!"  Han  gik  fra  ham  med  en  tvungen, 
skarp  Latter. 

Nils  Uvaagen  blev  staaende  uvis  og  grundede. 
Det  var  ikke  umuligt,  at  Salve  havde  gjort  Nar  af 
ham.  Men  en  anden  Følelse  var  dog  den  overvei- 
ende.  Den  sagde  ham,  at  han  havde  kastet  et  Blik 
ind  i  et  fortvivlet  Sind,  og  han  følte  dyb  Medynk. 

—  Man  stod  langsomt  nordostover  langs  Kysten 
af  Brasilien  for  ethvert  Seil,  som  blot  kunde  trække. 

Hver  Morgen  ved  Enden  af  Hundevagten,  naar 

Solen  havde  sin  pragtfulde  Opgang  ude  i  Havet, 
reiste  Landvinden  sig  forfriskende  og  bærende  med 
sig  en  Duft  af  alskens  krydrede  Urter. 

Der  foregik  da  en  livlig  Jagt  rundt  Skibet  af 
de  store  Albatroser  og  alskens  Sjøfugl,  og  man  saa 
Stimer  af  jagede  Flyvefisk. 

Efterhaanden  blev  Luftningen  stedse  varmere  og 
lindere,  indtil  Seilene  om  Aftenen  hang  slappe  i 
Vindstillen.  Man  gjorde  neppe  fem  Knob  i  Vagten, 
og  Heden  var  den  meste  Tid  af  Dagen  utaalelig. 

Kaptein  Beck  viste  sig  imidlertid  uforandret  som 
den  samme  vrede  Gud.  Han  havde  sat  sig  for  at 
„mase"  sit  Mandskab,  som  han  paastod  havde  faat 
Unoder  af  Dovenskab. 

Endel  Skybanker,  der  samlede  sig  i  Horisonten, 
gav  en  hed  Eftermiddagsvagt  Ekstraanledning  til 
Arbeide,  idet  Kapteinen  lod  tage  alle  Seil  ind,  saa 
at  de  fra  at  gaa  for  Sky  seil  og  fuldt  satte  Læseil 
nu  med  ét  laa  for  Stumperne  og  ventede  Orkan. 

Stormen  blev  ikke  saa  voldsom,  som  han  havde 
ment. 

Derimod  kom  der  en  forfærdelig  Plaskregn  med 
Lyn  i  Lyn  og  et  sandt  Himmelbrag  saaledes,  som 
Tordenveir  kun  arter  sig  i  disse  Farvande.  Natten 
syntea  illumineret  i>g  gjennemjaget  af  en  Zigzagild, 
der  aldeles  blændede  Øiet. 

Pludselig,  omkring  Klokken  to,  indtraadte  der  et 
Vindstille,  og  oppe  paa  Kaitoppene  saas  i  det  elek- 
triske Veir  med  ét  tændt  store  Lys.  Lidt  efter  blus- 
sede der  frem  ligesom  klare  Gasblus  paa  alle  Raa- 
nokkene,  —  det  var,  som  en  Mand  skulde  gaat  hen- 
over og  tændt  dem;  og  midt  paa  Stormasten  viste 
sig  er  stor  stærktlysende  Maane. 

Synet  varede  over  en  Time,  og  flere  troede  for- 
skrækkede, at  det  betød,  de  skulde  gaa  under. 

Der  var  overhovedet  foregaat  underlige  Ting  om- 

bord  i  de  sidste  Dage.    Foruden  hin  Lysning  havde 
man  ogsaa  hørt  Støn  nede  i  Kullasten. 

Seilmageren  paastod,  at  han  flere  Nætter  i  Rad 
havde  set  en  Mand  gaa  fra  Midtskibs  agterover  langs 
Rækkerne.  Han  havde  en  Stund  staat  stille  og  pegt 
med  Haanden  paa  Kompasset,  hvorpaa  han  for-, 
svandt  i  Kjølvandet. 

En  anden  paastod,  at  han  havde  set  Skibsnissen 
gaa  samme  Vei  og  jumpe  overbord.  Han  var  med 
Topluen  ikke  høiere  end  en  halv  Sjøstøvle. 

At  Nissen  forlader  Skibet,  varsler  i  Sjømands- 
overtroen  altid  Undergang. 

Alt  dette  maatte  betyde  noget,  og  slig,  som 
Beck  hver  Dag  huserede,  kunde  det  neppe  være  an- 
det, end  at  der  var  faret  ondt  baade  i  Kapteinen 
og  Skibet. 

De  underlige  Lyd  i  Rummet  vedblev. 

Det  havde  lydt  næsten  som  en  Jamren  en  Tid, 
da  Lugen  var  skalket  over.  Denne  toges  imidlertid 
igjen  bort,  for  at  der  ikke  skulde  opstaa  Kulgas  i 
Rummet. 

Kokken,  som  bar  Vand  derindefra,  kom  en  Dag 
farende  forskrækket  op  og  paastod,  at  han  havde 
set  en  Mand  i  rød  Trøie  sidde  der. 

,,Det  er  Skibsnissen,  som  jamrer  for  Skuden,"  — ■ 
mente  nogle  betænkeligt.  Men  da  Kokken  hertil  ind- 
vendte, at  Fyren  havde  været  mindst  saa  stor  som 
den  svære  Anders  Baadsmand,  og  derhos  begyndte 
at  udstyre  ham  med  sort  Farve  og  Kløer,  opstod  der 
alvorlig  Skræk. 

Det  kunde  være  saa  sin  Sag  at  fare  med  dette 
Fartøi  længer. 

Kaptein  Beck  havde  alt  besvaret  disse,  som  han 
antog,  nye  Forsøg  paa  at  ærgre  ham,  med  fortsat 
,,Masingsarbeide". 

Skjønt  Salve  havde  for  god  Forstand  til  at  dele 
Overtroen,  havde  han  dog  intet  imod  den  opstaaede 

Misfornøielse  og  ymtede  om,  at  han  iKke  fandt  det 
saa  urimeligt,  om  alle,  som  kunde,  rømte  fra  Skuden 
i  Rio. 

Da  Beck  berettedes  Kokkens  sidste  Iagttagelse, 
udbrød  han  haanligt,  idet  han  pegte  med  det  for- 
bidte Mundstykke  af  sin  gamle  Merskumspibe  hen 
paa  den  tedende: 

„Jeg  tænker,  der  stikker  en  tilstrækkelig  dum 
Djævel  i  Lasten  paa  en  og  hver  af  Jer.  Er  der  ingen, 
som  har  Mod  til  at  gaa  ned  i  Kulrummet?  Eller  skal 
jeg  gaa  selv?" 

Første  Styrmand  bød  sig  til  at  følge  ham. 

Men  nu  meldte  Salve  sig  og  erklærede,  at  han 
for  sin  Part  ligesaa  gjeme  gik  ned  i  Kulrummet  som 
tilveirs:  „En  sveder  ikke  halvt  saameget  der!"  til- 
føiede  han  med  en  spydig  Hentydning. 

Da  Salve  søgte  med  Lygten  nede  i  det  mørke 
Rum,  fandt  han  en  stakkels  forkommen  Fyr  i  rød 
Uldtrøie,  der  var  krøbet  op  paa  Kabeltaugrullen  bag 
Vandfadet 

Han  var  sort  som  en  Neger  af  Kullene  og  for- 
klarede skjælvende,  da  han  kom  op  paa  Dækket,  at 
han  var  deserteret  fra  sit  Regiment  i  Montevideo, 
for  hvilken  Gjerning  der  var  Livsstraf,  og  at  han 
havde  tænkt  at  holde  sig  forstukket,  indtil  Fartøiet 
kom  til  Rio. 

Han  var  kommet  ombord  i  Mørket  den  sidste 
Aften,  de  laa  i  Havnen,  og  havde  skjult  sig  under 
Kullene.  Da  de  skalkede  Lugen,  var  han  nær  blevet 
kvalt  af  Kulgassen  og  havde  ligget  og  stønnet.  Siden 
havde  han  set  sit  Snit  til  om  Nætterne  i  Mørket  at 
liste  sig  op  agterud  til  Hækjollen,  i  hvilken  han 
havde  ligget  og  draget  frisk  Luft,  indtil  henimod 
Solopgang.  Nogle  Gange  havde  han  været  inde  i 
Kabyssen  og  fundet  sig  Mad,  og  ved  Kompasset 
havde  han  undertiden  stanset,  fordi  han  syntes,  Far- 
ten aldrig  tog  Ende,  og  han  vilde  forvisse  sig  om. 

at  Skibet  virkelig  styrede  Nord  mod  Rio,  thi  dette 
sidste  havde  han  hørt  af  en  nede  ved  Havnen. 

Det  var  en  ung,  smalbygget  Mand  med  smaa, 
rappe  Øine,  ikke  høiere  end  Salve  og  af  Udseende 
en  Spanier  eller  Portugiser.  Han  kunde  dog  gjøre 
sig  forstaaelig  paa  engelsk. 

Sandheden  af  hans  Forklaring  forekom  Kaptein 
Beck  tvivlsom;  thi  han  saa  ud  til  at  være  af  noget 
bedre  Stand  end  en  simpel  Soldat,  og,  af  hans  Angst 
for  at  angive  sin  Nærværelse,  endog  efterat  de  var 
komne  i  rum  Sjø,  sluttede  denne,  at  han  hørte  til 
de  politisk  proskriberede,  der  fortiden  ogsaa  havde 
Grund  til  at  skjule  sig  i  Rio. 

Han  lod  ham  give  Spise  og  lovede,  ikke  at  hindre, 
at  han  gik  fraborde  paa  den  Maade,  dem  selv  fandt 
for  godt  Men  nogen  Hjælp  maatte  han  ikke  vente, 
da  Kapteinen  ikke  agtede  at  indvikle  sig  med  Autori- 
teterne for  hans  Skyld. 

Salve,  der,  som  de  fleste  Sjømænd,  kunde  endel 
engelsk,  sluttede  sig  efterhaanden  til  Spcmieren,  i 
hvem  han  fandt  en  underholdende  og  saare  kløgtig 
Fyr. 


XV. 

For  en  let  Eftermiddagsbris  gled  de  ind  i  det 
trange  Seilløb  til  Rio  Janeiro,  —  et  af  de  skjønneste 
i  Verden,  —  mellem  de  kjæmpemæssige  Granitbjerge, 
hvoraf  det  ene  endnu  laa  luerødt  i  Solen,  medens  det 
andet  stak  violet  op  af  Skyggen  imod  Luftens  rene 
blaa. 

Paa  den  ene  Side,  ved  Foden  af  „Sukkertoppen'', 
havde  de  Fæstningen  Praja,  paa  den  anden  Castel 
Santa  Cruz,  og  lige  imod  dem  paa  den  høieste  Top 

inde  i  Havnen  gjorde  et  slankt  Signaltaam  sine  Be- 
vægelser. 

Al  denne  Naturskjønhed  gjorde  et  stærkt  Indtryk 
paa  Salve;  der  overkom  ham  i  denne  Stund  en  Fø- 
lelse af  Anger  over  sin  Beslutning  at  rømme. 

Da  Autoriteterne  kom  ombord,  arbeidede  Bra- 
silianeren roligt  mellem  de  andre  Matroser,  og  det 
lykkedes  dem  ikke  under  Mønstringen  at  opdage,  at 
der  i  det  af  Kapteinen  opgivne  Mandskabstal  var 
en  overkomplet  Salve  havde  laant  ham  sine 
Klæder. 

Uavnelodsen,  en  vigtig  Mulat  i  Panamahat  med 
en  rød  Pion  i,  samt  udstyret  med.  Skildt  og  Stav, 
kom  derimod  snart  paa  det  rene  med,  at  der  her- 
skede Misfornøielse  blandt  Besætningen;  thi  da  man 
begyndte  at  varpe  og  forhale  for  at  fortøie  inde  paa 
Ankerpladsen  Uha  das  Cobras,  lød  Gangspilsangen 
igjen  ikke  lidet  ophidset  Og  det  var  vistnok  efter 
et  Vink  af  ham,  at  der  allerede  samme  Aften  ind- 
fandt sig  Runnere  nede  paa  Kaien  hos  dem. 

Kaptein  Beck  var  misfornøiet  baade  med  sig  selv 
og  Mandskabet 

Han  var  altid  hidsig  nede  i  det  varme  Klimat, 
og  forsøgte  ofte  meget  agtværdigt  at  styre  sig;  men 
dette  førte  kun  til  desto  stærkere  Udbrud  i  ubevog- 
tede Øieblikke. 

Hint  Brev  fra  Sønnen  havde  gjort  ham  bitter, 
og  nu,  han  troede  sin  Autoritet  krænket,  var  han 
bleven  ubøielig. 

De  af  Folkene,  som  pønsede  paa  at  forlade 
Skibet,  fandt  dog  sin  Regning  ved  at  vente,  indtil 
de  efter  Sædvane  i  Havn  kunde  faa  endel  af  Hyren 
udbetalt 

Men  allerede  den  anden  Nat  var  saavel  Brasili- 
aneren som  Salve  forsvundne. 

Der  blev  en  skarp  Eftersøgning  ved  Hjælp  af 
Havnepolitiet,  især  hos  hin  Runner,  som  man  havde 

set  tale  med  Mandskabet.  Men  denne  viste  ved 
Husundersøgelsen  en  saa  fri  Samvittighed,  at  Poli- 
tiet mente,  at  det  denne  Gang  dog  ikke  kunde  være 
ham. 

Beck  skjærpede  fra  nu  af  Vagterne  om  Natten 
med  de  paalideligste  af  Mandskabet,  halede  om  Afte- 
nen ud  fra  Kaien  og  nægtede  bestemt  al  Landlov. 

Han  havde  blot  faat  Tak  som  fortjent,  yttrede 
han  bittert,  fordi  han  havde  hjulpet  hin  rødtrøiede 
Gavtyv,  der  til  Gjengjæld  havde  skilt  ham  ved  hans 
bedste  Mand. 

At  Salve  var  rømt,  ærgrede  ham  mere,  end  han 
vilde  tilstaa  sig. 

Han  havde  efter  sit  Løfte  sørget  for,  at  han  paa 
Udreisen  fik  lært  Navigation  af  Første-Styrmand, 
og  derhos  opgjort  sig  endel  Planer  om,  at  han,  naar 
han  selv  engang  trak  sig  tilbage,  kunde  blive  Fører 
af  hans  ,,Juno".  Thi  en  redeligere  og  tilforladeligere 
Natur  følte  han,  at  han  aldrig  havde  stødt  paa,  og 
derhos  var  han  ualmindelig  begavet 

Sin  Tanke  om,  at  Brasilianeren  var  den  rette 
Mand  til  at  skaffe  ham  Udveie,  naar  de  kom  i  Havn, 
havde  Salve  snart  fundet  bekræftet,  og  han  havde 
vidst  at  gjøre  sig  ham  paa  mange  Maader  for- 
bunden. 

Før  de  gik  fraborde,  lagde  han  sit  Sølvuhr,  hvor- 
paa  han  med  Knivspidsen  havde  indridset  „Til  Ihu- 
kommelse af  Salve  Kristiansen'',  i  Nils's  Vestelomme. 
Denne  snorkede  høit  og  lydeligt  i  Køien  lige  ved. 

Ubemærket  af  Dæksvagten  klattrede  de  to 
Mænd  derpaa  i  Nattens  Stilhed  ad  Landtauget  over 
paa  Kaien. 

Salves  Ledsager  lod  til  at  være  vel  bekjendt  med  * 
Lokaliteterne  og  tillige  til  at  være  meget   ængste- 
lig; thi  de  undgik  alle  de  oplyste  Gader  og  holdt 
ofte  stille  paa  mørke  Steder  for  at  speide  efter  Nat- 
politiet. 

Efterat  de  en  Timestid  havde  vandret  gjennem 
trange  Stræder,  begyndte  Husene  at  veksle  med  Have- 
mure, hvorover  hang  Pomerantstræer,  der  udbredte 
en  stærk  Duft  i  den  stille  Nat. 

De  var  komne  ud  af  Forstaden  Catumby  og 
skulde  nu  over  en  aaben  Plads  ind  i  den  anden  For- 
stad Mata-Porcas.  Paa  en  Høide  saas  til  den  ene 
Side  en  fæstningsmæssig,  med  Stenmure  omgivet 
Bygning. 

Salves  Kammerat  viste  sig  her  overdrevet  ængste- 
lig, og  det  slap  da  ud  af  ham,  at  det  var  Straffean- 
stalten, hvorom  der  altid  gik  Patrouille. 

Efter  nok  en  halv  Times  Gang  stansede  han 
endelig  foran  en  Havemur,  hvortil  der  var  en  liden 
Laage.  Han  saa  sig  forsigtigt  om  og  sagde  feber- 
agtigt: 

„Her  skal  vi  over,  og  —  saa  er  vi  i  Sikkerhed." 

Han  steg  op  paa  Salves  Ryg  og  trak  derpaa 
denne  bagefter  op  til  sig  paa  Muren.  Med  et  Hop 
sprang  han  ned  i  den  lille  Have  og  begyndte  som 
vanvittig  at  rulle  sig  i  Græsset,  idet  han  alt  i  ét 
raabte: 

,,Salvado!  Salvado!"  —  Derpaa  ilte  han  op  til  det 
lille  Hus,  der  laa  halvt  omskygget  af  Træer,  ban- 
kede paa  en  egen  Maade  paa  Døren  og  raabte: 

,,Paolina!  —  Paolina!'* 

Et  Fruentimmer  i  Natdragt  med  en  ungdomme- 
lig, men  noget  dyb  Stemme  aabnede  Jalousien  inden- 
fra  og  stak  Hovedet  ud. 

„Federigo!"  sagde  hun  skjælvende,  og  nu  veks- 
ledes der  endel  raske  Spørgsmaal  og  Svar  i  det 
spanske  Sprog,  som  Salve  ikke  forstod. 

Han  begreb  kun,  at  hun  studsede  ved  at  se  ham 
have  en  fremmed  med  sig,  og  at  han  beroligede 
hende  med  Ordet  „amigo**  samt  en  kort  Forkla- 
ring. 

Hun  lukkede  hastigt  op  og  faldt  Federigo  hef- 

tig^  om  Halsen,   idet  hun  kyssede  ham  paa  begge 
Kinderne  og  hulkede. 

Efter  Stedets  Skik  rakte  hun  derpaa  Kinden  til 
Salve  og  studsede  lidt,  da  han  lod  til  ikke  at  for- 
staa  Meningen,  men  kun  nikkede  sin  Hilsen  og 
sagde  halvt  paa  engelsk  halvt  paa  spansk:  „Good 
evening,  Sennorita!" 

Nu  erindrede  hun,  at  hun  i  Iveren  havde  glemt 
sin  Mantille  og  løb  hastigt  fra  dem. 

Paolina  var  Federigo  Nunez's  Søster.  Hun  og 
hendes  gamle  Moder,  samt  en  endnu  ældre  Mulat- 
inde,  der  havde  været  hendes  Amme,  udgjorde  Hu- 
sets eneste  Beboere. 

Hun  traadte  snart  ind  igjen  med  Lys,  Vin,  Brød 
og  Frugter  paa  et  Bræt  og  satte  sig  deltagende  hen 
med  Armen  paa  Broderens  Skulder,  medens  han 
under  livlige  Gestus  fortalte. 

Hun  maatte  forestille  sig,  at  de  var  forhungrede, 
thi  hun  flyttede  i  ét  væk  Brødet  hen  til  dem. 

Medens  Federigo  talte,  var  hendes  Ansigt  som 
et  levende  Speil  af  Beretningen. 

Pludselig  blev  det  blegt  lidenskabeligt,  og  de 
sorte  Øine  lynte.  Hun  stødte  voldsomt  med  Haan- 
den  ud  i  Luften,  som  om  hun  udførte  et  Dolkestød 
og  lo  med  Nakken  bagover  haanligt  triumferende, 
saa  de  hvide  Tænder  skinnede. 

Salve  forstod,  at  Broderen  maatte  have  dræbt 
en  eller  anden  i  Montevideo,  formodentlig  for  at 
bjerge  sig,  og  at  han  frygtede  for,  at  Politiet  hjemme 
i  Rio  skulde  være  underrettet. 

Han  sad  og  stirrede  paa  hende. 

Hun  var  en  slank-elastisk  Kvinde,  paa  engang 
gratjøs  og  svulmende,  en  mørk  Skjønhed  af  det  Slags, 
som  kun  findes  i  Syden,  med  et  vidunderligt  Liv  over 
Ansigtet  og  i  de  brillante  Øine. 

Alligevel  forekom  Minespillet,  der  mindede  om 
Broderen,  ham  ukvindeligt,   og  han  var  alt  bleven 

frastødt  ved  den  Maade,  hvorpaa  hun  gjentagne 
Gange  lod  Øiet  hvile  paa  ham. 

Han  vidste  ikke  hvorfor,  men  Elisabeths  dybe, 
rene,  nordiske  Ansigt  blev  ham  i  dette  Øieblik  saa 
nærværende,  at  han  gjerne  kunde  tegnet  det. 

Det  lidet  smigrende,  som  hans  Ansigt  uvilkaar- 
ligt  bar,  i  Anledning  af  denne  Sammenligning,  op- 
fangedes tilfældigt  af  Paolina,  der  netop  stod  i  Be- 
greb med  paa  sin  ildfulde  Vis  at  takke  ham  for,  hvad 
hun  hørte,  han  havde  gjort  for  Broderen. 

Hun  blev  et  Øieblik  staaende  studsende  og  lidt 
uvis;  der  glimtede  noget  blegt  heftigt  op  i  hendes 
Ansigt,  og  Øiet  antog  et  eget  Udtryk  mod  ham.  Der- 
paa  gik  hun  hen  og  tog  ham  i  Haanden  paa  samme 
Maade,  som  hun  havde  set  ham  hilse  ved  Ankom- 
sten, og  udtalte  temmelig  koldt  nogle  Ord,  der  skulde 
betyde  hendes  Tak. 

Hun  saa  heller  ikke  hen  paa  ham,  da  hun  øn- 
skede ham  Godnat,  efter  at  have  vækket  den  gamle 
Mulatkone,  der  gav  sig  til  at  rede  et  Par  Sivsenge 
i  Sideværelset. 

Federigo  var  imidlertid  gaat  ind  til  Moderen,  og 
han  hørte,  at  der  taltes  ivrigt. 

I  Salves  Sind  var  uventet  det  manet  frem,  som 
han  helst  vilde  glemme,  og  han  laa  længe  vaagen 
i  sine  tunge  Tanker  om  Elisabeth. 

Siden  drømte  han,  at  han  var  konmiet  ind  i  et 
Slangerede  og  bestod  en  alvorlig  Kamp  med  en  stor 
Slange,  der  stak  i  Luften  efter  ham  fra  Tag  og 
Vægge,  og  i  hvis  rappe  Øine  han  tilslut  gjenkj endte 
Paolinas. 


Sennoritaen  var,  hed  det,  den  Formiddag  ude 
tilligemed  den  gamle  Mulatkone  for  at  gjøre  Ind- 
kjøb  og  anstille  sine  Iagttagelser  om,  hvorvidt  der 
drevee  Eftersøgelser. 

Af  en  Sans  for  at  stemme  med  sine  Omgivelser 
viste  Salve  sig  i  sin  fine  blaa  Klædesdragt,  som  han 
havde  ført  med  i  sin  Bylt  tilligemed  endel  andre 
Sager  og  de  Penge,  han  endnu  havde  tilbage  af  den 
Hyre,  han  havde  faat  udbetalt  i  Montevideo. 

At  han  tog  sig  godt  ud  i  den  smukke  Sjømands- 
dragt,  viste  sig  af  den  overraskede  Mciade,  hvorpaa 
Federigos  Moder  saa  paa  ham,  da  han  blev  fore- 
stillet for  hende.  Hun  havde  aabenbart  i  denne 
Sønnens  Ven  ventet  noget  i  Lighed  med  en  raa  bra- 
siliansk Matros,  hvilket  Slags  Mennesker  som  oftest 
tilhører  Folkebærmen  dernede. 

Selv  var  hun  en  indfalden,  pergamentgul  gam- 
mel Kone  med  et  tykt  graat  Haar,  der  var  bundet 
i  en  enkelt  Knude  op  i  Nakken.  Hun  bar  massive 
Ringe  peia  Fingrene  og  svære  Ørendobber.  De  smaa, 
stikkende  Øine  tydede  paa  afsveden  Lidenskab,  og 
hendes  Ansigt  bar  i  forstærket  Grad  det  speidende 
Rotteudtryk,  som  undertiden  laa  i  Sønnens. 

Forresten  opdagede  Salve  snart,  at  hun  var  hen- 
given til  Drik. 

Hun  holdt  sig  det  meste  af  Dagen  paa  Skygge- 
siden af  Huset  eller  paa  den  lille  Veranda  med 
Acachacas  og  Vand  ved  Siden  af  sig,  idet  hun 
uafladelig  røg  og  rullede  Cigaretter. 

Søskendene  lod  dog  ærbødige  lige  over  for  hende, 
og  det  var  klart,  at  hun  egentlig  ledede  Traadene 
i,  hvad  de  kunde  have  fore. 

Ved  Ave  Maria  om  Aftenen  laa  hun  ofte  beruset 
paa  Knæ  med  Rosenkransen  og  mumlede  sine  Bøn- 
ner, hvorefter  hun  altid  straks  begav  sig  tilsengs. 

Da  Sennoritaen  kom  hjem,  undgik  hun  frem- 
deles at  henvende  sig  til  Salve. 

Han  saa,  at  hun  leverede  sin  Broder  endel  Penge, 
og  nu  blev  hans  Ansigt,  der  den  hele  Formiddag 
havde  været  noget  traurigt,  igjen  muntert 

„Hvad  har  Du  gjort  min  Søster?"   —   spui^gte 

Fed^rigo  en  Dag  leende  —  ,,hun  er  Dig  ikke  god. 
Hun  er  farlig/*  —  sagde  han  alvorligt,  og  tilføiede 
derpaa  som  overtænkende: 

,,Saalænge  Du  er  i  dette  Hus,  er  Du  ialfald  sik- 
ker; men  nu  er  Du  advaret" 

Federlgo  begyndte  imidlertid  ligesom  Salve  at 
kjede  sig  ved  den  lange  Husarresi 

Om  Aftenen  gik  han  ud  trods  Søsterens  Over- 
talelser og  kom  meget  silde  hjem.  Han  var  da  i  et 
mørkt  og  ophidset  Humør,  og  af  hans  afbrudte  Yt- 
tringer  kunde  Salve  forstaa,  at  han  havde  tabt  alle 
sine  Penge  i  Spil. 

Salve  havde  allerede  den  anden  Morgen,  han  var 
i  Huset,  opdaget,  at  der  var  Pengemangel. 

En  Dag  var  baade  Broder  og  Søster  i  daarligt 
Humør.    Han  hørte  endog,  at  dé  trættedes  heftigt. 

I  et  passende  Øieblik  udførte  han  nu  den  Beslut- 
ning, han  havde  taget,  og  overleverede  Federigo  de 
Penge,  han  havde,  paa  en  enkelt  Sølvpjaster  nær, 
eftersom  han  fandt  at  burde  betale  for  sig. 

De  blev,  skjønt  nølende,  dog  modtagne,  og  om 
Aftenen  var  Federigo  igjen  ude,  medens  Søsteren 
blev  siddende  hjemme  paa  Verandaen. 

Hun  og  Salve  kunde  paa  Grund  af  Sproget  ikke 
tale  videre  sammen,  og  Salv^  var  nærmest  glad  i 
denne  Skillemur,  der  lod  ham  i  al  Ugenerthed. 

Hun  havde  dog  i  den  sidste  Tid  oftere  med  en 
vis  Interesse  set  hen  paa  ham  og  flere  Gange  gjort 
ham  Spørgsmaal  gjennem  Broderen, 

Hendes  Forestillingskreds  syntes  forresten  alt 
andet  end  rig;  thi,  hvad  hun  spurgte  om,  gik  altid 
ud  paa  det  samme,  nemlig,  hvorledes  Kvinderne  saa 
ud  i  hans  Land,  saa  han  snart  kunde  de  dertil  for- 
nødne spanske  Stikord  udenad. 

Medens  han  den  Aften  sad  bagover  paa  Stolen, 
og  hun  gik  forbi  hans  Ryg,  strøg  hun  som  leiligheds- 
vis  Haanden  let  gjennem  hans  Haar. 

Havde  det  været  elektrisk,  vilde  det  have  gni- 
stret som  en  Kats  af  hans  Vrede  ved  denne  Tilnær- 
melse. 

Da  Federigo  kom  hjem,  slængte  han  harmfuldt 
Hatten  hen  paa  Stolen  og  drak  med  et  hastigt  Drag 
ud  det  Glas  Rhum,  han  saa  staaende  paa  Bordet 
Han  bar  ikke  længer  den  smukke  Kappe,  som  han 
havde  havt  paa  sig,  da  han  gik  ud. 

„Jeg  har  spillet  bort  alle  dine  Penge!"  udbrød 
han,  uden  længere  at  genere  sig,  paa  engelsk  til 
Salve,  og  yttrede  derpaa  med  en  ubehagelig  Latter 
noget  til  Søsteren,  hvis  Ansigt  havde  vist,  at  hun 
straks  havde  begrebet  Sammenhængen. 

„Her  er  min  sidste  Pjaster,"  —  sagde  Salve  ra^t 
og  rakte  Sølvstykket  hen  til  Federigo.  „Kan  der 
intet  forsøges  med  den?'* 

,,Han  er  heldig  i  Kjærlighed,"  yttrede  Paolina 
grættent  og  naivt  overtroisk  — ;  „han  er  forlovet" 

Da  Broderen,  der  balancerede  Pjasteren  paa 
Pegefingeren,  leende  oversatte  dette,  svarede  Salve 
afbidende  med  et  utaalmodigt  Øiekast  hen  til  Sen- 
nor itaen: 

„Jeg  er  ikke  forlovet,  —  blir  det  aldrig!" 

„Ulykkelig  i  Kjærlighed!"  —  udbrød  hun  jub- 
lende, —  ,,og  den  sidste  Pjaster!  —  Imorgen  vinder 
vi  hundrede,  to  hundrede,  Federigo!" 

Det  lød  som  hendes  Hjertes  fulde  Overbevisning. 
Hun  greb  en  Mandolin  og  gav  sl^  til  at  danse 
nogle  Pas  frem  og  tilbage  paa  Gulvet,  medens  hen- 
des Øine  med  et  eget  Udtryk  hvilede  paa  Salve. 

„Skynd  Dig,  Federigo  —  endnu  iaften!"  afbrød 
hun  sig  pludselig  leende  og  kastede  Mandolinen  hen 
paa  Sofaen  —  „imorgen  kan  han  blive  uheldig." 

Hun  greb  Broderens  Hat,  trykkede  den  paa  hans 
Pande  og  skjød  ham  ivrigt  ud  af  Døren,  idet  hun 
selv  fulgte  med  og  lukkede  Havelaagen. 

Mens  hun  og  Salve  sad  alene  og  ventede  i  det 

af  Lampen  oplyste  Værelse,  hvis  Døre  og  Vinduer 
var  aabne  ud  til  den  duftfyldte  Maanenat,  der  glit- 
trede  paa  de  dunkle  Træer,  gav  hun  sig  til  at 
skjænke  Rhum  og  Vand  for  ham  og  rulle  hans  Ci- 
garetter, en  Kunst,  hvori  han  af  hendes  Latter  og 
Miner  forstod,  at  hun  fandt  ham  klodset. 

Hun  var  febrilsk  og  fløi  alt  i  ét  ned  til  Have- 
laagen. 

Salve  sad  rolig  og  røgte  og  nippede  til  Glasset, 
medens  hun  vuggede  paa  en  Rørstol  med  Nakken 
mod  Gesimsen  og  saa  paa  ham. 

Han  hørte  et  Suk,  og  hun  sagde  indsmigrende 
lavt: 

„Jeg  er  bange  for,  at  Federigo  er  uheldig." 

Salve  var  ikke  dummere  end,  at  han  forstod  Me- 
ningen. 

Han  saa  ogsaa  godt,  at  hun  var  smuk,  som  hun 
sad  der  med  Haanden  over  Knæet  og  stak  den  vel- 
formede, gratiøse  Fod  frem;  men  hans  Følelse  var 
udelukkende  Forargelse  over,  at  en  slig  brasiliansk 
Tøite  turde  driste  sig  til  at  sammenstille  sig  med 
Elisabeth.  Han  slængte  pludselig  Cigaretten  og  gik 
ned  i  Haven  uden  at  skjule  sin  Uvillie. 

Han  hadede  Kvinder  siden  den  ene,  som  han 
holdt  af,  havde  skuffet  ham,  og  gik  med  de  vanlige 
hastige  Skridt  i  Sindsbevægelse  frem  og  tilbage. 

Han  gik  der  endnu,  da  Federigo  kom  igjen  — 
med  sin  Kappe  paa  Skulderen  og  en  Pose  under 
Armen,   triumferende  og  ophidset. 

,, Næsten  tre  hundrede  Pjastrel"  raabte  han  og 
tog  Haven  1  tre,  flre  Skridt. 

I  Stuen  laa  Søsteren  og  sov  paa  Sofaen. 

Hun  sprang  op  i  Ekstase  ved  Underretningen, 
og  han  9aa  de  to  Søskende  i  barnagtig  Glæde  ud- 
brede Sølvet  paa  Bordet  og  dele  det  i  tre. 

Da  Salve  imidlertid  ikke  var  til  at  bevæge  til 

Jonas  Lie:    Samlede  Værker.    II.  ^ 

at  tage  mere  end  sin  ene  Pjaster  tilbage,  kom  der  i 
Sennoritaens  Øine  noget  næsten  ydmygt  beundrende. 
Hun  begreb  ikke  denne  Opoffrelse,  men  følte  dog,  at 
den  skjulte  noget  overlegent.  Efter  lidt  Betænkning 
rakte  bun  Haanden  frem  og  sagde: 

„Sennor,  giv  mig  den  Pjaster,  De  har  i  Haan- 
den, saa  skal  De  faa  en  igjen  af  mig!" 

Salve  gav  hende  den,  og  nu  kyssede  hun  den 
henrykt  gjentagne  Gange. 

„Med  den  spiller  jeg  imorgenaftenl"  raabte  hun 
glad  og  gjemte  den  i  Barmen. 

—  Hun  vandt  virkelig  ogsaa  da  endel  Pjastre  og 
kom  straalende  tilbage. 

Salve  kunde  ikke  opdage  andet  end,  at  Familien 
rent  ud  levede  af  Spil. 

Sønnen  havde  ogsaa  en  Forbindelse  med  et  eller 
andet  af  Partierne  og  lod  til  at  have  Udsigt  til  at 
blive  Officer  i  et  Frikorps,  om  der  kom  nogen  Reis- 
ning  istand. 

Inden  Sennoritaen  begyndte  med  sine  Opmærk- 
somheder, havde  Salve  fundet  sig  noksaa  vel  i  En- 
somheden paa  Landjorden.  Men  nu,  hun  øiensyn- 
lig  var  hjemme  hele  Dagen  for  hans  Skyld  og  P3m- 
tede  sig  og  koketterede  paa  al  Vis,  begyndte  det  at 
blive  ham  utaaleligt.  Og,  da  ,,Juno"  endelig  var 
reist,  erklærede  han  en  Dag  pludselig,  at  han  vilde 
ned  til  Havnen  og  søge  Hyre. 

Sennoritaen  blegnede,  men  fattede  sig  dog  snart 
og  lod  endog  spøgende. 

Senere  overtalte  hendes  Broder  Jiam  dog  til  at 
opsætte  sin  Beslutning  endnu  tre  Dage,  indtil  han 
havde  overværet  en  Sammenkomst  af  endel  af  hans 
Venner,  der  en  Nat  skulde  holdes  nede  i  en  af  For- 
stæderne. 

Om  Aftenen,  da  Broderen,  som  sædvanligt,  var 
ude  og  spillede,  sad  hun  paa  Dørtærskelen  med  det 
svære  Haar  udslagent     Hun  saa  smægtende  ud  og 

klimprede  af  og  til  paa  Guitaren,  idet  hun  under  en 
sagte  N3mnen  fæstede  sine  sorte  Øine  paa  ham. 

Salve,  der  sad  indenfor  i  Stuen,  saa  sig  paa  en 
Maade  beleiret;  han  havde  egentlig  Lyst  til  at  gaa 
forbi  hende  ud  af  Døren  og  slippe  ned  i  Haven;  men 
hun  optog  Pladsen  der,  og  han  følte,  at  det  vilde 
blive  uvenligt  optaget 

Det  eneste  Teg^^  paa,  at  han  ikke  syntes  om 
Situationen  var,  at  han  dampede  noget  heftigt. 

„Du  vil  reise?"  sagde  hun  endelig  vemodigt,  næ- 
sten bønligt  spørgende. 

„Ja,  Sennorita!''  svarede  han  med  et  Udtryk, 
som  kom  rigtig  af  Hjertens  Grund,  thi  han  var  baade 
harm  og  kjed. 

I  samme  Øieblik  greb  hun  i  Barmen  og 
sprang  op. 

En  Stilet,  som  hun  slængte  ud  med  Haanden, 
susede  forbi  hans  Øre  og  stod  dirrende  i  Væggen 
lige  ved  hans  Hoved. 

Hendes  elastiske  Legeme  stod  endnu  i  Bevægel- 
sen, Ansigtet  var  blegt  og  Øinene  lynte,  —  da  bøiede 
hun  sig  pludselig  bagover  og  lo. 

„Var  Du  bange?"  udbrød  hun.  Men  Salve  saa 
ikke  slig  ud;  han  var  kold  forbittret,  og  ude  af  Stand 
til  at  tænke  sig  en  Kamp  med  en  Kvinde,  lod  han 
Stiletten  blive  staaende  i  Væggen,  uagtet  han  først 
havde  tænkt  at  gribe  den. 

„Ser  Du  her!"  —  sagde  hun,  idet  hun  pludselig 
sprang  hen  og  rykkede  den  ud.  Og  nu  gav  hun 
sig  leende  til  at  kaste  med  den  i  ét  væk  imod  for- 
skjellige  Steder  rundt  om  i  Væggene,  hvilke  hun 
hver  Gang  traf  paa  en  Prik. 

„Du  var  bange  —  tilstaa  det  kun,"  sagde  hun 
drillende,  og  satte  sig  hed  af  Bevægelsen  i  den  varme 
Aften  hen  til  ham. 

Hun  saa  ham  ind  i  Ansigtet  med  Kinden  hvi- 
lende i  Haanden«   mens  hun  støttede  Albuen  mod 

Bordet.  ,,Du  var  bange,  og  nu  er  Du  vred.  Er  ikke 
Kvinderne  i  dit  Land  slige?" 

Salve  saa  iskoldt  afvisende  paa  hende.  ,,Nei, 
Sennorita!"  svarede  han  kort  og  gik  ned  i  Haven. 

Derinde  greb  hun  igjen  Guitaren  og  begyndte 
heftigt  for  sig  selv  at  nynne  til  den. 

Det  var  ikke  længer  nogen  Dans,  men  noget 
truende,  hvilket  ogsaa  laa  i  hendes  Øine,  medens 
hun  paa  en  Maade  hvislede  Melodien  mellem  Tæn- 
derne. 

Siden  paa  Aftenen  kom  hun  smilende  koket  hen 
til  ham  og  rakte  ham  efter  Landets  Skik  en  Cigaret, 
som  hun  selv  havde  begyndt  at  røge  af. 

Da  han  noget  ugalant  afslog  den,  udbrød  hun 
pludselig  vildt,  stampende  med  Foden: 

,,  Sennor!"  — 

Men  hun  tog  sig  øieblikkelig  igjen  og  sagde  til- 
syneladende godhjertigt  leende  noget,  som  be'tød,  at 
hun  forstod,  at  dette  altsaa  ikke  var  Skik  i  hans 
Land. 

Scdve  følte  sig  meget  lettet,  da  Broderen  igjen 
kom  hjem  og  fortalte,  at  hint  Møde  skulde  finde 
Sted  den  næste  Aften. 


.  Det  var  ind  i  en  daarligt  oplyst  Kneipe  med  to, 
tre  Værelser  indenfor  hinanden,  at  hans  Ven  førte 
ham. 

Mænd  af  yderst  forskjellige  Samfundslag,  mange 
med  ei  militært  Snit  og  i  halv  luvslidte  Uniformer, 
opfyldte  de  to  inderste  Rum. 

I  det  yderste  saa  han  dog  lige  ved  Lidtrædelsen 
endel  Sjøfolk,  der  nikkede  til  ham  i  Anledning  af 
hans  Sjømandsdragt;  —  de  lod  til  at  være  Yankeer. 

Alle  drak  Acachacas,  og  over  det  hele  svævede 
Tobaksrøgen  som  en  Taage,  ud  af  hvilken  der  lød 
en  bedøvende  Larm  og  Snak. 


109 


Mellem  dem  færdedes  uden  Standsforskjel  mere 
og  mindre  velklædte  Fruentimmer,  hvoraf  endel  stod 
ivrige  om  Spillebordet  i  det  inderste  Værelse. 

Salve  blev  af  sin  Ven  bragt  tiisæde  ved  et  langt 
Bord  blandt  endel  brune,  sk j  æggede  Mænd  med  store 
Hatte,  Skindbenklæder  og  Sporer. 

Han  likte  ikke  Selskabet;  —  de  saa  ud  som 
Studedrivere  til  Hest,  slige  som  han  havde  set  i 
Montevideo,  men  dog  endnu  mere,  syntes  han,  som 
Banditer. 

„De  hører  til  Mendez's  Frikorps"  —  hviskede 
Federigo  og  forestillede  ham  for  Hovedmanden,  som 
sad  for  Bordenden,  en  kraftig  Fyr  med  et  rødbrunt 
Ansigt,  svære  sorte  Knebelsbarter  og  et  Par  smaa, 
spillende  Øine,  der  siden  flere  Gange  hemmelig  møn: 
strede  ham. 

Af  og  til  stødte  de  sine  Glas  sammen  med  et:  ,,Ned 
med  Fejol"  men  holdt  sig  forresten  rolige;  —  de  ven- 
tede paa  „Capitanoen". 

Efterhaanden  blev  dog  ogsaa  de  under  Indfly- 
delsen af  Drikken  mere  høirøstede,  og  flere  af  dem 
gav  sig  til  at  spille  indbyrdes. 

Ved  adskillige  Borde  sad  Folk  af  samme  Kali- 
ber. Ved  andre,  der  var  besatte  med  tildels  velklædte 
Personer  fra  selve  Byen,  førtes  kun  en  hviskende 
Samtale,  og  de  lod  til  at  være  ængstelige.  De 
var  øiensynlig  utaalmodige,  fordi  Capitanoen  ikke 
viste  sig. 

De  heftige  Udraab,  Latteren  og  Larmen  tiltog. 
Der  saas  alt  berusede  Ansigter  og  hørtes  flere  Steder 
Klammeri  og  Slag  i  Bordet. 

Federigo,  der  var  kjendt  med  mange,  havde  blan- 
det sig  ind  mellem  Mængden,  og  Salves  Sidemænd 
spillede  ivrigt  Tærninger,  idet  de  gravede  smaa  Sølv- 
stykker op  af  svære  Skindpunge,  der  syntes  emnede 
til  helt  anderledes  Summer  end  deres  nuværende 
slunkne  Indhold. 

Saa  nederdrægtige,  pengebeg j ærlige  Ansigter, 
som  han  nu  saa  rundt  om  sig,  syntes  Salve,  han 
dog  aldrig  før  havd«  set  samlet  paa  en  Plet,  og  den 
Beslutning  ikke  at  have  noget  med  dem  at  gjøre  var 
dermed  afgjort  hos  ham. 

Det  gjaldt  bare  at  slippe  helskindet  fra  dem,  og 
han  kjendte  i  Brystlommen,  hvor  han  havde  sin 
Tollekniv. 

£n  af  Nordamerikanerne,  som  havde  hilst  paa 
ham,  da  han  kom  ind,  indbød  ham  til  at  sætte  sig 
ud  mellem  dem;  men  da  han  følte  sig  under  Opsigt, 
afslog  han  det  foreløbig. 

Nu  saa  han  til  sin  Forundring  Sennoritaen  staa 
i  et  elegant  Hovedtøi  ved  Spillebordet. 

Hun  spillede  meget  lidenskabeligt  og  tabte  den 
ene  Indsats  efter  den  anden. 

Værten,  der  selv  forestod  Spillebordet,  var  en 
høi,  mager  Portugiser  med  et  langt,  gult  Ansigt  og 
næsten  ikke  Haar  paa  Hovedet. 

Han  betragtede  hende  den  hele  Tid  med  ydmyg- 
sød Beklagelse.  Da  hun  ærgerlig  holdt  op,  vinkede 
hun  ham  trods  Travlheden  med  en  vis  Myndighed 
tilside. 

De  talte  ivrigt  sammen,  og  Salve  opfangede  der- 
under et  hastigt  Blik  fra  hende  paa  sig,  der  gjorde 
ham  eftertænksom. 

Hun  var  unaturlig  bleg,  og  han  saa,  at  hun  til- 
slut gav  ham  sin  Haand,  hvilken  han  med  et  lyk- 
saligt Ansigt  kyssede,  hvorpaa  hun  med  ét  blev 
borte. 

Værtens  Ansigt  skinnede  den  hele  Aften,  og  han 
bukkede  polisk  til  Federigo,  idet  han  gik  forbi  Spille- 
bordet. 

Da  han  derpaa  igjen  et  Øieblik  kom  forbi  Salve, 
hviskede  han  haanligt: 

„Jeg  tror,  min  Søster  har  solgt  sin  Sjæl  iaften 

og  forlovet  sig  med  den  rige  Antonio  Varez;  —  gra- 
tuler os,  min  Ven!" 

Salve  lagde  Mærke  til,  at  Værten  nu  flere  Gange 
indlod  sig  med  Manden  ved  Bordenden,  hvem  han 
trakterede,  og  tillige  at  denne,  naar  han  troede  det 
ubemærket,  såa  hen  paa  sig  paa  en  Maade,  hvorved 
han  følte  sig  alt  andet  end  vel  tilmode. 

Nordamerikaneren,  en  høi,  kraftig  Mand  med  et 
blondt  Skjæg  om  et  haardt  Yankeeansigt,  og  med  en 
Stump  Guldtresse  paa  Trøieærmet,  stod  imidlertid 
og  iahie  den  ene  Dublon  efter  den  anden  ved  Spille- 
bordet 

„Det  er  fcdsk  Spil,  min  Gutl"  —  udbrød  han  paa 
engelsk  til  Salve,  med  hvem  han  øiensynlig  søgte  at 
indlade  sig. 

„Tror  ogsaa  det,"  —  svarede  Salve  —  „det  er  et 
slemt  Rede!" 

„Hvad  Nation  er  Du?" 

„Nordmand!" 

„Ah,  —  Norwayman!  —  gode  Sjøfolk.  —  Rømt 
1  Rio?"  spurgte  han  derpaa  leende,  som  om  Svaret 
faldt  af  sig  selv. 

„Skal  Jeg  spille  for  Dig?" 

,,Har  ingen  Penge." 

„Her  har  Du  en  Guinee  paa  Hyren  ombord  i 
„Star  and  Stripes"  for  Valparaiso  og  Chincas!" 
ra€d)te  han  fremdeles  leende,  saavidt  det  kunde  hø- 
res gjennem  Larmen,  og  slængte  et  Guldstykke  paa 
Bordet,  hvilket  dog  lige  efter  tabtes. 

Han  vendte  sig,  og,  idet  han  satte  Haanden  for 
Munden,  sagde  han: 

„Nok  en  paa  Hyren!" 

Det  næste  Guldstykke  havde  samme  Skjæbne. 

,,Nok  en  paa  Hyren!"  —  lød  det  igjen  med  samme 
Resultat. 

Salve  fik  pludselig  Afsmag  for  denne  uanmodede 
flotte  Spiller  paa  sin  Regning.    Mandens  Fysiognomi 

forekom  ham  midt  i  al  dets  Lystighed  alt  andet  eud 
tiltalende,  og  han  raabte  hvast  protesterende  over  til 
ham: 

,,Spil  for  Dig  selv,  Yankee!" 

Denne  lod  imidlertid  ikke  til  at  ville  høre  paa 
det  Øre,  men  gjentog  koldblodig  nikkende  til  ham: 

„Nok  en  paa  HyrenI" 

Nu  var  det  forbi  med  Salves  Taalmodighed. 

Han  havde  hele  Tiden  siddet  klemt  og  generet 
i  det  småle  Rum  mellem  Bænken  og  Væggen  med 
Folk  paa  begge  Sider,  saa  han  var  forhindret  fra 
at  komme  frem. 

Med  et  voldsomt  Tag  i  sin  Sidemands  Skulder 
fløi  han  med  ét  over  Bordet  og  hen  mod  den  ufor- 
skammede Yankee;  han  havde  en  ubændig  Trang  til 
at  fri  sig  for  alt  det,  hvori  han  her  havde  indviklet 
sig,  og  slaa  sig  frem  ud  i  det  frie. 

I  det  samme  lød  fra  det  yderste  Værelse  et  Raab: 
,, Politiet!"  —  og  Lysene  derude  slukkedes. 

Lidt  efter  gik  de  ogsaa  ud  i  det  Rum,  hvori 
han  stod,  netop  ifærd  med  et  heftigt  Udbrud  mod 
Nordamerikaneren,  der  overrasket  saa  ham  ligeover 
for  sig. 

Det  fiendtlige  Forhold  blev  imidlertid  straks  efter 
forvandlet  til  et  venskabeligt.  Thi  Salve,  der  havde 
set  Værten  komme  ilsomt  hen  til  sig,  følte  sig  midt 
i  Forvirringen  og  Mørket  grebet  af  et  Par  Mænd  og 
trængt  ind  imod  en  Dør  ad  en  anden  Vei  end  den, 
hvor  han  mærkede,  at  de  andre  strømmede,  og  hvor 
der  var  Udgang. 

,, Hjælp,  Yankee!  her  er  Kjæltringstreger,  —  den 
lille  Dør  tilhøire!"  raabte  han  aandsnærværende, 
idetsamme  Døren  sloges  igjen  efter  ham. 

Han  fik  med  engang  et  Tørklæde  stramt  for 
Munden,  blev  slaat  haardt  overende  og  bundet  paa 
Hænder  og  Fødder,   hvorpaa  han  blev  skudt  ind  i 

et  mørkt  Siderum,  —  som  det  forekom  ham,  bagom 
et  Skab,  der  oplaasedes  og  dannede  Indgangen. 

„Hm,"  sagde  Yankeen  koldt  ved  sig  selv  —  „jeg 
vil  da  ha€Lbe,  at  Hyren  ikke  gaar  fløitenl"  —  og  be- 
gav sig  rolig  ud  for  at  faa  Hjælp  af  Politiet 

Salve  var  vis  paa  at  have  hørt  Sennoritaens 
hviskende  Stemme. 

Lidt  efter  hørte  han  Laasen  i  Skabet  gaa  op  og 
saa  hende  selv  staa  og  lyse  ned  for  sig. 

Hun  saa  skadefro  paa  ham  og  spildte  derunder 
med  Haan  af  Olien  i  hans  Ansigt. 

Hendes  Udtryk  blev,  eftersom  hun  saa  paa  ham, 
væmmeligt  som  en  hævnsyg  Tigerindes,  der  maa  op- 
sætte med  at  overgive  sig  til  sit  Raseri,  og  hun  ilede 
igjen  skyndsomt  ud,  smækkende  Laasen  i. 

Salve  laa  solid  bundet  med  Hænderne  paa  Ryg- 
gen; men  med  den  ualmindelige  Smidighed,  hvoraf 
han  var  i  Besiddelse,  lykkedes  det  ham  dog  tilslut 
at  faa  Tollekniven  til  at  falde  ud  af  Brystlommen 
og  dermed  overskjære  Baandene. 

Han  stod  nu  med  Kniven  i  Haanden  og  lyttede. 

Det  varede  ikke  længe,  før  han  hørte  Ameri- 
kanerens Stemme  og  Politiet,  der  lod  til  at  lede. 

Nu  gav  han  sig  til  at  raabe,  og  i  næste  Øieblik 
var  han  befriet 

,,Det  er  Mand  af  vort  Skib!  —  af  ,,Star  and 
Stripes","  sagde  Yankeen,  idet  han  lagde  Beslag 
paa  Salve,  der  nu  gjerne  vilde  høre  til  alt  andet 
end  nogetsomhelst  i  denne  By  og  derfor  rolig  fandt 
sig  deri. 

„Nu  —  de  har  skrabet  Dig  ganske  ordentligt, 
min  Gutl"  yttrede  han  lidt  spottende,  da  han  ved 
Lyset  saa  Salves  Ansigt. 

„Jeg  kunde  dog  have  Lyst  til  at  se  lidt  paa  Vær- 
ten først,"  udbrød  Salve  koldt  Han  følte  en  for- 
tærende Hævnlyst 

„Ja,  men  det  har  vi  netop  ingen  Lyst  til,"  — 

sagde  Amerikaneren  tørt  befalende;  „vi  vil  ikke  I 
Rageri  med  Politiet.  —  Jeg  har  nu  desuden  alt  en- 
gang reddet  den  Smule  Hyre." 

Yankeeme  omgav  Salve  i  en  tæt  Ring,  og  der 
var  for  ham  intet  aadet  at  gjøre  end  at  følge.  Men 
et  Blik  paa  Amerikaneren  sagde,  at  det  Spørgsmaal 
om  Hyren  nok  kom  til  at  optages  igjen  mellem  dem 
siden  *ombord. 


XVI. 

,,Star  and  Stripes'*,  som  laa  paa  Rheden  med 
Unionsflaget  paa  Gaffelen,  var  et  langt,  sort,  i  Vand- 
linien elegant  løbende  Skib  med  32  Mands  Besæt- 
ning. 

Det  tog  sig  særdeles  godt  ud,  og,  da  de  lagde 
til  Siden,  lykønskede  Salve  sig  i  Stilhed  med  det 
Fartøi,  han  var  kommen  til  at  fare  med. 

Man  var  endog  saa  galant  at  lade  ham  faa  Køie 
i  et  eget  Lukaf  under  Dækket. 

Til  hans  usigelige  Harme  blev  Døren  imidlertid 
tillaaset  udenfra,  og  da  han  larmede,  betydedes  det 
ham,  at  han  fik  finde  sig  i  Indespærringen  den  korte 
Tid,  de  endnu  laa  i  Rio.  Man  vilde,  forstod  han, 
forsikkre  sig  imod,  at  han  rømte. 

Der  var  utaalelig  hedt  nedenunder,  og  derho» 
lød  der  hele  Tiden  Raab  og  Klagen  som  af  syge 
Mennesker  i  Rummet  ved  Siden  af;  —  han  fandt,  at 
det  var  en  nederdrægtig  Behandling. 

Der  sjauedes  og  arbeldedes  uafbrudt  hele  Natten 
med  Ladningen,  som  om  man  havde  stor  II  med  at 
forlade  Havnen,  og  opad  Formiddagen  lettedes  der 
samtidig  med,  at  den  sidste  Varepram  indladedes. 

Da  Salve  nogle  Timer  efter  sattes  i  Frihed,  laa 
de  alt  i  rum  Sjø  udenfor  Havnemundingen. 


115 


KapteinTen,  de  tre  Styrmænd  og  flere  underord- 
nede Befalshavende  gik  paa  Dækket  med  Guldtres- 
ser om  Huen  og  uniformslignende  Klæder,  som  paa 
et  Orlogsskib,  og  de  vagthavende  af  dem  bar 
Vaaben. 

Derimod  var  Besætningen  næsten  helt  igjennem 
lurvet.  Den  syntes  at  bestaa  af  Folk  af  alle  Natio- 
naliteter: Engelske,  Irske,  Tyske  og  Amerikanere, 
foruden  et  halvt  Dusin  Negere  og  Mulatter. 

Da  ingen  indlod  sig  videre  med  ham,  gik  han 
foreløbig  sin  egen  Gang. 

Dog  blev  han  uhyggelig  tilmode,  da  han  saa, 
at  de  udover  den  Skibsside,  der  vendte  fra  Land, 
sænkede  ikke  mindre  end  tre  Lig,  skjødesløst  ind- 
syede i  Seil  og  uden  al  Ceremoni. 

De  havde  vidst  at  skjule  for  Havneautoriteterne, 
at  de  havde  den  gule  Feber  ombord. 

Endnu  uhyggeligere  blev  det,  da  en  liden  bleg 
Kahytsgut,  som  han  indlod  sig  med,  fortalte,  at  der 
laa  flere  syge  nedenunder,  og  at  den  ene  af  de  nys 
sænkede  den  foregaaende  Dag  var  død  netop  i  den 
Køle,  hvori  han  om  Natten  havde  ligget. 

Han  var  aldeles  oprørt. 

Ud  paa  Aftenen  blev  han  raabt  agterud  til  Kap- 
teinen,  der  stod  med  Baadsmanden  hos  sig.  Det 
var  en  mager,  energisk  udseende  Mand  paa  omtrent 
firti  Aar  med  stærkt  sort  Kindskjæg  om  det  marke- 
rede, lidt  hulkindede  Ansigt  og  et  pyntelig  lagt  glin- 
sende Haar. 

Han  stod  og  røg  af  en  elegant  Pibe  med  et  langt 
med  Perlemoder  indlagt  Rør  og  nippede  af  og  til  af 
en  Kop  sort  Kaffe,  der  stod  paa  Skylightet 

„Hvad  hedder  Du?"  spurgte  han  nikkende  til 
hans  Hilsen. 

„Salvel" 

„Salve,"  gjentog  Kapteinen  med  engelsk  Ven- 
ding paa  Navnet  —  „og  Nordmand?"  — 

,,Han  ser  for  skikkelig  ud  til  det  Pak,  han  kom- 
mer sammen  med,"  mumlede  han  til  Baadsmandeu. 

,, Befaren  Matros?" 

„Jal" 

,,Du  har  faat  tre  Guineer  paa  Hyren?"  vedblev 
han,  idet  han  under  et  Par  fornyende  Drag  af  Piben 
saa  i  sin  Regnskabsbog;  —  ,,en  Maaneds  Hyre." 

,,Nei,  KapteinI"  og  nu  forklarede  han,  hvordan 
det  var  gaat  til.  „Ordentlig  hyret  er  jeg  ikke 
blevet  før  nu,  da  jeg  vel  faar  finde  mig  i  det;  — 
men  jeg  er  hidtil  behandlet  som  en  Hund  og  værre 
end  det!" 

Kapteinen  overhørte  det  sidste  og  afgjorde  kort 
og  barskt: 

,,Han  tilkommer  de  tre  Guineer,  Baadsmand 
Jenkinsl 

Han  sættes  an  i  Forremers;  der  kan  vel  tiltræn- 
ges en  ordentlig  Gast  mellem  alt  Skrabet  der." 

,,De  faar  en  anden  Gang  heller  spille  for  Deres 
egen  Regning  end  for  Matrosernes,"  bemærkede  han 
derpaa  sagte  og  spydigt,  vendt  mod  denne;  men 
Salve  opfattede  det  dog. 

Hermed  var  denne  Konference  forbi.  Baads- 
mandens  Ansigt  spaaede,  at  Salve  nok  ved  Leilighed 
skulde  faa  betale  sin  Triumf.  Han  gik  og  tyggede 
med  den  udstaaende  brutale  Hage  og  viklede  sit 
blonde  Kindskjæg  om  Fingrene. 

En  stakkels  Mulat,  som  skurede  for  Kokken,  fik 
foreløbig  undgjælde.  Efter  et  Par  irettesættende 
Ord  slog  Baadsmanden  ham  uden  videre  ned  i  Dæk- 
ket med  en  Haandspage,  saa  han  en  lang  Stund 
blev  liggende  uden  at  kunne  røre  sig. 

Dette  oprørte  Salve,  men  endnu  mere  undrede 
det  ham,  da  han  saa,  at  Fyren  lige  efter  ufortrødent 
tog  fat  paa  sit  Arbeide  igjen,  idet  han  først  rolige 
skyllede  sit  eget  Blod  af  Kasserollen. 

Der  kunde  være  Maade  paa  Hundskhed,   syntes 

han,   og  han  undte  ham  i  Forargelsen  næsten  det 
uforskyldte  Slag,  han  havde  faat. 

Hos  Seilmetgeren  fik  han  nu  udleveret  Køieklæ- 
der  og,  paa  Afregning  1  Hyren,  hos  Proviantsfor- 
valteren  en  Matrosdragt  istedetfor  de  temmelig  ram- 
ponerede fine  Klæder,  han  bar. 

Som  han  bagefter  stod  nede  paa  Banjeren  og  op- 
hængte sin  Køle  under  en  af  Tyskendæksbjælkeme, 
saa  han  en  Mand  i  Seildugsdragt  lige  over  for  sig, 
beskjæftiget  paa  samme  Maade.  Han  kunde  ikke 
tage  feil,  —  det  var  Federigo. 

Denne  var,  som  han  siden  fik  høre,  under  Af- 
færen i  Værtshuset  bleven  greben  af  Politiet 

Han  havde  set,  hvorledes  Salve  blev  befriet  af 
Baadsmanden  paa  „Star  and  Stripes"  og,  da  det 
underveis  lykkedes  ham  at  undslippe,  havde  ogsaa 
han  tyet  ud  til  Skibet. 

Harmen  over  Søsterens  Nederdrægtighed  kogte 
endnu  for  stærkt  i  Salve,  uagtet  han  jo  nok  troede, 
at  Federigo  havde  staat  udenfor  den  Sag. 

Det  lod  dog  til,  at  han  havde  et  Slags  ond  Sam- 
vittighed; thi  ingen  af  dem  talte  til  hinanden,  og  de 
forholdt  sig  som  fremmede.  Brasilianerens  Udtryk 
viste,  at  han  følte  sig  ydmyget;  men  der  var  til- 
lige noget  i  det,  som  sagde  Salve,  at  han  maatte 
vogte  sig. 

Salve  kom  snart  paa  det  rene  med,  at  han  ikke 
kunde  være  slumpet  ind  paa  et  uheldigere  Skib. 

Mandskabet  bestod  af  Bærmen  af  New-Orleans' 
og  Charlestons  Dokker,  Folk  med  Laster  og  Følgerne 
af  et  nedværdigende  Liv  skrevet  i  deres  Ansigter,  og 
meUem  dem  lød  i  ét  væk  de  ryggesløseste  Eder  og 
Gudsbespottelser. 

Slag  af  Haandspager  og  oprørende  Behandling 
hørte  til  Dagens  Orden,  og  den,  hvem  åd  gik  ud 
over,  kunde  blot  gjøre  Regning  paa  Skadefryd  af 
sine  Kammerater.    Nogen  Ret  var  her  ikke  at  faa; 

det  kom  blot  an  paa,  hvorvidt  vedkommende  be- 
skyttedes af  Officererne  eller  havde  sikkret  sig  Kam- 
merater. 

Amerikanere  og  Irlændere  holdt,  som  den  tal- 
rigere Nationalitet,  sammen  og  udøvede  daglig  det 
skamløseste  Tyranni  mod  enhver  svagere. 

Syv,  otte  lurvet  klædte  Spaniere  og  Portugisere, 
der  altid  var  færdige  med  Kniven,  holdt  dem  dog 
som  et  sluttet  Parti  paa  en  Maade  Stangen,  og  blandt 
disse  var  Federigo. 

Især  led  en  stakkels  forkommen,  syg  Spanier, 
som  man  havde  drevet  i  Arbeide,  indtil  han  ikke 
kunde  længere,  under  deres  lumpne  Behandling. 

Salve  begreb  snart,  at  han  under  disse  Forholde 
kun  havde  sig  selv  at  stole  paa.  Amerikanerne  og 
Irlænderne,  der  i  Begyndelsen  lod  til  at  ville  regne 
ham  mellem  sine,  blev  nemlig  efterhaanden  fiendt- 
lige  mod  ham.  De  havde  taget  Forargelse  af,  at 
han  ikke  indlod  sig  i  videre  Kammeratskab  med 
dem,  idet  de  mistænkte  ham  for  at  holde  sig  for  god, 
og.  da  det  derpaa  viste  sig,  at  han  var  en  saa  ud- 
mærket Sjømand,  kom  tillige  Misundelsen. 

Men  mest  af  alt  virkede  Baadsmanden,  der  listigt 
vidste  at  faa  ind  imellem  Matroserne  den  Tro,  at  han 
var  begunstiget  af  Officererne. 

I  dette  Forhold  viste  imidlertid  Federigo  sig  fra 
en  uventet  venskabelig  Side,  og  Salve  indsaa,  at  han 
kunde  takke  ham  for,  at  han  ikke  ogsaa  fik  alle 
Portugiserne  imod  sig.  Dette  gjorde,  at  de  to  efter- 
haanden igjen  nærmede  sig  til  hinanden. 

Den  mellem  Mandskabet,  som  især  frygtedes, 
var  en  sværbygget,  kobberrød  og  arret  Irlænder. 
Til  sine  Tider  betoges  han  af  et  sandt  Raseri,  da 
det  onde  Blod  ligesom  løb  over  hos  ham,  og  han 
havde,  før  de  kom  ind  til  Rio,  ligget  i  Bolt  og  Jern, 
fordi  han  en  Dag  oppe  paa  Dækket  havde  svoret  at 
dræbe  Kapteinen. 

Foruden  ham  var  der  to,  tre  andre  Koryfæer  af 
lignende  Slags  ombord,  hvilke  dog  gj  ensidig  holdt 
hinanden  i  et  Slags  Stilstand. 

Officererne  blandede  sig  af  sine  Hensyn  overho- 
vedet aldrig  ind  i  Klammerierne  i  Folkeruffet. 

En  Dag,  da  der  var  ringet  paa  Storklokken  forud 
til  at  skaffe  til  Middag,  gav  Baadsmand  Jenkins  en 
Ordre,  hvorefter  Salve  først  kunde  komme  ned  fra 
sit  Arbeide  en  Stund,  efterat  de  andre  havde  placeret 
sig  ved  det  lange  Bord  i  Ruffet. 

Da  han  kom,  var  alt  opspist,  saa  han  mistede 
sin  Middagsmad. 

Den  følgende  Dag  gik  det  tilfældigvis  akkurat 
ligedan,  saa  han  maatte  lade  sig  nøie  med  Ran- 
soneme  til  Frokost  og  Aften,  og  den  tredie  lod  det 
samme  til  at  skulle  hænde,  idet  Baadsmanden  atter  i 
ubeleilig  Tid  gav  en  Ordre,  som  maatte  forsinke  ham. 

Han  havde  alt  begrebet  Meningen.  Hans  Dyg- 
tighed og  Raskhed,  der  var  saa  uden  Sammenlig- 
ning større  end  enhver  andens  blandt  Forremerse- 
gasteme,  havde  hindret  Baadsmanden  fra  at  ramme 
ham  med  nogensomhelst  Straf;  —  nu  skulde  han 
naas  paa  en  anden  Maade. 

Salve  havde  paa  sin  ensomme  Vagt  den  fore- 
gaaende  Aften  opgjort,  hvad  han  vilde  gjøre.  Blev 
han  mat  og  svækket  af  Sult,  hvilket  var  at  forudse, 
vilde  han  ubønhørlig  hjemfalde  til  Baadsmandens 
Medfart  Men,  hvordan  det  saa  gik,  var  det  ialfald 
bedre  at  sætte  Tingen  paa  Spidsen  straks  end  at 
gaa  under  langsomt 

Efter  udført  Ordre  skyndte  han  sig  den  Middag 
ind  1  Ruffet,  hvor  man  alt  sad  midt  i  Maaltidet  to 
og  to  om  en  Skaal  med  Kjød  og  Suppe. 

Han  satte  sig  hen  lige  ved  Irlænderen,  som  han 
saa  havde  en  Skaal  for  sig  alene. 

„Giv  hid  Skaalen!"  —  sagde  han  koldt 

Irlænderen  saa  blot  haanligt  paa  ham;  —  han 

var  øiensynlig  forbauset  over  hans  Dristighed,  men 
fortsatte  uforstyrret  med  at  spise. 

Salve  følte,  at  her  maatte  seires. 

„Liv  for  Liv,  Irlænder!"  —  raabte  han  og  sprang 
op.  og,  idet  den  anden  ligeledes  reiste  sig,  bibragte 
han  ham  et  voldsomt  Slag  i  Ansigtet,  saa  at  han 
tumlede  over  Bænken  bag  imod  Væggen. 

Nu  begyndte  et  vildt  Slagsmaal  inde  i  Ruffet 

Irlænderen  fo'r  op  som  en  blødende  Okse,  snap- 
pede  en  Merlespiger,  der  hang  ned  fra  Bjælken,  og 
gav  Salve  et  dybt  Saar  i  Kinden,  hvoraf  han  siden 
bar  Ar  hele  sit  Liv. 

Derpaa  drog  de  Knivene. 

Salves  Bevægelser  var  som  en  Staalfjers,  dobbelt 
saa  hurtige  og  koldt  beregnende  som  hans  rasende, 
men  svære  og  tungvindte  Modstanders. 

Han  smilte  blegt,  medens  han  stadig  vidste  at 
ramme,  og  Kampen  endte  med,  at  den  anden,  haardt 
blødende  og  næsten  bevidstløs,  tumlede  ud  af  den 
trange  Dør  for  at  redde  sig. 

Der  var  mange  nok,  som  glædede  sig,  da  de  saa 
den  frygtede  Irlænder  komme  tilkort,  og  den  Stem- 
ning skyldte  Salve,  at  han  fik  udfægtet  Striden  alene 
med  ham. 

Han  huggede  nu  Kniven  ned  i  Bordet  ved  Siden 
af  sit  Fad  og  spurgte,  idet  han  saa  sig  omkring: 

,,Er  der  ellers  nogen,  som  agter  at  formene  mig 
Maden?" 

Ingen  svarede. 

,,Jeg  er  netop  nu  saa  vel  oplagt  til  at  afgjøre 
den  Sag!"  —  vedblev  han,  uden  at  ændse,  at  Blodet 
randt  ham  ned  over  Ansigt  og  Hænder.  —  ,,Jeg  har 
tilgode  to  Dages  Ration.  Nu  vil  jeg  til  Gjengjæld 
beholde  Fadet  alene  de  næste  to  Etmaal  —  saa  faar 
jeg  se,  hvad  Irlænderen  eller  nogen  anden  mener  om 
den  Ting." 

Irlænderen  holdt  Køien  i  Saarfeber  hele  Ugen, 

og  Begivenheden  havde  for  det  første   sat  Salve   i 
Respekt 

Han  følte  imidlertid,  at  han  havde  begyndt  et 
fortvivlet  Spil,  og  at  han,  om  han  skulde  redde  sig 
mellem  alle  disse  forvorpne  Mennesker,  som  han  nu 
havde  budt  Spidsen,  fremdeles  maatte  forcere  sin 
Optræden,  saa  han  mindst  blev  ligesaa  frygtet  som 
Irlænderen. 

Istedetfor  at  vente  paa  andres  Udfordring,  gav 
han  sig  derfor  nu  med  beraad  Hu  til  selv  at  være 
farlig  og  at  fordele  Retten  som  han  syntes. 

Den  Mand,  der  næst  Irlænderen  frygtedes  mest, 
var  en  bredskuldret  Mulat,  der  simpelthen  drev  et 
Plyndringssystem  mod  dem,  der  ikke  var  desto 
bedre  beskyttede  af  et  Parti. 

Salve  selv  havde  før  en  Aften  maattet  bide  i  sig, 
at  Mulatten  uden  videre  løste  Snorene  paa  hans 
Køie  og  hængte  sin  egen  op  i  Stedet. 

Han  havde  set  ham  i  flere  Slagsmaal  og  studeret 
hans  eiendommelige  Kampmaade  og  faat  ud,  at 
Manden  neppe  eiede  den  Styrke,  som  han  gjeme 
vilde  indbilde  Folk. 

Nu  yppede  han  Klammeri  med  ham  i  Anledning 
af  hint  Overgreb  og  med  et  lignende  aldeles  afgjø- 
rende  Udfald. 

Han  hed  Januarius  efter  en  Helgen,  og  Salve 
forsikkrede  ham  om,  at  han  endnu  havde  tilgode  for 
Aarets  elleve  andre  Maaneder. 

Fyren  var  langtfra  modig  og  lod  siden  aldrig  til 
at  ville  optage  Striden  igjen,  saaledes  som  Irlænde- 
ren, med  hvem  han,  straks  denne  igjen  kom  op  paa 
Dækket,  indsaa,  at  der  maatte  en  fornyet  Prøve  til. 

Anledningen  hertil  lod  ikke  længe  vente  paa  sig, 
og  Salve  greb  den  straks  for  at  kunne  staa  som  den 
begj ærligt  udfordrende. 

Den  stakkels  syge  Spaniers  Støvler  havde  en  Dag 
fristet  Irlænderen,  og  han  gik  nu  med  dem  paa. 

Jonas  Lie:   Samlede  Vasrker.    II.  ^ 

,,Du  Irlænder!"  —  sagde  Salve,  idet  denne  paa 
Eftermiddags-Frivagten  kom  forbi  ham,  —  „det  er 
et  Par  slemme  Støvler,  Du  der  gaar  i.  Jeg  raader 
Dig  til  at  give  dem  tilbage,  eller  —  jeg  giver  mig 
ikke,  før  jeg  har  trukket  dem  af  Dig,  forstaar  Du!" 

Irlænderen  saa  vildt  paa  ham,  men  blegnede  ved 
den  sidste  Trusel,  der  lød  som  paa  Livet,  —  og  Salve 
syntes  saa  tindrende  tilfreds,  som  om  han  blot  ven- 
tede paa  Forlystelsen. 

Manden  begik  den  Feil  at  sætte  sig  i  Forsvars- 
stilling  istcdetfor  at  angribe,  og  fortumledes  allerede 
straks  ved  et  Par  uventede  Slag  af  Salve,  der  fløi 
paa  ham  som  en  Tigerkat. 

Mandskabet  samledes  om  dem.  Irlænderen 
brugte  en  svær  Pumpespiger  af  Jern,  den  anden  en 
Ilaandspage,  og  Salve  holdt  Ord:  han  trak  Støvlerne 
af  sin  besvimede  Modstander  og  bar  dem  derpaa  ned 
til  Spanieren. 

Salve  var  i  Kræfter  alt  andet  end  Jevning  med 
flere  af  disse  Mennesker,  som  han  vidste,  nu  kun 
søgte  en  Leilighed  til  at  komme  over  ham.  Alt 
niaatte  derfor  bestandig  sættes  paa  ét  Kort,  om  det 
skulde  bære,  og  det  gjaldt  om  at  synes  at  være  den 
hensynsløseste,  om  Livet  mest  uvorne  og  paa  Slags- 
maal  mest  lystne  af  dem  alle.  Derfor  fløi  han  uden 
Betænkning  løs  ved  den  mindste  Anledning  og,  naar 
han  truede,  sørgede  han  altid  for  at  holde  Ord. 

Den  stadig  overanstrengte  Energi  gik  ham  til- 
slut som  en  Feber  i  Blodet,  og  hans  Udseende  fik  et 
Præg  af  Ondskabsfuldhed. 

Han  begyndte  ombord  at  gjælde  for  et  af  disse 
ustyrlige,  ubændige  Mennesker,  som  der  findes  nok 
af  i  den  Folkebærme,  der  trives  i  Skibsrummene 
paa  de  Kanter  af  Verden,  og  som  gjerne  ender  i 
Raanokken  eller  for  et  Revolverskud  af  Kapteinen. 

Det  er  den  forhaanede  Menneskenatur  i  dem, 
der  blindt  raser  og  søger  Hævn;  —  anderledes  kan 

man  ikke  forklare  al  denne  ryggesløse  Ondskab  og 
de  vilde  Scener,  der  finder  Sted  ombord  i  mange  af 
disse  Oceanskibe. 

Officererne  saa  med  hemmelig  Glæde,  at  Irlæn- 
deren og  Mulatten  var  knækkede.  De  fandt  deres 
Regning  ved,  at  der  herskede  Splid  og  Uenighed  for- 
ude, thi  Enighed  mellem  alle  disse  Kjæltringer  vilde 
for  dem  været  Fare  for  Mytteri. 

Før  de  anløb  Rio,  havde  Kapteinen  samtidig  med, 
at  Irlænderen  sattes  i  Bolt  og  Jern,  uden  videre 
skudt  ned  fra  Raaen  en,  som  han  ansaa  for  Hoved- 
manden blandt  Urostifterne. 

Ogsaa  Salve  betragtedes  nu  med  mere  mistænke- 
lige Øine,  og  Kapteinen  undrede  sig  over,  at  han 
kunde  set  saa  feil  af  den  Mand;  „men,"  —  mente 
han,  —  ,, mellem  Pak  blir  en  til  Pak!"  Og  Salve  var 
ialfald  den  dygtigste  og  i  Tjenesten  paalideligste 
Matros,  de  havde  ombord. 

Baadsmand  Jenkins  gik  nu  stiltiende  afveien  for 
ham;  thi  han  havde  hørt,  at  Salve  havde  svoret,  at 
han  vilde  „se  hans  Indvolde",  om  han  vovede  at  for- 
nærme heun. 

At  Baadsmanden  grublede  paa  noget  imod  ham, 
sj'^ntes  Salve  dog,  han  kunde  skjønne. 

Og  dette  viste  sig,  da  han  en  Dag  blev  kaldt 
agterud  til  Kapteinen,  der  satte  en  formelig  Ret  i 
Anledning  af  hint  Udtryk,  hvilket  Salve  vedgik  at 
have  brugt,  fordi  Baadsmanden  vilde  ham  tillivs. 

„Fra  Skibet  vil  jeg,  saasnart  det  kommer  til 
Valparaiso,  længer  er  jeg  ikke  hyret.  Forresten  er 
jeg  lige  glad  med  Livet,"  —  endte  han  mørkt. 

Kapteinen  maatte  ogsaa  have  sine  Tanker  om 
Baadsmanden,  thi  Salve  slap  for  den  forventede 
tunge  Straf  og  fik  kun  fjorten  Dages  Arrest  •  paa 
Vand  og  Brød. 

„Det  vil  spæge  Dig,  min  Gut!"  sagde  han. 

Medens   Salve   sad   indelukket  paa   sin  magre 

r  ..  • 

Kost,  morede  Mulatten,  som  han  havde  overvundet, 
sig  under  Baadsmandens  Bifald  med  at  spise  sine 
varme  Kjødmaaltider  lige  udenfor  Gluggen  af  Døren, 
for  at  Duften  skulde  trække  didind  og  ærgre  ham. 

Salve  var  i  Begyndelsen  glad  i  den  Fred,  han 
saaledes  havde  faat. 

Men  en  Middag  stak  han  Ansigtet  ud  i  Aahnin- 
gen;  —  han  var  udsultet  og  pirrelig. 

,,Du,  Mulat!"  —  begyndte  han. 

Denne  saa  op  og  grinede  med  de  hvide  Tænder 
meget  tilfreds  ved  endelig  at  spore  Tegn  til,  at  hans 
Færd  havde  virket 

,,Det  er  vist  meget  god  Mad,  Du  der  har?" 

,,Ja,  meget  god!"  svarede  denne  skadefro  og 
inderlig  fomøiet. 

,,Den  bringer  mig  til  at  forestille  mig  Frem- 
tiden," vedblev  Salve  blidt,  ,, hvordan  Du  vil  komme 
til  at  se  ud,  naar  jeg  igjen  slipper  fri.  Det  blir 
som  den  Labescowes  der,  min  Ven!  Har  Du  ikke 
tænkt  paa  det?" 

Mulatten  spiste  videre,  men  blev  mere  og  mere 
eftertænksom. 

Han  var,  som  meldt,  ikke  videre  modig,  og  fik 
tilslut  kjendelig  en  vis  Lede  til  Maden. 

„Det  er,  som  Du  sidder  og  spiser  Dig  selv,  synes 
Du,"  sagde  Salve  efter  en  længere  Pause,  hvorunder 
han  havde  iagttaget  den  andens  dalende  Fysiognomi. 
,,Ja  det  blir  saa  det,  min  Ven,  —  medmindre  — ^*' 

,, Medmindre,"  optog  Mulatten,  spidsende  Ørene. 

,, Medmindre  Du  sorger  for,  at  jeg  hver  Dag  faar 
din  Mad  ind  til  mig;  det  er  kun  fem  Dage  igjen,  og 
jefT  har  nu  sultet  i  ni,  mens  Du  har  spist;  det  er 
ikke  mer  end  billigt,  ser  Du.  Faar  Baadsmanden 
Oie  paa,  at  Du  stikker  Mad  til  mig,  véd  Du,  at  Du 
kommer  i  Straf,  saa  Du  maa  være  forsigtig  og  selv 
holde  Talerkenen  op  udenfor  Gluggen,  saa  tror  han, 
at  Du  spiser  mig  lige  op  i  Ansigtet." 

Dette  var  forargelige  Vilkaar.  Mulatten  svarede 
ikke;  —  han  sad  kun  med  sit  Uldhoved  i  en  nedsla- 
gen og  eftertænksom  Stilling. 

Men  den  næste  Dag  stillede  han  sin  brede  Per- 
son med  Talerk^nen  op  foran  Gluggen,  og  Salve  tog 
uden  Barmhjertighed  hver  Smule,  der  \ax. 

For  ham  var  det  en  vigtig  Sag  ikke  at  blive  af- 
kræftet, thi  han  vidste,  at  Livet  da  hang  ham  i  Hæn- 
derne. 

Men,  at  han  var  alt  andet  end  „spæget''  og  fuld- 
kommen saa  stridslysten  som  før,  viste  han,  da 
han  igjen  kom  ud,  i  et  blodigt  Slagsmaal,  som  han 
ukaldet  optog  for  Federigo  imod  en  af  Yankeeme, 
og  i  hvilket  Brasilianeren  ellers  utvilsomt  havde 
ligget  ha6urdt  under. 

Salve  agtede  ham  ikke.  Han  ansaa  ham  for 
falsk,  trædsk  og  samvittighedsløs  —  noget,  der  flød 
af  al  hans  Féfe'd  og  Passiar;  men  han  hjalp  ham 
i  Kraft  af  Kammeratskabet,  der  mellem  disse  for- 
vorpne Mennesker  har  sine  ubrødelige  Love,  og  han 
havde  desuden  nu  vænnet  sig  til  Venskabet. 

Federigo  var  en  interessant  Fyr,  der  kunde  tale 
om  lidt  af  hvert,  og  især  havde  han  endel  Theorier, 
hvortil  Salve  paa  Vagterne  lyttede  meget  begj  ær- 
ligt. 

Der  gaves,  sagde  han  overlegent,  ingen  Religion, 
ingen  Gud;  —  sligt  var  kun  for  Dummerhovederne, 
som  da  ogsaa  i  hvert  Land  havde  sin  egen  Sort 
Tro  at  blive  lumpede  paa  af  de  kloge  og  Præ- 
sterne. 

Han  fortalte  i  den  Anledning  mange  Historier 
om  Præsternes  Bedragerier  i  Brasilien  og  engang 
meget  morsomt  spottende  om,  hvad  de  stakkels,  smaa 
Peschiræer  troede  henne  paa  Ildlandet,  som  de  netop 
seilede  forbi.  Han  opstillede  kort  og  godt  den  stær- 
keres Ret,  og  som  Livets  Maal  Pjastere,  Kvinder  og 
Friheden. 

Hvilken  Gud  anden  end  Salve,  —  yttrede  han 
engang  ironisk  —  havde  vel  hindret  Irlænderen  fra 
at  tage  den  stakkels  Spaniers  Liv  dernede  i  Rum- 
met, —  og  hvilken  Gud  anden  end  Frygten  hindrede 
vel  Baadsmanden  fra  at  slaa  ham  selv  ihjel  paa 
Dækket  med  Haandspagen? 

Skjønt  Salve  foragtede  den  talende,  hed  dog  hans 
Bevisgrunde  sig  ikke  saa  lidt  ind  i  ham;  thi  hvilken 
Gud  vilde  bjerge  ham,  om  han  ikke  stadig  bjergede 
sig  selv  mellem  alt  dette  Pak,  og,  havde  en  saadan 
styret,  —  tænkte  han  bittert  — ,  var  nok  ogsaa  mangt 
gaat  anderledes  for  ham  i  Livet. 

Han  følte  sig  altid  ond  og  vild  i  Blodet  efter  slige 
Samtaler. 

De  omseilede  Kap  Horn  og  kom  til  Valparaiso. 

Men  den  Formiddag,  de  skulde  anløbe  Havnen, 
blev  han  til  sin  Forbittrelse  sat  i  Arrest.  Kapteinen, 
der  indsaa,  at  han  egentlig  var  betryggende  at  have 
som  Dominant  mellem  Mandskabet  forud,  vilde  for- 
sikkre  sig  imod,  at  han  efter  sin  afgivne  Erklæring 
gik  fra  Skibet 

Efterat  have  anløbet  Chincas-Øeme,  hvor  de  ind- 
tog en  Guanoladning  for  Kina,  seilede  de  nu  i  det 
stille  Ocean,  hvis  Ensformighed  kun  afbrødes  af  en 
eller  anden  større  S  j  øf  ugl  eller  en  Sydhavshval,  der 
sprøitede  i  Nærheden. 

De  havde  i  de  ensomme  Nætter  det  blinkende 
Sydkors  paa  skraa  over  Hovedet.  Men  ombord  var 
der  langtfra  fredeligt. 

Det  lille  Nøddeskal,  der  som  en  Prik  drog  sig 
henover  den  uendelige  Flade,  var  opfyldt  af  Strid, 
Mordlyst  og  Gudsbespottelser  Døgnet  rundt. 

Endel  af  Mandskabet  med  Irlænderen  i  Spidsen 
pønsede  paa  at  dræbe  Officererne  og  gjøre  Skibet  til 
en  Hvalfanger. 

En  Kvæld,  som  Salve  og  Federigo  samtalede  paa 
Vagten,  spurgte  den  første  pludselig: 

„Hvad  tror  Du,  din  Søster  vilde  have  gjort  med 
mig,  Federigo,  om  jeg  ikke  var  sluppet  ud?" 

De  havde  hidtil  undgaat  at  berøre  denne  øm- 
findtlige Sag,   og  Federigo  svarede  undvigende: 

,,Det  kan  jeg  sandelig  ikke  sige;  men  hun  kunde 
være  vild  nok." 

,,Ja,  —  men,  hvad  tror  Du  nu?  Jeg  véd,  Du  stod 
udenfor  den  Sag." 

„Hm,  —  det  er  ikke  godt  at  sige,"  sagde  han 
kjendelig  lettet,  med  et  eget  Smil,  som  om  han  med 
en  vis  Nydelse  ledte  om  iblandt  Mulighederne.  — - 
„Engang  skoldede  hun  en  Abekat,  som  havde  bidt, 
langsomt  med  kogende  Vand!  —  Hun  var  forresten 
saa  mangfoldig." 

Det  gjøs  i  Salve,  og  noget  steg  op  i  hans  An- 
sigt, der  gjorde  den  anden  va'r,  hvorfor  han  skyndte 
sig  at  tilføie  som  et  Slags  halvt  spøgende,  halvt 
trøstende  Betragtning: 

,,Ja,  nu  faar  den  stakkels  Antonio  Varez  und- 
gjælde,  fordi  hun  maatte  gifte  sig  med  ham  —  vær 
rolig  derfor!  —  Ja,  hun  er  rig  og  lykkelig!"  —  endte 
han  med  et  Suk,  som  om  han  misundte  hende. 


Efter  halvandet  Aars  Liv  under  mangen  opro- 
rende Scene  indenfor  ,,Star  and  Stripes"  Skibssider, 
skiltes  Salve  endelig  fra  det  i  New-Orleans  med  en 
stor  udbetalt  Hyre. 

De  følgende  Fartøier,  han  fo'r  med,  gav  andre, 
men  ikke  synderlig  bedre  Forholde;  —  han  var  nu 
vant  til  dette  Liv  og  tildels  sløvet  for  det. 

Federigo  fulgte  ham  bestandig  som  en  ubrødelig 
Kammerat. 

Salve  havde  samlet  Penge,  thi  han  søgte  ikke 
de  Anledninger  til  at  sætte  dem  overstyr  iland,  som 
Federigo,  der  stadig  mistede  Hyren  i  Spil.  Han 
hadede  Kvinder  og  blev  gjerne  i  Matroskipperne  an- 

set  som  en  vild  uregjerlig  Fyr,  som  det  var  bedst  at 
holde  sig  fra.  Hans  klare  Forstand  sagde  ham  med 
en  vis  Bitterhed,  at  Penge  dog  tilslut  var  den  øverste 
Styrke  og  Magt,  og  han  bar  altid  sine  Guldstykker 
i  et  Belte  om  Livet. 

Den  stadige  Vedhængen  fra  Federigos  Side  be- 
gyndte Salve,  der  mente  at  kjende  sin  Ven  ud  og 
ind  og  især  hans  Svaghed  for  Mammon,  mere  og 
mere  at  tilskrive  de  Penge,  han  bar  om  Livet;  — 
han  fik  en  Mistanke  om,  at  denne  ansaa  ham  som 
sin  Reserve-Sparebøsse. 

Da  Feder^o  saaledes  engang  i  en  Havn  foreslog, 
at  de  skulde  rømme  og  grave  Guld  i  nogle  Miner, 
hvorom  der  gik  store  Rygter,  og  dele  Udbyttet,  op- 
gjorde han  sig  i  den  Anledning  ganske  koldt  og  uden 
synderlig  Indignation  den  Sandsynlighed,  at  hans 
Ven,  naar  de  var  færdige  og  befandt  sig  alene  i  en 
eller  anden  Ødemark,  en  vakker  Nat  vilde  stikke 
Kniven  i  ham  og  tage  det  hele. 

Det  var  nu  engang  dette  Venskabs  Beskaffenhed, 
—  Federigo  holdt  endnu  mere  af  Penge  end  af  ham. 

Salve  sagde  derfor  Nei  til  Forslaget,  der  ellers 
som  en  Afveksling  vilde  tiltalt  ham,  og  Forholdet 
mellem  dem  blev  lige  venskabeligt. 


Der  var  i  det  hele  hengaat  fire  Aar  med  dette 
Liv,  da  Salve  begyndte  stærkt  at  længes  til  Europa; 
—  han  vilde  ikke  bekjende  for  sig  selv,  at  det  egent- 
lig var  Norge,  han  mente. 

Efter  længe  at  have  søgt  et  passende  Skib  for 
Hjemreisen,  havde  han  fremdeles  sammen  med  sin 
brasilianske  Ven  taget  med  en  svær  Bark,  der  hørte 
hjemme  i  den  hollandske  Koloni  Curagao  og  skulde 
føre  Tobak  og  Rhum  til  Rotterdam  og  Nieuwediep. 
Besætningen  var  paa  nogle  faa  Hollændere  nær 
mestendels  Kreolere. 

Han  kjendte  nu  alle  Snittene  med  en  amerikansk 
Uyrekontrakt  og  havde  lovlig  skilt  sig  fra  Skibet 
straks  ved  Ankomsten  i  Nieuwediep.  Federigo  anede 
intet,  førend  Salve  kom  op  med  sine  Køieklæder  og 
i  sidste  Øieblik  meddelte  ham  det. 

Han  blev  bleg  og  Hk  Taarer  i  Øinene,  — 
om  af  sasuret  Venskab  eller  en  Art  Skuffelse  eller 
begge  Dele,  kunde  Salve  ikke  ret  forstaa.  Hans 
Ansigtsudtryk  med  de  smaa  spillende  sorte  Øine  lig- 
nede noget  e^  forstyrret  Rottes. 

Endelig  faldt  han  ham  paa  sin  heftige  Maade 
om  Halsen  og  udbrød: 

y,Men  saa  vil  vi  ialfald  drikke  den  sidste  Aften 
paa  Afskeden.  —  Ak,  jeg  forstaar  ikke,  hvorledes 
jeg  skal  undvære  Dig  —  saalænge,  som  vi  to  nu  har 
holdt  sammen!'' 

Imod  sin  sunde  Fornuft  følte  ogsaa  Salve  sig 
nu  lidt  blød  ved  denne  Tanke,  og  Erindringen  om 
al  denne  Vedhængenhed,  denne  Kjæltring  havde 
vist  mod  ham,  vakte  noget,  der  lignede  virkelig 
Rørelse. 

„Ja,  det  nytter  ikke,  min  Ven,"  —  svarede  han 
—  „afgjort  er  afgjortl  Men  iaften  spenderer  jeg. 
Jeg  sidder  i  „Aurora"  og  venter  paa  Dig." 

Der  laa  netop  paa  denne  Aarstid  ualmindelig 
mange  Skibe  i  Havnen,  og  Værtshuset  „Aurora"  var 
den  Aften  fuldt  af  Sjøfolk,  som  sang,  gjensaas  eller 
stiftede  Bekjendtskab  ved  Brandy  eller  Gin. 

I  den  lille  Sal  over  Skjænkestuen  gik  til  en 
stærk  Musik  baade  Hamburger-Skotsk  og  den  en- 
gelske „Gig"  utrætteligt  den  hele  Aften,  saa  Gulv- 
bjælkerne dissede. 

For  at  forstaa  en  rigtig  Sjømand s-Reel  maa  man 
se  den  danset  af  Mænd,  der  har  plasket  aarevis  ude 
paa  Havet  til  alle  Verdenshjørner  og  i  den  Tid  ikke 
set  en  Kvinde  for  sine  Øine. 

De  konuner  iland  med  hele  en  Mands  Længsel 

og  aarelangt  opgjemte  Glæde,  og  selve  Dansen,  det 
i  Nieuwediep  at  tage  Anniken  eller  Vibecke  eller  i 
Portsmouth  Mary-Ann  om  Livet,  indeholder  for  dem 
en  usigelig  Berusning;  —  og  dette  véd  baade  An- 
niken og  Mary  —  hun  føler  sig  i  dette  Øieblik  ikke 
liden. 

Og,  —  fraregnet  Undtagelser  i  rent  forvorpne 
Forholde  eller  Individer  —  ingensteds  i  Verden  næ- 
res vel  en  saa  romantisk  Følelse  for  Kvinden  som 
ombord  hos  Sjømanden.  Kjærligheden  er  der  mere 
end  i  Bondens  ensformige  Liv  et  naturligt  rigt  og 
afvekslende  Sujet,  og  selve  Kjærlighedsforholdet  blir 
derhos  —  paa  Grund  af  Adskillelsen  —  ganske  an- 
derledes inderligt  og  bevaret  fra  at  tabe  sit  ideale 
Skjær  i  det  dagligdags  vanemæssige. 

En  gift  Matros  er  derhos  altid  G  jenstand  for  en 
stille  Respekt  af  sine  Kammerater,  der  i  Regelen 
ikke  har  Raad  til  at  gjøre  det  Skridt 

Sjømanden  ligger  paa  Bakken  og  fortæller  saa 
naivt  og  sandt  om  sin  Kone  eller  Kjæreste,  hvor- 
ledes de  kom  til  at  holde  af  hinanden  eller,  hvad 
han  tænker  paa  at  kjøbe  til  hende,  naar  han  kom- 
mer i  Havn,  og,  vil  man  i  vor  Tid  søge  stille  roman- 
tisk Sværmeri,  saa  findes  der  nok  af  det  paa  vore 
Skibsplanker  under  de  ensomme  Vagter.  Det  er 
intet  overdrevet  Ord,  naar  vi  siger,  at  Kvinden  i 
sand  Forstand  er  med  ombord  i  vort  udvortes  ofte 
raa  Skibsliv;  hun  staar  hos  Sjømanden  beundret, 
varm,  ren  og  høi,  saaledes  som  Frastanden  formaar 
at  lægge  Fantasiens  Skjær  over  hende. 

Salve  og  Federigo  sad  ved  deres  „Gin"  i  et  af 
d'3  til  Salen  stødende  Sidekamre,  der  var  opfyldt  af 
snakkende  og  drikkende  Mænd  eller  Par,  som  for 
et  Øieblik  trak  sig  ud  af  Dansen. 

Derinde  i  den  lumre  af  Tobaksrøg  og  Damp  taa- 
gede  Sal  saas  gjennem  den  aabne  Dør  dansende 
Mænd  af  de  forskjelligste  Fysiognomier,  —  de  fleste 

brune  og  barkede,  ofte  skjæggede,  med  Hattene  flot 
bagover  paa  Hovedet.  Endel  med  knækkede  Kridt- 
piber i  Munden,  alle  i  vild  Glæde,  drivende  af  Sved 
og  aldeles  utrættelige. 

De  svingede  tækkelig  klædte  bollandske  Piger, 
der  bar  smaa  hvide  Huer  eller  Kapper,  og,  efter 
Skikken,  de  lyse  Skjørter  opheftede,  saa  at  de  nette 
Sko  og  hvide  Strømper  kom  til  sin  Ret.  Franske 
og  svenske  Matroser  i  røde  Uldskjorter,  Nordmænd 
og  Danske  i  blaa  ditto  med  vide  Seildugsbenklæder, 
Yankeeme  og  Englænderne  helt  blaaklædte  overbød 
her  hinanden  i  Reelen  og  stiftede  derunder  leilig- 
hedsvis  Venskaber  og  Fiendt skaber,  der  bagefter  om 
Kvælden  fik  sin  Fortsættelse  ved  en  Flaske  Brandy 
eller  i  et  Slagsmaal. 

Salve  tog  ikke  Del  i  Dansen;  han  var  mørk  og 
forstemt  ved  Lystigheden  uden  dog  for  Federigos 
Skyld  at  ville  lade  sit  Humør  komme  tilsyne. 

Denne  saa  meget  trøstesløs  ud  og  sad  den  første 
Del  af  Aftenen  fortænkt  og  nippede  til  Glasset. 

Ved  Vinduesposten  bag  sin  Ryg  hørte  Salve  to 
unge  Folk  tale  norsk,  —  og  Hjertet  hoppede  i  ham, 
thi  han  havde  ikke  hørt  sit  Modersmaal  paa  flere 
Aar. 

Da  det  lakkede  udover,  skjænkede  Federigo  i 
selvforglemmende  Rørelse  i  ét  væk  i  Salves  Glas  og 
kom,  -^  som  det  syntes  mere  og  mere  beruset  — 
fiere  Gange  til  at  spilde  ned  Indholdet  af  sit  eget 
uden  at  drikke. 

Han  blev  noget  snakkesalig  og  hentede  frem  den 
ene  Erindring  af  deres  Samliv  efter  den  anden. 

»I Jeg  glemmer  aldrig,  ser  Du"  —  sagde  han  tro- 
hjertigt —  ,, aldrig!"  —  tilføiede  han  efter  et  Ophold 
skj ærende,  medens  Øiet  glimtede  af  noget  undertrykt 
heftigt 

De  to  Trælastfarere  var  atter  komne  ind,  og  den 

ene,  d«r  saa  noget  rød  og  ophidset  ud,  udtalte  sig 
meget  begeistret  om  en  af  Pigerne  inde  i  Salen. 

„Nei!"  —  udbrød  den  anden  indvendende  —  „da 
skulde  Du  have  set  den  vakkre  Elisabeth  i  „Stjernen'' 
inde  i  Amsterdam!  —  Men  hende  faar  en  nok  ikke 
danse  med  slig.  Gutten  min.'' 

Disse  Ord  vakte  pludselig  Salves  Interesse.  Han 
sad  anspændt  og  lyttede. 

„Hvad  skulde  være  iveien  for  det?"  —  spurgte 
den  anden  lidt  stor  paa  det. 

„Aa,  —  for  det  første,  saa  holder  de  ikke  Dans 
der,  og  dernæst  maatte  der  vel  mindst  saa  meget 
som  en  Skipper  til  for  at  gjøre  Haneben  der,  for- 
staar  Du.  Men  ifjor  Vaar,  da  vi  laa  med  „Gaiathea" 
derinde,  saa  jeg  hende,  og  hun  talte  med  Kapteinen, 
for  hun  er  noi^k.  Ja  det  er  en  stolt  Pige,  Haaret 
som  en  Guldkrone,  og  saa  rank  i  Riggen,  at  en  blir 
benauet,  naar  man  kommer  ved  Siden  af  hende.'' 

Salve  blev  siddende  i  Tanker  og  var  den  hele 
Aften  meget  distrait  i  Forhold  til  sin  Ven. 

£n  Anelse  om,  at  det  kunde  være  Elisabeth  var 
faret  gjennem  ham,  og  han  kunde  ikke  slippe  den, 
skjønt  al  Eftertanke  sagde  ham,  at  hun  nu  længst 
maatte  være  gift  med  Søofficeren. 

Hans  Sind  var  kommet  i  Oprør,  og  han  længtes 
nu  næsten  vildt  efter  at  komme  hjem  til  Arendal  for 
at  faa  Vished  om  Sammenhængen. 

Da  de  skulde  bryde  op,  var  Federigo  beruset, 
og  det  blev  nødvendigt,  at  han  fulgte  sin  utrøstelige 
\en  i  Mørket  henover  den  lange  småle  Dam  nede 
ved  Dokken,  hvor  Sjøen  gik  paa  begge  Sider.  Fede- 
rigo holdt  om  hans  Arm  den  hele  Vei  og  støttede  sig 
tungt  til  den. 

Da  de  var  komne  midt  paa  Dammen,  saa  Salve 
ham  gjøre  en  pludselig  Bevægelse,  og  han  fik  et 
Stød  lige  under  Hjertet  saa  heftigt,  at  han  tumlede 

to,  tre  Skridt  bagover.  Han  hørte  den  andens  af 
Raseri  dirrende  Stemme: 

„Tag  det  for  Paolina  —  din  Hund!" 

Gjenstanden  for  hans  Efterstræbelser,  Penge- 
beltet,  havde  reddet  Salve,  der  nu  med  et  voldsomt 
Slag  slog  ham  til  Jorden,  saa  at  han  rullede  over 
Dæmningen  ned  i  SJøen. 

,, Hjælp!  Hjælp!"  lød  det  op  til  ham. 

„Jeg  faar  vel  det!"  —  svarede  Salve  spottende 
—  ,,for  vort  vakkre  Venskabs  Skyld.  Men  kast  saa 
først  op  Kniven!" 

Salve  snoede  sit  Lommetørklæde  for  at  række 
med  det  ned  til  ham. 

„Du  og  din  Øgle  af  en  Søster  har  forresten  lært 
mig  adskilligt;"  mumlede  han  bittert.  ,,Jeg  fortjente 
virkelig  at  blive  baade  stukket  og  plyndret,  fordi  jeg 
et  Øieblik  kunde  fæste  Lid  til  Dig  eller  nogen." 

,,Nu,  kommer  Du  op?" 

Da  han  saa  Federigos  Skikkelse  kravle  op  over 
Kanten,  sagde  han  haanligt: 

„Ja,  nu  skal  vi  da  endelig  skilles!  —  Farvel,  min 
prægtige  gamle  Ven!" 

Han  gik  og  hørte  bag  sig  i  Mørket,  at  Brasiliane- 
ren skreg  og  trampede  af  Raseri  henne  paa  Dammen. 


XVIL 

Med  hin  omtalte  Trælastfarer  fra  Tønsberg  fandt 
Salve  straks  en  velkommen  Leilighed  til  at  tage 
hjem,  idet  han  haabede  paa  at  kunne  blive  sat  fra- 
borde i  en  af  Skøiteme  oppe  ved  Arendalskanten. 

Det  var  med  en  egen  dyb  Følelse,  han  saaledes 
igjen   traadte  paa  en  hjemlig   Skibsplanke   og  gik 

om  og  lyttede  til  Folkenes  Passiar,  medens  han  følte 
sig  som  Gjenstand  for  deres  Nysgjerrighed. 

Hans  sydlig  brune  Ansigt  og  det  udenlandske 
Snit  saavelsom  hans  hele  Itræk  viste,  at  han  var 
kommen  fra  anderledes  rige  og  storartede  Sjøniands- 
forhold,  end  de  kjendte  til. 

Han  gik  for  en  Englænder  eller  Amerikaner,  thi 
han  havde  med  Overlæg  ikke  villet  give  sig  tilkjende 
som  Landsmand.  Akkorden  med  Skipperen  havde 
han  gjort  paa   engelsk. 

Disse  Bjælkefarere,  hvis  vintermæssige  Dragter 
mere  lignede  Arbeidsmandens,  der  staar  i  tungt 
Sjau,  end  Matrosens,  var  saagodtsom  udelukkende 
stærke,  forvovne  Folk.  Men,  hvad  der  straks  slog 
ham  med  stor  Rørelse,  var  det  ærlige  Udtryk,  som 
alle  Ansigter  uden  Undtagelse  havde;  —  et  saadant 
Syn  havde  han  ikke  havt  paa  mange  Aar,  og  han 
skammede  sig  ved  at  gaa  med  gjemt  Kniv,  saaledes 
som  hidtil  havde  været  hans  Vane,  hvorfor  han 
straks  den  første  Dag  lukkede  den  ned  i  sin  Kiste. 

Han  gjorde  sig  en  Nydelse  af  at  lægge  Uhr  og 
Penge  udover,  saa  det  med  Lethed  kunde  tages,  og 
var  opfyldt  af  stor  Beundring,  naar  de  alligevel  ikke 
blev  stjaalne. 

Forresten  syntes  han,  at  han  aldrig  havde  set 
noget  saa  jammerligt  udfattigt  som  dette  Fartøi,  der 
oprindelig  havde  været  kobberhudet,  men  nu  var 
saa  gissent,  at  det  sugede  Vand  i  alle  Ender.  Og 
Mandskabets  Kost  forekom  ham  tarvelig  til  det  ynke- 
lige; —  det  var  den  gammeldags  berømte  Østersjø- 
kost  ,,Grød  og  Nakker",  og  han  hørte  Kokken  forud 
banke  Tørfisken  mør  med  Øksehammeren. 

Salve  var  med  ét  plumpet  langt  ind  i  det  hjem- 
lige. 

Det  Fartøi,  hvormed  Salve  her  fo'r,  var  en  i  sin 
Tid  i  Nærheden  af  Færder  havareret  Galeas,  der 
for  en  ringe  Penge  var  kjøbt  ved  Auktion.   Det  havde 

megen  Lighed  med  en  gammel  Træsko,  hvormed 
Skipper  Brekan  forvovent  traskede  over  til  Holland 
i  de  haarde  Vaar-  og  Vinterstorme  paa  den  Bereg- 
ning, at  man  i  Nødsfald  fik  flyde  paa  Trælasten  og 
surre  sig  for  Sjøerne  og  forresten  seile,  saa  længe 
Riggen  holdt. 

Han  førte  ikke  Bramstang  for  ikke  at  forcere 
Fartøiet,  Seilene  var  fillede,  som  om  der  skulde  gaat 
Kugler  igjennem  dem,  og  Riggen  var  paa  de  Steder, 
hvor  Taugene  var  sprungne,  knobet  i  svære  plumpe 
Knuder  istedetfor  efter  al  Sjømandsskik  splidset. 

Om  nogen  Navigation  var  der  hellerikke  Tale. 
Skipperen  havde  sin  Maade  at  logge  paa,  idet  han 
spyttede  udenbords  eller  kastede  en  Flis  ud  og  be- 
dømte Farten  efter,  hvor  hastigt  den  drev  i  Sjøen. 

De  var  ikke  heldige  med  Veiret  og  havde  i  Mod- 
vind, afvekslende  med  Smaaveir  og  Vindstille,  an- 
vendt over  fjorten  Dage  uden  at  være  naaet  længere 
end  op  imod  Hanstholmenes  Fyr  ved  Jylland. 

Med  en  dæmpet  Frygt  i  Baggrunden  for,  hvor- 
dan det  kunde  have  hængt  sammen  mellem  hende 
og  Søofficeren,  —  gik  Salve  og  fantaserede  og  tænkte 
sig  Elisabeth  i  Amsterdam. 

Hcui  begyndte  at  udspørge  Skipperen,  om  Farten 
paa  Holland  var  lønsom  og  andre  Omstændigheder 
ved  den.  Samtalen  gik  paa  en  Art  engelsk  Kauder- 
vælsk; men  han  fik  alt  ud,  baade,  at  den  var  fordel- 
agtig, og  at  den  Bedrift  i  alle  Maader  kunde  passe 
for  ham. 

At  den  var  saa  dumdristig  vovsom,  gav  den  der- 
hos en  særlig  Tiltrækning. 

En  Levevei  i  Hjemmet,  hvori  han  kunde  slippe 
at  staa  under  nogens  Befaling,  stemte  just  med  hans 
Natur,  og  det  hele  stod  nu  for  ham  som  en  god  Idé. 
Han  eiede  nogle  hundrede  Species  til  at  skaffe  sig 
et  eller  andet  af  Farten  udgaat  Fartøi,  foruden  den 
Hundrededalerséddel,  som  hans  Far  gjemte  for  ham. 

Det  var  bestemt,  —  han  vilde  blive  Fører  af  en  Træ- 
lastdrager og  fare  paa  Holland. 

Salve  begyndte  at  blive  forfærdelig  utaalmodig 
efter  at  komme  frem.  Han  længtes  efter  at  se  den 
første  Stribe  af  Fædrenelandet  som  noget,  han  næ- 
sten ikke  turde  tænke  sig  virkeligt  at  skulle  faa  op- 
leve, og  syntes,  at  de  drev  mere,  end  de  seilede. 

Atter  havde  de  Solskin  og  Stille,  og  han  gik  op 
og  ned  og  bandede  mellem  Tænderne  den  gamle 
Træsko,  som  laa  der  med  slakke  Seil  og  ruggede  og 
ikke  vidste,  hvilken  Ende  den  skulde  sætte  frem. 

Da  Striben  af  Lindesnæs  dukkede  op,  syntes 
han,  at  ingen  Odde  dækket  med  Palmer  i  Sydhavet 
kunde  maale  sig  med  dette  Syn. 

Men  bagefter  begyndte  han  at  ængste  sig  for, 
hvad  han  skulde  faa  vide  om  Elisabeth,  og  det  var 
ikke  frit  for,  at  man  ombord  af  hans  urolige,  utaal- 
modige  Væsen  kom  paa  de  Tanker,  at  Englænderen 
maatte  have  en  Skrue  løs. 

Endelig  slog  Forløsningens  Stund  i  Skikkelse  af 
en  Lodsskøite  fra  Arendal. 

Han  kom  did  om  Aftenen,  efterat  det  var  blevet 
mørkt,  til  Madam  Gjers's  tarvelige  Logishus  og 
maatte  vente  til  den  næste  Morgen  med  at  gjense 
sin  Fødeby. 


Den  følgende  Dag  var  en  Søndag. 

Der  paakom  ham  en  usigelig  Høitidsfølelse,  da 
det  ringede  ind,  og  han  saa  Byens  Folk  af  alle  Klas- 
ser, smaa  og  store,  gaa  stille  og  pyntede  op  ad  Ga- 
derne til  Kirken. 

Det  var  alt  det  fromme  og  rene,  han  havde  tl-oet 
paa,  dengang  han  endnu  var  tillidsfuld  og  glad  og 
let  at  narre,  som  nu  togede  forbi,  indtil  hans  Øie 
fyldtes,  saa  han  havde  ondt  for  at  se. 

Han  kjendte  de  fleste  af  disse  Skikkelser  igjen 

ligetil  Elisabeths  gamle  Moster,  som  han  s€ia  gaa- 
ende  ensom  opover  med  Salmebogen  og  det  hvide, 
sammenlagte  Lommetørklæde  foran   i   Hænderne. 

Han  kmide  ikke  modstaa  Fristelsen  til  at  slutte 
sig  til  de  gaaende,  men  havde  neppe  vovet  det,  om 
han  ikke  havde  stolet  paa  at  blive  ukjendt. 

Halvt  ved  Siden  af  ham  gik  en  pen  Familie  — 
han  vidste  godt,  hvem  det  var  —  med  et  Par  smukke, 
lysklædte  Døttre,  som  nu  var  voksne,  og  en  yngre 
Bror,  hvem  han  ikke  huskede.  De  syntes  med  Nys- 
gjerrighed  at  betragte  den  udenlandske,  mørksk] æg- 
gede SJømand  med  de  Ane  Klæder  og  den  patenterede 
Guldkjæde  paa  Vesten;  og  han  paa  sin  Side  gik  og 
tænkte  paa,  hvorledes  de  vilde  fare  fra  ham,  som  om 
der  var  kommet  en  Ulv  iblandt  dem,  om  de  anede 
det  Liv,  som  for  ham  var  dagligdags,  —  kun  en 
halv  Dag  paa  en  af  de  ryggesløse  Skibsbakker,  hvor 
han  havde  havt  hjemme  i  aarevis.  De  vilde  ikke 
forstaa  det,  om  det  blev  fortalt,  og  selve  Fortællin- 
gen vilde  være  for  smudsig  for  deres  Øren. 

Han  fulgte  stille  Strømmen  med  et  Indtryk  af, 
at  alle  de  solbeskinnede  Huse  omkring  paa  Bak- 
kerne i  hans  vakkre  Fødeby  stod  Vidner  over  ham 
og  spurgte,  om  ogsaa  Gasten  fra  „Star  and  Stripes'' 
havde  Lov  til  at  gaa  i  Kirken,  og,  da  han  skulde 
gjennem  Kirkedøren,  maatte  han  opbyde  al  sin  Selv- 
beherskelse; —  han  havde  en  Følelse,  som  om  han 
krænkede  Helligdommen  ved  at  gaa  ind. 

Han  satte  sig  paa  den  bagerste  Stol  ved  Døren 
og  saa .  næsten  som  i  en  Drøm,  hvorledes  de  gik 
forbi  ham  indefter  Gulvet;  de  forekom  ham  alle  som 
renere  Væsener. 

Orgelet  brusede,  Salmen  istemtes,  og  han  sad 
med  Hovedet  i  Hænderne,  lænet  mod  Kirkestolen, 
overvældet  og  skjulte,  at  han  hulkede. 

Han  sad  slig  under  det  meste  af  Gudstjenesten 
ude  af  Stand  til  at  tænke.    Saa  begyndte  hans  eget 

Jonas  Lie :   Samlede  Vaerker.    II.  ^^ 

Liv  at  gaa  op  for  ham  Billede  efter  Billede,   Scene 
efter  Scene. 

Som  Barn  og  Unggut  havde  han  gaat  i  Kirken 
som  de  andre;  —  men  i  hvad  Stand  kom  han  igjen 
nu?  Som  en,  der  havde  levet  i  Mord  og  Gudsbespot- 
telse mere,  end  den  hele  Menighed  tilsammen  var 
istand  til  at  tænke  sig,  og  i  sit  inderste  ribbet  for 
den  Tro,  han  dog  engang  havde  eiet 

Der  blussede  tilslut  op  et  bittert,  voldsomt  Glimt 
i  hans  Øie,  thi  han  tænkte  paa  dem,  som  havde 
bragt  ham  dertil,  paa  Elisabeth  og  Søofficeren,  — 
og  det  blev  med  et  dybt  Had  i  Hjertet  til  denne 
sidste,  at  han  igjen  gik  ud  af  Kirken. 

Den  Mand,  der  raskt  og  med  et  spændt,  trod- 
sigt Udtryk  gik  nedefter  Gaden,  var  en  anden  end 
den,  som  for  to  Timer  siden  saa  stille  var  gaat  den 
samme  Vei. 

Hans  Øie  gjenkjendte  tilfældigvis  i  et  Par,  som 
ogsaa  kom  fra  Kirken,  Kaptein  Beck  og  hans  Hu- 
stru. Det  var,  som  det  Syn  tændte  Oprøret  stærkere 
i  ham;  og  han  paaskyndte  sine  Skridt. 

Han  vilde  nu,  før  han  reiste  ud  til  sin  Far  i 
Sandvigen,  skaffe  sig  Rede  paa,  hvordan  det  for- 
holdt sig  med  Elisabeth.  Han  huskede  meget  godt 
sin  Værtinde,  den  lille  skarpe,  blankøiede  Madam 
Gjers,  fra  før  og  vidste,  at  hun  snakkede  og  rappor- 
terede Bynyt  som  en  Sk j  ære. 

Paa  den  Tid  af  Søndagen  var  der  ingen  be- 
søgende i  Stuen,  og  han  sad  alene  henne  ved 
Bordet. 

Medens  hun  beredte  sig  til  at  sætte  frem  Mid- 
dagsmaden og  glattede  ud  Dugen  foran  ham,  spurgte 
han,  om  Kaptein  Becks  Søn,  Søofficeren,  var  gift. 

,,Ja,  det  er  han  rigtignok,"  svarede  hun  forundret 
over,  at  han  talte  norsk;  —  ,,det  er  —  lad  mig  se, 
henved  tre  Aar  siden." 

Hun  saa  vist  paa  ham.     „Men  hvem  er  De?  -- 

Det  skulde  nu  vel  aldrig  være  Salve  Kristiansen, 
som"  —  Hun  havde  pludselig  draget  Kjendsel  paa 
ham. 

I  hendes  Tone  laa,  at  der  klæbede  noget  be- 
tænkeligt ved  Navnet,  og  Salve  sluttede  deraf  ganske 
rigtigt,  at  han  havde  været  ude  i  Byrygtet  i  Anled- 
ning af  Rømningen  i  Rio;  han  udfyldte  ganske  tørt 
hendes  afbrudte  Spørgsmaal: 

,,Som  rømte  fra  Beck  i  Rio,  —  jo." 

,,Ja,  jeg  skal  intet  sige"  —  hviskede  hun  hemme- 
lighedsfuldt og  høist  interesseret. 

Skjønt  Salve  ikke  troede,  at  Beck  vilde  forfølge 
ham  nu  længer,  var  hin  Rømningshistorie  dog  Ho- 
vedgrunden til,  at  han  gjerne  vilde  være  ukjendt  paa 
sit  Hjemsted.  Han  svarede  med  en  Ironi,  som  und* 
gik  hende: 

,,Jeg  betror  Dem  det,  Madam  Gjers,  fordi  jeg  véd, 
at  De  er  en  Kone,  der  aldrig  sladdrer  noget  ud!" 

Han  syntes,  maaske  med  urette,  at  hun  allerede 
stod  æggesyg  efter  at  komme  ud  og  betro  nogen 
Nyheden. 

„Saa  Søofficeren  er  gift,"  —  gjentog  han  derpaa 
noget  hen  for  sig. 

,,Ja  vist,  —  for  længe  siden.  Bryllupet  stod  hos 
Brudens  Forældre;  de  lever  nu  i  Frederiksværn." 

„Elisabeth  havde  jo  ingen  Forældre,"  —  sagde 
Salve  lidt  utaalmodigt. 

,, Elisabeth?  —  hun,  som  kom  i  Huset  hos  Beck? 
—  Aa,  det  er  en  anden  Historie,"  —  sagde  hun  med 
en  vis  Betoning.  —  ,,Nei,  den.  Søofficeren  blev  gift 
med,  var  Postmester  Forstbergs  Datter,  Marie.  Det 
andet  var  bare  saadan  en  Forlibelse;  —  det  endte  da 
med,  at  hun  maatte  over  til  Holland,  Stakkel!  Det 
hedte,  at  hun  havde  faat  en  Tjeneste  der." 

„Véd  De  noget  bestemt  om  dette?"  spurgte  Salve 
haardt  og  med  et  sligt  Alvor,   at  den  lille  Madam 

kom  ud  af  Kontenancen  og  følte  Nødvendigheden 
af  at  forsvare  sine  Ord: 

,,Det  gik  jo  aldeles  hemmelighedsfuldt  til;  men 
Afreisen  skede  over  Hals  og  Hoved.  Den  Sag  er 
desværre  kjendt  nok;  ja,  én  kan  sige,  nu  længst 
baade  kjendt  og  glemt" 

,,Hvad  er  kjendt?"  optog  Salve  harmfuldt  — 
,,saa  De  hende,  Madam  Gjers?" 

,,Nei  da,  hverken  jeg  eller  nogen  anden;  —  Becks 
boede  dengang  hele  Høsten  alene  ude  paa  Landstedet, 
og  det  var  netop  en  yderligere  Grund  for  at  — ^*' 

,,Saa  véd  altsaa  hverken  De  eller  de  andre,  som 
snakker  Æren  af  hende,  det  bitterste  andet  om  Sagen 
end,  hvad  I  saadan  har  faat  lavet  til"  —  sagde 
Salve  bistert  og  foragteligt.  Han  havde  en  Trang 
til  at  forsvare  Elisabeth  endnu  for  de  andre,  skjønt 
han  desværre  alt  havde  fældet  hende  i  sit  Hjerte 
og  følte  sig  syg,   næsten  svimlende  indvendig. 

,,Jeg  har  tilfældigvis  en  Kundskab  om,  hvordan 
det  hænger  sammen,"  —  løi  han,  idet  han  koldt  og 
skarpt  saa  hende  ind  i  Ansigtet,  —  „og,"  —  her  fløi 
han  op  og  slog  voldsomt  i  Bordet  —  ,,jeg  spiser  ikke 
en  Bid  i  en  slig  Klaffertunges  Hus!  —  forstaar  De, 
Madam!"  —  Med  et:  ,,Vær  saa  god  at  gjøre  Dem 
betalt!"  —  slængte  han  endel  Sølvstykker  paa  Bordet 
og  sprang  ovenpaa,  hvorpaa  han  selv  gav  sig  tij  at 
slæbe  sin  Skibskiste  ned  ad  Trappen. 

Madam  Gjers  udtømte  sig  i  en  Mængde  formil- 
dende Talemaader,  hvis  Kvintessents  var,  at  hun 
kun  havde  sagt  og  troet,  hvad  hun  selv  havde  hørt 
for  sig  af  alle  Mennesker  i  Byen;  men  Salve  vaj 
utilgjængelig  og  gik  med  sin  Kiste  i  et  Reb  paa 
Hyggen  nedefter  Gaden.  Han  satte  den  paa 
Bryggen. 

Det  var  hans  Agt  at  bestille  en  Baad  udover  til 
sin  Far;  men  han  blev  foreløbig  siddende  paa  Ki- 

sten  og  stirrede  udover  Havnen,  hensunken  i  sine 
egne  Tanker. 

Enden  paa  hans  Betragtninger  var,  at  han  op- 
gav Hollandsfarten. 

Han  tog  en  Baad  til  Sandvigen;  men,  idet  de 
roede  udover,  lod  han  pludselig  Rorskarlen  forandre 
Retning  og  lægge  til  ved  Kranen  paa  den  anden 
Side  af  Havnen.  Hsui  vilde  tale  med  Elisabeths 
Moster  og  faa  fuld  Vished,  —  der  var  hele  Tiden 
noget  i  ham,  som  oprørte  sig  mod  at  tro  det  værste. 

Da  han  kom  ind  til  den  gamle,  kj  endte  hun 
ham  straks. 

„God  Dag,  Salve!"  —  sagde  hun  —  „Du  har 
været  længe  borte,  —  paa  femte  Aar  retnu." 

'Han  blev  staaende  med  en  mørk  Mine  uden  at 
modtage  hendes  Anmodning  om  at  sidde  ned. 

„Er  det  sandt,  at  Elisabeth  —  kom  slig  bort  fra 
Beck  —  til  Holland?" 

„Hvordan  slig?"  —  spurgte  hun  brat.  Der  trak 
Farveskjær  op  i  hendes  Ansigt. 

„Slig  som  Folk  siger,"  —  sagde  Salve  med  et 
bittert  Eftertryk. 

„Naar  Folk  siger  det,  saa  maa  vel  en  Kar,  som 
Du,  tro  det,"  —  yttrede  hun  spodsk.  —  „Jeg  for- 
staar  ikke,  hvorfor  Du  kommer  hid  og  spørger  hen- 
des gamle  Moster,  naar  Du  har  saa  mange  for  Dig, 
som  staar  til  troendel 

Forresten  kan  nok  hun  fortælle  Dig  noget  andet, 
min  Gut,  —  og  det  gjorde  hun  ikke,  dersom  hun  ikke 
troede,  at  Pigen  endnu  holdt  fast  ved  Dig  trods  alle 
de  Aar,  hvori  Du  har  føitet  om.  Gud  véd  hvor  i 
Verden.  —  Jeg  kj  ender  hendes  Natur,  skal  jeg  sige 
Dig.  —  Hun  flygtede  ganske  rigtig  en  Nat  fra  Becks 
og  kom  hid  om  Morgenen;  men  det  var  for  din 
Skyld,  fordi  hun  vilde  fri  sig  for  Søofficeren.  Det 
var  selve  Madam  Beck,  som  skaffede  hende  til  Hol- 

land,    fordi   de   ikke   vilde   have   hende    til    Sviger- 
datter." 

Der  fo'r  en  Straale  af  vild  Glæde  op  i  Salves 
Ansigt;  men  saa  blev  det  igj«n  mørkt.  —  „Var 
hun  da  ikke  bleven  forlovet  med  Søofficeren?"  — 
spurgte  han. 

,,Ja  og  Nei;"  —  svarede  den  gamle  betænksomt 
for  ikke  at  vige  et  Haarsbr^d  fra  Sandheden;  — 
„hun  lod  sig  forlede  til  at  sige  „Ja,"  men  flygtede 
saa  af  Huset,  fordi  hun  ikke  vilde  have  ham;  hun 
tilstod  mig  med  Graaden  i  Øinene,  at  hun  angrede 
at  have  sagt  Dig  „Nei"." 

„Saa  det  hang  saadan  sammen,"  yttrede  han 
spydigt  —  ,, saadan  baade  „Ja  og  Nei!"  —  Becks 
vilde  ikke  have  hende  til  Svigerdatter,  saa  fik  de 
hende  praktiseret  fra  Huset  over  til  Holland  og  — 
saa  vil  I,  at  jeg  skal  tro,  at  det  var  for  min  Skyld, 
hun  reiste!"  —  Han  tilføiede  i  en  trist  Tone,  idet 
han  langsomt  rystede  paa  Hovedet: 

,,Gud  skal  vide,  at  jeg  vilde  tro  det,  —  saagjeme 
som  mit  Liv  tro  det  — ;  men  jeg  kan  ikke,  Mor  Kir- 
stine! —  I  er  hendes  Moster  og  vil  gjeme  — ^" 

,,Jeg  er  bange  for,  at  det  er  din  Ulykke,  Salv«," 
—  afbrød  hun  strengt  —  ,,at  Du  ikke  aarker  fuldt 
ud  at  tro  nogen  paa  denne  Jord;  derfor  blir  Du  altid 
hængende  ved  Folkesnak  og  Tvivl.  Med  de  Tanker, 
som  Du  nu  viser,  har  Du  ialfald  intet  længer  at 
gjøre  indenfor  min  Dør.  —  Men  ét  Vil  jeg  bede  Dig 
om,"  —  sagde  hun  med  et  mildt  indtrængende  Alvor 
i  det  kloge,  kraftige  Ansigt.  ,, Forsøg  ikke  paa  at 
nærme  Dig  Elisabeth  eller  at  vinde  hende,  saa- 
længe  som  Du  bærer  et  Spor  af  de  Tvivl  mod  hende 
i  Hjertet!  —  det  vilde  bare  føre  til  Ulykke  for  Eder 
begge." 

,, Farvel,  Mor  Kirstine!"  —  sagde  han  betaget  og 
søgte  hendes  Haand  til  Afsked;  men  hun  vilde  ikke 
tage  den  og  gjentog  blot: 

,,Husk  paa,  det  er  en  gammel  Kone,  som  har 
set  adskilligt  i  Verden,  der  siger  det!" 

Han  sad  eftertænksom  i  Baaden,  medens  han 
lod  sig  ro  ud  til  sin  Fader  i  Sandvigen.  Underveis 
opgjorde  han  sig,  at  han  dog  vilde  holde  ved  sin 
Plan  om  Hollandsfarten. 


XVIII. 

Vi  træffer  Salve  igjen  som  Skipper  paa  Briggen 
, »Apollo"  en  blank  Oktoberdag  ude  i  Sjøen  under- 
veis til  Piirmurende  med  en  Trælastladning. 

Efter  først  at  have  lagt  sin  Sjømandsforfænge- 
lighed  tilside,  var  han  nok  saa  tilfreds  med  sit  gamle 
gisne  Fartøi,  hovedsagelig  af  den  Grund,  at  det  var 
hans  eget 

Hans  Mandskab,  ialt  syv  Mand  nede  fra  Tiømø 
og  Nøtterø,  hvor  han  ogsaa  selv  havde  taget  Ophold, 
syntes,  at  de  var  konme  ombord  til  en  hvas  Kar, 
men  mærkede  tillige,  at  han  behandlede  dem  honnet. 
Skjønt  de  var  vant  til  lidt  af  hvert,  havde  de  dog 
allerede  paa  den  første  Tur  lært,  at  de  seilede  med 
eu  ren  Vovehals,  hvis  eneste  Hensyn  var  at  komme 
frem  og  faa  gjort  flest  mulige  Ture,  inden  Isen 
stansede  Farten  omkring  Jul. 

Han  lagde  ud  fra  Færden  i  en  haard  Storm,  og 
til  de  udtalte  Betænkeligheder  svarede  han  kun  i  al 
Munterhed,  at  Vinden  var  til  at  komme  frem  med. 

„Apollo"  gik  for  en  halv  Slør  i  Seilene,  og  Nils 
Buvaagen  havde  Tørn  ved  Rattet.  Salve  havde  truf- 
fet ham  igjen  i  Arendal  og  overtalt  ham  til  at  gaa 
med  sig  i  Trælastfarten. 

Det,  der  særlig  interesserede  ham  ved  denne 
Mand,    var   den   urokkelige   Glæde    og   Kjærlighed, 

hvormed  han  omfattede  Kone  og  Børn;  han  undte 
sig  knapt  selv  sine  Rationer  ombord. 

Salve  stod  oftere  og  lyttede  til  hans  naive  For- 
tællinger om  de  Gjenvordigheder,  han  havde  gjen- 
nemgaat,  og  de  var  mange. 

Den  haardbare  Kaptein,  der  syntes  lige  saa  langt 
fra  sentimentale  Tanker  som  fra  Maanen,  gik  i 
Stilhed  og  misundte  sin  Rorgjænger.  Han  tørstede 
efter  den  Herlighed,  som  denne  Mand  eiede,  og  gik 
og  tænkte  paa,  at  ogsaa  han  kunde  havt  den,  — 
om  han  bare  kunde  været  troskyldig  dum  nok  til  at 
tro  alt,  —  lo  han  indvendig  bittert 

Men  han  var  nu  desværre  engang  ikke  født 
blind.  Elisabeth  havde,  —  det  var  mere  end  Bevis 
derfor  — ,  sat  sit  første  og  bedste  Sind  til  Søofficeren, 
og  saa,  —  ja  saa  var  han  kanske  god  nokl 

Han  havde  mere  end  ellers  en  skj ærende  Følelse 
af,  hvor  lavt  og  usselt  hans  eget  mistroiske  Tanke- 
sæt dog  var  imod  denne  Mands,  i  hvis  Sind  visselig 
netop  alt  det  vilde  have  reist  sig,  som  kunde  talt 
for  Elisabeth,  og  han  beimdred«  den  enfoldige  Nils, 
som  reiste  saa  trygt  og  kunde  komme  hjem  saa  glad 
uden  at  slippe  en  Tvil  ind  i  sit  Hjerte. 

Han  forestillede  sig  ham  siddende  i  sit  fattige 
Hjem  med  en  vis  lykkelig  Værdighed,  —  med  et 
Barn  paa  hvert  Knæ  og  de  andre  kravlende  og  hæn- 
gende omkring  sig. 

Det  var  det  Slags  Betragtninger,  som  beskjæf- 
tigede  ham,  medens  han  usædvanlig  langsomt  og 
ofte  stansende  gik  frem  og  tilbage  henover  Dæks- 
lasten;  og  det  var  den  sidste  Tanke,  der  kastede  sit 
Skj  ær  henover  hans  Ansigt,  idet  han  bestemte  sig 
til  paa  denne  Tur  at  tage  fra  Piirmurende  ind  til 
Arnsterdani  for  at  se   Elisabeth. 

XIX. 

Skipper  Garvloit,  til  hvem  Elisabeth  var  kom- 
met, boede  i  den  livlige  Gade,  som  gaar  ned  til  Dok- 
ken i  Amsterdam. 

Husrækken  bestaar  af  tre,  fire  Etages  Murhuse 
i  den  vanlige  hollandske  Stil  med  grønne  Jalousier 
og  trange.  Indgangsdøre  med  polerede  Messing- 
hamre. 

Paa  den  anden  Side  af  Gaden  gaar  Kanalen 
med  sine  forskjellige  Broer  ind  igjennem  Staden, 
opfyldt  med  alskens  Smakker,  Skøiter  og  mindre 
Kofskibe  under  Afladning. 

Madam  Garvloit,  der  var  bn  sygelig  Kone  med 
fire  halvvoksne  Børn,  følte  mere  og  mere  Støtte  i 
denne  sunde  og  stærke  Natur,  som  saa  heldigt  var 
konmiet  hende  til  Undsætning  i  hendes  Gjenvordig- 
heder,  og  fandt  sig  overbærende  i  adskillige  Egen- 
heder ved  hendes  Væsen. 

Et  eget  Alvor  gav  hende  noget  særligt  tiltræk- 
kende for  ældre,  medens  hun  paa  den  anden  Side 
i  Leg  sammen  med  Børnene  ofte  var  rent  overgiven 
og  vild;  —  det  kunde  med  Elisabeth  i  Spidsen  gaa 
op  og  ned  ad  Trapperne  i  en  Kehraus,  saa  at  Madam 
Garvloit  undertiden  var  fristet  til  at  holde  Styr  paa 
hende. 

Til  andre  Tider  var  hun  igjen  den  hele  Dag  saa 
betænkt  og  ordknap,  at  de  troede,  hun  led  stærkt  af 
Hjemve. 

Husets  yngre  Herrebekjendtskaber,  —  en  elegant 
Kommis  ved  et  af  de  større  Kontorer  oppe  i  Byen, 
åer  affekterede  lidt  af  en  Mynheer,  samt  en  lyshaa- 
ret,  rødmusset  Skippersøn  ude  fra  Vlieland  — ,  var 
begge  Slægtninge  af  Garvloit. 

Uagtet  Elisabeth  i  sin  selvforglemmende  Lige- 
fremhed mod  dem  ofte  ikke  syntes  at  kjende  de  ved- 
tagne Former,  kom  de  dog  snart  paa  det  rene  med. 

at  der  alligevel  var  det,  der  forbød  at  nærme  sig 
den  unge  Pige  over  den  Streg,  hun  selv  angav.  Af 
hendes  Væsen  skimtede  frem  noget  alvorligt,  næsten 
myndigt,  som  de  følte  sig  underlegne,  men  som  til- 
lige netop  gjorde  hende  saameget  mere  indtagende, 
naar  hun  spøgte,  og  hendes  udtryksfulde  Ansi^ 
straalede  af  overgivent  Lune. 

De  to  kom  regelmæssig  hver  Søndag,  var  over- 
maade  skinsyge  paa  hverandre,  overbød  hinanden, 
naar  Leilighed  gaves,  og  havde  begge  den  bestemte 
Følelse,  at  de  sukkede  forgjæves. 

Den  anden  Høst,  da  Skipper  Garvloit  kom  hjem, 
fortalte  han,  at  Søløitnant  Beck  var  forlovet  med 
Postmester  Forstbergs  Datter  i  Arendal,  og  han 
bragte  selv  mange  Hilsener  fra  hende  til  Elisabeth. 
De  skulde  giftes  til  Vaaren. 

Efterretningen  var  en  stQr  Glæde;  thi  det  havde 
mangen  Gang  hvilet  tungt  paa  hende,  at  Beck 
inaaske  nu  levede  ulykkelig  for  hendes  Skyld;  — 
hun  sluttede  af  sin  egen  Følelse  for  Salve. 

Det  var  som  en  stille  Festaften  for  hende,  da 
liun  ved  Sengetid  sad  alene  ved  Vinduet  oppe  i  sit 
Værelse  og  saa  nedover  Kanalen  og  Skibene  i  det 
rolige  Maaneskin.  Hun  tænkte  paa  sin  Veninde  og 
forstod  af  hendes  Hilsen,  at  hun  ikke  kj endte  noget 
til  hendes  Forhold  til  Søofficeren. 

Hun  var  lettet,  saa  lettet  ved  at  vide,  at  han  dog 
ikke  havde  taget  Forholdet  til  hende  dybere.  Et 
Smil,  der  tegnede  sig  ved  Læben,  viste  dog,  at  han 
samtidig  ogsaa  blev  veiet,  og  hendes  Tanker  gled 
siden,  medens  Maanen  satte  den  gule  Vinduesramme 
inde  påa  Væggen  over  hendes  Seng,  den  Vel,  de 
helst  vilde  —  udover  i  Verden  til  Salve. 

Hun  sad  slig  med  dét  svære  Haar  opløst  over  de 
kraftige,  velformede  Skuldre,  sammensunken  i  sig 
selv  og  aandsfraværende.     Udtrykket  blev  mere  og 

mere  sørgmodigt,  og  der  gik  enkelte  Trækninger  over 
hendes  Ansigt 

Det  kunde  komme  saa  bitterlig  tungt  paa  hende, 
at  det  var  hendes  Skyld,  at  Salve  var  gaat  ud  i 
Verden  og  blevet  et  fortvilet  Menneske;  —  det  var 
det  stille  Nag,  hun  stadig  søgte  at  komme  fra,  og 
som  hun  paa  den  anden  Side  saa  gjerne  vilde  dvæle 
ved.  Hun  saa  ham  i  Tanken  ulykkelig  og  stolt,  med 
det  blege  Ansi^  og  de  skarpe,  kloge  Øine  fæstede 
hadefuldt  paa  hende,  som  havde  forvoldt  det. 

En  Idé  foresvævede  hende  om  at  klæde  sig  som 
Matros  og  gaa  ud  i  Verden  og  lede  ham  op.  Men, 
fandt  hun  ham,  vidste  hun  igjen,  at  hun  for  Skam- 
faldhed  ikke  turde  vise  sig  for  ham;  thi  hun  havde 
jo  saagodtsom  tilhørt  en  anden,  og  hun  vilde  ikke 
for  alt  i  Verden  læse  den  haarde  Afvisning  i  hans 
Øie. 

Hun  hulkede  krampagtigt  med  Hovedet  i  Ar- 
mene, indtil  hun  tilslut  sov  ind  mod  Vindueskarmen. 

—  Elisabeth  havde  været  tre  Aar  i  Garvloits 
Hus,  da  den  Ulykke  hændte,  at  Garvloit  mistede  sit 
Kofskib  ved  en  Stranding  ude  ved  Amland.  Han 
tabte  derved  det  meste  af,  hvad  han  eiede,  og,  hvad 
der  var  det  værste,  tillige  Udsigten  til  fremtidigt 
Livserhverv  som  Skipper;  thi  han  savnede  Midler  til 
at  kjøbe  nyt  Fartøi. 

Der  herskede  i  den  Tid  en  trykket  Stemning  i 
Huset,  og  Elisabeth,  der  indsaa,  at  hun  nu  blev  nødt 
til  at  forlade  det,  var  meget  sørgmodig;  hun  havde 
faat  disse  Mennesker  kjær. 

Den  tykke  svære  Garvloit  var  bleven  kjendelig 
mager.  Han  gik  i  Skjorteærmer  og  viftede  sig  med 
et  Bastes  Lommetørklæde  med  de  noget  korte  be- 
sværlige Arme,  —  om  det  var  for  Bekymringerne 
eller  for  Sommerheden,  kunde  være  uvist.  Han  min- 
dede om  et  eller  andet  kortbenet  Sødyr,  en  Sælhund 
eller  Hvalros,  der  er  kommet  op  paa  Land. 

En  Dag  fik  han  en  Idé,  som  synlig  slog  mere 
og  mere  ned  i  ham;  thi  han  gik  overmaade  uroli^rt 
viftende  frem  og  tilbage  i  Stuen  den  hele  Eftermid- 
dag. Det  var,  om  det  ikke  skulde  lade  sig  gjøre  at 
oprette  et  Værtshus  for  Sjømænd.  Huset  laa  over- 
maade beleiligt  til  lige  nede  ved  Dokken.  Neden- 
under kunde  de  have  Matrosstue,  og  ovenpaa  var 
en  Sal,  hvori  de  kunde  beværte  Skippere  og  Styr- 
mænd.    De  havde  Værelser  nok. 

Garvloit  nævnede  dog  intet,  før  Sagen  var  fuldt 
besluttet  og  afgjort  hos  ham.  Da  traadte  han  en 
Dag  ind  til  sin  Kone  med  en  Rulle  trykte  Plakater 
og  et  stort  Brædt 

„I  Guds  Navn,  Garvloit,  —  hvad  er  det?"  —  ud- 
brød hun. 

Garvloit  vendte  Brædtet  med  en  vis  Høitidelig- 
hed  uden  at  sige  et  Ord. 

Der  stod  med  store  forgyldte  Bogstaver  at  læse: 
„Stjernen''.     Han  sagde  betydningsfuldt: 

„Det  er  vor  nye  Levevei,  Kone!  —  I  næste  Maa- 
ned  hænger  Skildtet  over  vor  Dør;  —  disse  Plakater 
er  til  at  slaa  op  og  uddele  paa  Skibene  nede  i  Hav- 
nen. —  Garvloit  ligger  ikke  overende  endda,  for- 
staar  Du!''  endte  han  lidt  selvbevidst  i  Anledning  af 
sin  Idé. 

Og  nu  udviklede  han,  hvorledes  han  selv  agtede 
at  være  Vært,  og  at  Elisabeth  skulde  hjælpe  ham 
med  at  styre  det  hele. 

Madam  Garvloit  gjorde  kun  en  svag  Indven- 
ding. 

,,Du  véd  jo,  at  Du  ikke  taaler  at  drikke  01,  min 
Ven!" 

En  anden  Indvending,  nemlig,  hvad  man  hjemme 
i  Norge  vilde  sige,  naar  de  hørte,  at  hendes  Mand 
var  sunken  ned  til  en  simpel  Værtshusholder,  be- 
holdt hun  klogelig  for  sig  selv.     Hovedsagen  var,  at 

de  kom  i  en  Levevei,  og  —  saa  havde  de  den  store 
Trøst  at  kunne  beholde  Elisabeth  hos  sig. 

Den  sidste  Rest  af  sin  Forfængelighed  gav  hun 
Luft  i  den  Yttring  til  Elisabeth,  at  de  hjemme  ikke 
vidste  af  Millionærer  i  Træsko  som  i  Holland,  og 
Manden  fandt  hende  ivrigere,  end  han  havde  ventet. 

Han  var  vant  til  at  støtte  sig  til  hendes  større 
Forstand  og  vilde  folt  sig  meget  ilde  ved,  om  hun 
havde  været  imod  Sagen. 

Saaledes  gik  det  da  til,  at  der  i  den  af  Trafik 
fyldte  Gade  ved  Kanalen  en  Mandag  Morgen  straa- 
lede  i  blaa  Grund  et  forgyldt  Skildt:  „Stjernen" 
over  en  af  Indgangsdørene. 

„Stjernen"  var  oprettet  i  en  beleilig  Stund  og 
paa  et  beleiligt  Sted. 

Der  samlede  sig  saagodtsom  straks  Gjæster  fra 
Skibene  i  Havnen  baade  nedenunder  og  ovenpaa,  saa 
at  der  blev  Udsigt  til  en  stadig  tiltagende  Trafik. 

Garvloit  præsiderede  gjeme  selv  i  den  renlige 
Stue  bag  Disken,  paa  hvis  Yderende  der  stod  en 
Hob  Stenkrus  med  Tinlaag,  medens  der  inde  ved 
Væggen  i  en  Kasse  med  Kardustobakker  stak  op 
lange  og  korte  hollandske  Kridtpiber,  hvoraf  en  ny 
og  stoppet  altid  raktes  Gjæsten  sammen  med  det 
rekvirerede. 

Skjult  under  Disken,  der  hvor  Stenkrusene  stod, 
laa  Øltønden  med  sin  blanke  Hane  over  et  Kar,  der 
optog  Dryppet.  Hylderne  ovenfor  bar  lagvis  et  helt 
Apothek  af  Bouteiller  og  Krukker  med  stærkt,  hvor- 
iblandt endel  skudtryggede,  sortgrønne  hollandske 
Geneverflasker. 

Elisabeth  flk  som  Husbestyrerinde  nok  at  gjøre 
og  befattede  sig  ikke  direkte  med  Opvartningen  uden 
naar  noget  særligt  skulde  arrangeres  for  Gjæsterne 
ovenpaa. 

Af  og  til  kom  hun  dog  ogsaa  ned  i  Stuen  i  et 
eller  andet  Ærinde  eller  for  at  forvisse  sig  om,   at 

intet  manglede,  og  Rygtet  om  den  smukke  Elisabeth 
i  ,, Stjernen''  bidrog  ikke  saa  lidt  til  Søgningen. 

De  Nordmænd,  som  kom  til  Amsterdam  med 
Bjælker,  —  de  fleste  af  dem  lossede  dog  oppe  i 
Piirmurende  eller  Alkmar  —  holdt  sig  ufravigeligt 
til  Stedet. 

Elisabeth  talte  ofte  med  dem  for  Landsmands- 
skabets  Skyld,  og  naar  hun  hørte,  at  nogen  af  dem 
havde  været  i  Langfart,  kunde  hun  let  og  som  lei- 
lighedsvis  fritte  efter,  om  de  havde  hørt  noget  til 
en  Sjømand  af  hendes  Bekjendtskab,  som  hed  Salve 
Kristiansen  og  var  fra  Arendal. 

Drt  laa  til  Elisabeths  Natur  at  have  en  god 
Portion  Villie,  og  der  i  Huset,  hvor  hun  nu  egentlig 
styrede  alt,  blev  denne  Side  hos  hende  ikke  lidet 
udviklet.  Den  unge  Piges  Kraft  og  bestemt  opgjorte 
Meninger  om  alt,  gav  hende  ofte  noget  ensidigt 
umedgjørligt,  og  det  var  ikke  frit  for,  at  hun  under- 
liden forekom  Madam  Garvloit  for  mægtig. 

Paa  ordknappe  Humørsdage,  da  hun  gjerne  var 
feberagtig  driftig,  —  oversaa  hun  i  Farten  let  de 
Ilonsyn,  som  hun  skyldte  Husmoderen,  og  kunde 
uden  videre  sætte  hendes  Anordninger  tilside. 

Madam  Garvloit  nævnte  dog  paa  sin  forbeholdne 
Maade  intet  ligefrem  om  dette;  hun  bebreidede 
hende  kun,  at  hun  bar  sig  uhøfligt  og  overseende 
ad  mod  Kommissen. 

Elisabeth  svarede,  at  han  kjedede  hende;  men 
Madam  Garvloit  mente  strengt,  at  en  ung  Pige  burde 
have  Levemaade  nok  til  ikke  at  vise  dette. 

Sandheden  var  virkelig,  at  Elisabeth  manglede 
ikke  saa  lidt  af  denne;  hun  vilde  nødig  paalægge 
sig  Tvang  og  syntes  i  det  hele  taget,  at  det  var 
urimeligt,  at  én  skulde  bære  sig  ad,  som  om  noget 
var  morsomt,  naar  det  var  kjedeligt 


151 


—  En  Formiddag,  da  Elisabeth  havde  meget  at 
ordne  i  Huset,  gik  hun  skyndsomt  gjennem  Bevært- 
ningsstuen. 

Ved  et  af  de  smaa  Borde  sad  en  sk j  ægget  Mand 
i  blaa  Duffildspjekkert.  Han  havde  et  endnu  urørt 
Krus  01  foran  sig. 

Hun  havde  1  Skyndingen  faat  Indtryk  af,  at  det 
maatte  være  en  Styrmand  eller  Kaptein;  men  der 
maatte  have  været  noget  ved  ham,  som  gjorde  hende 
opmærksom;  thi  i  Døren  vendte  hun  sig  et  Øieblik 
paany  og  saa  hen  paa  ham,  førend  hun  gik  ud. 

Han  var  saa  bleg  og  havde  sendt  hende  et  Blik. 

Da  hun  stod  udenfor  Døren,  vidste  hun,  at  det 
var  Salve. 

Hun  stod  skjælvende  og  pilled«  paa  Dørklinken 
i  den  dybeste  Sindsbevægelse,  aabenbart  i  Beraad 
med,  om  hun  skulde  vove  at  gaa  ind  igjen. 

Hun  trykkede  paa  Klinken  med  en  Bevidsthed 
om,  at  den  vilde  gaa  op,  førend  hun  egentlig  havde 
besluttet  det.  Døren  aabnede  sig  igjen,  og  Elisabeth 
gik  med  nedslagne  Øine,  rød  som  et  dryppende  Blod, 
gjennem  Stuen  og  bøiede  lidt  paa  Hovedet  som  til 
en  Hilsen,  da  hun  kom  forbi  ham. 

Hun  var  alt  kommet  hen  imod  den  modsatte  Ud- 
gang, da  hun  hørte  en  sagte,  bitter  Latter  bag  sig. 

Nu  vendte  hun  sig  pludselig  med  en  stolt  Mine 
og  saa  paa  ham. 

„Goddag,  Salve  Kristiansen!''  sagde  hun  fast  og 
roligt. 

,, Goddag,  Elisabeth!"  —  svarede  han  noget  hæst, 
idet  han  forvirret  reiste  sig. 

,, Ligger  Du  med  Skib  her  i  Amsterdam?" 

Han  satte  sig  igjen;  thi  der  var  noget  ved  hende, 
som  nu  nægtede  Tilnærmelse. 

„Nei  i  Piirmurende,  —  jeg  kom  blot  hidind 
forat  — " 

„Du  gaar  altsaa  i  Trælastfarten  nu?' 

„Ja  —  Elisabeth!"  —  vovede  han  at  tilføie  i  en 
anden  Tone,  hvori  der  laa  meget. 

Men  nu  hilsede  hun  paa  den  samme  stolte  Maade 
til  ham  og  gik  ud. 

Salve  sad  en  Stund  med  sammenpressede  Læber 
og  saa  ned  for  sig. 

Da  hun  første  Gang  havde  vendt  sig  i  Døren, 
havde  han  følt  paa  sig,  at  hun  vilde  komme  ind 
igjen,  men  han  havde  da  ventet  sig  en  anden 
Scene. 

Hans  Natur  var  blevet  ikke  saa  lidt  af  en  Ty- 
rans. Det,  han  allermindst  taalte,  var  Under- 
kastelse, og,  da  hun  nu  kom  ind  saa  stille  ydmyg 
med  Erkjendelsen  af  sin  store  Uret  skrevet  i  sit  An- 
sigt, følte  han  sig  pludselig  med  en  vis  fortærende 
bitter  Lyst  paa  Dommersædet 

Han  vilde  først  se  hende  knust  for  sig,  —  saa 
skulde  han  have  tilgivet  og  elsket  hende  med  hele 
sin  Sjæls  Lidenskab. 

Men  i  hin  Stund,  da  hun  stod  der  ved  Døren 
med  Hovedet,  der  bar  sig  saa  ædelt,  blegt  løftet  af 
tilbagetrængt  Krænkelse  og  talte  saa  roligt  —  havde 
han  følt,  at  han  med  ét  blev  fjernet  længere  fra 
hende,  end  dengang,  da  han  endnu  færdedes  paa 
den  anden  Side  af  Jorden. 

Salve  sad  med  en  fortvivlet,  smertefuld  Harme 
over  sig  selv. 

Hvor  var  hun  ikke  rank  og  stolt!  Og  han  selv? 
—  hvor  var  han  ikke  en  smaalig,  elendig  Kar! 

Under  dette  sidste  bittre  Opgjør  satte  han  Kru- 
set, hvormed  han  i  Tanker  havde  leget,  haardt  i 
Bordet  og  foY  ud. 

Han  gik  den  Eftermiddag  længe  henad  Sten- 
kaierne  nede  ved  Havnen  og  veiede  mørk  paa  en 
Beslutning. 

En  Stund  blev  han  staaende  og  saa  udover  alle 
Skibene,  og  hans  Mine  antog  et  tungsindigt  Præg. 

Hans  øvede  Sjømandsøie  kjendte  paa  deres  for- 
skjellige  Udseende,  i  hvad  Fart  hver  af  dem  hørte 
til.  Hint  svære  af  Sol  og  Sjø  medtagne  Fartøi,  der 
laa  saa  høit  paa  Vandet  med  Kobherhuden  irret  og 
uren  af  Muslinger  og  med  de  efter  Kjættingen  rust- 
gule Klyds,  var  en  Kaffefarer  fra  Java;  det  næste 
med  de  ved  Lugerne  efter  Lossingen  dybt  opfllede 
Sider  gik  med  tunge  Jemvarer  og  Stykgods  i  Lang- 
fart; det  tredie.  hvis  Skrog  var  graahvidt  af  størk- 
net Sjøsalt,  fo'r  med  Sukker  og  Rhum  paa  Vestr 
indien;  den  fjerde,  der  laa  saa  undersætsig  bred  og 
tømmerfast  bygget,  med  de  opbrasede  tykke  Ræer 
og  Tønden  i  Masten,  var  en  fra  Spitsbergen  hjem- 
vendt Hvalfanger. 

Han  stod  og  tænkte  paa  de  lange  Furer,  som 
ethvert  af  disse  drog  i  Havet,  paa  det  rodløse,  flak- 
kende Liv  ombord  i  dem,  og  følte  med  en  opstigende 
Angst,  at  han  selv  igjen  stod  paa  Randen  til  at  blive 
kastet  tilbage  ud  i  denne  Færd.  Det  beroede  nu  paa 
Elisabeth;  men  hans  Haab  var  saa  lidet. 

Salves  Natur  hørte  til  dem,  der  pines  dobbelt 
ved  at  opsætte,  og,  da  han  igjen  gav  sig  til  at  gaa, 
var  han  saa  halvt  bestemt  paa  at  se  sin  Skjæbne 
afgjort  straks. 

Medens  han  gik  i  disse  Grublerier  op  imod 
Broen,  saa  han  dog  én  Grund  til  at  vente  dermed, 
—  og  han  tænkte  midt  i  sit  Oprør  overmaade  kold- 
blodigt —  den  nemlig,  at  det  første  uheldige  Indtryk 
maaske  dog  burde  faa  Tid  til  at  sætte  sig. 

—  Det  havde  været  en  høstgraa,  taaget  Dag; 
men  nu  klarnede  det  af  med  enkelte  blaa  klare  Plet- 
ter, og,  da  han  kom  over  Broen,  kastede  Eftermid- 
dagssolen pludselig  sine  Straaler  glimrende  ind  imod 
Ruderne  opefter  Gaden  ved  Kanalen. 

Ovenpaa  i  Garvloits  Hus  stod  Elisabeth  i  det 
aabne  Vindul  —  ogsaa  hun  havde  den  Dag  Trang 
til  at  være  ene  med  sine  Tanker. 

Jonas  Lie:   Samlede  Verker.    II.  11 

Salve  saa  hende  og  blev  et  Øieblik  staaende  i 
Betragtningen  af  den  Skikkelse,  som  lænede  sig  ud- 
over Vindueskarmen. 

,, Dette  velsignede  Hoved  er  mit!"  —  udbrød  han, 
uden  at  vide  det,  høit,  lidenskabeligt 

Han  sprang  som  et  Lyn  den  korte  Vel  opad  Ga- 
den og  ind  i  Garvloits  Gadedør. 

Elisabeth  hørte  Døren  i  Værelset  gaa  op  bag  sig. 

Da  Salve  uventet  stod  for  hende,  sank  hun  et 
Øieblik  ned  paa  Stolen;  men  hun  reiste  sig  raskt 
med  en  forskræmt  Mine,  næsten  som  hun  havde  en 
Fiende  for  sig. 

,, Elisabeth!"  —  sagde  han  sagte  —  ,,vil  Du  paany 
sende  mig  ud  i  Verden?  Gud  véd,  hvordan  jeg  da 
kommer  tilbage." 

Hun  svarede  ikke,  men  stod  stiv  bleg  og  saa 
paa  ham;  det  var,  som  hun  glemte  at  trække  Aan- 
den  og  bare  ventede,  at  han  skulde  sige  mere. 

,,Bliv  min  Hustru,  Elisabeth,"  —  bad  han,  — 
,,saa  vil  jeg  vokse  op  til  et  godt  Menneske  igjen.  — 
Hvilken  ussel  Kar  jeg  er  blevet. uden  Dig,  det  fik 
Du  Syn  nok  for  i  Formiddag!" 

,,Det  véd  Gud,  Salve"  —  svarede  hun,  medens 
Taarerne  brast  ud  af  hendes  Øine  under  den  indre 
Bevægelse,  som  hun  søgte  at  beherske  —  „at  Du 
alene  har  havt  mit  Sind  ogsaa  dengang,  jeg  ikke 
kj endte  mig  selv  — ;  men  jeg  maa  først  vide  i  fuld 
Sandhed,  hvad  Du  tænker  om  mig." 

,,Det  samme,  som  jeg  tænker  om  Guds  Engle, 
Elisabeth!"  —  sagde  han  inderligt  og  vilde  tage  hen- 
des Haand. 

,,Véd  Du,  at  jeg  —  engang  holdt  paa  at  blive 
forlovet  med  den  unge  Beck?"  spurgte  hun  rød- 
mende, men  med  noget  fast  paagaaende  1  Øiet  — ; 
,,jeg  forstod  mig  dengang  ikke  paa  mig  selv,  men 
tænkte  bare  paa  Fjas  og  Flitter,  til  jeg  maatte  flygte 
fra  det  hele." 

,,Tal  ikke  om  det,  kjære,  velsignede  Elisabeth! 
din  Moster  har  fortalt  mig  det  altsammen." 

„Og  Du  har  ikke  nogen  Tvil  imod  mig  i  din 
Tanke?  —  Thi  det  vil  jeg  ikke  bære,  slig  som  idag, 
Salve!  —  kan  det  ikke,  forstaar  Du  vel?"  —  sagde 
hun  bevæget  i  Stammen,  idet  hun  med  dyb  Over- 
bevisning saa  ham  fortroligt  lige  ind  i  Sjælen. 

,,Tvil?  —  mod  Dig!"  —  her  lagde  han  hendes 
Haand  paa  sit  Hjerte. 

I  denne  Stund  vidste  han  trygt,  at  hun  aldrig 
havde  sat  sit  egentlige  Sind  til  Søofficeren. 

Over  hendes  Ansigt  gik  et  usigelig  straalende 
lykkeligt  Skjær;  —  de  saa  et  Øieblik  paa  hinanden, 
og  Salve  slog  sine  Arme   om   hende. 

De  stod  slig,  sem  de  ikke  vilde  slippe  hinanden 
igjen,  Kind  til  Kind,  talte  ikke,  tænkte  ikke. 

Det  var  ikke  frit  for,  at  der  var  Krampegreb  i 
denne  Kjærlighed,  —  endnu  dyb  Mistillid  til  den 
lykkelige  Virkelighed,  instinktmæssig  Angst  for  at 
miste  den  igjen. 

De  stod  i  Garvloits  Dagligstue  ovenpaa  midt 
paa  Gulvet,  —  og  midt  i  Døren  stod  tykke  Garvloit 
aldeles  haandfalden  ved  det  Skue,  han  havde  foran 
sig.  Han  saa  hjælpeløs  ud  og  gjorde  et  Par  spræl- 
lende Vip  med  de  korte  Arme,  som  han  vilde  bort- 
støde  Synet. 

Ingen  af  dem  havde  mærket,  at  Døren  var 
gaat  op. 

Endelig  fik  Elisabeth  Øie  paa  ham  og  —  ikke 
med  Forvirring,  men  med  en  heftig  Trang  til  at 
meddele  sin  Lykke,  —  udbrød  hun: 

,,Det  er  min  Kjæreste!" 

,,Saa  det  er  din  Kjæreste?"  sagde  han  betuttet 
og  rykkede  raadvild  et  Skridt  tilbage. 

,,Mit  Navn  er  Salve  Kristiansen,  Skipper  paa 
„Apollo"!"  —  tilføiede  Salve  uden  at  slippe  hende; 
han  syntes  alt  omkring  sig  var  Smaating. 

Garvloit  havde  imidlertid  fundet  en  Udvei.  Han 
vendte  sig  og  raabte  gjentagne  Gange  stedse  høiere 
nedefter  Trappen:  „Andrea!  Andrea!"  — 

Og,  da  hun  ikke  kom,  stolprede  han  usædvan- 
ligt hastigt  for  sin  Korpulence  ned  ad  Trappen. 

Ved  den  nederste  Bøining  blev  han  imidlertid 
staaende  og  stirre  hen  for  sig.  Og  Madam  Garvloit 
overraskedes  ved  at  se  ham  staa  saa  betænkt,  tydelig 
med  en  Bekymring  i  Ansigtet,  og  spurgte  forbauset, 
hvad  der  var  paafærde. 

„At  jeg  blir  ruineret,"  svarede  han  trist. 

Hun  saa  paa  ham  uden  at  begribe  Meningen; 
men  forstod,  at  der  var  noget  rigtig  galt  paafærde. 

,, Elisabeth  sidder  forlovet  ovenpaa  med  en  Skip- 
per Gud  véd  hvem"  —  sagde  han  langsomt  — . 

„Du  kan  selv  se  efter."  Og  derpaa  udtalte  han 
efter  en  Pause,  dybt  sukkende,  sin  Bekymrings  egent- 
lige Knude:  ,,Hvem  skal  nu  styre  Huset?  —  Jeg  faar 
aldrig  i  Verden  nogen  som  Elisabeth." 

Madam  Garvloit  var  mere  raptænkt  end  sin 
Mand.  Hun  gik  forbi  ham  opad  Trappen  og  fik  med 
egne  forbausede  Øine  Rede  paa  Sagen. 

^   „Jeg  har  kjendt  ham,    siden  Jeg  var   en   liden 
Pige"  —  endte  Elisabeth  sin  afbrudte  Forklaring. 

Madam  Garvloit  viste  den  mest  levende,  uskrøm- 
tede Deltagelse. 

Hun  behøvede  ikke  at  hykle;  thi  hun  var  en 
Kvinde,  der  havde  Hjertet  paa  rette  Sted,  og  hun 
forstod,  at  dette  var  en  Kjærlighed,  som  havde  sin 
gjemte  Roman.  Hun  var  meget  nysgjerrig,  men  op- 
satte dog  at  spørge  til  bedre  Leilighed. 

Imidlertid  indbød  hun  Salve  til  at  komme  og 
gaa  i  Huset,  naar  han  vilde.  Og  siden  kom  ogsaa 
Garvloit  op  og  viste  sig  meget  venlig;  —  kun  syntes 
han,  at  Salve  var  vidunderlig  træg  til  at  ville  gaa 
igjen,  thi  det  blev  sent  og  udover  hans  Sengetid. 

Elisabeth  fulgte  ham  ned  i  Gangen;  —  det  var, 

som  han  skulde  reise  til  Nyholland  istedetfor  at 
komme  igjen  den  næste  Dag. 

—  I  den  lill«  Hue  til  den  klædelige  hollandske 
Dragt  stod  hun  med  en  forventningsfuld,  festlig  Mine 
i  den  stille  Høstmorgen,  hvori  Taagen  holdt  paa  at 
lette  og  alt  ventede  paa  Solens  Gjennembrud. 

Salve  havde  speidet  omkring  Huset,  før  nogen 
Portdør  i  hele  Gaden  var  aaben,  og  da  de  hilsedes, 
strømmede  der  et  Skjær  af  Overraskelse  og  Glæde 
over  hendes  Ansigt. 

Madam  Garvloit  gik  under  et  Paaskud  ud  af 
Stuen  for  at  lade  dem  alene. 

„Ser  Du,  Elisabeth!''  sagde  han  med  noget  høi- 
tideligt  i  Stemmen.  „For  fem  Aar  siden  var  jeg  i 
Boston,  og  da  kjøbte  jeg  disse  Ringe."  — 

Han  tog  dem  frem  af  Papiret  og  lagde  dem  i 
hendes  Haand.  —  „Jeg  har  havt  megen  Tyngsel  og 
Sorg  i  den  Tid;  men  saa  har  jeg  dog  gjemt  dem 
alligevel,  indser  Du  nok." 

Hun  faldt  ham  pludselig  om  Halsen  og  gjemte 
sig  ved  hans  Bryst  og,  da  han  betragtede  hende, 
saa  han,  at  hun  var  heftig  bevæget  og  græd. 

Siden  havde  de  jo  nok  med  Ringene  og  at^ale 
om  dem. 

De  var  begge  massive  og  glatte,  og  Elisabeth 
fandt,  at  det  var  de  smukkeste  Ringe,  hun  havde  set. 

Idet  hun  prøvede  dem  begge  over  hinanden  paa 
sin  Finger  og  holdt  Haanden  op  imod  ham  for  at 
vise  dem,  sagde  hun: 

,,Det  er  den  første  Ring,  jeg  i  mit  Liv  har  eietl" 

Hun  saa  en  Skygge  fare  over  Salves  Ansigt  og 
blev  lidt  rød;  thi  nu  først  indsaa  hun,  hvad  der  laa 
nær  til  at  tænke,  —  at  Søofficeren  dog  muligens 
kunde  have  opnaaet  at  faa  sætte  en  saadan  paa 
hendes  Finger. 

Dette  Indtryk  var  dog  kun  let  forbigaaende. 
Kjærlighedens  Selvbevarelsesinstinkt  skjød  det  uvil- 


158 


kaarlig  bort  hos  dem  begge  og  begrov  det  under  den 
nærværende  Lykke. 

Hun  havde  endnu  ikke  vovet  at  spørge,  naar 
han  skulde  reise  igjen,  men  det  svævede  hende  flere 
(xange  paa  Læben.  Hun  vidste  jo,  at  Skibet  laa 
oppe  i  Piirm urende,  og  var  bange  for,  at  det  kunde 
være  allerede  den  næste  Dag.  Men  hun  sagde 
endnu  intet  og  tænkte  at  opsætte  Spørgsmaalet  til 
om  Eftermiddagen,  naar  han  kom  igjen.  Da  han 
skulde  gaa,  overvandt  hun  sig  dog  og  spurgte  noget 
uvis  i  Stemmen: 

,,Naar  skal  Du  reise?" 

,, Tirsdag  Aften,  Elisabeth!  —  Onsdag  Morgen 
maa  jeg  være  i  Piirmurendel  der  er  ingen  Raad 
for  det." 

Der  blev  Glæde;  —  hun  havde  vundet  fem  hele 
Dage! 

Disse  hengik  i  en  Rus;  —  kun  altfor  snart. 

Søndag  Middag  efter  Gudstjenesten  var  der  et 
Slags  Folkefest  i  Amsterdam. 

Paa  det  berømte  Raadhus,  —  der  havde  været 
Regjeringens  Sæde  i  Hollands  store  Dage,  dengang 
Ruyter  og  Tromps  Kanoner  tordnede  i  Havet  uden- 
for, og  de  fine,  pengearistokratiske  Raadsherrer  sad 
derinde  om  Republikens  Raadsbord  og  styrede,  — 
var  den  Dag  udstillet  det  nye  Billede  af  den  unge 
hollandske  Helt  van  Spyck,  som  sprængte  sit  Skib 
i  Luften  under  Krigen  i  1830  imod  Belgien.  Det 
»kulde  høitidelig  afsløres  og  have  Plads  paa  Raad- 
liusvæggen  blandt  Hollands  Nationalminder. 

Den  pyntede  Folkemasse  togede  derop  i  store 
Strømme  gjennem  alle  Gader,  stansede  op  og  bøl- 
gede som  et  Hav  ude  paa  Raadhuspladsen,  medens 
eu  brusende  Musik  spillede  Nationalmelodien: 

,,Wien  Neerlands  bloed  door  de  aders  vloeit." 

Det  var  paa  alle  Ansigter  at  læse,  at  der  susede 
en  Storm  af  Nationalstemninger  i  Luften. 

Elisabeth  gik  ved  Salves  Arm  med  Festens  Skjær 
over  sig. 

Ogsaa  han  var  høitidelig  tilmode,  skjønt  han 
ikke  kunde  føle  sig  saa  hjenmie  i  Forholdene  som 
hun,  og  hans  Stemning  var  ialfald  delt;  thi  han 
kunde  ikke  blive  træt  af  at  se  paa  Elisabeth. 

Endelig  kom  de  foran  det  store  Maleri. 

Det  forestillede  den  syttenaarige  Kadet  paa  Ka- 
nonbaaden  i  det  afgjørende  Øieblik. 

Hun  stod  med  Hænderne  sammen  foran  sig  en 
Stund  stumt  optaget,  medens  han  bagom  holdt  hende 
fri  for  Trykket  af  Mængden. 

„Ser  Du,"  —  sagde  hun  og  vendte  sig  halvt  om 
til  ham  uden  dog  med  Øinene  at  slippe  Maleriet; 
—  „der  staar  han,  medens  den  belgiske  Kaptein  op- 
fordrer ham  til  at  overgive  Kanonbaaden!  —  Han 
har  ingen  Udvei!  thi  de  er  for  mange'*  —  vedblev 
hun  optaget  af  Medfølelse.  —  „Men  ser  Du  ikke, 
hvad  han  tænker?  Jo,  det  staar  til  at  læse  udenpaa 
ham;  han  beder  om  at  faa  hente  op  Skibspapirerne 
til  dem. 

Ser  Du,  hvor  smuk  Uniform  han  har,  Knap- 
perne og  den  lille  Dolk.  Han  ser  saa  fin  ud,"  — 
sagde  hun  sagtere  med  et  Udbrud  af  sin  gamle, 
barnlige  Begeistring  for  det  Slags  Stås. 

Ved  disse  sidste  Ord  gik  der  som  et  pludseligt 
Stik  gjennem  Salve;  —  hun  sværmede  altsaa  endnu 
for  det  Væsen,  og  han  stod  bleg  bagom  hende,  me- 
dens hun  vedblev  at  se  paa  Maleriet  og  tænkte  høit 
til  ham: 

„Stakkars  vakkre  Gutl  —  men  han  aarker  ikke 
at  overgive  sig,  —  jeg  forstaar  det  saa  godt.  —  Og 
saa  gaar  han  nedenunder,"  —  vedblev  hun  med 
dæmpet  Stemme,  medens  hun  uvilkaarligt  foldede 
Hænderne  med  en  Mine,  som  hun  i  Tanken  fulgte 
efter  ham;  —  „og  sprænger  Belgieren  og  det  hele 
i  Luften,  forstaar  Du!"  —  sagde  hun,  idet  hun  med 


ICO 


et  høit  Skjær  i  sit  Ansigt  og  med  vaade  Øine  vendte 
sig  om  til  ham. 

Han  svarede  ikke,  og  hun  tog  det  for,  at  han 
ligesom  hun  var  optaget  af  Scenen  foran  dem. 

Hun  vendte  sig  atter  mod  Maleriet 

Men,  medens  hun,  efter  at  have  givet  sine  Fø- 
lelser Luft,  stod  smilende  hensunket  og  tænkte  paa, 
at  hun  dog  kjendte  én,  der  vilde  have  gjort  van 
Spyck  hans  Bedrift  efter,  nemlig  han,  som  i  dette 
Øieblik  stod  bagom  hende,  —  var  Maleriet  for  hans 
Øine  blevet  til  noget  graat,  fiendtligt  Han  kunde 
skudt  van  Spyck  tvert  igjennem  Hjertet  for  hans 
Uniforms  Skyld. 

Han  skjulte  dog  sine  Følelser  for  hende,  men 
var  hele  Tiden  paa  Hjemveien  meget  ordknap  og 
alvorlig,  hvilket  hun  dog,  optaget  af  Festen  og  ta- 
lende om  sit,  ikke  lagde  Mærke  til. 

Først  om  Eftermiddagen  var  dette  Indtryk  for- 
svundet hos  ham;  —  det  var,  som  han  havde  havt 
en  ond  Drøm.  For  sine  Øine  havde  han  jo  Elisa- 
beth virkelig,  trofast  og  varm,  bringende  Glæde  over 
hele  hans  Sjæl. 

Salve  underrettede  Garvloit  om,  at  de  havde  be- 
sluttet at  gifte  sig,  naar  han  kom  igjen  til  Vaaren 
i  Begyndelsen  af  April.  —  De  var  nu  i  December. 

,,Det  blir  lange  fire  Macuieder"  —  mente  Salve 
tungt  den  sidste  Aften. 

Elisabeth  tænkte  d«t  samme.  Hun  var  bleg,  men 
søgte  at  vise  sig  modig,  fordi  hun  saa,  at  han  var 
bedrøvet. 

De  sidste  Ord  blev  endelig  sagt;  han  kyssede 
hende  og  sagde: 

„Til  Vaaren,  Elisabeth!" 

Og  hun  stod  med  Taarer  i  Øinene  og  saa  efter 
ham,  indtil  han  forsvandt  over  Broen. 

XX. 

Det  gik,  som  Salve  instinktmæssig  saa  mørkt 
havde  forudfølt;  —  det  blev  en  lang  og  trist  Vinter 
lor  ham. 

Han  boede  i  Tønsberg,  men  søgte  lidet  Omgang 
med  de  andre  Skippere,  hvoraf  der  om  Vinteren 
altid  er  mange. 

£n  Tid  levede  han  jo  paa  Erindringen  om  den 
vidunderlige  Uge  i  Amsterdam;  men  saa  begyndte 
hans  ulykkelige  Sind  efterhaanden  igjen  at  prøve  og 
veie  Beskaffenheden  af  det  Guld,  han  havde  vundet, 
og  der  sneg  sig  Tvil  ind  hos  ham,  én  for  én.  Var 
det  Levningerne  af  sit  Hjerte,  hun  havde  budt  ham 
at  leve  paa,  eller  var  det  hendes  eget  fulde,  friske 
oprindelige  selv,  hun  havde  givet  ham? 

Den  Tanke,  han  havde  havt,  da  hun  viste  frem 
Ringene,  blussede  nu  op;  —  hun  var  nær  blevet  Sø- 
officerens Brud!  Og  det  steg  for  ham  hvorledes  hun 
havde  staaet  med  Beundringens  Glød  i  sit  Ansigt 
foran  Kadetten  van  Spycks  Portræt. 

Han  overveiede  for  sig  selv,  at  det  dog  var  en 
Glans,  hun  af  Hjertet  satte  Pris  paa,  hvorpaa  hun 
havde  givet  Afkald. 

Hvorledes  kunde  Sammenligningen  staa  i  hen- 
des inderste  Sind  mellem  alt  dette,  mellem  det  at 
blive  en  høi  Frue,  hvortil  hele  hendes  stolte  Natur 
passede,  —  og  det  at  blive  en  for  Eksistensen  kjæm- 
pende  Sjømands  Hustrul 

Og  saa  hendes  dybe  Ømfindtlighed  for,  at  der 
rørtes  ved  dette.  Hun  havde  jo  gjort  det  til  en  Be- 
tingelse ved  selve  Forlovelsen. 

Jo  mere  han  tænkte,  desto  mere  utryg  fandt  han 
Grunden,  hvorpaa  han  havde  bygget;  det  hele  ud- 
vortes saa  deilige  Æble  viste  sig  for  hans  Øine  orm- 
stukket inde  i  Kjærnen;  —  det  blev,  som  han  burde 
kast«  det  fra  sig. 

Og  dog  var  der  inderst  i  hans  Hjerte  en  Følelse, 
som  modsagde  det  altsammen.  Naar  saa  de  Tanker 
kom  op,  —  hvor  ussel  og  elendig  saa  han  sig  ikke 
selvl  „Bare  hun  var  herr'  —  raabte  det  indeni  ham 
som  efter  Hjælp;  thi  han  følte,  at  der  var  Fare  for, 
at  hans  bedre  Jeg  skulde  drukne  i  alt  dette. 

Han  gik  ofte  med  Tanke  paa  at  skrive  til  hende; 
men  saa  var  der  saa  meget,  som  ikke  burde  siges 
og  ikke  turde  siges,  at  han  opgav  det  igjen;  —  det 
vilde  blive  Gud  véd  hvor  langt 

Endelig  besluttede  han  sig  en  Dag  dertil.  Det 
blev  lydende  saa: 

„Til  velagte  Jomfru  Elisabeth  Raklev. 

Hvad  som  vedkommer  ,, Apollo",  da  ligger  den 
med  de  andre  Skibe  i  Rækken  oppe  ved  Selvigs- 
strømmen,  og  Isen  er  vel  en  Fod  tyk  og  kleint  med 
Udsigterne  til  Isløsningen,  som  vil  blive  sen  iaar, 
som  alle  her  spaa;  den  er  vel  forvaret  med  Vagt 
og  Riggen  leiet  ind  paa  Pettersens  Takkelloft  Men 
hvad  som  vedrører  Kapteinen,  som  Du  i  Amsterdam 
sagde,  at  Du  havde  sat  dit  fulde  og  eneste  Hjerte 
til,  saa  fast,  at  det  ikke  kunde  rokkes,  nei  ikke  af 
nogen  Magt  eller  Kraft  i  Verden!  —  saa  har  han 
tænkt  meget  over  og  vilde  gjeme  holde  ud  og  se 
I^i?  igjen  før  hele  Landtauget  er  skamfilet  For 
det  skaver  paa  sidste  Trevlerne  synes  jeg.  Men  saa 
jeg  Dig,  vilde  det  blive  saa  stærkt,  at  det  kunde 
holde,  hvor  haardt  saa  Strømmen  gik;  men  Du  skal 
undskylde  den  som  er  bleven  saa  klein  paa  de  fem 
Aar  Du  véd  nok;  men  jeg  vil  ikke  sige,  at  det  er 
din  Skyld,  men  hellerikke  gjøre  mig  bedre  end  jeg 
er,  for  jeg  har  Tiltro  paa  Dig,  Elisabeth,  men  ikke 
slig  Lid  til  mig  selv,  som  er  Feilen,  som  ingen  kan 
gjøre  for.  Naar  Du  læser  dette  Brev,  Elisabeth,  maa 
Du  huske  paa  den  Sjømand,  som  ligger  indefrossen 
og  ikke  glemme  det  ogsaa  bagefter,  til  vi  ses  igjen, 
hvorfor  jeg  vilde  give  Halvdelen  af  mit  Blod  om  det 

hjalp  eller  mere,  for  jeg  tæres  op  her,  —  saa  læn- 
ges jeg  efter  at  se  Dig  igjen.  Og  lev  nu  vel  af 
Hjertet.  Jeg  vil  lide  paa  Dig  af  al  min  Hu  midt  i 
tyngste  Laget  til  sidste  Stunden  og  hart  haabe  paa 
Dig.     Lev  vel  Du  elskede  Pige  med  stor  Hilsen  fra 

Salve  Kristiansen." 

Dette  Brev  kostede   Elisabeth  mangen  Taare. 

Hun  sad  over  det  om  Aftenerne,  før  hun  gik 
tilsenøs  og  følte  saa  tungt  og  bittert,  at  det  var 
hende,  som  havde  gjort  ham  slig,  at  han  nu  havde 
ondt  for  at  forlade  sig  paa  hende;  thi  hun  forstod  kun 
altfor  godt,  hvad  der  laa  imellem  Linierne. 

„Kunde  jeg  blot  været  hos  ham"  —  tænkte  hun 
og  havde  en  stedse  stærkere  Trang  til  at  sende  ham 
sit  Svar;  men  hun  havde  aldrig  lært  rigtig  at  skrive 
eller  at  styre  et  Brev. 

Efter  megen  Møie  og  studeren  fik  hun  dog  sam- 
men et  Par  Linier  efter  en  Erindring  af  Katechis- 
mussen: 

,,Til  min  Kjæreste  Salve  Kristiansen! 

Du  skal  forlade  Dig  paa  Gud  og  bagefter  ham 
paa  mig  af  alle  Mennesker,  som  holder  vist  af  Dig 
i  alle  Maader  og  tro  mig.  Det  er  Sandhed  af  din 
evige  uforglemmelige 

Elisabeth  Raklev 
og  til  Vaaren  Elisabeth  Kristiansen." 

Dette  Brev  lagde  hun  sammen  og  fik  en  af  Garv- 
loits  Sønner  til  at  skrive  udenpaa,  men  hun  gik  for 
Trygheds  Skyld  selv  med  det  paa  Posthuset. 


Salve  overraskedes  en  Dag  af  dette  Brev.  Han 
gjættede,  hvorfra  det  kom,  og  nølede  med  at  aabne 
det  af  Frygt  for,  at  der  kunde  staa  et  Opslag  i  An- 
ledning af  hans  sidste;  —  han  huskede  paa,  hvor- 
ledes hun  havde  taget  det  i  Amsterdam. 

Han  læste  det  med  en  overstrømmende  G  Isede 
som  den,  der  havde  faat  sort  paa  hvidt  for  Tinden. 
Han  lagde  det  hvergang  Igjen  forsigtig  ind  i  sin 
Lommebog  og  var  en  Tid  en  ganske  anden  Mand. 

Men,  som  Dagene  gik,  begyndte  Papiret  efter- 
haanden  at  mattes  i  Værdi  for  hans  Øine;  det  blev 
ham  mere  og  mere  kun  en  død  Lap,  en  skreven 
Forsikkring  om,  at  hun  nu  elskede  ham;  men  ikke 
om,  at  han  var  hendes  egentlige  første  og  dybeste 
Kjærlighed,  —  og  heri  laa  Tvilen. 

Det  var  paa  høie  Tid,  at  Isløsningen  kom,  og 
Arbeidet  optog  ham;  —  han  taalte  ikke  at  gaa  ledig 
med  sine  Tanker.  Og  derpaa  opfyldtes  hans  Sind 
næsten  med  Forglemmelse  af  alt,  hvad  han  den  Vin- 
ter havde  lidt,  heftigt  af  Forventningen  om  at  se 
Elisabeth  igjen  og  opleve  den  Stund,  da  hun  skulde 
blive  hans  Hustru. 


XXL 

Salve  var  kommet  til  Amsterdam  for  at  holde 
Bryllup.  Han  havde  dertil  kun  de  fire  Dage,  hvori 
Briggen  laa  og  lastede  i  Piirmurende,  og  af  Hen- 
syn til  Garvloits,  hvem  de  vilde  spare  for  Omkost- 
ningerne ved  at  holde  Bryllupet,  stod  de  begge  fast 
paa,  at  de  vilde  vies  den  samme  Dag,  de  skulde 
afreise  til  Piirmurende. 

Den  Formiddag,  Vielsen  foregik,  udfoldede  Garv- 
loits Hus  al  sin  Pragt.  Stasklædninger  til  Anled- 
ningen var  fremtrukne  af  gamle  Kister  fra  Garv- 
loitemes  tidligere  formuende  Tider. 

Madam  Garvloit  stod  i  en  svær,  stiv,  g^øn  Silke- 
kjole med  indvirkede  Blommer,  massive  Smykker 
paa  Br>\stet  samt  en  storartet  forgyldt  Haarklemme, 
der  blinkede  som  et  Stykke  Krone  over  Panden. 

Garvloit  havde  kun  faat  endel  af  sin  Bedste- 
faders  Stasdragt  til  at  passe  om  sin  korpulente  Per- 
son, nemlig  en  Gyldenstykkes  Vest,  der  sad  sid  og 
farefuldt  stramt  ved  Knapperne. 

Et  Par  ældre  bekjendte  af  Familien  samt  Bør- 
nene var  med  i  Kirken  og  ligesaa  Skippersønnen  fra 
Vlieland,  hvis  runde  blide  Ansigt  fældte  modige  Taa- 
rer,  da  Bruden  med  Myrthekransen  og  det  hvide 
Slør  førtes  frem  til  Alteret  af  Garvloit. 

Elisabeth  bar  den  Dag  et  Par  ualmindelig 
smukke  Sko  med  Sølvspænder,  og  Salve  gjenkjendte 
med  glad  Overraskelse  i  dem  de,  han  havde  for- 
æret hende  for  mange  Aar  siden. 

Forvisningen  om,  at  de  nu  uadskillelig  tilhørte 
hinanden,  fyldte  dem  med  en  usigelig  Glæde.  Hvor 
slog  ikke  Elisabeths  Hjerte,  da  Garvloit  første  Gang 
sagde  ,, Madam  Kristiansen",  og  hvor  bøiede  ikke 
hendes  indre  sig  som  overtynget  af  Lykke,  hver- 
gang  hun  hørte  det  gjentaget  af  andre. 

Der  indtoges  et  Maaltid,  hvorunder  der  herskede 
en  egen  tilbageholdt  Stemning;  thi  Garvloits  havde 
ikke  let  for  at  skille  sig  fra  Elisabeth,  hvem  de 
havde  vundet  saa  kjær. 

To  Timer  efter  var  de  paa  Veien  til  Purmurende; 
og  hos  Garvloits  syntes  de  alle  nu,  at  der  var  blevet 
tomt  i  Huset 

Da  ,, Apollo'*  udpaa  den  smukke  Eftermiddag 
bugseredes  opad  den  store  Kanal  af  en  af  de  der 
brugelige  Trækskøiter,  som  drages  af  Heste,  lød 
Klokkerne  fra  Alkmar,  —  det  bekjendte  vakkre, 
gammeldags  Sangspil. 

De  stod  tause  sammen  ved  Rælingen,  medens 
alle  de  vekslende  Toner  fra  Taamet  klang  opløftende 
sammen  hen  i  Luften  over  dem,  og  de  syntes,  det 
var  deres  Bryllupssang. 

XXII. 

De  havde  levet  et  Aar  henne  i  Tønsberg,  —  det 
lykkeligste  i  deres  begges  Liv,  og  Elisabeth  sad  nu 
med  en  liden  Gut  paa  Fanget  De  havde  kaldt  ham 
Gjert. 

Vakkert  og  ordentligt  vilde  hun  have  det  i  sin 
Stue.  Der  var  næsten  hollandsk  renligt  og  blankt 
derinde  med  Blomster  i  Vinduet  og  i  det  hele  tag^t 
noget  baade  over  Stuen  og  hendes  egen  nette  Paa- 
klædning,  der  straks  sagde  én,  at  hun  havde  fær- 
dets  i  andre  Forholde. 

'  Under  Salves  hyppige  Fravær  havde  den  pene 
unge  Skipperkone  vundet  Velvillie  hos  flere  af  Ste- 
dets gode  Familier,  med  hvem  hun  uden  egentlig  at 
have  Omgang  dog  kom  paa  en  bekjendt  Fod. 

Salve  sagde  intet  dertil;  men  hun  skjønnede 
dog,  at  han,  naar  han  kom  hjem,  ikke  likte  videre 
at  høre  om  det,  uden  at  hun  dog  rigtig  kunde  for- 
Htaa,  hvorfor. 

Dette  var  den  eneste  Skygge,  der  for  et  og  andet 
Øioblik  kunde  trække  lidt  formørkende  over  deres 
glade  Lykke. 

Det  var  dog  altid  snart  glemt  igjen;  thi  han 
folte  igrunden  selv,  at  hans  Jalousi  mod  disse  for- 
nemme Folk  var  en  latterlig  Svaghed  af  ham.  Men, 
—  han  kunde  ikke  gjøre  for  det,  —  Elisabeth  havde 
jo  engang  saagodtsom  hørt  med  iblandt  dem  og  sad 
nu  i  dets  Sted  i  hans  tarv^elige  Stue. 

Anderledes  var  det,  naar  han  gik  alene  op  og 
nod  ad  Dækket  ude  paa  Sjøen.  Da  viste  Tingen 
sig  altid  i  et  mørkere  Lys  for  ham,  og  han  led 
under  en  pinlig  Følelse  af,  at  disse  Mennesker  dag- 
lig stiltiende  forte  den  Tale  i  hans  Stue,  som  han 
af  alt  mindst  taalte,  —  den  om,  hvad  hun  havde 
givet  Afkald  paa  for  at  blive  hans.  Men  hans  irri- 
table Stolthed  vilde  paa  den  anden  Side  ikke  for 

alt  i  Verden  have  tilladt  ham  at  nævne  noget  herom 
til  Elisabeth,  end  sige  bede  hende  holde  sig  fra  disse 
Bekjendtskaber. 

Da  Sønnen  Gjert  var  født,  og  der  var  kommet 
Forespørgsler  samt  fra  Grosserer  Jurgensen  endel 
Smaasendinger,  blev  han,  fra  hele  Tiden  at  have 
siddet  rent  overglad  ved  hendes  Seng  uden  at  kunne 
formaa  sig  til  at  gaa  bort  fra  hende  og  Vuggen, 
pludselig  forstemt,  og  han  gav  sig  til  at  spadsere  en 
lang  Stund  udenfor  med  Hænderne  paa  Ryggen. 

Hvergang  han  passerede  Vinduet,  saa  hun,  at 
hans  Mine  var  barsk. 

Da  han  kom  ind  igjen,  var  han  imidlertid  dob- 
belt kjærlig  og  overstrømmende  glad  i  hende. 


Efter  den  sidste  Tur  paa  Forsommeren  gik  Salve 
og  hyggede  sig  i  Hjemmet,  og  han  nød  Udsigterne 
til  kanske  at  faa  være  hjemme  et  Par  Maaneder  i 
den  vakkre  Aarstid. 

Dagene  gik  kun  for  raskt,  syntes  han.  Elisabeth 
blomstrede  som  en  Rose,  og  de  talte  sammen  om, 
at  hun  skulde  blive  med  ham  paa  hans  næste  Tur 
og  besøge  Garvloits  i  Holland. 

Om  Søndagene  saas  det  smukke  pyntede  Par 
gjeme  blandt  Kirkegjængeme,  og  Elisabeth,  der 
havde  faat  Øinene  op  for  hans  Saarhed  ved,  at  hun 
talte  med  nogen  af  de  ,, fornemme",  undrede  sig  dog 
lidt  over,  at  han  absolut  vilde,  hun  skulde  være  saa 
pyntet.  Men  hun  gjorde  sig  snart  med  en  vis  Til- 
fredsstillelse op,  at  det,  som  stak  under,  var  hans 
Forfængelighed  af  hende,  og  at  han  gjerne  vilde  vise 
hende  frem. 

Elisabeths  Taktik  i  Forhold  til  disse  Bekjendt- 
skaber var,  set  fra  hendes  Standpunkt,  baade  fin 
og  høimodig.     Uagtet  hun  anede,   at  Salves  Svag- 

hed  havde  sin  Grund  i  et  Slags  Mistillid  til  hende, 
lod  hun  dog  for  ham,  som  om  hun  ikke  lagde  videre 
Vægt  paa  det,  i  Haab  om  ved  sin  jévne  Maade  at 
tage  det  paa  i  Længden  at  kunne  bevise  ham,  at 
han  havde  Uret. 

Hun  indsaa  ikke  tilfulde,  hvor  dybt  denne  Sa^ 
gik  i  ham. 

En  Dag,  han  havde  været  ude  paa  Nøtterø  o^ 
forhyret  Matroser,  fortalte  Elisabeth  ham  ved  Hjem- 
komsten, at  hun  n.etop  havde  talt  med  Grosserer 
Jurgensen  og  Kone,  der  var  gaaet  forbi  Døren. 

,,De  skal  imorgen  reise  til  Frederiksværn;  — 
og  tænk  Dig."  —  sagde  hun,  endnu  aldeles  optaget 
af  Glæden,  —  ,,hun  kjendte  Marie  Forstberg!  —  Jeg 
fik  da  sendt  en  Hilsen." 

,, Marie  Forstberg?  Hvem  er  det?"  —  spurgte 
Salve  noget  studsende. 

,,Det  var  hun,  som  var  saa  god  imod  mig,"  — 
men  saa  begyndte  med  den  opstigende  Eftertanke 
Farven  at  skifte  i  hendes  Ansigt,  og  hun  stanunede, 
som  hun  nødig  vilde  fortsætte:  —  ,,Det  er  hun,  som 
blev  gift  med  —  Beck  —  Søofficeren." 

,,Du  skulde  sendt  Beck  en  Hilsen  fra  mig!"  — 
sagde  han  sk j ærende.  Han  var  bleg  og  undveg  at 
se  paa  hende,  medens  hun  gik  forlegen  derinde. 

Endelig  gik  hun  hen  og  satte  sig  paa  hans  Knæ 
og  tog  ham  om  Halsen. 

,,Du  er  dog  vel  ikke  vred  paa  mig  for  dette?" 

„Nei  —  Du  maa  naturligvis  hilse,  hvem  Du  vil 
for  mig." 

,,Det  var  min  bedste  Veninde,  da  jeg  var  —  i 
Arendal,"  —  erklærede  hun  oprigtigt,  men  stammede 
mod  Slutningen  atter  for  ikke  at  komme  til  at  sige 
,,i  Becks  Hus." 

,,Jeg  tvivler  ikke  paa,  at  Du  staar  i  godt  nok 
Forhold  til  de  Folk!" 

,, Salve!"  udbrød  hun  fortørnet  og  reiste  sig. 

Men  han  drog  hende  igjen  ned  til  sig. 

,, Tilgiv  mig,  Elisabeth,"  —  sagde  han  blødt  ang- 
rende —  ,,jeg  har  saa  ondt  for  at  høre  de  Mennesker 
nævnes  af  Dig.  Jeg  véd  jo,  at  det  har  intet  paa 
sig,  saa  vist,  som  jeg  selv  sidder  her,"  —  vedblev 
han,  da  han  saa,  at  hun  havde  Taarer  i  Øinene. 

Og  nu  bemøiede  han  sig  en  lang  Stund  med  at 
faa  hende  god  igjen,  hvilket  da  ogsaa  efter  et  heftigt 
Udbrud  fra  hendes  Side  endelig  lykkedes,  saa  at 
de  tilslut  sad  sammen  den  Aften  i  Overmaal  lykke- 
lige, som  det  pleier  at  ske  efter  en  Regnskur  i  Kjær- 
ligheden. 

Men  Salve  blev  fra  den  Dag  af  mere  ordknap 
og  stille,  skjønt  han  i  det  ydre  viste  sig  lige  øm 
mod  hende. 

Han  vilde  hellerikke  nogen  af  de  følgende  Søn- 
dage i  Kirken,  og  de  blev  siddende  hjemme. 

Der  syntes  at  være  kommet  en  urolig  Aand  over 
ham,  og  han  stundede  kun  efter  at  komme  ud  i 
Farten  igjen. 


XXIII. 

Elisabeth  var  efter  Bestemmelsen  fulgt  med  ned 
til  Amsterdam,  hvor  hun  havde  besøgt  Garvloits  i 
flere  Dage,  og  de  befandt  sig  nu  paa  Hjemveien. 

De  havde  havt  en  hyggelig  Tur,  om  end  Salve 
havde  været  noget  alvorlig  og  stille  af  sig.  Han  var 
ved  Siden  deraf  dog  den  hele  Tid  saa  opmærksom 
og  kjærlig  betænkt  i  alle  Henseender  mod  hende,  at 
hun  næsten  begyndte  at  vænne  sig  til  dette  hans 
Væsen  saaledes,  som  man  uformærket  kan  vænne 
sig  til  en  Grad  mindre  Lys,  naar  det  er  en  Stund 
siden,  man  har  været  i  det  egentlige  Solskin. 

De    seilede  i    deiligt   blankt   Veir   for   en   liden 

Jooas  Lie:    Samlede  Værker.    II.  1* 

Bris  ud  af  den  grunde,  af  alskens  Fartøier  opfyldte 
Zuydersjø,  hvor  de  mangensteds  ikke  kunde  øine 
Land. 

Elisabeth  sad  oppe  paa  Dækket  med  den  lille 
Gjert  og  spurgte  ivrigt  Lodsen,  som  de  efter  Pligt 
havde  faat  ombord,  om  alle  de  flade,  sandgraa  Øer 
og  Byerne,  som  efterhaanden  viste  sig;  —  hun 
kjendte  Navnene  paa  de  fleste,  fra  de  Aar,  hun 
havde  været  i  Amsterdam. 

Undertiden  blandede  ogsaa  Salve  sig  i  Samtalen, 
naar  en  eller  anden  Oplysning  kunde  interessere 
ham,  men  han  gik  for  det  meste  kun  taus  og  hørte 
til  eller  stod  og  saa  ud  med  den  lille  Gjert  paa 
Armen. 

Et  Kirketaarn  i  Nærheden  af  Øen  Urk,  der  for- 
taltes at  være  opført  af  norsk  Granit,  lod  til  at  op- 
fylde hende  med  megen  patriotisk  Tilfredsstillelse. 

Ved  Terschelling  er  Løbet  fra  Zuydersjøen  ud 
i  Nordsjøen  afmærket  som  et  trangt  Stræde  med 
flydende  sorte  og  røde  Bøier.  Selv  i  dette  rolige, 
blanke  Veir  gik  der  paa  den  hele  Strækning  uhyre 
koghvide  Braat  tæt  ved  paa  begge  Sider,  og  Elisa- 
I)eth  udbrod  i  et  forskrækket  Spørgsmaal  til  Lodsen 
om,  hvordan  her  da  maatte  se  ud  i  Storm,  naar  hele 
Havet  stod  paa? 

,,Det  er  det  bedst  ikke  at  se,*'  —  sagde  Lodsen 
med  et  vist  Alvor. 

,,Men  I  er  da  derude  retsom  det  er.  Lods?" 

,,Aa  —  det  er  saa  min  Haandtering'*  —  sagde 
han  kort. 

Salve  blev  ved  denne  Vending  af  Samtalen  staa- 
ende. 

,,Ja,  vi  har  Lodser  i  Norge  ogsaa,"  —  yttrede 
hun  —  ,,som  ikke  er  saa  rædde  om  Trøien,  —  det 
er  et  stolt  Liv!" 

Hollænderen  lod  ikke  rigtig  til  at  kunne  være 
med  paa  Begeistringen;  han  bemærkede  kun  koldt: 

„I  to  Aar  efter  hinanden,  —  det  er  nu  tfe  Aar 
siden,  —  mistede  de  herude  paa  Amiand  lait  femti 
Lodser.  De,  som  sidder  igjen  i  Rederne,  synes  nok, 
det  €r  lidet  ved  den  Ære!  Mange  af  dem  har  nu 
knapt  det  tørre  Brød  i  Munden." 

,,Ja,  men  det  er  stolt,  Lods!  —  Jeg  vilde  synes, 
at  det  var  stolt,"  —  sagde  hun. 

Salve  gav  sig  til  at  gaa  igjen. 

—  ,, Apollo"  laa  et  Par  Aftener  efter  i  Maaneskin 
og  duvede  for  et  Rev  i  Mersseilene  ude  paa  Dog- 
gersbank. 

Elisabeth  sad  endnu  oppe  med  Barnet  varmt  til- 
hyllet paa  Fanget,  medens  Salve  gik  frem  og  tilbage 
paa  Dækket  og  af  og  til  saa  paa  hende. 

Lidt  længer  henne,  nær  Storlugen, 'sad  Nils  Bu- 
vaagen  og  et  Par  af  Mandskabet,  der  havde  Frivagt, 
og  gav  endel  Fortællinger  tilbedste,  og  de  andre 
slentrede  om  i  Nærheden  for  at  høre  paa. 

De  havde  den  Dag  mødt  et  stærkt  Dødvande,  og 
Tømmermanden  gav  i  den  Anledning  tilbedste  nogle 
mystiske  Historier,  hvortil  han  paastod  at  have  været 
Øienvidne.  Sligt  Dødvande,  mødt  ude  i  Sjøen,  havde 
gjeme  en  Forudbetydning. 

Ogsaa  Elisabeth  sad  og  lyttede  til. 

Nils  Buvaagen  eiede  som  Fjordbonde  dyb  Sans 
for  det  overtroiske  og  havde  paa  sine  mange  Nord- 
sjøfarter  mærket  sig  endel  af  dette  Slags.  Han 
havde  hidtil  siddet  ganske  taus. 

,,Hm!"  —  yttrede  han  betænksomt  idet  han  trak 
et  Drag  af  Piben,  —  „der  tør  være  mangt  herude 
paa  Doggeren.  Her  er,  skal  jeg  sige  Jer,  som  en 
gammel  Begravelsesplads." 

Ved  denne  Forklaring  holdt  han  inde  og  be- 
gyndte atter  at  trække  stærkt  af  Piben,  som  om  han 
havde  kommet  til  at  sige  mere,  end  han  egentlig 
selv  syntes  om.  Men,  da  de  gj antagne  Opfordrin- 
ger nødte  ham  til  at  fortælle,  og  alle  syntes  spændte. 

tog  han  igjen  Ordet,  idet  han  dog  først  saa  sig  om 
og  talte  lavt 

„Véd  r'  —  spurgte  han  —  „hvordan  alle  de 
gamle  Fisk  dø?" 

Dette  uventede  Spørgsmaal  lod  ingen  af  Tilhø- 
rerne til  at  kunne  hesvare. 

„Aa  nei,"  —  fortsatte  han  —  „det  véd  nok  ingen, 
og  dog  dør  hvert  Døgn  saa  utallige,  at  de,  om  ret 
var,  skulde  drive  med  de  hvide  Buge  iveiret  henover 
hele  Havet;  —  vi  skulde  seile  i  bare  død  Fisk.  — 
Ser  I,  —  det  er  dulgt  akkurat  som,  hvor  der  blir 
af  alle  de  gamle  Fartøier  i  Verden."  —  Det  Ord 
,, dulgt"  fik  i  hans  Mund  en  egen  forstærket  Betyd- 
ning af  det  hemmelighedsfuldt  spøgelseagtige. 

„Ja,  Doggeren  kan  være  styg,  og  kan  kanske 
blive  det,  inden  vi  faar  krydset  d^n  afl"  —  endte 
han  betænkeligt  og  hølede  sig  bagover  med  Nakken 
mod  den  Bjælke,  der  gav  ham  Rygstød,  idet  han  gav 
sig  til  at  bese  Veirfortoningeme.  Der  jagede  et  ha- 
stigt Skytræk  foran  Fuldmaanen. 

•„Nu   da,   Nils"  —  mindede  Tømmermanden  — 
,,det  var  om  de  gamle  Fisk  og  de  gamle  Skuder!" 

,,Ja,  de  tyr  fordetmeste  hid  til  Doggersbank  og 
kanske  nogle  andre  Pladser  i  Verden;  derfor  er  her 
altid  som  en  Ligsang  i  Sjøen  og  saa  mange  Lyd  og 
Ting,  som  én  ikke  rigtig  forstaar." 

Alle  blev  med  ét  stille;  thi  det  var  som  Fartøiet 
pludselig  stoppede  op  midt  i  Farten  med  et  haardt 
Stød,  og  Stødet  af  en  svær  Næsesjø  regnede  ind  over 
Dækket 

,,Hun  hørte  det,"  sagde  Tømmermanden  uvilkaar- 
ligt  —  ,,for  hun  er  gammel,  Skuden,  og  liker  ikke  at 
fare  over  Kirkegaarden!" 

Elisabeth  syntes,  den  sidste  Sætning  lød  saa 
uhyggeligt,  at  hun  reiste  sig  og  begav  sig  til  Ro. 

Man  fik  endel  Sjøgang  om  Natten  med  dumpe 

Stød,   som  om  man  kunde  være  paa  meget  grundt 
Vand,  hvilket  Loddet  dog  viste,  at  der  ikke  var. 

Men  næste  Morgisn,  da  man  var  omgivet  af  en 
tæt  Havtaage  næsten  som  en  Mur,  laa  Ankerkjættin- 
gen  ved  Magten  af  de  sandfyldte  Sjøer  opskudt  hen 
over  Dækket  med  en  vis  Regelmæssighed. 

At  dette  ikke  var  tilgaat  paa  en  naturlig  Maade, 
men  var  et  Varsel,  som  stod  i  Forbindelse  med  Dog- 
gerens Mysterier,  og  at  der  var  ,, døde  Hænder"  paa 
Banken,  fandt  flere  af  Mandskabet  ikke  urimeligt, 
og  Nils  rystede  paa  Hovedet 

Ud  paa  Formiddagen  begyndte  man  at  se  Solen 
som  en  svag  Lysning  oppe  i  Taagen,  og  ved  Mid- 
dagstid klarnede  det  pludselig  op  til  et  straalende 
Solskin  henover  den  grønlige,  af  en  frisk  Bris  hvid- 
toppede  Havflade. 

Elisabeth  var  gaat  op  paa  Dækket  for  at  nyde 
godt  af  Solvarmen;  thi  det  havde  været  taagekoldt, 
og  hun  saa  nu  med  Overraskelse,  at  de  laa  omgivet 
af  hvide  Seilere  paa  alle  Kanter. 

Det  var  et  isandhed  pragtfuldt  Skue,  som  -hun 
fra  sine  Pigedage  paa  Sk j æret  vel  vidste  at  be- 
undre. I  sin  Trang  til  at  meddele  sig  kaldte  hun  paa 
Salve. 

'Den  smukkeste  af  dem  alle  var  dog  uden  Sam- 
menligning Korvetten  „Nordstjernen",  der  stod  for 
fulde  Seil  paa  skjøns  for  dem  nedover  mod  Kanalen; 
—  den  skulde  paa  et  Middelhavstogt.  Dette  Orlogs- 
skibs Ry  var  gaat  langs  Kysten,  og  Elisabeth  havde 
i  sin  Tid  mange  Gange  sværmet  for  at  se  det.  Hun 
udbrød  nu,  som  der  foregik  en  Gjenkj endelse  ikke  at 
tage  feil  af: 

,, Dette  er  ,, Nordstjernen"!  —  Ser  Du,  hvilket 
stolt,  herligt  Skib  det  er,  Salve!  Nu  tager  de  ind 
Topseilene!  —  Ser  Du,  hvor  det  løber  i  Sjøen  med 
den  hvide  Rand  langs  Skroget  og  pløier  for  hele 
Seilpresset  med  Splitflaget  efter  sig?     Hvor  net  og 

fin  —  med  alt  det  rappe  Mandskab  opefter  Riggen 
mellem  de  svære  smukke  Seil;  —  de  bjerger  Top- 
seilet,  som  det  kunde  være  en  Flok  Fugle  paa  Raaen! 
Jeg  tænker  —  tænkte  mig"  —  rettede  hun  sig  — 
,, Tordenskjold  ombord  i  fuld  Jagt,  som  de  farer  rum- 
skjøds nedover.  Er  dette  ikke  et  stolt  Skib!"  — 
udbrød  hun  begeistret  til  Salve;  men  han  ^tod  og 
saa  ret  ud  og  svarede  ikke. 

Salve  vidste,  —  hvad  Elisabeth  ingen  Kundskab 
havde  om,  —  at  Løitnant  Beck  var  med  som  Tredie- 
kommanderende  paa  dette  Aars  Togt,  og  hans  Hjerte 
pintes  ved  alle  disse  hendes  Udraab  i  Anledning  af 
det  Skib,  hvormed  han  fo'r. 

,,Det  var  ,, Nordstjernen",  som  alene  af  alle  kryd- 
sede Strømmen  op  i  Gibraltarstrædet!"  —  vedblev 
hun.  I  sin  Tid  havde  hun  mærket  sig  dette  berøm- 
melige Faktum  ved  sit  Eventyrskib,  der  havde  af- 
løst ,, Najaden",  og  udtalte  det  nu  med  en  vis  stolt 
Følelse. 

,,Hvad  siger  Du,  Salve,"  —  sagde  hun  stigende 
for  dog  at  vække  ham  op  til  at  svare  —  ,,om  Du 
var  Chef  ombord  paa  et  saadant  Skib?" 

,,Ja,  det  var  andet  end  at  staa  med  en  slig  Træ- 
sko under  Foden  som  den  lasede  ,, Apollo",  det  for- 
staar  sig!"  —  svarede  han  bittert. 

Han  følte,  at  han  ikke  formaaede  at  beherske 
sine  Ord  længere,  og  vendte  sig  pludselig  fra  hende, 
idet  han  lod,  som  han  med  ét  blev  optaget  af  Ordrer 
til  Folkene. 

Elisabeth  blev  staaende  betuttet. 

Hun  maatte  have  saaret  ham  heftigt,  men  for- 
stod ikke  klart  hvori.  Hun  tog  ikke  feil  af  den  tord- 
nende Stemme,  hvormed  han  kommanderede,  og 
hans  Mine,  medens  han  stod  henne  paa  den  anden 
Side  af  Rattet  med  Haanden  i  Brystet;  —  hun  var 
vis  paa,  at  den  var  knyttet  indunder  Pjekkerten. 

En  Stund  saa  hun  ud,  som  hun  overveiede;  men 

derpaa  fik  hendes  Ansigt  Præget  af  en  bestemt  Be- 
slutning. 

Hun  vilde  tale  lige  ud  og  ligesaa  godt  først  som 
sidst  have  en  Scene  med  ham  om  den  Sag;  thi  d«tte 
var  dog  for  urimeligt,  —  han  kunde  dog  ikke  være 
jaloux  paa  et  Skib!  Og  ialfald  —  sagde  hun  sig 
med  et  Hovednik  —  vilde  hun  ikke  længer  vide  af 
det;  det  blev  jo  til  den  utaaleligste  Utryghed  ved  det 
mindste  Ord  og  stadige  Knappenaalsstik!  Der 
maatte  engang  komme  til  en  Klarhed  og  Rede  om 
dette. 

Og  nu  skulde  det  ske,  —  saa  han  dog  engang 
kunde  faa  Øinene  op  for,  hvad  det  var  for  Naragtig- 
hed fra  Grunden  af,  han  fS'r  med. 

Hun  følte  sig  lettet  ved  Udsigten  til  endelig  en- 
gang at  faa  afkastet  denne  stille,  usynlige  Byrde,  der 
saalænge  havde  knuget  paa  deres  Ægteskab. 

Der  blev  imidlertid  ikke  Anledning  dertil  den 
hele  Eftermiddag.  Det  saa  atter  ud  til  Uvgir,  og 
endel  af  Seilene  skulde  reves.  Siden  gik  han  et 
Par  Timer  frem  og  tilbage  forude  ved  Ruffet.  Hun 
forstod,  at  han  med  Villie  undgik  hende. 

Det  lod  til,  at  ogsaa  Mandskabet  havde  en  Fø- 
lelse af,  at  han  nu  ikke  var  god  at  komme  nær; 
thi  de  skyede  stiltiende  den  Side  af  den  snævre  Dæks- 
plads forud,  hvor  han  gik. 

I  Olieklæder  og  Skindhyrer,  som  de  havde  itruk- 
ket  i  Anledning  af  Veirudsigterne,  stod  de  i  Flok  ved 
Spillet  og  snakkede  sammen  med  betænkelige  Oie- 
kast  op  mod  Riggen  og  ud  imod  Skybankerne,  der 
rullede  mørke  i  Horisonten  til  Luvart  og  alt  begyndte 
med  drivskyet  Luft  at  sende  Hvin  gjennem  den  gamle 
Takkelage.  De  ventede  utaalmodigt  paa  Ordre  til 
at  bjerge  flere  Seil;  thi  det  var  ikke  tvivlsomt,  at  de 
maatte  gaa  for  Stprmseil  til  Natten. 

Det  synes  at  være  i  det  seneste  Laget  at  Salve 
besluttede  sig;  thi,  da  han  pludselig  raabte  over  til 

dem,  at  der  skulde  tages  to  Rev  i  Brigseilet  o^ 
Mersseilene  stumpes,  havde  de  alt  Veiret  over  sig. 
lian  sprang  idetsamme  agterud  og  greb  Raaberen. 
Da  han  skyndsomt  kom  forbi  Elisabeth,  som  sad  i 
Læ  af  Hytten,  sagde  han  kort  og  barskt,  næsten 
uden  at  se  paa  hende: 

„Her  er  ikke  Veir  at  sidde  oppe  i  nu,  Elisabeth! 
—  Du  faar  gaa  tilkøis  med  Barnet!' 

Dette  indsaa  ogsaa  Elisabeth  selv,  og  hun  gik; 
men  der  var  noget  smerteligt  overrasket  i  det  Ud- 
tryk, hvormed  hun  først  stod  lidt  nølende  og  saa 
efter  ham.  Han  havde  aldrig  før  tiltalt  hende  saa- 
dan;  —  hun  syntes  næsten,  det  lød  som  om  han 
hadede  baade  hende  og  Barnet! 

Mandskabet  havde  ventet,  at  han  vilde  lænse 
undaf  for  Veiret  og  ikke  forcere  den  gamle  Brig  med 
Krydsning  i  en  Nat  slig,  som  de  her  saa  for  sig,  og 
det  var  derfor  med  stumt  Misnøie,  at  de  efterkom 
Ordrerne  til  at  strække  Halser  og  Braser  paa  de 
Soilstumper,  for  hvilke  de  gik. 

Det  skreg  og  klagede  i  de  g€mile  Blokke,  medens 
do  i  Halvmørket  stivhaledes  midt  i  Haglskuren,  og 
det  svært  krængende  Skib  pressedes  i  Vinden  og 
stødte  og  stampede  i  Braadsjøerne. 

Nils  Buvaagen  var  en  sjælden  Rorgjænger  og 
havde  en  mærkelig  Haand  til  i  Mørket  at  kjende, 
om  Fartøiet  luffede  eller  girede.  Han  og  en  anden 
Mand  stod  tause  ved  Rattet,  medens  Salve  gik  op 
og  ned  til  Luvart  i  Nærheden.  Ved  Skjæret  fra  Nat- 
huset, som  undertiden  lyste  paa  ham,  syntes  Nils 
at  han  saa  graableg  ud. 

Nils  havde  paa  Hjertet  at  sige  noget,  men  han 
saa  ikke  ud,  som  det  var  raadeligt. 

,, Falder  af  tre,  fire  Streger,  Kaptein!"  —  var- 
skoede han  —  ,, Sydost  til  Ost!" 

„Mersseilet  skjebrer!"  —  lød  det  forud  fra  — 
,,vil  slaa  bak!" 

,,  Skuden  er  gammel,  Kap  tein!  —  hun  taaler  ikke 
megen  Haandtering  for  Stengeme,"  —  vovede  ende- 
lig Nils  i  al  Lunhed  at  indbringe;  —  han  syntes  der 
nu  var  Leilighed  for  et  Ord. 

„Jeg  skal  vise  Dig,  at  jeg  kan  faa  Træskoen  til 
at  gaa  jeg!"  —  mumlede  Salve  indædt,  idet  han  lod, 
som  om  han  havde  overhørt,  hvad  der  var  sagt. 

„Fald  af,  Nils!  —  Hun  maa  have  mere  Fart;  — 
og  saa  over  paa  ny  Boug!"  —  var  hans  Svar  i  Kom- 
mandotone. 

„Klar  til  at  vende!" 

Nils  sukkede;  —  han  syntes,  det  var  uforsvar- 
lig Seilads,  og  der  var  vist  ingen  af  Folkene,  som 
ikke  havde  Følelsen  af  det  samme. 

Gjennem  Mørket  og  Sjøraaket  lød  Kommando- 
ordene med  Mellemrum  efter  hinanden. 

„Hal  ind  paa  Bomtaillen!  —  Hårdt  i  Læ!  —  Stik 
op  Halser!  —  Bras  om  agter!  —  Bras  om  for!" 

Der  lod  til  at  være  kommet  noget  uklart  ved  et 
af  Taugene  i  Forremers;  thi  Raaen  havde  ondt  for 
at  brase  om,  og  man  hørte  en  dump  Lyd  nedaf, 
hvorledes  Seilet  skjebrede  saa  hele  Masten  rystede. 

Disse  uvorne  Folk  var  vant  til  noget  af  hvert. 
En  af  dem  entrede  op  i  den  utrygge,  gamle  Rig  og 
følte  sig  i  Mørket  frem  udover  den  rystende  Raa 
efter  Tauget,  hvilket  han  greiede,  medens  Sjøen  hvid- 
nede ikke  langt  under  hans  Fod;  og  snart  var  alt 
igjen  klart  til  at  hale.  Dette  skede  under  korte 
Raab  af  den  paa  Dækket  ravende  Klynge. 

„Skjærp  op  agter!  — -  Skjærpe  for!"  —  lød  det 
igjen.  „Hal  Klyverskjøde!"  —  men,  da  Klyveren  vel 
var  strakt  og  gjort  fast,  røg  den  og  blev  hængende 
smældende  om  Staget,  indtil  den  efterhaanden  ta- 
vede sig  selv  op  i  Trevler. 

Man  var  kommet  over  paa  ny  Boug;  men  Situa- 
tionen var  den  samme  med  idelige  Overhalinger  af 

Sjøbrækket,  saa  at  Dækket  fra  midtskibs  til  forud 
kun  vanskeligt  kunde  passeres. 

Salve  var  den  Nat  ikke  rigtig  ved  sig  selv.  Der 
var  kommet  noget  ustyrligt  dæmonisk  i  ham,  og, 
som  han  gik  der  i  Uveiret  og  Mørket,  var  der  Trods 
dybt  i  hans  Sjæl. 

„Nordstjernen",  krydsende  op  Gibraltarstrædet, 
var  det  Omkvæd,  der  stadig  susede  ham  til  Hjernen 
og  brændte  ham  vildt  i  Blodet,  til  det  blev  en  hel 
Feberfantasi,  hvori  han  saa  den  seile  og  Elisabeth 
staa  og  udtale  sin  Beundring.  Men  han  skulde  vise, 
at  han  ogsaa  var  Mand  for  at  krydse;  —  dertil  be- 
høvedes der  ingen  ,, Nordstjerne"  under  Foden!  Han 
skulde  vise  det  samme  i  en  sprukken  Pram. 

Elisabeth  syntes  at  have  lagt  an  paa  at  stille 
Mand  mod  Mand;  —  velan,  lad  staa  til!  —  Hun  tog 
feil,  om  hun  troede,  at  han  ombord  i  sin  fattige  Brig 
stak  op  for  nogensomhelst  Søofficer! 

Et  Par  Gange,  naar  Kokken,  der  paa  Reisen  be- 
sorgede  Elisabeths  Opvartning,  kom  op  ad  Kahyts- 
trappen, havde  Salve  spurgt  efter,  hvorledes  det  stod 
til  og  hørt,  at  hun  sad  fuldt  paaklædt  nedenunder. 
Den  sidste  Gang  havde  den  godmodige  Kok  tilføiet 
i  en  egen  varsom  Tone: 

,,Hun  længes  nok  efter  at  se  Dem,  Kaptein,  — 
hun  er  ikke  vant  til  sligt" 

Havde  Kokkens  Øine  kunnet  kløve  Mørket,  vilde 
de  have  set  en  haanlig  Trækning  i  hans  Ansigt. 

Uden  at  svare  gav  han  sig -atter  til  at  gaa  op  og 
ned  sin  stadige  Vei  til  Luvart  mellem  Kahytsruffet 
og  Rattet,  idet  han  af  og  til  maatte  holde  sig  i 
Kof filnaglerne  under  Rælingen. 

Medens  hans  Jalousi  og  ophidsede  Selvfølelse 
saaledes  saa  alt  med  vanvittig  Overdrivelse,  havde 
Elisabeth  siddet  nedenunder  som  et  Bytte  for  mange 
Tanker. 

Da  hun   gik   ned   med    Barnet,    havde   hun    en 

dump  Følelse  af,  at  der  var  rammet  hende  eller  nu 
skulde  overgaa  hende  en  stor  Sorg.  Slig  havde  han 
aldrig  vist  sig  mod  hende.  Hun  kunde  ikke  tænke 
og  gav  sig  mekanisk  til  at  stelle  om  og  lægge  Barnet 
saaledes,  som  hun  var  vant  til. 

Den  rullende  Køie  var  for  dette  kun  en  Vugge, 
hvori  det  straks  sov  ind,  trygt  og  roligt 

I  den  snevre  Kahyt  slingrede  Lampen  under 
Bjælken.  Et  dunkelt  Lysskjær  faldt  ned  paa  det 
grønne  Opslagsbord,  der  stod  mellem  Kahytsvin- 
dueme,  og  hen  paa  Knagger  fulde  af  Sjøklæder,  der 
bevægede  sig  frem  og  tilbage  paa  Væggen. 

Hun  stod  med  Albuen  lænet  ind  i  Kølerummet 
og  støttede  Barnet,  medens  hendes  Øine  hvilede  paa 
dets  Ansigt. 

Salves  Færd  havde  været  saa  forunderlig,  hans 
Øie  saa  skyt,  og  hun  havde  faat  Indtrykket  af,  at 
det  vilde  være  at  vove  alt,  om  hun  nu  holdt  ved  sin 
Beslutning  at  bringe  ham  til  at  tale  lige  ud.  Men 
der  gj ærede  paa  den  anden  Side  en  næsten  ube- 
tvingelig Trang  til  med  et  raskt  Greb  at  faa  afkastet 
hele  dette  Aag  af  Uklarhed  mellem  dem  og  engang 
komme  paa  det  rene. 

Hendes  Mine  bar  endnu  Præget  af  en  Strid  uden 
Resultat,  da  den  fortabte  sig  i  en  ængstelig  spændt 
Lytten.  Gjennem  den  bedøvende  Knagen  af  Skibs- 
tømmeret i  de  stedse  sværere  Rullinger,  hørte  hun 
Salves  barske  Kommandoer  og  Lyden  af  Trosser,  der 
haledes  hen  over  Dækket  under  ivrige  Raab  af  Fol- 
kene. Af  og  til  rystede  hele  Skibet  af  pludselige 
Stød,  og  hendes  Fødder  vilde  lette  sig  fra  Gulvet, 
saa  at  hun  maatte  holde  sig  i  Køiekanten,  medens 
hun  støttede  den  lille.  Hun  forstod,  at  det  var  blevet 
et  svært  Veir,  og  ventede,  at  Salve  skulde  komme. 

Efter  en  Stund  hørte  hun,  at  det  gik  i  Trappen. 
Men  den,  som  viste  sig,  var  Kokken.  Med  et  af 
Veiret  rødt,  vaaddryppende  Ansigt  stod  han  og  holdt 

imod  Døren,  der  vilde  falde  igjen.  Han  forhørte 
sig  om,  hvordan  det  stod  til. 

„Det  er  vist  et  svært  Veir?"  —  spurgte  hun  efter 
en  Pause,  hvori  hun  synkede  sin  Skuffelse. 

„Et  overhændigt,  Madam;  men  det  vil  nok  blive 
lettere,  naar  Kapteinen  lader  falde  af  —  for  vi  krydser 
haardt,  Madam." 

„Hvad  var  det  for  Larm  isted  paa  Dækket?" 

„Aa,  —  vi  lagde  bare  over  paa  ny  Boug,  og 
saa  var  Forremersseil  uklar,  —  og  saa  røg  Klyve- 
ren.  —  Men  han  falder  nok  af,  Madam,"  —  gj en- 
tog  han  godmodigt  trøstende.  Af  den  Tone,  hvori 
han  sagde  dette,  fremgik  dog,  at  hans  Hjertensme- 
ning var,  at  dette  burde  være  sket  forlængst. 

„Saa  vi  krydser  saa  haardt,  Jens?'  —  spurgte 
hun  ængsteligt 

,,Ja,  det  kan  vel  være  det;  det  knager  i  alle  En- 
der; —  men,  naar  vi  falder  af.  Madam,  skal  De  se, 
det  straks  blir  bedre.  —  Er  der  ellers  noget?" 

„Nei  Takl"  —  Hun  stod  lidt  tvilraadig,  om  hun 
skulde  spørge  ham,  om  ikke  hendes  Mand  snart  kom 
ned,  og  Kokken  forstod  det;  men  hun  lod  det  være 
og  tilføiede  kun:  „Tak,   her  behøves  intet." 

Jens  trykkede  Døren,  der  gjerne  vilde  gaa  op, 
nøiagtigt  igjen  efter  sig,  og  stolprede  med  sine  tunge 
Støvler  op  ad  Trappen. 

Hun  blev  staaende  i  samme  lyttende  Stilling, 
men  i  hendes  Mine  afspeilede  der  sig  nu  mere  og 
niere  et  Udtryk  af  Sjæleangst,  og  hun  vred  tilslut 
de  sammenfoldede  Hænder  inde  i  det  mørke  Køle- 
rum. 

Hun  forstod,  at  Salve  ikke  vilde  komme  ned,  og 
en  instinktmæssig  Angst  sagde  hende,  at  han  nu 
krydsede  paa  mørk  Trods  med  hende  og  Barnet,  — 
at  dette  var  hans  Maade  at  svare  hende  paa. 

,,Men  hvad  har  jeg  da  gjort  ham?"  —  udbrød 

hun  med  Heftighed,  og  derpaa  begrov  hun  Ansigtet 
i  Køieklædeme. 

,,Hvad  har  jeg  gjort  ham?"  —  gjentog  det  sig 
indeni  hende,  indtil  den  Tanke,  hun  altid  vilde  holde 
borte,  dagede  sig  op  for  hende  med  fuld,  tung  For- 
visning. 

,,Han  tror  mig  ikke!"  —  hviskede  hun  fortvilet 
hen  for  sig.     ,,Han  bærer  dog  Mistanke  til  mig!" 

—  Og  hun  lagde  Hovedet  med  den  smukke,  høie 
Hals  hen  paa  sin  Arm,  saaledes  som  hendes  eget 
Barn  vilde  have  gjort,  naar  det  græd  trøstesløst; 
men  hun  flk  ikke  græde. 

,,Hvad  kan  han  tro?  —  hvad  kan  han  da  tænke?" 

—  steg  det  ængsteligt  op  i  hendes  Sjæl,  og  det  var 
næsten  med  Forstenelse,  at  hun  nu  stod  og  saa  ind 
i  dette  Mulighedernes  Land  for  alle  hans  Tvil.  Hun 
saa  ingen  Grænse,  men  kun  et  sort  Dyb  af  Mistan- 
ker, og  i  det  holdt  Salves  Kjærlighed  til  hende  paa 
at  fortabes. 

Hun  hørte  ikke  længer  Larmen  og  Knagningen, 
brød  sig  ikke  længer  om  Fartøiets  tiltagende  Sling- 
ren  og  rystende  Stød  i  S j øerne.  Medens  hun  ofte 
anstrengt  maatte  holde  sig  i  Køiebrættet,  var  al  hen- 
des Sjæls  Energi  reist  og  optaget  af  denne  ene  for- 
færdelige Frygt. 

Al  hendes  Trods  var  borte;  hun  følte  kun  Mod 
paa  ét,  og  det  var  at  gjøre,  hvad  det  skulde  være, 
for  at  bevare  sig  hans  Kjærlighed. 

Der  gik  en  Rad  af  Tanker  gjennem  hendes  Sind, 
der  endte  med  et  Udtryk  af  bleg  Sønderknusthed. 

Nu  lagde  hun  ydmygt  al  Skylden  paa  sig  og  be- 
breidede  sig  fortvivlet  i  sin  inderste  Sjæl  sin  For- 
brydelse mod  ham;  —  det  var  jo  hende  selv,  som 
havde  gjort  ham  slig,  at  han  ikke  længer  magtede 
at  have  fuld  Tillid  til  hende.  Og  nu  var  det  kun 
Straffen,  som  kom.  —  Hun  havde  jo  set,  hvorledes 
han  havde  stridt  dermed  —  alt,  hvad  han  kunde. 

Som  hun  stod  saaledes,  følte  hun  sig  villig  til 
ethvert  Offer,  villig  til,  —  uden  at  sukke  —  ydmygt 
at  bære  hans  Byrde  gjennem  hele  Livet;  thi  det  var 
nu  i  bitter  Anger  gaat  klart  op  for  hende,  at  han 
var  bleven  syg,  sjælesyg  ved  hendes  Letsind. 

Hendes  Instinkt  indskjød  hende  straks  det  store 
Helbr^delsesmiddel.  Han  skulde  se,  at  hun  paa  sin 
Side  viste  ham  en  urokkelig  Tillid,  en,  der  ikke  var 
mindre  end  Barnets,  som  sov  der. 

Det  var  med  et  svagt  Smil  om  Læben,  at  hun 
roligt  gav  sig  til  at  klæde  sig  af  og  lægge  sig  i  Kølen 
ved  Siden  af  den  lille  Gjert. 

Oppe  paa  Dækket  havde  Salve  savnet  Natkikker- 
ten, der  laa  nede  i  Kahytten.  Udkigsmanden  troede 
nemlig  engang  at  have  opdaget  Glimt  af  et  Fyr,  i 
hvilket  Fald  de  mod  Salves  Beregning  maatte  være 
under  Jylland. 

Hans  Stolthed  forbød  ham  imidlertid  at  sende 
nogen  anden  for  at  hente  den,  og  selv  fomiaaede  han 
ikke  at  bekvemme  sig  til  at  gaa  ned  til  Elisabeth. 

Medens  Folkene  melleni  sig  var  blevne  mere  og 
niere  betænkelige  over  den  Dumdristighed,  hvormed 
han  pressede  det  gamle  Fartøi  gjennem  Bælmørket 
og  Sjøraaket,  saa  at  det  hele  Tiden  saa  at  sige  ^ik 
med  Havet  over  Dækket,  gik  Salve  frem  og  tilbag^e, 
bange  for  at  gaa  ned  i  sin  egen  Kahyt. 

Det  blev  endelig  nødvendigt,  og  han  steg  med 
raske  Skridt  ned  ad  Trappen. 

Idet  han  aabnede  Kahytsdøren,  stansede  han  et 
Oieblik  studsende  og  saa  sig  om.  Han  havde  ventet 
at  finde  hende  siddende  oppe  i  Ængstelse  med  Bar- 
net paa  Fanget.  I  dets  Sted  var  der  dyb  Ro  og 
Lampen  nær  ved  at  gaa  ud. 

Med  en  Rest  af  sin  tidligere  skyndsomme  Gang 
gik  han  hen  og  tog  Kikkerten  fra  Væggen.  Efter 
et  Par  Forsøg  med  en  Fyrstikke,  der  i  Fugtigheden 
havde  ondt  for  at  tænde,  lyste  han  hen  paa  Baro- 

metret;  men  blev  derpaa  staaende  med  den  i  Haan- 
den  og  lyttede  efter,  om  hun  sov.  Han  nærmede  sig 
derunder  uvilkaarligt  Køien  og  søgte  at  se  derind. 

,, Elisabeth!"  —  hviskede  han  sagte,  som  om  han 
frygtede  at  vække  hende. 

,,Er  det  Dig,  Salve?"  —  lød  hendes  rolige 
Stemme. 

,,Jeg  troede,  at  Du  sad  oppe  med  Barnet  i  dette 
Veir.  —  Det  slingrer  saa,  og  jeg  —  har  ikke  set 
ned  til  Dig"  —  sagde  han  undertrykt  bevæget 

,,Jeg?  —  Nei,  jeg  vidste  jo,  at  j€g  havde  Dig 
oppe  paa  Dækket,  og  saa  var  jeg  rolig.  Resten  faar 
én  sætte  til  Vorherre.  —  Du  har  havt  det  ondt,  Stak- 
kel, og  for  travlt  til  at  komme  ned!" 

„Elisabeth!"  —  udraabte  han  pludselig  med  liden- 
skabelig Anger  og  rakte  sig  heftigt  ind  i  Køien  for 
at  omfavne  hende  med  sine  vaade  Klæder. 

Da  hørtes  et  Brag,  ledsaget  af  en  voldsom  Ry- 
stelse. Det  var,  som  noget  ved  Skibet  brækkede,  og 
der  lød  høie  Raab. 

Med  den  samme  Bevægelse,  hvormed  han  havde 
villet  omfavne  hende,  løftede  han  hende  raskt  ud  og 
raabte:  ,,Klæd  paa  Dig  og  Barnet!  Spild  ingen  Tid 
og  hold  Dig  oppe  i  Ruffet!" 

Fartøiet  krængede  i  det  samme  haardt  over  uden 
at  reise  sig  igjen. 

,,Forremersestang  knækket.  Kaptein!  —  Riggen 
ligger  udover!"  —  brølte  Nils  Buvaagen  ned  igjen- 
nem  Trappen. 

Salve  vendte  sig  et  Øieblik  til  hende  med  en 
Mine  fuld  af  knugende,  stum  Selvbebreidelse,  og  fløi 
op  paa  Dækket. 

„Fald  af,  —  om  hun  lystrer!"  —  raabte  han  til 
Manden  ved  Roret.  —  ,,Til  Økserne,  Manne!" 

Briggen  laa  med  sin  skrøbelige  Rig  i  vreden 
Stilling  til  Vind  og  Sjø,  helt  over  paa  Siden,  og  Sjø- 
erne  brækkede  over  den  som  et  Skjær 

Selv  var  Salve  oppe  i  Forremerset  og  kappede 
den  knækkede  Mersestang,  der  gled  ned  udover  til 
Læ  i  Sjøen. 

Under  den  svage  Graalysning  af  Dag,  hvori 
Mændene  knap  kunde  skjelnes,  gik  Økserne  i  de 
stærke  Næver  med  febrilsk  hastige  Slag  i  Barduner 
og  Stengeriggen,  Stage  og  Leitere. 

Men,  medens  Arbeidet  stod  paa,  mistede  de 
under  den  overhændige  Slingring,  Slag  i  Slag  Store- 
bramseil  og  Mersseil  med  Ræer  og  Tilbehør.  Fokke- 
staget brækkede,  Storseilet  sønderreves,  Underræeme 
og  Fokkemasten  skamfiledes. 

Da  det  endelig  efter  fortvivlede,  stadig  livsfarlige 
Anstrengelser  var  lykkedes  at  fri  Fartøiet  for  Belem- 
ringen af  Riggen,  laa  det  som  et  halvt  Vrag,  der 
vanskeligt  kunde  styres  uden  efter  Vinden. 

De  havde  ikke  andet  at  føre  end  Brigseil  og  Fok- 
ken, og  for  disse  holdt  Salve  undaf  Veiret  —  det 
eneste,  der  var  at  gjøre  —  under  Paavente  af,  at 
det  stigende  Daggry  skulde  vise,  om  de  havde  fri  Sjø 
for  sig  eller  det  frygtede  Jylland.  Det  sidste  var  for 
denne  vestlige  Storm  i  deres  hjælpeløse  Forfatning 
noget  nær  ensbetydende  med  Indstranding  paa  Rev- 
lerne og  Undergang. 

Ved  Daggry  skjelnede  de,  at  de  havde  Horns 
Rev  med  Blaavandshuk  langt  nede  i  sydostlig  Ret- 
ning; de  laa  omtrent  udenfor  Ringkjøbingfjord,  og 
der  var  nu  intet  andet  at  gjøre  end  at  prøve  at  klare 
Kysten. 

Deres  Haab  beroede  paa,  om  Veiret  vilde  bedage 
sig  eller  springe  om  mere  sydlig,  samt  paa  Strøm- 
men, om  den  ikke  satte  dem  for  haardt  under  Land. 

Med  endel  Møie  fik  de  sat  en  Nødklyver,  hvor- 
ved de  vandt  at  kunne  støtte  Fartøiet  lidt  bedre  op 
i  Vindon. 

Salve  gik  paa  sit  ramponerede  Dæk,  hvor  endel 
af  Skandseklædningen  samt  Ruffet  forud  var  bræk- 

ket  ind,  medens  Mandskabet  to  og  to  afløste  hin- 
anden ved  Pumperne,  thi  der  var  længst  meldt  halv- 
tredie  Fod  Vand  i  Pumpefoden,  og  der  stod  nu  trods 
Pumpningen  alt  over  de  fire. 

Briggen  maatte  have  faaet  en  alvorlig  Læk,  der 
var  saa  meget  betænkeligere,  som  de  paa  Returen 
kun  gik  for  Ballast  og  ikke  havde  Trælasten  at 
flyde  paa. 

Der  uddeltes  den  Morgen  Ekstrarationer  af  alle 
Slags;  thi,  uagtet  der  arbeidedes  med  forceret  Liv, 
var  der  vel  ingen  ombord,  som  ikke  havde  en  Tanke 
om,  at  denne  Dag  maaske  kunde  blive  hans  sidste. 

De  var  passeret  Høiden  af  Aggerkanalen  og  haa- 
bede  paa  lidt  friere  Fan'and,  straks  Kysten  udenfor 
Thyland  begyndte  at  skraane  mere  østover. 

Til  Elisabeth  havde  Salve  yttret: 

,,Jeg  er  bange  for,  at  vi  kan  være  nødt  til  at 
landsætte  paa  et  beleiligt  Punkt. 

Vi  mister  Briggen,"  —  tilføiede  han  med  lidt 
dirrende  Stemme. 

Han  lagde  Eftertryk  paa  dette  sidste,  fordi  han 
ikke  vilde  sige  hende  det  værste,  —  at  det  beleilige 
Punkt,  han  talte  om,  ikke  fandtes  paa  hele  Kysten, 
og  at  her  var  klar  Livsfare. 

Hun  saa  derunder  saa  tillidsfuldt  paa  ham,  at 
det  skar  ham  i  Hjertet,  og  han  vendte  sig  bort. 

Han  skjulte  ikke  for  sig,  at  han  selv  var  Skyld 
i  Forliset,  og  havde  i  sit  stille  Sind  besluttet  at  er- 
kjende  det  for  Elisabeth.  Men  her  var  hverken  Tid 
eller  Sted  dertil. 

At  han  skulde  miste  Skibet  gik  derhos  saare 
tungt  i  ham;  thi  han  syntes,  at  han  havde  arbeidet 
haardt  i  mange  Aar  for  de  Skillinger,  og  at  det  var 
at  blive  en  mindre  Mand  igjen. 

Elisabeth  var  virkelig  glad  i  Hjertet  og  tænkte 
ikke  meget  paa  Briggen,  som  de  skulde  miste,  men 

desto  mere  paa,  at  det  var  lykkedes  hende  ved  at 
vise  sin  ubetingede  Tillidsfuldhed  at  vinde  en  stor 
Seir  hos  Salve.  Thi  efter,  hvad  hun  i  denne  Nat 
havde  oplevet  med  ham,  var  dette  sidste  nu  blevet 
hende  alt. 

Medens  hun  nynnede  og  vuggede  Gutten  paa 
sit  Fang  nede  i  Kahytten  for  at  faa  ham  til  at  sove, 
stod  der  en  energisk,  stor  Beslutning  i  hendes  Aa- 
syn,  og  det  var  med  vaade  Øine,  at  hun  hviskede 
henover  til  ham: 

,,Aarker  han  ikke  at  have  Tiltro  til  os,  pkal  vi 
to  nok  lære  ham  det,  —  ikke  sandt,  Gjert?" 

lians  syge  Sind,  forstod  hun,  vilde  altid  se  det 
inderste  Hjerteblod  i  hendes  Væsen,  stadig  se  Bevis 
for  hendes  ubetingede  Kjærlighed,  før  det  kunde  tro. 
Og  han  skulde  faa  det! 

Han  skal  ikke  saameget  som  faa  ane  en  Be- 
breidelse  for  Briggen,  —  aldrig,  i  hvad  der  saa  her- 
efter kom  paa  imellem  dem,  faa  se  en  misfornøiet 
Mine  fra  hende. 

Dette  blev  en  fast  besluttet  Sag  1  hendes  Sjæl; 
thi  hun  sad  nu  med  denne  Nats  Erfaring  for,  at 
hun  havde  fundet  Frelsensmidlet.  Hun  følte,  at 
naar  det  gjaldt  om  at  bevare  sig  ham,  havde  hun 
Kraft  til  alt. 

Ved  Middagstid  stod  Salve  og  Nils  Buvaagen  et 
Øieblik  sammen  ved  Rælingen. 

Skjønt  Stormen  var  betydelig  løiet  af,  var  Vei- 
ret  fremdeles  graat  og  disigt,  og  Sjøen  svær. 

To,  tre  Havmaager  kredsede  trist  mellem  dem  og 
Kysten,  hvor  de  nu  i  en  lang  Linie  saa  Havet  gaa 
gulagtig  kogende  over  Revlerne  som  en  vældig  Mur, 
der  steg  og  faldt,  medens  der  stod  mastehøie  Sprøit 
fra  enkelte  Stenrev  udenfor. 

Uagtet  Vinden  bar  imod  Land,  hørte  de  dumpe 
Tordenbrag  derindefra  og  ligesom  en  Susning  i 
Luften. 

Det  var  ikke  til  at  skjule  for  sig,  at  de  i  de  næste 
tre,  fire  Timer  vilde  se  Afgjørelsen. 

De  stod  begge  tause,  hver  i  sine  Betragtninger. 

,,Jeg  skal  sige  Dig,  hvad  jeg  synes  er  det  tyngste 
ved  dette,"  —  sagde  Salve  alvorligt.  —  ,,Det  var, 
om  Du  eller  nogen  anden  idag  skulde  sætte  Livet 
til  for  min  Seilings  Skyld  inat;  —  Briggen  er  min 
egen  Sag." 

„Det  gaar  nok,  skal  De  se.  Kaptein!"  —  svarede 
Nils  fortrøstningsfuldt.  —  ,,Vi  faar  se  til  at  hænge 
ved  Skuden,  mens  hun  slænges  over  Revlerne,  og 
saa  blir  det  vel  en  eller  anden  Raad  derindenfor, 
kan  jeg  tænke!" 

,,Ja,  Gud  give  det!"  yttrede  Salve  og  gik. 

Men  Nils  blev  endnu  et  Øieblik  staaende.  Der 
fortrak  sig  noget  i  hans  grove,  brunskj æggede  An- 
sigt. —  Han  nærede  lidet  Haab  og  tænkte  paa  Kone 
og  Børn  derhjemme. 

„Løs  af  ved  Pumpen!"  —  lød  det.  Det  var 
igjen  Nils's  Tørn,  og  han  gav  sig  ufortrødent  til 
Arbeidet. 

Salve  led  af  Samvittighedsbid.  Han  saa  spændt 
urolig  ud,  og  af  hans  Blik  og  Miner  lyste  mere  og 
mere,  at  nu  skulde  der  kjæmpes;  thi  det  uundgaae- 
lige  var  nu  klart  for  alles  Øine. 

Gjennem  Kikkerten  saas  en  Hob  Folk  oppe  i 
det  klittede  Land,  hvis  takkede  Formationer  for- 
tonede sig  rødblaat,  violet  henover. 

Han  stod  nu  i  Ruffet  hos  sin  Hustru  og  sit 
Barn.  Der  havde  han  et  Øieblik  set  paa  hende  og 
givet  et  hjertetungt  Suk  Luft: 

,,j€g  skulde  gladelig  give  Briggen  og  staa  igjen 
med  to  fattige  Hænder  for  at  kunne  gjøre  denne 
Nat  om  igjen,  Elisabeth!" 

Og  hun  havde  trykket  hans  Haand  med  et  Ud- 
tryk af  frimodig  Trøst,  der  svarede  ham  bedre  end 
Ord. 

Men  han  blev  lige  efter  den  af  det  praktiske 
optagne  Mand  og  viste  hende  en  Maade,  hvorpaa 
hun  kunde  knytte  Barnet  til  sit  Bryst  ved  et  Tør- 
klæde. Han  lagde  hende  et  Taug  om  Livet  med 
en  Sjøniandsknude. 

,,Naar  Du  rykker  i  det  saaledes,  blir  Du  fri 
af  det.  Jeg  kan  ikke  staa  hos  Eder;  —  jeg  niaa 
gjøre  min  Pligt  for  alles  Liv,  som  er  ombord,  skjøn- 
ner  Du  vel?" 

,,Gjør  den,  Salve!"  —  hviskede  hun  —  ,,det  vil 
vi  begge  være  bedst  tilfredse   med." 

,,0g  saa,"  —  endte  han,  idet  han  med  skjult 
Bevægelse  strøg  dem  begge  over  Panden  —  ,,maa 
Du  være  ved  friskt  Mod.  Det  gaar  nok  godt,  skal 
Du  se,  og  naar  det  kniber,  skal  jeg  være  hos 
Eder." 

,,Med  Guds  naadige  Hjælp!"  —  svarede  hun  — 
,,husk  paa  det.  Salve!" 

Han  gik  derpaa  raskt  henover  Dækket  og  raabte 
Folkene  agterud  til  Skibsraad.  Fartøiet  laa  nu 
under  den  Vandmasse,  det  havde  trukket  i  sig,  med 
den  ene  Lønning  nede  i  Sjøen. 

,,Hør,  Gutter!"  —  sagde  han,  —  ,, dette  er,  som 
hver  af  Jer  ser,  en  alvorlig  Affære;  men  har  vi  Mod 
i  Brystet,  saa  tor  det  nok  endnu  hænde,  at  vi  klarer 
det,  ialfald  med  Livet.  Vi  har  ompas  tre  Timer 
til,  saa  er  vi  ved  Revlerne;  men  da  begynder  det 
at  skumre,  og  saa  kan  det  være  vanskeligt,  om 
Folkene  i  Land  er  istand  til  at  bjerge  os.  Vi  maa 
styre  derind,  mens  det  er  lyst,  og  selv  vælge  det 
bedste  Sted,  vi  kan  se.  Synes  I  som  jeg.  Gutter! 
—  saa  landsætter  vi  straks,  hellere  end  i  Mørket  at 
lade  Skuden  slænges  ind  over  Revlen  som  en  død 
Fisk?" 

Folkene  taug  og  saa  betænkelige  udenbords  mod 
Landet. 

Men,  da  Nils  Buvaagen  erklærede  sig  for  Kap- 

teinens  Mening  ved  at  træde  over  Dækket  til  ham, 
fulgte  alle  de  andre  efter. 

Salve  gik  selv  til  Rattet. 

,,Skjever  ind  agter!  —  Fir  af  paa  Braser  og 
Skjøder!"  —  kommanderede  han,  idet  han  selv 
dreiede  Rattet  og  efterhaanden  lod  Briggen  falde  af 
ind  mod  Landet. 

,,Fir  af  skal  være!"  —  svartes  der.  Og  dette  var 
den  sidste  Ordre,  som  blev  givet  ombord  paa  Brig- 
gen ,, Apollo". 

De  fo'r  nu  indover  med  større  Fart.  Ved  Rat- 
tet stod  Salve,  af  og  til  støttende  med  Knæet  paa 
en  af  Knaggerne;  hans  mørke,  skarpe  Ansigt  var 
spændt,  og  hans  Øine  speidede  som  en  Glentes  efter 
det  Sted,  som  skulde  vælges. 

Et  Par  Gange  saa  han  gjennem  Kikkerten  ind 
imod  Klitterne,  hvor  en  Klynge  Mennesker  be- 
vægede sig. 

Den  kalkhvide,  stigende  og  faldende  Mur 
voksede  stedse  høiere  for  deres  Øine;  Larmen  og  de 
dumpe  Brøl  af  Brændingen  blev  stedse  mere  be- 
døvende og  gjorde  paa  Elisabeth,  medens  hun  under 
Følelsen  af  Faren  stirrede  ind  paa  den,  en  Virk- 
ning af  Svimmelhed. 

Det  varede  saa  pinligt  længe;  Salve  henne  ved 
Kattet  begyndte  at  slaa  i  Taage  for  hende,  og 
hun  søgte  i  sin  Angst  at  se  ned  paa  Barnet,  kun 
paa  det. 

Den  sydende,  svimle  Susning  i  Luften  tiltog  om 
hende  med  alleslags  hvislende  Lyd  og  underlige 
Hvin.  Hendes  Øine  saa  sandgult  Sjøskum  stigende 
med  en  mægtig  Kam  og  hvirvlende  Flokker  af  pid- 
sket  hvidt  i  Luften.  Hun  hørte  forfærdede  Raab, 
syntes  med  ét,  at  Briggen  blev  baaret  høit,  medens 
Stormasten  svinglede,  og  følte -derpaa  en  knugende 
Byrde  af  Vand  over  sig,  som  vilde  tr>'kke  hende 
ned    ad    Kahytstrappen,    til    hvilken    hun    klyngede 

sig;  —  det  gjentog  sig  og  gjentog  sig  uden  at  ville 
ende,  før  hun  blev  kvalt  Men  hendes  eneste  Tanke 
var  at  holde  fast. 

Da  hun  igjen  kom  til  Bevidstheden,  havde  hun 
Salve  ved  Siden^  af  sig.  Han  holdt  sig  i  samme 
Line  som  hun,  og  alle  Folkene  var  tyede  agterud, 
hvor  de  havde  surret  sig.  Briggen  laa  over  paa 
Siden  oppe  paa  den  inderste  Revle  med  Agerenden 
høit.  Den  løftede  sig  og  huggede  tungt  mod  Grun- 
den med  Stormasten  udover  til  Siden,  medens  der, 
Skavl  i  Skavl,  gik  svære  Vandmasser  over  For-  og 
Midtskibet. 

,, Riggen  til  Læ  maa  kappes  —  skal  vi  klare 
os,  Gutter!'*  —  brølede  Salve  gjennem  den  hule 
Haand  og  sprang  med  en  Økse  i  Haanden  frem- 
over. 

Han  blev  hjulpet  af  Nils  Buvaagen;  og  Elisa- 
beth fulgte  med  Dødsangst,  hvorledes  de  to  Mænd 
kappede  Taug  for  Taug,  idet  de  alt  imellem  maatte 
holde  sig  i  Riggen  og  lade  Havet  gaa  over  sig. 
Efter  et  sidste  Hug,  der  friede  dem  for  Masten, 
reddede  Salve  sig  raskt  agterud. 

I  næste  Øieblik  slængtes  de  af  de  sandfyldte 
gule  Braat  over  Revlen  og  derpaa  Ryk  for  Ryk, 
Stød  for  Stød,  hen  paa  Grundingen  indenfor,  under 
stadig  blindende  Overskyllen,  idet  Forskibet  bræk- 
kede. 

Salve  beregnede  koldblodigt,  at  dette  var  en 
Chance;  thi  det  lettede  Briggen  for  den  Vandtyngde, 
den  havde  i  Lasten,  og  den  vilde  nu  bedre  kunne 
løftes  indover  mod  Stranden. 

Endelig,  —  efter  et  Par  lange,  forfærdelige  Ti- 
mer, mod  hvis  Slutning  den  regngra^  Luft  alt  be- 
gyndte at  skumre  lidt,  og  Klitteranden  blev  mørkere 
—  lod  det  til  at  Fartøiet  stod  fast  i  Grunden.  Bøl- 
gerne brød  nu  kun  sjeldent  over,  men  kastede  da 
altid  tung  Sand  ind  paa  Dækket.  —  De  havde  Ud- 

sigt  til  at  plukkes  itu,  Planke  for  Planke,  om  de 
skulde  blive  liggende  slig  Natten  over,  —  eller 
maaske  graves  ned  i  Sandet 

Til  den  ene  Side  af  Grunden,  —  der,  hvor  de 
oppe  paa  Stranden  saa  Folk,  —  løb  en  Rende  med 
en  rivende  Strøm,  og  de  indsaa,  at  det  foreløbig 
var  deres  Lykke,  at  de  ikke  var  kastede  helt  over 
i  den;  thi  da  vilde  Briggen  være  sunket.  Paa  den 
anden  Side  var  der  farbart,  skjønt  tildels  braadhvidt 
Farvand. 

De  forstod,  at  deres  Tegn  til  dem  iland  var  op- 
fattede, men  saa  til  deres  Fortvivlelse,  at  de  alle 
forsvandt 

Salve  gjorde  da  istand  nogle  Planker,  som  han 
bandt  sammen,  og  Mandskabet  efterfulgte  hans 
Eksempel  med,  hvad  flydbart  enhver  kunde  over- 
komme. 

Hans  Agt  var  at  forsøge  at  bjerge  Elisabeth  og 
Barnet  ind  til  Stranden  og  lade  det  komme  an  paa 
sin  Svømmedygtighed  og  Raskhed,  om  han  ved 
Hjælp  af  en  Line  kunde  drage  dem  op  gjennem  den 
svære  Sugesjø,  der  gik  op  mod  Landet,  hver  Gang 
efterladende  en  lang,  tør  Strækning. 

Elisabeth  sad  imidlertid  i  Trappen  ude  af  Stand 
til  ret  at  opfatte,  hvad  der  foregik. 

Som  han  stod  optaget  af  dette  Arbeide,  hørte 
han  et  Glædesraab  omkring  sig.  Frem  bag  en  For- 
høining  i  Klitten  kom  en  Klynge  Mennesker,  der 
drog  en  stor  Baad  mellem  sig. 

Da  de  stansede  i  Strandkanten,  satte  endel  sig 
i  den,  og  just,  som  et  Braat  skyllede  af,  skjød  man 
igjen  paa.  Baaret  af  den  tilbagevigende  Bølge  laa 
Baaden  straks  efter  et  Stykke  ude  paa  Sjøen,  me- 
dens Mandskabet  af  alle  Kræfter  trak  paa  Aareme. 

Det  var  klart,  at  disse  forvovne  Folk  forstod  sit 
Farvand;  thi  de  styrede  i  en  stor  Bue  op  bag  en 
Række  Grundinger,  der  som  en  Molo  brød  det  værste 

af  den  svære  Bølgetyngde,  og  stod  derefter  paa 
skraa  ned  til  Vraget,  i  Læ  af  hvilket  der  var  for- 
holdsvis roligt.     De  hukede  sig  fast  og  raabte: 

„Skynd  Jer,   Karle!" 

Nogen   Opmuntring  hertil   behøvedes   ikke. 

Salve  bar  sin  næsten  bevidstløse  Hustru  ned  til 
Rælingen,  hvor  de  modtog  hende  og  lagde  hende 
agterud  i  Bunden  af  Baaden;  men  hun  reiste  sig 
med  udstrakte  Arme,  til  hun  igjen  havde  faat  Bar- 
net, der  langedes  til  hende  Mand  imellem,  og  stir- 
rede angst,  indtil  hun  ogsaa  saa  Salve  komme. 

Han  sprang  sidst  af  alle  ned  i  Baaden,  og  da 
besvimede  hun. 

Man  satte  fra  og  stod  nu  paa  Bølgeryggen  ret 
ind  mod  Land,  hvor  en  Snes  Mand  i  Sjøstøvler  og 
IJldtrøier  stod  i  Kjæde  Haand  i  Haand  ude  i  Sjoen 
og  landdrog  Baaden. 

De  hørte  Glædesraab  om  sig  ved  Ankomsten, 
og  han,  som  havde  siddet  ved  Roret,  udbrød  til 
Salve,  der  stumt  havde  grebet  hans  Haand: 

,,Det  var  resolut  gjort.  Nordmand,  at  styre  lige 
paa;  —  uden  det  havde  I  ligget  paa  Revlen  denne 
Nat!" 

Med  trohjertig  Deltagelse  og  Gjæstfrihed  blev 
de  forkomne  Sjofolk  indbudt  til  at  overnatte  hos 
sine  Redningsmænd. 

Bærende  sit  Bani  paa  Armen  og  af  og  til  støt- 
tende sin  Hustru,  fulgte  Salve  og  det  trætte  Mand- 
skab den  brave  Ib  Mathisen  og  hans  Kammerater 
ind  mellem  Klitterne,  hvor  Vinden  ikke  længer 
føltes. 

De  havde  endnu  over  en  Mil  ind  i  Landet  til 
de  nærmeste  Fiskerhytter.  Det  skumrede,  og  de  gik 
i  trist,  udmattet  Taushed,  medens  deres  Ledsagere 
af   og  til  smaasnakkede   mellem   sig. 

Da  de  en  Stund  efter  kom  ud  paa  de  flade  Dy- 

ner,  føg  Sandet  dem  pibende  og  svidende  om  Ansigt 
og  Hænder. 

Endelig  saa  de  Lys  fra  en  Klynge  Hytter.  Den 
største  af  dem  var  Ib  Mathisens,  og  didhen  blev 
Salve  ført  tilligemed  sin  Hustfti,  medens  Mandska- 
bet fordeltes  om  i  de  andre. 

Ibs  Hustru,  en  robust  Kvinde  omkring  de  femti 
med  et  djervt,  af  Livet  paa  Heden  brunet  Ansigt, 
stod  henne  ved  Ilden  med  opsmøgede  Ærmer  ifærd 
med  at  bage,  da  de  kom  ind. 

Hu|i  mønstrede  de  indtrædende  et  Øieblik 
spændt  uden  at  forandre  sin  bøiede  Stilling;  men 
ved  Synet  af  Elisabeth  og  Barnet  udbrød  hun  med 
en  Medfølelse  i  Stemmen,  der  var  bedre  end  al 
anden  Velkomsthilsen: 

,,Den  stakkels  Kone  med  Barnet  er  kommet  lige 
ind  fra  Havet,   Ib?" 

„Ja,  Maren,  —  Mathis  og  Peter  var  da  Gudske- 
lov ikke  at  se  i  Farvandet!"  —  svarede  han. 

Det  sidste  lod  til  at  være  en  lettende  Underret- 
ning, og  hun  gav  sig  uden  at  yttre  videre  ifærd 
med  at  sysle  om  dem,  idet  hun  og  hendes  voksne 
Datter  trak  en  Bænk  til  Ilden  for  dem  og  satte  en 
Kjedel  paa  for  at  skaffe  dem  varm  Drikke. 

Hun  lod  til  at  have  en  øvet  Praksis  i  alt,  hvad 
der  hørte  til  dette;  thi  det  varede  ikke  længe,  for 
de  alle  havde  skiftet  Klæder,  og  Elisabeth  og  Bar- 
net laa  i  Seng. 

Under  sin  Beskjæftigelse  med  dette  gjorde  hun 
af  og  til  Ib  nogle  sagte  Spørgsmaal  om,  hvorledes 
det  var  gaat  til. 

Salve,  der  sad  med  Haanden  under  Kinden  og 
stirrede  ind   i   Ilden,   hørte  hende  spørge: 

,, Monstro  han  selv  eiede  Fartøiet?" 

,Ja,  det  var,  hvad  vi  havde  af  Eiendom,"  — 
svarede  Salve  roligt;  —  ,,vi  faar  endda  være  glade 
ved,   at  jer  Mand  frelste   os,   og  har  desværre   kun 

lidet   at  takke   ham   med,   fordi   han   i   dette   Veir 
vovede  Trøien  og  Livet  ude  paa  Revlerne." 

„Saa  Du  har  lagt  slig  ud  igjen,  Ib?"  —  yttrede 
Konen  og  vendte  sig  til  sin  Mand  jned  et  Udtryk 
af  bekymret  Bebreidelse;  det  var  dog  ikke,  som 
hun  vilde  have  det  ugjort. 

„For  sligt  tager  vi  ikke  Betaling,"  sagde  hun 
lidt  kort  til  Salve  og  derpaa  i  en  mildere  Tone: 
,,Vi  har  selv  to  Sønner,  som  farer  paa  Norge,  ser 
I;  —  der  gaar  tungt  Hav  der  ogsaa!" 

Salve  var  bleg  og  anstrengt,  og,  efterat  have 
spist  lidt,  begav  han  sig  til  Ro. 

Ud  paa  Morgensiden  blev  han  dog  liggende 
vaagen. 

Han  hørte  en  dump  Dønnen  og  Tordnen  fra 
Havet. 

Elisabeth  laa  i  urolig  Feberdrøm  og  snakkede, 
opfyldt  af  Forestillinger  fra  Strandingen.  Af  en- 
kelte Ord  lod  det  til,  at  hendes  Tanker  beskjæf- 
tigede  sig  med  ham.  Han  laa  og  lyttede,  uden  at 
der  kom  nogen  egentlig  Mening;  men  hun  talt« 
stedse  uroligere. 

,, Aldrig!  —  Aldrig!"  —  sagde  hun  under  et  lyde- 
ligt Udbrud;  —  ,,han  skal  aldrig  faa  høre  et  Ord 
om  Briggen!"  —  og  efter  en  Stund  hviskede  hun 
fortroligt: 

,,Ikke  sandt,  Gjert?  —  Han  skal  finde  os  i  Køien, 
ellers  tror  han,  vi  er  rædde." 

Salve  laa  bekymret  for  hende  og  følte  under 
dette,  hvor  usigelig  han  elskede  hende.  Men  den 
Betragtning  gled  dog  ved  hendes  Ord  ind  hos  ham, 
at  hun  alligevel  havde  havt  en  Tanke  bag  sin  Op- 
førsel mod  ham;  den  havde  altsaa  ikke  faldt  hende 
ligetil  og  naturlig;  —  og  det  var  med  et  bedrøvet 
Suk,  at  han  sagte  kyssede  hende  paa  Panden. 

Et  Par  Timer  efter  var  han  allerede  staat  op 

og  paa  Velen  nedover  til  Havet  for  at  se  til 
Briggen. 

Omgivelserne  svarede  til  hans  Sindsstemning. 

Vinden  peb  langs  de  bleggule,  triste  Driver  og 
reiste  af  og  til  Sandskyer  inde  imellem  Klitterne, 
der  takkede  og  skavlede  sig  ørkenagtigt  henover. 

Paa  den  blege  Kyst  kredsede  enkelte  skrigende 
SJefiigte  omkring  endel  sorte  Vragstumper,  der  stak 
op  af  Sanden.  Udenfor  laa  det  uoverskuelige  Ve- 
sterhav uden  et  Skib  paa  sit  blygraa  Øde.,  Del  brød 
sig  vældigt  tordnende  over  den  fjorten,  seksten  Fod 
høie  Revle  og  derpaa  over  nok  en  Række  indenfor, 
medens  Fraaden  mangesteds  slikkede  med  lange 
Sprflit  opefter  selve  Klitten. 

Mellem  den  indre  Revle  og  Landet  stod  endnu 
Levninger  af  det  agterste  af  Briggen,  og  Stumper 
af  Planker,  Rig  og  Rundholter  laa  og  skvulpede  op 
i  Stranden. 

Medens  Salve  saaledes  gik  i  Taushed  henover, 
følte  han  en  egen  dragende  Sympathi  med  denne 
Kyst  Han  syntes,  at  hans  eget  Liv  svarede  saa  til 
den.  Han  havde  opnaaet  at  faa  en  Brig,  og  den 
stod  nu  derhenne  i  Sanden,  og  han  havde  taat 
Elisabeth;  men  ogsaa  slig,  at  han  igrunden  havde 
forlist  hende.  —  Midt  i  Sorgen  over  Briggen  gik 
det,  han  havde  hørt  hende  sige  den  Nat,  i  ham 
som    en   dunkel,    smertende    Underdønning. 

Han  indhentedes  snart  af  Ib  Mathisen  og  Ma- 
troserne. De  begyndte  nu  en  ivrig  Opsporen  af 
mulige  Levninger  af  deres  Eiendele,  og  tre  Skibs- 
kister samt  Kompasset  blev  Udbyttet  at  en  timelang 
Søgen. 

De  blev  ogsaa  denne  Dag  over  i  Fiskerlejet,  og 
det  var  med  Rørelse,  at  de  tog  Afsked  fra  Ib  og 
hans  Hustru  og  alle  disse  Menjiesker,  der  saa  uegen- 
nyttigt havde  opoffrel  sig  for  dem  uden  paa  nogen 
Maade  at  ville  modtage  Godtgjørelse. 

Efterat  have  aflagt  Sjoforklaring  hos  øvrig- 
lieden om  det  passerede  og,  efterat  Salve  med 
størstedelen  af  de  Penge,  han  havde  reddet,  havde 
udbetalt  Mandskabet,  hvad  han  skyldte,  gik  de  med 
en  Kornjagt,  der  laa  i  Harboore,  op  til  Kristians- 
sand. 

ITnderveis  var  Salve  ordknap.  Han  grublede 
over  sine  Fremtidsudsigter,  men  der  gik  samtidig 
ogsaa  en  anden  mørk  Strømgang  i  ham;  thi  hans 
Sind  var  atter  blevet  oprevet  i  Forhold  til  Elisa- 
beth, og  som  sædvanligt  voksede  dette  op  til  et 
stedse  mørkere  Humør,  der  mere  og  mere  vandt  Ind- 
flydelse paa  hans  Tanker. 

Han  vidste  godt,  at  der  ikke  herskede  mere  end 
en  Mening  blandt  hans  Mandskab  om,  at  han  selv 
i  Uvittighed  havde  seilet  Skuden  over  Hovedet  paa 
sig,  og  at  dette  Ord  vilde  komme  ud,  —  saa  at  der 
nu  var  liden  Udsigt  for  ham  til  at  blive  Skipper 
for  nogen.  Helkr  ikke  huede  det  ham  at  prøve 
paa  at  tigge  sig  frem  til  en  slig  Stilling  i  Tøns- 
berg  og  maaske  opnaa  den  —  for  Elisabeths  Skyld, 
som  var  almindelig  likt.  Han  taalte  ikke  engang 
at  tænke  sig  nu  at  have  hende  med  sig  did  iblandt 
alle  Storfolkene. 

Der  stod  kun  ét  tilovers  for  ham;  —  han  vilde 
blive  Lods  paa  Arendalskanten  og  begynde  som 
Kjendtmand.  Dertil  duede  han  saa  godt  som  nogen, 
eftersom  han  var  født  og  opdraget  der;  dertil  havde 
han  i  Hjertet  Lyst,  og  der  etsteds,  for  Eksempel  i 
Merdo,  —  tænkte  han  bittert,  —  kunde  han  da  faa 
beholde  Elisabeth  for  sig  i  Fred. 

Da  denne  Beslutning  var  bleven  fast  opgjort 
hos  ham,  gik  han  til  Elisabeth,  som  sad  med  Gut- 
ten henne  paa  Randen  af  Lugen.  Hun  havde  i  de 
sidste  Dage  ofte  i  Ubemærkethed  set  bekymret  hen 
paa  ham. 

,,Elisahoiii!"  sagde  han  —  ,,jeg  har  tænkt  over. 

hvad  jeg  skal  tage   mig  for!     Sælger  vi   alt,   hvad 

vi  har  i  Tønsberg,  kan  jeg  kjøbe  mig  en  god  Lods- 

skøite  og  endda  have  lidt  tilovers  for  den  første  Tid; 

—  for  jeg  tænker  at  begynde  som  Kjendtmand  ude 

paa  Merdø.  —  Du  faar  finde  Dig  i  at  være  en  simpel 

Mands  Hustru!" 

„Bare  han  heder  Salve  Kristiansen,  er  jeg  glad, 

véd  Du,"  svarede  hun  freidigt  — ;  ,, derude  har  jeg 

desuden   altid  likt  mig,    Salve!" 

■,,Vi  faar  leie  Hus  derude  til  Dig  og  Barnet,  til 

jeg  har  faat  ordnet  med   Sagerne   f  Tønsberg!"  — 

yttrede  han. 

Hun   hørte    dette    med    lidt    indre    Overvindelse; 

thi  hun  havde  glædet  sig  til  at  gjense  sin  Stue.     Og 

derpaa  talte  de  sammen  om,  hvordan  det  hele  burde 

indrettes. 

Da  Salve  siden  gik  paa  Dækket,  mumlede  han: 

,,Hun  er  klog  nok  til  at  svare  for  sig!" 

Hun  kunde  have   svaret  hvadsomhelst,    og   han 

vilde  nu  altid  havt  Mistanke. 


XXIV. 

Vi  kunne  blot  med  enkelte  Strøg  følge  deres 
Samliv  i  de  følgende  ti  Aar,  hvori  de  boede  paa 
Merdø,  indtil  den  Tid,  da  vi  i  Begyndelsen  af  denne 
Fortælling  kastede  Blikket  ind  i  deres  Hus,  —  Salve 
var  nu  firti  og  Elisabeth  omkring  de  seks  og  tredive, 
—  og  skulle  ikke  opholde  os  længere  ved  at  be- 
skrive et  overdækket  Saar,  som  stadig  voksede  sig 
større,  medens  det  grønne  og  glædelige  ved  Væksten 
for  hvert  Aar  blev  sparsommere. 

Han  var  blevet  stedse  vanskeligere   at  omgaas. 

og  Elisabeths  stille,  selvfornægtende  Kamp  i  samme 
Mon  haardere. 

Hun  maatte  veie  sine  Ord  paa  Guldvægt,   om- 
'gaa  hans  Saarhed  paa  de  mest  udtænkte   Maader 
og  kunde  alligevel  støde  an  paa  det  mest  uventede, 
da  der  pludselig  brød  løs  en   Scene,   saameget  bit- 
trere,  som  han  aldrig  direkte  udtalte  sig. 

Taalmodigt  skjulende  sit  eget  Oprør,  havde 
hun  kun  at  vente  paa,  at  det  skulde-  gaa  over, 
medens  Enden  ofte  blev,  at  han  taus  og  mørk  gik 
tilsjøs. 

Hun  sad  da  gjeme  i  lange  Stunder  og  græd. 

Af  og  til  kunde  den  gjemte  Krænkelse  og  Harme 
blusse  voldsomt  op  i  hende  og  forlange  Luft  Men, 
naar  saa  dette  var  over,  dukkede  igjen  med  hendes 
Kjærlighed  til  ham  den  Tanke  op,  at  det  dog  var 
hende,  som  skulde  hjælpe  ham  til  at  forvinde  den 
dybe  Mistro,  han  havde  faat  ude  i  Verden;  —  hun 
saa  med  pint  Sjæl,  hvormeget  han  selv  led. 

Hvor  stolt  var  hun  paa  den  anden  Side  ikke 
af  ham,  naar  hun  hørte  de  andre  Lodser  op- 
tagne af,  hvad  han  havde  vovet  og  virkelig  ud- 
ført, og  hun  mærkede,  hvorledes  de  alle  saa  op 
til  ham. 

Hvilket  Hjerte  gjemte  han  ikke  igrunden!  — 
Det  vidste  hun  alene,  —  de  andre  dømte  ham  kun 
efter  hans  haarde,  barske  ydre. 

I  den  første  Tid,  da  det  at  opnaa  Lodsbestil- 
lingen endnu  stod  som  Maal  for  hans  Ærgjerrighed, 
havde  dette  for  endel  udøvet  sin  heldige,  afledende 
Indflydelse,  og  det  havde  ialfald  ikke  hændt,  at  han 
nogengang,  saaledes  som  sidenefter,  gav  sig  til  at 
sidde  henne  i  Arendal  istedetfor  at  komme  hjem 
efter  sine  Ture. 

Det  var  især  et  Par  Begivenheder,  der  dannede 
et  bestemt  Vendepunkt,  nemlig  da  Kaptein  Beck, 
der  havde  slaat  sig  op  til  en  formuende  Mand,  ud- 


199 


nævntes  til  Lodsoldermand  og  som  saadan  blev 
Salves  overordnede,  og  da  hans  Søn,  Søofficeren, 
efterat  være  udtråadt  af  Marinen,  flyttede  til  Aren- 
dal  og  overtog  Faderens  store  Skibsværft. 

Siden  Becks  var  kommet,  kunde  Elisabeth  altid 
være  sikker  paa  at  finde  ham  i  mørkt  Humør,  naar 
hun  engang  imellem  havde  været  en  Tur  inde  i 
Arendal  for  at  gjøre  Indkjøb  og  se  til  sin  Moster. 
Det  gav  sig  gjeme  Luft  i  en  bidende  Harcelias  over 
gamle  Becks  Uduelighed  som  Lodsoldermand.  Hun 
lod  derfor  ogsaa  dette  være,  skjønt  i  Begyndelsen 
ikke  uden  stor  Overvindelse;  thi  hun  følte  stærk 
Trang  til  engang  imellem  at  komme  ud  blandt  Folk 
og  se  andre  Forhold  end  de  daglige  ensformige  paa 
Merdø. 

I  den  sløve  Ensomhed,  hvori  hun  saaledes  efter- 

.J]Ld&iiden  hensank,  var  disse  seigpinende  Sindslidel- 

*  tilslut  -  blevet  hende  et  vanemæssigt  Aag.     Og 

'sten  mere  end  af  sin  oprindelige  Beslutning  op- 

loldtes  hun  nu  hver  Gang  af  Udsigten  til  den 

blikkelige  Belønning,  —  om  hun  var  heldig:  To, 

lykkelige  uforstyrrede  Solskinsdage  i  Hjemmet, 
hvilke  hun  syntes,  hun  havde  ham  hos  sig  slig, 
som  han  var  i  den  første  Tid. 

Det  glippede  desværre  kun  altfor  ofte. 

Men  netop  det,  at  Elisabeth  saaledes  mere  og 
mere  gav  efter  og  underkastede  sig,  gav  hans  altid 
vaagne,  lurende  Mistanke  Næring,  idet  en  Følelse 
sagde  ham,  at  dette  var  mod  hendes  Natur,  og  han 
stadig  troede  at  ane  en  Klogskab  under.  Den  syge- 
lige Mistro,  som  hans  vilde  Færden  ude  i  Verden 
i  Forening  med  de  senere  tærende  hemmelige  Tvil 
i  Forhold  til  hans  Hustru  havde  skabt  i  ham,  havde 
efterhaanden  gjort  ham  til  en  Tyran,  der  i  mørke 
Timer  ikke  taalte  et  Glimt  af  Modsigelse  hverken 
af  hende  eller  overhovedet  i  sit  Hus. 

Men  paa  den  anden  Side  var  han,  som  vi  har 

set,  selv  ikke  mindre  angst  for  sit  Humor  end  hun; 
—  derfor  tyede  han  ind  til  Arendal. 


XXV. 

De  unge  Becks  —  som  de  hed  i  Modsætning  til 
Lodsoldermandens  —  førte  i  Arendal  et  tenmielig 
storartet  Hus,  og  de  havde  Raad  dertil;  thi  Skibs- 
byggeriet  indbragte   Aaret   rundt   store   Penge. 

Den  statelige  Soløitnant  var  en  indtagende  Sel- 
skabsmand. Hans  krøllede,  sorte,  tidligt  lidt  graa- 
sprængte  Haar  faldt  saa  eget  smukt  over  Panden, 
og,  naar  han  talte  ved  Glasset,  var  alle  enige  om, 
at  han  var  noget  af  det  smukkeste,  man  kunde  se. 

Over  hans  Fremtræden  hvilede  Noblesse,  og 
hans  usædvanlige  Dygtighed  nød  almindelig  Aner- 
kjendelse. 

Med  et  saadant  Væsen  kunde  han  ikke  undgaa 
at  blive  en  saavel  i  selskabelig  som  i  konmiunal 
Henseende   indflydelsesrig   Størrelse. 

Var  Beck  saaledes  almindelig  yndet,  blev  dette 
maaske   mindre  Tilfældet  med   hans  Hustru. 

Den  Dom,  at  hun  var  i  alle  Henseender  saa 
, .rigtig",  mentes  egentlig  ikke  som  en  Kompliment, 
men  indeholdt  dog  en  Hyldning  af  hendes  selskabe- 
lige Magt. 

I  Stilhed  var  hun  sin  Mands  regulerende  Mo- 
ment, l'den  hendes  Takt  vilde  han  ikke  saa  sik- 
kert have  bevaret  sin  Holdning  midt  i  al  den  ge- 
mytlige Hjertelighed,   hvori  han  færdedes. 

I  Forlioldet  til  sin  Hustru  saas  Beck  altid  at 
være  en  ren  Riddersmand;  han  forsømte  ikke  den 
mindste  Opmærksomhed,  og  man  komplimenterede 
ham  stadig  som  et  Mønster  paa  en  Ægtemand, 

Enkelte  af  Husets  nærmeste  vilde  dog  have  fun- 
det noget  paaialdende  i  deres  Forhold,  noget  under- 
ligt kjøligt  tilbageholdende  over  dem  begge,  og  man 
ymtede  om,  at  hans  Hustru  neppe  forstod  at  vur- 
dere ham  ret.  Det  syntes,  som  de  to  talte  bedst 
sammen,   naar  der  var  fremmede   tilstede. 

'  Og  saa  var  Fru  Beck  saa  underlig  bleg  at 
Farve;  hendes  Ro  kunde  til  sine  Tider  minde  om 
noget  følesløst,  og  hun  viste  ligeoverfor  hans  varme 
Væsen  en  afmaalt  Kulde. 

Da  de  som  nygifte  kom  til  Frederiksvæm,  var 
hendes  Farve  frisk,  og  hendes  Udtryk  bar  Skjæret 
at  deres  første  Kjærligheds  Lykke.  Hans  varme 
indtagende  Personlighed  udøvede  en  ubetinget  fængs- 
lende Indflydelse  over  hende,  og  hun  følte  sig  tryg 
i  Besiddelsen  af  hans  Kjærlighed. 

Et  Par  Feil,  der  egentlig  stod  i  Modsætning  til, 
hvad  hun  havde  tænkt  sig  ved  hans  mandige  Væ- 
sen, aabenbarede  sig  jo  efterhaanden  for  hende: 
—  ban  led  under  en  overordentlig  Forfængelighed 
og  var  næsten  latterlig  afhængig  af  Verdens  Dom. 
Men  saalænge  Hovedsagen  var  i  Orden,  og  hun 
følte,  at  han  elskede  hende,  blev  disse  Skuffelser 
hende  dog  kun  noget  underordnet.  Hun  stolede 
paa  den  Magt,  hun  mere  og  mere  vandt  over  hans 
Sind,  og  syntes  endog,  at  hun  kunde  elske  ham, 
om  muligt,  endnu  høiere  med  disse  hans  Svagheder, 
hvilke  hun  i  Stilhed  gjorde  sig  til  en  Opgave  at 
faa  bortryddet. 

Den  elskværdige  Løitnant  Beck  blev  søgt  i  alle 
Huse,  og  som  Damernes  Yndling  stod  han  snart  i 
et  Slags  sentimentalt  K urmagerforhold  til  saagodt- 
Bom  den  hele  smukke  Kreds  der  paa  Stedet 

Naar  han  kom  hjem,  bar  han  som  oftest  en 
Blomst  i  Knaphullet,  og  han  modtog  Presenter  snart 
fra  én,  snart  fra  en  anden.  De  beslaglagde  ham  paa 
en  Maade  som  fælles  Beundringsgjenstand. 

Der  var  langtfra  noget  at  sige  pøA  dette. 

Den  eneste,  som  i  Stilhed  følte  sig  sat  udenfor, 
var  hans  egen  Hustru.  Hun  saa  hele  denne  svær- 
mende Hær  efterhaanden  danne  som  en  Hævds- 
vei  mellem  sig  og  Manden,  og  træde  ned  netop 
de  Blomster,  som  skulde  gro  alene  for  dem  i  deres 
egen  Stue. 

Hun  blev  efterhaanden  mindre  livlig,  men  hørte, 
som  han  syntes,  interesseret  paa  hans  mange  Ud- 
talelser, naar  de  efter  et  .saadant  Selskab  var  komne 
hjem.  Kun  blev  samtidig  hendes  Toilette  mere  ud- 
søgrt,  og  den  naturlige  Begavelse  for  en  selskabelig 
Fremtræden  og  Konversation,  hvoraf  hun  var  i  Be- 
siddelse, uddannede  hun  nu  systematisk. 

Hun  vilde  intet  mindre  end  overvinde  sine  Med- 
beilerinder,  der  stod  over  hende  i  ydre,  men  under 
hende  i  Aand.  Hun  seirede;  men  led  under  den 
Omtale,  som  deraf  naturlig  fulgte. 

Den  eneste,  hos  hvem  hun  ikke  vandt  sit  Slag, 
var  Manden. 

Hans  Egenk] ærlighed  var  altfor  optaget  af  de 
mangfoldige  smaa  Smigrerier  og  den  Hyldning,  hcm 
var  Gjenstand  for,  til  at  fatte  det  store  Smigreri 
for  hans  Person,  der  indeholdtes  i  hans  Hustrus 
Færd.  Han  var  gift  med  hende,  og  havde  hende 
sikkert  nok. 

Fra  den  Tid  daterede  sig  hendes  Indflydelse  i 
de  Selskabskredse,  hvori  hun  færdedes,  og  denne 
vidste  hun,  støttet  af  sin  Mands  formuende  og  an- 
sete Stilling,  at  bevare  ogsaa,  efterat  de  var  flyttede 
til  Arendal. 

I  de  første  Aar  af  deres  Ægteskab  var  det  dog 
kommet  til  en  alvorlig  og  for  hendes  vedkommende 
igrunden  af gj ørende  Udtalelse. 

Det  foranledigedes  ved  hans  Forhold  til  en  høit- 
staaende  Officers  Frue,  hvilket  hendes  Stolthed  ikke 
kunde  fordrage,  skjønt  hun  vel  indsaa,   at  det  hos 


203 

hendes  Mand  kun  var  noget  midt  imellem  Forfænge- 
ligheds- og  en  Beregningssag. 

I  et  Selskab  havde  hun  vist  sig  paafaldende  kold 
imod  Damen,  og  hendes  Mand  bebreidede  hende  det 
ved  Hjemkomsten. 

Han  havde  hidtil  levet  trygt  paa  sit  Forhold 
til  Hustruen  og  med  blind  Egoisme  intet  set  af  alt 
det,  som  havde  bevæget  sig  i  hende. 

Hun  svarede  dengang  ogsaa  kun  lidet  paa  hans 
Bebreidelser,  stod  blot  en  Stund  og  saa  paa  ham 
paa  en  saadan  Maade,  at  han  blev  ilde  tilmode,  og 
gik  derpaa  roligt  ud.  Han  hørte,  at  hun  steg  lang- 
somt op  ad  Trappen. 

En  Timestid  efter  kom  hun  igjen  ned  i  Stuen 
med  et  Lys  i  Haanden.  Hendes  Mine  var  kold,  og 
hun  saa  ikke  hen  paa  ham,  medens  hun  efter  Sæd- 
vane lukkede  og  ordnede  tilside  der  til  Natten. 

Beck  søgte  nu  at  berolige  hende,  idet  han  bad 
hende  ikke  at  tage  sig  det  saa  nær.  Han  vilde  kjær- 
lig tage  hende  om  Livet,  men  saa  pludselig  en  harm- 
glødende, ligbleg  Kvinde  foran  sig. 

Nu  tog  hun  Bladet  fra  Munden  og,  hvad  Løit- 
nant  Beck  da  fik  høre,  gad  han  vist  ikke  repetere 
selv  for  sin  bedste  Ven;  thi  i  Hjertet  slog  det  ham 
som  Sandhed,  om  han  end  var  den  Mand,  som  snart 
igjen  glemte  det. 

Him  kaldte  ham  en  ussel  Pjalt,  der  for  Smiger 
solgte  hende  og  alt,  hvad  de  havde  havt  dyrebart 
sammen,  til  hvemsomhelst. 

Der  var  —  sagde  hun,  idet  hun  gjorde  en  Be- 
vægelse, som  hun  stødte  til  noget,  hun  i  Bund  og 
Grund  foragtede,  —  ikke  saa  meget  igjen  af  hans 
mellem  hundrede  Flaner  udstykkede  Væsen,  at  det 
lod  sig  tage  op  af  en  Kvinde  med  lidt  Ære  og  Sand- 
hed for  sig. 

Da  Beck  kastede  sig  hen  i  Sofaen  og  sentimen- 

14* 


204 


talt  udbrød,  at  han  var  en  ulykkelig  Mand,  gjentog 
hun  et  Par  Gange  i  en  usigelig  foragtelig  Tone: 

,,En  Mand!  —  En  Mand!  —  Havde  Du  været  en 
Mand,  havde  Du  endnu  eiet  min  Kjærlighed,  —  ial- 
fald  en  Gnist;  men  nu  er,  som  Lyset  her''  —  hun 
pustede  det  ud  —  ,,alt  mellem  os  slukt!'' 

Med  disse  Ord  forlod  hun  Stuen. 

Beck  sad  overvældet  og  næsten  bedøvet  af  dette 
forfærdelige  Slag  i  hans  huslige  Lykke,  og  følte  en 
frygtelig  Angst  for,  at  det  skulde  være  virkeligt  Alvor. 

Hun  sad  den  hele  Nat  inde  hos  sit  Barn,  og  han 
forstod,  at  han  ikke  turde  forstyrre  hende. 

Trods  den  Overvindelse,  det  kostede  hans  Stolt- 
hed, var  han  i  de  følgende  Dage  næsten  ydmyg 
lige  overfor  hende,  og  erkj endte  baade  varmt  og 
hjerteligt  sin  Uret.  Han  søgte  endog  at  vise  hende 
sin  alvorlige  Mening  ved  en  Tid  at  slaa  om  i  et 
andet  Forhold  til  Damerne  og  opnaaede  virkelig,  at 
hun  tilsyneladende  var  ligedan  mod  ham  som  før, 
det  vil  sige  venlig  og  rolig  saaledes,  som  hun  havde 
været  i  det  sidste  Aar. 

Det  kom  fra  hendes  Side  aldrig  til  nogen  sand 
Udsoning.  Dertil  havde  hun  for  klart  faat  Øiet  op 
for,  at  hans  virkelige  Væsen  var  som  en  løs  Sky, 
der  kunde  glimre  baade  i  Aand  og  Elskværdighed, 
eftersom  Øieblikket  og  Menneskenes  Ære  spillede 
ind  i  den;  men  han  var  for  dybt  egoistisk  til,  at  en 
sanddru,  alvorlig  Kjærlighed  kunde  fæste  Rod,  end- 
sige give  en  fælles  Livsvækst. 

Følsom,  honnet  og  godmodig,  som  han  var, 
vilde  han  have  behandlet  hvilkensomhelst  Hustru 
udmærket  endog,  om  denne  ikke  havde  gjort  sig 
ham  saa  nødvendig  som  hun.  Men  hun  følte  dog, 
at  hun  i  sin  selskabelige  Magt  igrunden  havde  et 
Slags  Selvforsvar;  thi  den  bragte  ham  til  at  se  op 
til  hende  —  noget,  hans  forfængelige  Natpir  trængte 
til  for  at  se  hende  i  det  bedste  Lys.     Hun  erkjendte 


205 


med  Fortvilelse  i  Hjertet,  at  hun  i  sin  Kjærlighed 
til  ham  havde  grebet  dybt  feil,  at  der  var  intet  tro- 
fast, sandt  at  fæste  sig  ved,  intet  af  det,  hun  engang 
havde  villet  se  hos  ham. 

Hun  vidste  Hemmeligheden  ved  denne  for  Ver- 
den glimrende  Mand,  —  at  det  var  ingen  Mand. 

Hendes  Ægtefælle  levede  og  bevægede  sig  nu 
for  hendes  Blik  som  et  brustent  Ideal,  til  hvilket 
hun  var  bundet,  —  saalænge  Livet  varede.  Der 
voksede  Bitterhed  i  hendes  skuffede  Sind,  og 
denne  blev  saameget  dybere,  som  hun  maatte  lukke 
den  inde  i  sin  Sjæl  og  ikke  havde  nogen  at  betro 
sig  til. 

Der  stod  for  hende  kun  tilbage  at  være  klog, 
at  lade  sig  nøie  med  et  komfortabelt,  i  ydre  Hen- 
seende anset.  Samliv  og  gjøre  sig  alt  saa  fordrage- 
ligt som  muligt. 

Livet  var  blevet  hende  saa  ørkentomt,  og  netop 
i  Øieblikke  som,  naar  hendes  Mand  under  Applaus 
glimrede  ved  Bordet  i  en  ildfuld  Skaaltale,  —  syntes 
hun,  det  lød,  som  Tomheden  buldrede. 

Sine  Forældre  forsikkrede  hun  altid  ivrigt  om, 
at  hun  var  lykkelig,  naar  de  ikke  forstod,  hvorfor 
hun  saa  saa  bleg  ud,  og  de  vidste  jo,  at  hun  i  alle 
Henseender  havde  det  godt. 

Hendes  eneste  dybere  Interesse  var  Sønnen 
Frederik,  som  hun  dog  opdrog  strengt,  fordi  hun 
troede  at  se  Faderens  Natur  i  ham. 

Hun  havde  altid  bevaret  sin  varme  Interesse 
for  Elisabeth  og  glædet  sig  meget  de  Gange,  hun 
i  Tidernes  Løb  havde  modtaget  Hilsener  fra  hende. 

For  hendes  Erindring  stod  den  ranke  Pige  som 
et  af  de  Mennesker,  til  hvem  hun  havde  følt  sig 
mest  hendraget.  Efter  den  store  Skuffelse,  hun 
havde  oplevet,  kunde  hun  ofte  saa  klart  se  for  sig 
dette  udtryksfulde  Ansigt,  der  var  saa  fuldt  af  Kraft 
og  Hjertelag. 

Hun  havde  undertiden  set  Elisabeth  i  Arendal 
og  troede  at  vide  Grunden,  hvorfor  hun  altid  syntes 
at  ville  undgaa  at  møde  hende;  thi  i  sin  Mands 
Skuffer  havde  hun  engang  tilfældigvis  iblandt  nogle 
gamle  Breve  fundet  den  Seddel,  som  Elisabeth  havde 
skrevet  til  ham. 

Det  var  ikke  noget  Slag  for  hende,  —  dertil 
kjendte  hun  for  godt  sin  Mands  flygtige  Natur. 

Pe  Gange,  hun  paa  Gaden  saa  et  Glimt  af 
Lodsens  Hustru,  speidede  hun  forskende  i  hendes 
Ansigt,  om  hun  saa  lykkelig  ud.  Men  hun  S3ni- 
tes  snarere,  at  hun  opdagede  noget  fortrykt  Og, 
da  hun  saa  hørte  om  hendes  Mand,  at  han  skulde 
være  saa  haard  og  umedgjørlig  —  troede  hun  at 
have  faat  Vished  for,  at  ogsaa  hun  var  ulykkelig 
i  sit  Ægteskab.  Hun  følte  nu  en  Trang  til  at  tale 
med  Elisabeth  som  med  intet  andet  Menneske,  — 
efter  at  høre,  om  hun  dog  ikke  selv  var  den  ulykke- 
ligste af  dem. 

Ogsaa  Elisabeth  havde  længtes  efter  at  gjense 
sin  fordums  Veninde.  Men  Becks  Hus  var  hende 
jo  af  mange  Grunde  et  umuligt  Sted. 

Elisabeth  havde  dog  lagt  Mærke  til,  at  hun 
var  blevet  paafaldende  bleg. 

Især  syntes  hun,  at  hun  saa  dette  engang,  hun 
og  hendes  Søn  Gjert  stod  paa  Bryggen  ved  Baaden, 
ifærd  med  at  reise  hjem. 

Fru  Beck  kom  forbi  et  Stykke  henne  ved  sin 
Mands  Arm  og  vendte  en  lang  Stund  Hovedet  om. 
Udtrykket  hvilede  saa  sørgmodigt  dvælende  paa 
hende,  næsten  som  hun  havde  noget  at  sige  eller 
betro  hende,  og  de  hilstes  uvilkaarligt 

Siden  hengik  et  Par  Aar  uden  at  de  saa  noget 
til  hinanden;  thi  Elisabeth  var  i  den  Tid  næsten 
aldrig  i  Arendal. 

XXVI. 

Vi  hensætter  nu  Læseren  til  hin  Nat  i  Begyn- 
delsen af  denne  Fortælling,  da  Lodsen,  drevet  af 
sit  vilde,  mørke  Humør  var  gaat  tilsjøs  med  sin 
Søn. 

Elisabeth  tilbragte  den  i  en  Sindsstemning,  der 
var  mere  end  vanligt  oprørt,  —  selv  efter  en  slig 
Scene. 

Da  han  havde  forgrebet  sig  paa  Sønnen,  var 
der  blusset  noget  op  i  hende,  som  hun  havde  havt 
ondt  for  at  undertvinge,  og  hun  følte  med  en  vis 
Skræk,  at  det  havde  været  paa  Nippet  til  et  Ud- 
brud, —  at  kun  den  lange  Vane  i  at  underkaste 
sig  havde  gjort  hende  det  muligt  ogsaa  denne  Gang 
at  tie. 

De  saa  tit  gjentagne  Undskyldningsgrunde  for 
ham  vilde  ikke  stige  frem. 

Hun  sad  stille  i  Natten  og  saa  udover  de 
svundne  Aar  og  syntes  fortvilet,  at  hun  vadede  og 
arbeidede  i  noget  endeløst  ufremkommeligt,  at  hen- 
des TeLalmodighed  holdt  paa  at  gaa  tilende. 

Havde  hun  da  ingen  Ret?  Eller  skulde  der  paa 
denne  Maade  ties,  —  til  den  ene  af  dem  engang 
bragtes  hen  paa  Tromø  Kirkegaard? 

Disse  Tanker  var  engeuig  vakte  og  vilde  ikke 
lade  sig  drive  tilbage  igjen;  de  gik  i  hende  ogsaa 
den  følgende  Dag,  og  hun  var  ikke  istand  til  at 
sidde  roligt  over  noget  Arbeide.  Hun  var  angst 
for,  at  Salve  uformodet  skulde  komme  hjem  igjen, 
for  hvorledes  hun  da  vilde  modtage  ham;  thi  hun 
følte  sig  ude  af  Stand  til  at  beherske  sig.  Hen- 
nes egen  Stue  var  med  ét  blevet  hende  trang  og 
kvalm  som  et  meuigeaarigt  Fængsel,  hvori  hun 
havde  siddet. 

Hun  tog  den  lille  Henrik  p8La  Fanget  for  at  be- 
rolige sig. 

Om  Aftenen  overfaldtes  hun  af  en  heftig  Graad; 
hun  syntes,  alle  de  Tanker,  hun  havde  havt,  var 
saa  syndige,  følte,  hvor  høit  hun  alligevel  elskede 
Salve,  og  hulkede  i  Hænderne. 

Men  det  var  alligevel  bagefter,  som  noget  var 
hændt;  —  som  hun  ikke  længer  havde  godt  for  at 
))ære  dette  Liv. 

En  af  de  følgende  Dage  kom  Naboen  ind  i  Stuen 
med  Bud  fra  hendes  Moster.  Denne  laa  meget  syg 
og  ønskede,  at  Elisabeth  skulde  se  ind  til  hende,  og 
hun  tog  straks  med  sin  Søn  Henrik  indover  til 
Arendal,  idet  hun  nedlagde  Besked  derom  til  Salve, 
som  hun  ventede  hjem. 

Hun  var  næsten  glad  ved  denne  Gang  at  kunne 
være  borte  ved  hans  Hjemkomst 


At  gamle  Mor  Kirstine  var  bleven  syg,  var 
paa  en  Maade  en  Begivenhed  paa  Stedet,  thi  som 
Sygepleierske  i  en  Aarrække  eiede  hun  sit  stille 
Forhold  til  mangen  Familie,  —  ogsaa  den  Beckske. 
Familiefædre  erindrede  at  have  set  hendes  Ansigt 
over  sig,  da  de  som  Barn  laa  i  Meslinger  eller 
Feber,  og  hun  var  altid  selvgivet  tilstede,  naar  der 
tilstødte  nogen  alvorligere  Sygdom.  Der  var  en 
Trøst  i  det  blotte  Syn  af  denne  stærke,  rolige 
Kvinde  med  den  stille,  erfarne  Takt  om  den  syge, 
den  utrættelige  Evne  til  at  vaage  og  de  vel  kjendte 
Egenheder,  hvori  hun  ikke  taalte  Modsigelse. 

Lægen  havde  snart  opdaget,  at  Forholdet  stod 
saa,  at  det  var  ham,  som  for  sin  Anseelses  Skyld  i 
Byen  maatte  vinde  hendes  Tillid,   ikke  omvendt 

Den  unge  Fru  Beck  havde  som  andre  stadig 
ladet  forhøre  om,  hvordan  det  stod  til,  og  det  for- 
lod nu,  at  det  værste  rimeligvis  var  overstaat 

Fru  Beck  kunde  ikke  modstaa  denne  gode  An- 

ledoing  Ul  at  se  Elisabeth,  og  begav  sig  en  For- 
middag derover. 

Mor  Kirstine  var  faldt  i  en  rolig  Savn,  og 
Elisabeth  sad  ved  sin  Mosters  Seng,  da  hun  saa 
Fru  Beck  gjennem  Ruden.  Hun  forstod  at  denne 
vilde  komme  ind,  og  sad  med  bankende  Hjerte  ven- 
tende paa,  at  der  skulde  tages  i  Døren  ude  i  den 
småle  Forstugang. 

Fru  Beck  maatte  have  staat  længe  ude  i  Bisla- 
get, thi  det  varede  en  god  Stund,  for  der  rørtes  ved 
Klinken.    Da  gik  hun  sagte  ud  og  aabnede  den. 

De  stod  Ansigt  til  Ansigt. 

Elisabeths  Øine  var  taarefyldte;'  men  Fru  Beck 
lod  ikke  til  at  have  saa  godt  for  det.  Hendes  Blik 
havde  heller  noget  fornemt  forlegent,  og  hun  tryk- 
kede Elisabeths  Haand  for  ligesom  ad  denne  Oinvei 
at  besvare  det  Og  dog  var  der  noget  i  hendes  blege 
Ansigt,  som  sagde  den  anden,  at  hun  visselig  ikke 
følte  mindre  ved  Gjensynet. 

Elisabeth  førte  hende  ind  i  Mor  Kirstines  lille 
hyggelige  Kjøkken,  hvor  der  stod  en  Kasserolle  med 
Suppe  til  den  syge  paa  Skorstenen  svagt  kogende 
over  Ilden. 

Hun  bad  hende  sidde  ned. 

I  Stilheden  kunde  de  høre  Uhret  pikke  inde  i 
Stuen  ved  Siden,  hvor  Mosteren  sov. 

Der  blev  en  Pause,  førend  nogen  af  dem  lalle. 
Endelig  spurgte  Fru  Beck  i  en  sagte  Tone: 

,, Hvordan  staar  det  til  med  Deres  Moster,  Elisa- 
beth?" —  Det  vilde  under  enhver  Omstændighed 
været  et  naturligt  Spørgsmaal;  men  her  føltes  det 
kun  som  en  almindelig  Indledning,  —  hun  havde 
desuden  samme  Morgen  forhørt  sig  derom  ved 
Bud, 

,,Tak,  det  synes  at  staa  til  Bedring,"  svarede 
Elisabeth,  —  „og  nu  sover  hun.  Det  vil  gjore 
godt" 

„Det  er  længe  siden,  vi  saas,  —  atten  AarP' 
sagde  Fru  Beck,  og  hendes  Øine  hvilte  paa  Elisa- 
beth, som  om  hun  ledte  efter  Mærker  paa,  hvor- 
ledes disse  havde  taget  paa  hende;  —  „men  De  har 
været  stærk,   ser  jeg,   stærkere  end  jeg." 

„Det  var  den  Morgen,  jeg  reiste  til  Holland," 
yttrede  Elisabeth  under  en  vis  bevæget  Glæde  ved 
at  kunne  minde  det  op  igjen. 

„Jeg  har  tit  tænkt  paa  den  Time!"  hviskede 
Fru  Beck  næsten  mere  for  sig  selv  end  til  hende, 
hun  talte  med,  og  hendes  Læber  dirrede  svagt 

Elisabeth  læste  et  Udtryk  af  stum  Sorg  i  hen- 
des Ansigt 

Fru  Beck  havde  tænkt  at  fortælle  Elisabeth,  at 
hun  kjendte  Grunden  til  hendes  Afreise.  Hun 
kjæmpede  med  sig  selv,  om  hun  skulde  sige  noget, 
men  lod  det  dog  være. 

„Ja  den,  som  kunde  set  forud  i  Livet,  Elisa- 
beth!" udbrød  hun  med  et  Suk  og  saa  vemodigt  paa 
hende,  som  om  hun  mente  at  have  givet  Udtryk 
for  en  sørgelig  Følelse,  der  maatte  være  fælles  for 
dem  begge. 

,,Det  var  vist  ikke  godt.  Fru  Beck,  —  der  fal- 
der mange  Ting  af  i  Livet,  som  det  vilde  være 
mindre  let  at  bære,  naar  Modet  først  var  slaat 
ned." 

,,Ja,  men  man  kunde  da  vogte  sig!"  —  hviskede 
Fru  Beck  med  noget  bittert,  haardt  i  Stemmen. 

Elisabeth  følte  sig  ikke  saa  enig  i  dette,  og  der 
opstod  en  Pause,  hvorunder  Fru  Beck  havde  Fø- 
lelsen af,  at  Samtaletraaden  var  gaat  itu.  Hun 
ledte  i  sit  stille  Sind  efter,  hvorledes  hun  igjen 
skulde  begynde  for  at  faa  anbragt  det,  hun  vilde, 
og  tog  med  pludselig  Varme  hendes  Haand. 

,,Er  der  noget.  Deres  Moster  behøver,  saa  haa- 
ber  jeg.  De  véd,  at  hun  blot  har  at  vende  sig  til 
mig!"     Hun    vilde    helst    have    nævnt    hende    selv 

istedetfor  Mosteren,  men  følte,  &t  der  V6ir  noget  i 
det  Forhold,  hvori  de  to  stod,  der  forbød  det,  —  og 
Meningen  laa  forstaaelig  nok  under. 

„End  De  selv,  Elisabeth?"  vedblev  hun,  idet  hun 
saa  hende  forskende  ind  i  Øiet  med  et  Udtryk  af 
inderlig  Medfølelse.  „De  har  det  ikke  godt,  —  De 
er  jo  desværre  ulykkelig  gif ti" 

Ved  de  sidste  Ord  fløi  der  en  Rødme  op  i 
Elisabeths  Ansigt,  og  hun  trak  uvilkaarlig  Haanden 
til  sig. 

Hun  saa  paa  Fru  Beck  med  en  saaret  Stolthed, 
som  hun  nødig  vilde  være  ved. 

„Nei,  Fru  Beck!"  svarede  hun  —  „det  forhol- 
der sig  ikke  saa.  Jeg  er"  —  hun  vilde  sagt  lykke- 
lig, men  valgte  at  sige  —  „ikke  ulykkelig  gift." 
Him  følte,  at  Udtalelsen  lød  svag  og  tilføiede: 

„Jeg  har  aldrig  elsket,  vilde  aldrig  eiet  nogen 
anden  end  han,  som  nu  er  min  Mand!" 

,,Det  glæder  mig  usigeligt,  Elisabeth.  Jeg 
havde  jo  hørt  noget  andet"  —  yttrede  Fru  Beck  lidt 
forlegen,  og  der  opstod  atter  en  Pause. 

Hun  forstod,  at  hun  havde  været  saa  uheldig 
at  krænke  hende,  og  at  den  sidste  Yttring  havde 
gjort  det  værre;  thi  af  Elisabeths  Holdning  frem- 
skinnede noget  værdigt,  selvfølende. 

Det  rørte  sig  inde  i  Stuen,  og  Elisabeth  greb 
Anledningen  til  at  faa  afbrudt  den  lidt  pinlige  Taus- 
hed  ved  et  Øieblik  at  se  didind. 

Fru  Beck  saa  efter  hende  med  et  noget  forbau- 
set,  endnu  prøvende  Udtryk.  Hun  maatte  dog  have 
taget  feil;  men  lykkelig  i  sit  Ægteskab  var  hun 
ialfald  neppe.  Og  dog,  tænkte  hun  bittert,  —  hvil- 
ken Kløft  imellem  dem!  Hun  holdt  ialfald  af  sin 
Mand. 

Da  hun  kom  tilbage,  sagde  Fru  Beck  under  en 
Tanke  om  at  udslette  det  Indtryk  og  tillige  givende 

efter  for  sin  egen  dybere  Trang  til  et  fortroligt 
Udbrud: 

,,De  tog  Dem  dog  ikke  nær  af,  bvad  jeg  kom 
til  at  sige,  Elisabeth.  Jeg  tænkte,  ogsaa  andre 
kunde  have  Sorg!" 

„Vi  har  alle  det,  vi  skal  bære  frem,  og  det  kan 
mangengang  være  tungt  nok,"  mente  Elisabeth;  hun 
misforstod  ikke,  hvad  der  laa  i  Fru  Becks  Ord  og 
saa  deltagende  paa  hende.  Hun  vilde  dog  ikke  di- 
rekte svare  paa,  hvad  hun  troede,  den  anden  kun 
ufrivilligt  var  kommet  frem  med,  og  sagde: 

„De  har  en  Søn,  lykkelige  Forholde  og  meget 
at  leve  for,  Fru  Beck!" 

„At  leve  for!"  udbrød  hun  nu  —  „at  leve  for! 
Jeg  skal  sige  Dig  noget,  som*  ingen  véd  uden  nu 
Du.  Jeg  dør  Dag  for  Dag  —  jeg  véd  bedst  selv, 
hvad  der  er  igjen  af  mig.  Det  er  lidet,  og  mindre 
blir  det!" 

Hun  talte  i  kold,  bleg  Ekstase.  —  „Du  er 
det  eneste  Menneske,  jeg  har  sagt  det  til;  det 
eneste,  jeg  igrunden  bryder  mig  om.  Gjem  det  og 
glem  det. 

Og  nu  Adieul"  —  sagde  hun.  „Træffes  vi 
nogengang  mere  i  Verden,  saa  taler  vi  aldrig  om 
det."  Hun  søgte  i  Bevægelse  efter  Døren  og  aab- 
nede  den. 

,, Ethvert  Kors  kommer  fra  Vorherre,  og  den 
største  Synd  af  alle  er  at  fortvile!  det  kan  De  være 
rolig  for  er  Sandhed,"  trøstede  Elisabeth.  Hun 
sagde  det  bedste,  hun  her  vidste  at  sige. 

Fru  Beck  vendte  sig  om  i  Døren  og  saa  paa 
hende  med  det  blege,  stille,   glædeløse  Ansigt 

,, Elisabeth!"  yttrede  hun  —  „jeg  fandt  denne  i 
en  af  min  Mands  Skuffer.  Jeg  vil  sige  Dig  det,  for 
at  Du  ikke  skal  tro,  det  er  det,  som  har  voldt  mig 
nogen  Sorg."  Hun  tog  op  af  Lommen  en  gammel, 
gul  Papirlap  og  rakte  hende  den. 

Elisabeth  sad  siden  længe  med  Bedrøvelse  og 
tænkte  paa  hende. 

Nu  forstod  hun,  hvorfor  Fru  Beck  var  saa  bleg! 
Hun  havde  ikke  en  Rynke  i  sit  Ansigt;  det  saa  saa 
fornemt  ud,  men  hvor  koldt  —  og  trangt  det  var 
blevet!  Stakkel,  Stakkel,  —  hun  havde  det  tungt! 
En  skulde  ikke  have  let  for  i  hende  at  kjende  igjen 
Marie  Forstberg. 

—  „Saa  det  er  at  være  ulykkelig  gift,"  —  sagde 
hun  sig  selv;  hun  syntes,  hun  havde  stirret  ind  i 
noget  forfærdeligt. 

Medens  hun  sad  ved  Mosterens  Seng,  forfulgte 
dette  hende,  og  hun  saa  med  dyb  Medynk  sin  Ven- 
indes Skikkelse  for  sig. 

Efterat  hendes  Medfølelse  endelig  havde  arbeidet 
sig  til  et  Slags  Ro,  begyndte  et  andet  hidtil  i  hen- 
des Sind  tilbagetrængt  Punkt  ved  deres  Samtale 
stærkt  at  beskjæftige  hende.  Det  var  de  Ord,  hvoraf 
hun  pludselig  havde  følt  sig  saaret. 

„Saa,  det  er  altsaa  det,  Verden  siger  om  os"  — 
tæ.nkte  hun  —  „at  vi  er  ulykkelig  gifte!" 

Hun  havde  Tid  og  Ensomhed  nok  til  at  gruble 
derover,  medens  hun  pleiede  den  syge  og  vaagede 
over  hende.  Hun  stirrede  med  et  halvt  forskrækket, 
prøvende  Øie  paa  sit  eget  Ægteskab  og  den  tunge, 
stadige,  frugtesløse  Kamp,  hvorunder  det  var  hen- 
gaat,  og  hvori  der  ikke  var  vundet  et  Skridt  frem, 
—  altid  gaat  tilbage,  mere  og  mere. 

Kunde  hun  sige,  at  der  var  Lykke  i  et  sligt 
Liv? 

Og  var  Salve  da  lykkelig?  — 

Hun  saa  ham  for  sig,  som  han  var  i  sin  første 
Ungdom  og  slig,  som  han  nu  var  blevet,  —  mørk, 
vild  og  mistænksom  i  sit  Hjem,  hvorledes  hun  mod- 
tog ham  med  skjult  Frygt  istedetfor  Hustruens 
Glæde,  hvorledes  de  sidst  havde  skiltes  —  ja,  hvad 
der  var  hændt  sidst,  og  hvad  hun  da  havde  følt. 

Hendes  Tanke  dvælede  længe  og  med  Bitter- 
hed derved;  —  saa  galt  var  det  altsaa  blevet  mel- 
lem  dem! 

Hun  begyndte  med  Angst  at  tænke:  ,, Dette  er 
kanske  det  at  være  ulykkelig  gift!"  —  det  havde  før 
ikke  faldt  hende  ind,  at  sligt  kunde  siges  om  hende; 
hun  havde  Jo  faat  den,  hun  af  alle  vilde  have  i  den 
hele  Verden. 

Hun  sad  ud  paa  Morgensiden  med  Hænderne 
foldede  om  Knæet  og  stirrede  ud  i  Stuen.  Natlam- 
pen lyste  svagt  henne  fra  Glasset  bag  Sengen. 

Fru  Becks  Ord,  da  hun  stod  saa  bleg  og  sagde 
sin  Ulykke  ud  til  hende,  gik  mere  og  mere  igjen; 
de  gjentog  sig  tydelig,  ordret,  Gang  efter  Gang  og 
vilde  ikke  bort:  ,,Jeg  dør  Dag  for  Dag.  —  Jeg  véd 
bedst  selv,  hvad  der  er  igjen  af  mig  — ;  det  er  lidet 
og  mindre  blir  det!" 

Og  saa  gik  det  med  ét  klart  som  et  Lys  op  for 
hende: 

,,Det  er  jo  netop  slig  baade  Salve  og  jeg  lever! 
—  Vi  er  begge  stadig  blevne  mindre,  —  vi  dør 
daglig  ved  Siden  af  hinanden;  det  er  det,  man  gjør 
i  et  ulykkeligt  Ægteskab!" 

Hun  sad  en  lang  Stund  bøiet,  smertefuldt  stir- 
rende ind  i  denne  Tanke. 

I  al  sin  Opoffrelse,  fordi  hun  troede,  at  han  ikke 
taalte  at  høre  Sandheden,  saa  hun  nu  en  eneste 
fortærende«  aarlang  Løgn.  Det  var  Mangel  paa 
gjensidig  tillidsfuld  Oprigtighed,  —  det,  at  de  begge 
havde  skyet  Sandhedens  Grund,  —  der  havde  gjort 
deres  Forhold  sygt. 

Da  kastede  hun  med  ét  Hovedet  op»  og  der 
lyste  en  vild  Energi  i  hendes  Ansigt  Hun  saa  saa 
smuk,   saa  ubetvingelig  stærk  ud. 

,,Men  slig  maa  det  ikke  længere  gaa!  —  Salve 
og  jeg  skal  ikke  ødelægge  Livet  for  hinanden!"  ud- 
brød hun  og  reiste  sig  i  Bevægelse.  " 

„Hvad  siger  Du,  Elisabeth!"  —  spurgte  hendes 
Moster,  der  vaagnede. 

„Intet,  kjéere  Mosteri"  svarede  hun  og  bøiede 
sig  over  hende  med  en  Skaal  Suppe,  som  havde 
staat  over  Natlampen. 

„Du  ser  saa  —  saa  glad  ud,  Elisabeth." 

„Det  er,  fordi  Du  har  sovet  saa  godt.  Moster, 
og  drikker  Du  lidt,  faar  Du  igjen  sove,  skal  Du  se." 

Der  var  et  stille  Smil  om  hendes  Læber,  og  over 
hende  pludselig  en  helt  anden  selvbevidst  Holdning. 
Hun  var  i  Ordets  dybe  Betydning  lettet  og  indven- 
dig befriet  —  for  en  mangeaarig  Tyngde.  Endelig 
havde  hun  faat  Rede  og  Klarhed  og  kunde  se  gj en- 
nem  det,  der  hidtil  havde  ligget  som  en  klam,  tung, 
forvildende  Taage  over  hele  Livet  og  gjort  hvert 
Fodtrin,  hver  Tanke,  hver  Glæde  uvis. 

Hun  vidste  nu,  hvor  hendes  Ansvar  laa,  hvad 
hun  vilde  og  skulde. 

Hun  ventede,  at  Salve  og  Gjert  skulde  komme 
opad  Dagen,  og  tænkte  meget  paa,  hvorledes  hun 
da  skulde  modtage  ham.  Det  skulde  og  maatte 
komme  til  en  Forklaring  mellem  dem;  men  hun 
følte  tillige,  at  hun  maatte  gaa  klogt  frem. 

Og  midt  under  dette  —  med  hvilken  anden  Frei- 
dighed  og  Længsel  ventede  hun  ikke  paa  ham. 


xxvn. 

Salve  havde  været  heldig  og  bjerget  ind  til  Hes- 
næs  et  engelsk  Barkskib,  og  derfor  modtaget  et  stort 
Salær. 

Han  havde  som  vanligt  gruet  for  Hjemkomsten; 
men,  da  han  ikke  fandt  sin  Hustru  og  hørte,  hvor- 

dan  det  hang  sammen,  var  han  straks  taget  ind  til 
Arendal  for  at  høre  til  hende. 

Hun  modtog  ham  ude  i  Gangen. 

,,God  Dag,  Salve,"  sagde  hun  og  tog  ham  i 
Haanden. 

,,Jeg  har  været  meget  ængstelig  for  Dig  og  ven- 
tet, kan  Du  vide.  —  Du  maa  gaa  stille  —  didind." 
Hun  viste  ham  ind  i  Sidekammeret.  —  „Og  hvor 
er  Gjert?" 

Han  saa  lidt  overrasket  paa  hende;  det  var  ikke 
den  Maade,  hun  ellers  pleiede  at  modiage  ham 
paa.  Der  var  noget  freidigt,  som  om  hun  selv- 
givet  forlangte  Regnskab  af  ham  for  hans  Fra- 
værelse. Ellers  var  det  altid  ham,  som  pleiede  at 
overtage  Begyndelsen  og  efter  Behag  vise  Glimt  af 
sit  naadige  Humør. 

,,Gjert"  —  svarede  han  lidt  kort  —  „er  hjemme 
ved  Huset! 

Saa  Du  har  været  ængstelig  for  mig,  ventet?" 
tilføiede  han  i  en  egen  Tone,  som  hem  fandt  noget 
at  bemærke  ved  denne  Tiltale,  men  opsatte  det. 

,,Det  kan  da  ikke  være  det  samme  for  mig, 
Mand,  om  Du  omkonmier  derude  —  véd  Du  vel." 

,, Hvordan  staar  det  til  med  din  Moster?"  —  af- 
brød han.     ,,Er  hun  meget  syg." 

„Hun  kan  se  Dig;  —  følg  mig  ind  til  hende,  men 
gaa  sagte." 

Salve  følte,  at  han  blev  paa  en  Maade  nødt,  og 
fulgte. 

Han  havde  altid,  saa  vidt  muligt,  undgaat  at  se 
Mor  Kirstine  og  ladet  sin  Hustru  alene  staa  for  det 
Forhold.  Han  var  ræd  de  prøvende  Øine,  hvormed 
den  gamle  saa  paa  ham,  og  mindedes  altid  den  Ad- 
varsel, hun  havde  givet  ham  om  ikke  at  nærme  sig 
Elisabeth,  saalænge  han  nærede  en  Tvil  i  Hjertet 
mod  hende. 

Da  han  var  kommet  Ind,  gik  han  med  Ærbødig- 
hed hen  til  hendes  Seng. 

„Saa  det  er  Dig,  Salvel"  sagde  hun  med  svag 
Stemme.  „Du  er  ikke  ofte  at  se.  Elisabeth  har 
været  velsignet  mod  mig,  og  Henrik  er  saa  stille  og 
snil;  —  hvor  er  Gjert,  —  har  Du  ikke  ham  med  Dig?" 
Hun  saa  spørgende  efter  ham. 

,,Han  er  hjemme  ved  Stuen,  Moster,"  —  svarede 
Salve.  —  „Hvordan  staar  til?" 

„Aa  Tak,  —  som  Du  ser;  —  jeg  tænker  saa  tit 
paa,  hvad  der  skal  blive  af  den  Gut;  han  er  saa 
vild  af  sig,  men  saa  god  igninden,  Stakkell" 

,,Aa,  —  Du  skal  nok  se,  vi  skal  faa  ham  frem! ' 
sagde  Elisabeth,  der  stod  bag  Salve  og  nu  nærmede 
.  sig  hende  ^;  ,,men  Du  maa  ikke  tale  saameget." 

Salve  var  pinlig  berørt.  Samtalen  var  netop 
truffet  til  at  komme  lige  op  i  det,  som  havde  været 
Anledning  til  Uveiret  sidst  hjemme,  og  saa  tog 
Elisabeth  det  slig.    Han  blev  barsk  i  Minen. 

„Du  saa  saa  glad  ud  inat,  Elisabeth!  Hvem 
var  det,  som  var  inde  og  talte  med  Dig  igaar?" 

i.Det  var  Fru  Beck." 

„Den  unge?"  —  vedblev  Mosteren. 

,,Ja,  det  var  hende.  Men  Du  taler  formeget, 
Mosteri" 

,,Jeg  er  bange  for  det  jeg  ogsaa!"  tænkte  Salve 
morkt  for  sig  selv. 

Men,  da  han  saa,  at  Elisabeth  nu,  som  intet 
var,  vinkede  ham  ud,  overvandt  han  sig  dog  i  Øie- 
blikket  og  sagde  lidt  tvungent: 

,,I  vil  nok  blive  rask  igjen.  Moster,  til  jeg  kanske 
ser  herind  om  nogle  Dage.     Farvel  saa  længe!" 

Han  gik  noget  braat  ud,  og  hans  Mine  var  tor- 
denmerk. 

Hans  Stolthed  forbød  ham  at  udtale,  hvad  han 
tænkte,  men  han  havde  paa  Læben  at  sige  hende 
kort  og  bittert,  at  hun  naturligvis  for  ham  maatte 

JooaiLIe:    Samlede  Vxrlict.    It.  1^ 

blive  i  Arendal  saalænge,  hun  blot  ønskede  det,  og 
saa  selv  straks  tage  hjemover. 

Elisabeth  læste,  hvad  der  foregik  i  ham  og,  da 
da  de  kom  ud  i  Kjøkkenet,  foregreb  hun  det: 

„Hør  Salve,"  sagde  hun,  „jeg  maa  naturligvis 
blive  herinde,  saa  længe  Moster  er  syg!" 

,,Det  forstaar  sig,"  svarede  han  tørt  —  „herinde 
har  Du  jo  ogsaa  bekjendte!" 

,,Du  mener  Fru  Beck?  Hun  har  været  saa  god 
imod  mig,  og  jeg  holder  af  hende,  —  hun  er  ulykke- 
lig gift.  Stakkel!" 

Salve  studsede.  Elisabeth  syntes  med  ét  at  have 
glemt  meget,  —  at  der  fandtes  visse  Anstødsstene. 
Var  det  kanske,  fordi  hun  nu  var  hjemme  hos  sin 
Moster? 

Han  saa  koldt  paa  hende,  som  han  ikke  rigtig 
begreb,  hvad  der  gik  af  hende. 

,,Du  bliver  naturligvis,  saa  længe  Du  vil,"  sagde 
han  og  beredte  sig  til  at  gaa,  men  kunde  ikke  bare 
sig  for  med  Bitterhed  at  tilføie: 

,,Der  er  jo  ogsaa  ensomt  og  kj edeligt  hjemme!'* 

,,Deri  har  Du  ikke  saa  megen  Uret,  Salve!  jeg 
har  virkelig  havt  det  temmelig  ensomt  derude  nu 
i  mange  Aar.  Du  er  saa  ofte  hjemmefra,  og  da 
sidder  jeg  bestandig  alene  der.  Det  er  nu  to  Aar, 
siden  jeg  har  set  ind  til  min  Moster!" 

.    „Elisabeth!"    udbrød    han,    idet    han    søgte    at 
tvinge  sig  — .     ,,Er  Du  fra  Forstanden?" 

„Det  er  netop  det,  jeg  vil  undgaa,  Salve!"  sagde 
hun  med  isnende  Ro. 

Han  stirrede  paa  hende;  —  hun  stod  og  sagde 
ham  det  lige  i  Øinene. 

,,Saa  det  er  altsaa  der,  jeg  har  Dig!"  yttrede 
han  haanligt.  —  ,,Jeg  har  jo  altid  anet  det.  Du  kan 
nu  komme  hjem  for  mig,  naar  Du  vil,  Elisabeth! 
vedblev  han  i  en  kold,  ligegyldig  Tone. 

,»Du    burde    altid    vidst,    hvor   Du    havde    mig. 

Salve!  at  Jeg  holdt  af  Dig  -—  kanske  endog  for- 
meget!" 

„Jeg  skal  sende  Dig  Penge,  —  det  skal  ikke 
staa  paa  det.  For  mig  kan  Du  omgaas  Fru  Beck 
og  de  fornemme,  saalænge  Du  vil!" 

„Og  hvorfor  skulde  jeg  ikke  faa  Lov  til  at  tale 
med  Fru  Beck?  Mener  Du  ikke  dermed,"  —  udbrød 
hun  med  løftet  Hoved  og  et  tindrende  harmfuldt 
Udtryk  —  ,,at  jeg  har  noget  paa  mig,  hvorfor  jeg 
ikke  skulde. kunne  træde  med  frie  Øine  ind  i  hen- 
des Stue. 

Men  ét  vil  jeg  sige  Dig,  Salve^  —  og  jeg  siger 
det  for  vor  Kjærligheds  Skyld  — :  Dette  skal  have 
en  Ende!  Thi  blev  det  ved  slig  mellem  os,"  endte 
hun  langsomt,  idet  Stemmen  skalv  —  ,, turde  Du 
kanske  opleve  den  Dag,  da  den  ikke  mere  fandtes. 
Ea  raader  ikke  selv  for  sligt.  Salve!" 

Han  stod  endnu  et  Øieblik  stum.  og  saa  paa 
hende.  De  hvasse,  mørke  Øine  viste,  at  der  spøgte 
noget  farligt  i  hfiun,  som  han  selv  var  bange  for  at 
slippe  løs. 

„Jeg  vil  tro,  Du  har  sagt  dette  1  Ophidselse," 
sagde  han  med  et  frygteligt  Alvor.  ,,Jeg  skal  ikke 
være  vred  paa  Dig,  men  glemme  det,  det  lover  jeg 
Dig,  —  tænke,  at  Du  ikke  har  været  rigtig  ved  Dig 
selv  idag,  —  syg  — " 

,,Skuf  Dig  ikke.  Salve!  Jeg  mener  hvert  Ord, 
—  saavist,  som  jeg  holder  af  Dig!" 

„Farvel,  Elisabeth!  Jeg  kommer  tilbage  i>aa 
Onsdag,"  sagde  han,  som  han  kun  holdt  ved  sit 
Forsæt  og  vilde  undgaa  at  høre  mere. 

Da  han  var  gaat,  snarere  sank  end  satte  Elisa- 
beth sig  ned  paa  Bænken.  Hun  var  forfærdet  over, 
hvad  hun  havde  sagt. 

Hendes  Hjerte  var  opfyldt  af  en  dyb,  usigelig 
Angst. 

Hun  kj endte  ham  og  vidste,   at  hun  risikerede 

alt  af  hans  yderlige  Natur  —  at  støde  ham  helt  fra 
sig  ud  i  et  fonildet  Liv  udenfor  Hjemmet. 

Og  dog  maatte  —  maatte  det  voves.  Og  med 
Guds  Hjælp  skulde  hun  seire  og  holde  ham  fast  i  sin 
Kjærlighed. 


XXVIII. 


Medens  Lodsen  stod  og  styrede  sin  Skøit«  hjem- 
over, havde  han  endnu  kun  en  dump  Følelse  af, 
hvad  der  var  sket,  men  Harmen  brændte  1  hans 
Øie,  og  det  brune,  skarpe  Ansigt  havde  et  haardt 
LMtryk. 

Han  var  frygtelig  krænket,  saaret  lige  ind  til 
Hjerteroden  af  sin  Stolthed.  Hun  havde  pludselig 
overfaldt  ham  med  alt  dette  paa  et  neutralt  Terri- 
torium, —  Mosterens  Hus,  sagt  ham  lige  ud,  at  hun 
havde  været  ulykkelig,  følt  sig  tyranniseret  i  al  den 
Tid,  de  havde  levet  sammen. 

Han  smilte  bittert,  —  han  havde  altsaa  dog 
havt  Ret  i  den  Følelse,  at  hendes  Væsen  havde  været 
skjult  mod  ham! 

Ja  vist  havde  de  levet  ulykkeligt;  men  hvis  var 
Skylden?  Hvorfor  havde  hun  lige  fra  Begyndelsen 
ladet  ham  gaa  slig  uvis  og  uklar?  Havde  hun  ikke 
sveget  ham  dengang,  han  var  ung  og  ikke  eiede  en 
Mistro  i  sin  Sjæl? 

Og  bagefter?  —  han  havde  visselig  forstaat,  at 
hun  havde  havt  mangen  Overvindelse  ved  at  finde 
sig  i  hans  ringe  Kaar. 

Han  følte,  at  hans  mangeaarige  Magt  over 
hende  var  glippet,  og  at  det  gjaldt  en  Kamp.  Det 
forekom  ham,  som  hun  med  ét  havde  sat  Krudt- 
tønden i  hans  Stue  og  truet  med  at  sprænge  hele 
Huset  i  Luften. 

Men  han  brugte  ikke  at  lade  sig  tvinge! 

Da  han  kom  hjem  til  Merdø,  belagde  han  i 
Taushed  Skøiten  uden  næsten  at  se  paa  Gjert,  som 
hjalp  ham;  og  taus  gik  han  ind  i  sit  Hus,  hvor  han 
en  Stund  stod  ved  Vinduet  og  skrev  paa  Ruden. 

Det  var  snart  aldeles  mørkt  udenfor. 

* 

Gjert  havde  tændt  et  Lys.  Han  forstod,  at  der 
igjen  var  noget  galt  paafærde  med  hans  Mor,  meii 
vovede  ikke  at  komme  med  det  Spørgsmaal  efter 
hende,  som  laa  ham  paa  Hjertet. 

Hans  Far  sad  siden  den  hele  Aften  ganske  stille 
henne  i  det  ene  Hjørne  af  den  sammenslagne  Senge- 
bænk, hvori  Sønnen  pleiede  at  ligge. 

Da  Aftenstiden  kom,  satte  Gjert  noget  Mad  frem. 
Han  følte,  at  Situationen  paa  en  eller  anden  Maade 
var  farlig,  og  gjorde  det  saa  stille  paa  Taa,  han 
kunde,  men  netop  derfor  keitet,  og  han  kom  til  at 
gjøre  endel  Allarm  med  Talerkenerne. 

Dette  og  den  Frygt,  Sønnen  viste  for  ham,  irri- 
terede ham. 

Han  fo'r  pludselig  op  og  udbrød  tordnende: 

,, Spørger  Du  ikke  efter  din  Mor,  Gut?" 

Gjert  vilde  ellers  blevet  forskrækket,  men  nu 
gik  han  i  dyb  Ængstelse  for  Moderen,  for  hvem 
han  i  Hjertet  havde  taget  brændende  Parti,  og  saa 
svarede  han  løvemodigt: 

„Jo  Far,  —  jeg  har  hele  Tiden  tænkt  paa  at 
spørge,  hvordan  det  staar  til  med  Mori  —  Kommer 
hun  ikke?  —  Stakkels  Mor!"  —  udbrød  han,  og  saa 
brast  Gutten  i  Graad,  lagde  Hovedet  paa  Armen  og 
hulkede. 

„Mor  kommer  igjen,  naar  Moster  inde  i  Aren- 
dal  er  bleven  frisk,"  —  sagde  Lodsen  beroligende  og 
mildt.     Men  derpaa  fo'r  han  Igjen  op: 

,,Du  har  intet  at  flæbe  for,  Gjert!  Du  kan  faa 
reise  ind  til  hende,   naar  Du  vil  —  imorgentidligt. 

Nu   kan   Du    gaa   ind    og   lægge   Dig   inde    i   vor 

Seng!" 

Gjert  adlød. 

Lodsen  gik  længe  frem  og  tilbage  paa  Gulvet 
i  stærk  Bevægelse. 

„Det  er  altsaa  det,  hun  har  udrettet!''  udbrød 
han.  —  ,,Hun  vidste,  hvad  hun  gjorde,  og  hvormed 
hun  truer!'* 

Han  satte  sig  igjen  hen  paa  Sengebænken  med 
sanimenkneppede  Hænder  og  stirrede  ned  mod 
Gulvet. 

Lidenskaben  gik  vældigt  i  ham. 

,,Men  hun.  tvinger  mig  ikke!" 

Lyset  holdt  paa  at  gaa  ud  i  Stagen,  og  han 
tændte  et  nyt  og  satte  ned  i  den. 

Det  var  alt  over  Midnat.  Han  stod  en  Stund 
stille  med  Stagen  i  Haanden  og  gik  derpaa  ind  og 
lyste  paa  Gjert.  Han  laa  paa  Moderens  Plads  med 
tydelige  Spor  af  at  have  grædt  sig  isøvn. 

Lodsen  stod  der  længe.  Hans  Læber  sittrede 
og  hans  Farve  blev  næsten  graa.  Smerten  holdt 
paa  at  overvælde  ham. 

Da  gik  han  igjen  ud  og  satte  sig  hen  som  før. 

« 

Da  Gjert  om  Morgenen  kom  op,  fandt  han  sin 
Far  liggende  paaklædt  paa  Sengebænken.    Han  sov. 

Det  var  tydeligt,  at  han  'havde  vaaget  hele 
Natten. 

Det  skar  Gutten  i  Hjertet;  -*  han  syntes  nu  saa 
bitterlig  Synd  i  sin  Far. 

Denne  vaagnede  lidt  efter  og  saa  paa  ham,  i 
Begyndelsen  næsten  lidt  forvildet.  Derpaa  sagde 
han  blidt: 

,,Jeg  lovede  Dig  igaar,  Gutten  min,  at  Du 
skulde  faa  Lov  til  at  reise  ind  til  din  Mor  i  Arendal; 
—  hun  længes  kanske  efter  at  se  Dig." 

„Er  ikke  Mor  syg,   saa  blir  jeg  helst  her  hos 

I>ifir,  jeg  Farf  —  til  Du  selv  reiser  ind  til  hende. 
Henrik  er  jo  der." 

„Saa,  Du  vil  det  Du?"  Stemmen  var  lidt  tone- 
løs, og  han  saa  paa  ham,  som  han  tænkte  noget 
derved. 

,,Men  jeg  vil  dog,  at  Du  skal  reise,  Gjert!"  — 
sagde  han  pludselig  i  en  anden  skarp  Tone,  der 
ikke  tillod  Indvending;  „Mor  havde  ikke  tænkt  paa 
at  tage  videre  med  sig.  Du  faar  tage  hendes  Søn- 
dagskjole  og  andet,  som  Du  véd,  hun  behøver,  med 
Dig  i  Kisten  der.  Det  kan  vare  længe  før  —  før 
Moster  blir  frisk,"  sagde  han  og  gik  med  det  samme 
ud  af  Stuen. 

Medens  Gjert  ordnede  dette,  holdt  hans  Far  paa 
i  Fjæren  at  sætte  den  lille  S j ægte  ud  og  lagde  selv 
Aai-eme  i  til  ham. 

Da  Gutten  reiste,  strøg  han  ham  over  Kinden, 
men  sagde  lidt  bittert: 

„Hils  nu  Mor  og  sig,  at  Far  kommer  ind,  som 
han  har  lovet,  paa  Onsdag. 

Far  nu  forsigtigt,  —  jeg  har  ikke  villet,  at  Du 
skulde  have  Seil  i  Baaden,   Gut!" 

Han  stod  længe  og  saa  efter  Sønnen,  der  roede 
udover,  og  gik  saa  op  til  Fløien,  hvor  han  spad- 
serede paa  sin  vante  Vis  med  Hænderne  paa 
Ryggen. 

Men  en  Uro  drev  ham  igjen  hjem  i  Stuen,  hvor 
han  opholdt  sig  saagodtsom  den  hele  Dag. 

Den  første  Harme  var  nu  saavidt  bruset  af,  at 
han  kunde  tænke  mere  klart. 

Det,  som  nu  nærmest  begyndte  at  optage  ham, 
var  Forbauselsen  over,  hvad  der  dog  kunde  være 
gaat  af  hende,  —  saa  med  ét? 

Det  kunde  ikke  være  hin  Scene,  da  han  sidst 
gik  tilsjøs?  Lignende  var  jo  ialfald  passeret  før. 
Nei,  —  det  maatte  være  noget  andet;  —  dette  var 
kommet  paa  i  ArendaL 

Hun  havde  med  en  vis  Hentydning  til  dem  selv 
talt  om  Fru  Becks  ulykkelige  Ægteskab.  Ja  det 
var  klart,  . —  hun  havde  talt  med  Fru  Beck;  hun 
maatte  have  faat  det  fra  sin  gamle  Veninde. 

,,Hm!"  udbrød  han  harmfuldt,  ,,jeg  skylder 
virkelig  de  Becks  Taknemmelighed,  —  det  er,  som 
al  Ulykke  skal  komme  fra  det  Øglerede! 

Hun  har  i  Stilhed  gaat  og  ment  alt  dette  her- 
hjemme, men  skjult  det  for  mig,  bøiet  sig  og  tiet. 
Nu  greb  hun  Anledningen.  Og  derinde  i  Arendal 
kunde  hun  jo  være  sikker  paa  at  komme  til  at  staa 
med  Retten  i  Hænderne  imod  sin  Mand,  den  saa 
ilde  ansete  Lods,  —  paa  at  faa  dem  alle  for  sig 
ligefra  Mosteren  til  disse  Becks!" 

Ja,  hvorledes  var  det  egentlig  tilgaat  med  Elisa- 
beth der  hos  Becks?  —  han  havde  aldrig  faat  Rede 
og  Klarhed  paa  det. 

„Hun  betingede  sig,  at  jeg  skulde  tro  hende,  — 
hun  vilde  ikke  taale  andet!  Og  det  har  dog  Itnrun- 
den  altid  pint  mig. 

Men  jeg  lyster  ikke  længer  at  leve  som  deres 
Nar!''  udbrød  han  og  fløi  op  i  Raseri  og  skridtede 
frem  og  tilbage  i  Stuen.  ,,Det  er  hende,  som  skal 
give  mig  Rede;  —  det  er  hun,  som  har  traadt  mig 
under  Fødder!" 

Han  sad  henne  ved  Bordet  og  forfulgte  sine 
Tanker. 

„Elisabeth!  Elisabeth!  hvad  har  Du  gjort!"  — 
hviskede  han  bevæget  og  skjulte  Panden  ned  i  Hæn- 
derne. 

,,Ja,  hvad  har  hun  gjort?  —  Jeg  tænker  ingen- 
ting jeg,  Salve,  —  at  det  bare  er  Dig,  som  er  gal! 
—  Ja,  den,  som  rigtig  kunde  tro  det,  at  der  ikke 
er  noget  iveien! 

Jeg  har  saa  let  for  det,  bare  jeg  har  faat  være 
en  Stund  hos  hende"  —  sukkede  han  igjen  og  der- 
paa  med  et  Glimt  af  Selvforagt: 


„Jeg  skulde  igrunden  være  nedlagt  her  i  Stuen 
som  en  Ansjos,  —  jeg  taaler  ikke  at  tages  ud  af 
Dunk  en  I 

Hun  lignede  saa  den  forrige  Elisabeth,  som  hun 
stod  der  og  sagde  mig  alt  dette;  —  hendes  lige 
gives  der  ikke  i  Verden.  Jeg  har  ikke  set  hende 
slig  paa  mange  Aarl 

Hun  har  sagt  mig  saa  mangen  Gang,  at  hun 
holder  af  mig,  altid  har  holdt  af  mig  ligefra  den 
Tid  ude  paa  Skjæret  hos  hendes  Far;  —  og  hun 
lyver  ikke;  det  skal  jeg  gladelig  give  mit  Liv  paa! 

SEindelig,  —  jeg  tror  Dig,  Elisabeth,  naar  Du 
staar  slig  og  siger  det!"  og  han  slog  i  Bordet,  som 
om  Scenen  var  nærværende. 

,,Men,  hvorfor  skulde  hun  holde  af  mig?  —  Har 
hun  ikke  havt  Tanker  paa  noget  meget  mere  end 
det,  jeg  fattige  Lods  og  min  Hytte  kunde  give 
hende?  Har  hun  ikke  altid  havt  Trang  til  noget 
stort?" 

—  —  Hans  Udseende  var  i  de  Dage  sjusket, 
halvt  forvildet  Naar  han  gik  ud  af  sit  Hus,  var 
det  snart,  som  han  ikke  kunde  have  Ro  borte  fra 
det,  og  han  skyndte  sig  igjen  ind. 

Sindsbevægelserne  havde  taget  paa  ham,  og  han 
sad  nu,  —  Dagen,  for  han  skulde  reise  ~  ensom 
i  Stuen;  —  den  var  saa  trist  og  tom. 

Henne  i  Vinduet  ved  KlaTfebordet,  hvor  hun 
pleiede  at  sidde  og  sy,  stod  den  polerede  Bøffelhov, 
som  han  engang  for  Kuriositetens  Skyld  havde 
taget  med  fra  Montevideo  og  siden  ladet  gjore  tit 
Systen  for  hende,  og  ved  Væggen  under  Skilderiet 
den  i  Ben  fint  udskaarne  Elefant,  som  han  ogsaa 
havde  fra  den  Tid,  han  fo'r  i  Langfart. 

Han  stod  en  Stund  og  grublede  og  saa  paa 
disse  Ting,  og  gik  derpaa  ind  i  Soveværelset;  —  der 
stud  deres  og  Posekigerens  Seng. 

Han    saa    hen    paa    den    simple    Kommode    ved 

Væggen  med  Skufferne.  Paa  den  pleiede  iiun  altid 
at  sætte  det  lakerede  Speil  med  Rosen  i,'  der  hang 
inde  i  Stuen,  naar  hun  redede  sit  prægtige,  lyse 
Haar. 

Han  huskede  paa,  hvormangen  Scuntale  de 
havde  havt  sammen,  medens  hun  stod  der  bort- 
vendt, med  den  ranke  Nakke  og  den  kraftige,  vel- 
formede Figur  og  ofte  blot  kunde  svare  ham  ved 
at  forandre  Udtrykket  i  sit  Ansigt 

Hans  Tanke  beskjæftigede  sig  en  lang  Stund 
med  dette  og  med  mange  andre  smaa,  kjendte  Ting, 
som  kunde  kaldes  barnagtige  for  en  overlegen,  firti- 
aarig  Mand,  tilmed  af  hans  barske,  mørkskjæggede 
Udseende;  —  men  han  var  alt  andet  end  barsk  nu. 

Han  blev  med  ét  saa  stille.  —  Han  begreb,  at 
han  ikke  kunde  undvære  hende,  og  saa  sig  lang- 
somt om  med  en  opstigende  Angst. 

Det  forekom  ham,  som  hun  virkelig  var  borte, 
som  han  paa  en  eller  anden  Maade  havde  mistet 
hende,  og  som  alt  nu  stod  igjen  i  Værelset  efter 
hende,  stille  og  støvet  og  skulde  vedblive  at  staa 
saa  —  uigjenkaldeligt. 

,,Jeg  har  fortjent  det!"  —  mumlede  han  og  der 
laa  Sved  paa  hans  Pande. 

„Har  hun  da  havt  det  slig  hos  mig,  at  jeg  kan 
vente,  at  hun  skulde  holde  af  mig?  Er  det  ikke  just 
min  egen  Daarlighed,  som  er  Skylden? 

Hun  havde  Ret,  —  mere  end  Ret!  —  Jeg  har 
behandlet  hende  slet,  mistænkeligt  og  tyrannisk,  — 
altid,  bestandig;  —  nu  kan  jeg  længe  nok  sidde  her 
og  angre  det!  Hun  var  ikke  den,  hun  er,  om  hun 
taalte  sligt!" 

Han  dvælede  ved  dette  sidste,  indtil  der  i  ham 
pludselig  oprandt  en  Erkjendelse,  og  han  udbrød 
med  bitter  Haan  mod  sig  selv: 

„Jeg  har  ikke  taalt  at  tænke  paa,  at  hun  kunde 
havt  det  bedre,  at  jeg  selv  lidet  duede  imod  hende 

og  ikke  kunde  være  hende  nok;  —  det  er  det, 
som  igrunden  altid  har  gaat  i  mig;  —  og  saa 
liar  jeg  opholdt  mig  ved  det,  at  jeg  ikke  kunde  tro 
hendel" 

,,Tror  jeg  det?"  spurgte  han  sig  igjen  langsomt, 
og  hans  Ansigt  blev,  eftersom  han  tænkte,  stedse 
mere  mørkt 

„Hvilken  Godfjot  og  Nar  Du  dog  er,  Salve!"  lo 
han  med  engang  haanligt.  —  ,,Det  er  hende,  som 
har  været  usand  og  falsk,  hende,  som  skal  erkjende, 
at  hun  har  været  det,  og  som  pligter  at  give  mig 
Klarhed  engang  for  alle! 

Ja,  det  er  hende,  som  har  at  bøie  sig,  —  og  saa 
først  tilkommer  der  Elisabeth  nogen  Ret  til  at  faa 
høre  af  mig,  hvad  ogsaa  jeg  kan  have  at  bebreide 

mig  lige  over  for  hende. Saa  er  det,  og  —  saa 

skal  det  være!" 

Under  disse  Tanker  leirede  der  sig  noget  ubøn- 
hørligt haardt  i  Lodsens  Ansigt.  Men  hans  Mine 
blev  dog  igjen  et  Øieblik  næsten  bevæget: 

,,Jeg  skal  tale  blidt  til  hende,  —  være  saa 
mild,  —  glemme  alt. 

Men  bøie  sig  skal  hun!"  tilføiede  han  med  et 
Præg  af  mørk,  urokkelig  Villie. 


XXIX. 

Da  Gjert  kom  med  hendes  Tøi,  blev  Elisabeth 
bleg.  Det  var,  som  hun  havde  taget  paa  sig  det, 
hun  ikke  aarkede  at  bære  frem. 

Aftenen,  før  hun  skulde  se  Salve  igjen,  sad  hun 
i  tung  Kamp  om  sin  Beslutning.  Hun  følte  beklemt, 
at  det  af gj ørende  nu  var  nær. 

De  havde  alle  lagt  sig;  der  var  saa  stille  om 
hende,  og  hun  havde  en  Følelse,  som  dengang  hun 
sad  paa  ,, Apollo"  og  ventede,  medens  de  nærmede 
sig  Revlerne.  Imorgen  tidlig  var  de  der  ubønhør- 
ligt; —  og  saa  gjaldt  det,  om  de  skulde  forlise  mere 
end  Briggen,  —  alt,  hvad  de  eiede  sammen  paa 
Jorden!  —  Hun  saa  en  lang,  øde  Livsstrand  in- 
denfor. 

Denne  Gang  var  det  hende,  som  styrede  lige 
paa  —  for  at  redde  sin  Kjærlighed. 

Der  kom  noget  stille,  høitideligt  i  hendes  An- 
sigt Hun  kom  uvilkaarlig  ihu  den  Bøn  af  Salme- 
bogen for  Sjøfolk  i  Livsfare,  som  hun  saa  ofte 
havde  bedet,  naar  Stormen  tog  i  Huset  derude  paa 
Merdø,  og  hun  sad  ensom  hjemme  og  ventede:  at 
Gud  maatte  bevare  ham  for  en  brat  Død. 

En  brat  Død?  —  End  om  han  virkelig  var  om- 
kommet en  af  disse  mange  Gange,  han  med  Harme 
og  Bitterhed  i  Hjertet  havde  forladt  hende!  Havde 
hendes  Kjærlighed  da  været  ham  til  Velsignelse? 

,,Nei,  Salve,  —  Du  skal  ikke  i  din  sidste  Stund 
have  mig  at  takke  for  et  sligt  Liv!" 

Om  Natten  vaagnede  hun  med  et  Skrig. 

Hun  havde  drømt,  at  Salve  forlod  hende,  og  hun 
rnabte  angstfuldt  efter  ham:  ,, Salvel  Salve!" 


Den  Morgen,  Lodsen  lagde  til  ved  Bryggen,  stod 
lians  to  Sønner  og  ventede  paa  ham. 

Den  lille  Henrik  raabte  gjentagne  Gange  i  fuld 
Glæde  paa  langt  Hold  ud  til  ham;  men  Gjert  var 
stille. 

„God  Dag,  Gutter!"  hilsede  Lodsen  blidt;  — 
,, hvordan  staar  det  til  med  —  Moster?" 

,,Det  er  bedre,"  svarede  Gjert 

,,Hun  sover  ogsaa  om  Dagen!"  triumferede  Pose- 

kigeren,  der  havde  opfattet,  at  det  var  dette,  der 
skulde  til,  for  at  hnn  kunde  blive  frisk. 

Derpaa  kastede  han  med  en  vigtig  Matrosnia- 
nér  Huen  ned  paa  Bryggen,  saa  han  stod  barhove- 
det med  den  hvide,  krøllede  Lug. 

Under  ivrige  „Halehoi  —  o  —  ohoi!"  gav  han 
sig  til  at  hale  i  Landtauget,  som  Lodsen  havde 
kastet,  medens  Gjert,  ganske  overseende  Broderens 
Bestræbelser,  gjorde  det  fast  i  Fortøiningsringen. 

„Ja,  ja,  Gutter,  —  det  er  bravt;  I  faar  nu  begge 
t,)  blive  her  ved  Skøiten  og  passe  paa  den,  til  jeg 
kommer  igjen.  —  Vogt  Posekigeren,  at  han  ikke 
gaar  udenfor  Bryggen!" 

Med  disse  Ord  gik  Lodsen  hastigt  opefter 
Gaden. 

Medens  den  lille  Henrik  legte  Matros  og  var 
fuldt  optaget  af  alle  sine  Manøvrer  i  Skøiten,  sad 
Gjert  ganske  stille  med  Benene  hængende  ned  i 
Lugehullet  agterud. 

Der  kom  Kammerater  forbi,  men  han  vendte 
bare  Ryggen  til  og  var  øiensynlig  saa  lidet  oplagt, 
at  de  igjen  gik. 

Gutten  var  beklemt.  Han  havde  forstaat  nok  af 
det  hele  til  at  føle,  at  der  maatte  være  et  eller  andet 
vigtigt  paafærde  mellem  Forældrene. 

Der  var  noget  søndagsstille  over  Elisabeth,  me- 
dens hun  stod  der  ved  Skorstenen  og  ventede  sin 
Mands  Komme. 

Hun  hørte  ham  ude  i  Gangen. 

Da  han  traadte  ind,  gik  en  hastig  Rødme  over 
de  faste,  udtryksfulde  Træk,  men  den  veg  straks 
igjen,  og  hun  stirrede  paa  ham  med  halvtaabnede 
Læber,  glemmende  at  hilse. 

Det  undgik  ham  ikke,  at  der  var  en  vis  selvbe- 
vidst Tryghed  over  hende.  Saadan  var  hun  netop 
den  Elisabeth,  han  elskede. 

„Elisabeth!"  sagde  han  med  dyb  Alvor  og  saa 

hende  ind  i  Ansigtet  —  „Jeg  har  en  stor  Bebrei- 
delse  at  gjøre  Dig:  Du  har  ikke  været  sand.  —  Du 
har  været  skjult  mod  mig  gjennem  mange  Aar, 
jeg  er  bange  for  —  al  den  Tid,  vi,  har  levet 
sammen!" 

Han  saa  paa  hende  mildt  overbærendei,  som 
han  afventede  hendes  ligefremme  Erkjendelse  for  at 
faa  Lov  til  at  tilgive  hende. 

Men  hun  stod  bleg  og  stirrede  ned  for  sig,  me- 
dens det  arbeidede  i  hendes  Bryst. 

„Og  som  jeg  har  elsket  Dig!"  udbrød  han  med 
et  Anstrøg  af  Bebreidelse  —  „altid,  —  høiere  end 
mit  Liv!" 

Hun  stod  endnu  en  Stund  taus  og  maatte  samle 
alt  sit  Mod  for  nu  at  tale  ud.  Endelig  sagde  hun 
lidt  tvungent  uden  at  slaa  Øiet  op: 

„Jeg  hører,  Du  siger  det,  Salve!  —  men  jeg  har 
tænkt  over  adskilligt  nu." 

,,Hvad  har  Du  tænkt  over,  Elisabeth?"  Hans 
Mine  blev  med  ét  den  mørke,  barske,  som  hun  vel 
kjendte.  Det  betød,  at  hun  havde  stødt  ham  med 
sit  Svar,  at  han  havde  gaat  hende  imøde  saalangt, 
som  han  vilde,  og  at  nu  stod  de  ved  Muren;  længer 
bøiede  han  sig  ikke. 

,,Har  jeg  Ret  eller  ikke  Ret?"  yttrede  han 
skarpt. 

,,At  jeg  blindt  har  troet  paa,  at  Du  holdt  af 
mig,"  svarede  hun  og  saa  ham  blegt  ind  i  Ansigtet 
—  ,,ja,  det  er  sandt,  og  det  er  min  Ære.  Men  har 
Du  ladet  mig  se  det?  Eller  var  det  bare  mig,  som 
skulde  ^ve  Dig  alt?  Var  min  Glæde  her  i  Livet  da 
ingentitié','  og  har  jeg  da  ingen  Ret? 

Nei,  Salve!"  sagde  hun  med  harmfuld  dirrende 
Stemme  og  et  Blik,  der  brændte  af  alt  det,  hun 
havde  lidt.  ,,Sig  Sandheden!  Du  har  elsket  Dig 
selv  og,  da  Du  giftede  Dig  med  mig,  tog  Du  kun 
en  til  for  at  hjælpe  Dig  dermed;  —  saa  blev  der 

to  om  det!    Og  endda  blev  det  ikke  nok!    Nei!    Nei!"' 

—  endte  hun  og  slog  Haanden  ud  for  sig  under 
sin  bittre  Følelse.  ,, Havde  Du  elsket  mig  slig,  som 
jeg  har  holdt  af  Dig,  var  vi  ikke  komne  til  det) 
hvorved  vi  staar  idag!" 

„Elisabeth!"  sagde  han  lavt;  thi  han  havde 
Møie  med  at  beherske  sig;  hans  Stemme  lød  ironisk, 
medens  hans  Blik  fæstede  sig  paa  hende.  ,,Jeg 
takker  Dig,  fordi  Du  endelig  har  sagt  mig  din  Me- 
ning, skjønt  den  kommer  noget  sent  Du  ser,  jeg 
havde  Ret,  da  jeg  sagde,  at  Du  aldrig  havde  været 
sand  imod  mig!" 

,,Jeg  har  været  skjult  imod  Dig,  siger  Du.  Ja, 
det  er  sandt!"  gjentog  hun  med  Vægt,  idet  hendes 
Øie  roligt  mødte  hans.  „Men  det  kom  ikke  af,  at 
det  manglede  mig  paa  Kjærlighed  til  Dig,  men  af 
at  Du  ikke  —  aarkede  at  tro  mig.  Jeg  har  fundet 
mig  i  at  gaa  mistænkt  i  min  egen  Stue  og  af  Dig, 
Salve,  og  jeg  har  baaret  det  og  tiet  til  det  altsam- 
men, fordi  jeg  troede,  at  Du  ikke  taalté  bt  høre 
Sandheden,  og  fordi  jeg  altid  håabede  paa,  at  Du 
paa  det  Vis  skulde  blive  overbevist.  Jeg  tænkte,  at 
det  var  den  rette  Vei,  og  jeg  gik  den  for  din  Skyld 
uagtet  alt,  hvad  det  kostede  mig,  og  det  var  meget, 
meget,  Salve! 

'  Se  det  har  jeg  daglig  taalt  gjennem  alle  disse 
Aar,  fordi  jeg  holdt  af  Dig.  Men  Du,  som  bare 
lagde  mere  og  mere,  tungere  og  tungere  paa  mig, 

—  holdt  Du  af  mig?  Jeg  begynder  næsten  at  tvivle 
paa  det.  Salve!" 

Han  stod  overvældet  ved  det  pludselige  Angreb. 
Denne  Opfatning  af  Forholdet  var  ham  uventet,  og 
det  slog  ham,  at  hun  kunde  have  Grund  til  paa  sin 
Side  at  tænke  saa.  Men  han  svarede  desuagtet  i 
en  bitter  Tone: 

„Du  har  kun  alt  for  meget  Ret  i  det,  Elisabeth. 
Jeg  véd  ogsaa^  at  en  ringe,  fattig  Lods  lidet  passede 

for  Dig  —  har  altid  vidst  det  lige  fra  vi  var  for- 
lovede. Husker  Du,  da  Du  stod  foran  van  Spycks 
Billede  nede  i  Amsterdam.  Da  forstod  jeg,  at  det 
var  en  saadan  Mand,  Du  skulde  havt.  Eller  den- 
gang ombord  paa  ,, Apollo",  da  Du  udbrød  saa  stort 
om  ,, Nordstjernen"?  Da  kjendte  jeg  det  samme 
indeni  mig  og  seilede  den  Nat  Briggen  over  Hovedet 
paa  os!" 

,,Salve!"  —  udbrød  hun  lidenskabeligt  —  „Du 
véd  godt,  at  Du  ikke  var  større  i  mine  Øine,  om 
Du  saa  havde  været  Admiral,  end  nu,  Du  er  Lods, 

—  og  end  Du  altid  har  været  for  mig.  Stod  jeg 
ikke  netop  og  tænkte  paa  Dig,  da  jeg  saa  paa  van 
Spyck,  —  at  Du  var  den,  som  kunde  have  gjort 
det  samme?  Eller,  da  jeg  saa  „Nordstjernen",  — 
tænkte  jeg  da  ikke:  Var  saasandt  Du  Chefen,  Salve, 

—  saa  skulde  de  faa  se,  hvordan  det  blev  med  en 
rigtig  Mand  ombord!  Brød  jeg  mig  om  ,, Nordstjer- 
nen" uden  for  at  faa  den  til  Dig?  Syntes  ikke  jeg, 
at  Du  fattige  Skipper  paa  „Apollo"  veiede  hele  Sta- 
sen op?" 

Salve  stod  saa  usigelig  lykkelig  under  dette  Ud- 
brud,   hvori    hun    saa    lige    ud    erklærede,    at    han 

—  han  selv  —  havde  været  Helten  i  alle  hendes 
Drømme. 

Han  troede  hvert  Ord,  som  han  altid  gjorde, 
naar  hun  sagde  noget,  og  syntes,  han  havde  været 
en  af  de  dummeste  Skabninger,  Vorherre  havde 
tilladt  at  gaa  paa  Jorden.  Han  strakte  alt  uvil- 
kaarlig  Armene  imod  hende  for,  som  Alkibiades  en- 
gang, at  ende  Trætten  ved  at  tage  hende  om  Livet 
og  bære  hende  fra  Retstribunalet  hjem  til  sit  Hus; 
men  han  stansedes  af  det  dybe,  afværgende  Alvor, 
hvormed  hun  fortsatte: 

,,Nei,  Salve!  —  det  er  ikke  det,  som  staar  os 
imellem,  hvor  klogt  Du  kan  have  fundet  det  ud!  — 
det  er  ikke  det  —  det  er  noget  andet.    Du  tror  mig 

ikke  i  dit  Hjertes  Grund,  det  er  Sandheden,  —  og 
saa  er  alt  dette  kommet  op  i  Dig  bagefter!" 

„Og  ser  Du,"  —  vedblev  hun  med  vild  Smerte 
i  sit  Ansigt  —  „det  bllr  aldrig  godt  mellem  os,  saa 
længe  Du  nærer  et  Fnug  af  de  Tanker.  Forst aar 
Du  ikke  endnu,  at  det  er  Freden  ved  vor  Skorsten, 
som  det  gjælder  om;  at  det  er  den,  jeg  har  kjæmpet 
for  i  alle  disse  Aar,  naar  jeg  slig  har  fundet  mig  i 
alt  —  saaledes,  som  Du  godt  véd,  jeg  ikke  har  Natur 
til  at  taale.  Salve!"  sagde  hun  og  saa  mægtigt  paa 
ham.  —  ,,Forstaar  Du  ikke  det  endnu,  —  saa  Gud 
hjælpe  Dig  og  os!"  endte  hun  fortvilet  og  vendte 
sig  halvt  om  igjen  til  Ilden,  ind  i  hvilken  hun  for- 
tabt stirrede. 

Han  stod  foran  hendes  halvt  bortvendte  Skik- 
kelse, som  han  var  bleven  lamslaat  og  vovede  knapt 
at  ^e  paa>  hende,  i  den  Grad  laa  alt,  hvad  hun 
havde  sagt,  nu  indlysende  og  slaaende  som  Sandhed 
for  ham. 

Hun  havde  holdt  et  Speil  af  deres  Samliv  op 
for  hans  Øie,  og  han  saa  sig  selv  deri  saa  egoistisk 
og  liden  ved  Siden  af  al  denne  Kjærlighed.  Han 
stod  med  en  dyb  Smerte  ydmyget  i  Hjertet,  og  han 
var  baade  for  stolt  og  for  sanddru  til  ikke  at  ville 
erkjende  det 

Han  gik  aandsfraværende  hen  til  Vinduet  og 
stod  der  en  Stund. 

„Elisabeth!"  sagde  han  forsagt  —  „Du  véd  dog 
i  Hjertet,  at  Du  har  været  alt  for  mig  i  denne  Ver- 
den! Jeg  véd  ogsaa,  hvori  min  dybe  Uret  mod  Dig 
bestaar,  og  skal  nu  sandt  og  frit  bekjende  Dig  det, 
skjønt  jeg  kommer  til  at  staa  som  en  klein  Mand 
for  Dig.  Ja,  Elisabeth,  —  jeg  har  aldrig  kunnet 
kjende  mig  rigtig  tryg  paa,  at  jeg  alene  helt  og 
fuldt  eiede  dit  Sind,  siden  dengang,"  —  det  kostede 
ham  synlig  Overvindelse  at  tale  ud,  thi  han  kjæm- 
pede  med  det  ydmygende  i  Erkjendelsen,  —  ,, siden 

Jonas  Lie:   Samlede  Værker.    II.  ^^ 

den  Historie,  Du  havde  med  Søofficeren.  Det  har 
været  mit  Saar,  skjønner  Du,"  sagde  han  sagte  for- 
troligt —  ,,som  jeg  ikke  har  kunnet  raade  med 
trods  alt,  hvad  jeg  alligevel  bedre  har  vidst.  Og 
jeg  bærer  det  kanske  ikke  endnu.  Paa  det  ligger 
jeg  overende,  —  jeg  bekjender  det  ærligt  og  rede- 
ligt; men  jeg  kan  alligevel  ikke  slippe  Dig,  Elisa- 
beth! 

Jeg  har  altid  set,  at  Du  var  slaat  til  noget 
stort,  at  Du  egentlig  skulde  havt  en  Mand,  som 
var  noget  i  Verden  —  slig  én  som  han  og  ikke 
en  ringe  Mand  som  jeg.  Ser  Du,  —  det  har  jeg 
aldrig  kunnet  taale  at  tænke  paa,  —  og  saa  er  jeg 
bleven  hadsk  mod  Alverden  og  mistænksom  og  ond 
mod  Dig.  Uagtet  Du  er  min  Hustru,  Elisabeth,  har 
jeg' aldrig  kunnet  tro  paa,  at  jeg  eiede  Dig  og  der- 
for heller  ikke  med  Sandhed  havt  Dig,  skjønt,  hvad 
Du  har  sagt  mig  1  Dag,  Gudskelov,  har  lagt  en 
anden  Vished  indeni  mig.  Jeg  har  ikke  været  st^rk 
nok  —  ikke  som  Du  —  skjønt  jeg  tør  sige,  jeg  har 
stridt  dermed,  Elisabeth!"  udbrød  han  blegt,  idet 
han  lagde  begge  Hænderne  paa  hendes  Skuldre  og 
saa  hende  ind  i  Ansigtet. 

Hun  kj endte,  at  hans  Arme  skalv,  og  hendes 
Øine  fyldtes  med  Taarer.  Det  skar  hende  i  Hjertet 
at  se  ham  slig.  Med  ét  unddrog  hun  sig  under  en 
pludselig  Tanke  og  gik  ind  i  det  lille  Sideværelse, 
hvor  hun  aabnede  en  Skuffe.  Hun  kom  ud  med 
den  gamle  Seddel  i  Haanden  og  rakte  ham  den: 

,,Det  er  det  Brev,  som  jeg  skrev  til  Søofficeren 
den  Nat,  jeg  flygtede  fra  Becks." 

Han  saa  lidt  undrende  paa  hende. 

,,Jeg  fik  den  af  Fru  Beck,"  sagde  hun.  ,,Læs 
den,  Salve!" 

,, Undskyld  mig,  at  jeg  ikke  kan  blive  Deres 
Hustru,  thi  min  Hu  staar  til  en  anden.  Elisabeth 
Raklev,"  stavede  han  den  store,   vanskelige   Skrift; 

men  satte  sig  derpaa  ned  paa  Bænken  og  læste  det 
op  igjen. 

Hun  stod  bøiet  over  ham  og  saa  snart  ned  i 
det  skrevne,  snart  paa  hans  Ansigt. 

,,Hvad  staar  der,  Salve?"  —  spurgte  hun  ende- 
lig.    „Hvorfor  kunde  jeg  ikke  blive  Becks  Hustru?" 

„Fordi  min  Hu  staar  til  en  anden!"  svarede 
han  langsomt  og  saa  op  paa  hende  med  vaade 
Øine. 

,,Nei,  ikke  Du,  —  det  var  mig,  som  elskede 
en  anden,  staar  der.  Og  hvad  var  det  for  en 
anden?" 

„Herren  velsigne  Dig  —  det  var  mig!"  sagde 
han  og  drog  hende  ned  paa  sit  Fang. 


Gutterne  var  blevne  kjede  af  at  vente  dernede 
ved  Baaden  —  og  især  blev  Posekigeren  utaalmo< 
dig,  da  det  af  mange  sikkre  Mærker  blev  klart,  at 
det  var  over  Middagstid.  Smaagutterne  var  alt 
komne  forbi  fra  Skolen,  og  det  havde  ringet  over 
paa  Kranen. 

Han  stak  nu  sin  hvide  Lug  og  det  svedige  An- 
sigt ind  ad  Kjøkkendøren. 

Mor  og  Far  sad  tilsyneladende  meget  glade 
henne  paa  Bænken,  men  hans  næste  snare  Blik  hen 
til  Skorstenen  viste  ham  det  sørgelige  Faktum,  at 
der  virkelig  ingen  Gryde  stod  paa;  der  var  ikke  en- 
gang Ild  at  se.  Idet  han  helt  traadte  ind  ad  Døren, 
udbrød  han  grædefærdig: 

,,Har  I  alt  spist  Middag?  Skal  jeg  og  Gjert  da 
ingen  Mad  faa!" 

Hans  Mor  fo'r  forskrækket  op.  „End  Moster!" 
udbrød  hun,  ,, Klokken  er  blevet  over  halv  et!  — 
og  Maden  er  ikke  sat  paal"     Hun  skyndte  sig  ind 

til  hende,  og  Posekigeren  syntes  nogenlunde  bero- 
liget, da  han  indsaa,  at  den  værste  Fare  var  over. 

Mor  Kirstine  havde  forstaat,  at  der  maatte  være 
noget  særligt  paafærde  mellem  Ægtefællerne  der- 
ude; derfor  havde  hun  ikke  kaldt  paa  Elisabeth. 

,,Han  spøger  med  den  lille  Henrik,"  sagde  hun 
for  sig  selv  — .  ,,Det  er  mærkeligt,  —  jeg  har  aldrig 
nogensinde  før  hørt  ham  le." 

Da  Elisabeth  nu  kom  ind,  saa  hun  forskende 
paa  hende.     ,,Er  der  hændt  noget?"  spurgte  hun. 

Elisabeth  gik  pludselig  hen  til  Sengen  og  om- 
favnede hende.  ,,Ja,  Moster,"  svarede  hun  bevæget 
—  ,,det  glædeligste  i  mit  Liv!"  og  skyndte  sig  der- 
paa  ud  til,  hvad  hun  havde  at  gjøre  i  Kjøkkenet. 

Den  gamle  saa  efter  hende.  Hun  nikkede  et  Par 
Gange  langsomt,  betænkt: 

„Naa  —  saa!" 

Man  spiste  ude  i  Kjøkkenet;  men  Lodsen  var 
ikke  sulten.  Han  stod  med  ét  op  fra  Bordet  og  gik 
ind  til  den  syge.  Han  havde  meget  at  sige  hende 
og  var  længe  derinde. 


SLUTNINGSKAPITEL.  * 

Det  var  en  Eftermiddag  den  følgende  Vinter 
inde  i  Lodsens  Stue:  Elisabeth  ventede  sin  Mand 
hjem  fra  Tur.  Hun  gik  i  Uro  og  saa  alt  i  et  ud  af 
Huden.  Der  havde  det  hele  foregaaende  Døgn 
været  haardt  Veir  i  Sjøen,  og  han  skulde  være  kom- 
met om  Formiddagen,  men  nu  begyndte  det  alt  at 
skumre. 

Hun  opgav  at  sy,  men  kunde  ikke  beslutte  sig 
til  endnu  at  tænde  Lys  og  gjøre  Aften,  og  sad  nu  i 
Skumringen,  medens  Ilden  spillede  indover  Gulvet 
fra  Mundingen  af  Ovnen.  Derinde  paa  Vedtræerne 
stod  en  liden  Kjedel  og  kogte,  for  at  der  kunde  være 
noget  varmt  færdigt  straks,  han  kom.  Gjert  gik 
paa  Skole  i  Arendal  —  han  boede  hos  Mosteren,  — 
og  Henrik  sad  ved  Lysningen  foran  Pladsen  og  snit- 
tede lange  Spaaner  af  et  Stykke  Træ. 

,,Det  begynder  at  blæse  paa  igjen,  Henrikl"  — 
sagde  hun  og  tog  et  Tørklæde  paa  Hovedet  for  at 
se  ud. 

„Det  nytter  ikke,  Mor,"  —  mente  denne  uden  at 
lade  sig  forstyrre,  idet  han  mod  Brystet  kløvede  en 
lang  Pinde  i  to  med  Tællekniven  —  ,,det  er  jo  bæl- 
mørkt!"  —  Og  hun  opgav  det  igjen,  før  hun  kom  til 
Døren.  Hun  blev  imidlertid  staaende  og  lytte;  det 
forekom  hende,  at  hun  hørte  Skridt  udenfor. 

„Han  kommer  I"  —  udbrød  hun  pludselig  og 
ilede  ud. 

Da  Lodsen  traadte  ind  i  Bislaget, -vaad  og  dryp- 
pende paa  Sydvest  og  Olieklæder  af  det  netop  op- 
komne Sludveir,  slog  der  sig  et  Par  Arme  om  ham. 

,,Hvorlænge  Du  har  været,  Salvel"  —  udbrød 
hun,  medens  hun  tog  fra  ham,  hvad  han  havde  i 
Hænderne  og  gik  foran  ind  i  Stuen,  hvor  hun 
tændte  Lyset. 

„Har  der  været  noget  usædvanligt  iveien?  — 
Jeg  hørte.  Du  havde  lodset  en  Galeas  ind  til  Arendal 
igaar,  og  troede,  at  Du  var  kommet  alt  imorges. 
Det  var  et  forfærdeligt  Veir  igaar.  Salve,  —  saa  jeg 


var  lidt  ængstelig,"  —  vedblev  hun,  idet  hun  med 
ivrig  Hast  hjalp  ham  af  med  den  vaade  Oliedragt. 

,,Jeg  har  tjent  godt,  Elisabethl"  —  sagde  han 
fornøiet. 

,,Paa  Galeasen?" 

,,Ja,  —  og  saa  havde  jeg  noget  at  udrette  i  Aren- 
dal,  ser  Du,  saa  jeg  først  kunde  reise  efter  Middag." 

,,Saa  talte  Du  vel  med  Gjert?" 

„Ja,  jeg  gjorde!"  —  Han  saa  lidt  utaalmodigt 
mod  Døren. 

,,0g  det  staar  vel  til  med  ham?" 

,,Nu  kan  Du  høre  med  ham  selv!"  —  svarede 
han,  da  Døren  i  det  samme  gik  op,  og  Gjert  traadte 
ind  med  et  høirøstet:  „God  Aften,  Mor!" 

Hun  fo'r  overrasket  imod  ham  og  omfavnede 
ham.  —  ,,0g  ikke  en  tør  Traad  paa  hele  Gutten!" 

—  klagede  hun  moderlig  medynksomt. 

,,Men,    kjære   Salve,    hvad    skal   dette   betyde? 

—  Hvorledes  kan  Gutten  komitie  fra  Skolen?" 

,,Naar  vi  har  faaet  tørt  paa  og  varmet  os  lidt, 
Mor,  skal  jeg  forklare  Dig  det,"  —  svarede  Lodsen 
noget  polisk  —  „han  blir  hjemme  hos  Dig  hele 
Ugen." 

Hun  saa  tilfreds  og  glad  ud,  som  hun  gik  der  i 
sin  Gjerning  og  af  og  til  saa  paa  Gjert,  der  forekom 
hende  bristefærdig  af  en  eller  anden  Nyhed,  og  fra 
ham  hen  paa  sin  Mand,  hvis  Mine  imidlertid  intet 
røbede. 

Døren  var  aaben  til  Kjøkkenet,  hvor  Ilden  spra- 
gede  høit  paa  »Skorstenen. 

Da  Lodsen,  som  havde  sat  sig  der,  havde  stop- 
pet sin  Pibe  og  taget  nogle  Smøg,  sagde  han: 

,,Saa  faar  Du  da  fortælle  det,  Gjert!  —  Jeg  ser, 
Du  bærer  det  ikke  længer." 

,,Ja,  Mor!"  —  udbrød  han  —  ,,Far  siger,  at  jeg 
skal  blive  Søofficer,  —  og  saa  har  han  taget  mig  ud 
af  Skolen  og  reiser  i  næste  Uge  til  Frederiksværn 
med  mig." 

Henriks  Mund  aabnede  sig  langsomt. 

Elisabeth,  som  stod  og  rørte  i  Aftensgryden,  saa 
næsten  forskrækket  paa  sin  Mand. 


,,Hvad  mener  Du,  Salve?" 

,, Skulde  det  ikke  være  noksaa  net  engang  at  se 
Gutten  kom  ind  i  Stuen  til  Dig  i  blank  Uniform, 
Elisabeth?  —  Du  har  jo  altid  været  saa  for  det  Væ- 
sen," —  tilføiede  han  lidt  raillerende.  —  ,,0g  siden 
Du  selv  ikke  kunde  blive  det,  —  fordi  de  nu  engang 
ikke  vilde  have  Fruentimmer  til  Orlogs,  —  og  jeg 
hellerikke  blev  noget  sligt  tilveirs,  —  saa  har  jeg 
tænkt,  at  vi  faar  prøve  paa  det  med  Gjert." 

„Er  det  virkelig  dit  Alvor,  Salve?"  —  spurgte 
hun  og  saa  endnu  i  Spænding  paa  ham. 

Lodsen  nikkede  bekræftende. 

„Ja  —  siger  Far  det,  saa  —  saa  Gud  velsigne 
Dig  i  det,  Gutten  min!''  —  sagde  hun  bevæget  og  gik 
hen  og  strøg  Gjert  over  Panden. 

,,Saa,  —  nu  kan  Du  flytte  Bradbænken  din  ind  i 
Stuen  igjen,  Henrik!  Der  kan  Du  snakke  med  Gjert, 
om  han  ellers  nu  værdiges  at  svare  en  simpel  Mand 
som  Du;  —  sig.  Du  vil  blive  Skibskaptein  og  tjene 
sftameget  som  to  slige  Fyre  .i  Uniform!  SaalaarMor 
og  jeg  Fred  for  Jer  her  i  Kjøkkenet!" 

Da  de  var  alene,  spurgte  Elisabeth: 

„Men  hvad  er  der  gaaet  for  sig.  Salve?" 

„Aa,  ser  Du,  —  jeg  havde  nu  faaet  den  Tanke  i 
Hovedet  med  Gjert,  at  han  skulde  blive  til  lidt  mere 
end  sin  Far,  og  saa  gik  jeg  op  til  Lodsoldermanden, 
Beck,  og  spurgte,  hvorledes  jeg  skulde  bære  mig  ad 
med  at  faa  Gutten  frem  den  Vei.  Ja,  jeg  talte  ogsaa 
med  unge  Fru  Beck." 

„Kjære,  gik  Du  til  Beck?" 

»iJ^i  jeg  gjorde;  —  Gutten  maa  frem,  ser  Du!  — 
Jeg  bad  ham  ovenikjøbet  saa  halvt  om  Forladelse 
for  min  gamle  bidske  Mund  mod  ham;  —  og  vi 
blev  da  forligte.  Det  er  i  Grunden  en  prægtig  gam- 
mel Fyr,  som  jeg  har  gjort  megen  Uret.  Han 
sagde,  at  han  aldrig  havde  glemt,  at  jeg  havde 
bjerget  gamle  „Juno"  for  ham,  og  at  han  dengang 
havde  tænkt  paa  at  gjøre  mig  til  Fører  af  den.  Som 
vi  stod  og  snakkede,  kom  unge  Fru  Beck  ind  og 
hørte  hvorom  Talen  var.     Hun  blev  meget  ivrig  paa 


det,  for  Du  var  hendes  ganile  Veninde,  sagde  hun, 
og  hun  mente  at  det  skulde  gaa  an  at  faa  en  Fri- 
plads for  Gjert  der  ved  Institutet,  naar  han  først 
har  bestaaet  en  Eksamen  til  Sommeren.  Hun  kj endte 
dem  derinde,  som  kunde  sætte  det  igjennem,  og, 
naar  Lodsoldermanden  skrev"  —  vedblev  han  lidt 
forlegent  —  ,,at  jeg  var  hverken  mere  eller  mindre 
end  en  mærkelig  Lods,  som  burde  belønnes  af 
Staten,  —  saa  skulde  det  gaa  dobbelt  let.  Og  saa 
skrev  Lodsoldermanden  Ansøgningen  for  mig." 

,,Nu  da?"  —  udbrød  Elisabeth  spændt. 

,,Ja,  han  satte  selv  Attesten  under;  —  jeg  vidste 
sletikke,  at  jeg  var  en  saa  staselig  Kar"  —  lo  han. 

,,Ser  Dul"  —  udbrød  hun  og  saa  stolt  paa  ham 

—  ,, endelig  kom  detl    Nu  erkjender  han  det!" 

,,Nu  vel,  gaar  det  ikke  paa  den  Maade,  saa  kan 
Salve  Kristiansen  vel  ogsaa  greie  det  af  egen 
Lonmie,  —  for,  gaa  skal  det,  ser  Du!  Det  blir  allige- 
vel dyrt,  men  lidt  har  vi  i  Sparebanken,  og  Resten 
kommer  vel. 

Det  kan  være  noksaa  godt,  at  jeg  faar  noget 
paa  mig,  som  driver  mig  ud  af  Stuen,  ellers  blir  jeg 
for  kjær  i  baade  den  og  Dig,  Elisabeth!"  —  sagde 
han  og  drog  hende  til  sig.  —  ,,Jeg  maa  have  lidt 
Rusk  og  Uveir  engang  iblandt;  det  er  nu  saa  min 
Natur,  véd  Du.  Og  Lodsoldermanden  bør  da  heller 
ikke  have  skrevet  rent  ud  Løgn  om  mig." 

Hans  Hustru  saa  paa  ham.  E^  dyb  Følelse 
gjød  sit  Skjær  over  hendes  smukke  Ansigt. 

„Hvor  lykkelige  er  vi  dog  ikke  blevne.  Salve!" 

—  udbrød  hun.  —  ,,End  om  det  kunde  have  været 
saa  helt  fra  Begyndelsen!" 

„Jeg  har  tænkt  over  det,  Elisabeth!"  —  sagde 
han  alvorligt.  —  ,,Der  har  nok  én  styret,  der  var 
klogere  end  jeg,  for  der  var  meget  ondt  indeni  mig 
at  svede  ud,  efterat  jeg  var  kommet  fra  Langfarten; 

—  Du  fik  drages  med  det.  Stakkel!" 

„Jeg  var  ogsaa  den,  som  bragte  Dig  i  det. 
Salve." 


FAUSTINA  STROZZI 

ET  DIGT  FRA  ITALIENS  BEFRIELSESKAMP 

(1875) 


PERSONERNE. 


Giuseppe,  Eler  af  en  Mølle  og  en  Vinhave  i  Omegnen  af  Staden 

FopU. 
R  o  s  e  1 1  a,  hans  Hustru. 
F  a  u  s  1 1  n  a,  hans  Datterdatter. 
Antonia,  Rosettas  Søster,  Skoleholde rske  1  Forll. 
Carlo  Brenta.  Frivillig  fra  Krigen  i  1849. 
Sllva,  Abbed  1  Klosteret  1  Forll,  Faustinas  Gudfader. 
G  e  r  o  I  m  o.  Munk  1  Capellet  Santa  Maria  di  Molino,  Skriftefader 

i  Møllen. 
PaterPetrucchlo, 

PaterLucca,  \  Geistlige  i  Romagnaen. 

Abbed  i  San  Jacopo, 
Bronzetti,  X)ptikus  i  Forli. 
Fiametta,  hans  Søster. 
Den  gamle  Pazzi,  Vlgneeier  1  Dalen. 
V 1 1 1  o  r  1  a,  hans  Hustru. 
Den  unge  Pazzl,  deres  Søn. 
G  1  u  1 1  o.  Søn  af  Fomaroen.     (Bageren).  ' 
G  u  a  r  d  i  a,  Raadstutjener  og  Korporal  over  Politisoldaterne. 
Gianlbelli, 

BeppoBotti,    .  Opstandskommiteens  Medlemmer. 
Droguisten, 
En  Skomager. 

Vetturinoen  (Diligencefører). 
Marietta,  Opvartningspige  i  Osteriet. 
Beppo,  Vito,  Violetta,  Annina.  Tjenestetyende  1  Møllen. 


Handlingen  foregaar  ved  og  1  Staden  Forll  i  Romagnaen  Aaret 
før  samt  under  den  norditalienske  Krig  1  1850,  hvor  Østerrigerne 
ved  Solferlno  mistede  Overherredømmet  i  Italien.  Romagnaen  (den 
nordlige  Del  af  Kirkestaten)  stod  dengang  endnu  under  Pavens 
Herredømme  og  i  dets  Byer  laa  østerrlgske  Garnisoner. 

Slutningen  elleve  Aar  efter. 


1. 

(Hos  Abbed  Silva  1  Klosterkirkens  Sakristi  1  Forll.) 

F  a  u  S  t  i  n  a. 
O,  hvor  var  det  skjønt  at  læse 
om  den  hellige  Agnesel 
Under  hendes  Offergang 
Engle  Veien  blomsterstrøde, 
til  mod  Himlen  hun  sig  svang 
op  fra  Baalet,  da  hun  døde! 
Giv  mig  Fader  Silva,  kjære, 
en  Legende  til  at  lære! 

Abbed  Silva. 
Her,  Faustina,  skal  Du  finde 
Frasagn  om  en  anden  Kvinde, 
om  Cæcilia,  hun  som  sover 
hellig  nu  i  Trastevere,  — 
adelsbaaren,  rig,  hun  vover 
Liv  og  Blod  for  Herrens  Ære, 
Fædres  Slot,  den  Byrd,  hun  eied', 
intet  for  Heltinden  veied\ 

Faustina. 
Fader  Silva,  —  tit  jeg  kjender, 
hvordan  Blodet  i  mig  brænder! 
Alt  fra  liden  I  mig  lærte, 
at  langt  mer'  end  Gods  paa  Jorden 
er  at  faa  en  liden  Kjer  te 
i  Urbinos  Nonneorden, 

som  med  Himlens  Glans  kan  skinne 
engang  om  sin  Eierinde. 

O,  hvor  maa  ei  Kampen  være 
herlig  slig  til  Herrens  Ære! 
Som  den  stærke  Martyrsage 
undergik  for  mig  Forvandling  — 
selv  jeg  gaar  i  hine  Dage 
fuld  af  ofTermodig  Handling, 
lever  i  en  Tid  igrunden, 
som  jo  er  for  altid  svunden. 

Silva. 
Lidt,  mit  Barn,  kun  fatter  Verden 
Kvindens  ydmyg  stille  Færden, 
at  blandt  vore  Nonner  hvide 
end  gaar  tause,  store  Kvinder, 
der  i  Herrens  Kirke  stride, 
vinder  Glorien  som  Heltinder, 
Jomfruer,  hvis  Hjerter  banke 
af  Cæcilias  høie  Tanke. 

Og  til  Korsgang  maaske  Stunden 
er  for  Kvinden  atter  runden;  — 
slig,  som  Tidens  Tegn  maa  tydes, 
tunge  Skyer  os  omleirer. 
Tro  og  Vantro  ville  brydes, 
Kirken  gjennem  Kamp  kun  seirer, 
og  en  Martyrtid  tørhænde 
atter  Sind  og  Villier  tænde. 

Faustina. 
Ak,  jeg  længes,  drømmer  bare 
om  hin  hvide  Jomfruskare, 
om  den  Lod  lig  dem  at  stride 
som  en  udvalgt  Brud  for  Himlen,  — 
tykkes  det  saa  ondt  at  vide, 
at  jeg  tabes  skal  i  Stimlen, 

om  Cæcilia  og  Agnese 
kun  faa  tale  lidt  og  læse. 

Silva. 
Fuldtvel  trænges  troesstærke 
Hjerter  nu  om  Kirkens  Mærke. 
Eva  lig  ved  Kundskabstræet 
staar  vor  Tid  af  Tanker  fristet, 
kun,  hvor  Enfold  bøier  Knæet, 
blir  den  onde  overlistet; 
han  Forstandens  Hovmods-Fare 
dybt  har  lagt  som  Tidens  Snare. 

Vaagen  er  vor  Jords  Forfører, 
og  sig  Dybets  Kræfter  rører. 
Mens  man  laver  Idealer, 
ser  en  Fristat  gjennem  Ruden, 
frækt  og  lydt  mod  Kirken  taler 
og  opstiller  Folkeguden, 
Vantroen  listigt  sig  vil  smykke 
med  Italiens  Fremtidslykke. 

Rundt  man  stridigt  tvivler,  trodser, 
rundt  os  Villiens  Ondskab  fosser!  - 
Maa  Madonna  allevegne 
med  sit  trygge  Naadens  Gitter, 
med  sin  milde  Arm  Dig  h^gne, 
at  Dig  Tidens  Tvivl  ei  smitter, 
at  ei  Vantroens  Synd  dit  Hjerte 
naa'r  og  slukker  Troens  Kjerte! 


II. 

Giuseppe 

(alene  ved  Muren,  der  omgiver  Møllegaarden). 

Nuomstunder  bli'r  Leiefolk  gale  ... 
Først  skal  én  tigge  og  høit  betale, 

saa,  naar  én  Manden  til  Arbeid*  sætter, 
han  op  i  Ansigtet  lydt  én  trætter, 
hviler  pcta  Spaden  og  snakker  om  Tiden, 
som  om  han  selv  var  en  Herremand  i  den! 

—  Her  i  Romagnaen  var  Tiderne  gode, 
indtil  om  Italien  og  dets  Forening 
hver  skulde  have  en  egen  Mening, 

og  Frihedsmartyriet  kom  paa  Mode. 

Hidtil  i  Papas  fredlyste  Stater 

ei  toges  Skatter  og  ei  Soldater. 

Priviligeret  som  Pensionisten, 

leved  vi  frit  paa  Sanktpeterskisten. 

Og,  at  al  Verden  os  Penge  sendte, 

det  var  en  Frihed,  hvormed  vi  var  tjente! 

Men,  som  vi  blanded'  os  ind  i  Styret, 

just  saa  i  Forhold  sig  alt  fordyred'. 

Nu  om  det  frie  og  nationale 

dristig  omkap  tør  hver  Unghane  gale; 

derfor  det  staar,  som  det  gjør,  paa  Hægten 

ogsaa  med  Husskikken  og  Respekten. 

Trues  med  Paalæg  at  stille  til  Hæren! 

—  der  har  vi  Følgen  af  Frihedssnakket 
og  af  den  evige  Ræsonnerenl 

Ei  jeg  betvivler,  at  tunge  Skatter 
ogsaa  paa  Halsen  en  Dag  os  dratter. 
Ja,  der  bli'r  Tider  —  de  Godtfolk  takket! 

(Han  staar  en  Stund  taus  og  skygger  med  Haanden  over  Oiiiene.) 

Nu  endelig  kommer  Faustina  fra  Turen! 

Det  er  over  Middag  og  vel  paa  Tiden  ... 

Næsten  begravet  i  Landeveisstøvet 

er  Æslet  og  Beppo,  som  gaar  ved  Siden  ... 

Nu  rækker  de  Skoven  bag  Vignemuren, 

og  vel  kan  lidt  Skygge  der  Stakkel!  hun  trænge  ... 

Giuseppe  i  Møllen,  de  mener,  har  Penge, 

og  uden  Stolthed  jeg  vel  tør  sige, 

at  dertil  min  Vigne  er  Egnens  bedste. 

og  vor  Faustina  dens  rigeste  Pige, 

og  at  der  vel  sagtens  ved  hende  vil  hænge 

en  ti  tusind  Scudi  i  Giftefæste. 

Nu  fireti  Aar  her  i  Møllehuset, 

mens  Hjulene  klappred*  og  Vandet  sused\ 

Rosetta  og  jeg  isammen  har  stræv't, 

—  og  Vignen  og  Møllen  har  Arbeid*  kræv't, 

saa  længst  alt  vi  gamle  har  gaat  os  trætte 

her  i  Bestyret.    Det  var  for  os  begge 

vist  bedst,  om  det  toges  af  yngre  Hænder; 

vi  sidder  jo  egentlig  lunt  inden  Vægge, 

Men  let  ei  det  bliver  at  finde  den  rette. 

Derhos  vor  Faustina  tilbunds  jeg  kj ender; 

skjønt  hun  er  klog,  er  hun  rent  troskyldig; 

hende  er  Mændene  helt  ligegyldig*; 

hun  bærer  sin  Himmel  i  Syttenaarstiden 

end  opfyldt  af  Helgnemes  Liv  og  Liden. 

Sé,  det  er  nu  sligt,  som  med  Tiden  sig  retter. 

Den  Søgning  jeg  faar,  som  jeg  nødigst  vil  eie; 

thi  nu  er  det  Bøndernes  egne  Sønner, 

som  selv  bagom  Æslet  i  Solen  stønner 

svedige  hidhen  ad  lange  Veie, 

og,  hvad  de  ville,  hel  let  sig  gj  ætter. 

Ja,  det  røber  sig  'gjen  paa  Moralen, 

hvordan  de  unge  er  blevne  vise!  ... 

Saadan  en  Mand  med  en  Datterdatter 

er  jo  kun  dum,  naar  han  ikke  fatter, 

at  hendes  Gifte  og  hans  Befalen 

ikke  sig  rimer  i  samme  Vise!  ... 

Ved  Porten  hun  stiger  af  Æslet  og  stanser. 

Mariabilledet  henne  paa  Træet 

med  Vandspringet  foran  hun  kysser  og  kranser, 

og  under  sit  „ora"  hun  fromt  bøier  Knæet. 

Den  gamle  Kastanje  snart  hundredaaret, 

fra  Møllen  bygdes,  har  Billedet  baaret. 

Hun  skynder  sig  ...  véd  nok,  at  Farfar  han  længes. 

Faustina. 
Hør,  Beppo!    Pas  Æslet,  at  ikke  det  kommer 
med  Snuden  for  nær  mine  prægtige  Blommer!  ... 
Her  har  Du  os,  Farfar!  —  Jeg  saa  Dig  paa  Muren 
alt  langtifra  staa  der  og  blikke  udefter, 
og  saa  har  vi  skyndt  os  af  alle  Kræfter 
undtagen  lidt  nedenfor  Bakken.     I  Græsset 
jeg  Blomsterne  saa  og  i  Kurven  dem  larøsed'  ... 
Saameget  jeg  har  at  fortælle  fra  Turen! 

Giuseppe. 
Du  var  da  i  Forli? 

Faustina. 
Som  Tage  og  Fløie 
netop  sig  gyldned*  ved  Solens  Øie. 
Reveljen  just  gik  iblandt  Garnisonen, 
og  udifra  Fortet  tordned  Kanonen. 
Mens  Røgskyen  væltede  ned  fra  oven 
og  sænked  sig  hen  paa  Kastanjeskoven, 
fra  Veien,  der  opad  i  Zigzag  sig  høined*, 
saa's  Dalen  med  Vignerne  bredte  nedunder 
og  Elven,  som  blinked',  til  Havet  jeg  øined'; 
det  laa  som  et  Speil  der  i  Morganens  Vidunder, 
To-tre  Timer  trænges,  Du  véd  jo,  til  Turen; 
men,  da  vi  saa  naa^de  til  Vagten  ved  Muren, 
det  let  var  at  skjønne,  at  noget  var  hændt. 
Omgivne  af  Tropper,  mens  Lænkerne  klirred*, 
stod  Fanger  paa  Volden,  der  ned  paa  os  stirred*. 
I  Porthvælvet  saa' s  mer  ei  vore  Soldater; 
men  foran  var  leiret  en  Hoben  Kroater 
med  Ansigter  vilde  og  barske  og  stygge. 
De  snakked'  og  lanned'  ved  Vagtblusset  tændt, 
af  Fjærkræ,  de  stegte,  det  lugtede  brændt, 
og  langtfra  vi  følte  os  videre  trygge. 
Som  intet  jeg  lod  dog  og  red  henimod  dem 
med  Kur\^en  i  Haanden  for  raskt  dem  at  vise, 
at  intet  var  i  den,  som  taalte  Accise. 

De  raabte  en  hel  Del,  men  ei  jeg  forstod  dem. 

En  Mand  med  en  Knebelsbart  vældigt  udstyret 

barskt  bød  mig  at  stanse  og  stige  af  Dyret. 

Jeg  tilstaar,  jeg  tænkte  at  vende  i  Angsten, 

at  slippe  min  Kurv  og  dem  sone  med  Fangsten; 

men,  hvad  vilde  stakkels  Antonia  sige, 

naar  slig  hendes  Navnedag  helt  jeg  forglemte? 

Der  var  intet  Valg  —  kort,  jeg  rask  mig  bestemte 

til  ikke  et  Skridt  for  dem  alle  at  vige. 

Han  greb  i  min  Kurv  og  begyndte  at  rode, 

mens  rundtom  de  andre  leende  stode! 

Æggene,  Druerne,  Krukken  med  Honning  — 

alt  maatte  frem;  men  Melonen  han  skjænkte 

Øine,  som  om  han  den  rigtig  mistænkte, 

for  at  den  Smuglergods  indeni  bar. 

Tilsidst  han  med  Sabelen  gjennem  den  skar. 

Den  kløv'te  Melon  hen  i  Kurven  han  slængte. 

Saa  peged'  han  paa  mine  sølvspændte  Sko 

og  sagde  et  Ord,  hvoraf  alle  de  lo. 

Jeg  følte  dets  Mening,  at  han  mig  fornærmede 

og  veg  lidt  med  Frygten  i  Hjertet  og  stammed'; 

men  da  til  mit  Livbaand  saa  Haanden  han  nærmed*, 

jeg  raskt  greb  til  Dolken,  jeg  bærer  i  Barmen, 

og  kjendte,-at  Blodet  som  Ildsluer  flammed', 

da  lagdes  en  Haand  der  mig  roligt  paa  Armen. 
Det  var  Abbed  Silva,  som  just  kom  tilstede, 
og  indestod  for  mig,  saa  alt  kom  i  Rede, 
fortalte,  at  jeg  var  hans  Gudbarn  med  mere; 
saa  sagde  Sergeanten,  vi  kunde  passere. 

Giuseppe. 
Du  traf  da  Antonia? 

Faustina. 

Hun  sad  der  og  spandt 
med  Haand  tenen  ude.  paa  Trappen  i  Solen, 
mens  Døren  var  aaben,  og  indefra  Skolen 
en  Summen  og  Brummen  fra  Børnene  lød. 


246 


Ja,  det  er  utroligt,  hvad  Møie  det  koster 

at  lære  sit  Credo  og  sit  Patemoster! 

Men  da  for  en  Fridag  jeg  indleded'  Sagen, 

vel  blev  der  en  Jubel  fra  Bænkeraden! 

Jeg  nikked  til  dem  og  raskt  de  forstod, 

de  raabte  Eviva!  for  Navnedagen 

og  strømmed  ad  Trapperne  ned  som  en  Flod;  — 

de  raabte  saa  langt,  vi  dem  saa  ned  ad  Gaden. 

Nu  ind  i  sit  Kammer  hun  bød  os  at  spise. 

Der  Blomster  paa  Dugen  for  Helg'nen  var  stillet 

I  Ramme  og  Glas  Sankt  Antonios  Billed 

hang  festlig  belyst  med  den  trykte  Devise. 

Men,  da  saa  Melonen  i  Kurven  vi  prøved\ 

og  jeg,  hvad  der  hændte  ved  Porten,  fortalte, 

og  hvordan  Kroaten  med  Sablen  den  kløved*,  — 

med  Skræk  i  sin  Mine  Antonia  udmalte, 

hvorledes  forleden  Nat  udfor  Glacfet 

en  Fangehob  nærved  sig  havde  befriet; 

to  Piger  fra  Bagno  igaar  er  grebne, 

fordi  i  Meloner  de  ind  havde  lagt 

de  File,  der  skulde  af  Fangerne  nyttes; 

—  i  Fængslet  de  venter  nu  paa  deres  Skjæbne. 
Om  Fangerne  selv  blev  i  Forli  der  sagt, 

at  alt  de  idag  skal  til  Mantua  flyttes, 
under  Bedækning  af  tysk  Militær. 
Fiametta  fortalte,  at  Landsmænd  det  er, 
Mænd  af  de  tappre  frivilliges  Skarer, 
at  siden  Krigen  det  Fangenskab  varer  ... 
Fiametta,  som  vanligt,  var  Ild  rent  og  Flamme! 
Hun  bruser  let  op,  men  er  god  i  det  samme; 
der  hos  Bronzettis  bestandig  jeg  strider, 
de  kalder  mig  én  af  de  gammeldags  Tider. 
Men  som  Fiametta  Bronzetti  jeg  finder 
alligevel  ingen  af  mine  Veninder. 

—  Tilbage  vi  red  da  om  Klostret  i  Forli, 
der  hos  Fader  Silva  jeg  laante  Legender  ... 
Ja,  Kvindernes  Færd  i  Martyrernes  Da^^e, 

se,  det  er  en  Storhed,  som  altid  mig  tænder* 

—  Tys!  —  hører  Du  Sangen?  —  snart  fjernt  og  snart  nære, 
som  Luftningen  Lyden  vil  hen  til  os  bære! 

—  Den  nærmer  sig  ...  klinger  fra  Veien  dernede  ... 
Se,  halvskjult  af  Støvet  der  Fangernes  Kjæde! 

(De  fangne  synger.) 

Hvorlænge  Italia!  skal  Du  tusindaars  Trælleaag  bære? 
H vorlænge  Italias  Børn  nedtræde  sit  Banner,  sin  Ære? 
Vi  længes,  vi  venter  en  Dag,  da  Solen  skal  over  Dig 

stige, 
en  Morgen  i  Kjæmperes  Blod  den  hilser  det  gjenfødte 

Rige! 

Hvi  sorgfuld  blandt  Ranker  og  Sang,  mens  Himmelen 

over  Dig  straaler? 
Ak,  Smerten,  som  bor  i  din  Sjæl,  kun  Havet  og  Him- 
melen maaler! 
Du  rækker  os-  skummende  Vin;  men  Sorg  er  den  Rig- 
dom, Du  eier,  — 
var  det  ei  fribaarne  Mænd,  der  bar  Dig  til  Storhed  og 

Seier? 

Hvorlænge  Italia!  skal  Du  sidde  med  blussende  Kinder 
og  sidde  og  sælge  med  Skam  kun  Fædrenes  Ære  og 

Minder? 
Og  er  ei  dit  Hjerte  da  stort?    Og  er  det  ei  Frihed,  det 

banker? 
sidder  Du  ei  som  vor  Mo'r,  velsignet  med  Fremtidens 

Tanker? 

Du  bøier  Dig  over  en  Grav,  din  Jord  bær  en  Verdens- 
historie. 
Elskede,  —  Aasynet  løft!  og  Jorden  vil  hilse  din  Glorie. 
Elskede,  —  Aasynet  løft!  og  Sønnerne  glad  ville  bløde, 
kranse  Dig,  kalde  Dig  Mo*r,  og  smile  saa  stolt,  naar  de 

døde. 

Vi  venter,  vi  venter  en  Dag,  da  Solen  skal  over   Dig 

stige, 
den  vaagner  i  Kjæmperes  Blod  og  hilser  dit  nyfødte 

Rifire, 
den  kommer  med  Livsmod  og  Haab  mod  Præsternes 

mori  memento, 
en  Morgen  med  jublende  Sang  fra  Nizza  til  Cap  Spar- 

tivento! 

Faustina. 
I  lænkede  Pranger!  —  Madonna  velsigne 
Jers  sorgfulde  Vandring  forbi  vores  Vigne! 


Giuseppe. 
Her  mangen  en  Fader  nok  sorgfuldt  har  sukket 
for  Sønnen,  der  saadan  fik  Livsveien  lukket, 
som  spildte  sin  Skjæbne  og  dybt  sig  forvilded', 
fordi  at  Opvigleres  Taler  ham  hilded*.  — 
Et  jammerfuldt  Syn,  som  i  Sjælen  kan  sk j ære,  — 
de  fleste  er  Mænd  endnu  blomstrende  unge. 

Faustina. 
Og  hver  har  et  Hjem,  har  en  Moder  og  kjære, 
der  sidder  i  Sorgen  fortvivlede,  tunge, 
og  vide,  for  Livstid  de  Lænken  skal  bære! ^ 

Giuseppe. 
El  bor  vi  ynkes,  men  heller  betænke, 
at  just  med  de  Fraser,  de  fører  i  Munden, 
vort  Land  og  vor  Tro  de  forraade  fra  Grunden,  .. 
ja,  at  det  er  Oprørets  Most,  som  de  skjænke. 
Lad  dem  kun  raabe  om  Fremtid  og  andet 
og  længe  nok  sætte  i  Fædrelandsglorie, 
hvad  dybt  i  hvert  redeligt  Bryst  er  forbandet, 
og  synge  det  op  til  en  Martyrshistorie! 
Som  godt  vi  skal  elske,  saa  ondt  skal  og  hades, 
om  end  i  Barmhjertighed  det  maa  forlades. 

Men  Kvinder  og  Ungdom  dem  Skinnet  let  blænder, 

straks  alt,  hvad  der  ligner  det  ædle,  dem  rører, 

og  derfor  og  Nutidens  Irlys  og  Drømme 

netop  de  bedste  iblandt  dem  forfører. 

De  synger  om  Frihedens  herlige  Alder; 

men  fra  Piemont,  som  de  Mønsteret  kalder, 

der  hører  vi  just,  at  de  Folket  vil  tvinge, 

at  Skatter,  Soldaterpligt,  Dyrtid  der  falder, 

og  Tvangspligten  naa'r  selv  til  Børnenes  Alder, 

de  tvinges  til  Bogen,  og  Skolen  maa  bære 

mod  Fædrenes  Villie  forargelig  Lære   ... 

Faustina. 
Hør!  —  I  det  fjerne  end  Tonerne  klinge! 
Hvor  lød  det  ei:  —  Præsternes  mori  memento? 

—  En  Morgen  med  jublende  Sang 

fra  Nizza  til  Cap  Spartivento? 


IH. 

(Nogle  Maaneder  senere  ved  Vinhøstens  Tid.) 

Carlo  Brenta. 
Herlige  Morgen!    I  Guld  og  Skarlagen 

Soløiet  rinder, 

og  mine  Kinder 
atter  omsvales  af  Friluftens  Strømme!  — 
Berusende  Frihed!  —  jeg  saa  Dig  i  Drømme, 
medens  jeg  muret  fra  Solen  og  Dagen 
sukked'  bag  Forlis  og  Mantuas  Volde. 

Fjernt  hen  til  Bjergene  Udsigten  rækker 

did,  hvor  de  røde 

Snetinder  gløde, 
medens  som  Azur  derunder  det  blaaner. 
Landskabet  bær,  hvor  det  dybere  skraaner, 

Jonas  Lic :    Samlede  Værker.    II. 

Kastanjer,  Olivner  og  myrthgrønne  Hækker, 
af  og  til  Vinduer  glimter  i  Solen. 

Skogtaget  suser,  og  Fuglesang  triller, 

Blomsternes  Duften 

opfylder  Luften, 
og  paa  hvert  Græsstraa  Rubiner  der  glimrer. 
Frem  gjennem  Daltaagen  Elv'blinket  skimrer, 
Solen  paa  Kirkernes  Guldfløie  spiller  — 
snart  staar  for  Blikket  og  Byer  og  Vigner. 

Ind sj øens  Speilblik  alt  halvvaagnet  skinner. 

Solstraalesvang'er, 

blaagrøn,  opfanger 
næsten  til  Forli  den  Vigniernes  Billed, 
—  alt  som  forklaret  i  det  omvendte  stillet: 
Muren  og  Veien,  der  sandgul  sig  vinder 
om  Kamposantoen,  bedæk't  med  Cypresser. 

Frem  af  det  perlegraa  Taageslør  stiger 

vinklædte  Høie 

nu  for  mit  Øie, 
Kapellet  Molino  med  Møllen  ved  Siden! 
Husker  nok  dengang,  vi  vandred'  forbi  den  — 
hun  stod  der  og  hilsed',  den  herlige  Pige, 
som  mod  Kroaten  drog  Dolken  i  Forli. 

Underligt!  —  Alt  fra  den  Kvinde  jeg  mødte, 

altid  ved  hende 

Tankerne  ende, 
skjøn,  som  hun  stod  der  ved  Gyldenregnen; 
derfor  og  Foden  mig  bar  hid  til  Egnen, 
som  om  usynlig  en  Villie  mig  nødte, 
og  hendes  Aasyn  for  Sjælen  mig  lued\ 

Maaske  Indbildning  blot,  Spind  af  min  Tanke! 
Medens  alt  mangen 
Nat  jeg  sad  fangen, 

vaagen  og  grubled'  paa  Flugt  og  spandt  Planer, 
hvori  sig  løfted'  Italiens  Faner 
atter  til  Reisning  med  Vaabnene  blanke,  — 
var  det,  som  dybt  hendes  Øie  forstod  mig. 

Det  var  en  Drøm  nok,  —  en  af  de  mange, 

som  Jeg  skal  friste 

atter  at  miste! 
Raad  har  den  Mand  til  at  tabe  en  Kvinde, 
som  i  sin  Elsk  bær  en  skjønnere  inde. 
Solfager  er  Du  med  dragende  Sange, 
stolte  Italia!    Du  sorgfulde  høie! 

Mellem  hint  Guldblink,  hvor  Havstriben  skinner, 

til,  hvor  i  Rækker 

Fjeldkammen  strækker 
fjernt  sig,  saa  Tinden  i  Luftblaanet  svæver,  — 
ligger  Romagna'n!    Her  Landfolket  lever 
end  i  Vendetta'r  og  Fortidens  Minder; 
men  i  hvert  Hjem  gaar  en  Gjæring  af  Tiden. 

Ildfuldt  og  trodsigt,  —  med  gammeldags  Tanker, 

ældgamle  Klæder, 

Skikke  og  Sæder, 
fødes  og  dør  de  i  Fordommens  Fængsel. 
Op  vil  jeg  tænde  dets  Fædrelandslængsel, 
saa  det  skal  findes,  naar  Fremtiden  banker, 
færdig,  beredt  til  vor  Kamp  for  Italien! 


Carlo  Brenta. 

(Senere,  vandrende  ned  ad  Høien  langs  Giuseppes  Vigne.) 

Hvor  rig  en  Vigne!     Her  Overfloden 

i  Solen  bugner,  og  Rankerækker 

den  hele  skraanende  Vidde  dækker, 

og  Klasen  skinner  saa  tung  og  moden! 

Fra  Møllen  man  viste  mig  Veien  hidned; 

men  heller  jeg  fulgte  med  Møllebækken,  — 

den  har  helt  fra  Broen  saa  herlig  en  Bred 

og  rakte  en  Frokost  af  duftende  Jordbær. 

Dens  vækstgrønne  Strime  mig  viste  til  Hækken, 

som  snor  sig  rundt  Vignen  og  dækker  fast  Muren 

med  Kristtjøm  og  Myrthetrær,  Efeu  og  Morbær. 

Tit,  mens  paa  Gangen  et  Løvblad  kun  rasled', 

var  det,  som  nogen  bagefter  mig  tasled\ 

saa  jeg  mig  vendte,  —  ja,  saadan  en  Fange 

har  en  Samvittighed  lydva'r  og  bange! 

Hvor  stille  og  taus  er  Septembernaturen! 

Med  guldfarv'de  Rande  staar  stemningsfuld  Skoven, 

et  leverbrunt  Blad  ned  fra  Træet  kan  dale, 

og  dybblaa  og  solblank  er  Luften  foroven, 

mens  lydgrant  jeg  hører  i  Vignen  dem  tale. 

Nogen  jeg  skimter  der  nederst  ved  Hækkerne  ... 

topfulde  Fade  ser  jeg,  der  staar 

rundt  om  et  Figentræ,  medens  blandt  Rækkerne 

ivrigt  de  alle  i  Høstningen  gaar. 

Gjennem  de  bladgrønne  Aabninger  nikker 

frem  der  en  Straahat  —  Padronen  i  Haven! 

Han  gaar  der  og  tilser,  og  af  og  til  stikker 

ind  han  i  Rankernes  Tykninger  Staven. 

Med  Trøien  om  Skuldren  og  linnede  Ærmer,   ... 

graaskj ægget  og  bøiet,  —  det  feiler  mig  neppe, 

at  det  er  Mølleren,  gamle  Giuseppe. 

Det  er  nok  det  bedste,  jeg  til  ham  mig  nærmer. 

Tillykke  med  Høsten!  —  Her  Ranken  jo  bugner! 

Giuseppe. 
Tak  for  Jer  Hilsen;  men  lidt  kan  det  trøste, 
at  én  i  bare  Velsignelse  drukner;  — 
her  skorter  paa  Folkehjælp  nok  til  at  høste! 

Carlo  Brenta. 
Der  nævnte  I  tætved,  hvad  til  Jer  mig  førte. 
Nys,  at  I  manglede  Fade  jeg  hørte, 
mens  I  har  fuldtop  af  tørrede  Stave. 

Hvis  nu  en  Bødker  er  Eder  nødvendig, 
som  dem  i  Hastværk  isammen  kan  lave, 
ser  I  en  for  Jer  saa  temmelig  hændig  ... 
Engang  som  Lærling  det  Haandværk  jeg  øved\ 

Giuseppe. 
I  er  ikke  herfra? 

Carlo  Brenta. 
Nei  syd  fra  Albano, 
og  tænker  ved  Arbeid  at  naa  til  Milano, 
hvor  der  er  bedre  og  lettere  Kaar  ... 
Vist  det  ei  skaded',  om  nu  I  mig  prøved'; 
ved  Siden  af  lidt  mellem  Tid  og  Stunde 
jeg  kanske  og  hjælpe  i  Høstningen  kunde. 

Giuseppe. 
I  tykkes  saa  bleget.    Det  er  for  mit  Øie, 
som  udaf  Strabadser  I  kom  just  og  Moie? 

Carlo  Brenta. 
Saameget  en  Arbeidsmand  ofte  maa  døie; 
der  syd  i  Kampagnaen  Feberen  gaar. 

Giuseppe. 
I  kommer  beleiligt.  —  Skjønt  ei  jeg  Jer  kj ender, 
det  er,  som  I  siger,  jeg  tiltrænger  Hænder, 
og  dumt  var  at  afslaa,  hvad  heldigt  mig  bødes; 
den  har  intet  Valg,  som  til  Samtykke  nødes. 
Som  I  vil  finde,  staar  rundt  i  min  Have 
der  Firkant  paa  Firkant  af  stablede  Stave,  ... 
god,  vaartør  Kastanje.    Af  Værktøi  der  hænger 
paa  Væggen  i  Møllen,  hvad  bare  I  trænger. 
Derhjemme  Jer  viser  min  Hustru  tilrette; 
hun  kjender  til  alt,  —  vil  til  Arbeid'  Jer  sætte. 
Alt  Solen  staar  høidags  —  mod  Middagstide, 
saa  snart  skal  Faustina  og  hjemover  ride. 
I  kunde  da  spare  en  Mand  os  hemede, 
om  hjem  I  med  Beppo  vil  Æslerne  lede. 

Faustina. 
Du  fæsted  ham,  Farfar?  —  Skjønt  fremmed  ban  er? 
Han  Vinfadet  tog  som  Tomistret  paa  Ryggen, 
og  skridted'  dermed  som  en  Bersaglier. 

(Hun  stiger  op  paa  Æslet.) 

Behøves  ei,  Beppo,  —  min  Fod  er  i  Bøilen;  — 

saa  hilser  vi  hjem  da.  —  Tak,  —  giv  mig  saa  Tøilen! 

(Hun  synger  paa  Veien.) 

Æslerne  gaar  som  Dværge 
og  bærer  paa  Læs  som  Bjerge 
med  Bonden  paa  øverste  Top; 
det  er  kun  ved  Fester  om  Aaret, 
at  Æslet  har  Blomster  i  Haaret, 
og  da  helst  det  spiste  dem  op  — 
Forsand,  tror  jeg  Visen  Giacomo  forstaar!  — 
Han  søger  at  nappe  til  Kransen,  han  bærer,  — 
aa,  flyt  den  lidt,  Beppo  I  —  saafremt  han  dem  naar, 
jeg  véd,  han  dem  uden  al  Naade  fortærer. 


Holdt,  —  stans  lidt  her,  Beppo!  ...  I  Bakken  deroven, 
paa  Veien,  vi  møder  nok  atter  Soldater  ... 
det  er  en  Patrulje  igjen  af  Kroaterl 
Bedst  at  vi  dreier  ind  Stien  i  Skoven. 

Carlo  Brenta. 
Bedre  at  gaa  dem  imøde  med  Rolighed, 
andet  forraader  kun  ængstelig  Fiygt,  — 
hilse  med  Tillid  dem  sikkert  og  trygt. 
De  sætter  Pris  paa  vort  Landfolks  Fortrolighed. 
Beppo,  I  sveder  saa,  — 

Faustina. 
Han  er  forskrækket. 

Carlo  Brenta. 
Nei,  men  i  Solen  I  gaar  jo  bedækket 
tungt  med  Jers  Kappe!    Lad  mig  kun  den  tagel  — 

Tag  saa  min  Kittel  af  Lærred  tilbage;  — 
gammel  og  hullet  og  tyndet  af  Slid, 
falder  om  Skuldren  den  luftig  og  vid. 
Lad  mig  Signoraens  Æsel  saa  lede. 

Faustina. 
Nei,  Beppo!  jeg  vil  ei,  at  Tømmen  blir  byttet;  - 
ei  heller  jeg  indser,  hvortil  det  vel  nytted\ 

Carlo  Brenta. 
Jeg  mente,  I  trængte  en  Mand  lidt  koldblodig. 

Faustina. 
Aa,  —  Beppo  og  jeg  gjør  tilsammen  én  modig. 

Sergeanten. 
Stanser!  ...  I  kommer  fra  Vignen  dernede? 

Faustina. 
Min  Farfar  den  eier,  og  nu  skal  vi  hjemad  — 
til  Møllen,  I  ser  der.    Betids  vi  maa  være 
før  Middagstid,  derfor  vi  haster  lidt  fremad! 

Sergeanten. 
I  haster,  Signoral  —  Er  kanske  I  bange? 
I  faar  dog  et  Øieblik  tage  tiltakke 
og  lidt  med  os  skj  æggede  Vildbasser  snakke. 
Nu  bliv  ikke  vred!    Jeg  vil  ei,  I  skal  sige, 
at  vi  har  forskrækket  saa  vakker  en  Pige;  — 
vi  leder  i  Egnen  her  efter  en  Fange. 

Faustina. 
Er  nogen  da  bortrømt?  —  er  nylig  det  hændt? 

Sergeanten. 
En  Ugestid  siden  fra  Mantuas  Fængsel. 
M€Lge  til  Rømning  nok  aldrig  er  kjendt 
Først  gjennem  Jerndøre,  Bommer  og  Stængsel, 
saa  langs  et  Taarntag,  hvis  Blyrende  bær 
neppe  hans  Tyngde,  og,  naar  én  saa  ser, 
hvor  over  Murene  ned  han  er  gledet, 
undres  én,  at  han  ei  dræbtes  paa  Stedet. 

Henne  ved  Rimini  har  de  ham  sporet, 
der  sov  han  en  Nat  under  Altret  i  Koret. 

B  e  p  p  o. 
Ja,  korse  sig  maa  én  jo  rent  af  Forfærdelse 
over  en  saadan  Forbryders  Forhærdelse! 

F  a  u  s  t  i  n  a. 
Og  hvilken  fortvivlet  og  hjælpeløs  Gang!  — 
Paa  Vildstien  engang  det  altid  blir  værre. 

Carlo  Brenta. 
Andre  han  havde  vel  ei  end  Vorherre 
dengang  at  ty  til;  —  men  uden  Fortrydelse, 
kan  vi  faa  høre  lidt  om  hans  Forbrydelse 
og,  Hr.  Sergeant!  Mandens  Signalement? 

Sergeanten. 

(Læsende  op  af  et  Papir.) 

Frivillig  i  Krigen,  paa  Livstid  inddømt, 
den  attende  dennes  fra  Mantua  rømt. 
Velformet,  fin  og  elastisk  Figuren, 
bred  over  Brystet,  middels  Staturen. 
Haaret  er  stærkt,  og  det  skjuler  et  Ar, 
som  ved  Mortara  et  Sabelhug  skar, 
ellers  lidt  krøllet  og  sort  som  almindeligt 
her  iblandt  Folket.     Minen  lidt  bydende, 
Øinene  hvasse  og  Udtryk  betydende. 
Ansigtet  er  nu  lidt  fængselsblegt  skygget, 
ellers  almindelig  regelret  bygget. 

(Afbryder.) 

Men  neppe  jeg  tænker,  det  synderlig  nytter, 
at  her  I  til  al  den  Vidtløftighed  lytter  ... 

Faustina. 
Jeg  tror  det  ei  heller  ...  vi  har  ham  ei  sét 

Sergeanten. 
Et  Mærke  er  bedre,  —  hvordan  han  gaar  klædt. 
Ved  Rimini  bar  han  en  Kittel  af  Lærred, 
som   Fyren  der  bærer  —  slig  hullet  og  flærret. 

Faustina. 
Ah,  Beppos!  —  Signore!  ...  I  færdes  i  Heden  ... 
Maaske  Eders  Folk  lidt  Forfriskninger  nyder?  ... 
Om  blot  de  vil  række  hidfrem  sine  Huer, 
Beppo  dem  gjeme  vil  fylde  med  Druer. 

Sergeanten. 
Takker  Signbra,  som  velvilligt  byder! 
Ja  ~  saadant  et  Ridt  gjør  én  tørst  og  fortræden. 

Carlo  Brenta. 
En  Kittel  af  Lærred?  —  skjønt  kanske  lidt  mindre, 
og  ei  fuldt  saa  hullet,  ...  det  var  jo  nok  muligt,  ... 
og  Signalementet  ei  heller  saa  uligt!  — 
Ja  nu,  naar  I  siger  det,  kan  jeg  erindre, 
igaarkvæld  jeg  mødte  bag  Forli  ved  Skoven 
en  Mand  med  en  Mine  halv  sky,  halv  forvoven, 
og,  da  han.  mig  øined*,  han  hasted  din  Gang,  — 
ja,  netop  en  Mand  af  Jert  Signalement. 

Sergeanten. 
Hvor  styred  han  Veien? 

Carlo  Brenta. 

Saa  ...  øst  mod  Casette. 

Sergeanten. 
Ah,  —  Strandstedet!  —  Da  maa  vi  efter  ham  sætte, 
før  han  til  Kysten  og  Baade  kan  naa! 
—  det  er  den  Vei  just,  som  Flygtninge  gaa. 

Faustina. 
Ei  mere  Druer? 

Sergeanten. 
Nei,  nu  faar  vi  takke! 
Fremad  saa  Karle!   —  Smaat  Trav  udfor  Bakke! 

Beppo. 
Fremad  saa  Karle!  —  Ja,  var  I  saa  rappe 
i  Ridtet  som  til  vore  Druer  at  snappe  ... 
Et  Fad  næsten  tømt!    Og  i  Hui  og  Hast  gaar  det 
nu  efter  en  Kittel,  saavidt  jeg  forstaar  det, 

en  saadan,  som  hundreder  heromkring  bærer  — 

Slig  kan  de  nok  nogen  og  hver  ^Eurresterel  — 

Naa,  —  Dovendyr;  —  ai!  —  saa  Du  vil  ikke.  Asen! 

er  stædig,  fordi  Du  fik  Læsset  paa  skjæve,  ... 

og  lader  mig  drage  og  hale  og  strævel 

Vi  har  ikke  Tid  til  at  omlæsse  Stasen. 

Saa  —  rolig  RinaJdo!  —  Saa  —  pent  nu  og  vakker  I 

Det  er  nogle  solhede,  tungsomme  Bakker 

helt,  til  vi  kommer  i  Randen  af  Skoven; 

—  der  har  vi  Stien  og  Løvtag  foroven. 

(Paa  SkoYstien.) 

Carlo  Brenta. 
Her  har  vi  Kastanjerne  skyggende  luftige, 
Skogen  den  frie  og  svalende  duftige, 
Roser  og  Efeu  i  hængende  Ranker, 
Solen  knap  ser  med  et  Blink  gjennem  Løvet,  — 
hvor  det  forfrisker  fra  Landeveisstøvetl 

Faustina. 
Paa  Kvistene  hænger  saa  mangeslags  Tanker!  — 
Aa  ja,  —  det  er  Svaghed  at  se  det  formildet 
i  Lys  af  en  syndig  Medlidenheds  Trang  — 
jeg  véd  ikke,  om  det  var  rigtigt  engang, 
hvis  saadan  en  Fange  sig  hidhen  forvilded', 
at  række  sin  Haand  og  ham  redde  i  Nøden, 
selv  om  jeg  vidste  ham  jaget  til  Døden! 

Carlo  Brenta. 
Signora  bør  ei  sin  Samvittighed  svigte!  — 
En  er  saa  heldig,  at  alt,  hvad  han  mener, 
sig  smukt  med  hans  Lykke  i  Verden  forener, 
en  anden  maa  for  det  sit  Hjerteblod  pligte. 

Faustina. 
Lydighed  skylder  man  Loven  og  Gud! 

Carlo  Brenta. 
Lyde  maa  hver  sin  Samvittigheds  Bud. 

Faustina. 
Skal  det  bero  paa  et  Indfald,  en  Nykke, 
vil  nok  vort  Hovmod  alt  helligt  forrykke. 

B  e  p  p  o. 
Nu  dukker  Møllen  op,  snart  er  vi  fremme 
Duerne  flagrer  om  Taget  derhjemme! 


IV. 

(I  Vignen  blandt  Arbelderne.) 

Giuseppe. 
Der  rider  Munken,  —  nok  dybt  i  Tanker;  — 
han  bøier  hidop  ad  Stien  fra  Bækken. 
Alvorlig  hilser  han  over  Hækken; 
—  han  kommer  langveisfra,  kan  jeg  skjønne. 
Nu  faar  vi  høre  vist  nyt  fra  Koma. 

Carlo  Brenta 

(for  sig  selv). 

For  Sognebørnene  Æslet  stanser. 
Godmodigt,  naadigt  han  Haanden  rækker 
hen  mod  Faustina.    Hun  ud  sig  strækker 
fra  Taksushækken  og  fromt  den  kysser. 
De  andre  hilser  ham  dybt  andægtigt. 

Som  slig  sit  Ansigt  han  rolig  vifter 
og  nikker  til  dem,  mens  Dyret  skryder, 
én  grant  forstaar,  hvad  den  Mand  betyder: 
en  Fa'r  for  Sognet,  bevidst  og  vægtig, 
nok  ret  en  Præst  af  de  gamle  Tider! 

Giuseppe 

(i  Samtale  med  Gerolmo). 

...  Paa  Sognets  Vegne  I  var  i  Roma 

da  paa  Jer  Valfart?  —  og  lidt  I  hørte 
kanske  om,  hvad  sig  af  nyt  der  rørte? 

Gerolmo. 
Aa  ja  desværre  ...  mer'  end  jeg  lysted', 
det  varsler  atter  om  tunge  Tiderl 

Man  ængstes  for,  at  en  Krig  skal  være 
mer'  nær  ved  Udbrud,  end  nogen  tænker. 
Der  hvæsses  Staal,  og  der  smedes  Rænker 
al  Verden  rundt,  og  der  Forbund  sluttes 
af  Mørkets  Fyrster  til  Fald  for  Papa. 

Carlo  Brenta. 
En  Krig  I  spaar  os?    Vil  Frankrig  laane 
sin  Haand  til  Kampen? 

Gerolmo. 

Just  saa  de  mene; 
det  med  Savoyen  vil  sig  forene. 
Den  onde  løfter  et  vældigt  Banner: 
Vittorios  Løgn  om  Italiens  Enhed. 

Stemmer  fra  Folkene. 
Saa,  —  Kongen  heiser  da  Trikoloren!  — 

Gerolmo. 
—  En  Frihedsdug,  i  hvis  Farver  flammer 
den  ondes  Blændværk  til  Landets  Jammer, 
hvis  Flige  drypper  af  Blod  og  Taarer! 

Carlo  Brenta 

(afsides). 

Det  Eders  Fængsler  nok  kan  bevidne! 

Gerolmo. 

Saa  tit  den  løftes,  saa  tit  den  frister 

til  Oprør  fremad  al  Vantroens  Skare. 
Det  er  de  frommes  og  Kirkens  Fare, 
at  mod  den  hellige  Faders  Trone 
Vittorio  lokker  Italiens  Sønner! 

Det  store  Ban  paa  hans  Isse  svider. 
Ved  Antikristen  han  Frihedssolen 
har  gjøglet  frem  mod  Sanktpetersstolen, 
og,  om  han  seirer,  —  da  alle  Helgne 
fra  Hjem  og  Kirke  og  Land  maa  vandre! 

Ja,  om  han  seirer,  blir  Landet  hannet, 
saa  Præsten  Messen  ei  mer  kan  sjunge, 
da  stum  i  Taamet  blir  Klokkens  Tunge, 
da  Kirken  lukkes,  ei  Ave  lyder, 
og  selv  Guds  Moder  maa  os  forlade! 

Den  hvide  Olding  i  Vatikanet 
—  af  Kirkens  Fyrster  er  han  omstraalet  — 
i  Bønnen  knæler  mod  Morderstaalet, 
Vittorio  kommer,  det  gaar  mod  Roma  — 
og  da  har  Ondskaben  opfyldt  Maalet. 

Da  vil  de  gudløse  spotte  Roma, 

Dig,  Jordens  Lys,  hvor  Sankt  Peter  troner! 

Det  blir  for  Kirkernes  Sang,  —  Kanoner, 

et  stort  Italien;  —  men  røvet  Sjælen, 

og  Folket  blir  kun  et  Lig,  som  lever! 

Carlo  Brenta. 
I  ser  i  Aanden  og  er  bevæget;  — 
ved  Kirkens  Fare  Jert  Hjerte  banker; 
men,  fromme  Fader!  hvorfor  de  Tanker, 
at  just  Vittorio  har  Sag  mod  Papa?  — 
Italien  venter  af  begge  Frelse. 

Og  heller  ikke  saa  ret  jeg  fatter, 

hvi  Papa  skulde  saa  stærkt  forhindre, 

at  al  Italien  ifra  det  mindre 

blev  samlet  under  sin  Enheds  Fane 

fra  Nizza  helt  ned  til  Spartivento. 

Faustina 

(opmærksom). 

Fra  Nizza  nedad  til  Spartivento! 

Carlo  Brenta. 
Thi  Parma,  Lucca  og  Piacenza, 
Modena,  Napoli  og  Firenze 
med  deres  Fyrster  i  Slægt  med  Øst'rig 
er  dog  ei  Led  af  vor  Troeslære. 

G  e  r  o  1  m  o. 
Min  Søn!  —  Du  taler  af  Tidéns  Vranghed. 
Om  Jordens  Fyrster  og  Øvrigheden 
det  stacur,  at  Gud  har  dem  sat  hemeden, 
og  hvo,  som  rokker  ved  Templets  Piller, 
har  Dødens  Skyld  imod  Helligdommen! 

Carlo  Brenta. 
De  staar  ved  Østerrigs  Bajonetter 
lig  morskne  Ege,  hvis  Kroner  skulde 

ved  egen  Tyngde  længst  faldt  i  Mulde 

det  vistnok  er  efter  Herrens  Love, 

at  Stammen  falder,  naar  Stormen  suser. 

G  e  r  o  1  m  o. 
Dit  Navn,  min  Søn,  nok  jeg  lysted'  vide. 

Carlo  Brenta. 
Er  Carlo  Brenta  ...  syd  fra  Kampagnaen. 

G  er  olm  o. 
At  ei  Du  hjemme  har  i  Romagnaen, 
jeg  straks  forstod;  thi  den  Sang,  Du  synger, 
har  her  i  Sognet  nok  ingen  lært  Dig. 

Ja,  ret  betænkt,  er  den  underfundig. 
En  Oprørstale  forstaar  hver  Taabe; 
men  saadan,  skjult  under  Papas  Kaabe, 
kan  Frihedspesten  ret  gribe  om  sig, 
og  denne  Smitsot  forføre  Folket. 

Er  selv  Du  ærlig,  —  hvad  jeg  maa  tænke  — , 
bevar  din  Mund,  at  jeg  ikke  hører, 
Du  mer  slig  Tale  i  Egnen  fører;  — 

ja,  frygt  din  Tunge,  at  ei  den  tænder 

en  Ild,  som  Kirken  med  Tugt  maa  stanset 

(Til  Faustina.) 

Jeg  ser,  Du  staar  med  bedrøvet  Mine, 
min  Datter;  —  ja,  det  og  mig  har  smertet! 
En  saadan  Tale  gjør  ondt  i  Hjertet;  — 
—  men  det,  som  førte  mig  op  om  Vignen, 
det  var  et  Ærind'  til  Dig,  Faustina! 

Se,  denne  Rosenkrans  Papa  signed! 
Saalænge,  Barn,  Du  har  den  i  Eie, 
en  Haand  bevare  vil  dine  Veie. 
Sno  d€n  om  Halsen  og  mist  den  aldrig, 
indtil  Du  kysser  den  fromt  i  Døden! 

(Vender  sig  til  de  andre.) 

Og  nu  Farvel!  og  med  Høsten  Lykke!  — 
Som  frem  én  rider,  én  for  sit  Øie 
ser  Aarets  Rigdom  paa  alle  Høie. 

Giuseppe. 
Om  I  tillader,  —  jeg  skal  just  hjemad, 
saa  kan  vi  følges  ad  helt  til  Møllen. 


(Lidt  bagefter.) 
F  a  u  S  t  i  n  a. 

(Hun  har  stirret  en  Stund  forskende  paa  Carlo  Brenta.) 

Som  I  staar  der  taus  ved  Ranken 

med  det  Smil  —  forstaar  jeg  Tanken: 

I  har  Retten,  vi  har  Magten; 

og,  da  her  I  sligt  faar  taale, 

vil  I  ikkun  med  Foragten 

nu  vor  ringe  Mening  maale, 

finder  vistnok  idel  Tomhed 

i  vor  dumme  Landsens  Fromhed. 

Carlo  Brenia. 
Fromhed  I,  Signora,  nævner;  ... 
just  den  tror  jeg  alting  evner. 
Om  den  Villien  sandt  besjælte, 
vilde  Landets  Syn  vi  vide, 
vilde  Millioner  Helte 

stort  nu  for  Italien  stride; 

just,  naar  Fromheds  Øie  hildes, 
er  det,  Folkets  Fremtid  spildes. 

Faustina. 
Slig  hver  Sag,  I  blot  kan  sætte 
smukt  i  Blaalys,  blir  den  rette, 

—  selv  en  dømt  Forbrydermening, 
der  har  Oprørssynd  paa  Bunden! 
Hin  ,, Italiens  Forening" 

er  en  Sag  i  Mørke  spunden;  — 

,, Nizza — Spartivento"  lokke 

kan  ved  Klangen  Folkets  Flokke!  - 

Carlo  Brenta. 

—  Saa  lød  Sangen  i  den  hede 
Soldag  fra  en  Fangekjæde, 
der  i  Støvet  fremad  skridted', 
henad  Veien  ved  en  Vigne, 

og  til  Takten,  som  de  tridted*, 
rasled'  Jern  den  hele  Linie;  — 
Østerrigerne,  som  Toget 
vogted',  ei  forstode  Sproget. 

Om  lidt  blege  end  de  vare, 
de  med  Sang  dog  Lænken  bare. 
Hvor  de  rasted',  Vin  man  bragte, 
Brød,  Meloner  til  Forfrisken, 
vel  og  mangt  et  Haandtryk  sagte 
givet  blev  med  Medynks-Hvisken. 
Det  var  Kjæmper  fra  Mortara, 
fra  Sforzesia  og  Novara. 

Flammebørn  af  Frihedsvillien 
ifra  Nizza  til  Sicilien, 
de  Carl  Alberts  Faner  bare 
imod  hundred'  Ildsvælg  fremad; 
men  som  en  Forbryderskare, 
klædt  i  Jern,  de  vendte  hjemad, 
fredløs  dømt  fra  Nederlaget 
blev  som  vilde  Dyr  de  jaget. 

Østerriges  Garnisoner 
bar  Italiens  raadne  Troner. 
Fra  Savoyen  underbukked' 
paa  Novaras  Blodskarlagen, 
otte  Aar  de  fangne  sukked\ 
længted*  imod  Sol  og  Dagen, 
tvungne  til  det  arbeidshaarde 
Værk  i  Fængslets  indre  Gaarde. 

Nu  de  førtes  fra  Ancona 
og  fra  Forli  til  Verona. 
Det  nødvendigt  var  at  vare 
dem  bag  mere  faste  Fængsler; 
thi  for  Mænd,  som  disse  vare, 
gives  der  paa  Jord  ei  Stængsler, 
det  var  Mænd,  som  bar  i  Hjerte 
al  Italiens  Haan  og  Smerte. 

Over  Møllens  Stenmur  bøiet 
Pigen  fulgte  dem  med  Øiet 
ved  et  lidet  Træ,  som  sne'de 
Guldregn,  let  berørt  af  Vinden,  ■ 
og,  da  nær  de  kom  tilstede, 
hun  med  Alvor  dyb  i  Minen 
hilsed*  ned:  ,, Madonna  signe 
Eders  Gang  forbi  vor  Vigne!'* 

Faustina. 
De  var  med,  Signore!  ...  dulgte 
kun,  I  selv  med  Toget  fulgte! 

Jonas  Lie:    Samlede  Værker.    II. 

Carlo  Brenta. 
Lad  mig  nu  det  aabent  sigel 

Faustina. 
Alt  forlængst  jeg  aned'  dette! 
Og,  —  betro'd  en  stakkels  Pige, 
som  er  uvis  om  det  rette,  ... 

Carlo  Brenta. 
Mer  end  paa,  hvad  man  Jer  lærte, 
stoled'  jeg  paa  Eders  Hjerte! 

Faustina. 
Vist  I  mente,  at  den  svage 
Kvinde  vige  vil  tilbage 
for  sligt  Ansvar,  saa  hun  tier;  ... 
maaske  og  I  tror,  det  rører  ... 
Vid,  —  Gerolmo  jeg  indvier 
i  den  Sag,  saafremt  jeg  hører, 
at  I  prøver  paa  at  finde 
Indgang  her  og  Folket  vinde!  • 

Carlo  Brenta. 
Vilde  I  Jer  selv  forpligte 
til  Jert  Hjertes  Tro  at  svigte? 

Faustina. 
I  mig  spørger,  og  jeg  svare 
kan  kun  ét  dertil  —  kun  dette: 
Maa  Madonna  Jer  bevare  — 
og  ...  mig  ei  paa  Prøven  sætte! 

Carlo  Brenta. 
Mig  forlængst  har  Livet  hærdet 
til  at  leve  under  Sværdet. 

V. 

(Senere  paa  Høsten.) 

Giuseppe. 
Det  ringer  Ave  nu  fra  alle  Kirker 
henover  Dalen,  ...  snart  de  maa  vel  koipme. 
Saa  langt  paa  Høsten  har  én  Mørket  paa  sig 
alt  ved  den  femte  Time  efter  Middag. 
Igaar  gav  Stormen  os  en  god  Haandsrækning; 
den  rusked  Skogens  Toppe,  saa  i  Dynger 
Kastanjer  modne  nu  paa  Jorden  ligger, 
og  vore  Piger  har  faa*t  nok  at  plukke. 
Faustina,  —  hørte  Du  ei  nu,  det  raabt«? 

F  a  u  s  t  i  n  a. 
Det  er  ei  dem.  ...  Det  lød  hidop  fra  Sletten 
ved  Vignen. 

Giuseppe. 
Blot  det  gode  Veir  staar  ved! 
Det  er  alt  Regntid  efter  Almanaken, 
og  MøUedammen  stegen  er  idag 
en  Haandsbred  næsten;  det  betyder  Væde 
i  Bjergene,  og  at  vi  snart  faar  travlt 
med  Møllen  Nat  og  Dag,  skal  Flommen  nyttes. 
Vi  trænger  Høstsol  endnu  til  at  brede 
al  Maisen  i,  faa  Figner,  Bønner  tørret. 
Det  kommer  af,  der  var  saa  stor  en  Vinhøst, 
at  med  alt  andet  vi  saa  sent  er  ude. 
—  Den  Carlo  Brenta  er  en  dygtig  Mand  ... 
ret  skabt  til  en  Bedrift  at  lede,  styre! 
Han  loved'  mig  at  blive  helt  til  Vaaren. 
Ja,  uden  ham  vi  var  ei  komne  langt!  — 

F  a  u  s  t  i  n  a. 
Men  Fa'rfa'r,  —  end  saa  lidt  Du  dog  ham  kjender! 

Giuseppe. 
Bestandig  skal  Du  noget  ved  ham  klandre. 
Er  én  Du  ikke  for,  er  Du  imod! 

F  a  u  s  t  i  n  a. 
Hvor  mørkt  det  blir!  —  I  Krat  og  Buske  om  os 
Ildfluerne  begynder  alt  at  gnistre. 

—  Hør  Sækkepiben!  —  Det  er  Faarehyrden,  — 
han  ved  sit  Telt  paa  Høiden  har  tændt  Ild. 

Giuseppe. 
Der  hører  vi  dem  synge!  —  ret  et  prægtigt  Kor! 

Faustina. 
Imellem  Træerne  der  skinner  Fakler;  — 
jeg  saa  et  Øieblik  de  dunkle  Skygger 
af  Dyr  og  Folk  bevæge  sig  dernede. 
Der  har  vi  dem! 

Giuseppe. 
Gaa  ...  sig  til  Farmor  nu, 
at  om  et  knapt  Kvarter  har  vi  dem  hjemme. 
Slig,  som  de  kommer  op  fra  Dagens  Slid, 
de  nødig  vente  vil  paa  Aftensmaden.  ... 
Og  lad  dem  saa  af  den  Barile  tappe, 
som  jeg  slog  op  ...  den  bagom  Kjældertrappen!  ... 
Det  er  en  Vin,  der  skulde  været  sparet, 
om  ei  det  store  Fad  jeg  nødig  rørte. 
...  Rent  bælgmørkt  er  her,  —  indtil  Maanen  kommer. 

—  Hun  tænder  Lampen  nu  derinde,  tilser, 
at  Bordet  ret  er  dækket,  og  at  Lyset 

i  Muren  brænder  for  Madonnas  Billed; 
og  selv  Rosetta  steger  der  Polentaen; 

—  hun  kan  ei  tænke  sig  det  gjort  af  andre. 

Nu  stimler.  Folk  og  Dyr,  de  gjennem  Porten 

—  Ud  fra  Cucinaets  aabne  Dør  der  falder 
et  rødligt  Skjær  i  Gaarden  paa  dem  alle, 
mens  travlt  de  læsser  af  og  snakke,  raabe 

slig,  at  de  én  ei  høre Hei,  Beppo!  —  siger  jeg. 

Carlo  Brenta. 
Jeg  siger,  at  I  læssed  uforsvarligt,  Vito! 

I  kunde  selv  ialfald  steget  ned  ... 

det  arme  Dyr  jo  staar  der  mat  og  skjælver  — 

Giuseppe. 

(TU  Folkene.) 

Er  det  Oliv'neme?  —  Bring  dem  paa  Loftet!  — 

—  Ja  vist  skal  Maisen  males!  —  Sæt  den  kun 
i  Canneskuret  ...  ved  Kastanjerne, 

som  vi  imorgen  skal  i  Solen  tørre. 

(Svarer  ind  til  Cucinaet.) 

—  Ja  vel,  Rosetta  —  ja,  —  nu  skal  vi  komme! 


(Inde  ved  Aftensbordet.) 

Beppo. 
Ja  vist,  Kastanjen  faldt  igaar  i  Stormen. 
Hvor  svær  den  var,  det  ser  én  nu  forst  rigtig;  — 
der  ligger  mildest  to,  tre  Snes  Læs  Ved. 

Giuseppe. 
Ja,  den  maa  hugges  op  jo  før  des  heller. 

Rosetta. 
Det  gamle  Træ  ved  Aaen!  —  Imod  dets  Stamme 
blev  ni  af  Garibaldis  Jæg're  skudt; 
de  fanged  dem  og  skjød  dem  uden  vid're. 
Fra  Kampen  ved  Sankt  Angelo  de  søgte 
at  naa  Casenas  Havn,  der,  hvor  de  andre 
og  slap  tilsøs;  —  det  var  i  ni  og  firti. 
Da  var  vel  ni  Aar  da.  Faustina,  spurgte, 
ja  mindst  ét  Aar  derefter,  stadigt  om  dem, 
hvorfor  de  da  blev  skudt'?  —  Nei,  saa  Kastanjen 
er  falden  nu!  —  den  saaes  i  hele  Dalen. 

Giuseppe. 
Det  var  Tyrolerjægerne,  som  greb  dem;  — 
de  hvilte  uforsigtigt  sig  i  Randen 
af  Skoven,  under  Træet 

Carlo  Brenta. 

De  var  vel  trætte 
de  stakkels    Folkl 

R  o  s  e  1 1  a. 
Og  alle  var  de  unge. 

Carlo  Brenta. 
Og  Landsmænd  var  de,  —  sove  under  Græsset 
nu  stilt  med  Elendens  Kugler  gjennem  Hjertet, 
som  sig  Soldater  børl 

Giuseppe. 

Ja,  det  er  Sorg  at  tænke, 
hvor  mangt  et  Ungdomsliv  sligt  Oprør  spilder! 

Carlo  Brenta. 
En  rigtig  Straalevin!  —  Til  deres  Minde 
den  tømmes  ud! 

Faustina. 
Og  Hustruen  var  jo  med,  da  Garibaldl 
fra  Havnen  flygted'? 

Carlo  Brenta. 
De  troed'  alt  sig  frelste,  --  saa  Lagunen, 
Venetias  gyldne  Kupler,  i  det  fjerne, 
da  omkring  Cap  Maéstra  Brig  Oreste 
opdaged'  dem  og  drev  dem  ind  til  Kysten. 
Der  vand  red'  de  paanyt  som  jaget  vildt 
i  Skovene,  og  i  en  Hytte  døde 
hans  tro  Anita. 

Rosetta. 
Det  har  vi  hørt,  samt  ogsaa, 
at  der  hun  fik  ei  Grav  i  kristnet  Jord! 

Carlo  Brenta. 
...  paa  et  afsides  Sted,  —  indunder  nogle  Buske. 

Rosetta. 
Og  uden  Skriftemaal,  —  det  var  det  værste! 
Ens  Slægt  ei  engang  véd,  hvor  én  er  jordet, 
—  ja,  saadan  ender  sligt! 

Carlo  Brenta. 
Aa,  —  over  denne  Plet  der  nok  vil  grædes! 

Faustina. 
Og  vist  for  hendes  Skyld  han  sørged'  meget,  — 
hun  kunde  ledet  ham  paa  rette  Vel! 

Carlo  Brent£u 
Just,  at  hun  delte  saa  hans  Kjærlighed 
til  det  Italien,  hvorfor  slig  han  kjæmper, 
det  netop  var  den  Fæstensring,  som  bandt 
til  Døden  sammen  disse  tvendes  Hjerter! 
Thi  Kvinden  er  ei  Mandens  fulde  Ven, 
om  ei  hun  dele  kan  hans  bedste  Tanker 
og  hjælpe  ham  at  elske,  kjæmpe  for  dem. 
Men  saadan  gi'r  hun  og  en  Herlighed, 
der  skinner  i  hans  Liv  saa  rigt  som  Solen. 
Og  for  en  saadan  Ven  paa  Jord  at  vinde 
han  lege  kan  med  Livet,  —  gjennem  Farer 
opbryde  Fængslets  Mure,  trodse  Døden 
og  le  ved  samme  Træ,  hvor  Venner  dræbtes! 

Giuseppe. 
I  taler  saare  mangt  ikvæld!  — 
ja,  —  Vinen  den  er  liflig,  —  Dug  paa  Læben! 

Der  lød  et  Horn!  —  nu  kommer  Vetturinoen! 

Saa,  —  skynd  Jer  Beppo!    Vi  to!    Lad  ei  Posten 

paa  sine  Muldyr  vente  dei  paa  Veien! 

og,  ...  Aftenen  er  kold,  ...  byd  Vetturinoen 

imens  hidop  paa  en  Foglietta  Vin. 

Nu,  Tak  for  Maden!  —  det  er  Tid  at  ende 

med  Bordet.  —  Hvordan?  —  Er  Faustina  gaat! 

R  o  s  e  1 1  a. 
Hun  kyssed'  mig  og  gik;  —  hun  var  nok  træt  alt! 

Giuseppe. 
Nu  stiger  Maanens  Rand  opover  Skoven! 
Der  har  vi  Vetturinoen  selv. Velkommen! 

—  Jer  Kappe  er  hel  vaad  af  Aftenduggen,  — 
kom,  sæt  Jer  ind  ved  Oden,  —  smag  paa  Vinen! 
Hvad  nyt  ifra  Milano  nu?    Man  siger, 

der  er  faldt  Sne  — 

Vetturinoen. 

Ja  vist.  —  I  store  Driver,   ... 
to  Dage,  for  jeg  med  Vettura'n  foY;  — 
og  endnu  laa  de  mangesteds  paa  Veien. 
En  Skildtvagt  fros  ihjel  den  Nat  paa  Muren. 

Giuseppe. 
Vi  er  jo  alt  en  Uge  i  December. 

—  Og  andet  nyt? 

Vetturinoen. 
Ja,  deraf  er  der  nok, 
om  netop  ei  just  alt  saa  godt  —  De  siger, 
der  rustes  nordpaa  stærkt  i  Piemont, 
og  Rygter  gaar  om  Krig  nu  straks  til  Vaaren. 
Nys  Politiet  mente  i  Milano 
at  have  snuset  op  en  Slags  Forening, 
en  Opstandskonmiité,  der  stille  hverver 
frivillige  fra  alle  Kanter  af  Italien  — 
de  brede  Blade  ud  med  alskens  Opraab,  ... 
Proklamationer,  trykte  i  Turino. 

Carlo  Brenta. 
Og  er  man  kommet  dem  paa  Sporet  siden? 

Vetturinoen. 
Nei,  endnu  ei.  —  Men  nu,  —  al  Tak  for  Vinen! 

—  jeg  ønsker  Eder  alle  buona  notte! 

Giuseppe. 
Farvel,  Signore!  —  og  alt  Held  paa  Reisen! 

Ja,  vel  det  var,  vi  høsted'  godt  iaar,  — 
det  næste  blir  nok  tvivlsomt 

Faustina. 

(Samme  Aften  ved  Sengetid,  alene  paa  sit  Kammer.) 

Er  det  for  min  Skyld,  at  han  hid  er  kommet,  — 
har  opbrudt  Fængselsdøre,  trodset  Døden? 
Jeg  ei  forstaar  mig  selv  —  Madonna  hjælp  mig! 
Du  gode  Moder!  —  sig  mig,  hvad  jeg  tænker! 
Han  har  jo  sagt' det!  —  Blev  jeg  blot  forfærdet, 
fordi  den  Tanke  laa  saa  altfor  nær, 
at  selv  som  Fange  nys  han  voved'  Livet? 
Jeg  feiled  vist  —  og  kan  dog  ikke  tro  det; 

—  hans  Øine  jo  forfølger  mig  i  Drømme 

med  et  saa  dybt,  saa  ildfuldt,  mandigt  Udtryk. 
Er  jeg  den  Ven,  han  tænker  ved  sin  Side,  — 
slig  Kvinde,  som  han  tror  er  værd  at  elske?  — 
Jeg  vil  ei  se  paa  ham!  —  foragter  jo 
af  Hjertets  hele  Grund  alt,  hvad  han  mener, 
hvert  Ord,  han  siger,  —  al  hans  Tro  igrunden!  — 

—  Halvanden  Maaned  har  han  her  kun  været, 
og  i  den  Tid  —  ja  hvilken  stor  Forandring! 

—  Mon  saa  den  onde  frister  dybt  min  Sjæl?  — 
Jeg  véd,  hans  Ord  er  Gift,  hans  Sind  forvendt, 
og  dog  jeg  lytter  til,  naar  blot  han  taler, 

ja  tror  ham  sandhedskjær  som  faa  i  Verden. 
Og  —  Fra  Gerolmo  skulde  jeg  det  skrifte?  — 
Hvad  saa  om  Brenta?  —  Nei,  det  gaar  ei  an, 

—  var  ret  ei  heller;  jeg  ham  loved  Taushed, 
saalænge  han  ei  her  opvigler  Folket; 

og  han  skal  finde,  at  han  fuldt  kan  tro  mig. 

Det  maaske  var  ^n  Synd,  at  jeg  det  loved'; 

dog  i  mit  Hjerte  har  jeg  fast  bestemt  mig, 

og  sker  det,  at  han  her  til  Oprør  lokker, 

jeg  viger  heller  ei;  —  jeg  tør,  ja  vil  ei  længer 

det  tunge  Ansvar  bære;  men  betro 

Gerolmo  alt,  —  saa  kan  han  for  mig  dømme! 

Hvor  alt  er  Mørke  —  Angest! Først  til  Vaaren, 

—  naar  han  er  reist,  —  jeg  aander  frit  og  let;  — 
da  vil  en  Byrde  væltes  mig  fra  Hjertet! 

Ak,  —  blir  Jeg  saa  vel  glad?  —  Jeg  véd,  han  vælg^er 
da  Farens  Gang  og  gaar  kanske  i  Døden  ... 
Madonna!  —  tag  ham  i  din  Varetægt  og  led  ham 
paa  Naadens  rette  Vel! Men  frels  og  mig! 


VI. 

(Vaaren  efter.    Fest  1  Forll.) 

Giuseppe 

(ridende  med  Rosetta  og  Faustina). 

Op  imod  Forli  til  Festen  det  gaar! 
Allestedsfra  strømmer  Folket  did  skarevis;  - 
bagefter  er  det,  at  Markedet  staar. 
Idag  skal  hun  æres,  Madonna  di  Forli. 
Tavlen  hun  har  alt  af  Sølvhjerter  fuld, 
nu  skal  hun  rækkes  en  Krone  af  Guld. 

Se  nedad  Veien  den  brogede  Snor  ... 
gaaende,  ridende,  snakkende,  leende;  ... 
mellem  dem  Kvinderne  syngfer  i  Kor 
Eviva  Maria!  Maria  di  fuoco! 
Ja,  ret  en  Vaardag  med  sittrende  Luft  — 
kjend  ifra  Engen  Violernes  Duft! 

Saadan  at  ride  langs  Roncoens  Bred 
indunder  Mandlerne,  snehvide,  blomstrende, 
se  gjennem  Løvhænget  Dalvidden  ned 
med  Elven,  som  suser  i  Vaardagen,  om  sig, 
—  alt  dette  bærer  forunderlig  hid 
blinkende  Minder  fra  Ungdommens  Tid. 

F  a  u  s  t  i  n  a. 

(Paa  Veien,  i  egne  Tanker.) 

Han  drog  imorges  foran  op  til  Festen. 
Ak,  var  jeg  tryg  for,  hvad  Idag  vil  skel 

Men  jeg  har  læst  mig  ræd  i  dette  Aasyn,  — 

det  kjender  Hensyn  ei,  forstaar  ei  Hindring; 

og  jeg  har  set  Villiens  Strøm  har  steget 

i  hver  en  Mine,  i  hans  Blikkes  Udtryk, 

fra  disse  Rygter  først  i  Luften  suste. 

Ja,  just  hans  Taushed  gjør  mig  saa  urolig. 

En  Mand  som  Brenta  slipper  først  med  Døden 

den  Sag,  han  engang  gav  sin  Tro.  —  Hans  Sag?  — 

Er  det  da  den,  som  gjør  mig  hjerteangst? 

—  Jeg  kunde  give  til,  jeg  véd  ei  hvad, 
for  i  den  Ting  ret  klart  at  kunne  tænke! 
Ja  disse  Mænd,  som  saadan  kjæmpe,  lide, 
og  trodse  Døden  —  sker  det  for  Berøm, 
for  Glans  og  Ære  da  i  denne  Verden? 

De  dør  jo  uden  Navn,  —  Foragt  og  Lænker 

er  deres  Lod.  —  Hvorfor?  —  Kun  for  Italien!  — 

Endskjønt  hans  Ord  i  Vintrens  Løb  faldt  sparsomt, 

og  jeg  dem  laante  kun  uvilligt  Øre, 

de  drog  dog  ofte  efter  sig  en  Klarning 

og  gav  om  mangt  mig  en  forandret  Tanke. 

Hvi  nægtes  Folket  Skoler?  —  Frygt  og  Misbrug! 

Men  skal  af  Frygt  for  Aand  da  Folket  fostres 

paa  Dyrets  Vis?  —  Er  just  ei  det  et  Misbrug? 

Og  er  Uvidenhed  og  Fromhed  da  det  samme? 

Nei,  tvertimod  —  alt  Dagslys  maa  den  taale! 

Der  hviskes  tit  mig  Fristerord  i  Sindet;  — 

slig  suste  det  vel  og  fra  Kundskabstræet! 

Ja,  denne  Mand  er  mægtig  i  at  friste! 

Hvad  vil  han  gjøre?  —  hviske  Oprør  ind 

i  Hjerter,  som  Gudsmoder  nu  til  Ære 

i  Glædesfest  forsamles,  dem  forlokke 

til  Frafald  mod  al  Ret,  alt  sandt  og  helligt, 

—  med  al  den  Magt,  han  eier  til  at  daare. 
Og  jeg  skal  tie  da?  —  Af  Svaghed,  Usselhed, 
forraade  hendes  Sag,  —  ja  Dig,  Guds  Moder! 
Jeg  skal  ei  hade  ham?  —  men  usselt  fanges 

i  Gamet,  som  han  rundt  om  mig  har  spændt? 

Nei,  tusind -Gange,  nei! hvad  saa  det  koster. 

Og  nu  Madonna!  nu,  jeg  véd  din  Villie 

o,  straf  mig  ei  for  haardt,  fordi  jeg  tvivled* 
og  agtet  har  Martyrens  Gang  for  ringe! 

Giuseppe 

(talende  med  Rosetta). 

Hvor  bleg  Faustina  bliver  nu  om  Dagen! 
Jeg  ser  —  Rosetta  —  det  med  lidt  Bekymring. 
Hun  er  ei  mer  som  før  og  ler  saa  sjelden; 
selv  Anemoner,  Krokus  og  Narcisser  frister 
ei  hende  mer,  skjønt  de  paa  Engen  vrimler;  — 
hun  rider  der  saa  alvorsfuld  og  stille. 
Jeg  frygter  for,  hun  tænker  altfor  meget 
ved  al  den  Tidens  Uro,  som  hun  hører.  — 
Ja,  jeg  bekymret  er  for  disse  Tanker 
og  alt  det  Grubleri;  —  før  vi  det  ane, 
af  hendes  Nonnedrøm  kan  blive  Alvor. 

Rosetta. 
Hun  var  nys  sytten  Aar,  —  da  kommer  andre  Tanker. 
Jeg  grubled'  og  paa  Helg'ner  i  min  Ungdom! 

Giuseppe. 
Det  var  en  rum  Tid  nok,  før  vi  to  mødtes; 
thi  da  det  var  for  Marked,  Pynt  og  Saltarella. 
Den  var  din  Yndlingsdans,  og  nu,  saa  gammel, 
Du  er,  Du  drager  langveis  for  at  se  paa. 


(Paa  Antonias  Trappe  i  en  Oade  i  Forll.) 

F  a  u  S  t  i  n  a. 
Ja,  hvilket  Festtog  var  det  ei,  Antonia! 

Antonia. 
En  Procession  som  den,  der  g^k  idag 
til  Santa  Croce,  før  ei  saas  i  Forli,  — 
og  jeg  kan  mindes  nu  de  femti  Aar. 

Fyrst-Kardinalen  selv  paa  Silkepude 

bar  Kronen,  som  idag  blev  rakt  Madonna 

del  fuoco,  der  hun  troner  i  Kapellet, 

hvor  hendes  Himmelfart  er  malt  i  Taget. 

Først  Krigsmusiken,  hele  Garnisonen 

i  sine  blanke,  stramme  Uniformer, 

to  tusind'  østerrigske  stolte  Krigsmænd; 

saa  lange  Rækker  graa  og  brune  Munke 

og  kniplingssmyk'te  Præster,  hvide  Drenge 

med  Røgelse,  hvor  frem  Relikvier  bares,  ... 

smaa  Børn  med  Vinger,  klædte  ud  som  Engle, 

og  saa  det  hele  Tog  af  Mænd  og  Kvinder 

i  deres  Festdragt,  smykkede  med  Blomster;  — 

jeg  talte  nedad  Gaden  otte  Faner 

paa  engang,  og  ialt  var  en  og  tyve! 

Det  var  høitideligt,  og  sært  det  greb  mig, 

da  did  de  kom,  hvor  Tæpper  dækked'  Veieli, 

og  Toget  traadte  paa  Skarlagenklæde, 

mens  Sangen  steg,  og  høit  Kanoner  tordned'. 

Vor  Syndicus  idag  var  langt  tilbage 

i  Rækken  sat.    Jeg  saa  ham  hvidklædt,  svedig, 

i  Solen  slæbe  paa  den  tunge  Fane. 

Han  er  saa  korpulent  og  led  vist,  Stakkel;  — 

men  saa  han  har  og  gjort  et  helligt  Dagværk! 

Jeg  saa  og  Dig,  Faustina!  som  Du  gik  der 

med  sænket  Hoved  blandt  de  andre  Piger. 

De  var  saa  glade  alle,  smyk't  med  Blomster 

i  Haar  og  Livbaand  og  med  Ho'det  opfyldt 

nok  mest  af  Festen,  som  ikvæld  skal  holdes 

ved  Lampeskjær  paa  alle  Byens  Piazzaer 

og  i  Kastanjelunden  under  Fakler. 

Sig,  tænkte  Du  paa  noget?  —  Saa  alvorligt 

og  hel  fortænkt  og.  stille  var  dit  Udtryk;  • 

og,  da  den  smukke  Officer  fra  Hesten 

Dig  hilsed\  blev  Du  vred  og  bort  Dig  vendte. 

Det  var  ei  ganske  høfligt,  min  Faustina!  — 

en  Venlighed  fortjener  venligt  Gjensvar. 

F  a  u  s  t  i  n  a. 
Hvad  ville  disse  fremmede  blandt  Folket? 
Ja,  paa  en  Dag  som  denne,  det  mig  synes, 
de  passed'  heldigst  skjult  i  Citadellet. 
Har  vi  med  dem  en  Glæde  sandt  at  dele? 

Antonia. 
Men,  kjære  Baml  —  de  tror  jo  just  som  vi: 
de  er  Katholiker,  rettro  Kristne! 
Skal  ei  de  Stakler  faa  Madonna  ære, 
om  end  kanske  de  har  lidt  ondt  for  Sproget? 
Det  er  en  Feil,  hvormed  hun  bærer  over, 
ja,  hun  forstaar  selv  Negerens  Tungemaal. 

F  a  u  s  t  i  n  a. 
Ak,  tilgiv  mig,  Antonia!  men  jeg  syntes 
et  Øieblik  idag,  jeg  bittert  fatted', 
at  tungt  voft  Land  af  Fremmedaaget  kues, 
og  ret  jeg  kunde  ei  med  Andagt  bede. 
De  tyske  kan  jo  bag  om  Alpen  knæle, 
der  har  de  Kirker  nok,  —  lad  os  faa  vore!  — 
Det  var  en  Tanke  kun,  en  selvgjort,  syndig, 
og  mangt  kan  friste  én  i  disse  Tider, 

—  der  er  saameget  nu,  som  rører  Sindet. 
Men,  kjære  Moster!  bed  Du  til  Madonna, 

at  hun  vil  hjælpe  mig,  naa  saadant  kommer, 

—  det  er  min  egen  Bøn  til  hende  daglig. 

Og  nævn  saa  intet  om  det!  —  Selv  jeg  føler, 

at  jeg  for  denne  Gang  ved  hende  seired\ 

Men,  kjære  Moster,  det  er  nu  paa  Tiden! 

Før  Ave  skulde  jeg  hos  Farfar  være 

og  Farmor  henne  i  „Tre  Ré"  ved  Porten, 

hvor  jeg  dem  skulde  træffe.    Der  de  sidder 

ved  et  af  Bordene  med  Løvtag  over 

med  vore  Naboer,  de  gamle  Pazzis, 

som  did  leverer  Vin.  —  De  holder  Maaltid,  ... 

har  Pladsen  foran  Øiet  helt  til  Lunden, 

saa  ret  de  ser  den  hele  Folketummel, 

og  slippe  for  Soldaterne,  som  sidde 
ved  aUe  Borde  nu  i  hele  Staden. 

Antonia. 
Det  er  ei  godt  at  gaa  alene  did 
for  Dig,  Faustina!  —  tilmed  nu  det  skumrer. 
Men  der  staar  Brenta  jo  iblandt  en  Klynge. 
Han  har  vist  sagt  dem  noget.    Se,  hvor  ivrigt 
de  flokkes  om  ham,  fler'  og  fler'  —  ved  Hjørnet 
af  Gyden  Mercenaji!    Nu  han  vinked*  ... 
og  ned  ad  den  forsvandt  de  alle  hastigt. 
Der  er  Soldatemel  —  Mon  de  var  bange? 
Nei,  —  Brenta  staar  og  hilser  hel  frimodigt. 

Hør  Brenta!    Vil  I  med  Faustina  følge, 
—  hun  bør  ei  gaa  alene,  —  til  „Tre  Ré"? 
Her  er  saa  trygt  ei  mer,  og  nu  Soldater 
der  sværmer  rundt  i  Gaden  allevegne! 

Brenta. 
Signora!    G  jerne  jeg  Dem  did  ledsager, 
det  trænges  kan  ... 

Faustina. 
Tak,  —  var  blot  Beppo  her! 

Brenta. 
Om  saa  De  ønsker,  bør  vi  skynde  os; 
det  er  alt  silde. 

Antonia. 
Du  betænker  Dig? 

Faustina. 
Farvel  da,  Moster!  —  Jeg  skal  hilse  fra  Dig. 

Brenta 

(lidt  efter). 

Bedst  denne  Veil  —  her  gaar  I  mest  beskyttet 
Er  Gyden  trang,  I  møder  dog  kun  Folket; 
de  fremmede  sig  føler  mindre  trygge 
i  disse  Krinkelkroge  nu  iaften. 

Af  Vinen  øre,  paa  de  aabne  Pladse, 

som  snart  skal  lyses  op,  de  larmer  sammen; 

ja,  Luften  er  ei  sund  for  dem  fortiden! 

De  føler  det  og  ter  sig  og  derefter 

med  overmodig  Færd  og  øget  Raahed. 

En  Stemme 

(ud  fra  Osteriet  Valle). 

Pst!  —  Signor  Brenta!  —  Her  man  venter  Jer! 

B  r  e  n  t  a. 
Undskyld  Signora!  —  Denne  Tvervei  fører 
mer  lige  til,  og  jeg  har  og  lidt  Hastværk. 

Faust  in  a. 
Saa  ...  I  har  Hastværk,  Brenta!    Ja,  jeg  aned',  — 
forstod  af,  hvad  jeg  saa  paa  Hjørnet  nys, 
at  I  har  mangt  idag  at  tage  vare. 

Brenta. 

Det  kan  vel  være,  — 

F  a  u  s  t  i  n  a. 
men  I  véd  da  og, 
at  Eders  Stilling  saa  jeg  ei  tør  skjule, 
ei  dele  en  Forbrydelse  og  vide, 
at  i  vort  Hjem  vi  gav  den  Ly  og  Hegn! 

Brenta. 
Jeg  af  Signora  ei  har  tigget  Taushed, 
ei  heller  har  jeg  Gjæstfriheden  krænket,  — 
jeg  tiet  har  indunder  Eders  Tag. 

Faustina. 
Tys!  —  hør  høirøstet  Tale!  —  Det  er  lyst 
paa  Pladsen  her.  —  Se  blandt  dem  der  ved  Bordet 
en  fornem  Officer,  —  ah,  —  han,  som  hilsed!  ... 
med  Ansigt  rødt  af  Vinen  som  de  andre  — 
og  for  ham  Signor  Guardia,  Raadstutjener'n! 
O,  lad  os  varsomt  gaa!  ...  paa  anden  Side, 
saa  I  mig  skjuler, lad  os  gaa  i  Skyggen! 

Officeren. 
En  to  —  tre  KnivsUk  siger  I?  —  paa  Livet?  — 
Det  tages  maa  med  Skarphedl  —  Efter  Feateii, 
endnu  inal,  raed  Standret!  —  Hvem  af  vore? 

G  u  a  r  d  i  a. 
Ei  nc^en,  Herre! 

Officeren. 
Ah,  det  ændrer  Sagen! 
Italienerskrabet,  lad  dem  slilckes 
og  slaa's,  som  blot  de  lyster,  aig  indbyrdes;  — 
der  sker  ei  Skade  da.    Af  det,  som  duer, 
de  har  kun  Pigerne;  men  de  er  smukke. 
Ja,  Hd  og  Glad!    I  Herrer,  —  Skaal  for  dem! 

B  r  e  n  t  a. 
Mon  nu.  Faustina  Strozzi!  I  forstaar, 
hvad  et  Italien  frit  og  enigt  mægted'7 
Som  nu  det  er,  det  har  ei  Kraft  at  holde 
et  Skjold  engang  for  sine  Døttres  Ære. 

F  a  u  s  t  i  n  a. 
O,  lad  08  skynde  os,  hvor  I.ys  ei  skinner!  — 
Jo,  jeg  forstaar,  éns  Hjerteblod  kan  stivne 
ved  mangt  og  meget  nu  i  vore  Titler. 

B  r  e  n  t  a. 
Jeg  véd,  I  Hjerte  har  for  ædle  Tanker, 
véd  og,  at  engang  vil  I  tro  som  jeg! 

F  a  u  8 1  i  n  a. 
Nei  aldrig,  Brenta!  vil  jeg  tro  som  I,  — 
skjant  vist  Jeg  tror,  I  mener  det  sandfærdigt. 
I  vil  med  verdslig  Frihed,  egne  Kræfter, 
en  gylden  Alder  by^e  op  for  Folket. 
Saa  mener  ei  de  ældre  og  erfarne,  ... 
hvem  Livets  Skole  længst  alt  gav  sin  Visdom. 
De  peger  paa  hvert  Land,  hvor  Frihed  liyldes, 
der  sukker  Folket  netop  under  Trældom  — 
deta  egen  onde  Villie  blir  Tyrannen. 

Jonu  Lie  :   Suilcde  Vzrkci.    II. 

Brent 
Jeg  har  havt  Tid  at  gruble  i, 
uied  Jernet  om  min  Fod,  —  til  Muren  lænket! 
Og  vel  jeg  Yéd,  et  Folks  Selvstændighed, 
det  er  en  Sag,  som  ei  kan  vindes  billig, 

—  dertil  er  den  for  dyr,  af  et  for  bundløst  Værd; 
den  kjøbes  maa  med  Taarer,  Blod  og  Kampe, 
den  kjøbes  maa  paany  med  Slægters  Oflre, 

som  bygge  skal  med  Savn,  hvad  ned  er  revet 
igjennem  tusindaarigt  Trældomsmørke. 
Skjønt  den  som  Guldskyen  skimrer  foran  Blikket, 
jeg  tænker  mig  ved  Frihed  ei  en  Klædning 
med  Lommer  fyldt  af  Guld  og  alle  Ønsker! 

Faustina. 
Men,  ser  I  ei,  at  Eders  Færd  er  farlig! 
I  tirrer  Døden  med  hvert  Ord,  I  taler; 
man  kunde  gribe  Eder!  —  Her  Spioner 
jo  lurer  i  hver  Krog!  —  O  tænk!  ...  o  tænk  dog! 

Brenta. 

Min  Vei  er  klar;  mit  Kald  jeg  tør  ei  svigte, 

selv  om  det  var  for  Eders  Skyld,  Signora! 

Nei,  —  hør  mig  ud,  og  vend  ei  Blikket  fra  mig! 

I  denne  Afskedsstund  bør  Sandhed  siges: 

Paa  Kvinder  før  jeg  saa,  som  var  de  Blomster, 

knapt  Legen  værdig  for  en  Mand  med  Alvor, 

og  Navnet  paa  min  Elskte  var  Italia. 

Hun  har  som  Roser  Millioner  Døttre  — 

for  hendes  Skyld  fra  ung  jeg  lidt  dem  ændsed*. 

Men,  ved  Madonna,  som  saa  tit  mig  bjerged*, 

naar  alt  var  mørkt  og  uden  Udvei  om  mig! 

—  en  Kvinde  slig  som  I  jeg  aldrig  mødte! 
I  blænded'  mig,  fra  første  Gang  jeg  skued' 
i  Forli  Eders  Færd  hin  Morgen  tidlig. 

Ja,  som  I  stod  der  saa  fribaaren,  stolt, 
med  Harmen  flammende  i  Blik  og  Miner, 
mens  Eders  ædle  Blod  forstod  kun  Dolken 

og  veied'  mod  Fornærmelsen  ei  Døden,  — 

slig  al  min  Sjæl  blev  fyldt  af  Eders  Skjønhed, 

og  al  min  Tanke  fulgte  Eder  siden! 

Og  fra  hin  fagre  Stund,  Signora!  drømte 

jeg  om  en  Ven  paa  Jord,  som  fuldt  forstod  mig, 

fordi  det  stod  paa  Eders  Pande  skrevet, 

at,  om  I  elsked*,  blev  det  ikke  smaaligt. 

Det  gjaldt  kun  om,  at  dette  Øie  saa, 

at  klart  I  fatted*,  hvilken  Sag  her  kjæmpes, 

da  blev  I  min,  —  saa  drømte  jeg,  —  da  valgte 

for  Spindetenen  og  et  Huslivs  Tranghed 

I  Havets  Susen  udenfor,  Signora! 

og  Kampens  Vei  og  Faren  ved  min  Side. 

Det  var  den  Drøm,  som  gav  mig  Kraft  at  sprænge 

mit  Fængsels  Væg  og*  bar  min  Fod  til  Vignen. 

Hvor  skalv  jeg  bange  angst  for  denne  Drøm!  — 

at  den  som  Boblens  Glimmer  skulde  springe 

1  Eders  Nærhed,  slig  som  Drømme  times. 

Men,  da  jeg  Ed^r  atter  saa.  Faustina! 

da  straalte  Eders  Nærvær  over  Drømmen; 

—  i  denne  Vinter  var  hver  Dag  en  Soldag, 

og  Mørket  blev  for  mig  som  fyldt  med  Roser. 

Just,  at  I  var  saa  fast  og  stærk  i  Tanken 

og  bar  Foragtens  Dom  mod  alt,  jeg  elsked, 

kun  gjorde  Eders  Skjønhed  dobbelt  mægtig. 

Ja,  at  jeg  taug  ivinter,  —  det.  Faustina! 

jeg  angrer  ikke;  thi  det  var  for  Eder; 

men  kanske  gav  jeg  heller  hen  en  Haand, 

end  atter  jeg  tog  Kampen,  som  det  voldte. 

Hver  Dag  vi  mødtes,   sorgfuld  overrasket 

jeg  saa  den  glemte  Kløft,  som  vidt  os  skilte. 

I  gjorde  den  saa  steil  med  Is  i  Minen, 

og  dog  jeg  følte,  —  engang  kom  I  over; 

thi  I  er  min,  det  véd  jeg  slig,  Faustina, 

som  det,  at  Gud  ei  Sjælens  Vished  svigter!  — 

Hvor  fløi  ei  Vintren  hastigt  hen;  dens  Dage 

som  gyldne  Blink  forsvandt,  skjønt  hver  dog  rummed' 

saamegen  Sorg,  saamangen  kvalfuld  Time. 
I  kom  og  gik,  —  se,  det  var  alt,  som  hændte; 
men  det  var  Glæde,  saa  det  skalv  i  Hjertet, 
og  al  min  Sjæl  den  var  i  spændt  Forventning 

af  Sorg  og  Frygt  og  Haab  og  tusind  Tanker; 

mig  helligt  blev,  hvad  Eders  Haand  blot  rørte! 

—  Forstaar  I  endnu  ei,  at  I  er  min? 

Faustina. 
Jo  Brenta!  —  Nei!  —  o,  tal  ei  mere  til  mig! 
I  er  en  Frister,  skabt  til  at  forføre, 
og  derfor  maa  I  hades  som  det  onde, 
skjønt  selv  I  ei  det  véd,  —  og  jeg  ei  hader,  — 
blot  frygter  Eder,  Brenta!  som  en  Snare, 
der  vil  mig  lokke  fra  min  Gud. og  Himlen. 

Brenta. 
Som  nu  I  tænker,  vidste  jeg  det  jo! 

—  og  dog  jeg  kunde  andet  ei  end  tale; 
thi  sikkert  føler  jeg,  den  Dag  vil  komme, 
da  I  forstaar  mig,  og  I  bliver  min. 

Og  nu,  Farvel!  —  Her  foran  os  er  Pladsen 

og  paa  den  anden  Side  Osteriet. 

Jeg  staar  og  venter,  til  jeg  ser  Jer  fremme. 

I  følger  med  mig,  hvor  jeg  gaar  i  Verden 

alligevel,  Faustina!  —  nu  Farvel! 

Faustina. 
Farvel,  Signore!     Lad  mig  Eder  minde 
paany  om,  at  i  mig  I  har  en  Fiende,  — 
og  tvungen  til,  som  ret  er,  nu  at  handle! 
O  stans!  —  for  min  Skyld,  om  det  saa  skal  være, 
dét  er  min  Bøn  til  Eder  denne  Stund! 

Brenta. 
For  Eders  Skyld!    Ak,  aned'  I,  Faustina, 
hvad  Magt  der  bor  i  disse  trende  Ord!  — 


285 


For  Eders  Skyld, jeg  kjæmpe  vil,  Faustina! 

og,  maa  det  til,  da  for  Italien  falde! 


(I  Haven  ved  Osteriet  „Tre  Ré".) 

Den  gamle  Pazzi. 
Ved  fiere  Borde  alt  de  bryder  op,  — 
i  flokkevis  fra  Haven  man  sig  skynder. 
Om  saa  I  vil,  Giuseppe!  gaa  vi  nu 
og  se  paa  Festen  gjennem  Byens  Gader,  - 
vi  længe  nok  har  siddet  her  ved  Vinen. 

R  o  s  e  1 1  a. 
Tys!  —  hører  I  Musiken  fra  Piazzaen! 

Giuseppe. 
Tillader  I,  —  jeg  tager  Jers  Vittoria, 
vil  I  Rosetta  give  Armen,  Nabo! 
Og  Du,  Antonio!  svarer  for  Faustina, 
saa  ei  vi  bliver  skilte  ad  i  Stimlen. 
Vi  har  en  Time  eller  to  tilbage, 
saa  faar  vi  tænke  paa  at  vende  hjemad, 
og  vore  Dyr  vi  har  her  i  „Tre  Ré". 
Nu,  —  kommer  I? 

Den  unge  Pazzi. 
Den  hele  Gade  skinner 
illumineret  med  Festons  og  Sole, 
med  Blomsterkranse  festligt  for  Madonna 
og  Ildguirlander,  mens  et  rødligt  Skjær 
der  lyser  fra  Piazzaen  øverst  oppe. 

Giuseppe. 
Hold  sammen  nu,  saa  ei  vi  bliver  skilte;  - 
her  Folkestimlen  bølger  som  en  Flod 
af  Mænd  og  Kvinder,  Militære,  Præster. 
Ifra  hver  Krog  og  Kjælderhals  der  raabes 

med  hidsig  Iver,  som  det  gik  paa  Livet>  — 
de  staar  der  flokkevis  og  spiller  Morra  ... 

R  o  s  e  1 1  a. 
Se,  midt  i  Strømmen  gaar  en  Procession 
af  Nonner,  der  skal  op  til  Santa  Croce; 
og  Morraspilleme  de  stryger  Hatten 
og  korser  sig  med  hel  andægtig  Mine, 
men  tager  fat  igjen  paa,  deres  „sei"  og  „sette"! 

Den  gamle  Pazzi. 
Hør,  véd  I,  Nabo!  —  det  er  underligt; 
men  jeg  idag  har  tænkt  det  flere  Gange. 
Hvor  er  vel  alle  unge  Mænd  i  Staden?  — 
De  pleier  dog  ved  slig  en  Fest  at  vises. 

Giuseppe. 
I  siger  noget  — 

Den  gamle  Pazzi. 

Kanske  Frygt  for  Krigen, 
at  Papa  nu  forlange  vil  Soldater. 

Den  unge  Pazzi 

(afsides  til  Faustina). 

Papa!  ...  Saa  —  da  tror  jeg,  faa  han  finder, 
de  er  nok  forud  gaat  en  anden  Vei. 

F  a  u  s  t  i  n  a. 
Hvad  siger  I? 

Den  unge  Pazzi. 
Aa,  intet! 

F  a  u  s  t  i  n  a. 

Jo,  I  mener  ... 

Den  unge  Pazzi. 
Til  Piemont!  —  Endskjønt  de  spærrer  Veien 
med  to,  tre  Kjæder  Opsynsmænd  ved  Grænsen, 
der  bli'r  nu  dagligdags  at  vove  Livet 
paa  det  at  gaa  frivillig  til  Vittorio. 

F  a  u  s  t  i  n  a. 
Og  I  da,  Pazzi?  —  Finder  I  det  rigtigt? 
Hvad  tænker  I?       . 

Den  unge  Pazzi. 
Jeg  tænker,  —  siger  intet. 
Det  er  ei  sundt  fortiden  høit  at  tænke;  -- 
de  andre  her  har  handlet,  ikke  snakket. 

Giuseppe. 
Nu  skynd  Jer  dog,  —  I  bliver  saa  tilbage! 

Vittoria. 
Fontanaen  pragtfuldt  oplysti  —  Vandet  springer 
der  paa  Piazzaen  end  med  gyldne  Æbler, 
og  se,  Palazzoet  —  som  et  Trylleslot! 

R  o  s  e  1 1  a. 
En  finde  kan  en  Neial  Igjen  paa  Gaden. 

Vittoria. 
Af  Fjæderbuske,  Hjelme  al  Piazzaen  bølger! 

R  o  s  e  1 1  a. 
Her  skal  nok  danses  —  hør  Musiken  bruser! 
Den  tyske  Hornmusik,  —  hvad  mon  den  spiller?  - 
Det  klinger  jo,  som  vil  de,  én  skal  græde,  — 
vemodigt,  ømt.  —  Aa  ja,  de  Folk  vist  længes 
til  deres  Hjem!  —  men  kan  paa  sligt  én  danse? 

Giuseppe. 
En  Nationalsang  er  det:  —  „Frants,  der  Kaiser". 
De  stemmer  alle  i,  -^  se,  selve  Generalen 
og  Følget  om  ham  henne  ved  Kaféen 
fra  Bænkene  har  reist  sig,  hører  Sangen 
til  Sablen  støttede,  med  blottet  Hoved. 
Nu  raabe  de  ,,HurrahI"  —  som  vort  Eviva! 

Faustina. 
Har  vi  en  saadan  Sang  ei  for  Italien? 

Den  unge  Pazzi. 
Vi  har  den  nok;  men  ingen  tør  den  synge,  — 
vi  faar  os  nøie  med  at  høre  andres. 

Vittoria. 
Nu  ordner  de  sig,  Par  og  Par,  i  Rækker; 
der  danses  skal,  —  det  høres  paa  Musiken. 
Derhenne  gaar  ved  Officerens  Arm 
Angela,  Syndicusens  smukke  Datter. 

Den  unge  Pazzi. 
At  se  paa,  at  de  fremmede  Soldater 
ta'r  vore  Piger  fra  os,  lidt  opbygger;  — 
da  var  det  bedre,  om  vi  gik  til  Lunden, 
der  er  vi  fri  for  dem. 

Giuseppe. 
Ja,  nødigt  vilde 
til  saadan  én  jeg  slippe  vor  Faustina; 
jeg  mener,  det  er  bedst,  at  vi  os  fjerne.  — 
—  Saa,  kom  nu  med,  Rosetta!  —  Ned  ad  Gaden, 
fra  Hus  til  Hus,  se  Papas  gule  Flag! 

D e n  g a*m le  Pazzi. 

(Peger  paa  et  Hus,  idet  de  gaar  ned  ad  Gaden.) 

Her  bor  og  selve  Kardinal-Legaten. 

Der  staar  hans  Vagt,  en  forspændt  Vogn  i  Porten; 

det  synes,  som  han  reise  skal  til  Natten, 

der  er  vist  atter  noget  nyt  i  Luften. 

Den  unge  Pazzi. 
Nu  denne  Vei,  —  her  har  vi  atter  Porten. 

Vittoria. 
Og  se,  ...  i  Lunden  ere  Lamper  tændte! 
Fra  Træerne  et  Trylleskjær  der  falder 
paa  glade  Ansigter  og  smukke  Dragter, 
mens  de  bevæger  sig  der  blandt  hverandre. 

R  o  s  e  1 1  a. 
Snart  kj^ndes  de,  snart  blir  igjen  de  borte 
i  Dunkelheden  mellem  Stammerne. 

Giuseppe. 
V^ed  dette  Træ  vi  om  en  Time  mødes! 
De  unge  vil  vel  se  lidt  mer  paa  Stasen; 
mens  I  gaar  om,  vi  sætter  os  paa  Bænken 
og  tager  os  en  Bibita,  vi  gamle. 

Den  unge  Pazzi. 
Her  alle  morer  sig,  her  er  man  fri 
for  disse  fremmede,  som  alt  forbittrer,  ... 
En  kan  af  Hjertet  være  med  i  Glæden. 

Faustina. 
Ja,  her  man  aander  mere  let  og  frit. 

Den  unge  Pazzi. 
Se,  —  hen  i  Klyngen  der  den  lange  Giulio, 
Fomaro'ns  Søn  i  Huset  tæt  ved  Broen! 
Han  ser  saa  ivrig  ud,  og  paa  hans  Ansigt 
man  læse  kan,  at  noget  er  igjære; 
han  ro'r  sig  frem  med  Armene  som  Aarer. 
—  God  Aften,  Giulio!    Hvad  nyt  i  Verden? 
Nu,  sig  det  kun,  —  her  sladdres  ei  af  Skole! 

Giulio. 
At  vi  faar  Krig!  —  at  snart  det  brænder  løs! 
det  er  nu  vist,  forstaar  Du,  —  afgjort,  sikkert! 

Den  unge  Pazzi. 
Aa,  ja,  —  saa  vist  som  alle  andre  Rygter. 
Vi  har  nu  havt  en  Krig  hver  Dag  fra  Nytaar. 

Giulio. 
Jo,  det  er  sandt,  —  det  stod  i  en  Gazzetta, 
de  havde  smuglet  ind  ifra  Turino. 
Nu  svares  paa  Napoleons  Nylaarstale 

af  Keiser  Frants:  Fra  Østerrige  strømmer 

ned,  Træn  paa  Træn,  Soldater  til  Ticino; 

de  staar  ialt  der  henved  hundred  tusind*, 

og  Garnisonen  herfra  skal  gaa  nordpaa.  I 

DenungePazzi.  I 

Hvad  gjør  Vittorio? 

Giulio. 
Han  ifra  Piemont 
heur  sendt  et  Opraab  nu  til  al  Italien, 
sagt  ud  med  rene  Ord  til  Parlamentet: 
,,han  er  ei  døv  for  Folkets  Smertensraab". 


Faustina. 
Hvor  véd  I  dette? 

Giulio. 
Nys  i  Osteriet 
fra,  —  ja  jeg  nævner  ingen,  —  han  er  fremmed. 
I  skulde  hørt  ham  tale  der  i  Valle,  — 
en  Ild  og  Magt,  som  river  alting  med  sig! 
Der  paa  en  Stol  han  saas  ved  Indgangsdøren; 
han  først  Gazzettaen  læste  op  ved  Blusset, 
og  saa  han  talte.    I  den  trange  Gyde 
var  halvmørkt,  og  en  Folkestimmel  stod  der 
og  lytted'  paa  ham  aandeløs  og  vidste, 
der  turde  ikke  raabes  et  Eviva 
for  Politiet  oppe  paa  Piazzaen. 
Det  var  et  haardt,  forvovent,  mægtigt  Ansigt! 
Nu  gaar  hans  Ord  som  Ild  igjennem  Byen, 
de  hviskes  denne  Stund  paa  hundred*  Steder. 
Jeg  hører  end  den  Røst,  hvormed  han  slutted*: 
,,Det  er  frivillige,  Vittorio  kræver, 
det  er  Italiens  Fane,  som  han  løfter!  — 
—  og  vel  han  véd,  hans  lille  Piemont 
er  kun  en  Forpost  nu  for  al  Itcdien!" 
Palermo,  Rom,  Neapel  og  Romagnaen, 
Calabrien,  Venedig  —  alt  er  Brødre! 

Den  unge  Pazzi. 
Ah,  ser*I  der,  —  hvor  Folket  tæt  sig  samlerl 

G  i  u  1  i  6. 
Ja,  der  er  Brenta  'gjen,  —  han  staar  ved  Træet. 

Faustina 

(bortvendt). 

Madonna  hjælp  nu  Du! 

Jeg  vidste  jo,  det  vilde,  ...  maatte  komme! 

Giulio. 
De  ere  stille  alle,  —  hør  han  taler!  — 

Flere  Stemmer. 
Tys!  —  Zitto!  —  Stille!  —  En  af  Politiet!  — 
l^askt  Tamburinen  frem  og  Saltarella'n! 

(En  Mandolinspiller  synger:) 

Parvis  de  danser  i  Saltarellen! 
Aner  han  Dolke  skjult  i  Kvelden? 

Ser  han  kanhænde 

Blikkene  brænde, 
kan  han  de  spottende  Smil  vel  kjende? 

Vogt  Eder,  Kvinder, 

Fuldmaanen  rinder, 

Sk j  æret  alt  skinner 

paa  Vignerne! 

Den  unge  Pazzi. 
Det  gik  jo  som  med  Trolddom,  —  alle  danse! 


En  Pigestemme 

(bag  dem). 

Jeg  har  ét  Svar  til  dette  kun,  Carluccio! 
Til  Piemont!  —  saa  kan  vi  siden  tales. 

Carluccio. 
Giv  mig  et  Tegn,  —  din  Fæstensring  paa  Veien! 


292 


Pigen. 
Er  den  Dig  kjær,  saa  hent  den  nu  der  nordpaa! 
Men  blir  Du  hjemme,  —  saa  skal  jeg  Dig  sende 
imorgen  en  Present,  som  bedre  passer: 
det  „tyske  Træ",  hvormed  min  Søster  leger; 
det  er  fra  Niimberg,  kan  Dig  korte  Tiden, 
mens  nu  de  andre  vover  Liv  og  Blodl 

Carlucci  o. 
Anetta!  —  Hør  dog,  før  Du  spruder  Harme!  — 
I  denne  Nat  jeg  gaar  af  sted  mod  Grænsen. 
Saa,  giv  et  Kys  mig  nu, det  er  Farvel!  ... 

G  i  u  1  i  o. 
Ja,   Brenta  har  tændt  Ild  idag,   det  mærkes! 

Den  unge  Pazzi. 
Aa,  hør,  Carluccio!  —  lad  mig  tale  med  Jer. 

(Hvisker.) 

Læg  Veien  saa  inat  forbi  vor  Vigne! 

Faustina. 
Kom  lad  os  gaa!  —  det  vistnok  er  paa  Tiden, 
vi  skulde  være  nu  ved  Mødestedet. 

(Afsides.) 

O,  dette  gjør  saa  ondt  —  saa  ondt  — 

Den  unge  Pazzi. 

Faustina! 
I  er  saa  bleg,  —  mon  noget  Eder  feiler? 

Faustina. 
O,  lad  os  skynde  os,  jeg  tror,  de  venter! 

Den  unge  Pazzi. 
Der  staar  de  jo  i  Ro  og  Mag  og  ser  paa. 

R  o  s  e  1 1  a. 
Nel,  se  Raketterne!  —  de  fraser,  knalder 
igjennem  Mørket  røde,  gule,  grønne, 
—  en  Regn  af  Ild  i  hundrede  Kulører 


om  Kirketaarnet,  saa  al  Egnen  skinnerl 
Miraculo!  —  Staa  her,  —  her  kan  Du  se  det! 
Giuseppe,  se,  —  en  Sol  paa  Kirketaget!  — 
og  i  dea  læses  kan  med  Ildbogstaver; 
,, Madonna  del  fuoco",  og  en  Krone 
dero  venover! 

Giuseppe. 
Det  forsand  er  prsegtjgt! 
R  o  s  e  1 1  a. 
Se  der!  —  Se  der  igjen!  —  saa  klart  som  Solen 
et  Lys  der  sprang  itu  i  hundred'  Stjerner;  — 
det  regner,  o,  saa  deiligt,  ned  til  Jorden! 
Miraculo! 


(1  MuDkeklosiret  I  siwien  Forli.) 
Pater  Lucca. 
Undskyld  mig,  Fader  Silva!    Har  og  Broder 
Custoden  lukket  Porten,  ret  den  varet 
med  Slaaen  for?  —  ne  habeant  muri  aures! 

Abbed  Silva. 
Jeg  er  Custode  selv  idag  for  Døren; 
vi  sidder  ene  her  som  i  en  Kjælder. 
—  Ja,  det,  som  os  idag  har  hid  forsamlet, 
det  er  ei  Glædens  Budskab,  —  det  eer  mørkt  ud! 
Inat  Kurér  her  kom  til  Kommandanten: 
Af  Østerrig  er  Krigen  nu  erklæret, 
Ticino  overskredet  mod  Vittorio. 
Paa  Krigens  Vægtskaal  hænger  saare  meget. 
Del  gjælder  nu  Romagnaen  at  bevare 
for  Papas  Stol;  ~  det  drages  mod  Savoyen, 
og  rundt  os  spændes  Dag  for  Dag  et  Net 
af  KomnUttéer,  der  bereder  Reisning. 

Trods  Militær-Kordonnerne  paa  Grænsen 
og  Politiets  hundred'  Argusøine 
en  stille  Folkevandring  nu  gaar  nordpaa 
til  Piemont;  den  spotter  hvert  et  Forbud, 
selv  Kardinal-Statholder'ns  Strafedikt. 

G  e  r  o  1  m  o. 
Vel  har  I  Ret!    Vi  maa  med  Sorg  bekjende, 
vor  Skyld  det  er,  som  ei  har  vogtet  Hjorden, 
ei  ma^gtet  Villiens  Ledning,  som  vi  burde; 
nu  gaar  dens  Strømning  nordad,  —  ei  mod  Roma. 

Pater  Lucca. 
Vor  Skyld,  I  siger!  —  Hm!  —  Ja,  fromme  Broder, 
der  kan  og  søges  efter  Skyldens  Skyld, 
og  —  mellem  os  ...  her  er  dog  vel  tillaaset?  — 
med  Boden  i  Gaéta  Kirkens  Fader 
ei  st€uised'  Følgen  af  sit  store  Misgreb, 
da  fra  sin  Stol  han  hylded  Frihedstanken 
og  leged'  Folkegud  en  Tid  i  Roma. 

—  Skridtet  helt!  —  Men  Papa  håndled'  halvt 
En  Pave-Konge  i  et  frit  Italien, 
Sankt-Petersstolen  hilset  som  Befrier, 

en  Nytids  Ophav  over  hele  Verden, 

—  det  var  hans  Tanke.     Men  han  flygted'  fra  den, 
da  den  med  Vælde  kom  og  stirred'  paa  ham 

og  sagde:    ,,Se,  jeg  er  en  Verdensbrand! 

Hvi  saa  forfærdet,  Præst!    Du  har  jo  tændt  mig? 

Han  saa  ei,  Tanken,  engang  manet  frem; 

ei  svandt  igjen  for  Pønitents  og  Ave; 

men  var  en  Storm,  hvorfor  der  maatte  seile% 

til  Kirkens  Skib  igjen  blev  ført  i  Havn. 

Nu  har  Vittorio  sat  den  i  sit  Banner. 

Mer  stærk  og  klog  end  Pio,  han  forstaar, 

at  den  kan  bringe  ham  alt  Land  i  Fanget, 

som  skylles  om  af  vore  tvende  Have. 

For  Papa-Re  det  bliver  nu  Kong  Victor, 

der  ruller  frem  paa  Folkegunstens  Hjul, 

og  hans  Triumfvogn  den  har  Papa  bygget 
Vi  leve  kan  en  Dag,  der  siger  saa: 
Dengang  da  Folkets  løste  Millioner 
med  Havets  Susen  strømmed*  ind  i  Tiden, 
og  Kirkens  Vælde  kunde  været  grundlagt,  — 
da  holdt  en  uvis  Drømmers  Haand  dens  Ror. 

Abbed  Silva. 
I  mener  dog  vel  ei,  Demokratiet 
og  Kirkens  Sag  kan  nogentid  forsones? 

Pater  Lucca. 

0  Navne!  Navne!  —  hvor  I  dog  regjerer! 
Og  er  ei  Staten  just  den  store  Fiende, 

vi  har  bekjæmpet  fra  de  første  Tider, 
fra  Keiser  Henrik  nødtes  til  Canossa? 
Er  Kirkens  Børn  ei  Jordens  Millioner? 
En  Kirkestat,  —  er  det  ei  Verdens  Maal? 
Og  Romas  Kirkestat,  —  er  den  ei  Kimen, 
der  vokse  skal  som  Palmen  op  mod  Himlen 
og  sku«  Land  paa  Land  lagt  i  sin  Skygge? 
Hvor  lystef  Kirken  bedre  end  i  Mørket? 

1  Folkehavet  stod  den  som  et  Fyrtaarn, 

der  straaled'  Trøst  og  Ledning,  Frelsens  Lys! 

Nu  kommer  Staten,  søger  Kirkens  Arv, 

—  en  kronet  G j øgler,  klædt  i  Frihedsf arver, 

forlokker  Folket  med  „et  stort  Italien"  — 

Demokratiet  slig  den  raner  til  sig;  — 

det  føre  skal  et  Hedningliv  med  Staten! 

Se,  derfor  maa  der  kjæmpes  nu  som  aldrig! 

D«n  eller  vi  skal  Masserne  regjere. 

Der  seires  maa,  selv  om  vi  først  skal  male 

den  røde  Republik  paa  Kirkens  Mure 

og  føre  Folket  den  Vei  ind  ad  Døren! 

G  e  r  o  1  m  o. 
I,  Jesu  Selskabs  Mænd,  er  dristige! 

Pater  Lucca. 
Vi  saa  forlængst,  at  dette  maatte  komme. 

at  „Tidens  Krav"  kun  var  Murbrækkeren. 

Ad  Telegraf  og  Jemvei  ind  man  førte 

den  ,,frie  Tankes"  Splid  og  „Konkurrencen", 

et  Hjul  af  Jern,  der  ubarmhjertig  knuser 

hver  svag  og  magtløs  under  Styrkens  Hæl! 

Det  gik  den  onde  altfor  sent  at  dræbe 

kun  enkeltvis,  saa  fandt  han  en  Maskine, 

hvormed  han  kunde  myrde  Millioner. 

Nu  ruller  Victor  frem,  og  Djævlen  ler, 

og  Millionerne  i  Vanvid  jubler, 

mens  Vognen  gaar  i  Blod  sin  Vei  iblandt  dem! 

Se,  det  er  „Konkurrencens",  Cæsars  Tid, 

—  den  vantro  Stat,  som  hader  Kirkens  Liv! 

Pater  Petruchio. 
Hm!  —  Konkurrencen'  er  en  svedig  Sag! 
og  hel  umagelig  i  varme  Lande, 

—  blir  neppe  populær  blandt  os  i  Syden. 
Den  Frihed,  som  her  lokker,  den  maa  række 
vort  Brød  os  mageligt  og  ei  blot  billigt. 

Min  næste  Prækentekst  skal  bil'  dens  Følger: 
Soldaterpligt  og  Skatter,  Skoler,  Dyrtid. 
Men  Telegraf  og  Jemvei!  —  I  har  Ret,  — 
de  fører  Djævle  ind  i  hver  en  Vigne! 

Abbed  Silva. 
Ja,  kjæmpes  maa  der,  det  er  vist  og  sandt; 
Det  ser  man  selv  med  mindre  lange  Syner 
end  de,  I  vandt,  i  Roma,  Pater  Lucca! 
Men  nu,  for  Øieblikket,  er  det  bedst, 
vi  ta'r  de  nære  for  os  og  dem  prøver. 
Det  gj ælder  nu,  at  Kirken  i  Romagnaen 
befæster  sig  ved  Midler,  saa  den  staar  beredt 
og  virke  kan  med  Kraft,  naar  Tiden  kommer. 
Jeg  tænker,  at  Prioren  i  Jacopo 
og  I,  Gerolmo!  hen*  i  San  Molino 
har  samme  Sag  erfaret,  som  jeg  her,  — 
at  lidet  kommer  ind  til  Kirkens  bedste. 

Ja,  paa  det  sidste  er  saa  knapt  for  Penge 

at  Abbediets  faste  Midler  hæves, 

og  nervus  rerum  gerendarum  er 

en  Hovedsag  just  i  en  Tid  som  denne, 

af  samme  Vægt  som  Krudtet  nu  i  Krigen. 

Pater  Petruchio. 
Hos  os  i  San  Jacopo  længe  alt 
vi  sukked'  under  mindre  rige  Bidrag. 
Der  nord  de  raaber:    ,, Klostrene  skal  hæves!" 
Sligt  virker  ei  saa  lidt  paa  vore  Forhold. 
Ja,  lad  dem  hæve  dem!  —  og  de  faar  se, 
de  blinde  Stakler,  det,  som  deraf  kommer! 
Hvem  skal  da  give  grratis  Medicin, 
se  til  den  syge  i  en  fattig  Hytte 
og  give  Raad  og  Hjælp  for  alle  Ting? 
Naar  Munken  borte  er,  og  Klostret  lukket, 
den  rige  Landmand  kan  den  ringe  trykke 
saa  uforhindret  og  saa  ubarmhjertigt, 
som  blot  hans  Hu  staar  til,  og  den  er  jernhaard. 
Den  ringe  Mand  nok  vil  den  Tid  erindre, 
da  Klostret  stod,  og  Munken  var  hans  Tilflugt. 
Nu  tænker  han  kun  paa  sin  Smule  Bidrag, 
og,  naar  en  Broder  nu  fra  Egnen  kommer, 
er  Dunken  neppe  halv  af  Vin,  mens  andre 
kun  giver  Quarterolen  for  Barilen. 
Jeg  paa  en  Udvei  just  idag  har  tænkt;  — 
det  skader  ei  at  bjerge  ind  itide. 
De  to,  tre  Vigner  ved  Sankt  Angelo, 
som  gamle  Rocca  gav  med  Forbehold, 
nu  kunde  bringe  smukke,  blanke  Penge. 
Men  der  er  Hensyn  ... 

Gerolmo. 
Nu,  i  denne  Tid, 
faar  mangt  og  meget  sættes  raskt  tilside! 
Jeg  vilde  just  Jer  opsøgt.  Abbed  Silva! 
...  en  Sag  saa  vigtig,  at  hvert  Hensyn  viger, 

selv  det,  vi  har  til  Skriftestolens  Segl. 

Men  disse  Farens  Forhold  strengt  nu  fordrer 

af  Kirkens  Vogtere,  at  el  de  ligner 

de  stumme  Hunde  udi  Israel. 

Pater  Lucca. 
En  Skriftefader  tør  Jo  ogsaa  skrifte 
saavist,  som  selv  han  har  en  Sjæl  at  vare;  — 
her  sidder  lutter  prøvHe  Skriftefædre. 

Gerolmo. 
Saameget  ikkun  her  af  Skriftemaalet 
skal  røbes,  som  Nødvendigheden  kræver: 
En  af  de  frommeste  af  Sognets  Børn, 
en  Pige  har  igaar  til  mig  betroet 
Samvittighedens  Sorg  og  svære  Uro, 
et  Forhold,  rent  uskyldigt,  og  dog  skyldigt, 
saa  hun  til  Bod  har  gjort  et  helligt  Løfte 
at  give  al  sin  Arv  engang  til  Kirken, 
en  Mølle,  Vignen,  og  hvad  dertil  ligger. 

Pater  Petruchio. 
Hm!  Hm!  —  ei  ilde  — 

Abbed  Silva. 

Nu,  men  Hovedsagen! 

Gerolmo. 
Den  er,  at  jeg  har  fundet  fat  i  Traaden 
til  Oprørsspindet  om  os  her  i  Egnen! 
Det  ledes  af  en  fremmed,  Carlo  Brenta. 
I  Host  han  kom  hid,  har  i  Vinter  levet 
som  Arbeidsmand  ved  Forli  i  en  Vigne. 
Hun  aabenbared'  nu,  han  er  en  Fange, 
der  ud  er  brudt  fra  Fængslet  i  Milano. 
I  sidste  Krig  han  førte  som  frivillig, 
skjønt  ganske  ung,  en  Skare  ved  Mortara. 
Jeg  har  ham  engang  rent  tilfældig  set 
Det  er  en  Mand  ei  uden  Dannelse 

og  af  en  Ild  og  Villleiis  Mægtighed, 

der  giY  ham  Evnen  til  at  rive  med  sig; 

—  han  taler  stemningsfuldt  og  kort  og  klart. 

Og  han  har  brugt  den  Evne  ubehindret, 

i  Stilhed  virket,  opsat  Villieme, 

og,  om  Jeg  feiler  ei,  saa  er  han  Sjælen 

nu  i  en  Opstandskommitté,  som  virker 

kanske  i  flere  af  de  nære  Byer.  — 

Den  sidste  Fest  i  Forli  med  sin  Uro 

en  Prøve  gav  paa,  hvad  den  Mand  formaar; 

thi  det  var  ham,  som  havde  optændt  Folket, 

og  en  Beg^istring  vakt,  der  maa  forfærde. 

Abbed  Silva. 
Der  straks  maa  sørges  for,  at  han  blir  grebet.  - 
I  ham  jeg  aner  Roden  nu  til  mangt. 

G  e  r  o  1  m  o. 
Det  kan  nok  ske;  men  ei  saa  ligetil,  ... 
høist  nødig  paa  den  Grund,  at  han  er  Fangen; 
thi  Skriftemaalet  tør  ei  blive  mistænkt. 

Pater  Lucca. 
Ja,  I  har  Ret,  —  hin  Kvinde  kunde  tænke 
med  noget  Skin  af  Grund,  at  I  det  aabenbared'. 

Gerolmo. 
Han  helst  bør  vikles  ind  i  eget  Net. 
Forfølges  kun  hans  Spor,  det  sker  med  Lethed; 
thi  hans  Natur  er  aaben,  ligefrem, 
alt  andet  end  fordulgt  og  skjult  mistænksom. 

Pater  Lucca. 
Og,  —  som  I  siger,  —  han  bør  overraskes 
som  Agitator,  én,  der  Folk  opvigler,  — 
saa  Tingen  komme  kan  som  rent  tilfældig. 
Naar  Abbed  Silva  her  og  Fra  Gerolmo 
i  Haand  den  tager.  Finhed  ei  vil  mangle. 
Men,  at  det  sker,  det  er  en  Sag  høist  vigtig. 

ja,  i  en  Tid  som  denne,  uvurderlig. 
Et  Slag  mod  Hovedmanden  skrækker,  lammer 
just  nu,  mens  Oprørsvillien  end  staar  uvis. 
For  Sagens  Udfald  sørger  Fortets  Domstol; 

—  den  østerrlgske  Standret  vakler  ikke. 
Det  er  nødvendigt,  at  hans  Blod  maa  flyde 
til  Skrækeksempel  over  Esplanaden. 

Men  Kirkens  Mænd, paa  os  end  ei  en  Skygge 

der  falde  tør  fra,  hvad  der  saadan  sker. 

Abbed  Silva. 
Dermed  er  Sagen,  tror  jeg,  blandt  os  færdig. 

Pater  Lucca. 
Forøvrigt  er  det,  fromme  Fædre!  nu 
vor  Pligt  at  lytte,  lægge  Øret  nøie 
til  Folkets  Bryst  og  høre  i  dets  Hjerte, 
hvordan  dets  Villie  gror,  ja,  hvad  der  tænkes 
i  hver  Families  Skjød;  thi  nu  der  kjæmpes 
og  brydes  Meninger,  som  vel  maa  ledes. 
I  Stilhed  Kvinderne  maa  flammes  op, 
forfærdes  for  det  nye;  thi  de  hænger 
med  deres  hele  Tro  og  Sind  ved  Roma,  -— 
de  vare  altid  Kirkens  bedste  Støtte. 
Beholder  vi  kun  deres  Villier  for  os, 
da  eier  Papa  sikkert  nok  Romagnaen. 

Pater  Petruchio. 
Se  ud  af  Vinduet  der  ...  paa  Landeveien,  ... 
der  ruller  Skyer,  det  i  Støvet  blinker! 

Abbed  Silva. 
Det  er  det  østerrigske  Troppekorps, 
som  afmarscherede  idag  fra  Forli! 

Pater  Lucca. 
Maa  nu  dem  Lykken  følge!  —  Benedicti! 

Abbed  Silva. 

—  Nu  ringer  det  til  Pranzo  —  ad  coenandum; 

det  er  nu  Tid  at  sørge  lidt  for  Hvilen. 
I  Refektoriet,  fromme  Fædre!  staar 
for  Eder  øverst  der  ved  Bordet  dækket 
Et  Knippe  Vagtler  blev  os  just  igaar 
af  San  Leones  Skovbetjent  foræret, 
og  hid  Foreller  har  idag  fra  Roncoen 
os  Broder  Pietro  skaffet  ganske  friske. 
Hvad  Vinen  angaar,  saa,  —  jeg  haaber,  den 
skal  tale  for  sig  selv;  det  er  den  ældste 
i  Klostrets  Kj  ælder,  — 

Pater  Petruchio. 

...  vel,  jeg  den  erindrer 
fra  sidst,  jeg  var  her.  —  Paa  en  saadan  Dag, 
i  Middagssolens  Varme,  for  éns  Tanke 
den  uvilkaarlig  blinker,  kjøler,  frisker!   ... 

Abbed  Silva. 
Her,  fromme  Fædre!  —  foran,  —  denne  Vei! 


vni. 

(I  et  Osteri  1  Forll,  et  Par  Maaiieder  efter  Festen.) 

B  r  e  n  t  a. 
Her  er  svalt  i  Osteriet, 
og  her  kan  i  Fred  én  tænke, 
grratis  se  paa  Maleriet 
ud  ^  I^Q}den  fra  dets  Bænke, 
hvordan  gjennem  Dørens  Ramme 
Linie  løber  bagved  Linie, 
til  de  farver  sig  og  flamme 
røde  ved  Molinos  Vigne. 

Der  i  Guld  staar  Kardinalen 
violet  blandt  Præsterækker; 


aver  Vignen  imod  Dalen 

ud  sin  røde  Hat  han  strækker. 

Kanske  Tiden  ret  ei  huer 

nu  de  vældige  Prælater, 

at,  hvad  de  i  Fjernet  skuer, 

er  Vittorios  Soldater? 

Midt  i  Træthed,  Strid  og  Møie 
har  jeg  længtet  mod  den  svale 
Kvæld,  da  over  disse  Høie 
Blik  og  Tanker  kunde  dale.  — 
Nok  for  sidste  Gang!  thi  neppe 
ser  mit  Øie  Roncoen  rinde 
blaa  i  Forlidalens  Teppe, 

—  seires  der  ei  dennesinde. 

Stedt  jeg  var  i  mangen  Fare 
i  din  Omegn  her,  Molino! 

—  Dødsstraf  er  der  for  min  Vare, 
La  Gazetta  di  Turino. 

Den  har  tændt,   saa  rundt  det  brænder. 
Her  min  Sa^  er  endt  fortiden.' 
Førend  Natten  endnu  ender, 
er  jeg  nordpaa  gaat  til  Striden. 

Skyer  om  Molino'n  skinne; 

—  som  til  Afsked  ned  de  glide. 
Nu,  som  vanligt,  hun  derinde 
sysler  vel  ved  Aftentide. 
Kanske,   som  hun  gaar  der,   hører 
hun  om  mig  nu  et  og  andet, 
angrer  paa,  hun  en  Forfører 

selv  har  sluppet  løs  i  Landet. 

I  de  stolte,  sorte  Blikke 
Haan  og  Harmens  Ild  jeg  skuer,  — 
Flammer  dybt  i  den  kan  slikke 
af  Inkvisitionens  Luer. 


Din  Foragt! Engang,  kanhænde, 

Du  og  Fangen  atter  mødes 
slig,  at  dine  Kinder  brænde, 
og  dit  Blik  til  Jorden  nodes! 

Høit  de  ivrer,  ...  disputere! 

—  Frihedssnak!  —  Hvor  saadant  noget 
handlingslost  dog  op  kan  gjære 

helst,  naar  Vinen  gjør  én  taagetl 
Ja,  det  klinger  lovlig  reret;  — 
nogen  Sag  det  oeppe  flytter. 
Lidt  ikvæld  ]eg  har  Humoret 
til  at  hore  paa  Disputer. 

Ah!  —  i  Kamret  indenfore 
ser  jeg  Droghierens  Nakke; 
han,  Skomager'n  og  den  store 
Beppo  Botli  sammen  snakke. 
Farmacisten  Gianibelli 

—  en  af  Kommittéens  Lenniner  — 
og  Andrea  Locatelli 

tales  ved  med  sagte  Stemmer. 

Det  mig  synes  uforsigtigt; 

—  jeg  faar  tro,  at  feil  jeg  tager;  — 
men  jeg  liker  ikke  rigtigt 

slig  en  ultrarød  Skomager. 
Som  han  strækker  Frihedstanken 
ubarmhjertigt  over  Læsten, 
synes  mig,  jeg  ser  Skavanken 
i  hans  Mening  under  Vesten. 

Gianibelli  farer  varlig, 

aldrig  end  hans  Blik  har  akuFTet; 

—  i  en  Sag.  som  vor,  saa  farlig, 
mangt  nok  tages  faar  paa  Pultet. 
Mens  jeg  sender  Marietta 

bort  ved  lidt  at  rekvirere, 

kan  Jeg  raskt  dem  min  Gazetta 
di  Turino  nu  levere. 

Skomageren 

(hilser). 

Se,  —  velkommen,  Brenta! Store 

Mand!    Lad  mig  Dig  stort  omfavne! 
For  alt  mageløst,  Du  gjorde, 
knapt  engang  jeg  finder  Navne! 

Botti. 
Brr!  ...  vi  talte  just  om  Eder, 
undred',  hvor  I  nu  var  henne? 
I  er  jo  paa  to,  tre  Steder, 
før  en  Mand  sig  rundt  kan  vende! 

Droghieren. 
Véd  I,  —  Rygtet  vil  fortælle 
nu,  at  Riego  længst  alt  mugled' 
i  et  Fængsel;  —  han  undgjelde 
skal,  at  Krudt  han  ind  har  smuglet? 

Andrea  Locatelli. 
Ja,  Skjærsliber'n  er  forsvunden! 

Droghieren. 
Han  har  slebet  gode  Knive! 

—  nok  en  Dag  han  skal  bli'  funden, 
om  han  ellers  er  ilive! 

Brenta. 

Jers  Latuga  synes  trænet, 

bring,  Marietta,  lidt  Fennocchi! 

(Marietta  gaar.) 

—  Har  I  hørt,  de  har  forlenet 
Papa  Pio  med  maF  occhi? 
,,Onde  Øine"  i  sit  Hoved 

har  han  faat  fra  Frihedstiden, 
da  han  saa  den  slig  tilgode 
ved  sit  Valg  for  tolv  Aar  siden. 

Det  og  mer  om  Frihedssagen 
vil  1  finde  i  G  i  omålen; 
dog  om  Seiren  ved  Magenta 
og  dens  Følger  meal  er  Talen. 
Sikkert,  som  de  tvende  Hære 
rykker  frema.d  nu  i  Norden, 
nærmes  og  den  Dag,  vi  bære 
i  Romagnaen  Trikoloren! 

Gianibelli. 
Tys,  —  nu  er  nok  Tauahed  sikkert 
Signor  Guardia  op  ad  Bakken 
gaar  og  efter  Bytte  kiger, 
nok  vi  har  tiam  snart  paa  Nakken. 
Har  Skomageri  'gjen  Du  drukket 
mere,  end  Du  kan  bestyre, 
husk  at  holde  Munden  lukket, 
ellers  kan  de  Ord  bli'  dyre! 

(Su  ud.) 

Nei,  —  han  snor  paa  Barten,  stanser! 
Der  en  Flok  af  Piger  kommer 
ned  fra  Campoeu,  hvor  de  danser 
hver  en  Søndagskvæld  isommer. 
Ind  i  Springets  Støvregn  bøiet 

Pigerne  sit  Ansigt  svale; 

som  han  ser  paa  lumsk  fornøiet, 
kunde  man  en  Satyr  male. 

Mænd  af  Byens  Vagt  der  slænge 
dovne  om  ved  Frugtudsalget,  ... 
enten  nu  de  veksler  Penge 
eller  kræsne  er  i  Valgei 
Ja,  nu  er  de  atter  Haner! 
Siden  Tysken  drog  fra  Staden, 
gaar  de  om  som  Stor  sultaner, 
saa  de  rummes  knapt  i  Gaden! 

Raadstutj  eneren  Guardia 

(koaaeriad). 

El,  Goddag!  —  Hvor  her  blev  stille, 
da  Jeg  kom,  skjønt  nok  Jeg  hørte, 
at  der  taltes  det,  man  vilde 
el,  mit  Øre  Just  berørte. 
Som  om  jeg,  hvad  nogen  tænker 
her  ved  Vinen,  lavt  vil  klandre!  — 
Tillad,  Venner!  at  jeg  bænker 
mig  ved  Bordet  blandt  Jer  andre. 

Skjønt  min  Stilling  jo  er  vigtig, 

—  derfor  og  til  mig  man  gav  den  — 
maa  jeg  sige  Jer  oprigtig, 

at  jeg  grundig  kjed  er  af  den. 
Blive  frygtet  her  som  Fanden, 
mistænkt  for  at  lure  næsten!  — 
Som  i  Byen  nogen  anden 
bryder  sig  saa  lidt  om  Næsten! 

Nok  en  stakkels  Raadstu tjener 
kan  tiltrænge  gode  Venner 
helst,  naar  andre  Ting  han  mener, 
end  hans  Syndicus  bekjender. 
Tiderne  gaar  ned  ad  Bakke, 
med  dem  hele  Kieresiet. 

—  Hvor  det  letter  at  faa  snakke 
saadan  frit  i  Osteriet! 

B  r  e  n  t  a. 
Stakkels  Riego  i  sit  Fængsel 
vist  det  inderligen  rørte, 
om  han  saadan  Frihedslængsel 
hos  sin  Vogter,  Guardia,  hørte! 
Jeg  forresten  ikke  kjender, 
hvordan  Riego  blev  angivet, 
kun,  —  det  var  blandt  Vin  og  Venner, 
at  en  Skurk  ham  kom  paa  Livet. 

Skomageren. 
Nævn  kun  Manden,  Signor  Brentat 
kig  forborgent  ei  i  Glassetl 
Husk,  at  Slaget  ved  Magenta 
Helt  har  dreiet  rundt  Kompasset, 
og  at,  „som  de  franske  Hære 
rykker  fremad  nu  i  Norden, 
nærmes  og  den  Dag,  vi  bære 
i  Romagnaen  Trikoloren!'' 

G  u  a  r  d  i  a. 
Maa  jeg  bede  Dig,  Skomager, 
om  at  tæmme  lidt  din  Iver! 
Jeg  det  Standpunkt,  Du  indtager, 
ikkun  Vinens  Dunst  tilskriver; 
tilmed  er  det  Snak  I  Veiret 
med  det  Slag,  I  har  for  Øie,  — 
Jer  Napoleon,  ,,som  seired", 
kom  derfra  med  knuste  Fløie. 

Skomageren. 
Knuste  Fløie!  —  Knuse  Øie 
paa  hver  nedrig  Skurk,  jeg  vilde, 
som  vil  Sagen  didhen  bøie, 
at  det  gaar  Lombarden  ilde! 
Men  jeg  tænke  tør  trods  Eder, 
ja,  trods  hele  Osteriet;  — 
frit  jeg  siger,  det  mig  glæder, 
om  Romagnaen  bli'r  befriet! 

Guardia. 
En  Oprører  paa  min  Ære! 
Og  han  dristig  om  Magenta 
vil  sin  Øvrighed  belære? 
Det  er  stivt  det,  Signor  Brenta! 
Han  skal  læres  at  sig  vare, 
passe  Munden  lidt  ved  Saften! 

(Henvendt  til  BrenU.) 

Lo  I?  —  Vil  I  ham  forsvare,  ... 
ta'e  hans  Ord  paa  Jer  iaften? 

Brenta. 
Signor  Guardial    Jeg  er  rolig, 
sidder  her  ved  Vinen  nygter.  — 
Finder  I  da  saa  utrolig 
denne  Mængde  Seiersrygter? 
Finder  I,  at  Lombardiet 
er  et  Land  saa  fjernt  mod  Norden, 
at,  om  nu  det  blir  befriet, 
rager  det  os  mindst  paa  Jorden? 

Guardia. 
Jeg  forsikkrer  dyrt,  Jeg  fatter 
ei,  hvor  nogen  sligt  kan  villel 
At  Alverden  vore  Skatter 
nu  betaler,  gaar  tilspilde; 
at  vor  Kirke  og  dens  Præster 
under  al  den  Kanoneren 
taber  alle  Fodefæster, 
synes  mig,  er  klart  for  hver  én. 

Ogsaa  er  det  uden  Mening 
blot,  fordi  der  nord  de  krige, 
straks  at  tænke  en  Forening 
af  Italien  til  et  Rige. 
Dette  Ord  som  Bjelden  klinger 
for  den  ørkesløse  Hjerne,  — 
og,  hvad  Frihed  ret  betyder, 
jeg  nok  vilde  vide  gjerne! 

Skomageren. 
Jeg  til  Svaret  straks  er  villig: 
At  ei  Munken  mer  blir  gjødet 
den  betyder,  og  at  billig 
bliver  Brødet,  Vinen,  Kjødet. 

Seks,  syv  Fyrster,  tusind  Klostre, 
som  har  suget  Landets  Næring, 
skal  da  klemmes  til  at  fostre 
Folket  'gjen  med  fri  Fortæring. 

Ja,  den  store,  nationale 
Seir,  i  Korthed  sagt,  vil  sige 
det,  at  Staten  skal  betale 
vort  Forbrug  og  saa  de  rige,  — 
at  en  Frihedstid  er  kommen, 
hvori  alt  vil  bytte  Stilling, 
den  blir  rig,  som  ei  af  Lommen 
nu  kan  hitte  frem  en  Skilling. 

Ei  iflæng  Gendarmeriet 

mer  tør  sætte  Folk  i  Fængsel, 

nei,  —  da  blir  det  Politiet, 

som  skal  komme  selv  bag  Stængsel. 

O,  hvor  Tanken  høit  mig  glæder! 

—  Skynd  Dig  vakkre  Marietta! 

Jeg  mig  glæder,  saa  jeg  græder,  ... 

hei!  —  den  tolvte  Foglietta! 

G  u  a  r  d  i  a. 
Han  er  fuld,  og  lidt  betyder, 
hvad  Slags  Frihed  han  kan  drømme; 
men,  som  Konsekventsen  lyder, 
den  de  riges  Pung  vil  tømme. 
Neppe  det  I,  Brenta!  skjænker 
Eders  Bifald,  om  I  taler 
her  oprigtigt,  skjønt  I  tænker 
og  paa  disse  Idealer? 

Brenta. 
Selv  I  faar  hans  Snak  bedømme, 
mig  blev  længst  det  altfor  broget. 

G  u  a  r  d  i  a. 
Saa  —  I,  Brenta!  maa  indrømme, 
Manden  har  dog  Ret  i  noget? 

B  r  e  n  i  a. 
Eders  klare  Blik  jeg  skatter, 
saa  beskedent  jeg  har  tiet, 
for  at  lære  —  nok  I  fatter,  — 
af  en  Statsmand  saa  indviet. 

G  u  a  r  d  i  a. 
I  mig  spotter!     Dog  kun  daarlig 
slipper  slig  I  bort  fra  Tingen  ... 

B  r  e  n  t  a. 
Fandt  saavist  I  blot  mig  saarlig!  — 

Guard  ia 

(afsides). 

...  undgaar  snu  at  gaaes  paa  Klingen! 

Brenta. 
Jeg  har  aldrig  mig  forpligtet 
til  en  Meningsstrid  om  dette, 
liker  ei  at  blive  sigtet 
eller  fanget  i  en  Trætte! 

Gianibelli 

(afbryder). 

Hvilken  Drue!    Vinen  smager, 
saa  én  længes  efter  mere!  — 
den  har  bragt  vort  Steds  Skomager 
til  ikvæld  at  profetere. 

Botti. 
Er  Skomageren  beruset, 
ser  han  lutter  Republiker, 
som  han  hjemme  'gjen  i  Huset 
nok  saa  smukt  i  Lommen  stikker. 


^  Skomageren. 

,,Som  jeg  'gjen  i  Lommen  stikker! 
var  det  saa  I,  Botti,  sagde?  — 
Jeg  er  mer  ei  ganske  sikker 

paa,  hvor  jeg  Avisen  lagde. 
I  mig  gav  den,  Signor  Brentå! 

—  nylig,  som  I  nok  kan  mindes,  — 
den  om  Slaget  ved  Magenta 

og  Romagnaen,  som  skal  vindes.  — 

G  u  a  r  d  i  a. 
Signor  Brenta!  —  Høist  uheldig, 
at  det  netop  saa  sig  falder! 
men  til  Gulvet  han  tilfældig 
taber  disse  to  Giomaler  ... 

—  fra  Turino!  — 

Brenta. 
Lidet  rører 
mig,  hvad  I  af  Snavset  tager! 

—  det  er  Sandhed,  hvad  I  hører, 
at  jeg  bragte  disse  Sager. 

Selv  jeg  Hk  dem,  lig  de  fleste 
her  i  Forli,  kjøbt  for  Penge, 
og,  at  rundt  de  bliver  læste, 
vidste  Politiet  længe! 

G  u  a  r  d  i  a. 
Signor  Brenta!  —  Vi  har  frittet,  ... 
efter  Kilden  ledt  med  Længsel, 
og,  da  nok  den  her  er  hittet, 
er  mit  Svar  til  Jer  nu  —  Fængsel! 

Brenta. 
Ser  I,  Guardia!  denne  blanke 
Kniv,  jeg  drager  frem  af  Armen? 
I  vil  hastigt  som  en  Tanke 
faa  til  Skaftet  den  i  Barmen, 
om  I  prøver  svagest  Raaben!   ... 
Følg  mig  Herre!  —  Undskyld  Tvangen! 

ud  hin  Dør. Ah!  —  Mænd  i  Vaaben! 

fuldt  om  Huset  og  i  Gangen!  — 

Guardia. 
Hei,  Peppino!  —  Grib  Kanaillen! 

G  i  a  n  i  b  e  1 1  i. 
Ind  de  trænger  —  hele  Vagten! 

Guardia. 
Nu  I  prøve  kan  Bataillen, 
Brenta!  —  Ser  I  Overmagten? 
Ja  her  er  de  nu  saa  mange, 
at  Jer  Kamplyst  nok  vil  styres  ... 
Giver  I  Jer  ei  tilfange, 
vil  der  ind  i  Stuen  fyres! 

Grib  ham!     Lænk  ham  fuldt,  forsvarlig 
—  begge  Arme!  —  Agt  ei  Saaret; 
dette  er  en  Mand  saa  farlig, 
som  en  Lænke  kun  har  baaret! 
Jeg  har  svævet  haardt  i  Angsten, 
for  at  bort  han  skulde  slippe, 
og,  har  nu  vi  fat  i  Fangsten, 
tør  den  ei  af  Haanden  glippe! 

Brenta. 

Ah,  forraadt! men  Dagen  kommer, 

der  befrier  os  fra  SpiOner! 

Guardia. 
Lyt,  min  Ven!  der  røres  Trommer 
bagom  Fortets  Bastioner. 
Nok  til  Eder  først  er  Raden; 
thi  en  Standret  det  betyder, 
og  at  man  paa  Esplanaden 
Jer  i  Morgengryet  skyder! 


Skomageren 

(alene). 

Ser  jeg  ud  vel  som  en  Due? 
Og  dog  var  jeg  en  af  Arten, 

her  placer't  som  Lokkedue 
for  at  faa  hans  Snak  paa  Farten. 
Fra  Gerolmo  faar  ansvare!  — 
han  har  Aflcui  lov't  for  Tingen, 
og  heui  lagde  fromt  den  Snare 
for  at  faa  ham  ta't  ved  Vingen. 


IX. 

(I  Klosterkirken,  hvis  Dunkelhed  kun  oplyses  fra  enkelte  Lamper 

ved  Helgenbillederne.) 

Abbed  Silva. 
Min  Datter,  staar  I  her!  —  nu  Nattens  Tid?  ... 

Faustiaa. 

Ja,  Fader  Silva!    Ja! 

Jeg  vidste,  at  Vigilien  skulde  synges 

ved  Midnat,  og  —  jeg  maatte  tale  med  Jer. 

I  var  hos  Bispen,  blev  det  sagt  ved  Porten, 

da  der  jeg  ringed*  paa; saa  har  jeg  ventet. 

Abbed  Silva. 
Hvad  feiler  Dig,  Faustina?    Følg  mig  hen 
til  Skriftestolen  der,  saa  kan  Du  tale 
i  Ro,  mit  stakkels  Barn!     Der  til  Vigilien 
er  end  en  liden  Stund;  —  først  Lys  skal  tændes. 

Faustina 

(foran  Slcriftestolen). 

I  tit  har  sagt  mig,  kjære  Fader  Silva! 
at  I  holdt  af  mig,  som  jeg  var  en  Datter. 

Abbed  Silva. 
Du  jo  mit  Gudbarn  er  — 

Faustina. 

Og  jeg  har  altid, 

Jonas  Lie :    Samlede  Vserker.    II.  *^ 

naar  hid  jeg  kom  til  Forli,  Eder  søgt, 

fordi  I  var  mig  som  en  anden  Fader 

og  altid  værdigedes  at  tale  med  mig; 

det  var  en  bamslig  Trang,  I  ei  forsmaaedc, 

skjønt  kun  for  lidt  og  ubetydeligt 

I  maatte  agte,  hvad  jeg  Jer  betroede, 

og  jeg  jo  skrifted'  hjemme  hos  Gerolmo. 

I  husker  nok,  da  Koleraen  rased*, 

I  ved  min  Fars  og  Moders  Dødsseng  stod, 

og  mig,  forældreløse,  selv  I  bragte 

hen  til  Molino,  til  min  Fa'rfa'rs  Hus 

og  stod  selv  Fadder  for  det  Barn,  I  redded\ 

Abbed  Silva. 
Det  alt  er  vist  og  sandt!  —  Men  hvortil  dette? 

Faustina. 
O,  frels  ham!  frels  ham!     Vil  I,  Fader  Silva? 
I  eier  Magt  dertil,  —  kan  Brenta  frelse! 
Jeg  har  forraadt  ham,  og  nu  skal  han  dø! 
En  Standret  alt  har  dømt  ham,  og  imorgen, 
naar  Solen  gryr,  hans  Blod  bedækker  Volden!  — 
Men  Fader!  —  dette  Blod  faar  jeg  paa  Haanden, 
som  har  forraadt  ham,  skjændigen  forraadt  ham! 

Abbed  Silva. 
Jeg  eie  Magten!  —  Hvor  kan  det  Du  tænke? 
Du  ham  forraadt?  —  Din  Tale  jeg  forstaar  ei. 

(Afsides.) 

Det  synes,  som  hun  Sammenhængen  aner! 

Faustina. 
Nei,  Fader,  —  nei!  —  jeg  véd  ei,  hvad  jeg  siger  ... 
Men  denne  Brenta,  —  vid,  at  jeg  ham  elsker, 
at  med  min  hele  Sjæl  jeg  elsker  ham; 
han  er  mit  Lys  og  Liv,  mit  alt  i  Verden! 
Og  kjære  Fader  Silva!     Eders  Gudbarn, 
som  I  har  kjær,  som  kj ender  Eders  Hjerte,  — 

hun  beder:  Frels  mig  fra  Fortvilelse! 

Ja  frels. hans  Liv!  —  O  nei!  —  han  skal  el  dø! 

Abbed  Silva. 
Din  Tale  er  forvirret,  Datter!    Jeg  forstaar, 
dens  Mening  er:  Du  en  Forbryder  elsker, 
hvis  Navn  er  Brenta,  nys  ved  Standret  fældt. 
Det  er  en  Sorg  —  af  Hjertets  allerstørste  — 
dog  Bøn  og  Bod  kan  vende  den  til  Glæde, 
saa  Du  forstaar.  Du  hildet  var  i  Synd 
og  takker  ham,  som  rev  den  af  dit  Bryst, 
at  ei  Du  med  Forbryderen  og  skulde 
forblindes  i  Forbrydelsen;  thi  disse 
ei  skilles  kan,  hvor  Elskov  daarer  Sindet. 

Faustina. 
Han  en  Forbryder!  —  Han! 

Abbed  Silva. 

Du  vil  ei  se! 
Er  han  ei  bleven  lovlig  fældet,  —  dømt 
af  Mænd,  som  valgtes  dertil  blandt  de  bedste 
af  Tropperne?    Faldt  han  ei  paa  sin  Gjeming? 
Vil  Du,  Faustina!  vel  det  Ansvar  vove 
at  stanse  dette,  stanse  Lovens  Arm, 
hvor  Statens  Velfærd  kræver  hastigst  Dom 
og  dobbelt  Strenghed  midt  i  Farens  Tid? 
Et  Liv  med  dette  blev  en  evig  Anger, 
en  Vægt,  der  knuged*  altid  tyngre,  tyngre 
paa  dine  Livsaar;  til  Du  for  den  segned*. 
Hvad  taler  jeg?  —  Vi  kunde  dog  ei  begge 
ham  frelse,  gav  vi  derfor  end  vort  Blod,  — 
•nu  Dommen  falden  er,  hver  Udvei  stængt! 
Saa  er  der  kun  igjen  at  tage  Sorgen, 
saa  Du  blir  rig  ved  dens  Velsignelse. 
Min  Datter!  —  vi  skal  sammen  i  den  stride! 

Faustina. 

I  vil  ei.  Fader  Silva!  —  vil  ei  frelse? 

tf 

—  Jeg  ser,  ~  de  fører  ham  til  Esplanaden! 
I  vil  ei!  —  slig  som  Eder  her  jeg  beder! 

O  Fader!  husk!  —  det  er  Jo  Eders  Gudbarn, 
som  vrider  Hænderne  fortvivlet  for  Jer! 

Silva. 
Jeg  kan  ei,  Datter!  kan  ei. 

(Afsides.) 

Hun  mig  rører 
ret  inderligt!  ...  Hvor  er  det  dog  infamt 
at  blive  Bøddel  slig  med  egne  Hænder! 

Faustina. 

—  endskjønt  I  véd,  at  han  for  mig  er  alt! 

Silva. 
Hvad  kan  jeg.  Barn! 

Faustina 

(med  en  Beslutning). 

I  kem  ham  redde,  Fader! 
og  maa  ham  frelse;  —  thi  han  er  forraadt, 
ei  blot  af  mig;  men  Skriftens  Segl  er  brudt!  — 
Ja,  jeg  vil  raabe  ud,  at  Skriftestolen, 
den  maa  ei  troes  mer,  den  nyttes  ud, 
naar  man  sin  Fordel  ser,  —  vil  nogen  ramme! 

Silva. 
Forfærd  mig  ei,  Faustina!  —  vildt  Du  taler, 

—  af  Sorgen  overvældet  nu  Du  raser! 

Faustina. 
Nei,  jeg  er  rolig.  Fader!  kold  og  rolig. 
Tag  her  min  Haand  og  kjend,  den  skjælver  ikke, 
skjønt  jeg  har  skjælvet  nu  den  hele  Mactned; 

—  i  al  den  Tid  jeg  ei  har  følt  slig  Ro 
som  dette  Øieblik;  thi  nu  paa  Jorden 
jeg  frygter  intet  —  uden  Brentas  Død! 

Silva. 
Tys!  Tys!  min  Datter!  —  Ei  saa  høit  tør  tales, 
Du  er  i  Kirken! 

Faustina. 
Jeg  vil  hviske  sagte, 

—  endnu;  —  der  siden  høilydt  nok  skal  raabes!  .. 
fortælles  en  Historie,  o!  saa  mørk  og  blodig, 

at  Stenene  skal  springe  op  af  Gaden 

og  knuse,  knuse,  til  der  findes  ei 

en  Skriftestol  igjen  mer'  i  Romagnaen! 

Jeg  det  fortælle  skal  besindigt,  roligt, 

ei  ivre  —  nei!  —  slig  just,  at  man  mig  tror, 

til  Venner,  Slægtninge  rundt  om  i  Dalen 

og  her  i  Forli,  hvor  mig  alle  kj ender, 

og  nok  de  vide,  at  mit  Ord  kan  troes. 

Silva. 
Naar  Du  faar  raset  ud,  da  vil  Du  lettes, 

—  og  jeg  ei  huske  skal  et  Ord  deraf. 

Faustina. 
Jeg  skrifted  for  Gerolmo  som  for  Gud! 
Fordi  hans  Færd  som  Brøde  paa  mig  tynged', 
og  længer  ei  jeg  kunde  bære  dette, 

—  at  Brenta  Manden  var,  som  vakte  Uro 
i  Forli  Festens  Dag,  at  han  var  Fangen, 
de  søgte  efter  overalt  i  Høst, 

og  at  jeg  havde  frelst  ham  i  vor  Vigne, 

og  hvordan  selv  saa  dybt  jeg  da  blev  fangen! 

Han  svared  mildt  og  tog  det  Løfte  af  mig, 

at  jeg  som  Bod  for  denne  svære  Synd 

engang  i  Tiden,  naar  de  gamle  dør, 

skal  give  Møllen,  Vignen  til  Kapellet. 

Men,  da  tilfældig  jeg  slog  Øiet  op, 

et  Blik  jeg  mødte  o!  saa  mørkt  af  Trudsel, 

saa  haardt  som  Is!    Skjønt  straks  det  skjulte  sig, 

jeg  grant  forstod,  at  han  mig  havde  røbet 

udaf  sit  Øies  Dyb  sin  sande  Tanke. 

Og  siden  saa  jeg  ikkun  dette  Blik! 

Jeg  har  det  seet  nu  den  hele  Maaned, 

om  Natten  har  det  skræm't  mig  op  af  Søvnen  ... 

forborgent,  koldt  det  ser  —  forfærdeligt! 
Det  stirred'  slig,  at  mer  jeg  fik  ei  Ro. 
Tilslut  jeg  holdt  ei  ud  at  blive  hjemme; 
jeg  vidste,  Brenta  gik  blandt  skjulte  Snarer. 
Jeg  maatte  hid  til  Forli,  hvor  han  er, 
og  bad  om  Lov  at  blive  hos  Antonia, 
for  om  hans  Vei  i  Stilhed  der  at  vaage. 
Jeg  f  rygted'  det  —  som  netop  nu  er  hændt  I 
Han  skulde  reise  just!  —  det  fik  jeg  vide 
af  Fiametta,  Søster  til  Bronzetti, 
hvor  Brenta  bor.    Hun  var  en  tro  Veninde 
af  mig  fra  Skolen  af,  forstaar  saa  meget, 
at  hun  betror  mig  roligt  alt  om  ham. 

Silva. 
Nu  er  det  kommet  vidt  med  Dig,  Faustina!  — 
Ja,  saare  vidt! 

Faustina. 
Kanhænde,  Fader  Silva! 
Men  det  jeg  véd,  at  med  Skomageren, 
som  bor  p^a  Hjørnet  skraas  for  San  Pietro, 
med  ham  har  Munken  talt     Det  Fiametta 
har  set,  —  og  det  var  ham,  som  angav  Brenta. 
Men,  om  jeg  aldrig  vidste  noget  deraf, 

—  Gerolmos  Blik  dengang  for  mig  er  Vished 
saa  sikker,  dyb,  at  intet  kan  den  rokke,  — 
hans  Øie  dømte  ham  hin  Stund  til  Døden! 
Og,  at  jeg  tror  det,  —  det  skal  alle  høre, 

og  Munken  dømmes,  som  han  selv  har  dømt! 

Silva. 

(Inde  i  Skriftestolen,  oprert,  i  egne  Tanker.) 

Hun  er  istand  dertil!  —  Hun  gjør  det,  —  det  er  klart! 
Hm!  —  dette  er  en  Sag,  der  blir  alvorlig,  — 
og  dobbelt  nu,  vi  trænger  høit  til  Tillid! 

—  Hun  maa  forsvinde!  —  Nei  det  gaar  ei  an, 
i  denne  Tid  —  og  Egnens  første  Pige, 
Faustina  Strozzil Love  sig  til  Nonne? 

—  Hun  gjør  det  ei  —  med  hendes  Karakter  ... 
At  lade  Manden  flygte  lod  sig  gjørel 

—  Et  Taushedsløfte  mod  at  Brenta  frelses?  — 
Paa,  at  hun  tier,  tør  Jeg  rolig  stole; 

—  men  det  var  surt,  han  er  os  altfor  vigtig, 

—  dog  sidst  af  alt  maa  Kirken  faa  et  Angreb 
af  den  Natur,  det  blev  for  farligt  nu  ... 

...  det  blev  Fordærv!  —  Da  heller  værste  Udvei  — 
hun  maa  forsvinde!  —  Bedre  maaske  dog?  — 
Gerolmo  skal  inat  jo  Brenta  skrifte  ... 
Ja,  det  maa  til, ogsaa  for  hendes  Skyld! 

Faustina 

(fortsættende). 

—  Se,  det  jeg  raaber  ud,  blir  han  ei  frelst! 
Og  alle  vil  de  tro  mig;  —  hver  en  Kvinde 
vil  tro  mit  Ord!  —  Ja,  over  al  Romagnaen 
vil  Skriftestolen  frygtes,  skyes,  hades! 

indtil  den  Mand  er  dømt,  som  slig  den  krænkedM 

Silva. 
Du  farer  vild,  mit  stakkels  Sorgens  Baml 

—  men  Du  mig  rører  dybt,  ja  inderligt, 
og,  kunde  jeg  ham  frelse,  vist  for  din  Skyld 
jeg  gjorde  det;  men  ei  jeg  tror  Gerolmo 
istand  til  Svig,  endsige  til  slig  Brøde, 

der  vilde  raabe  ind  i  alk  Himle 

og  lade  Kirkens  tyngste  Straffedom 

for  Sacrilegium  falde  paa  hans  Hoved. 

Han  en  mensvoren!    Han!  —  som  gjerne  gav 

for  Kirkens  Sag  ja,  blev  det  krævet,  —  Livet! 

F  a  u  s  t  i  n  a. 
For  Kirkens  Sag!  —  der  rører  I  just  Saaret, 
for  Kirkens  Sag  — 

Silva. 
Nei,   hør  Faustina  mig! 
At  Du  kan  se,  hvor  stort  Du  her  har  feilet, 
at  Du  kan  tro.  Du  i  Gerolmo  har 

en  Ven  el  mindre  trofast,  værd  din  Tillid, 

end  selv  jeg  er,  der  lider  med  din  Sorg,  | 

som  var  den  min,  og  derfor  blir  saa  svag,  — 

—  saa  vid,  jeg  selv  vil  tale  med  Gerolmo, 
om  ei  der  Udvei  er.  —  Han  skal  ham  skrifte. 

Faustina.  j 

Han  skrifte  Brenta!     Stanser  min  Forstand? 
Ahl  —  for  at  forske  ud  hans  lagte  Planer! 

Silva. 
Nei!  sikkert  vil  han  røres  af  din  Sorg. 
Han  har  jo  kjendt  Dig  alt  fra  Barn  og  taaler, 
saalidt  som  jeg,  at  se  Dig  slig  fortvile. 
Dertil  er  og,  —  det  kan  ei,  tør  ei  nægtes  — 
hin  Standretsdom  hel  ilsom  og  forhastet. 
Fra  en  Forbryder  Brenta  blir  en  Mcmd, 
mod  hvem  man  mulig  dog  her  har  forbrudt  sig. 

Faustina. 
Jeg  tør  ei  tro,  —  der  straaler  frem  et  Haab! 
Af  Eders  Ord  jeg  ikkun  dette  ene 
forstaar,  kun  det,  —  at  han  kan  frelse  Brenta! 
Jeg  rykker  ud,  hvad  før  jeg  om  ham  tro'de, 
ud  af  mit  Bryst  med  begge  mine  Hænder! 

Silva.  ^ 

Han  gjør  det  aldrig,  om  han  selv  ei  indser, 
at  saadan  just  Retfærdighed  der  fremmes. 
Men,  har  jeg  først  paa  Sagen  gjort  ham  klar, 
vi  bruger  Kirkens  Indulgentia; 

—  den  gjennem  Fingre  ser,  —  det  lader  ske. 
Gerolmo  —  mærk  Dig  vel!  —  tør  ei  ham  udfri, 
kun  ei  forhindre,  at  Du  selv  ham  frelser. 

At  Du  er  modig,  véd  jeg  jo,  Faustina,  — 

og,  lad  mig  tænke, ^  Ja,  den  Vei  er  mulig!  ... 

om  Du  er  rolig  nok,  derpaa  beror  det 
Som  vanligt  sørges  for,  at  Brentas  Lænker 
blir  tagne  af,  naar  Munken  skal  ham  skrifte. 

Mens  da  Du  ensom  venter  foran  Døren, 
fæst  Rebet  i  den  Glugge,  hvor  han  stansed\ 
Men,  ser  Du,  Fangens  D(ar  er  fri,  —  saa  hcuid'll 
Du  har  to,  tre  Minutter  kun,  —  benyt  dem! 
Da  maa  det  ske,  —  om  ei,  er  Sagen  tabt! 

Faustina. 
Vær  tryg,  min  Fader!  —  jeg  er  ganske  rolig. 

Silva.    ■ 
Naar  alting  udført  er,  —  og,  om  det  lykkes  — 
bortfjern  Dig  straks!    Det  er  en  farlig  Færd; 
thi  om  Du  røbes,  —  Munken  ei  Dig  kjender! 

Faustina. 
Angiv  mig  frit  da  kun  som  Brentas  Ven! 


(I  Fængslet.) 

Brenta. 
Han  vilde  skrifte  mig  —  og  fik  sit  Svar, 
Italiens  Sag  er,  hvad  jeg  ham  vil  skrifte!  ... 
og  vred  han  gik  sin  Vei  i  saadan  Hast, 
at  Manden  glemte,  Nøglen  staar  i  Døren. 
Nu  kommer  han  igjen.  —  Hvad?  —  Hvem  er  det? 

Faustina. 
Flygt  nordpaa!     Flygt!  —  Nu  hvert  Sekund  er  Livet! 

—  I  Gluggen  her  paa  Gangen  hænger  Rebet  ... 
i  Fængselsgaardens  Mur,  —  den  lille  Laage 
ved  Pinien  der!  —  ad  den  Gerolmo  kom  — 

den  staar  paa  Klem!  —  men  alt  maa  være  færdigt, 
før  Munken  husker,  at  han  glemte  Nøglen! 
...  med  Fængslets  Vogter  han  derude  taler! 

Brenta. 
Faustina!  —  I?  —  Tør  jeg  mig  selv  vel  tro? 
I  voved  det  for  mig!  —  en  saadan  Fare! 

—  vil  frelse  mig? 

F  a  u  s  t  i  n  a. 
Jeg  Eder  har  forraadti 

B  r  e  n  t  a. 
Jeg  vidste  jo,  Du  maatte  engang  komme! 
—  Saa  svar,  Faustina!  svar,  at  Du  er  min! 

Faustina. 
Ja,  Brenta!  helt  og  holdent  er  jeg  din, 
var  det  forlængst,  —  forstod  ei,  —  turde  ikke! 

O,  hastigt!  hastigt! Nedenfor  er  dybt!  — 

Farvel,  min  Elskede! Madonna  hold  ham 

nu  med  din  Frelsenshaand! Jeg  end  ham  skimter 

Han  er  dernede! Tak!  —  Jeg  har  ham  frelst! 


X. 

(Hos  Flametta  1  Forll;  —  hun  og  Faustina  alene  paa  Loorflrlaen.) 

F  i  a  m  e  1 1  a. 
Ja  vist.  Faustina!  —  den  jeg  planted  selv; 
jeg  har  den  elsket  op  tre,  fire  Aar. 
Den  grønne  Vedbend  som  en  Løvsal  snor  sig 
nu  rundt  om  Loggia'n  her  den  hele  Sommer;  — 
den  af  sig  selv  har  klattret  op  ad  Muren. 

Faustina. 
Og  her  han  sad? 

Fiametta. 
Hvem  mener  Du?  —  ah,  Brenta!  — 
Aa  nei!  saa  ofte  ei.  —  Jeg  husker  dog, 
det  var  en  Aften  sent;  —  han  sad  her  længe 
med  Armen  mod  Gelænderet  —  der  paa  Bænken;  — 
det  var  en  Maanenat,  en  af  de  sjeldne, 
og  Roncoen  skinned'  som  en  Snor  af  Sølv. 
Han  sad  der  ubevægelig  og  stirrede 

og,  da  jeg  gik  tilsengs,  han  var  der  endnu. 
Det  undred'  mig,  at  denne  barske  Mand 
dog  kunde  føle  saadan  for  Naturen. 

F  a  u  s  t  i  n  a. 
Hvor  saa  han,  siger  Du? 

Fiametta. 

—  Saa,  ...  mod  Molino;  — 
der  er  jo  ogsaa  skjønt  med  Skov  og  Høie. 

Faustina. 
Og,  naar  han  kom  om  Aft'nen?  —  saa  han  træt  ud? 

Fiametta. 
Han  blev  jo  ofte  mange  Nætter  ude; 
men,  naar  han  kom  og,  støvet,  solbrændt, 
i  Trappen  raabte:  ,,Er  Bronzetti  her!"  — 
jeg  sa€^  hvordan  min  Broders  Ansigt  lyste; 
thi  han  holdt  af  ham  mere  end  af  nogen. 
Kun  lidt  de  talte,  —  han  var  knap  af  Ord;  — 
men  sikkert  nok  de  to  forstod  hinanden. 
Et  Bæger  Vin,  lidt  Broddo  og  Salat 
stod  altid  færdig  til  ham,  naar  han  kom, 
—  selv  Nattens  Tid;  men  han  var  tit  saa  træt, 
at  ei  han  spiste  før  den  næste  Morgen. 

Faustina. 
Ei  fuldt  saa  høi  er  Brenta  som  Bronzetti. 

Fiametta. 
Det  er  vel  klart,  —  der  feiler  mindst  en  Haandsbred, 
min  Broder  er  jo  lang  og  smal  af  Vækst  ... 

Faustina. 
men  høiere  end  Dig;  —  Du  er  og  saadan  ... 

Fiametta. 
Jeg  tror,  som  mig  —  ja  vel  saa  høi  som  jeg; 
han  kunde  staa  just  saadan  læn't  til  Karmen, 
da  strøg  hans  Haar  i  Dørens  Overkant. 

Faustina. 
Lad  mig  det  prøve  ...  Saadan  ...  knapt  min  Haand 
kun  to,  tre  Fingre,  ...  netop,  hvad  jeg  troede!  ... 
...  og,  straks  din  Broder  hørte  Brentas  Flugt, 
han  og  drog  nordpaa  ... 

Fiametta. 

Ja,  han  fik  ei  Ro. 
Men  sig  mig,  —  fatter  Du,  hvordfitn  hfitn  flygted' 

—  saa  pludseligt,  skjønt  alt  var  saa  bevogtet? 

Det  var,  som  han  forsvandt;  —  ja,  der  gaar  Rygter 

om,  at  naturligt  ret  det  ei  gik  til. 

Slig  skal  han  have  frelst  sig  engang  forhen 

fra  Mantua,  hvor  han  har  siddet  fangen 

fra  sidste  Krig,  —  og  der,  som  her,  var  Maaden 

saa  hel  vidunderlig,  saa  rent  utrolig; 

thi  der  var  Tage,  Taame  himmelhøie, 

saa  det  var  fast,  som  om  han  kunde  flyve. 

Faustina. 
Ja,  den,  som  eied*  nu  den  Kunst  at  flyve! 

—  jeg  vilde  kredse  videnom  og  speide! 

Fiametta. 
Du  er  et  Martsveir  rent  idag,  Faustina! 

—  Se,  der  gaar  Munkene  i  brune  Kutter 
og  Lys  foran.  —  Hvem  mon  de  nu  begraver? 
Som  Solen  steger  i  de  tomme  Gader, 

nu  Stenbroen  gløder  under  Fødderne, 

—  ja,  det  er  godt,  at  nu  de  har  Sandaler! 

Faustina. 
Tror  Du,  det  varer  længe? 

Fiametta. 

Hvad?  —  med  Toget? 

Faustina. 
Nei,  nei,  —  jeg  tænkte  just  paa  noget  andet! 

—  før  Efterretninger  vi  faar  der  nordfra, 

fra  Krigen?  —  I  Gazettaen,  som  iforgaars 
din  Fader  viste  mig,  som  vanligt,  fandt  jeg 
det  samme  kun,  —  at  end  man  intet  vidste! 

—  Nei,  der  er  intet  dog,  der  saa  k^n  spænde, 
optage  Tanken  slig  som  en  Gazetta! 

Tror  Du,  din  Fader  snart  vil  faa  en  ny? 

—  til  Natten  kanske?  —  Slig  han  faar  dem  jo. 
Jeg  komme  skal  imorgen  ganske  tidligt; 

thi  jeg  maa  være  hjemme  udpaa  Dagen; 
jeg  loved  Fa'rfa'r  det,  —  han  venter  mig. 
Jeg  vækker  Dig  med  Solen,  Fiametta! 


Faustina 

(ridende  i  en  Hulvei  hjemover  fra  Forli  med  Beppo;  —  udbryder  pludselig). 

Hvilken  en  Dag!  —  og  hvilken  en  Vei! 

Beppo. 
Signora  det  synes!  —  Ja,  gjeme  for  mig. 

Solen  staar  stegende;  — 

var  her  en  kvægende 
Vanddraabe  blot;  men  j€g  finder  den  ei! 

Faustina. 
Tænk  paa  imorges,  da  Solstraalen  brød 
sig  over  Engen  med  tusindfarvet  Glød,  — 

paa  den  forfriskende 

Luftning,  som,  hviskende 
Skovens  Godmorgen,  om  Kinden  sig  gjød! 

Beppo 

(grætten). 

Det  var  imorges,  og  det  er  nu  glemt,  — 
skjønt  Signorina  er  saadan  ei  stemt. 

Faustina. 
Inde  i  Skjulene 
sidder  nu  Fuglene 
alle  for  Heden  bag  Grenene  gjemi 

Om  jeg  nu  kunde,  —  vakte  jeg  dem, 
saa  de  kom  tusindvis  flagrende  frem! 

...  satte  sig  gyngende,  ^ 

kvidrende,  syngende 
rundt  om  paa  Grenene,  mens  vi  drog  hjem. 

Om  jeg  nu  kunde! Hvor  alting  er  lyst,  — 

aldrig  en  Dag  saa  al  Solen  blev  kys'tl 

Det  er,  som  kjender  jeg 

nu,  at  der  tænder  sig 
Jubel  og  Glæde  ved  alt  i  mit  Bryst 

Ja,  hvilken  Dag!  —  og  hvilken  en  Vei! 

Beppo. 
Signora  er  munter,  —  ja,  gjeme  for  mig;  — 
rid  I  kun  syngende! 

Faustina 

(lidt  efter). 

Hvor  det  er  tyngende 
saadan  at  længes, ak,  —  længes  som  jeg! 


(En  Ugestld  senere.  —  I  MøUen  henlmod  Aften.) 

Faustina. 

—  Ved  Solferino!  —  Hvilket  deiligt  Navn!  — 

—  som  ,, bærer  Sol"  —  ja  Glæde,  Lykke,  Jubel 
udover  al  Italien,  —  i  hvert  Hjerte! 
Napoleon  og  Vittorio  herligt  seired*, 

de  østerrigske  Tropper  viger  slagne! 

I  Mandags  Nat  var  Forli  som  et  Lyshav 

illumineret.  —  Fra  de  andre  Byer 

vi  og  saa  Skjæret  —  at  de  hilsed*  Seiren. 

De  tre  Kurerer,  der  fik  friske  Heste, 

jo  det  fortalte,  hver  paa  samme  Maade. 

—  Ja,  det  maa  troes,  —  være  vist  og  sandt; 
min  Fa'rfa'r  tror  det  jo.  —  For  hver  en  Gang, 

jeg  ser  en  Støvsky  reises  fjernt  paa  Veien, 
jeg  gribes  af  en  Hjerteangst.     Hvorfor?  — 
Og  dog,  —  det  hed  jo,  tusinder  er  faldne!  — 
at  Slaget  blodigt  var  som  faa  i  Verden! 

0  Brenta!  Brenta!  vil  Du  ikke  komme, 

fortælle,   at  Du  lever! 

Tør  jeg  ængstes, 

nu,  Gud  gav  Seiren  saa  vidunderlig? 

—  Det  er  ei  Frygt,  —  jeg  bare  tør  ei  tro 

saa  stor  en  Lykke! 

Nogle  ser  jeg  gaa 

paa  Veien  der;  —  de  vandre  lærredsklædte, 

—  tre,  fire  Mænd.  —  De  stanser,  ser  hid  op;  - 
de  to  har  Bind  fra  Skuldren  ...  Saarede!  — 
Det  er  frivillige,  som  vender  hjemad! 

Faustina. 

(Gaar  ud  til  dem  paa  Veien  med  Vin.) 

1  kjæmpet  har!  —  Et  Bæger  Vin  Signori! 

Mændene. 

Tak,  Signorina! 

Giulio. 
Tak,  Faustina  Strozzi! 

F  a  u  s  t  i  n  a. 
Ah,  Giulio,  —  Fomaroens  Søn  ved  Broen! 
Og  I  er  saaret  —  Stakkel!    I  var  med 
den  store  Dag? 

Giulio. 
Ja  vist,  ja  vist,  Faustina! 
Vi  var  alle  med;  men  jeg  har  Feber 
og  tørster  saa,  ja  giv  mig,  —  giv  mig  Vin! 

Faustina. 
Der,  drik!  ...  forsigtigt.  —  Saa  I  Carlo  Brenta? 

Giulio. 
Da  San  Martino  tredie  Gang  vi  stormed', 
jeg  saa  ham,  —  ja,  det  er  en  Mand  af  Jern, 

der  blir  til  noget  stort;  men  saa  kom  Kuglen 

igjennem  Armen  her,  og  alt  gik  rundt. 

Jeg  vaagned'  først  om  Kvelden,  blev  forbunden; 

men  Seiren,  den  var  vor,  Martino  taget!  — 

De  havde  stormet  tre  Gang'  til,  jeg  tror, 

før  den  blev  ryddei 

Faustina. 

Ingen  saa  da  Brenta? 

En  af  Mændene. 
Umuligt,  Signorina!  —  Ingen  ser 
paa  saadan  Dag  for  Krudtrøg  seks  Skridt  fra  sig. 
—  En  Nat  paa  Pladsen  mellem  Jammerraab 
er  ei  behagelig.    Vi  Kjendingsfolk 
fra  Forlidalen  valgte  at  gaa  hjemad 
med  vore  Saar  med  Giulio  og  Pisano, 
saa  kan  vi  pleies  her.  —  Vi  gik  den  første  Nat, 
og  siden  har  man  kjørt  os  lange  Stykker, 
fra  Sted  til  Sted  ... 

Faustina. 
Tag  og  af  os  en  Vogn, 
saa  kjører  Bcppo  Eder  hver  tilhuse. 


Tak  Signorina! 


En  af  Mændene. 


(Faustina  gaar  ind.) 


En  anden 

(seende  efter  hende). 

—  Ja,  forunderligt,  — 
det  er  Giuseppes  egen  Sønnedatter; 
—  den  gamle  er  en  stædig  Præsteven! 


Ffiwustina 

(alene). 

En  Mand  af  Jern,  —  der  blir  til  noget  stort!  — 
De  siger,  den  Slags  Mænd  ei  Kugler  rammer; 

og  dog  jeg  føler  o,  saa  dyb  en  Angst!  — 

—  Der  gaar  Gerolmo  ind  Kapellets  Dør; 
nu  har  vi  Aften  snart.  —  Hvor  underligt, 
at  som  sædvanlig  alting  gaar  i  Huset! 

Giuseppe 

(taler  inde  fra  Stuen). 

Saa  kom  nu  ind,  Faustina!    Hvad  Dig  feiler, 

jeg  fatter  ei;  men  Du  er  syg,  ...  har  Feber, 

og  halvt  jeg  har  det  selv;  thi,  som  det  lader, 

skal  Verden  vendes  om  i  disse  Dage. 

Der  er  ei  mere  Tvivl,  —  Vittorio  har  seiret, 

og  nok  vi  gamle  Folk  faar  lære  om, 

saa  surt  det  falder.  —  At  Romagnaen  gaar 

den  Vei,  hvor  Magten  tynger,  er  sandsynligt!  — 

Den  gamle  Tid  var  bare  altfor  god  ... 

saa  god,  at  Folket  ei  den  kunde  bære. 

—  Ja,  jeg  er  gammel  selv;  det  er  en  Trøst, 
det  blir  ei  min  Tid,  den,  som  nu  vil  komme! 

Faustina. 
Paa  San  Giovanni  Dag  det  var,  de  kjæmped*, 
til  Natten  faldt;  —  men  Rygtet  jo  forstørrer,  — 
en  saadan  Mængde  faldne  er  umulig;  — 

Giuseppe. 
Hvorfor,  Faustina? 

Faustina. 
—  dog  ei  rimelig. 

Giuseppe. 
Jeg  tænker,  de  har  faat  betale  Seiren;  — 
thi  der  stod  Alvor  paa  den  anden  Side, 
Kanoner,  Disciplin  og  gammel  Ære. 
De  har  havt  Tallet  mod  sig,  det  er  klart  — 

R  o  s  e  1 1  a. 
Tænk  Dig  engang,  at  som  frivillige 
der  har  og  fulgt  endel  forløbne  Præster 

Jooas  Lie:   Samlede  Værker.    II.  ^ 

med  sine  Sognebørn,  som  de  forlokked*! 

—  Sligt  kan  gaa  for  sig  nord  i  Lombardiet. 

Faustina.  . 

Om  nu  Italien  samles  til  et  Hige! 

■ 

Giuseppe. 
Ti,  Barn!  —  Og  dog,  nu  er  det  nok  vi  gamle, 
som  faar  at  tie,  ...  lystre  smukt  de  unge  — 

Vito 

(kommer  ind). 

Henover  Veien  gaar  et  langsomt  Tog 
af  saarede,  —  de  vist  skal  op  til  Forli. 
Der  er  og  Vogne  deriblandt,  —  og  Kranse 
de  har  paa  Bajonetterne  og  grønt!  — 
Om  knapt  en  Time  vil  de  være  her! 

Giuseppe. 
Sæt  en  Barile  Vin  til  dem  ved  Veien; 
det  er  jo  Kristenpligt,  — 

(Afsides.) 

kanske   og  klogt. 

(Heit.) 

Jeg  vil  el  gaa  didned;  men  Du,  Faustina, 
med  Vito  og  én  til  faar  sørge  for  dem.  — 

—  Du  er  saa  stille,  stirrer  saa.  Faustina! 
Nu  faar  vi  spise,  —  Verden  sta^r  jo  endnu! 

Faustina. 
Jeg  kan  det  ei  iaften,  kjære  Farfar! 

(Gaar  ud.) 

„Den  staar  jo  endnu!"  —  Ja,  —  Og,  ^aar  jeg  vide, 

at  Brenta  lever,  bliver  den  saa  rig, 

som  jeg  h€ur  aldrig,  aldrig  tænkt,  den  kunde!  — 

(Til  Vito  foran  Porten.) 

Paa  Bænken  her!  —  Og  sæt  saa  Bordet  foran  ... 
tre,  fire  Bægre  til!    Du,  Violetta! 
læg  Brødet  rundt  —  Nei,  dette  er  ei  nok; 
skja^r  mer  Latuga,  den  er  sund  og  kjølig. 

jeg  skal  den  lave  til.     Og  hør,  Anina! 
Der  ligger  friske  Mandler  jo  paa  Salen 
og  Aprikoser,  Ferskener  og  Meloner; 

—  bring,  hvad  vi  har,  saa  skal  jeg  pynte  Bordet 
med  grønt  fra  Laurbærtræet.  —  Hjælp  mig,  Vito! 

—  nei,  skjær  deroppe,  der  er  Løvet  tæt  — 

Violetta. 
Nu  kommer  de,  —  vi  har  dem  nær  bag  Hjørnet. 

—  De  stansed'  der,  — 

Faustina. 
dog  ikke  ved  Cypressen! 

—  det  er  et  Varsel,  —  saa  mit  Blod  det  stivner! 
Kun  Overtro!  —  ja,  jeg  er  svag  iaften. 

Vitos  Stemme  bag  Hjørnet  af  Muren. 
Kjør  frem  med  Vognen,  —  ikkun  nogle  Skridt!  — 
saa  vil  I  finde  færdig  lidt  Forfriskning! 

—  Saa,  —  han  er  saaret  haardt  den  Mand  i  Halmen! 
Ja,  jeg  skal  lede  Hestene  ved  Tømmen.  — 

Se  saa,  —  ved  Porten  her! 

Faustina 

(ser  ind  i  Vognen). 

Bronzetti  —  I!  —  Og  saaret,  —  haardt  jeg  ser! 

—  i  Skuldren  og  i  Brystet! 

Bronzetti. 

Neppe  Døden 
dog  denne  Gang 

En  af  Mændene. 

Nei,  Feltskjær'n  udtog  Kuglen, 
han  tør  ei  tale  meget 

Fauslina 

(beier  sig  over  ham). 

Lever  Brenta? 

22* 

Bronzetti. 
Faustina,  bøi  Dig  nærmere  og  hør  mig. 
Jeg  bringer  Sorg.  — Nei,  se  ei  paa  mig  saa, 
stir  ei  saa  hvid,  forfærdet  —  vær  Faustina, 
den  stærke  Kvinde,  som  vandt  Brentas  Hjerte! 

Faustina. 
Nei,  nei,  Bronzetti,  —  nei!  —  o  sig  ei  mer'! 
Han  er  da  saaret,  —  saa  han  ei  kan  flyttes?  — 
kun  saaret  vel,  Bronzetti?  —  Sig,  han  lever! 
I  er  saa  mørk  i  Øiet,  —  svarer  ikke. 
I  tror  da,  han  skal  dø?  —  Barmhjertighed! 

Bronzetti. 
Jeg  bringer  Sorg  —  og  Brentas  sidste  Hilsen! 

FaustincL 
Hans  sidste  Hilsen  ...  er  han  —  ikke  mere? 

Bronzetti. 
Han  faldt  paa  San  Martino  ved  min  Side, 
da  Høien  stormedes  for  sjette  Gang, 

—  som  den  vi  tog,  —  blev  skudt  igjennem  Brystet. 

Faustina 

(boicr  HoNcdct  ned  paa  Hænderne,  som  hun  folder  paa  Vognhjulet;   —  efter 

en  Pause). 

Han  lever  ei!  —  Jeg  kan  det  ei  forstaa. 

—  Og  har  jeg  ikke  vidst  det  i  mit  Hjerte 
i  disse  Dages  Angst?  —  Madonna  mia! 
Barmhjertighed!    Du  ser,  Du  knuser  mig! 

(Hun  synker  henover  Vognhjulet.) 

Bronzetti. 
Vær  stærk,  Faustina!    Brenta  vented'  det! 

—  Han  bad  mig  selv  at  bringe  Budet  til  Dig  — 
hans  sidste  Hilsen  vil  Du  ikke  miste,  — 

ei  sandt!  —  ei  miste  den,  —  Du  elsked'  ham.  — 
Betænk,  —  det  times  ketn  og  mig  at  dø!  — 

Faustina 

(ser  op  paa  ham  og^  siger  med  klanglos  Stemme). 

Jeg  fik  just  se,  at  der  var  I.ykke  til, 
saa  sluktes  den!  —  nu  skal  jeg  være  ene! 
—  Fik  være  saa,  om  Livet  kun  var  kort; 
men  Livet  varer  ...  varer!  ... 

Bronzetti. 

Det,  Faustina! 
just  Brenta  mente,  at  Du  vilde  føle, 
som  han  mod  Døden  sad  og  tænkte  paa  Dig. 

Faustina. 
Hans  sidste  Hilsen  bringer  I?  —  til  mig, 
som  leve  skal,  —  alene  —  uden  ham! 
Ja^  tal,  Bronzetti!  —  Lad  mig  høre  alt! 
fortæl  mig  nøie,  nøie,  —  jeg  skal  lytte 
og  bøie  Øret  til,  om  blot  I  hvisker, 
og  ikke  bryder  af;  men  alting  —  alt! 

Bronzetti. 
Vi  sad  paa  Jorden  begge,  og  jeg  støtted'  ham 
saa  godt,  jeg  kunde,  —  jeg  var  saaret  selv; 
men  jeg  forstod,  at  snart  han  maatte  dø. 
Han  laa  der  bleg  og  lænet  til  mit  Knæ 
hel  taus  én  Stund;  —  da  sukked  han  sørgmodig: 
,,Det  er  dog  haardt  at  dø  fra  den,  én  elsker! 
just,  som  én  skulde  leve!  —  det  'er  tungt!  — " 
Lidt  efter  yttred*  han,  som  om  han  grubled': 
,,Det  vil  Dig  synes  svært.  Faustina  Strozzi! 
Du,  som  skal  bære  det!  —  Dog  han,  som  modned' 
vor  Kjærlighed  hemede,  har  det  villet! 
Han  svigter  ei,  —  vi  mødes  nok  igjen!  — 
Vist  vil  hun  sørge  nu.  Faustina  Strozzi. 
Og  dog  —  vor  korte  Tid  den  gav  Dig  noget, 
saa  Livet  blir  ei  fremtidsløst  og  øde;  — 
det  ny  Italien  trænger  og  til  Kvinder, 
der  ser  dets  Sag  og  ville  kjæmpe  for  det." 

Da  smilte  han  og  hvisked:  —  „Hils  Faustina, 

at  hun  maa  leve,  virke  for  Italien, 

som  om  Jeg  daglig  stred  ved  hendes  Side,  — 

at  jeg  befaled'  det  den  Stund,  jeg  døde!"  — 

Saa  vendte  han  sit  Ansigt  halvt  mod  Solen, 

der  skinned  med  et  rødligt  Skjær  mod  Aft'nen: 

„Italiens  Sol!  —  vi  seired'  dog,  Bronzetti!'' 

—  Han  skrev  et  Kors,  hvor  Blodet  randt  i  Sandet, 

og  sank  henover  det;  —  hans  Liv  var  slukt. 

Faustina 

(staar  stille,  stum). 

Bronzetti. 
Jeg  saa  ham  jordet  selv. 

Faustina. 

Bronzetti  —  Tak! 

(Hun  siger  hes  for  sig.) 

Min  Elskede!  —  Du  sover  under  Græsset 
nu  stilt  med  Fiendens  Kugle  gjennem  Brystet, 
som  sig  Soldater  bør,  —  og  jeg  skal  handle, 
som  om  Du  stod  hos  mig  hver  Livets  Stund! 

(Til  Bronietti.) 

Nu  er  I  træt!    Læg  Jer  tilbage,  —  helt  — 
jeg  støtter  Jer!  —  I  ligger  ikkun  daarligt 
i  Halmen  her,  —  vi  skal  den  rede  bedre! 

(Vender  sig  til  Vito.) 

Vi  Sørger  først  for  dem  i  Vognene,  — 
lad  saa  de  andre  sætte  sig  om  Bordet! 
Bronzetti  skal  jeg  følge  selv  til  Forli. 

XI. 

(Elleve  Aar  efter.    I  Bronzettls  Hus  i  Forll.) 

Fiametta. 
Og  jeg,  som  tænkte  paa  at  pynte  Stuen 
saa  festligt,  til  Du  kom  laften,  Broderi 
Og  Fa'r  og  Mo'r  og  jeg  i  Søndagsklæder 
Dig  skulde  møde  lige  ned  ved  Broen, 
—  og  pludselig  saa  staar  Du  her  i  Stuenl 

Bronzetti. 
I  tager  mod  mig,  som  om  det  var  mig, 
der  havde  taget  Roma,  ei  Vittorio. 
Men  sikkert  er  det,  at  jeg  nu  er  hjemme 
og  ser  de  tvende  gamle  friske,  sunde, 
og  at  jeg  selv  igjen  skal  tage  fat 
mit  gamle  Haandværk,  være  Optikus. 
Jeg  længes  ordentlig  til  Slibestenen 
og  til,  at  Du  skal  kalde  mig  tilbords 
en  to — tre  Gange,  førend  jeg  kan  komme, 
og  se  Dig  gaa  der  harm,  saa  Blikket  lyner, 
fordi  jeg  tager  Kundens  Prutning  roligt 
og  ikke  straks  ham  jager  ud  af  Døren. 
Jeg  er  ei  snakkesalig;  men  iaften  ... 

Fiametta 

(falder  ind  i  Talen). 

Du  snakker  blot  om  09  og  ei  om  Dig. 


Bronzetti. 


Du  kan  da  tænke 


Fiametta. 

at  vi  alting  vide 
vedrørende  os  selv;  men  kun  om  Dig, 
hvad  Du  har  skrevet  hjem,  og  det  var  sparsomt 
i  alle  disse  Aar,  ja,  mer  end  sparsomt 

Bronzetti. 
Det  blev  et  langt  Kapitel  at  fortælle;  — 
men  alle  de,  som  drog  med  Garibaldi 
ned  til  Sicilien  og  kom  op  igjen 
og  gjorde  med  Custozza  og  Mentana 
samt  Aspromonte,  melde  kan  det  samme. 
At  Rom  blev  taget,  var  en  Slutning  herlig; 
Italiens  Flag  slaar  ud  fra  Kapitol! 
Og  disse  eFve  Aar  fra  Solferino, 
hvori  jeg  færdedes  som  Bersaglier, 
jeg  bytted'  ikke  bort  for  alt  i  Verden! 

Fiametta. 
Da  Rom  I  tog,  —  den  Dag  var  vel  alvorlig. 
Sig,  frygted*  I  ei,  Papa  kunde  komme? 

—  det  vilde  jeg  gjort,  om  jeg  var  Soldat  — 
ja^  Papa  selv,  iklædt  sit  Høitidsskrud, 
han  kimde  kommet  rolig  henad  Veien 
med  løftet  Haand  ... 

Bronzetti. 

—  og  nødt  os  til  at  vige? 
Nei,  Bersagliereme  er  slemme  Børn; 
de  stormed'  Murene,  skjønt  Papa  havde, 
i  Mangel  af  Kanoner  nok  og  Tropper, 
besat  dem  med  et  Regiment  af  Helg'ner 

—  ja  vist  —  udtrykkeligt  —  ti  tusind  Helg'ner. 
Men,  da  det  Alvor  blev,  nok  fælles  Sag 

de  gjorde  med  os  vantro  Bersaglieri,  — 

saafremt  de  var  der  da,  —  jeg  saa  dem  ikke; 

dog  fire  hundrede  Zouaver  faldt  der 

i  Haven  lige  bagved  Porta  Pia, 

og,  da  vi  holdt  vort  Indtog,  saa  vi  Roma 

i  al  sin  Storhed.  —  Sligt  kan  ei  beskrives! 

Fra  alle  Vinduer  slog  Italiens  Bann're, 

og  hver  en  Gade  bruste  som  en  Flod, 

af  Folkets  tætte  tusinder,  der  bølged* 

og  jubled'  om  os,  da  vi  rykked'  ind 

med  hastig  Marsch,  Kolonne  paa  Kolonne, 

midt  i  et  Hav  af  nationale  Farver. 

Mens  Blomster  regned',  og  Musiken  spilled 

op  Bersaglierimarschen,  og  der  runged' 

Eviva'r  paa  Eviva'r  endeløse, 

saa  én  ei  hørte  mer,  at  Skytset  tordned*,  — 

der  stod  Kvinder,  stolte,  herlige 

og  tog  imod  os  hilsende  med  Taarer! 

Sligt  kan  ei  glemmes,  heller  ei  fortælles. 

—  Ja,  jeg  var  med  den  store  Dag,  de  fæsted' 

det  fri  Italiens  Flag  paa  Capitol! 

Og  nu,  —  jeg  er  slet  ikke  mer  nysgjerrig; ' 

thi  noget  større  kan  jeg  ei  faa  se. 

Jeg  sliber  mine  Briller  ... 

Fiametta. 

Hvorfor  blev  Du 
saalænge  da  i  Roma?    Thi  Du  tjente 
jo  over  Tiden,  skrev  Du,  —  kunde  tage 
din  Afsked  naarsomhelst?    Men  ei  Du  længted' 
som  vi  ...  Du  blev  to  hele  Maaneder, 
saa  lange  som  de  andre  Aar  tilsammen! 
Jeg  tror  for  sikkert,  jeg  var  bleven  syg, 
var  ei  Du  kommet  nu,  —  slig  har  jeg  ventet! 

Bronzetti. 
Og  dog  jeg  véd.  Du  havde  gjort  som  jeg. 
Jeg  længted'  ogsaa  hjem,  kan  Du  vel  vide. 
Du  vil  bedrøves  ved,  hvad  jeg  beretter; 
jeg  blev  forhindret  ved  —  Faustina  Strozzi. 

Fiametta. 
Hvad  hun?    Du  véd,  jeg  holder  af  Faustina, 
hun  min  Veninde  er,  som  ingen  var  det, 
alt  fra  vor  Barndom  eJ.  ...  Du  gjør  mig  bange! 

Bronzetti. 

Læs  Bladet  selv;  det  er  „La  Libertå" 

hvor  Overskriften  staar:  , »Faustina  Strozzi!" 

Fiametta. 
Et  Kors  deroverl    Broder  ...  kjære  Broder! 
Saa  bringer  Da  dog  Sorg  —  bon  er  da  borte! 

BronzettL 
Vær  rolig,  Søster!    Hun  bar  faaet  Hvile, 
har  naa*t  det  Land,  hvortU  bun  længe  længted\ 
Da  Roma  toges,  hun  for  sidste  Gang 
opsøgte  saarede  i  Kugleregnen. 
I  Ugen  efter  sendte  hun  mig  Bud. 
Hun  laa  paa  Hospitalet  San  Giovanni, 
ei  saaret,  og  —  dog  var  hun  syg  til  Døden. 
Hun  havde  fulgt  med  Ambulancen  did 
ifra  Turino  som  barmhjertig  Søster, 
og  fuld  af  Iver,  da  om  Rom  vi  kjæmped', 
paa  Pladsen  virket;  —  men  ssla  faldt  hun  sammen 
en  Dag,  som  rammet  af  et  Hjerteslag. 
Det  var  en  aarlang  altfor  anstrængt  Spænding, 
der  havde  tæret  Livets  Nerver  over, 

—  saa  mente  Lægen.    Nu,  hun  laa  der  bleg, 
med  store,  sorte  Øine,  knap  him  magted' 

at  løfte  Haanden  op  fra  Sengens  Teppe. 

—  Vi  havde  fulgt  hinanden  fra  Custozza; 
der  saa  jeg  hende  efter  flere  Aar. 

Hun  vovede  sig  modig  ind  i  Ilden 
iblandt  de  saarede,  og  selve  Natten 
da  vi  tilbage  gik,  him  blev  iblandt  dem. 
Da  Fienden  kom,  hun  fulgte  til  Verona 
med  sine  Landsmænd  og  forlod  dem  ikke, 
før  hun  dem  vidste  under  ordnet  Pleie; 
og  siden  var  hun  med  ved  Montagnano.  — 

Men  nu  hun  svæved*  mellem  Liv  og  Død; 

da  meldtes  *g]en  en  Dag,  hun  vilde  se  mig. 
Og,  som  hun  hvilte  høi  og  hvid  mod  Døden, 
hun  smilte  svagt,  idet  hun  saa  mig  komme. 
Jeg  satte  mig  ved  Sengen,  og  hun  hvisked': 
„Er  Gud  ei  naadig,  at  jeg  nu  fa€ur  dø, 

—  som  Rom  er  taget  og  mit  Virke  endt  I  ... 
Du  bragte  til  mig  Brentas  sidste  Hilsen, 

—  bring  nu  og  min  til  alle  mine  Venner 

i  Forlidalen! For  mit  Øie  staar  den 

slig,  som  jeg  saa  den  i  min  Ungdomstid  ... 

en  Dag,  mens  Solen  imod  Kvelden  helded*, 

og  Ronco*n  blaaned*  blandt  Novemberløvet, 

men  ingen  anede,  at  Flommen  kom 

og  sprængte  Stængsler  og  rev  alting  med  sig  ... 

Nu  er  det  Høst  og  begge  skal  vi  visne  I 

De  gamle  sover  og  ...  nu  blir  det  stille. 

Hils  til  Antonia  og  Fiamettal 

Jeg  er  saa  træt  ...  og  længes  til  at  hvile! 

Farvel,  Bronzetti!"  —  Hun  ei  talte  mere, 

og  Lægen  vinkede  mig  bort  fra  Sengen. 

Da  Ave  ringed*,  sov  hun  stille  ind. 

Min  sidste  Færd  i  Roma  var  Paraden, 
da  Bersagliereme  bag  Kisten  fulgte. 

Fiametta. 
Jeg  tænker,  paa,  —  hun  var  dog  lykkelig  ... 

Bronzetti. 
Hun  elsket  var  af  høi  og  lav  iblandt  os! 
og  der  i  Bladet  staar  et  Mindedigt, 
en  Bersaglier  det  skrev  den  Kveld,  hun  døde. 


Hør,  Trommen  deempet  gaar  i  Roms  Kvarterer! 
—  de  søger  nu,  Vittorios  Bersaglierer; 
og  denne  Aften  sidder  der  hel  mangen 
og  lytter  trang  om  Bryst  til  Nonnesangen. 

Faustina  Strozzi  i  din  Stilhed  sover, 
Du  skjønne  Aften!  som  vemodig  over 
det  tause  Roma  sænker  Maaneglansen, 
forsølver  Laureme  i  Jomfrukransen. 

Hvor  FebVen  hærjed,  og  hvor  Kugler  regned', 
hvor  Jorden  var  af  faldne  glat  og  blodig, 
der  saas  hun  gaa  i  Faren  stærk  og  modig. 

Hun  i  sit  Virke  for  Italien  segned*, 

—  for  Bersaglierens  Brud  en  værdig  Bane  — 

hun  bar  til  Døden  frem  sin  Elsktes  Fane! 


NOTER. 


Pag. 

94S.    lered  vi  Irit  paa  Sanktpetenkisten  ^  q.  Peterspengene. 

2i2.    Vigne  —  Vinhave. 

348.    memento  morl  —  Ihukom  Døden. 

951.    Vendetta  —  BlodhæTn. 

968.   Barlle  —  en  Tønde. 

968.    Polenta  —  Malskage. 

968.  Cucinaet  —  KJøkkenet. 

969.  Canneskuret  ~  hTor  man  opbevarer  Canneme  —  o.  Rør,  der 
bruges  dels  til  at  tænde  op  Ild  etc.,  dels  til  at  fæste  Vinran- 
kerne ved. 

977.  Syndicus  —  første  Øvrighedsperson. 

978.  Tre  Ré  —  De  (hellige)  tre  Konger. 

980.    Osteri  —  en  Restauration  med  Vinkjælder. 

986.    Morra  —  et  Spil. 

286.   sel,  sette  —  seks,  syv. 

989.    Blblta  —  en  Drik. 

289.    Fomaro  —  Bager.  * 

993.    det  „tyske  Træ"  —  Benævnelse  i  Italien  for  Niimbergerlegetøi. 

593.    Custode  —  Dørvogter. 

394.  Boden  i  Gafita  —  før  Pave  Pio  IX.  i  1850  vendte  tilbage  til  Rom, 
gjorde  han  offentlig  Bod  1  Gaéta,  fordi  han  tidligere  havde  op- 
muntret de  italienske  Frihedsideer. 

297.    Quarterole  —  'I«  Tønde. 

304.    Latuga  —  en  Art  Salat. 

304.    Fennocchi  —  Fennikel. 

304.  Mal'occhi  —  Ordet  for  den  italienske  Overtro  om  .,onde  Ølne". 
mod  hvilke  man  beskytter  sig  ved  forskjelllge  Midler.  Rygtet 
har  tillagt  Pave  Pio  IX.  Mal'occhi. 

323.    Broddo  —  KJødsuppe,  i  Italien  en  sædvanlig  Aftenret. 

